
Praesens  opella,  sub  tutela  legum  vigentium 
de  re  typographica,  recubat. 


DILECTIS  IN  CHRISTO  FILIIS 


ENVER.  CLERICIS  PHILOSOPHIAE  STUDIOSIS 

REF.  NOSTRAE  GENUENSIS  PROVINCIAE 


En  novum  Christianae  philosophiae  breviloquium.  No¬ 
vum  dico,  sed  tantum  quoad  formam,  substantialiter 
enim,  maximam  redolet  antiquitatem.  Etenim  desumptum 
fuit  ab  operibus  Magistri  nostri  D.  Bonaventurae  Ec¬ 
clesiae  Catholicae  Doctoris  praestantissimi ,  qui  tam  in 
deliciis  semper  fuit  apud  nostros,  quam  apud  Domini- 
canos  D.  Angelicus.  Sancti  enim  Bonaventurae  doctri¬ 
nam  plurimis  illustrarunt  lucubrationibus  tum  Ioannes 
Pechamus ,  tum  Guilelmus  Lamarensis  Oxoniae  pro¬ 
fessor  celeberrimus,  tum  Alexander  de  Alexandria,  tum 
Clemens  Dolera  Cardinalis  ex  Provincia  Januensi,  tum 
Ioannes  de  Padula  ,  tum  Guilelmus  de  Falgario,  tum 
Petrus  Capullius  Episcopus  Conversanus,  qui,  omnium 
nomine,  Seraphicum  Doctorem  appellavit  virum  plane  di¬ 
vinum,  et  omnium  disciplinarum  singularem,  quem  omnes 
vere  docti  observant,  et  venerantur  (1).  Innumeri  autem 
fuerunt  ex  nostris  scriptores,  qui  in  eorum  libris  doctri- 

(1)  Gorament.  in  2  sentent.  D.  Bonav. 

nam  seraphicam  resumpserunt,  ornarunt,  laudaruntque, 
quos  inter,  honoris  gratia,  sufficiat  Bernardinum  Senen¬ 
sem,  Ioannem  a  Gapistrano,  Angelum  a  Clavasio,  Pacifi¬ 
cum  a  Navarra,  Michaelem  a  Mediolano,  et  Bernardinum 
de  Bustis  nominare,  nec  non  subtilem  Scotum,  qui  saepe 
D.  Bonaventuram  imitatus  est,  eiusque  adhaesit  ana- 
lysi,  ut  Deiparam  Virginem,  a  primo  conceptionis  ins¬ 
tanti,  ostenderet  Immaculatam. 

Ast  non  tantum  apud  domesticos,  verum  etiam  extra¬ 
neos,  maximi  habita  est  doctrina  Seraphica.  Hanc  enim 
admirati  sunt  ex  Ordine  Praedicatorum;  Riccardus  Cla- 
poel,  Hieronymus  Savonerola,  S.  Antoninus  Florentiae 
Archiepiscopus,  Ioannes  de  Ragusio,  Henricus  Kaltei- 
sen,  Ioannes  de  Turrecremata,  Ioannes  Baptista  de  Iu- 
dicibus  Episcopus  Vintimiliensis;  hanc  Hieronymus  de 
Praga  Camaldolenesis;  hanc  Nicolaus  de  Iudeschis  Or¬ 
dinis  S.  Benedicti  Abbas  ;  hanc  Alexander  de  Ancona 
ex  Eremitanis  S.  Augustini  Magister  :  hanc  Martinus 
monachus  Fuldensis;  hanc  Ambrosius  De  Spiera  Ordinis 
Servorum  S.  Mariae  Virginis:  hanc  Card.  Bellarminus, 
Societatis  Iesu:  hanc  denique  Ioannes  Gersonius  Pari  si  en¬ 
sis  Cancellarius,  cuius  amplissimum  testimonium  pro  om¬ 
nibus  valet.  Scripsit  enim:  «  Si  quaeratur  a  me;  quis,  inter 
»  caeteros  Doctores,  videatur  idoneus  ?  Respondeo  sine 
»  praeiivdicio,  quod  Dominus  Bonaventura.  Quoniam  in 
»  dicendo  solidus  est,  et  securus,  et  pius,  et  iustus,  et 
»  devotus.  Praeterea  recedit  a  curiositate  quantum  po- 
»  lest,  non  immiscens  positiones  extraneas,  vel  doctri- 
»  nas  saeculares  dialecticas  aut  physicas,  terminis  theo- 
»  logicis  adumbratas,  more  multorum:  sed  dum  studet 
»  illuminationi  intellectus,  totum  refert  ad  pietatem,  et 
»  religiositatem  affectus.  Unde  factum  est,  ut  ab  inde- 

»  votis  scholasticis,  quorum,,  proh  dolor!  maior  est  nu- 
»  merus,  ipse  minus  exti terit  frequentatus,  cum  tamen 
»  nulla  sublimior,  nulla  divinior,  nulla  salubrior  atque 
»  suavior  sit  doctrina  (1).  Sint  alii  Doctores  qui  di- 
»  cantur  Cherubici  ,  Bonaventura  autem  verissimo  no- 
»  mine  Serapbicus  simul  et  Cherubicus,  quia  inflammat 
»  affectum,  et  erudit  intellectum  »  (2).  Post  haec,,  ali¬ 
quid  aliud  cuperes  gloriosius?  Sit  tibi  testis  D.  Tho- 
mas ,  qui  omnium  dotes  colligens,  et  excedens,  tum 
sanctitatem  ,  tum  sapientiam  sui  collegae  optimis  lau¬ 
dibus  celebravit.  Sanctitatem:  quia  prospiciens  Franci- 
sci  filium,  acta  Patris  sui  calamo  notantem,  socio  dixit: 
Sinamus  Sanctum  laborare  pro  Sancto.  Sapientiam:  nam 
quadam  die  rogans  amicum  Bonaventuram ,  ut  patefa¬ 
ceret,  quibus  libris  tantam  sibi  comparasset  scientiam, 
Bonaventura  respondit  :  ex  Crucifixo  et  Biblia.  Quanti 
ponderis  sit  boc  testimonium  considera.  Quis  enim  in¬ 
terrogat?  Divus  Thomas,  qui  velut  sol  totum  illuminat 
orbem  :  D.  Thomas,  qui  eloquiis  suis,  totam  docet  Ec¬ 
clesiam:  D.  Thomas,  quem  Dominus  celebravit  dum  ait: 
Bene  scripsisti  de  me  Thoma  :  D.  Thomas,  quem,  Pon¬ 
tifex  immortalis  Leo  XIII,  ad  omnes  scholas  extendit 
catholicas,  ut  Magistrum  et  Patronum  !  Quare  interro¬ 
gavit?  Quia  profundissimam,  altissimam,  ac  plene  coe¬ 
lestem  ,  a  Bonaventura  doctrinam  tradi  noverat  et  mi¬ 
rabatur.  D.  Thomas  mirabatur,  ideoque  Bonaventuram 
interrogabat.  Utinam  hoc  suffragium  considerarent,  qui 
malo  spiritu  et  ignorantia  decepti,  etiam  inter  Sanctos 
discordias  serunt! 

(1)  In  Epist.  ad  Usualdum  Mon.,  part.  I. 

(2)  In  Epist.  ad  quemdam  Minor. 

Quod  si  ad  ulteriora  foret  progrediendum,  et  alia  o- 
porteret  inducere  testimonia,  prope  infinita  nominare¬ 
mus.  Nominaremus  populos,,  qui  Seraphica  volumina, 
latino  sermone  conscripta  propriae  linguae  reddidere. 
Hoc  enim  perfecerunt  Itali,  Galli,  Belgici,  Hispani,  Ger¬ 
mani ,  Angli  ,  Bulgari  quoque  et  Sinenses,  prout  de¬ 
monstrant  eius  librorum  editiones  numero  plures.  Nomi¬ 
naremus  collegia,  quae  sub  tanti  Magistri  praesidio  mili¬ 
tarunt,  quae  inter,  Duacense  recordamur  Minoritarum 
nationis  Anglicae,  ex  quo  viri  doctissimi  prodiere,  et  quin¬ 
que  ob  fidem  catholicam  martyrio  affecti  (1),  et  Minorum 
Gonventualium  de  Urbe  a  Sixto  V  per  bullam,  quae  incipit: 
Ineffabilis  divinae  providentiae  altitudo  ^  Kalendis  Ia- 
nuarii  anni  Incarnat.  1587  Romae  datam,  institutum; 
ut  innumeras  Minorum  accademias  praetereamus  silen¬ 
tio  ,  quae  sive  ex  praescripto  legum,  sive  Summorum 
Pontificum  mandato,  sententiis  Seraphici  inhaerent.  No¬ 
minaremus  universitates  celebriores,  quae  constanti  ra¬ 
tione,  ut  Magistrum  D.  Bonaventuram  suspexerunt,  cuius- 
modi  fuerunt  Goloniensis,  Ingolstadiana,  Ossunensis  et 
Valentina  ,  de  qua  scriptum  est  :  quod  singularem  ca¬ 
thedram  habeat,  in  qua  S.  ac  Seraphici  Doctoris  ape¬ 
ritur  et  defenditur  doctrina.  Nominaremus  concilia  ;  et 
in  Lugdunensi  vocem  Seraphicam  audissetis  Graecorum 
errores  condemnare  ;  in  Viennensi,  turpitudines  Frati- 
cellorum,  Beguardorum  nec  non  Beguinarum:  in  Con- 
stantiensi,  Hussitas  et  Wiclefitas:  in  Basileensi,  tum  de 
comunione  sub  utraque  specie,  tum  de  corrigendis  pec¬ 
catis  publicis,  tum  de  libera  praedicatione  verbi  Dei, 
tum  de  civili  dominio  Clericorum,  Bohemorum  errores 

(I)  Fragment.  Prov.  Angliae  oct.  pag.  128. 

refutare:  in  Florentino  non  semel  aut  bis,  sed  ter  prae¬ 
stantiam  eius  doctrinae  decantari:  in  Lateranensi  quinto 
immortalitatem  animae,  tum  circa  eiusdem  in  uno  quo¬ 
que  homine  unitatem  eius  verbis  declarari:  in  Triden- 
tino  eius  doctrinam  summopere  commendari  :  tandem 
in  Vaticano  eius  principiis  tum  rationalistas  ,  tum  se- 
mirationalistas,  tum  veteres  catholicos  profligari,  ut  vi¬ 
dere  est,  apud  Ludovicum  a  Castroplanio  Ordinis  Se- 
raphici  doctissimum  Lectorem.  Denique  nominaremus 
Summos  Pontifices,  videlicet,  Clementem  IV,  Grego- 
rium  X,  Sixtum  IV,  et  Sixtum  V,  quorum  ultimus  in 
Bulla:  Triumphantis  Ierusal.  scripsit:  quod  D.  Bona- 
ventura^,  ea  divini  ingenii  sui  monumenta,  posteris  reli¬ 
quit,  quibus  perdifficiles  et  multis  obscuritatibus  invo¬ 
lutae  quaestiones,  magna  optimorum  argumentorum  co¬ 
pia  ,  vi  et  ordine,  enucleate  et  lucide  explicantur  ,  fidei 
catholicae  veritas  illustratur  ^  perniciosi  errores  profli¬ 
gantur,  et  piae  fidelium  mentes  ad  Dei  amorem  et  cae¬ 
lestis  patriae  desiderium  inflammantur.  Sed  dicta  suffi¬ 
ciant.  Nobis  enim  satis  abunde  est  sententia  Nostri 
Ioannis  Eckii,  magni  nominis  theologi,  hanc  compara¬ 
tionem  instituentis:  «  Inter  Ecclesiasticos  Doctores,  quo- 
»  rum  doctrinae  vel  scriptis  amplius  incumbendum  sit, 
»  non  potest  convenienter  definiri  sub  certa  regula:  di- 
»  versi  enim  diversis  delectantur  doctrinis^,  vel  scriptis. 
»  Alii  afficiuntur  ad  speculativa  ,  alii  ad  practica  ,  alii 
»  ad  contemplativa.  Alii  abundant  in  vi  rationali,  alii 
»  in  concupiscibili,  alii  in  irascibili.  Quae  varietas  in- 
»  venitur  inter  Doctores  ipsos.  Nam  SS.  Augustinus  et 
»  Ambrosius  abundant  in  vi  rationali  :  S.  Hieronymus 
»  in  irascibili  :  SS.  Gregorius  et  Bernardus  in  concu- 
»  piscibili  :  moderniores  Doctores  utputa  S.  Thomas  , 

»  Alexander  Ales  ,  Scotus  et  alii  communiter  abun- 
»  dant  in  rationali  ,  et  ad  intellectum  excolendum 
»  satagunt.  Porro  S.  Bonaventura  tam  in  rationali  , 
»  quam  concupiscibili  abundat ,  propter  quod  doctrina 
»  eius  ,  non  inconsone  ,  a  religiosis  est  capessen- 
»  da  (1)  ». 

Doctrina  igitur  Seraphica  ,  quam  vobis,  dilectissimi 
iuvenes ,  in  hoc  Breviloquio  offerimus,  omne  perfe¬ 
ctionem  et  altitudinem  pertingit.  Summo  enim  gradu  , 
lucem  et  ardorem,  altitudinem  et  pietatem,  scientiam  et 
charitalem,  intellectum  et  sapientiam  complectit.  Divus 
enim  Bonaventura  in  logicis  demonstrationibus  et  con¬ 
certationibus  adeo  excelluit,  ut  iis  qui  disputationem 
cum  eo  suscepissent,  difficile  esset  argumentationum 
illius  aciem  effugere,  si  quando  res  ita  postularet;  at¬ 
que  ita  studet  illuminationi  intellectus,  ut  iudicare  non 
possis,  an  exponendo  sublimior,  an  facilior,  an  clarior, 
an  perspicacior,  an  sive  doctis  sive  insipientibus  accomo- 
datior,  an  disserendo  subtilia  aptior,  an  moralia  docendo 
speculabilior  fuerit,  quo  genere,  doctrina  eius  maxime 
inter  caeteros  videtur  excellere.  Et  hoc  dum  Sanctus  agit, 
recedens,  ut  diximus,  a  curiositate,  nunquam  mordax, 
nunquam  detrahens,  sed  totus  suavis  est  et  benignus.  Hinc 
profundus  est  non  verbosus,  subtilis  non  curiosus,  di¬ 
sertus  non  vanus,  flammantia  non  inflantia  verba  pro¬ 
ferens.  Et  quia  profundus  est  non  verbosus,  ut  egregie 
scribit  F.  Noster  Fidelis  a  Fanna  ,  «  subtilis  non  cu- 
»  riosus,  disertus  non  vanus,  flammantia  non  inflantia 
»  verba  proferens  ,  ideo  veluti  Seraph  ,  Dei  sapientiae, 
»  quae  simplex  et  unica  est  propinquior,  pauciora  quam 


(1)  Lib.  Antiluth.,  cap.  19. 

»  cilii  ad  i  es  explicandas  verba  adhibet,  crebriores  sen- 
»  tentias,  atque  a  Deo  quantum  potest,  initium  argu- 
»  mentandi  et  altissimas  rerum  petit  rationes.  Et  cum 
»  a  creaturis  incipere  debet,  quantocius  potest,  lecto- 
»  rem  ad  Deum  reducit,  quia  ipse  in  suis  scriptis  totus 
»  est  in  ostendendo  Dei  causalitatem  et  coefficientiam  in 
»  universo,  omniumque  creaturarum  et  actionum  sub- 
»  iectionem  et  habitudinem  ad  Deum,  quem  proinde  u- 
»  bique  et  semper  obvium  habet.  Ac  tantam  saepe  col- 
w  ligit  doctrinam  philosophicam  vel  theologicam  in  parvo 
»  opusculo,  vel  uno  operis  capite,  aut  una  quaestione, 
»  quantum  alii  vix  magno  volumine,  aut  integro  tra- 
»  ctatu  comprehendere  solent.  Quamobrem  eius  doctrina, 
a  qu^e,  primo  intuitu,,  legenti  pauca  et  obvia  comple- 
»  cti  videtur ,  multa  dein  et  profundissima  paucis  ac 
»  summatim  perstringere  cernitur.  Unde  quod  prius 
»  fons  parvus  videbatur^  mox  crescere  prospicitur  in 
»  fluvium  eruditionis  maximum  ,  et  in  lucem  solem» 
»  que  scientiae  et  sapientiae  converti  ,  atque  in  a- 
»  quas  plurimas  doctrinae  salutaris  redundare ,  quae 
»  mentem  pariter  et  cor  hominis  maxime  foecundant, 
»  et  uberrimos  fructus  i  usti  tiae  et  veritatis  ferre  fa- 
»  ciunt  (1)  ».  Sed  haec  antiqua  sunt,,  hodieque  parvi 
valent.  Antiqua  sunt?  Ergo  potiora  et  maiorem  exhibent 
auctoritatem.  Doctores  enim  non  garrulitate  hodierna  , 
quae  etiam  librorum  titulos  ignorat,  sed  maiorum  in¬ 
dicio  permaxime  in  eorum  operibus  practico,  sunt  me¬ 
tiendi.  Antiqua  sunt?  Ergo  sunt  viva,  ergo  vera,  ergo 
efficacia.  Mors  enim  nec  vivit,  nec  loquitur,  nec  ope¬ 
ratur.  Quid  enim?  Numquid  Bonaventura  erat  Deus,  ut 


(1)  Ratio  novae  Collectionis,  pag.  14. 

posset  caecos  illuminare  invitos,  surdisque  auditum  vo¬ 
luntariis  praebere?  Numquid  veritati  imputandum,  quod 
vel  ineptis,  vel  ignavis,  vel  invidis,  vel  non  legentibus? 
Si  quidem  addis,  doctrinam  Seraphicam  hodie  minoris 
aestimari.  Ergo  nec  amplius  verum  ,  nec  sublime ,  nec 
amplissimum  est,  quod  Seraphicus  scripsit?  Ergo  lucerna 
illa  ardens  et  lucens  extincta  est,  primamque  flammam 
amisit?  Sed  hae  nugae  sunt  viris  philosophis  indignae. 
Doceat  te  Vincentius  Gioberti ,  qui  Seraphici  philoso¬ 
phiam  Thomae  sociatam  vocavit  perfectam;  doceat  An¬ 
tonius  Rosmini,  qui  hominem  summum  non  Italum  sed 
mundi  celebravit.  Doceant  te  Benedictus  d’  Acquisto 
Siculorum  philosophorum  princeps  ,  Antoninus  Mau- 
geri  Catanensis  professor ^  Salvator  Scilla  inter  meta- 
physicos  nostri  temporis  summus,  Minoritae  :  doceat 
De  Margerie  inter  Gallos,  doceat  Balmes  inler  Hispa¬ 
nos,  doceat  Augustus  Conti  inter  Italos  peratissimus  , 
doceant  Germani  et  Belgae  et  Angli  :  doceant  Concilii 
Vaticani  Patres:  qui  omnes  vel  saepissime  ad  Bonaven- 
turam  appellant,  ut  difficillimas  solvant  quaestiones,  vel 
summis  landihus  exornant,  vel  copiosis  lucubrationi¬ 
bus  commentantur,  vel  sedulam  navant  operam,  ut  in 
scholis  vivissima  eius  veritatum  lumina  effulgeant. 

Talis  doctrina,  talis  Doctor,  tale  substantialiter  Bre- 
viloquium  Nostrum.  Omnia  enim  ,  quae  in  hoc  inclu¬ 
duntur,  redolent  tum  doctrinam,  tum  Doctorem,  tum  libri 
eius  titulum.  Mei  enim  sola  est  paupertas,  mea  impe¬ 
ritia,  mei,  si  qui  sunt,  errores.  Quamquam  ne  hoc  qui¬ 
dem  timeam  ,  quia  mei  parum  est,  imo  quasi  nihilum. 
Tota  est  igitur,  aut  ad  sententiam,  aut  frequentius  ad 
verbum,  doctrina  Seraphica.  Hanc  igitur  sectaminor,  o- 
ptatissimi  iuvenes,  hanc  devote  suscipite,  hanc  attente 

perlegite;  et  quantum  vires  vestrae  patiuntur,  diligenter 
enucleate.  Hanc  diurna ,  hanc  nocturna  versate  manu : 
huic,  totis  animi  nervis,  et  sedula  animadversione  stu¬ 
detote^  si  disciplinis  philosophicis  proficere  vere,  et  theo¬ 
logicis  cum  fructu  initiari  exoptatis.  Si  enim  indubium 
est,  philosophiam  in  fidem  provehere,  id  exacte  huiusce 
Breviloquii  studio  certe  adsequemini.  Nullum  enim  si¬ 
mile  hactenus  extat ,  quod  magis  doctrinam  revelatam 
oleat,  et  Clericis  Franciscalibus  dignius  sit;  quod  si  post¬ 
habeatis,  nullum  aliud  ex  neotericis  conspicitis,  quod  id 
muneris  rite  exequatur,  cum  fere  plura,  ne  dicam  omnia, 
Patrum  philosophiam,  fideique  cum  ratione  harmoniam 
praetermittant,  atque  fide  potius  quam  rationibus  phi¬ 
losophicis  Deum  agnoscant,  eo  quia  sensismo,  rationa- 
lismo,  semirationalismo,  pantheismo  tabida  ,  in  veram 
et  claram  divinitatis  ideam  sustolli  scientifice  nequeunt. 
Iis  propterea  illud  Pauli  ad  philosophos  Areopagi  qua¬ 
drat:  Quod  Deus  tempora  huius  ignorantiae  despiciens, 
viros  nobis  e  pulvere  scholasticorum  suscitaverit  per 
magisterium  Summi  Pontificis  infallibile  ,  videlicet  D. 
Bonaventuram  et  Thomam,  veritatibus  vere  divinis  ho¬ 
mines  erudituros,  eosque  de  sensuum  illecebris,  men¬ 
tisque  arrogantia  ,  quibus  fascinabantur  et  superbe  in¬ 
tumescebant,  erepturos. 

Macti  igitur  animo,  iuvenes  studiosissimi,  omni¬ 
genis  curis  promovetote,  ut  in  praesenti  scientiarum 
rationalium  pravitate,  veritates  ediscatis  hoc  Brevilo- 
quio  insertas.  Veniet  enim  tempus  pugnae  vestrae  ,  et 
secure  pugnare  poteritis,  ubi  de  victoria  securi  sitis.  O 
vere  tuta,  cum  Christo  veritate  et  pro  Christo  veritate, 
pugna,  in  qua  nec  vulnerati,  nec  prostrati,  nec  concul¬ 
cati,  nec  millies,  si  fieri  posset,  occisi,  fraudabimini  a 

veritatis  victoria,  tantum  ut  a  veritate  non  fugiatis.  Sola 
causa^  qua  perdere  poteritis  victoriam,  a  veritate  fuga 
est.  Fugiendo  poteritis  illam  amittere  ,  moriendo  non 
poteritis.  Beati  si  pugnando  moriemini,  quia  mortui  co¬ 
ronabimini  mox.  Vae  autem,  si  declinando  pugnam,  per¬ 
ditis  et  victoriam  simul  et  coronam.  Tam  inflagranti 
veritatis  amore  succensi  sperandum  erit  copiosam  stu¬ 
diorum  vestrorum  segetem  germinaturam  fore  in  Ordi¬ 
nis  Nostri  et  Provinciae  decorem  ,  in  scientiae  incre¬ 
mentum,  in  Religionis  gloriam  ,  solatiumque  humanae 
societatis,  quae  nil  fortius  desiderat  et  praestolatur  quam 
veritatem,  quae  mentes  scientiarum  percupidas  impleat 
et  satiet,  cuius  plena  consecutione,  tota  instauratur  fa¬ 
milia  ^  illuminatur  schola,  sodalitia  eriguntur,  spiritus 
saginantur,  et  in  Deum  trajiciuntur.  Faxit  hoc  nobis, 
quia  si  multa  dicimus,  deficimus  verbis,  consummator 
omnium  sermonum  Dominus  Noster  Iesus  Christus,  cui 
innumeras  gratias  ago,  quia  mihi  lumen  praebuit,  ad 
hoc  misellum  opusculum  ideandum,  miseratus  pauper¬ 
tatem  scientiae  et  ingenii  mei. 

Opto  ut  in  Christo  valeatis,  et  in  eius  amore  semper 
proficiatis. 

DE  DEFINITIONE,  UTILITATE,  PARTITIONE,  ET  HISTORIA  PHILOSOPHIAE 


1.  Q-  Quid  sit  philosophia? 

R-  Philosophia,  cuius  nomen  a  vocabulis  graecis  cpuXos  et 
oocpicc  desumitur,  est  scientia  sapida  rerum  omnium  per  altio- 
res  causas  ordinis  naturalis.  Dicitur  scientia  sapida,  quia,  ut 
ait  Divus  Bonaventura,  scentia  est  ex  cognitione  veri,  sapien- 
ex  adiuncto  amore  boni  (1).  Insuper  dicitur  rerum  omnium ,  quia 
agit  de  mundo ,  de  homine,  de  Deo.  Tertio  per  altiores  cau¬ 
sas,  quia  aliae  scientiae  pro  obiecto  habent  mundum  et  homi¬ 
nem,  sed  ea  non  perscrutantur  altioribus  causis,  sed  proximis. 
Quarto  ordinis  natur  alis:  et  his  verbis  distinguitur  philosophia  a 
theologia.  Ista  enim  respicit  illud  triplex  obiectum,  sed  in  lumine 
supernaturali,  illa  in  ordine  naturali.  Hinc  patet  philosophiam 
distinctam  esse,  tum  ab  aliis  scientiis  naturalibus,  tum  a  theo¬ 
logicis  disciplinis;  et  quamquam  sit  princeps  et  regina  omnium 
scientiarum  naturalium,  utpote  suffundata  principia  praebens, 
tamen  quoad  theologiam  nihil  est  nisi  ancilla,  tum  ratione  o- 
biecti,  tum  luminis. 

2.  Q.  Quot  sint  columnae  philosophiae  Christianae? 

R.  Ex  spiritu  Divi  Bonaventurae  magistri  nostri,  sunt  se¬ 
ptem.  Prima  columna,  per  quam  stabilitur  philosophia  Chri¬ 
stiana,  est  pudicitia  in  carne.  In  malevolam  enim  animam  non 

(1)  De  profectu  religiosorum  lib.  11,  cap.  72. 

intrabit  scientia  sapida,  nec  habitabit  in  corpore  subdito  pec¬ 
catis.  Castitas  et  humilitas  sunt  pedissequae  bonae  philoso¬ 
phiae.  Si  vis  me,  quae  sum  philosophia,  serva  pedissequas  meas. 
Serva  humilitatem,  quia  sine  hac  internorum  non  est  cognitio 
defectuum.  Unde  in  fronte  Apollinis  scriptum  erat:  Recogno¬ 
sce  te  ipsum,  quia  sine  hoc  impossibile  est  devenire  ad  phi¬ 
losophiam.  Unde  quanto  philosophus  plus  proficit,  tanto  plus 
se  despicit.  Unde  malus  mercator  est  qui  se  decipit;  quod  fa¬ 
cit  qui  se  appretiatur  plus  quam  valet;  sed  alios  appretiari, 
et  se  despicere,  hoc  est  principalissimum  studium  philosophiae, 
ut  sibi  persuadeat  homo  suos  defectus,  et  fiat  humilis  in  oculis 
suis.  Serva  castitatem.  Qui  enim  luxuriose  vivunt  non  vident 
lucem;  vinum  et  mulieres  faciunt  apostatare  sapientes. 

Secunda  philosophiae  columna  est  simplex  innocentia  sive 
pax.  Pax  enim  rerum  omnium  est  tranquillitas  ordinis.  Et 
sine  tranquillitate  non  est  studium;  sine  studio  non  est  scien¬ 
tia.  Quis  sapiens  et  disciplinatus  inter  vos?  Ostendat  ex  bonis 
studiis  operationem  suam.  Quae  operatio  est  in  castigatione 
passionum  facile  excedentium.  Puer  enim,  quando  nimis  cla¬ 
mat,  compescitur;  sic  homo  censura  quadam  iudiciali  debet 
domare  et  restringere  huiusmodi  passiones,  ut  quando  venit 
dolor  dicatur:  Sta  in  pace,  et  sic  de  aliis;  et  praesertim  debet 
deserere  principales  et  pueriles  affectiones.  Pueri  enim  inse¬ 
ctatores  sunt  passionum.  Maledictus  enim  puer  centum  an¬ 
norum. 

Tertia  columna  philosophiae  Christianae  est  modestia.  Quia 
hac  virtute  caruerunt  philosophi ,  plus  ad  errores  quam  ad 
veritatem  progressi  sunt.  Tanta  est  connexio  inter  philoso¬ 
phiam  et  modestiam,  quod  minus  sapiens,  si  modestus  fuerit, 
sapiens  reputabitur.  Quid  ergo  gloriaris?  Qui  nescis,  per  scien¬ 
tiam  tuam,  nec  infirmitatem  tuam,  nec  eius  causam,  nec  me¬ 
dicum,  nec  medicinam?  Quotquot  fuerunt  philosophi,  sine  mo¬ 
destia,  habuerunt  pennas  struthionum,  quia  affectus  non  erant 
sanati,  nec  ordinati,  nec  rectificati. 

Quarta  columna  philosophiae  Christianae  est  suadibilitas 
m  affectu  ,  scilicet  bonis  consentiens.  Sicut  margarita  in  co¬ 
rona  ornat  faciem ,  sic  amor  et  verbum  bonum  ornat  phi¬ 
losophum.  Tanto  enim  magis  philosophus,  quanto  magis  boni 
amator  et  veri. 

Quinta  columna  est  liberalitas  in  effectu.  Philosophus  enim 
non  sibi  solum  esse  debet,  sed  Deo,  Fratribus,  Religioni,  Ec¬ 
clesiae,  quia  est  veritati.  Sicut  animarum  zelus  procedit  a  con¬ 
vinctione  veritatis,  ita  non  curare  gloriam  Dei,  proprium  est 
ignavorum  et  ignorantium. 

Sexta  columna  philosophiae  Christianae  est  maturitas  in 
iudicio.  Sine  enim  rectitudinis  aequitate  nullus  est  verus  phi¬ 
losophus.  Homo  solus,  qui  sedet  in  solio  iudicii,  dissipat  omne 
malum,  et  omnem  errorem  intuitu  suo.  Iratus  Plato,  suspenso 
flagello,  non  praesumpsit  iudicare  servum.  Si  causam  nescis, 
quid  iudicas?  Amici  Iob  arguebant  eum  dicentes:  «  Deus  iu- 
stum  non  punit,  te  autem  punit,  ergo  tu  non  es  iustus  ».  Iob 
respondebat:  «  Convertimini  ad  me  omnes  et  venite,  et  non  in¬ 
veniam  in  vobis  ullum  sapientem  ». 

Septima  columna  philosophiae  Christianae  est  simplicitas 
in  intentione ,  sive  sanctitas  simplicitatis.  Hac  columna  coeli 
culmen  attingitur ,  propter  quod  dicitur :  quae  sursum  sunt 
sapite.  Quid  habet  amplius  stulto  sapiens,  nisi  ut  pergat  illuc, 
ubi  est  vita?  Huius  philosophiae  Christus  fuit  fundator  et  con- 
sumator.  Fundamentum  alterum  nemo  potest  ponere,  praeter 
id  quod  positum  est ,  quod  est  Christus  Iesus ;  et  in  Christo 
sunt  omnes  thesauri  sapientiae  et  scientiae  absconditi  (1). 

3.  Q.  Quid  prosit  philosophia  ? 

R.  Philosophia  prodest  scientiis,  tum  speculativis,  quia  no¬ 
tionem  veri  generaliorem  suppeditat,  tum  practicis,  quia  prae¬ 
bet  ordinis  et  boni,  naturaeque  entium  dirigendorum  cogni¬ 
tionem.  Prodest  homini  tum  privato,  tum  publico,  et  in  statu 

(1)  In  Hacxamerone  passim. 

sociali  considerato,  quia  primi  facultates  promovet  et  perficit, 
et  secundo  genuinum  ordinis  societatumque  constitutionis  con¬ 
ceptum  affert.  Prodest  religioni,  quia  impiorum  diluit  sophi¬ 
smata,  demonstrat  praeambula  fldei,  et  promovet  aptitudinem 
naturalem  ad  fidem  accipiendam.  Ad  rem  noster  Seraphicus 
Doctor:  «  Cum  multi  sint  qui  fidem  nostram  impugnant,  atque 
»  rationem  de  ea  poscunt,  utile  et  congruum  videtur  per  ra- 
»  tionem  eam  astruere  et  modo  inquisitorio  et  ratiocinando 
»  procedere....  Modus  procedendi  perscrutativus  atque  inquisi- 
»  tivus  convenit  huic  doctrinae  (theologicae),  quippe  qui  ini— 

»  tiantes  ad  fidem  promovet,  infirmos  fovet,  perfectosque  con- 
»  solidat.  Nihil  enim  libentius  intelligimus ,  quam  quod  fide 
»  iam  credimus  (1)  ». 

4.  Q.  Quot  sint  partes  philosophiae  ? 

R.  Sunt  tres,  quas,  ut  docet  doctor  Seraphicus,  philosophi 
non  invenerunt  ut  essent,  sed  quia  iam  secundum  veritatem 
essent,  omnino  adverterunt.  Est  enim  veritas  morum ,  veritas 
signorum  seu  vocum ,  et  veritas  rerum  (2).  Nunc  ex  veritate 
rerum  oritur  metaphysica ,  ex  veritate  morum  oritur  ethica , 
ex  veritate  vocum  oritur  logica. 

5.  Q.  Quaenam  sit  origo,  et  evolutiones  praecipuae  philo¬ 
sophiae  Christianae  ? 

R.  Nomine  philosophiae  Christianae,  ut  ex  enunciatis  liquet, 
illa  veritatum  de  Deo,  de  homine,  de  mundo  series  intelligitur, 
quam  homo  acquirere  potest  sua  propria  ratione,  lumine  di¬ 
vinae  revelationis  primitus  a  Deo,  instructa.  Homo  enim  na¬ 
turaliter  est  philosophus,  quia  ad  rerum  cognitiones  per  cau¬ 
sas  devenire  potest.  Quae  possibilitas,  factum  evasit  ex  cle- 
mentissima  Dei  bonitate.  Deus  enim  homini  non  defuit  in  co¬ 
gnitionibus  ,  tum  ad  propriam  perfectionem ,  tum  ad  prolem  i 
rite  edocendam,  necessariis.  Huic  philosophiae  non  parum  pro- 

(1)  I.  Sent.,  quaest.  2  in  pro. 

(2)  Hacxameron.  serm.  4. 

fuerunt  veteres  Incliae,  et  Sinensium  sapientes  et  nonnulli  alii 
ex  Aegyptiis  et  Caldeis ,  quorum  principes  extiterunt  ex  or¬ 
thodoxis  Indis  Diaymini,  ex  semiorthodoxis  Patandiali,  ex  e- 
terodoxis  Chanada,  ex  Sinensibus  Lao-tseu,  Confucius;  ex  Per¬ 
sis  Zoroaster,  inter  Caldeos  Berosus;  inter  Aegyptios  Trisme¬ 
gistus  ,  quoad  Phoenices  Sanchoniaton ,  docentes  inter  multos 
pantheismi  et  emanatismi  errores,  tum  Deum  esse  unicum,  et 
Creatorem,  universique  administratorem,  tum  animam,  origine 
coelestem,  esse  spiritualem,  et  immortalem. 

Ex  horum  philosophorum  scholis,  non  pauca  delibarunt  Io¬ 
nici,  quorum  fundator  fuit  Tales;  Italici,  quibus  initium  dedit 
Pithagoras:  Eleathici,  quorum  magister  fuit  Xenofanes,cum  ma¬ 
gna  discipulorum  turba,  nempe  Parmenidis,  Zenonis  Eleatae, 
Leucippi  et  Democriti:  tum  Sophistae,  inter  quos  celeberrimi 
fuerunt  Protagoras  et  Gorgias;  qui  omnes  licet  in  vanas  di¬ 
sputationes  prolapsi  sint,  aliquid  tamen  veri,  philosophiae  pe¬ 
renni  contulerunt,  eo  quod  ineptias  et  fabulas  praecedentium 
doctrinarum  detexerunt,  magisque  errores  patefecerunt. 

Sed  perennitati  philosophiae  Christianae  nulli  melius  ser¬ 
vierunt  quam  Socrates,  Plato  et  discipulus  eius  Aristoteles. 
Socrates  enim  diversas  sortitus  est  scholas;  Cyrenaicam  ab 
Aristippo  voluptuosam  ,  Megaricam  ab  Euclide  dialecticam; 
Elyacam  a  Phoedone  satis  iurgiosam,  Cynicam  ab  Antisthene 
moribus  corripiendis  severe  addictam,  Scepticam  a  Pyrone 
qui  dubium  universale  ,  Epicuraicam  ab  Epicuro,  qui  morum 
infamiam  suis  doctrinis  undique  per  Graeciam  invexit,  acca- 
demicam  a  Platone  nimis  idealem,  peripatheticam  ab  Aristo¬ 
tele  subtiliter  analyticam.  Hae  omnes  scholae  quamquam  in 
turpissimos  errores  contra  legem  naturalem  et  Deum  lapsae 
sint,  et  perversissimam  morum  doctrinam,  in  quibusdam  libris 
incu Icari nt,  tamen  Deum,  fontem  moralitatis  ab  universi  con¬ 
cordia  et  unitate  manifestatum  obiectum  obsequii  nostri  co¬ 
gnoscebant,  solum  esse  bonum  quod  honestum,  aliquando  prae¬ 
dicabant  ,  finem  scientiae  esse  nos  Deo  assimilari ,  docebant. 

Huius  veritatis  exstant,  ut  praeclarissima  monumenta,  tum  Pla¬ 
tonis  ,  tum  Aristotelis  ingeniosissima  opera.  Plato  enim  fama 
nominis  et  philosophiae  laude  tam  antecellit,  ut  eius  doctrina 
in  suis  libris  exposita  Phoedonis,  Teletes,  Sophystae,  Eutidemi, 
Legum,  Reipublicae,  Timei ,  Eutiphronis  Cratili  et  Philebi,  a 
patribus  Ecclesiae  maxime  Augustino  et  Divo  Bonaventura, 
plurimi  habita  fuerit  et,  erroribus  remotis,  acceptata.  Aristo¬ 
teles  ab  Aligherio,  omnium  sapientium  magister  vocatus,  philo¬ 
sophiam  distribuit  in  theoreticam  et  practicam;  et  theoreticae, 
quam  in  physicam  et  metaphysicam  dividit,  addit,  tamquam 
instrumentum,  logicam.  Practica  autem  dividitur  a  Stagyrita 
in  Ethicam  ,  Politicam  et  Oeconomicam  ;  quae  philosophandi 
ratio,  cum  sit  omnium  accuratissima,  plurimi  a  Christianis 
sapientibus  facta  est.  Sed  philosophia  ex  Graecia  Romam  ve¬ 
nit;  et  Romani,  peculiarem  scholam  non  instituerunt,  sed  Grae¬ 
cis  addicti,  alii  Accademiam,  alii  Peripatum,  alii  Stoicos,  alii 
Epicureos  sectati  sunt.  Epicureae  philosophiae  nomen  cele¬ 
berrimum  dedit  Lucretius,  Stoicorum  placitis  iuvit  Seneca  et 
Epitectus ;  Aristoteli  Platonique  sociatus  fuit  Cicero ,  illosque 
splendide  exornavit  pereleganti  sermone ,  quo  adeo  pollebat. 
Ad  hos  pertinet  Sextus  Empiricus,  qui  scepticismum  formaliter 
professus  est. 

Ast  philosophia  maxime  viguit  et  lioruit ,  quando  Christi 
Religio  populis  promulgata  fuit.  Haec  enim  religio,  e  coelo  de¬ 
scendens,  omnes  supergressa  est  limites,  divinoque  suffusa  lu¬ 
mine,  super  omnia  philosophica  inventa  quam  maxime  eminet. 
Maxima  in  hoc  campo  radiant  luce,  tum  Graeci  tum  Latini 
Patres.  Pertinent  ad  primos,  profligatores  scholae  eccleticae 
Alexandrinae  a  Potamone ,  Plotino  et  Porflrio  inductae ,  tum 
Parthenus ,  tum  Clemens  Alexandrinus ,  Origenes  et  Athena¬ 
goras,  Athanasius,  Basilius,  Gregorius  Nissenus,  Nazianzenus, 
Ioannes  Chrysostomus,  et  Ioannes  Damascenus,  aliique  plurimi 
minoris  momenti.  Ad  secundos  autem  scilicet  Latinos,  adscribi 
volunt,  Iustinus ,  Tatianus ,  Irenaeus,  Tertullianus,  Arnobius, 

Lactantius,  Hieronymus,  Ambrosius,  Augustinus,  quorum  prae¬ 
clarissimum  agmen  a  Boethio,  Cassiodoro  et  Yincentio  Lyri- 
nensi  concluditur. 

Sed  altera  philosophiae  Christiane  aperitur  epocha ,  post 
irrequietum  barbarorum  incursum  ,  in  coenobiorum  scholis , 
quae  propterea  scholastica  nominatur.  Sub  hac  epocha,  ad  ta¬ 
lem  perfectionis  apicem  pervenit ,  ut  a  tali  acumine  postea 
minime  excreverit.  Temporibus  enim  istis,  relictis  minoris  fa¬ 
mae  philosophis  Alcuino,  Rabano  Mauro,  ac  Scoto  Erigena, 
qui  pantheismum  excitavit ,  Rochellino  qui  nominalismum  , 
Guilelmo  Campellano  qui  realismum,  Abeillardo  qui  conceptua- 
lismum,  evulgarunt,  floruerunt  Lanfrancus,  Anselmus,  et  Petrus 
Lombardus,  qui  primi  fidem  ad  scientiam  evehere  adnixi  sunt. 
In  summam  autem  perfectionem  perducta  est  philosophia  Chri¬ 
stiana  ab  Alexandro  Alensi ,  a  Divo  Bonaventura ,  a  Ioanne 
Scoto,  a  Bacone  Ruggerio  ex  nostris;  ab  Alberto  Magno,  a 
Di\o  Thoma,  ab  Aegidio  Columna,  ex  Ordine  Praedicatorum, 
qui  omnes,  plus  minusve,  tanta  rationum  foecunditate ,  tanta 
distinctionum  claritate,  tanto  evolutionis  scientificae  progressu 
innotuerunt ,  ut  principum  philosophiae  Christianae  nomen 
consequerentur. 

Sed  iam  ad  ultimam  philosophiae  Christianae  epocham  est 
accedendum.  In  hac  aetate,  nonnulli  contra  scholasticam  ali¬ 
quid  novitatis  intulerunt ;  nonnulli  eam,  aperta  fronte  adorti 
sunt ;  nonnulli  tandem  eam  de  imperio  eiecerunt ,  et  in  per¬ 
niciosam  adduxerunt  oblivionem.  Inter  primos  adnumerandi 
sunt  Raimundus  Lullus  et  Laurentius  Valla,  qui  methodo  di¬ 
versa  eversionem  scholasticae  praepararunt.  Secundae  classis 
sunt  Ioannes  Bruno ,  Cardano  ,  Campanella ,  Bernardus  Te- 
lesio,  et  multi  alii,  qui  relictis  scholasticis,  potius  deliramenta 
quam  veram  philosophiam  ediderunt.  Ad  tertiam  revocandi 
sunt  Descartes,  Bacone  a  Verulamio,  Lock,  Mallebranche,  Leib- 
nitz,  Hobbes,  Bayle,  Huet,  Berkeley,  Humd,  Condillac,  Reid;  qui 
materialismum  ,  naturalismum  ,  rationalismum ,  idealismum  , 

scepticismum ,  dualismum,  per  omnem  philosophiae  campum, 
induxerunt.  Contra  hos,  hac  nostra  aetate,  in  Germania  ex¬ 
orta  est  alia  secta,  praecedentibus  longe  perniciosior,  quae, 
duce  Kant  et  eius  discipulis  Fichte,  Schelling  et  Hegel,  potius- 
quam  veteres  conterere  errores,  in  alios  peiores  dilapsa  est. 
Quod  autem  apud  Germanos  idem  fuit  in  Gallia  et  inter  pau¬ 
cos  Italos  nostros,  qui  scholasticam  repudiarunt.  Grassantur 
quam  latissime,  etiam  nunc,  perniciosi  errores  ac  pestilentes 
tum  Rousseau ,  tum  Yoltaire ,  nec  non  De  Lamenais,  Leroux, 
Fourrier,  Cousin,  Littre,  Comte,  ut  nihil  dicamus  de  nostris 
Iosepho  Ferrari,  Ausonio  Franchi,  Bertini,  eiusdemque  furfuris 
aliis;  qui  omnes  vel  pantheismum,  vel  sensismum,  vel  criti- 
cismum,  sive  scepticismum  et  idealismum  redolent.  Sed  contra 
omnes  impugnatores,  philosophiam  Christianam  servarunt  Ar¬ 
me,  ac  valide  tuiti  sunt  catholici  philosophi,  inter  quos  referre 
sulAciat  elapsae  aetatis  Card.  D’Aguire,  Bossuet,  Fenelon,  Pa¬ 
scal,  Salmanticenses,  Frassen ,  I.  B.  Vico;  et  nostrae  aetatis 
De-Maistre,  Ozanam,Nicolas,  Maret,  Donosum  Cortes,  Card.  Ger¬ 
dii,  Galuppi,  Debonald,  Gioberti,  Balmes,  Sanseverino,  D’Aquisto, 
Romano,  Liberatore,  Taparelli,  Antonium  Rosmini,  Ioachinum 
Venturam,  Augustum  Conti,  ingenii  acumine  et  eruditionis  co¬ 
pia  praeclarissimos.  Isti  enim  philosophiae  scholasticae  plus 
minusve  faventes ,  ad  veritatem  revelatam  et  ad  traditiones 
scientiae  perennis  animos  revocarunt ,  eiusque  dominium  in 
omnes  scientias  conclamarunt,  ancillamque  theologiae  reddi¬ 
derunt.  Hisce  autem  tantorum  virorum  conatibus,  fausta  erit 
felixque  Anis,  si  nostra  aetas,  tantis  exagitata  erroribus,  do¬ 
ctissimo  PontiAci  Leoni  XIII  scholasticam  doctrinam,  specia- 
timque  Divi  Thomae  et  Sancti  Bonaventurae  proferenti ,  lu- 
benti  constantique  animo  adhaerebit. 


PRIMA  PARS  PHILOSOPHIAE 

DE  VERITATE  SIGNORUM 


LOGICA. 

6.  Q.  Quicl  sit  logica? 

R.  Logica  est  scientia  ratiocinationis.  Dicitur  scientia  non 
vero  ars,  quia  proprium  est  scientiae  colligere  naturam  et  affe¬ 
ctiones  rei  ex  principiis  internis  eiusdem;  sed  logica,  ex  prin¬ 
cipiis,  quae  ratiocinationem  constituunt ,  colligit  quomodo  ra¬ 
tiocinia  componenda  sint,  ut  liceat  progredi  ex  noto  ad  igno¬ 
tum.  Ergo  logica  est  scientia.  Dicitur  ratiocinationis,  quia  finis 
logicae  est  mentem  dirigere  in  scientiis  ad  verum  sine  errore, 
facili  certoque  ordine.  Atqui  mens  nostra  in  scientiis  assequi¬ 
tur  verum  ope  ratiocinationis.  Ergo  ratiocinatio  est  obiectum 
logicae.  Hinc  liquido  patet  logicam  ab  obiectis  reliquarum 
scientiarum  distingui ;  nam  logica  modum  conficiendi  ratioci¬ 
nia  tradit,  non  vero  conficit  syllogismos,  quorum  ope,  quaelibet 
scientia  circa  propriam  materiam  assequitur  verum. 

1.  Q.  Quotuplex  sit  logica? 

R.  Logica  duplex  est ,  scientifica ,  et  naturalis.  Prima  est 
scientia  ratiocinationis ,  secunda  est  dispositio  animis  insita, 
per  quam  recte  facultatibus  ad  verum  destinatis  utimur. 

8.  Q.  Quomodo  dividatur  logica  scientifica? 

r .  Logica  scientifica  dividitur  in  formalem,  et  criticam. 

LOGICA  FORMALIS. 

9.  Q.  Quid  sit  logica  formalis? 

r.  Logica  formalis ,  quae  etiam  dialectica  dici  solet ,  est 
pars  disputativa  logicae ,  quae  dividitur  in  quatuor  capita, 
prout  respicit  aut  simplicem  apprehensionem ,  aut  iudicium, 
aut  ratiocinium,  aut  methodum. 

CAPUT  I. 

DE  SIMPLICI  APPREHENSIONE. 

10.  Q.  Quid  sit  simplex  apprehensio? 

R.  Per  simplicem  apprehensionem  intelligitur  ea  intellectus 
operatio,  qua  aliquod  obiectum  mere  percipitur:  v.  g.  cogno¬ 
sco  hominem. 

11.  Q.  Quisnam  sit  effectus  apprehensionis? 

R.  Effectus  apprehensionis  est  conceptus  sive  idea,  sive  in¬ 
tuitus,  et  hic  a  simplici  apprehensione  distinguitur,  sicut  a- 
ctio  a  re  effecta. 

12.  Q.  Quid  sit  conceptus? 

R.  Conceptus  est  similitudo  obiecti  in  mente  existens,  vel 
cum  D.  Bonaventura,  est  similitudo  rei  cognitae  (1). 

13.  Q.  Quaenam  differentia  sit  inter  conceptum  et  phantasma? 

R.  Differentia  inter  conceptum  et  phantasma  in  hoc  est, 

quod  phantasma  semper  aliquid  individuale  exhibet,  dum  con¬ 
ceptus  abstrahit  ab  omni  individuali  conditione.  Sed  est  altera 
differentia.  Conceptus  enim  obiectum  scientiarum  constituit, 
non  phantasma:  conceptus  enim  abstrahit  ab  omni  individua- 
tione  ,  ac  proinde  praesefert  quid  immutabile.  Hinc  effatum 
scholae:  —  Scientia  non  est  de  concretis,  sed  de  abstractis. 


(1)  1.  Sent.  D.  35. 

14.  Q.  Quotuplex  sit  conceptus? 

A.  Conceptus  ex  parte  modi  dividi  potest:  Primo,  in  cla¬ 
rum  et  obscurum,  prout  obiectum  ab  aliis  distinguit  vel  non. 
Secundo,  in  distinctum  et  confusum,  prout  notas  praecipuas 
obiecti  secernit  vel  non.  Tertio,  in  completum  et  incompletum, 
qui  primo  modo  est,  si  omnes  notas  praecipuas  obiecti  cogniti 
enumerat;  secundo  modo  se  haberet,  si  omnes  notas  non  enu¬ 
meraret.  Quarto,  in  adaequatum  et  inadaequatum.  Conspicis 
non  tantum  omnes  notas  priores  et  essentiales  obiecti ,  sed 
etiam  secundarias  et  accidentales?  Habes  ideam  adaequatam. 
Inadaequata  est,  si  tua  mens  haec  omnia  non  contuetur.  Quinto, 
idea  potest  esse  comprehensiva,  et  apprehensiva.  Est  com¬ 
prehensiva,  quando  rem  repraesentat  quantum  repraesen¬ 
tari  potest,  scilicet  secundum  totam  eius  intelligibilitatem;  est 
apprehensiva,  si  rem  quomodocumque  repraesentat.  Ex  parte 
obiecti  conceptus  est  realis ,  quando  obiectum  reale  reprae¬ 
sentat,  logicus,  si  tantum  in  mente  existentiam  habet.  Hi  con¬ 
ceptus  dicuntur  etiam  primae  et  secundae  intentionis,  v.  g. 
lapis,  arbor  erit  primae ;  praedicatum,  species,  differentia,  erit 
secundae  exemplum.  Denique  conceptus  dividitur  in  positivum 
et  negativum  ,  in  concretum  et  abstractum  .  in  simplicem  et 
compositum ,  in  communem  et  proprium ,  prout  sunt  obiecta 
a  mente  concepta. 

15.  Q.  Quid  sit  comprehensio? 

R.  Comprehensio  est  complexio  notarum,  quibus  constitui¬ 
tur  conceptus. 

16.  Q.  Quid  extensio  ? 

R.  Extensio  est  amplitudo  conceptus  in  pluribus  vel  pau¬ 
cioribus  individuis  repraesentandis,  v.  g.  animalitas  et  ratio¬ 
nalitas  efformantes  ideam  hominis,  comprehensionem  consti¬ 
tuunt  ;  ordo  eiusdem  ideae  ad  omnes  homines,  vocatur  extensio. 

17.  Q.  Quid  sit  signum  et  quotuplex? 

R.  Signum,  ut  verbis  utamur  S.  Augustini,  «  est  res  prae- 
»  ter  speciem,  quam  ingerit  sensibus,  aliquid  aliud  faciens  in 

»  cogitationem  venire  ».  —  Hoc  potest  esse  vel  conventionale 
vel  naturale,  prout  ex  natura,  aut  ex  pacto  hominum  rem  si¬ 
gnificat. 

18.  Q.  Quot  sint  signa,  quibus  homines  invicem  cogitatio¬ 
nes  suas  communicant? 

R.  Tria  sunt;  nempe  gestus,  voces  et  scriptura.  Gestus  est 
motus  corporis  ad  animi  cogitationes  patefaciendas  compa¬ 
ratus.  Vox  est  sonus  articulatus,  ad  animi  cogitationes  expri¬ 
mendas,  institutus.  Tandem  scriptura  est  complexio  signorum 
permanentium,  quibus  homo  aliis,  qui  ab  eo  distant  tempore 
vel  loco,  conceptus  suos  manifestat. 

19.  Q.  Quotuplex  sit  scriptura? 

R.  Scriptura  est  alphabetica,  si  per  litteras  alphabeti  ideas 
exprimit,  est  phonetica  ,  si  denotat  voces;  est  ideographica, 
si  significat  ideas ,  quae  potest  esse  vel  figurata ,  cuiusmodi 
est  pictura,  vel  symbolica,  cuiusmodi  est  illa,  qua  innocentia 
per  columbam,  vel  feracitas  per  spicam  demonstratur. 

20.  Q.  Quid  tibi  videatur  de  origine  sermonis? 

R.  Origo  sermonis  est  a  Deo.  Sententia  enim  rationalista- 
rum,  qui  contendunt  sermonem  sponte  sua  exsurexisse  omnino 
absurda  est.  Primo,  quia  si  sermo  sponte  sua  in  nobis  oriretur 
non  tantum  unius  labii  omnes  homines  essent ,  sed  ne  ulla 
quidem  disciplina  indigerent  ad  sermocinandum  ,  qua  reapse 
indigere  nemo  diffitetur.  Secundo,  quia  firmum  ratumque  est, 
hominem  non  loqui  priusquam  alios  loquentes  audiat.  Tertio, 
quia  primus  homo,  utpote  non  solum  auctor  sed  institutor 
generis  humani,  a  Deo  constitui  debuit  aetate  perfecta,  iis¬ 
que  omnibus  instructus,  quae  ad  aliorum  instructionem  et  gu¬ 
bernationem  pertinent ,  ideoque  etiam  sermone ,  cuius  longe 
maior  necessitas  ingruebat.  Ad  rem:  Divus  Thomas  (1):  «  Si- 
»  gnificare  conceptus  suos  est  homini  naturale,  sed  determi- 


(1)  Secunda  secundae,  quaest.  85,  art.  1. 

»  natio  signorum  est  ad  placitum  ».  Quam  veritatem  perbelle 
cecinit  Aligherius  his  versibus: 

Opera  naturale  e  che  uom  favella; 

Ma,  cosi  o  cosi,  natura  Iascia 

Poi  fare  a  voi  secondo  che  v’ abbella  (1). 

21.  Q.  Quid  et  quomodo  dividatur  terminus  vocalis? 

R.  Terminus ,  qui  a  nostris  auctoribus  definitur ,  extre¬ 
mum  propositionis ,  dividitur  secundum  vim  significandi ,  in 
univocum ,  quando  nomen  pluribus  communiter  attribuitur 
secundum  propriam  significationem,  v.  g.  animal,  quod  ho¬ 
mini  et  bruto  convenit;  in  aequivocum ,  quia  de  pluribus  se¬ 
cundum  diversa  signicationem  enunciatur,  ex.  g.  canis,  quo 
et  canis  coelestis  et  marinus  denotantur;  in  analogum,  si  datur 
pluribus ,  quia  in  eis  est  aliqua  ratio,  ex  qua  illud  commune 

nomen  accipiunt:  sic  sanitas,  tribuitur  corpori,  medicinae, 
pulsui. 

Dividitur  etiam  terminus  in  vagum  et  fixum,  prout  fixam 
vel  vagam  habet  significationem ,  v.  g.  templum ,  natura. 
Quando  autem  se  solo  aliquid  significat  ut  Deus,  homo,  dicitur 
significativus ;  consignificativus  appellatur  si  expostulet  con¬ 
sortium  alterius  termini  ad  aliquid  significandum,  v.  g.  ali¬ 
quis,  nullus. 

Ratione  obiecti,  termini  dividuntur  in  abstractos  et  con¬ 
cretos,  in  simplices  et  compositos,  in  connotativos  et  absolutos. 
Concretus  est,  qui  significat  formam  cum  concernentia  ad  sub- 
iectum,  v.  g.  parvus  homo.  Abstractus  est,  qui  significat 
formam  sine  concernentia  ad  aliud,  v.  g.  albedo,  huma¬ 
nitas.  Est  simplex,  si  unico  vocabulo,  complexus,  si  pluribus 
constat,  v.  g.  homo ,  philosophia.  Si  notat  terminum,  quocum 
perfecte  significat  et  sine  quo  perfecte  non  significat,  dicitur 
connotativus;  absolutus  autem  quando  se  solo  est  perfecte  si¬ 
gnificativus,  v.  g.  Deus,  homo. 


(1)  Parad.  26. 

Quoad  extensionem  terminus  dividitur  in  proprium,  et  com¬ 
munem.  Est  proprius  qui  individuum  aliquod  per  notas  indivi- 
duales  ipsique  proprias  significat,  v.  g.  Odoricus,  Adulplius; 
est  communis,  quando  de  pluribus,  per  notas  communes,  a- 
liquid  dicit  ex.  g.:  homo,  mater.  Terminus  autem  communis, 
si  dicitur  de  omnibus  individuis,  quibus  est  applicabilis,  est  u- 
niversalis;  si  ad  quaedam  tantum,  particularis;  si  ad  unum 
dumtaxat,  singularis.  Terminus  potest  adhuc  dividi  in  colle¬ 
ctivum  et  distributivum,  prout  colligit  vel  distribuit  plura,  ex. 
g.:  exercitus,  miles. 

22.  Q.  Quaenam  sint  proprietates  termini? 

R.  Omissis  inutilibus  et  ab  usu  remotis,  ad  quinque  revo¬ 
cantur  termini  proprietates.  Prima  est  suppositio,  quae  est  usus 
termini  pro  re  aliqua,  v.  g.  philosophia  etc.  Secunda  est  am¬ 
pliatio,  qua  extenditur  terminus  a  minori  ad  maiorem  signifi¬ 
cationem:  v.  g.  mansueti  haereditabunt  terram,  Odoricus  pec¬ 
cavit.  Tertia  est  distractio,  qua  accipitur  terminus  ad  signifi¬ 
candum  pro  alio  tempore:  ex.  g.  caeci  vident.  Quarta  est  ap¬ 
pellatio,  qua  applicatur  notio  per  unum  terminum  significata 
ad  rem  significatam  per  alium  terminum ,  ex.  g.  sapiens  ar¬ 
chitectus.  Quinta  est  restrictio ,  quae  est  coarctatio  termini 
principalis,  ope  termini  incidentis,  a  maiori  significatione  ad 
minorem,  v.  g.  omnis  doctus  est  dignus  praemio. 

CAPUT  II. 

DE  I  U  D  I  C  I  O. 


23.  Q.  Quid  sit  iudicium? 

R.  Iudicium  est  actus  mentis,  quo  comparantur  inter  se  et  col¬ 
ligantur  duae  ideae,  ex.  g.  homo  est  animal.  Ex  quo  exemplo 
claret  tribus  elementis  quodlibet  iudicium  constare  ,  nempe 
subiecto,  praedicato  et  copula.  Subiectum  est  id  cum  quo  aliquid 
coniungitur,  aut  ab  eo  separatur;  praedicatum  est  id  quod  con- 

iungitur  subiecto  aut  separatur,  copula  autem  est  vinculum, 
quo  praedicatum  cum  subiecto  coniungitur,  vel  ab  eo  separatur. 

24.  Q.  Quotuplex  sit  iudicium? 

R.  Iudicium  potest  esse  vel  a  priori  vel  a  posteriori.  Iudi¬ 
cium  a  priori  dicitur  analyticum ;  a  posteriori ,  syntheticum. 
Analyticum  est  illud  cuius  oppositum  intelligitur  esse  impos¬ 
sibile  ,  v.  g.  circulus  non  est  quadratus.  Syntheticum  dicitur 
illud  cuius  oppositum  intelligitur  esse  possibile ,  v.  g.  Petrus 
est  dives.  Insuper  iudicia  possunt  esse  mediata  vel  immediata 
prout  indigent  inductione  vel  non.  Analytica  immediata  sunt 
semper  axiomata,  dum  synthetica  hoc  carent  privilegio,  quod 
tamen,  inductionis  ope,  adipisci  possunt. 

25.  Q.  Quid  sit  propositio? 

* 

R.  Propositio,  quae  ut  signum  iudicii  habetur,  definitur  a 
Scoto  nostro :  oratio  iudicativa  unius  de  alio ,  sive  actus  qui 
aliquid  de  aliquo  affirmat  vel  negat. 

26.  Q.  Quid  et  quot  sint  praedicamenta  propositionis? 

R.  Praedicamenta ,  quae  nihil  aliud  sunt  quam  supremae 
notiones,  decem  adnumerantur,  nempe,  primo,  substantia  (ut 
homo);  secundo,  quantitas  (ut  quinque);  tertio,  qualitas  (ut 
bonus) ;  quarto,  relatio  (ut  pater,  servus) ;  quinto,  actio  (ut  ar¬ 
dor,  amor);  sexto,  passio  (ut  moveri,  comburi);  septimo,  ubi? 
(ut  platea,  gymnasium);  octavo,  quando  (ut  heri,  hodie) ;  nono, 
quo  in  situ  (ut  sedere,  cubare);  decimo,  habitus  (ut  purpura 
indutus).  Haec  omnia  his  versiculis  comprehenduntur: 

Arbor ,  sex,  seroos,  ardore,  refrigerat,  ustos 
Ruri,  cras,  stabo,  sed  tunicatus  ero. 

27.  Q.  Quomodo  definiantur  ? 

R.  Primo,  substantia  est  ens  per  se  stans  et  esse  potest 
prima  vel  secunda,  v.  g.  hic  homo,  pertinet  ad  primam;  homo 
in  genere  ad  secundam. 

Secundo,  quantitas  est  positio  partium  extra  partes,  et  est 
continua  vel  discreta.  Si  non  habet  limites  proprios  vocatur 


30 


LOGICA. 


continua,  v.  g.  linea,  baculus:  si  partes  coniunctae  non  sunt, 
dicitur  discreta,  v.  g.  acervus  lapidum. 

Tertio  ,  qualitas  est  quidquid  substantiae  adiicitur ,  ex.  g. 
homo  est  bonus. 

Quarto,  relatio  est  necessitas  ad  aliquid. 

Quinto ,  actio  est  mutatio ,  quae  fit  a  causa  activitatem 
suam  exercente. 

Sexto,  passio  est  mutatio,  quae  in  aliquo  subiecto  recipitur. 

Septimo,  ubi?  est  determinatio  ad  locum. 

Octavo,  quando?  est  determinatio  ad  tempus. 

Nono,  situs  est  dispositio  partium  in  loco. 

Decimo,  habitus  est  denominatio  deprompta  ex  quolibet 
tegumento  corporis  vel  rei. 

28.  Q.  Quae  et  quot  sint  universalia  et  transcencfentalia? 

R.  Transcendentalia  quae  de  omnibus  entibus  non  tamen 

univoce  affirmari  possunt,  sunt  sex :  Ens,  Res,  Aliquid,  Unum, 
Verum ,  Bonum ;  Universalia  autem,  quae  de  pluribus  non  de 
omnibus  ,  numero  quinque  sunt :  Genus  ,  Species ,  Differentia , 
Proprium  et  Accidens. 

29.  Q.  Quomodo  definiantur  universalia? 

R.  Primo,  genus  est  id,  quod  de  pluribus  speciebus  affirmari 
potest  tamquam  aliquid  ipsis  commune,  et  dicitur  pars  deter¬ 
minabilis  essentiae.  Talis  est  notio  animalis  quoad  hominem. 

Secundo,  species  est  ratio,  quae  constituit  essentiam  com¬ 
munem  plurium  individuorum.  Talis  est,  hominis  ratio. 

Tertio ,  differentia ,  quae  dicitur  determinans,  est  id,  per 
quod  una  species  ab  aliis  speciebus  discriminatur,  quae  sunt 
eiusdem  generis. 

Quarto,  proprium  est  id,  quod  pluribus  competit  tamquam 
necessario  dimanans  ab  eorum  essentia,  ex.  g.  loquela ,  risus 
sunt  propria  hominis. 

Quinto ,  accidens  est  id  quod  pluribus  competere  potest, 
ita  ut  possit  esse  vel  abesse,  salva  eorum  essentia,  ut  scientia 
in  homine.  Ex  dictis  patet,  genus  magis  patere  quam  species 

30  Q.  Quotuplex  sit  genus? 

R.  Genus  triplex  est:  Supremum,  Proximum,  et  Interme¬ 
dium.  Supremum  est  quod  sub  alio  superiori  non  continetur, 
y.  g.  substantia.  Proximum  est  quod  infra  se  non  genus,  sed 
species  tantum  habet,  v.  g.  animal ,  respectu  hominis.  Inter¬ 
medium,  quod  inter  supremum  et  infimum  continetur,  appel¬ 
latur,  ex.  g.  vivens.  Quae  constituunt  speciem  sunt  genus  pro¬ 
ximum  et  differentia  proxima,  quae  dicitur  ultima. 

31.  Q.  Utrum  sint  alia  universalia,  praeter  haec  quinque? 

R.  Non  sunt  alia;  quia  omnia  quae  pertinent  ad  essentiam 

habent  rationem  aut  generis  aut  speciei  aut  differentiae;  quae 
autem  ad  essentiam  non  pertinent,  proprii  vel  accidentis  ra¬ 
tionem  induunt. 

32.  ' Q .  Quomodo  dividantur  propositiones? 

R,  Propositiones  quadrifariam  dividuntur. 

Primo,  ratione  materiae  proximae,  propositio  est  necessaria, 
si  praedicatum  necessario  adnectitur  subiecto,  ut  spiritus  im¬ 
materialis  ;  est  impossibilis,  si  repugnat,  ut  circulus  quadra¬ 
tus;  contingens,  si  ad  arbitrium  tribuitur,  ut  homo  veridicus. 
Ratione  materiae  remotae,  propositio  potest  esse  simplex ,  si 
unico  subiecto  et  praedicato,  composita ,  si  pluribus  constat. 
Composita  autem  potest  esse  vel  conditionalis ,  si  per  parti¬ 
culam  si,  vel  copulativa  si  per  et,  vel  disiunctiva  si  per 
vel ,  vel  causalis  si  per  propter,  prout  termini,  vel  conditio- 
nate  ,  vel  copulative ,  vel  disiunctive ,  vel  causaliter  coniun- 
guntur. 

Secundo,  ratione  formae  est  affirmativa  vel  negativa,  prout 
copula  afficitur  particula  affirmante  vel  negante.  Ex  his  erui¬ 
tur,  negativam  propositionem  praedicatum  semper  habere  u- 
niversale ,  quia  universi m  attributum  a  subiecto  removet.  In 
affirmativa  vero  praedicatum  est  plerumque  particulare. 

Tertio,  ratione  extensionis  dividitur  propositio  in  univer¬ 
salem,  si  sumitur  subiectum  iuxta  totam  extensionem;  in  par¬ 
ticularem  ,  si  iuxta  partem  tantum ;  in  communem  vel  inde- 

linitam,  si  sine  particula  determinante;  in  singularem,  si  sin¬ 
gularem  individuum  denotat. 

Nota  tamen  quod  extensio  propositionis  a  subiecto  deter¬ 
minatur.  Nam  tantum  patet  propositio,  quantum  subiectum. 

Quarto  tandem  propositiones  dividuntur  ratione  modi  in 
modales,  quae  declarant  modum,  quo  attributum  convenit  sub¬ 
iecto,  in  exponibiles  si  indigent  explicatione.  Quae  explicatio 
potest  esse  vel  exclusiva,  vel  exceptiva,  vel  reduplicativa,  pro¬ 
ut  respectivae  particulae  tantum ,  'praeter ,  quatenus ,  admi¬ 
scentur.  Ultimo,  ex  relatione  signi  ad  rem  significatam,  pro¬ 
positio  vera  vel  falsa  esse  potest- 

33.  Q.  Quot  sint  propositionum  proprietates? 

R.  Sunt  tres:  oppositio,  aequipollentia  et  conversio. 

34.  Q.  Quid  sit  et  quotuplex  oppositio,  et  quibus  principiis 
regatur? 

R.  Oppositio  est  repugnantia  inter  duas  propositiones  eo¬ 
dem  subiecto  et  praedicato  constantes.  Quae  repugnantia  esse 
potest  quantitate ,  et  propositiones  dicuntur  subalternae.  Si 
qualitate  solum  discrepant,  vel  sunt  universales  vel  particu¬ 
lares;  si  primo,  dicuntur  contrariae;  si  secundo,  subcontra- 
riae  vocitantur.  Quando  simul  quantitate  et  qualitate  repu¬ 
gnant  ,  appellantur  contradictoriae.  Hinc  exurgunt  quatuor 
oppositionis  genera;  haec  omnia  ex  inspectione  sequentis  sche¬ 
matis  clariora  fient. 

Principia,  quibus  reguntur  propositionis  species,  sunt  qua- 
tuor. 

Primo,  subalternae  possunt  esse  simul  falsae  et  simul  ve¬ 
rae;  si  vera  est  universalis,  etiam  particularis,  quia  in  illa 
continetur.  Si  autem  falsa  esset  universalis,  particularis  potest 
esse  vera.  Quando  autem  particularis  est  falsa ,  evadit  falsa 
universalis ;  sed  si  vera  est  particularis ,  nil  sequitur  quoad 
veritatem  aut  falsitatem  universalis. 

Secundo,  contradictoriae  non  possunt  esse  simul  verae,  et 
simul  falsae,  nam  quod-  affirmatur  in  una,  negatur  in  altera; 
et  nihil  potest  esse  simul  et  non  esse. 

Tertio,  propositiones  contrariae  possunt  esse  simul  falsae, 
sed  non  possunt  esse  simul  verae ;  simul  falsae  quia  evenire 
potest  ut  utraque  pars  sit  excludenda;  non  autem  possunt  esse 
simul  'verae;  nam  si  contrariae  essent  simul  verae,  sequeretur 
duas  contradictorias  esse  simul  veras,  quod  est  contra  secun¬ 
dum  principium. 

Quarto,  propositiones  subcontrariae  possunt  esse  simul  ve¬ 
rae  in  contingentibus  (dico  in  contingentibus,  quia  in  neces¬ 
sariis  diversimode  evadit).  Nam  hic  non  agitur  nisi  de  iisdem 
ut  patet  in  schemate;  non  possunt  tamen  esse  simul  falsae, 
quia  si  supponantur  falsae,  earum  contradictoriae  essent  ve¬ 
rae,  quae  constituunt  duas  contrarias,  quae  esse  non  possunt 
simul  verae,  ut  supra  notatum  est. 

35/ Q.  Quid  sit  aequipollentia  propositionum,  quidque  prosit? 

R  Nomine  aequipollentiae  propositionum  intelligitur,  apud 
logicos,  ea  proprietas,  qua  duae  vel  plures  propositiones  ver¬ 
bis  inter  se  differentes,  eamdem  important  significationem,  v. 
g.  ex  hominibus  pauci  salvantur,  ex  hominibus  multi  pereunt. 
Ex  aequipollentia  propositionum  id  eruitur,  ut  in  humano  ser¬ 
mone,  altera  alteri  suffici  possit;  unde  non  raro  locutionis  or¬ 
natus  melius  obtinetur,  et  veritas  apertius  explanatur. 

36.  Q.  Quid  sit  conversio? 

R  Est  inversio  propositionis:  v.  gr.  scientia  instauratur  a  Lu- 

dovico ;  Ludovicus  instaurat  scientiam.  Est  autem  duplex, 
nempe  simplex  et  per  accidens.  Simplex  erit,  si  mutantur  ter¬ 
mini  ,  servata  eadem  quantitate  propositionis.  Per  accidens, 
quando  variatur  propositionis  quantitas,  v.  g.  nullum  corpus 
cogitat :  aliquid  cogitans  non  est  corpus. 

CAPUT  III. 

DE  RATIOCINIO. 

37.  Q.  Quid  sit  ratiocinium? 

R.  Est  oratio,  quae  constat  tribus  iudiciis  ita  inter  se  colli 
gatis,  ut  ex  duobus  primis  tertium  oriatur.  Hinc  quisque  videt, 
simplicissimam  ratiocinii  expressionem  eam  fore,  qua  tres  enu¬ 
merantur  propositiones,  inter  se  ita  connexae,  ut  ex  primis  tertia 
inferatur.  Sicut  propositio  est  enunciatio  iudicii,  sic  argumen¬ 
tatio  est  ratiocinii,  verbis  extra  mentem  expressi,  manifestatio. 

38.  Q.  Quomodo  dividatur  argumentatio? 

R.  Argumentatio  dividitur  in  syllogismum,  enthymema,  e- 
picherema ,  polysyllogismum ,  soritem  ,  dilemma,  inductionem 
et  exemplum. 

39.  Q.  Quid  sit  syllogismus,  et  aliae  species  argumentationis  ? 

R.  Syllogismus  est  argumentatio,  in  qua,  quibusdam  positis, 

alterum  quid  a  positis  necessario  sequitur ;  ex.  g.  omnis  homo 
est  rationalis;  atqui  Odoricus  est  homo,  ergo  Odoricus  est  ra¬ 
tionalis. 

Enthymema  est  argumentatio,  in  qua  ex  una  propositione 
sequitur  conclusio,  ex.  g.  Odoricus  currit,  ergo  movetur. 

Epicherema  est  argumentatio ,  in  qua  singulis  praemissis, 
vel  earum  alterutri  adiungitur  probatio,  priusquam  deducatur 
conclusio,  ex.  g.  qui  multis  angitur  non  est  beatus;  nam  in¬ 
diget  tranquillitate;  sed  Archangelus  multis  angitur,  sive  pro¬ 
pter  curiositatem,  sive  propter  ambitionem,  ergo  Archangelus 
non  est  beatus. 

Polysyllogismus  est  argumentatio  pluribus  syllogismis  con¬ 
stans,  ita  inter  se  colligatis,  ut  conclusio  praecedentis  habea¬ 
tur  pro  praemissa  subsequentis.  Ex.  g.  quod  est  intelligens,  est 
spirituale;  sed  anima  est  intelligens,  ergo  spiritualis;  quod 
est  spirituale,  est  immateriale,  ergo  anima  est  immaterialis; 
atqui  quod  est  immateriale,  est  incorruptibile,  ergo  anima  est 
incorruptibilis;  sed  quod  est  incorruptibile,  est  natura  sua  per¬ 
petuum,  ergo  anima  humana  est  perpetua. 

Sorites  est  argumentatio  pluribus  propositionibus  constans, 
in  qua  attributum  primae  fit  subiectum  secundae ;  attributum 
secundae  fit  subiectum  tertiae,  atque  ita  deinceps  donec  tan¬ 
dem  in  conclusione  attributum  ultimae  cum  subiecto  primae 
coniungatur.  Ex.  g.  quodlibet  corpus  est  in  spatio,  quod  est 
in  spatio  potest  esse  in  alio,  quod  potest  esse  in  alio,  potest 
mutare  spatium,  quod  potest  mutare  spatium  est  mobile,  ergo 
quodlibet  corpus  est  mobile. 

Dilemma  est  argumentatio  bicornis  seu  complexa,  in  qua 
duae  partes  ita  disponuntur,  ut  respondens  nullo  modo  effu¬ 
gere  queat.  Hac  argumentatione,  Phocion  urgebat  Philippi  le¬ 
gatos  consulentes,  ut  saltem  pro  filiis  munera  oblata  acciperet: 

«Aut  mei  similes  erunt  aut  dissimiles;  si  similes,  idem  hic 
»  agellus  illos  alet,  qui  me  ad  hanc  dignitatem  perduxit;  sin 
»  autem  dissimiles  sint  mei  futuri,  nolo  meis  impensis  illorum 
»  ali  et  luxuriam  augeri  ». 

Inductio  est  duplex,  alia  dicitur  ascensus;  et  est  argumen¬ 
tatio  a  particularibus  sufficienter  enumeratis  ad  universalia. 
Ex.  g.  logica  est  utilis ;  utilis  metaphysica,  utilis  medicina  etc. 
ergo  omnes  scientiae  sunt  utiles.  Altera  dicitur  descensus,  et 
est  argumentatio  ab  universali  ad  particularia  sufficienter  e- 
numerata,  ex.  g.  omnis  homo  est  rationalis;  sed  Odoricus,  Cle- 
tus  et  Ioannes,  coeterique,  qui  stant  hoc  in  loco,  sunt  homines, 
ergo  sunt  omnes  rationales. 

Exemplum  tandem  est  argumentatio,  in  qua  deducitur  u- 
num  ex  alio  propter  similitudinem.  Ex.  g.  Deus  pepercit  Mag- 

dalenae  propter  poenitentiam;  ergo  parcet  cuilibet,  qui  poe¬ 
nitentiam  egerit. 

40.  Q.  Utrum  istae  species  argumentandi  ad  unam  redu¬ 
cantur  ? 

R.  Reducuntur  omnes  ad  syllogismum.  Nam  cum  argumen¬ 
tatio  quaecumque  non  sit  aliud  ,  quam  expressio  ratiocinii, 
cumque  ratiocinium  sit  ea  mentis  operatio,  quae  tribus  constat 
iudiciis  ita  ordinatis,  ut  tertium  ex  aliis,  rationali  necessitate, 
effluat  ;  et  cum  germana  expressio  huiusmodi  mentis  opera¬ 
tionis,  sit  syllogismus,  recognoscitur  quod  quaelibet  arguendi 
species  ad  syllogismum  est  reducibilis.  Quantum  spectat  ad 
Enthymema ,  Epicherema ,  Polysyllogismum ,  et  Dilemma,  res 
adeo  liquet,  ut  dubium  enasci  non  possit.  Circa  Soritem ,  In¬ 
ductionem  et  Exemplum  quamquam  fuerit  excitata  quaestio, 
tamen,  omnibus  bene  perpensis,  etiam  istae  argumentationes 
ad  syllogismum  sunt  reducendae.  Processus  enim,  qui  in  istis 
fit,  est  apparens  et  materialis,  plusquam  logicus  et  realis.  Nam 
tum  in  Sorite  cum  in  Inductione  et  Exemplo ,  praeter  pro¬ 
positiones  particulares  quae  exprimuntur,  subaudiuntur  quae¬ 
dam  aliae  universales.  Cuiusmodi  sunt:  —  Similium  rerum  si¬ 
miles  sunt  qualitates;  causae  similes  producunt  effectus  si¬ 
miles;  futurum  praeterito  erit  simile.  Cum  aliquod  attribu¬ 
tum  cum  subiecto  coniungitur ,  quot  sunt  ea ,  quae  de  attri¬ 
buto  dicuntur,  dicuntur  et  etiam  de  subiecto.  Hinc  maxime 
a  veritate  aberrarunt  Destutt-Tracy,  et  Baco  a  Verulamio 
diversimode  sentientes  ;  nam  diversus  non  est  processus, 
qui  habetur  in  istis  formis  argumentandi  ab  eo,  qui  in  syllo¬ 
gismo. 

41.  Q.  Quaenam  leges  observari  debeant  ad  rationem  bo¬ 
nae  argumentationis  ? 

R.  Quatuor  praecipuae;  et  prima  est  quod  ex  vero  ante¬ 
cedenti  nunquam  falsum  consequens  sequi  potest:  secunda,  a 
falso  antecedenti  nunquam  verum  consequens  legitime  potest 
induci.  Ex  opposito  autem  tertia  ,  si  consequens  est  legitime 

verum,  antecedens  quoque  verum  esse  oportet:  quarta,  si 
falsum  consequens,  etiam  et  antecedens  falsitate  pollet. 

42.  Q>  Quaenam  sit  materia  et  forma  syllogismi? 

R.  Materia  syllogismi  duplex  est:  proxima  scilicet  et  re¬ 
mota.  Propositiones  ex  quibus  componitur  syllogismus,  dicun¬ 
tur  materia  proxima  illius;  quae  propositiones,  ut  diximus, 
sunt  tres ,  maior ,  minor  et  consequentia.  Termini  ex  quibus 
conficitur  haec  triplex  propositio,  materia  remota  syllogismi 
dicuntur;  qui  termini  sunt  tres:  unus  dicitur  medius,  alius 
maior  ,  et  alius  minor.  Medius  est  terminus  ,  qui  ponitur  in 
maiori  et  minori ,  non  vero  iri  consequentia :  maior  est  ter¬ 
minus,  qui  ponitur  cum  medio  in  maiori:  minor  est  terminus 
qui  ponitur  in  minori  cum  medio,  et  maior  et  minor,  in  con¬ 
sequentia,  ut  patet  in  hoc  syllogismo:  virtus  est  pulchra,  sed 
obedientia  est  virtus,  ergo  obedientia  est  pulchra.  Forma  au¬ 
tem  syllogismi  componitur  ex  figura,  et  modo.  Figura  est  di¬ 
spositio  medii  cum  extremis,  secundum  debitam  subiectionem 
et  praedicationem.  Modus  est  dispositio  praemissarum  inter 
se,  et  consequentiam,  secundum  quantitatem  et  qualitatem,  quod 
patet  in  supra  posito  syllogismo ;  in  quo  figura  consistit  in  eo 
quod,  terminus  virtus,  qui  est  medium,  taliter  disponatur  cum 
extremis,  ut  in  maiori  propositione  sit  subiectum,  in  minori, 
praedicatum.  Modus  autem  consistit  in  eo,  quod  praemissae 
ita  disponantur  inter  se  et  consequentiam  secundum  quanti- 

tatem,  quod  omnes  sint  universales,  et  secundum  qualitatem, 
quod  opines  sint  affirmativae. 

43.  Q.  Quaenam  regulae  ad  legitime  efformandum  syllogi¬ 
smum  excogitatae  fuerint? 

R.  Plurimae  ab  antiquis  logicis  ,  praesertim  nostris ,  quas 
omnes  exponere  nimis  longum  esset,  nec  satis  utile.  Nos  tan¬ 
tum  indicabimus  octo  praecipuas ,  quae  his  versibus  conti¬ 
nentur  : 

Terminus  esto  triplex,  medius  maior  que  minor  que; 

Latius  hos  quam  praemissae  conclusio  non  vult. 

Aut  semel  aut  iterum  medius  generaliter  esto, 

Nequaquam  medium  capiat  conclusio  oportet. 

Utraque  si  praemissa  neget  nihil  inde  sequetur. 

Ambae  affirmantes  nequeunt  generare  negantem. 

Nil  sequitur  geminis  ex  particularibus  unquam. 

Peiorem  sequitur  semper  conclusio  partem. 

Prima  regula  prohibet,  quin  plures  tribus  terminis  in  syl¬ 
logismo  sint.  Unde  hic  syllogismus  non  est  bonus :  mus  est  syl¬ 
laba,  atqui  syllaba  non  rodit  caseum,  ergo  mus  non  rodit  ca¬ 
seum.  Ratio  est  quia  terminus  mus  aequivocus  est,  duplicem 
sensum  habet,  et  ratiocinium  destruit. 

Secunda  vetat ,  quominus  quidam  terminus  in  conclusione 
latius  sumatur,  quam  in  praemissis.  Unde  hic  syllogismus  non 
iuvat:  quod  ego  sum,  id  tu  non  es,  atqui  ego  sum  homo,  ergo 
tu  non  es  homo.  Ratio  est  quia  homo  in  minori  accipitur  par¬ 
ticulariter  ,  in  conclusione  generaliter  ,  et  minus  universale 
nequit  continere  magis  universale. 

Tertia  expostulat,  ut  terminus  medius,  saltem  in  una  prae¬ 
missarum,  universe  accipiatur.  Unde  hic  syllogismus  claudicat: 
aliquod  animal  ratione  pollet:  atqui  equus  est  aliquod  animal, 

ergo  equus  ratione  pollet.  Ratio  est  quia  sunt  quatuor  ter- 

mini,  siquidem  in  maiori  animal  significat  hominem,  in  minori 
brutum. 

Quarta  poscit,  terminum  medium  nunquam  in  conclusione 
ingredi.  Contra  quam,  peccat  hic  syllogismus:  virtus  est  lau¬ 
dabilis  ,  sed  castitas  est  virtus ,  ergo  virtus  castitas  est  lau¬ 
dabilis.  Ratio  est,  quia  in  praemissis  fit  comparatio  subiecti  et 
praedicati  cum  termino  medio,  dum  in  conclusione  solum  prae¬ 
dicanda  est  relatio  inter  subiectum  et  praedicatum. 

Quinta  vetat ,  quin  ex  duabus  propositionibus  negativis, 
conclusio  fiat.  Hinc  male  se  habet  hic  syllogismus:  homo  non 

est  aeternus,  atqui  animal  non  est  aeternum.  Ratio  est,  quia 
eum  sint  ambae  praemissae  negantes,  nihil  de  convenientia 
vel  discrepantia  subiecti  et  praedicati  cum  termino  medio 
eolligere  possunt. 

Sexta  prohibet,  quominus  ex  duobus  affirmantibus,  conclu¬ 
sio  negativa  colligatur.  Et  id  sine  exemplo  patet;  praemissae 
enim  sunt  affirmantes,  si  tam  subiectum  quam  praedicatum 
cum  termino  medio  conveniunt.  Atqui  quoties  subiectum  et 
praedicatum  cum  termino  medio  conveniunt,  conclusio  enun- 
ciare  debet  convenientiam  subiecti  et  praedicati  inter  se.  Ergo 
ex  duabus  affirmantibus ,  non  negans  sed  affirmans  elicienda 
est  conclusio. 

Septima  prohibet,  quominus  ex  duabus  particularibus,  a- 
liquid  inferatur.  Et  sic  non  concludit  hic  syllogismus :  aliquis 
homo  est  vivens ,  sed  aliquis  homo  est  mortuus,  ergo  aliquis 
homo  est  vivens.  Ratio  est,  quia  peccat  contra  tertiam  regulam, 
caret  enim  universali.  Haec  lex  tamen  non  tangit  propositio¬ 
nes  singulares,  quia  in  iis  subiectum  sumitur  in  tota  sua  ex¬ 
tensione  ,  universaliumque  instar  merito  habetur.  Hinc  bonus 
est  hic  syllogismus :  Cicero  fuit  eloquens,  sed  Cicero  fuit  qui¬ 
dam  Arpinas,  ergo  quidam  Arpinas  fuit  eloquens. 

Octava  est  ista.  Conclusio  partem  debiliorem  semper  se¬ 
quitur;  hoc  est,  si  praemissarum  altera  fuit  negans  vel  par¬ 
ticularis,  conclusionem  negantem  vel  particularem  esse  oportet. 
Ratio  est,  quia  si  una  praemissarum  affirmat  et  altera  negat, 
non  conveniunt;  si  non  conveniunt,  negant.  Secunda  ratio  est, 
quia  in  consequentia  bona  non  infertur  universale  de  parti¬ 
culari. 

44.  Q.  Utrum  ad  aliquid  unum,  omnes  syllogismi  leges,  re¬ 
ducantur  ? 

R.  Omnes  syllogismi  leges  ad  unam  reducuntur.  Ad  conficien¬ 
dum  enim  recte  syllogismum  una  sufficit  regula,  quae  sequenti 
formula  exprimitur:  Una  praemissarum  conclusionem  contineat, 
et  altera  contentam  declaret.  Sed  quamquam  haec  regula  sit  o- 

ptima,  tamen  caeteras  non  excludit  prout  inutiles  nec  minus 
opportunas  ad  acuendam  mentem,  et  defectus  syllogismi  facile 
evitandos.  Quare  optime  aiebat  Iourdain  apud  Patrem  Ventu¬ 
ram:  «  Methodus  scholastica  utilissima  Medio  Aevo,  maximae 
»  necessitatis,  nobis  est  ut  reliquias  servari,  atque  iterum  aedi- 
»  licium  veritatis  construi  possit.  Maximi  autem  detrimenti 
»  fuit,  doctos  illam  a  se  removisse,  ad  favendum  Carthe- 
»  sio,  qui  omnia  perdidit  ».  Postea  idem  auctor  addit:  «  Scho- 
»  lastica  argumentatio  magnopere  favet  ampliationi  quarum- 
»  dam  qualitatum ,  quas  et  patres  nostri  maximi  ducebant,, 
»  et  educatio  bene  ordinata  negligere  nequit.  Nequaquam  fieri 
»  enim  potest  ut ,  cum  in  usu  habeamus  omnibus  elocutionis 
»  artibus  veritatem  expoliare,  eam  intueri,  ipsius  ideas  coor- 
»  dinare ,  atque  coniunctionem  sequi ,  quid  diligentiae,  intui- 
»  tionis,  solertiae  spiritus  ne  sibi  quidem  lucrifaciat.  Quodnam 
»  exercitium,  pro  hac  potentia  gymnastica  intellectuali  haberi, 
»  quod  easdem  consequentias  dare  posset?  Hoc  respectu,  argu- 
»  mentatio  syllogistica  maxime  prodest  scholasticae  discipli- 
»  nae  (1)  ». 

45.  Q.  Quomodo  dividatur  syllogismus? 

R.  Syllogismus  distinguitur  in  simplicem ,  et  compositum. 
Compositus  autem  subdividitur  vel  in  conditionalem ,  vel  in 
disiunctivum,  vel  in  copulativum.  Syllogismus  conditionalis  est 
ille,  in  quo,  data  quadam  propositione  conditionali ,  ex  ipsius 
antecedentis  aut  consequentis  admissione  vel  negatione ,  al¬ 
terutrius  admissio  reciproce  vel  negatio  deducitur.  Ex.  g.  si 
ibi  ista  est  causa,  ibi  est  hic  effectus,  atqui  ista  causa  ibi  est, 
ergo  et  effectus.  Recte  concludit,  si  conditio  verificatur.  Co¬ 
pulativus  est  ille,  in  quo,  prima  propositio  est  copulativa.  Ex. 
g.  non  dies  est  et  nox ,  sed  dies  est ,  ergo  non  est  nox.  Hic 
syllogismus,  ut  sit  bonus,  connexionem  partium  integram  pro¬ 
positionis  copulativae  importat.  Denique  disiunctivus  dicitur 

(1)  Ventura,  Corso  di  filosofia  cristiana,  vol.  V,  §  145,  p.  400, 

ille  ,  in  quo  prima  propositio  est  disiunctiva.  Ex.  g.  aut  dies 
est  aut  nox;  sed  dies  est,  ergo  non  est  nox.  Habetur  autem 
ut  legitimus,  si  enumeratio  perfecta  erit. 

46.  Q.  Quid  sit  sophisma  et  quotuplex? 

R.  Sophisma  est  syllogismus  ita  confictus ,  ut ,  sub  specie 
veri,  falsum  exhibeat.  Et  sicut  falsitas  potest  esse  vel  in  vo  ¬ 
cibus  vel  in  rebus  per  voces  significatis,  duplex  evadit  falla¬ 
cia,  nempe  fallacia  dictionis,  et  extra  dictionem.  Fallacia  au¬ 
tem  dictionis,  vel  est  in  sensu  composito,  vel  in  diviso.  Est  in 
composito,  quoties  plures  dictiones,  quae  in  sensu  diviso  dum¬ 
taxat  sunt  verae,  accipiuntur  in  sensu  composito.  Ex.  g.  caeci 
vident,  claudi  ambulant,  intelligenda  sunt  in  sensu  diviso,  ita 
nempe,  ut  qui  ante  caeci  erant,  viderent,  qui  claudi,  ambu¬ 
larent.  In  sensu  composito  en  ergo  sophisma;  ea,  quorum  vi¬ 
num  alteri  tollitur,  simul  stare  nequeunt;  atqui  caecum  esse 
et  videre,  claudum  esse  et  ambulare,  sunt  huiusmodi,  ut  unum 
alteri  tollatur;  ergo  repugnat  caecos  videre,  claudos  ambu¬ 
lare.  Est  in  sensu  diviso,  cum  plures  dictiones,  quae  in  sensu 
composito  solum  sunt  verae,  sumuntur  in  sensu  diviso.  Ex.  g. 
si  duo  et  tria,  quae  coniuncta  quinque  efficiunt,  seiuncta  ac¬ 
ceperis  ,  inde  poteris  hoc  eruere  sophisma :  Duo  et  tria  sunt 
paria  et  imparia,  atqui  quinque  sunt  duo  et  tria;  ergo  quin¬ 
que  sunt  paria  et  imparia. 

Fallaciae  extra  dictionem  variae  sunt. 

Prima  est  fallacia  ignorationis  elenchi ,  et  est  cum  sophi¬ 
sta  adversario  aliquam  contradictionem  obiicit,  quae  realiter 
non  existit.  Ex.  g.  Christus  est  aeternus,  atqui  Christus  natus 
est  in  tempore,  ergo  Christus  est  aeternus  et  non  aeternus. 

Secunda  est  fallacia  petitionis  principii,  et  habetur  quoties 
idem  assumitur  ad  probationem  sui  ipsius  sub  alio  vocabulo. 
Ex.  g.  anima  humana  est  superstes  corpori,  ergo  immortalis. 

Tertia  est  fallacia  non  causae  ut  causae,  et  existit  cum  ali¬ 
qua  propositio  sumitur  ut  causa  falsae  conclusionis,  cum  illa 
huius  causa  reipsa  non  sit.  Ex.  g.  anima  humana  multipli- 

catur  secundum  multiplicationem  corporis;  ergo,  destructo  cor¬ 
pore,  non  durat.  Sed  hoc  falsum,  ergo  falsum,  multiplicari  a- 
nimas  secundum  corporis  multiplicationem. 

Quarta  est  fallacia  accidentis ,  quoties  alicui  tribuitur  id 
absolute,  quod  solum  est  per  accidens,  aut  secundum  quid. 
V.  g.  homo  currit,  sed  Odoricus  est  homo,  ergo  Odoricus  cur¬ 
rit.  Quod  per  accidens  evenit,  absolute  praedicat. 

Quinta  denique  est  fallacia  plurium  interrogationum,  et  est 
quando  complures  enunciationes  ita  componuntur,  ut  sive  af¬ 
firmes  sive  neges,  semper  falsitatis  redarguaris.  Ex.  g.  quid¬ 
quid  non  perdidisti,  non  habes;  atqui  oculos  non  perdidisti, 
ergo  oculos  non  habes.  Dicis  te  habere?  en  aliud  sophisma: 
Quidquid  non  perdidisti ,  habes ',  sed  cornua  non  perdidisti, 
ergo  cornua  habes. 


CAPUT  IV. 

DE  METHODO. 

47.  Q.  Quid  et  quotuplex  sit  methodus  ? 

R.  Methodus,  sive  via  ad  aliquid,  est  ordo,  quem  mens  nostra 
in  scientia  comparanda  sectatur :  aut  clarius  et  brevius  a  no¬ 
stris,  methodus  est  oratio  ignoti  manifestativa  ad  scientias  adi¬ 
piscendas.  Methodus  secundum  finem  vel  est  demonstrativa,  vel 
inventiva,  vel  didascalica,  prout  veritas  vel  est  demonstranda 
rationibus,  vel  experimentis  inquirenda,  vel  aliis  manifestan¬ 
da.  Methodus  demonstrativa  dispescitur  in  probativam,  quae 
veritatem  directe  tuetur,  vel  in  apologeticam,  quae  obiectio- 
nes  enucleat  et  destruit,  vel  in  polemicam  ,  quae  insectatur 
errores.  Methodus  inventiva  tot  habet  divisiones  ,  quot  veri¬ 
tatis  species  perscrutantur,  puta,  methodum  experimentalem, 
psychologicam,  chimicam.  Methodus  didascalica  vel  est  doctri¬ 
nalis,  vel  pedagogica,  prout  simpliciter  docet,  aut  maiori  a- 
nimi  vi,  exemplis,  comparationibus  in  veritatibus  explicandis 

operam  confert.  Secundum  modum,  methodus  vel  est  analy- 
tica,  vel  synthetica.  Prima  ea  est,  quae  ab  effectibus  ad  cau¬ 
sas,  a  particularibus  ad  universale,  a  compositis  ad  simplicia 
progreditur.  Secunda  vero  est  illa,  quae  procedit  a  causis  ad 
effectus,  ab  universali  ad  particularia,  a  simplicibus  ad  com¬ 
posita.  Hinc  liquet  analysim  et  synthesini  simul  consociandas 
esse.  Non  enim  sufficit  aut  obiectum  in  elementa  resolvere, 
aut  resolutum  componere,  ut  funditus  tum  quoad  partes,  tum 
quoad  totum  percipiatur ;  sed  ambae  necessariae  sunt,  integrae 
et  completae  obiecti  notioni  adipiscendae.  Quare  potius  quam 
methodus  analytica  et  synthetica,  processus  mentis  in  verum 
nominatur.  Neoplatonici  igitur  nostri,  qui  synthesim  exclusive 
se  adhibere  iactant,  extra  methodum  vagantur. 

48.  Q.  Quibus  praecipue  elementis  constet  methodus? 

R.  Relicta  inductione,  de  qua  iam  egimus,  methodus  constat 
praecipue  Definitione,  Divisione  et  Demonstratione. 

49.  Q.  Quid  sit  definitio,  quotuplex,  et  quaenam  conditiones 
ad  bonam  requirantur  ? 

R.  Definitio  est  oratio  explicans  naturam  rei.  Et  est  meta- 
physica,  si  per  conceptus  metaphysicos  naturam  rei  explanat; 
quae  esse  potest  vel  quidditativa  vel  descriptiva,  prout  na¬ 
turam  rei  explicat  per  differentiam  essentialem,  vel  per  pro¬ 
priam  passionem.  Ex.  g.  homo  est  animal  rationale,  homo  est 
animal  risibile;  prima  ad  quidditativam,  altera  ad  descriptivam 
pertinet.  Secundo,  definitio  dividitur  in  physicam,  quae  ex¬ 
plicans  naturam  rei  per  causas  physicas  ,  est  essentialis  vel 
accidentalis.  Essentialis  est  illa,  quae  datur  per  causas  in¬ 
trinsecas,  quae  sunt  de  essentia  compositi.  Ex.  g.  homo  con¬ 
stat  corpore  et  anima.  Si  datur  per  causas  extrinsecas,  quae 
non  sunt  de  essentia  compositi,  dicitur  accidentalis.  Ex.  g.  homo 
est  ens  creatum  a  Deo  ,  et  ordinatum  ad  vitam  aeternam. 
Conditiones  autem  ad  bonam  definitionem  conficiendam,  sunt 
quinque. 

Prima,  ut  constet  genere  proximo,  et  differentia  specifica 

(ultima),  ut  haec :  homo  est  animal  rationale ;  animal,  est  ge¬ 
nus;  rationale,  est  differentia. 

Secunda,  ut  omni  suo  definito  et  non  aliis  conveniat,  quia 
si  debet  explicare,  hoc  non  praestaret,  si  aliis  conveniret. 

Tertia,  ut  definitio  convertatur  cum  suo  definito,  ita  ut  ab 
uno  ad  aliud  valeat  consequentia,  tam  affirmative  quam  ne¬ 
gative. 

Quarta,  ut  definitio  suo  definito  sit  clarior,  secus  naturam 
explicationis  non  haberet. 

Quinta,  ut  definitio  non  sit  superflua  nec  diminuta.  Si  su¬ 
perflua  enim  confundit;  si  diminuta,  definitum  non  explanat. 
Ex  enucleatis  colligitur,  omnia  definiri  non  posse  nec  debere. 
Primo,  quia  sunt  notiones  simplices,  quae  nullo  genere  conti¬ 
nentur,  nec  possunt  in  partes  resolvi;  secundo,  quia  si  omnia 
essent  definienda,  hae  notiones  clariores  per  alias  clarissimas 
illustrari  deberent ,  et  sic  in  infinitum ,  quod  est  impossibile, 
procederetur.  Si  tamen  definiri  omnia  nequeunt,  possunt  de¬ 
scribi,  ita  ut  eorum  conceptus  clarius  effulgeat. 

50.  Q.  Quid,  quotuplex,  et  quaenam  conditiones  ad  bonam 
divisionem  requirantur? 

R.  Divisio  est  oratio  totum  insuas  partes  distribuens;  quae 
distributio  esse  potest  vel  homogena  vel  heterogena,  vel  phy¬ 
sica  vel  metaphysica.  vel  per  se,  vel  per  accidens,  prout  to¬ 
tum  dividitur  in  partem  eiusdem  rationis  vel  diversae  ,  in 
partes  physicas  vel  metaphysicas,  in  essentiales  vel  acciden¬ 
tales.  Ex.  g.  divisio  aquae  in  duas  partes  ad  primam;  divisio 
hominis  in  caput,  manus,  pedes,  ad  secundam;  divisio  hominis 
in  corpus  et  animam  ,  ad  tertiam ;  divisio  hominis  in  anima- 
litatem  et  rationalitatem,  ad  quartam ;  divisio  animalis  in  ra¬ 
tionalem  et  irrationalem  ,  ad  quintam;  divisio  hominis  in  al¬ 
bum  et  nigrum,  ad  sextam  pertinet.  Conditiones  autem  bonae 
divisionis  distinguuntur  quinque. 

Prima,  ut  sit  brevis,  simile  enim  est  confuso  quidquid  us¬ 
que  ad  pulverem  sectum  est. 

Secunda,  ut  sit  adaequata,  scilicet  ut  membra  dividentia 
divisum  adaequent. 

Tertia,  ut  totum  excedat  quamlibet  partem  dividentem. 

Quarta,  ut  membrum  dividens  de  alio  non  praedicetur. 

Quinta,  ut  membra  dividentia  aliquam  oppositionem  et  di¬ 
stinctionem  habeant. 

51.  Q.  Quid  sit  demonstratio,  et  quotuplex? 

R.  Demonstratio  est  probatio  iudicii  quod  effertur.  Probatio 
est  .propter  quid,  vel  secundum  quia.  Propter  quid,  est  illa 
quae  propriam  ,  proximam  et  adaequatam  rationem  rei  de¬ 
monstratae  continet.  Demonstratio  secundum  quia,  est  illa,  quae 
sumit  effectum  ad  causam  probandam.  Unde  Aligherius: 

State  contenti  umana  gente  al  quia , 

Che  se  potuto  aveste  veder  tutto, 

Mestier  non  era  partorir  Maria  (1). 

Demonstratio  dividi  etiam  potest  in  directam  et  indirectam, 
in  ad  hominem  et  regressivam.  Prima  est  cum  aliquod  verum 
Sx  alio  vero  deducitur,  cum  quo  connectitur.  Secunda,  quando 
evincitur  verum  ex  eo  ,  quod  ,  illo  negato ,  aliquid  absurdum 
aboriretur.  Tertia  est,  quando,  ab  adversario  concessis,  dedu¬ 
citur  verum.  Quarta  denique,  quando  a  cognitione  effectus  ad 
cognitionem  causae  progredimur  ,  et  a  cognitione  causae  ad 
reddendam  rationem  effectus  regredimur. 

52.  Q.  Quaenam  vocamina  in  demonstrationibus  praecipue 
adhibeantur? 

R.  Septem  principaliter:  primo,  Axioma;  secundo,  Postu¬ 
latum;  tertio,  Theorema;  quarto,  Lemma;  quinto,  Scholion ; 
sexto,  Corollarium;  septimo,  Hypothesis. 

Axioma  est  propositio  theoretica  vel  practica,  cuius  veritas 
patet  sola  terminorum  definitione. 


(1)  Purgat.,  eant.  III,  v.  13. 

Postulatum  est  propositio  practica,  quae  ad  dandam  de¬ 
monstrationem  exposcitur. 

Theorema  est  propositio  theoretica  demonstrabilis ,  dum 
problema  est  propositio  practica,  quae  demonstratione  eget. 

Lemma  est  propositio,  quae  est  ex  alia  scientia  in  qua  de¬ 
monstratur. 

Scholion  est  id  quod  insumitur,  ut  propositio  quaedam  sit 

♦ 

clarior,  et  principia,  ad  obiectiones  dissolvendas,  ponit. 

Corollarium  est  quod  infertur  ex  demonstratis. 

Hypothesis  denique  est  enunciatio  coniecturalis ,  quae  ad 
illustrandam  demonstrationem  adhibetur. 

53.  Q.  Quid  sit  scientia? 

R.  Scientia,  quae  est  effectus  demonstrationis,  vel  ut  actus 
vel  ut  habitus'  consideratur,  et  definitur  a  Scoto  nostro:  Actus 
vel  habitus  certus  et  evidens  rei  necessariae  per  demonstra¬ 
tionem  acquisitus.  Haec  definitio  ab  omnibus  philosophis,  nisi 
verbo ,  saltem  re  admittitur  ,  et  sic  explicatur.  Dicitur  actus 
vel  habitus,  quod  ponitur  loco  generis,  in  quo  convenit  scien¬ 
tia  cum  aliis  cognitionibus.  Caeterae  particulae ,  differentiae 
loco,  ponuntur.  Dicitur  enim  certus  in  quo  differt  scientia  al? 
opinione,  quae  est  actus  intellectus,  qui  in  unam  partem  con¬ 
tradictionis  cum  formidine  alterius  fertur,  et  non  est  certa 
sed  formidolosa.  Dicitur  evidens,  in  quo  differt  a  fide  sive  di¬ 
vina  sive  humana;  quae  licet  sit  certa  ,  non  est  evidens  sed 
obscura.  Fides  enim  est  mentis  adhaesio  alicui  rei ,  quam  fi¬ 
de  quis  non -videt,  sed  alteri  dicenti  aut  Deo  aut  homini  cre¬ 
dit.  Unde  Aligherius  cecinit: 

Fede  e  sostanza  di  cose  sperate, 

Ed  argomento  delle  non  parventi  (1). 

Dicitur  rei  necessariae,  in  quo  differt  ab  arte,  quae  versans 
circa  contingens  et  particulare ,  dicitur :  ratio  recte  aliquo- 


(1)  Parad.,  eant.  XXIV,  v.  63. 

rum  operum  faciendorum.  Dicitur  per  demonstrationem  acqui¬ 
situs,  in  quo  differt  ab  actu  et  habitu  primorum  principiorum, 
quae  per  demonstrationem  non  habentur;  unde  patet  prae¬ 
dictae  definitionis  bonitas. 

54.  Q.  Quotuplex  sit  scipntia,  et  quomodo  distinguatur? 

R.  Scientia  vel  est  speculativa,  vel  practica.  Est  specula¬ 
tiva,  si  pro  fine  solam  alicuius  veritatis  contemplationem  ha¬ 
bet  ,  et  versatur  circa  rem  cui  suum  esse  non  est  a  mente. 
Ex.  g.  quid  est  Deus,  quid  est  philosophia?  Est  practica,  si 
tractat  de  re  operabili,  quam  ad  suum  finem  dirigit.  Ex.  g. 
homo  est  amandus.  Est  partialis ,  quae  est  cognitio  per  cau¬ 
sam  alicuius  rei ,  est  totalis,  si  de  tota  re  loquitur.  Est  pri¬ 
maria  vel  secundaria,  prout  obiectum  formale  vel  primarium 
vel  secundarium  evolvit.  Dixi  obiectum  formale  non  mate¬ 
riale  ,  quia  ex  formali  scientia  distinguitur ;  nam  scientia  est 
actus,  actus  dicit  motum ,  motus  mensuratur  a  meta,  et  spe- 
cificatur.  Specificatio  vel  est  a  termino,  vel  est  a  medio,  per 
quod  tendit  ad  terminum.  Scientia  ergo  ab  obiecto  formali 
distinguitur.  Ex.  g.  etsi  unum  sit  obiectum  tam  philosophiae 
■quam  theologiae,  hae  tamen  distinctae  sunt,  et  diversificantur. 
Quia  illa  procedit  ex  principiis  rationis^  ista  revelationis;  phi¬ 
losophia  de  Deo  Creatore ,  theologia  de  Redemptore ,  una  de 
Deo,  altera  de  Deo  uno  et  trino  disputat. 

55.  Q.  Utrum  sit  aliqua  scientia  cui  caeterae  subsint? 

R.  Est  quidem,  et  dicitur  metaphysica,  vel  protologia,  vel 
theoria  scientiae.  Metaphysica  enim  est  scientiarum  prima  et 
nobilissima,  ut  eam  vocat  Doctor  Noster,  propter  universali¬ 
tatem  subiecti,  et  illi  omnes  famulantur  scientiae.  Nam  est  de 
ente  primo  et  secundo,  de  simplici  et  composito,  de  substan¬ 
tia  et  accidente,  de  eodem  et  diverso,  de  actu  et  de  potentia, 
de  uno  et  de  multis  (1). 

Hinc  scientiae  metaphysicae  subsunt: 

(1)  In  libro  qui  inscribitur :  Principium  Sacrae  Scripturae. 

Tum  mathematica,  de  quantitate  disserens,  quae  est  circa 
sex:  aut  circa  numeros  simpliciter,  et  sic  est  arithmetica:  aut 
circa  numeros ,  prout  considerantur  in  sonis ,  et  sic  musica : 
aut  in  quantitate  continua,  et  circa  proportiones  dimensivas 
generaliter,  et  sic  geometria :  aut  per  additionem  de  linea  vi¬ 
suali ,  et  sic  perspectiva:  aut  secundum  quantitatem  utram¬ 
que,  et  secundum  discretiones  numerales  et  substantiales  vel 
continuas  vel  discretas,  et  sic  astrologia;  et  illa  est  duplex: 
una  de  corporibus  regulatis  per  motum  ,  et  sic  astronomia; 
alia  de  influentia,  et  haec  partim  secura  est,  et  partim  peri¬ 
culosa;  et  haec  astrologia  periculosa  est  propter  iudicia  quae 
sequuntur ,  et  ab  hac  fluunt  geomantia ,  vel  chiromantia ,  et 
caeterae  species  divinationis  (1). 

Tum  physica  de  proprietate  naturarum  dicens ,  quae  est 
vel  circa  mineralia,  et  dicitur  metheorica,  vel  de  vegetalibus, 
et  est  scientia  de  plantis ,  quae  nominatur  botanica;  vel  de 
sensilibus  quae  de  animalibus  tractat,  et  est  zoologia;  vel  de 
intellectivis,  de  Deo,  de  Angelo,  de  mundo  et  de  homine;  et 
scientiae  theologiae,  Angelologiae,  cosmologiae,  et  anthropolo- 
giae  exurgunt. 

Tum  scientia  sermocinalis  de  elocutione  tractans,  quae  di¬ 
citur  Grammatica,  si  congrue  indicat  elocutiones,  Logica,  si 
ratiocinationes  ,  Rhetorica ,  si  persuasiones.  Pertinent  autem 
ad  logicam,  ut  vidimus,  tum  praedicamenta,  tum  enunciatio- 
nes,  tum  argumentationes,  et  alia  hic  similia.  Secundum  gram¬ 
maticum,  omnis  pars  orationis  significat  mentis  conceptum; 
habet  enim  partem  significantem  substantiam  et  qualitatem, 
et  sic  est  nomen;  habet  partem  significantem  motum,  et  sic 
est  verbum,  quod  dicit  inclinationes;  ut  indicativus,  qui  habet 
modum  significandi,  ut  in  rationali ;  imperativus  ut  in  irasci- 
bili:  optativus  ut  in  concupiscibili;  subiunctivus  partem  u- 
tramque;  infinitus  quasi  materialis.  Et  ad  has  differentias  o- 


(1)  In  Haexamerotie,  serm.  4. 

mnes  reducuntur  secundum  Priscianum.  Similiter  determinat 
de  littera,  de  syllaba,  de  dictione  et  oratione,  quia  enim  varii 
sunt  modi  significandi  et  terminandi  secundum  diversas  lin¬ 
guas,  ut  terminatum  in  a  foeminini  generis,  ut  in  pluribus: 
in  us  masculini  generis,  et  sic  de  aliis.  De  littera  determinat, 
sed  ad  hanc  non  potest  descendere  nisi  per  syllabam.  Ultimo 
considerat  de  connexione  dictionum ,  sed  postea  determinat 
de  prosodia  similiter  et  dyasynthetica.  Exprimit  autem  omnia 
per  octo  partes  orationis.  Ad  litteram  autem  descendit  per 
syllabam,  et  postea  de  prosodia  et  methrica,  et  huiusmodi  re¬ 
feruntur  ad  primum.  Considerat  similiter  modos,  ut  acciden¬ 
tia  ,  ut  in  quibus  accidentibus  nominativus  construatur  cum 
verbo  singularis  numeri,  ut  non  dicatur:  homo  currunt :  quia 
ab  una  substantia  non  egreditur  nisi  unus  actus.  Similiter,  ut 
post  verbum  transitivum  non  ponatur  nominativus,  sed  ac¬ 
cusativus  ,  qui  dicit  terminum ,  non  principium  actus  ut  no¬ 
minativus.  Unde  Grammatica  a  rebus  naturam  trahit,  nec  po¬ 
test  esse  bonus  grammaticus  nisi  sciat  res . 

Denique ,  secundum  rhetoricae  artem ,  oportet ,  ut  rhetor 
provideat  civili  utilitati ,  ubi  potest  esse  periculum  propter 
dissensionem  animorum.  Procedit  autem  secundum  tria  attri¬ 
buta,  et  triplex  genus  causae,  scilicet  demonstrativum ,  deli¬ 
berativum,  et  iudiciale.  Demonstrativum  personae,  ut  ad  lau¬ 
dem  vel  vituperium;  ergo  vel  est  laus,  quantum  ad  bona  a- 
nimae,  quae  tria  sunt,  scilicet  virtus,  scientia  et  veritas;  vel 
est  laus  quantum  ad  corpus,  scilicet  pulchritudo,  fortitudo 
et  caetera;  vel  de  bonis  fortunae,  ut  divitiae,  parentela  et 
patria.  Deliberativum  est  respectu  rei  faciendae ;  et  tunc  per¬ 
suadetur  si  adest  securitas,  utilitas  et  honestas;  vel  persua¬ 
detur  non  fieri,  si  sequitur  damnum,  periculum  et  inhonestas. 
Genus  iudiciale  respondet  rei  factae:  quae  habet  constitutio¬ 
nem,  coniecturam,  dubitationem  legitimam.  Iudicialis  consti¬ 
tutio  est:  Fecisti?  Non  feci:  quae  apud  alios  litis  contestatio 

vocatur.  Coniecturalis,  cum  aliquid  producitur  ad  probandum. 

Legitima  dubitatio  iuridicialis  est  descriptio  iuridicialis,  quando 
factum  conceditur,  sed  defendit  se,  quod  non  sit  reus;  vel  quia 
potuit  facere  de  mandato  Domini,  vel  quia  debuit.  Ad  hoc  au¬ 
tem  quod  sit  potens  orator,  necesse  est,  quod  habeat  exor¬ 
dium,  ad  captandam  benevolentiam,  non  nimis  prolixum,  non 
nimis  obscurum,  non  nimis  exquisitum ;  quod  habeat  rationem 
ut  factum  narret,  postea  ut  negotium  distinguat,  et  caveat 
multitudinem  partium ;  postea  partem  suam  confirmet  per  ra¬ 
tiones;  postea  adversarium  confutet,  et  rationes  suas  ostendat 
frivolas:  postea  concludat.  Item  necesse  est,  ut  habeat  inven¬ 
tionem,  dispositionem,  elocutionem,  memoriam  et  pronuncia- 
tionem  (1). 

Omnes  igitur  scientias,  metaphysicae  vel  protologiae  sub- 
esse  concedendum  est;  et  quemadmodum  omnia  in  unum  coa¬ 
lescunt  mundum,  ita  omnia  scientialia  in  uno  corpore  conti¬ 
nentur,  et  Encyclopedia  dicitur. 

56.  Q.  Utrum  philosophia  debeat  ancillari  revelationi? 

R.  Quamquam  protologiae  omnes  subsint  scientiae,  propter 
universalitatem  subiecti ;  tamen  omnium  nobilitates  causarum, 
ex  Doctore  nostro ,  aggregantur  in  divina  scientia.  Nam  in 
quantum  est  progressio  quaedam  et  scaturigo  fontis  aeterni, 

habet  ex  efficiente  nobilissimo  auctoritatem  inviolabilem . 

In  quantum  vero  est  fluvius  aquae  vivae,  habet  a  subiecto  no¬ 
bilissimo  profunditatem  imperscrutabilem.  In  quantum  vero  o- 
stensus ,  revelatus  et  inspiratus,  habet  ex  nobilissimo  modo, 
processum  inconfutabilem.  In  quantum  splendidus,  habet  cer¬ 
titudinem  infallibilem.  In  quantum  crystallinus,  pulchritudinem 
incontaminabilem.  In  quantum  lignum  vitae  afferens  fructus 
duodecim  ,  habet  ex  fine  nobilissimo  fructum  desiderabilem. 
In  quantum  in  medio  plateae  Ierusalem,  habet  amplitudinem 
incoarctabilem  (2).  Humanae  itaque  scientiae  subdantur  opor- 

(1)  In  Hexaem.  serm.  4  sub  fine. 

(2)  Principium  Sacrae  Scripturae. 

tet  scientiae  divinae ,  et  theologiae  revelatae  debent  omnino 
ancillari ;  nullum  principium  constabilire,  nullumque  consecta¬ 
rium  uti  verum  acceptare,  quae  revelationi  adversentur.  Ea¬ 
rum  quoque  intrinseca  constitutio  hoc  idem  prorsus  exquirit. 
Nam  si  analysi  plene  subiiciantur ,  omnes  omnino  ad  theolo¬ 
giam  reducuntur.  Quam  analysim  Bonaventura  perfecit  in  o- 
puscolo,  quem  inscripsit:  De  reductione  artium  ad  theol 
Ibi  namque  quadripartitum  cognitionis  lumen  ostenc 
membra  singula  tam  perfecte  divisione  et  subdivisio 


solvit,  ut  in  enumeratione  artium  atque  scientiarum,  ni&f  fb  ^ 

beat,  quod  aut  desit,  aut  redundet.  Lumen  autem  illud 

..  .  —  5iRS^ 


quae  mentem  ad  assensum  cohibet,  et  ad  verum  supernatu-” 
rale  acceptandum  ,  credendum  ,  venerandum  inclinat ,  Bona¬ 
ventura  per  orationem  sparsa  resumens  ,  concludit :  «  Et  sic 
»  patet  quomodo  multiformis  sapientia  Dei,  quae  lucide  tra- 
»  ditur  in  Sacra  Scriptura ,  occultatur  in  omni  cognitione  et 
»  in  omni  natura.  Patet  etiam  quomodo  omnes  cognitiones 
»  famulentur  theologiae  (1)  ».* 

57.  Q.  Quinam  in  scientiis  acquirendis  modus  sit  atten¬ 
dendus  ? 

R.  Modus  sciendi  a  Divo  Bonaventura  triplex  constituitur: 
scilicet  in  ordine,  studio  et  fine.  Sunt  enim  quidam  qui  volunt 
scire  eo  fine  tantum  ut  sciant,  et  turpis  curiositas  est;  et  qui¬ 
dam  qui  scire  volunt  ut  sciantur  ipsi ,  et  turpis  vanitas  est; 
quidam  item  qui  scire  volunt  ut  scientiam  suam  vendant,  et 

(1)  Vide  Disquisitionem  hist.  theolog.  quam  F.  Ludovicus  a 
Castroplanio  elucubrat. 

turpis  quaestus  est;  quidam,  ut  aedificent,  et  caritas  est;  qui¬ 
dam,  ut  aedificentur,  et  prudentia  est  (1). 


(1)  Collationes  De  septem  donis  Spiritus  Sancti,  n.  37  e  43. 

LOGICA  CRITICA. 

58.  Q.  Quid  sit  logica  critica,  et  quomodo  dispescatur? 

It*.  Logica  critica  est  illa  pars  logicae,  quae  tractat  de  or¬ 
dine,  qui  inter  conceptus  et  res  conceptas  intercedit;  cumque 
obiectum  huius  partis  sit  veritas  quatenus  assecuta,  hanc  par¬ 
tem  in  tria  capita  divisam  mandamus.  In  primo  capite  de  ve¬ 
ritate  eiusque  assecutione ,  in  secundo  de  viis  ad  veritatem, 
sive  de  criteriis  veritatis,*  in  ultimo  de  erroris  et  ignorantiae 
fontibus,  agemus. 


CAPUT  I. 

DE  VERITATE  EIUSQUE  ASSECUTIONE. 

59.  Q.  Quid  sit  veritas,  et  quotuplex? 

R.  Respondet  Divus  Bonaventura:  Veritas  potest  conside¬ 
rari  in  comparatione  ad  illud  in  quo  est ,  et  sic  veritas  est 
id  quod  est:  secundum  Augustinum,  alio  modo  per  compara¬ 
tionem  ad  intellectum ,  et  sic  veritas  est  linis  intelligentiae 
speculativae  (1).  Veritas,  ut  vidimus,  triplex  est;  vel  logica, 
vel  metaphysica,  vel  moralis  seu  ethica.  Veritas  morum  est 
rectitudo  vivendi ,  veritas  rerum  est  indivisio  entis  et  esse, 

(1)  I.  Sent.  dist.  III,  par.  I,  dub.  VII. 

veritas  vocum  sive  logica  est  adaequatio  vocis  et  intellectus, 
vel  clarius  intellectio  adaequans  rem  intellectam. 

60.  Q.  In  quanam  mentis  operatione  veritas  reperiatur? 

R.  Quamquam  veritas  sit  inchoative  in  simplici  apprehen¬ 
sione  ,  quia  apprehensio  est  similitudo  obiecti  in  mente  exi- 
stens,  et  in  sensibus,  quia  percipiendo  obiecta  corporea,  eorum 
referunt  imagines  sensibiles:  tamen  veritas  plene  et  perfecte 
solum  in  iudicio  reperitur.  Tum  quia  solum  iudicium  confor- 
mitatem  mentis  cum  obiecto  exprimit:  tum  quia  voces  disie- 
ctae,  homo,  lapis,  non  dicuntur  verae  aut  falsae  ,  sed  statim 
ac  propositiones  constituunt,  ex.  g.  hic  homo  est  albus,  verae 
aut  falsae  appellantur.  Veritas  ergo  logica,  plene  et  perfecte, 
in  solo  iudicio  reperitur. 

61.  Q.  Quaenam  sint  mentis  imperfectiones  in  assecutione 
veritatis  ? 

R.  Imperfectiones  mentis  in  assecutione  veritatis,  sunt  tres: 
scilicet  ignorantia,  dubium  et  probabilitas.  Prima  imperfectio 
mentis  est  ignorantia,  quae  definitur  ut  carentia  veritatis:  et 
esse  potest  vel  pravae  dispositionis,  vel  mere  negativa,  vel  par¬ 
tialis  vel  totalis,  prout  nullam  ideam,  aut  aliquid  tantum  attin¬ 
gimus.  Secunda  mentis  imperfectio  est  dubitatio,  quae,  ut  docet 
Seraphicus  Doctor,  proprie  dicit  indifferentiam  iudicii  rationis 
respectu  utriusque  partis  contradictionis,  ita  quod  neutrum 
praeeligat  alteri  (1).  Dubitatio  autem  duplex  est,  negativa  vel 
positiva.  Si  dubius  haeret  animus ,  quia  neutra  ex  parte  ra¬ 
tiones  advertit,  negative;  sin  aequales  utraque  ex  parte  ra- 
tiones  habet,  positive  procedit.  Denique  probabilitas  definitur: 
adhaesio  animi  uni  parti  cum  formidine  alterius.  Haec  autem 
adhaesio  uni  parti,  si  habet  aliquam  rationem  est  probabili¬ 
tas  levis  ,  si  graviorem ,  est  probabilitas  probabilior ,  si  pro 
omnibus  et  in  se,  est  absoluta ,  si  pro  aliquibus  tantum  ,  re¬ 
lativa,  respectu  cognoscentis,  vocatur.  Hinc  fulget  levem  pro- 


(1)  III.  Sent.  dist.  17  ad  I. 

habilitatem  in  conflictu  probabilioris  non  elidi.  Quaelibet  enim 
propositio  probabilis  ,  quamquam  probabilissima  sit ,  tamen 
potest  esse  falsa.  Atqui  quando  una  pars  contradictionis  po¬ 
test  esse  falsa,  altera  potest  esse  vera,  ergo  probabilitas  pro¬ 
babilis  non  eliditur  in  pugna  probabilioris. 

62.  Q.  Quaenam  sit  perfectio  mentis  in  veritate  assecuta? 

R.  Perfectio  mentis  est  certitudo ,  quae  definitur  ut  firma 
adhaesio  veritati  cognitae.  Haec  definitio  in  duplicem  dividit 
certitudinem,  in  subiectivam  in  quantum  firmitatem  adhaesio¬ 
nis  subiective  determinat ,  in  obiectivam  quatenus  obiectum 
ostendit,  ad  extorquendam  adhaesionem,  idoneum.  Deinde  sub- 
iectiva,  in  metaphysicam ,  physicam  et  moralem  secernitur. 
Est  metaphysica,  cum  mentis  assensus  in  rerum  essentia  fun¬ 
datur.  Ex.  g.  totum  est  maius  sua  parte.  Est  physica ,  cum 
assensus  mentis  constantia  naturae  legum  innititur.  V.  g.  la¬ 
pis  sibi  relictus  deorsum  ruit.  Erit  moralis,  cum  assensus  men¬ 
tis  in  hominum  testimonio,  legibusque,  quibus  hominum  mores 
temperantur,  fulcitur.  Ex.  g.  certum  est  Persas  ab  Alexandro 
debellatos  fuisse.  Ex  his  quae  diximus  patet  primo,  in  inten- 
sitate  adhaesionis,  certitudinem  suos  gradus  habere,  sunt  e- 
nim  motiva  alia  aliis  firmiora.  Eminet  secundo  certitudinem 
fidei  nostrae  esse,  omni  naturali  certitudine,  firmiorem.  Nam 
motiva  sunt  firmiora,  nempe,  veritas  Dei  loquentis  et  lumen 
omni  lumine  clarius ,  nempe  lumen  divinum  gratiae.  Ad  rem 
Divus  Bonaventura:  «  Cognitio,  quam  quis  habet  in  via,  potest 
»  esse  dupliciter,  aut  respectu  illorum,  quorum  est  fides,  aut 
»  respectu  aliorum  cognoscibilium.  Si  respectu  illorum ,  quo- 
»  rum  est  fides,  certior  est  fides  quam  scientia.  Unde  si  ali- 
»  quis  philosophorum  cognoscit  aliquem  articulorum  ratioci- 
»  nando,  utpote  Deum  esse  creatorem,  vel  Deum  esse  remu- 
»  neratorem ,  nunquam  tamen  ita  certitudinaliter  cognoscit 
»  per  suam  scientiam,  sicut  verus  fidelis  per  suam  fidem.  Si 
»  autem  loquamur  de  scientia,  secundum  est  cognitio  aliorum 
»  cognoscibilium  ,  sic  quodam  modo  certior  est  fides  quam 

»  scientia .  Est  enim  certitudo  speculationis  et  certitudo  ad- 

»  haesionis.  Et  prima  quidem  respicit  intellectum ,  secunda 
»  vero  respicit  ipsum  affectum.  Si  loquamur  de  certitudine 
»  adhaesionis ,  sic  maior  est  certitudo  in  ipsa  fide  ,  quam  sit 
»  in  habitu  scientiae,  pro  eo  quod  vera  fides  magis  facit  ad- 
»  haerere  ipsum  credentem  veritati  creditae ,  quam  aliqua 
»  scientia  alicui  rei  scitae..  Videmus  enim  veros  fideles ,  nec 
»  per  argumenta,  nec  per  tormenta,  nec  per  blandimenta,  in- 
»  clinari  posse,  ut  veritatem,  quam  credunt  saltem  ore  tenus, 
»  negent.  Quod  nemo  sciens  sanae  mentis  faceret  pro  aliquo 
»  quod  cognoscit,  nisi  in  quantum  doctrina  fidei  dictat  non  esse 
»  mentiendum.  Stultus  enim  esset  geometra,  qui,  pro  quacum- 
»  que  certa  conclusione  geometriae,  auderet  subire  mortem. 
»  Unde  verus  fidelis  ,  etiam  si  sciret  totam  scientiam  physi- 
»  cam,  mallet  totam  illam  scientiam  perdere,  quam  unum  so- 
Ium  articulum  ignorare,  vel  negare.  Adeo  adhaeret  veritati 
»  creditae !  De  certitudine  ergo  adhaesionis  verum  est,  fidem 
»  esse  certiorem  scientia  philosophica  (1)  ». 

CAPUT  II. 

DE  VIIS  AD  VERITATEM  COGNOSCENDAM 
SIVE  DE  CRITERIIS  AD  VERUM. 

63.  Q.  Quaenam,  et  quot  sint  criteria  veritatis? 

R.  Media,  quibus  assequimur  certas  de  veritatibus  cogni¬ 
tiones,  in  scholis,  post  Graecos,  criteria  vocitantur.  Non  pauci 
philosophi,  post  Cartesium,  media  veritatis  assequendae  a  cri- 
terio  veritatis  distinguunt,  et  generatim  in  evidentia  statuunt. 
At  nobis  videtur  unicum  hoc  et  commune  criterium  non  dari, 
quod  adiungitur  mediis  cognoscendi,  tum  quia,  si  hoc  exsiste¬ 
ret,  nullo  alio  criterio  ad  verum  a  falso  discernendum,  opus 


(1)  III.  Sent.  dist.  23,  art.  I,  q.  4. 


DE  VIIS  AD  VERIT.  COGNOSC. 


57 


esset :  tum  quia,  non  paucae  sunt  cognitiones  quidem  certae, 
at  non  evidentes.  Sic  evidentes  nobis  non  sunt  illae  cognitio¬ 
nes,  quibus  obiectum,  non  in  seipso,  sed  per  speciem  alicuius 
rei  deprehenditur;  itemque  illae,  quae  versantur  circa  veri¬ 
tates  contingentes  et  veritates  facti.  Adde  quod  realitas,  quae 
se  nobis  manifestat,  et  intellectum  ad  assensum  rapit,  est  qui¬ 
dem  causa,  cur  illis  assentiatur  necessario,  sed  non  est  pro¬ 
prie  causa,  cur  ea  certe  cognoscat.  Caeterum  criteria  quinque 
a  nobis  adnumerantur,  scilicet  conscientia,  sensus  exteriores, 
ratio,  memoria,  et  auctoritas. 

64.  Q.  Quid  sit  conscientia,  et  quale  iudicatorium  ?  fJ 

R.  Conscientia  est  criterium,  quo  percipimus  facta  interna, 
quae  in  actu  sunt.  Hoc  criterium  tam  est  perspicuum,  ut  nec 
demonstrationem  admittat,  neque  egeat.  Non  admittit,  quia 
nulla  est  demonstratio ,  in  qua  id  ,  quod  in  quaestionem  ad¬ 
ducitur,  pro  certo  sumitur:  atquL infallibilitas  conscientiae  de¬ 
monstrari  nequit  nisi  iam  pro  certa  sumatur  ,  ergo  demon¬ 
strationem  non  admittit.  Non  eget,  quia  admittitur  ab  eo,  qui 
eam  negat,  aut  de  ea  dubitat.  Qui  enim  se  existere  negat,  af¬ 
firmat  se  existere  negantem.  Si  dubitat  utrum  sit,  alfirmat  se 
dubitantem,  si  dicat  se  nescire  an  sit,  affirmat  se  nescientem, 
si  dicat  se  somniare,  iam  dicit  se  vivere  somniantem ;  si  fal¬ 
lor  enim,  sum,  inquit  Augustinus,  nam  qui  non  est,  utique  ne¬ 
que  falli  potest  (1).  Egregie  Iacobus  Balmes:  «  Existo  ego? 
»  Certe.  Probare  queo?  Nequeo.  Probatio  ratiocinationem  sup- 
»  ponit;  solida  autem  non  est  ratiocinatio  sine  principio  firmo, 
»  quo  nitatur;  principium  nullum  est  firmum,  nisi  supponatur 
»  existentia  entis,  qui  ratiocinatur.  Revera,  si  loquens  de  pro- 
»  pria  existentia  haeret,  nequit  de  existentia  proprii  sermonis 
»  certus  esse.  Non  est  enim  ratiocinatio  si  absit  ratiocinator. 
»  Sine  hoc  igitur  supposito  non  sunt  principia  ,  quibus  niti 
»  possimus,  nihil  habemus,  nisi  illusionem,  imo  ne  illusionem 


(1)  De  deitate  Dei,  lib.  2,  cap.  26. 

»  quidem,  quia  abest  illusio,  ubi  non  adsit  illusus.  Existentia 
»  nostra  demonstrari  nequit;  ipsius  enim  nobis  est  cognitio 
»  tam  clara,  tam  viva,  ut  minimam  incertitudinem  non  admit- 
»  tat.  Ante  rationem  sunt  principia ,  quibus  ipsa  fulcitur  :  et 
»  rationis  existentia,  et  entis  ratiocinatio,  tum  usum  rationis, 
»  tum  alia  principia,  tempore  antecellit  (1)  ». 

65'.  Q.  Quid,  et  quot  sint  sensus  exteriores,  et  quale  veri¬ 
tatis  criterium  constituant? 

R.  Sensus  externi  sunt  media  ad  cognoscendas  res  externas, 
sive,  ut  scribit  Bonaventura, «  sensus  est  ea  vis  animae,  quae 
rerum  corporearum,  corporeas  recipit  formas,  sed  praesentes». 
Sensus  autem  sunt  quinque :  visus,  auditus,  odoratus,  gustus  et 
tactus,  qui  omnes  proprium  obiectum  habent.  «  Nam  per  vi- 
»  sum,  sunt  verba  eiusdem  Docto ris,  intrant  corpora  sublimia 
»  et  luminosa  et  caetera  colorata;  per  tactum  vero,  corpora 
»  solida  et  terrestria;  per  tres  vero  sensus  intermedios  ,  in- 
»  trant  intermedia ,  ut  per  gustum  aquea ,  per  auditum  ae- 
»  rea,  per  odoratum  vaporabilia,  quae  aliquid  habent  de  na- 
»  tura  umida,  aliquid  de  aerea .  aliquid  de  ignea  seu  calida, 
»  sicut  patet  in  fumo  ex  aromatibus  resoluto.  Intrant  igitur 
»  per  has  portas  tam  corpora  simplicia,  quam  etiam  compo- 
»  sita  ex  his  mixta  »  (2).  Hinc  videtur  in  sensibus  esse  tum 
organum,  qui  recipit  sensationes,  tum  vim  sentiendi,  quae  est 
facultas  cognoscendi  sensibilia,  ut  sensibilia.  Patet  etiam  sen¬ 
sorium  esse  subiectum  sensus,  dum  anima  eius  est  principium. 
Perspicuum  denique  est,  sensibile  determinans  sensationem 
triplex  esse:  proprium,  commune  et  per  accidens.  Quod  sin¬ 
guli  sensus  primario  percipiunt,  dicitur  proprium:  quod  a  plu¬ 
ribus  sensibus  attingi  potest  non  per  se  et  primario,  dicitur 
commune:  si  mediantibus  suis  qualitatibus  attingitur  substan¬ 
ti)  Filosofia  fondam.,  lib.  I,  cap.  17. 

(2)  Itiner,  cap.  II,  num.  3.  Vide  etiam  II.  Sent. ,  d.  14,  p.  1, 
ad  1,  q.  11. 

tia,  sensile  per  accidens,  vocitatur.  Sensus  autem  exterior  est 
verum  veritatis  iudicatorium  quoad  externa;  tum  quia,  si  sub- 
iectum  non  haberet  affectiones  quas  sentit,  sentiret  et  non  senti¬ 
ret;  sentiret  quia  sentit,  non  sentiret,  quia  non  esset.  Neque  dicas 
affectionem  posse  esse  diversam:  nam  referre  sensationem  idem 
est  ac  percipere  impressionem,  quae,  si  esset  falsa,  principium 
contradictionis  everteretur.  Insuper  sensus  externus  bene  di¬ 
spositus  falli  nequit,  quia  Deus  verax  est.  Si  sensus  enim  nos 
deciperent,  Deus  naturae  auctor  mendax  esset:  atqui  hoc  con¬ 
sequens  est  falsum,  ergo  et  antecedens.  Tertio  confirmatur  ex 
eo,  quod  homines  nihil  certius  habent,  quam  quod  sensibus  u- 
surpaverint.  Ex  dictis  sequitur,  idealistas  tum  subiectivos,  ut 
Fichte,  tum  obiectivos,  ut  Cartesius  et  Mallebranchius,  in  er¬ 
rore  versari.  Primus  enim  supponit  repraesentationes  corpo¬ 
rum  a  mente  produci:  secundus  authumat  quod  repraesenta¬ 
tiones  rerum  producuntur,  et  sustentantur  a  principio  mere 
spirituali,  absque  concursu  obiecti  materialis:  ultimus  denique 
arbitratur,  Deum,  constanti  lege,  producere  sensibilia,  quibus 
nullum  respondet  obiectum,  et  sic  reddit  errorem  necessarium. 

66.  Q.  Quid  sit  intellectus,  ratio,  et  qualia  sint  criteria? 

R.  Respondet  Balneoregii  Doctor:  «  Intellectus  est  illa  vis 
»  animae,  qua  anima  apprehendit  res  immateriales  et  intel- 
»  ligibiles:  et  est  ianua  considerationum  scientialium,  partim 
»  a  dictamine  naturae,  sive  a  lumine  interiori,  partim  ex  cer- 
»  titudine  experientiae ,  sive  a  lumine  exteriori ,  partim  ex 
»  illustratione  lucis  aeternae ,  sive  a  lumine  superiori.  Quod 

»  sit  partim  ex  dictamine  naturae  patet . Quod  anima  tres 

»  habet  operationes:  unam,  qua,  propter  immunitatem  a  ma- 
))  teria,  est  reflexiva  sui  supra  se;  secundam,  qua,  propter 
»  naturam  perfectionis  et  formae,  est  conversiva  sui  supra 
»  corpus  administrandum.  Tertiam,  qua,  transcendens  corpus 
»  et  se,  est  elevativa  sui  ad  Deum  contemplandum.  Est  autem 
»  hic  intellectus  secundum  naturae  dictamen ,  quod  patet  in 
»  Adam,  qui  omnibus  rebus,  secundum  specificas  differentias, 

»  nomina  imposuit.  Anima  autem  nostra  habet  supra  se  quod- 
»  dam  lumen  naturae  signatum  ,  per  quod  abilis  est  ad  co- 
»  gnoscendum  principium,  et  illa  semiplene,  quia  principia  co- 
»  gnoscimus,  in  quantum  terminum  cognoscimus.  Secundo ;  in- 

»  tellectus  iste  est  a  frequentia  experientiae.  Nam . ex  mul- 

»  tis  sensibus  fit  una  memoria ,  ex  multis  memoriis  unum 

U 

»  experimentum,  et  ex  multis  experimentis  unum  universale, 

»  quod  est  principium  artis  et  scientiae.  Tertio:  iste  intelle- 
»  ctus  est  ab  illustratione  lucis  aeternae,  secundum  illud:  Erat 
»  lux  vera ,  quae  illuminat  omnem  hominem.  Quaerit  Augu- 
»  stinus:  ubi  scriptae  sunt  leges  iustitiae,  secundum  quas  iudicat 
»  impios,  et  respondet:  scriptae  sunt  in  libro  lucis  aeternae, 

»  quae  descendunt  in  animam,  non  migrando  sed  imprimendo, 

»  sicut  imago  annuli  cerae  imprimitur,  et  annulum  non  relin- 
»  quit.  Homo  et  angelus  docent,  ministerialiter  et  adminicu- 
»  lati  ve,  sicut  qui  fenestram  aperit,  dicitur  domum  illuminare. 

»  Solus  Deus  docet  effective,  solus  cathedram  habet  in  coelis, 

»  qui  docet  hominem  in  terris.  In  Deo  vivimus,  movemur  et  su- 
»  mus.  Dicit  Augustinus,  quod  Apostolus  loquitur  non  tantum  dc 
»  vita  temporali,  sed  intellectuali,  secundum  quod  Deus  est  o- 
»  mnibus  causa  essendi,  ratio  intelligendi,  et  ordo  vivendi  (1)  ». 

Ex  allata,  Seraphici  nostrae  scholae  ducis,  doctrina  constat: 
Primo,  intellectum  varia  habere  munera:  sed  si  varia  munera, 
variae  sunt  cognitiones;  si  variae  cognitiones,  varia  sunt  ea¬ 
rum  principia :  si  varia ,  unicum  non  potest  esse  principium 
omnium  scientiarum.  Nam  hae  sint  oportet  consentaneae  prin¬ 
cipiis  obiectivis  et  realibus  ipsarum  rerum  :  sed  species  re¬ 
rum  (quae  sunt  obiectum  cognitionis  humanae)  diversae  sunt: 
ergo  diversa  sunt  principia  cognitionis  humanae. 

Constat  secundo  differentia,  quae,  intellectum  inter  et  ra¬ 
tionem,  intercedit.  Intellectus  enim  exercetur  in  speculatione 
\eri;  ratio  autem  est  vis  animae,  qua  anima  inter  verum  et 


(1)  In  Hexaem.  serm.  3  post  initium. 

falsum  discernit,  vel  ut  alibi  dicit  idem  auctor,  «  ratio  est  ea 
vis  animae,  quae  rerum  corporearum  formas,  naturas,  diffe¬ 
rentias,  propria  et  accidentia  omnia  percipit  incorporea,  sed 
non  extra  corpora,  nisi  ratione  existentiae  ».  Abstrahit  enim 
in  corporibus,  non  actione,  sed  consideratione. 

Constat  tertio,  animam  sensu  percipere  corporea,  imagina¬ 
tione  corporum  similitudines,  ratione  corporum  naturas,  intel¬ 
lectu  spiritum  creatum,  intelligentia  spiritum  increatum  (1) 

Constat  quarto,  nec  intellectum  nec  rationem  esse  posse  fal¬ 
laces.  Non  intellectus,  dum  simplices  format  ideas,  quia  exprimit 
in  se  similitudinem  obiecti,  quae  si  falsa  evaderet,  esset  simili¬ 
tudo  et  non  esset.  Esset,  quia  est  expressio,  non  esset,  quia  falsa. 
Quoad  iudicia  analytica  vel  immediata,  intellectus  tam  verax 
est,  ut  non  solum  demonstratione  non  egeat,  sed  ne  demonstrari 
quidem  possit;  potest  tamen  declarari.  Nam  error  in  mentem  ex 
eo  cadere  potest,  quod  ipsa  interdum,  medio  opportuno  non 
utitur,  ad  rei  veritatem  diiudicandam.  Hinc,  quoties  mens  rem, 
sine  ullo  medio,  sed  ipsa  per  se  cognoscit,  nullus  errori  locus 
esse  potest;  atqui  in  iudiciis  immediatis  mens  connexionem 
inter  terminos ,  sine  ullo  medio  cognoscit ,  ergo  in  huiusmodi 
iudiciis  nullus  errori  locus  esse  potest.  Nec  minus  verax  est 
anima  in  rationibus  tum  inductivis ,  quam  deductivis.  (Nota: 
ratio  inductiva  est  ea,  quae  colligit ,  deductiva  est  ea,  quae 
per  syllogismum,  verum  elicit).  Dico  inductionem  falsitati  ob¬ 
noxiam  esse  non  posse ,  quia  nititur  experientia ,  ut  ostendit 
Scotus  ,  et  a  ratione  vim  suam  sumit.  Experientia  monstrat 
enim  quamdam  qualitatem  constanter  in  aliqua  re  inventam 
esse ;  ratio  suggerit  eam  qualitatem,  eo  quod  constans  sit,  ad 
eius  naturam  pertinere.  Ex  quo  sequitur  illam  qualitatem,  in 
omnibus  similibus  obiectis,  invenire.  Ergo  ratio  inductiva  per 
se  verax  est  (2). 

(1)  Centil.  part.  3,  Sess.  23. 

(2)  I.  Sent.  dist.  3,  quaest.  4,  Scholion. 

Sed  etiam  verax  est  deductiva,  ut  his  verbis  clare  probat 
Ugolinus  noster  Fasolis:  «  Mens  falli  nequit  non  tantum  in- 
»  tuitione,  qua  veritatem  contemplat,  sed  etiam  argumenta- 
»  tione ,  ratiocinatione ,  qua  per  tertiam  unam  ab  alia  idea 
»  deducit ,  dummodo  fideliter  adhaereat  regulis  ab  ipsa  na- 
»  turali  natura  praescriptis  iudicio  ac  ratiocinio.  Nam  si  prin- 
»  cipium  per  se  generale  apprehendit ,  etiam  potest  in  ipso 
»  contentum  percipere  ,  idemque  explicare  per  alias  mentis 
»  operationes,  quae  ante  mentem  principium  intuitum  diffrin- 
»  gunt.  Scientiae  semper,  ope  ratiocinationis,  progressae  sunt; 
»  illae  enim  congeries  sunt  ratiocinationum  bene  inter  se  con- 
»  nexarum  (1)  ». 

67.  Q.  Quid  sit  memoria  ut  criterium  veritatis,  et  quale  ? 

R  Quamquam  memoria  nihil  novi  nos  doceat,  utpote  illa  vis 
animae,  quae  conservat  formas  sensibilium  specierum,  ut  verbis 
utar  Divi  Bonaventurae  (2);  tamen  cogitationes  ante  adeptas 
revocat,  ac  proinde  sciendi  est  suprema  conditio.  Unde  Dantes: 

Apri  la  mente  a  quel  ch’io  ti  paleso, 

E  fermalvi  entro,  chi  non  fa  scienza, 

Senza  lo  ritenere,  avere  inteso  (3). 

Memoria  autem  est  criterium  veritatis.  Quia  omnes  consen¬ 
tiunt,  memoriam  positam  esse  in  vi  recognoscendi  perceptiones, 
quas  antea  habuimus,  nec  aliter  nos  posse  decipere,  nisi  qua¬ 
tenus  menti  offerat  perceptiones  non  ante  habitas;  atqui  ho¬ 
rum  unum  altero  destruitur  ,  ergo  oportet  memoriam  per  se 
esse  veracem.  Insuper  discernimus  perceptiones  veras  a  fictis. 
Quoties  enim  aliquid  recordari  conamur,  species  rerum,  quae 
nobis  se  praesentant,  respuimus,  donec  illa,  quam  quaerimus, 
nobis  occurrerit.  Sed  qui  reale  a  ficto  discernit  est  verax,  me¬ 
moria  igitur  verax  est. 


(1)  Nuovo  testo  di  filos,  elem. 

(2)  Declar.  termin.  theolog. 

(3)  Parad.  c.  V,  v.  39. 

68.  Q.  Ex  quibus  elementis  exurgat  auctoritas? 

R.  Cum  sint  quaedam ,  alia  ad  experimentalem ,  alia  ad 

ordinem  dogmaticum  pertinentia ,  quae  a  nobis  percipi  ne¬ 
queant,  propter  locorum  distantiam  et  temporis  lapsum,  hinc 
exurgit  necessitas  auctoritatis ,  quae  constat  testimoniis.  Te¬ 
stimonium  est  declaratio ,  qua  testis  refert  rem  sibi  notam. 
Testis  est  ille,  qui  propriam  cognitionem  alteri  significat.  Fides 
est  assensus ,  quem  alterius  testimonio  praestamus.  Auctori¬ 
tas  est  id  quod  testi  fidem  conciliat. 

69.  Q.  Quotuplex  sit  testimonium? 

R.  Testimonium,  ratione  subiecti  loquentis,  vel  est  divinum 
vel  est  humanum  ,  prout  nos  Deus  vel  homo  docet.  Hinc  ut 
divinum  divinam  ,  sic  humanum  fidem  humanam  gignit.  Ra¬ 
tione  materiae,  testimonium  vel  est  dogmaticum  vel  histori¬ 
cum.  Est  dogmaticum,  si  eius  materia  est  dogma,  vel  veritas, 
vel  doctrina;  est  historicum,  si  factum  respicit.  Testimonium 
dividitur  etiam  in  authenticum,  si  omnem  prudentem  erroris 
formidinem  excludit ;  in  oculatum  ,  si  propriis  sensibus  facti 
experientiam  cepit;  in  auritum,  si  facti  notitiam  a  testibus 
immediatis  accepit.  Testimonium  est  coaevum,  si  tempore  quo 
factum  accidit,  vixit;  suppar,  si  proximo;  si  tardiori,  remotum. 

70.  Q.  Quotuplici  conditione  pollere  debeat  testimonium,  ut 
sit  motivum  infallibile  iudicandi,  et  pariat  certitudinem? 

R.  Quintuplici.  Prima  conditio  est,  ut  factum  sit  possibile. 
Secunda,  ut  factum  sit  gravioris  momenti.  Tertia,  ut  habeat  cum 
posterioribus  connexionem  necessariam.  Quarta,  ut  scientia  con¬ 
venienti  testes  sint  praediti.  Quinta,  ut  testes  sint  veraces. 

71.  Q.  Quid  sit  traditio,  historia  et  monumentum,  quale  cri- 
terium  constituant  et  quaenam  corollaria  exinde  oriantur? 

R.  Traditio  est  facti  narratio,  quae,  per  non  interruptam 
testium  seriem,  usque  ad  nos  ore  transmissa  est.  Debet  esse 
constans  et  ampla.  Constans  est  illa,  qua  ab  ultima  linea  tra- 
s  itionali  ad  primam  regreditur.  Ampla,  ut  multos  habeat  te- 
dtes.  Historia  est  factorum  narratio,  quae  scriptis  continetur 

Certam  autem  fidem  faciet  historicus ,  si  constet,  neminem 
eorum,  inter  quos  scribebat,  contradixisse;  si  post  vulgatam 
historiam ,  integritate  morumque  castimonia,  a  coaevis  et  a 
posteris  probatus  fuerit;  si  legitima  traditio  veritatis  narra¬ 
tionem  testetur,  maxime  si  illa  referat,  quae  parti  suae  ad¬ 
versa  sunt,  vel  praeiudicatis  obsistunt  opinionibus,  vel  non  glo¬ 
riam  et  divitias,  sed  potius  dedecus,  persecutionem  imo  mor¬ 
tem  ipsi  afferunt;  si  monumentis  publicis,  quae  sunt  quaedam 
signa,  ad  factum  memorabile  perpetuandum,  destinata,  fulcia¬ 
tur;  si  testimonio  totius  generis  humani  non  adversetur.  Con¬ 
sensus  enim  communis,  quamquam  non  semper,  et  in  omnibus 
sit  infallibilis  auctoritas,  tamen  iudicia  vere  communia,  quae 
a  sensu  communi  dimanant,  nequeunt  esse  falsa.  Ex  enuclea¬ 
tis  bene  perpensis  haec  corollaria  sequuntur. 

Primum  corollarium  est,  plurimos  testes ,  qur  concorditer 
aliquod  factum  simplex ,  publicum  et  illustre  narrant ,  fidem 
prorsus  mereri.  Tum  quia  multi,  nec  possunt  decipi,  nec  vo¬ 
lunt  decipere.  Non  possunt  decipi ,  quia  defectus  naturales 
sunt  per  accidens,  et  quod  est  per  accidens,  in  plurimis  eve¬ 
nire  non  potest.  Nolunt  decipere,  quia  homines  naturaliter  di¬ 
ligunt  veritatem,  et  impossibile  est,  in  idem  mendacium  con¬ 
spirare.  Mendacium  enim  dividit ,  sola  veritas  ad  consensum 
adducit. 

Secundum  est,  testimonium  circa  supernaturalia  facta,  certi¬ 
tudinem  gignere  posse.  Sufficit  enim  ut  nobis  constet  testes  non 
esse  deceptores  nec  deceptos;  atqui  haec  duo  explorata  nobis 
esse  possunt;  ergo  testes,  circa  supernaturalia  facta,  certitu¬ 
dinem  gignere  possunt.  Imo  in  factis  supernaturalibus  facilius 
est  certitudinem  habere,  quam  in  naturalibus;  spectatores  e- 
nim  principio  dubitare  solent ,  quia  factum  est  insolens ,  ar¬ 
duum  ,  supra  spem;  deinceps  instituunt  inquisitionem,  neque 
adsensum  dant,  nisi  rem  clare  perspexerint. 

Tertium  est,  testimonium  unius,  si  non  semper,  non  raro  cer¬ 
tam  cognitionem  parere.  Quia  non  raro  de  scientia  et  probitate 

unius  testis  dubitari  non  potest;  atqui  a  tali  testimonio  vis 
auctoritatis  pendet,  ergo  non  raro  de  uno  teste  certi  esse 
possumus. 

Quartum  est,  historiam  tum  veterem,  tum  recentem,  cer¬ 
tam  factorum  notitiam  nobis  praebere,  dummodo  critices  re¬ 
gulae  observentur.  Patet  ex  dictis,  quia  tum  traditione,  tum 
monumentis  publicis,  tum  testibus,  historia  fundatur. 

Quintum  docet,  veritatem  nec  mutationis,  nec  progressus 
esse  capacem.  Quia  veritas  posita  est  in  convenientia  cum  re¬ 
bus,  quas  repraesentat  in  realitate  rerum;  atqui  realitas  est 
immutabilis,  quemadmodum  et  Deus:  ergo  veritas  mutationis, 
et  progressus  non  est  capax. 

Sextum  docet,  rationem  decretis  fidei  nunquam  adversari 
posse.  Quia  decreta  tum  rationis,  tum  fidei  sunt  vera ;  sed  so¬ 
lum  falsum  vero  contrarium  est,  ergo  impossibile  est,  ratio¬ 
nem  per  se  fidei  adversari.  Unde  eloquenter  Henric.  Dominic. 
Lacordaire :  «  II  genere  umano  non  usci  da  Dio  nello  stato  di 
»  'manicheismo.  Sono  in  noi  due  principii  che  si  armonizzano; 
»  la  ragione  e  la  fede  rendono  il  medesimo  suono  da  tutta 
»  Feternita,  quantunque  sopra  un  modo  diverso.  Elie  ritrag- 
»  gono  tutt’  affatto  delle  due  arpe  ,  F  eolia  e  F  ionica.  L’  arpa 
»  eolia  sospesa  nelle  foreste  gemeva  sotto  1’azion  libera  dei 
»  venti;  F  ionica  era  tocca  dalla  man  dotta  degli  artisti,  ma 
»  entrambe  si  intendevano  e  si  rispondevano.  La  ragione  e 
»  come  1’arpa  eolia,  selvaggia,  abbandonata  a  se  medesima, 
»  e  che  si  ispira  e  si  anima  nelle  tempeste ;  la  fede  e  come 
»  1’arpa  dell’ Ionia,  piu  regolata,  piu  sicura  di  se,  piu  divina; 
»  ma  la  lira  della  natura  e  quella  dell’  arte,  la  lira  degli  uo- 
»  mini  e  quella  de’  figliuoli  di  Dio,  ambedue  nella  somma  can- 
»  tano  F  inno  medesimo,  esse  parlano  di  Dio  alF  universo,  1’an- 
»  nunziano,  lo  profetano,  gli  rendon  grazie  e  trasportan  1’uomo 
»  nell’ immortalita  coi  loro  fremito  armonioso  ed  unanime.  La 
»  ragione,  orgogliosa  di  sua  volonta,  e  quella  che  non  intende 

»  i  suoni  della  fede;  la  fede  ignorante  5  quella  che  non  in- 

»  tende  i  suoni  della  ragione,  e  non  rende  a  lei  giustizia.  Si, 
»  come  il  disse  gia  Ippocrate  dei  corpo  umano,  tutto  concorre 
»  e  consente  nell’  umanita ;  la  ragione  e  la  fede  ,  la  ragione 
»  degli  uomini  di  Stato ,  la  ragione  degli  uomini  di  genio,  la 
»  ragion  popolare,  tutto  e  fratello,  concittadino,  armonico;  e 
»  se  v’  ha  lotta ,  la  causa  non  e  negli  elementi  della  nostra 
»  costituzione ,  perclie  cio  sarebbe  un  supporre  cbe  il  nostro 
»  principio  di  vita  e  la  contraddizione.  Or  la  contraddizione 
»  e  la  morte,  e  noi  non  siamo  stati  creati  morti,  ma  vivi  (1)  ». 

Septimum  asserit,  consensum  communem  omnium  gentium, 
esse  certum  veritatis  indicium.  Quod  enim  ab  omnibus  com¬ 
muniter  dicitur ,  impossibile  est,  totaliter  esse  falsum.  Falsa 
enim  opinio  infirmitas  quaedam  intellectus  est ;  sicut  falsum 
iudicium,  de  sensibili  proprio,  ex  infirmitate  sensus  accidit.  De¬ 
fectus  autem  per  accidens  est;  non  potest  esse  semper,  et  de 
omnibus;  sicut  iudicium  de  saporibus,  quod  ab  omni  gusto  da¬ 
tur,  non  potest  esse  falsum:  ita  iudicium,  quod  ab  omnibus  de 
veritate  datur,  non  potest  esse  falsum.  Hanc  scholasticam  do¬ 
ctrinam  eloquentissime  evolvit  Iacobus  Balmes  in  sua  Philo¬ 
sophia  fundamentali  hisce  verbis: 

«  Sensus  communis :  en  locutio  maxime  vaga.  Ut  locutiones 
omnes,  quae  plures  ac  differentes  ideas  continent,  sensus  commu¬ 
nis  locutio  dupliciter  est  consideranda :  aut  secundum  vim  ety¬ 
mologicam,  aut  secundum  realem.  Haec  duplex  vis  non  semper 
identica ,  imo  interdum  inter  se  valde  dissonans ,  servat  au¬ 
tem  in  discrepantia  sua  intimas  relationes.  Ad  recte  cogno¬ 
scendum  harum  locutionum  sensum,  necesse  est,  ne  insistere 
quidem  sensu  philosophico ,  sed  ad  vulgarem  progredi.  Huic 
enim  saepe  haeret  summa  philosophia ,  eo  quod ,  his  positis, 
vulgaris  sensus  est  tamquam  pretiosum  sedimen,  quod  ratio, 
per  multa  saecula,  in  verbo  reliquit.  Saepe  fieri  solet  ut,  per¬ 
cepto  ac  resoluto  sensu  vulgari ,  philosophicus  affirmetur ;  et 


(1)  Lacordoire,  Confer.  XV,  1843. 

ita  summa  cum  facilitate,  quaestiones  implicatissimae  solutio¬ 
nem  habent.  Nota  autem,  praeter  sensus  corporales,  aliucl  esse 
criterium,  quod  vocatur  sensus  communis.  Sensus:  hoc  voca¬ 
bulum  reflexionem  ac  collectionem  omnem  excludit :  nihil  huius, 
in  vocabulo  sentire  continetur.  Quando  enim  sentimus,  spiritus, 
multo  magis  passivus  quam  activus,  nihil  sui  dat,  sed  accipit; 
non  agit ,  sed  patitur.  Haec  autem  analysis  ad  consequentias 
maximi  momenti  nos  attrahit.  Aufert  enim  sensui  communi 
omne  ,  in  quo  spiritus  agit ,  et  intellectum  quodammodo  per 
se  submittit  legi  sentitae,  necessitati  innatae,  quam  superare 
nequit. 

»  Communis.  Hoc  vocamen  omne  individunle  excludit,  mon¬ 
strat  sensus  communis  obiectum  omnibus  hominibus  referri  pos¬ 
se.  Simplicia  conscientiae  facta,  sensibilia  sunt,  sed  non  sensus 
communis;  ea  spiritus  sentit,  abstracta  omni  obiectivitate  ac 
universalitate;  quod  enim  in  se  experitur, est  experientia  tan¬ 
tum  sui.  Vocabulo  autem  communis  intelligitur,  huius  criterii  ob- 
iecta  omnibus  esse  hominibus,  et  inde  ordini  mere  obiectivo  refe¬ 
renda  ;  nam  subieetivum  in  se  ne  generalitatem  quidem ,  sed 
individualitatem  dicit.  Haec  autem  animadversio,  tam  est  ac¬ 
curata,  ut,  communiter  loquendo,  ne  oppositum  quidem  sensui 
communi  vocetur  quoddam  accidens  interius,  quamquam  per¬ 
absurdum,  dummodo  simpliciter  exprimatur,  et  absque  rela¬ 
tione  ad  obiectum.  Illi,  qui  dicit:  hoc  mihi  ita  videtur,  non  obii- 
citur  sensus  communis,  sed  dicitur:  res  ita  se  habet;  sin  au¬ 
tem  insolens  est  assertio,  obiicitur:  id  contra  sensum  com¬ 
munem  evadit  (1)  ». 

Sensus  igitur  communis,  spiritus  nostri  quaedam  est  lex  in 
naturali  inclinatione  consistens ,  quae  mentem,  ad  assentien- 
dum  veritatibus  omnibus  necessariis,  tum  in  vita  sensibili,  tum 
intellectuali  et  morali,  compellit.  Conditiones  autem,  quas  ha¬ 
bere  debet  sensus  communis,  sunt  quatuor.  Prima,  ut  assensus 


(1)  Vol.  I,  pag.  213,  cap.  32. 

sit  irresistibilis,  ita  ut  nullo  modo  quis  repugnare  queat,  nec 
expoliari.  Secunda,  ut  omnis  sensus  communis  veritas  sit  ab- 
solute  pro  omnibus  certa,  ut  eam  respuentes,  fatui  ab  omni¬ 
bus  iudicentur.  Tertia ,  ut  omnis  veritas  ,  a  sensu  communi 
testificata  ,  a  ratione  examinari  possit.  Quarta,  ut  hoc  totius 
generis  humani  testimonium ,  alicui  -magnae  necessitati  vitae 
sensitivae,  et  intellectualis,  et  moralis  provideat.  Cum  sensus 
communis  iudicatorium  his  fruatur  conditionibus,  prorsus  in¬ 
fallibile  est. 

Ex  his  positis ,  nobis  favoralibus ,  alia  contra  adversarios 
fluunt  corollaria. 

Primum  est  contra  scepticos ,  qui ,  dum  omnem  certitudi¬ 
nem  eripere  conantur,  non  pauca  pro  certis  et  exploratis  ha¬ 
bent.  Quia,  dum  statuunt  nos  nihil  scire  posse,  fateri  coguntur 
se  hoc  principium  scire,  nempe  quod  nihil  scitur.  Nam  si  as¬ 
sererent  ,  se  ne  illud  quidem  scire ,  quod  nihil  scitur  ,  suam 
ipsi  philosophandi  rationem  perimerent.  Atqui  scire  quod  nihil 
scitur,  est  aliquid  scire,  ergo  sceptici,  eo  ipso  quo  omnia  in¬ 
certa  statuunt,  aliquid  certum  admittunt.  Dubium  enim  verum 
supponit  iuxta  Aligherium : 

Nasce  per  quello,  a  guisa  di  rampollo, 

A’  pie  dei  vero  il  dubbio;  ed  e  Natura 
Che  al  sommo  pinge  noi  di  collo  in  collo  (1). 

Insuper,  dum  decernunt  omnia  esse  incerta,  monstrant  quid 
sit  scire ,  et  quid  nescire ,  quid  sit  incertum  quidque  certum; 
adstruunt  ratiocinationes  ,  demonstrationes  conficiunt.  Atqui 
haec  omnia  dicunt  certitudinem ;  ergo  sceptici,  dum  rationem 
oppugnant,  ea  utuntur,  sumuntque  pro  certa. 

Secundum  corollarium  exurgit  contra  rationalistas,*  qui  hu¬ 
manam  naturam  peccato  vulneratam  impugnantes,  contendunt 
rationem,  etiamsi  moraliter  spectetur,  sibi  ipsa  sufficere,  quin 


(1)  Parad.,  c.  IV. 

indigeat  ulla  revelatione,  ulla  scientiali  traditione,  ullo  civili 
adiutorio,  ad  omnia  vera,  sine  errore,  assequenda.  Et  merito, 
in  hoc  enim  errant.  Nam  necessarium  est,  ut  omnes  homines 
veritates  religionis  et  scientiae  moralis  sine  errore  attingant: 
sed  sine  revelatione  humanaque  traditione,  et  civili  adiutorio, 
nonnisi  a  paucis,  post  longum  tempus,  et  cum  admixtione  mul¬ 
torum  errorum ,  istae  cognoscerentur ;  ergo  necessum  fuit, 
quod  homines  de  iis  instruantur  a  Deo. 

Tertium  loquitur  contra  traditionalistas,  qui  revelationem, 
ut  unicum  cognitionis  criterium,  assumunt.  Quamquam  enim 
homo  ,  moraliter  spectatus ,  ad  omnia  dogmata  sane  perci¬ 
pienda,  et  cultum  Deo  reddendum,  traditione  'tum  divina  tum 
humana  indigeat:  tamen  ratio,  ut  ex  dictis  prospicitur,  circa 
pronuntiata  facti  et  rationis,  nec  non  circa  ea,  quae  ah  illis 
facile  eruuntur ,  falli  non  potest.  Unde  Paulus  inexcusabiles 
dixit  philosophos,  qui  cognoscentes  Dei  existentiam  et  legem, 
Deum  non  adoraverunt,  legemque  violarunt.  Insuper,  hoc  prin¬ 
cipio  innixi  traditionalistae  .  non  religionem  defendunt ,  sed 
perimunt.  Si  enim  primas  veritates  reddunt  incertas,  ubi  prae- 
ambula  fidei?  Si  rationi  humanae  recte  adhibitae,  si  testimo¬ 
niis  ,  si  conscientiae  inest  naturaliter  error,  nonne  omne  re¬ 
velationis  fundamentum  vacillat?  Quare  argute  et  sapienter 
Leibniz :  «  Comme  Ton  peut  dire  que  la  raison  est  une  reve- 
»  lation  naturelle  dont  Dieu  est  l’auteur,  de  meme  qu’il  l’est 
»  de  la  nature,  l’on  peut  dire  aussi  que  la  revelation  est  une 
»  raison  surnaturelle,  c’est-a-dire,  une  raison  etendue  par  un 
»  nouveau  fonds  des  decouvertes  emanees  immediatement  de 
»  Dieu.  Mais  ces  decouvertes  supposent  que  nous  avons  le 
»  moyen  de  les  discerner,  qui  est  la  raison  meme :  et  la  vou- 
»  loir  proscrire  pour  faire  place  a  la  revelation ,  ce  serait 
»  s’arracher  les  yeux  pour  mieux  voir  les  satellites  de  Jupi- 
»  ter  a  travers  un  telescope  (1)  ». 

(1)  Nouv.  ess,  sur  Ventend.  hum.,  liv.  4,  chapitre  19. 

Quartum  corollarium  et  ultimum  sit  pulcherrima  Iacobi 
Balmes  allegoria,  quae  dicta  nostra  maxime  illustrat,  et  fal¬ 
sas  hostium  opiniones  retundit :  «  Cuidam  nobili ,  diviti  ac 
»  frequenti  familiae  magnificum  est  archivium  continens  ti- 
»  tulos  nobilitatis,  cognationis  ac  possessionum  eius.  Multis  do- 
»  cumentis  nonnulla  intersunt  parum  legibilia,  aut  ob  scriptum, 
»  aut  vetustatem,  aut  detrimentum  naturaliter  ab  annis  allatum. 
»  Nonnulla,  in  suspicionem  adducuntur,  tamquam  apocliripha; 
»  quamquam  plurima  sint  authentica,  cum  nobilitas  ac  alia 
»  familiae  iura  in  aliquo  niti  debeant,  cum  ubique  sint  cognita, 
»  eo  magis  quod,  hac  ablata,  nulla  existit  documentorum  col- 
»  lectio.  Curiosus  quidam  archivium  ingreditur,  et  intuens  scri- 
»  nia ,  pluteos  clamat:  Qualis  hic  confusio!  ad  discernendum 
»  authenticum  ab  apochripho,  ac  ad  omnia  in  ordinem  redi- 
»  genda,  oportet  archivium  incendere  ac  eius  cineres  exami- 
»  nare.  Quid  vobis  de  hac  idea?  Nunc  curiosus  iste  est  phi- 
»  losopus,  qui,  ut  in  cognitionibus  nostris  vera  a  falsis  distin- 
»  guat ,  inchoat  omnem  veritatem  certitudinem  ac  rationem 
»  negando.  Et  illis,  qui  non  negant,  sed  dubitant,  dico :  qui  de 
»  veritate  dubitat,  eam  destruit;  qui  de  ratione,  eam  delet. 
»  Prudentia,  sensusque  rectus  item  se  habent,  tam  in  parvis, 
»  quam  in  magnis.  Sed  insistentes  in  coepta  allegoria,  videa- 
»  mus  quid  ratio  ,  his  positis  ,  nobis  suggerat  ad  bene  agen- 
»  dum.  Ante  omnia  rerum  existentia  est  signanda,  quin  quid  etsi 
»  contemnendum  abiiciatur;  omne  in  partes  resolvendum,  po- 
»  stremo  omne  resolutum  componendum.  Accurate  adnotan- 
»  dum  tempora ,  stylos  ,  relationes,  et  ita  tempus  a  tempore 
»  discernendum ;  animadvertendum,  si  in  tanta  collectione  in- 
»  tersunt  scripta  primitiva ,  quae  ad  alia  non  referantur ,  et 
»  contineant  familiae  originem.  Perspicuae  regulae  sunt  in- 
»  stituendae ,  ut  vetusta  a  recentibus  discernantur;  ne  refe- 
»  renda  quidem  omnia  documenta  ad  unum  ,  ab  ipsis  expo- 
»  stulando  unitatem,  qua  forte  carent;  nam  in  his  interesse 
»  possunt  no)  mulla  primitiva  et  independentia.  Recte  autem 

»  distincto  authentico  ab  apocliripho,  cavendum  est  etiam  ab 
»  aliquo  incendendo;  nam  saepe  falsum  ad  explicationem  veri 
»  prodest,  et  utile  esse  potest  animadvertere,  qui  essent,  et  qui- 
»  bus  causis,  falsarii.  Praeterea  fleri  potest,  ut  apochriphum  ha- 
»  beatur  documentum,  tantum  quia  ita  videtur,  aut  quia  illud 
»  omnino  non  cognoscitur.  Ergo  omne,  debita  separatione,  in- 
»  tuendum  est;  quod  si  apochriphum,  instituere  ac  iura  defendere 
»  nequit,  prodesse  tamen  poterit  archivii  historiae ;  quod  ma- 
»  gni  habetur  ab  illo ,  qui  distinguere  vult  apochriphum  ab 
»  authentico.  Spiritus  humanus  semetipsnm  non  examinat  nisi 
»  aetate  perfecta :  tunc  primo  intuitu  in  se  videt  copiam  sen- 
»  sationum,  idearum,  iudiciorum,  affectionum' omnis  generis, 
»  quod  omne,  modo  insollubili,  simul  colligatum  est.  Ad  diffi- 
»  cultatem  augendam  nequaquam  solus ,  sed  in  societate  ac 
»  intima  relatione  cum  suis  similibus  versatur,  in  mutua  com- 
»  municatione  sensationum,  idearum,  iudiciorum;  suae  facul- 
»  tates  super  se  vicissim  agunt,  ac  actionem  multorum  entium 
»  dissimilium  miro  modo  variorum  subeunt;  quae  omnia  univer- 
»  sum  constituunt.  Omnia  igitur  destruet?  Incendet  ne  omnia, 
»  quin  semetipsum  excipiat,  confidens  se  a  pyra  instar  phoenicis 
»  resurrecturum?  Ita  agunt  qui,  ut  sint  philosophi,  negant  vel 
»  de  omni  dubitant.  Legent  arbitrarie  factum  dicentes;  quo- 
»  niam  aliquid  nobis  assumendum,  quo  nitamur,  hoc  assumi- 
»  mus,  et  in  hoc  scientia  statuemus  ?  Antequam  omne  cogno- 
»  scant ,  dicent:  omne  unum;  adest  tantum  veritas  absoluta, 
»  et  abiicimus  omne  quod  hinc  non  videmus?  Nequaquam. 
»  Ante  omnia  eis  est  cognoscendum,  quod  in  spiritu  contineant, 
»  deinde  eis  est,  idem  examinandum,  in  partes  dividendum, 
»  merito  aestimandum.  Ne  incipiendum  quidem  ast  ab  inutilibus 
»  ac  stultis  contra  naturam  conatibus,  sed  eius  inspirationes  sunt 
»  bene  observandae.  Non  est  philosophia  sine  philosopho;  non 
»  adest  ratio  absque  ente  rationali ;  cogitantis  igitur  existentia 
»  necessario  est  supponenda.  Haud  possibilis  est  ratio,  si  contra- 
»  dictio  esse  et  non  esse, haud  est  impossibilis;  ratio  ergo  verum 

»  contradictionis  principium  supponit.  Cum  ratio  examinat, ratio 
»  est  quae  examinat;  ipsa  autem  regulis  ac  luce  eget;  omne 
»  examen  ergo  hanc  lucem  supponit,  idest,  evidentiam  suique 
»  criterii  legitimitatem.  Homo  ne  se  quidem  format,  sed  for- 
»  matur;  non  sibi  ipse  conditiones  imponit,  sed  conditionibus 
»  subiicitur.  Hae  conditiones  sunt  leges  naturae;  ad  quid  in 
»  eam  pugnatis?  Praeter  fictitias  praeoccupationes,  ait  Schel- 
»  ling,  sunt  nonnulla  primordialia,  ne  ab  educatione  quidem 
»  orientia ,  sed  ab  ipsa  natura ;  quae  in  hominibus  omnibus 
»  sunt  pro  principiis  cognitionis ,  et  obstant  libero  cogitanti. 
»  Quoad  me,  ego  nolo  omnibus  praeminere,  naturae  obsistere; 
»  si  philosophus  esse  nequeo,  quin  humanitatem  relinquam, 
»  malo  relinquere  philosophiam,  quam  humanitatem  (1)  ». 

CAPUT  III. 

DE  ERRORE  ET  IGNORANTIAE  FONTIBUS. 

72.  Q.  Quid  sit  error? 

R.  Error  est  mentis  assensus,  quo  vel  negatur  conformitas 
eorum  quae  sunt  conformia,  vel  affirmatur  identitas  eorum 
quae  sunt  difformia. 

73.  Q.  Unde  sit  erroris  origo? 

R.  Cuiuslibet  erroris  fons  primarius  est  in  libera  voluntatis 
motione.  Nam  obiectum  nequit  intellectum  movere  nisi  sit  cla¬ 
rum  et  summe  evidens.  Sola  ergo  voluntas  est  causa  motiva, 
quae  ad  falsum,  intellectum  movere  possit.  Hinc  omnibus  patet 
originem  erroris  esse  semper:  primo,  falsum  sub  specie  veri 
intellectui  exhibitum ;  secundo,  esse  influxum  voluntatis  in  in¬ 
tellectum.  Ad  primam  causam  pertinet  praeiudicium,  et  con¬ 
fusio  idearum.  Ad  alteram,  affectuum  dominatus,  novitatum 
amor,  voluptas  et  superbia,  spectant. 

(1)  Filosof .  fondam.,  lib.  I,  cap.  ultimo. 

74.  Q.  Quid  sit  praeiudicium  et  confusio  idearum  ? 

R.  Praeiudicium  est  anticipatum  quoddam  iudicium,  cuius 
motiva,  iudice  ratione,  nunquam  exploravimus.  Hoc  praeiudi¬ 
cium  diversum  est,  pro  indolis,  nationis,  familiae,  educationis, 
sectae,  professionis,  varietate.  Idearum  autem  confusio  evenit, 
cum  alicui  veritati  in  iudicando  altera  inconsulto  subrogatur, 
et  tamen  efformantur  ratiocinia,  ac  si  de  eadem  ageretur.  In 
hac  confusione  radix  est  omnium  errorum,  qui  semper  ex  de¬ 
fectu  attentionis,  vel  reflexionis,  sive  ob  ignaviam,  sive  ob 
impatientiam  oriuntur. 

75.  Q.  Quid  sibi  velint  affectuum  dominatus,  novitatum  a- 
mor,  voluptas  et  superbia? 

R.  Isti  imperiosi  voluntatis  affectus  mentem  non  semel  ad 
errorem  impellunt.  In  plerisque  enim  hominibus ,  nedum  ra¬ 
tioni  voluntas  famuletur  et  obtemperet,  rationi  contra  impe¬ 
ritat  et  opprimit.  Hinc  dimanant  tot  prava  indicia ,  quae  o- 
mnes  pene  disciplinas,  totamque  vitae  rationem  conturbant. 
Quoties  novitatum  amor,  voluptas  et  superbia  in  homine  exur- 
gunt,  toties  omne  fere  lumen  animi  penitus  extinguitur.  Adeo 
verum  est ,  voluntatem  suis  deceptam  cupiditatibus ,  intelle¬ 
ctum  corrumpere ! 

76.  Q.  Quo  pacto  erroribus  occurrendum  sit? 

R.  Ne  animus  errorum  flat  ludibrium,  ad  se  redeat  unus¬ 
quisque  ;  tacitos  mentis  exploret  affectus  ,  frequenter  distin¬ 
guat,  cupiditates  deponat,  scientiam  logicam  verset,  ministe¬ 
rium  sensuum,  suos  ultra  limites,  non  extendat,  raro  deneget, 
(in  erroribus  enim  veritas  dimediata  saepe  reperitur) ,  fletas 
ipotheses  fugiat,  et  unica  rationis  lance  omnia  expendat/  De 
his  omnibus  bene  monet  Aligherius  hisce  versibus: 

E  questo  ti  fia  sempre  piombo  ai  piedi, 

Per  farti  mover  lento,  com’  uom  lasso, 

Ed  al  si  ed  al  no,  che  tu  non  vedi; 

Che  quegli  e  tra  gli  stolti  bene  abbasso, 

Che  senza  distinzione  offerma  o  nega, 

Cosi  nell’  un  come  nell’  altro  passo; 

Perche  gli  incontra  che  piu  volte  piega 
L’ opinion  corrente  in  falsa  parte, 

E  poi  F  affetto  lo  intelletto  lega. 

Vie  piu  che  indarno  da  riva  si  parte, 

Perche  non  torna  tal  qual  ei  si  move, 

Chi  pesca  per  lo  vero  e  non  ha  Farte: 

E  di  cio  sono  al  mondo  aperte  prove 
Parmenide,  Melisso,  Brisso,  e  molti, 

Li  quali  andaro,  e  non  sapean  dove. 

Si  fe’  Sabellio  ed  Arrio,  e  quegli  stolti, 

Che  furon  come  spade  alie  Scritture, 

In  render  torti  li  diritti  volti. 

Non  sien  le  genti  aneor  troppo  sicure 
A  giudicar,  siccome  quei  che  stima 
Le  biade  in  campo  pria  che  sien  mature; 

Ch’  io  ho  veduto  tutto  il  verno  prima 
II  prun  mostrarsi  rigido  e  feroce, 

Poscia  portar  la  rosa  in  sulla  cima; 

E  legno  vidi  gia  dritto  e  veloce 

Correr  lo  mar  per  tutto  suo  cammino, 

Perir  alfine  alFentrar  della  foce. 

Non  creda  monna  Berta  e  ser  Martino 
Per  vedere  un  furare,  altro  offerere, 

Yederli  dentro  al  consiglio  divino; 

Che  quel  puo  sorgere,  e  quel  puo  cadere  (1). 

77.  Q.  Quidfsit  ignorantia,  et  quaenam  eius  causae? 

E.  Ignorantia  est  scientiae  privatio.  Ex  qua  definitione  co¬ 
gnoscitur,  ignorantiam  nullum  assensum  aut  dissensum  mentis 
accludere.  Causa  autem  ignorantiae  prima  est  limitata  homi¬ 
nis  conditio.  Nam  ratio  ipsa  quamquam  exculta,  non  est  satis 
velox  ad  cito  percipiendum  ,  neque  satis  memor  ad  retinen¬ 
dum,  neque  satis  acuta  ad  acriter  intelligendum,  neque  satis 


(1)  Parod.,  eant.  XIII,  Jv.  115. 

ampla  ad  multa  simul  capienda.  Haec  ignorantia  dicitur  in¬ 
voluntaria.  Secunda  ignorantiae  causa  ,  quae  est  voluntaria, 
multiplex  est. 

Prima  est  ignavia.  Revera  ad  ignorantiam  expellendam 
necesse  est  operam  impendere ,  ut  mentem  locupletemus  tot 
pulchris  veritatibus,  quae  luminum  instar  ignorantiae  calli- 
ginem  dispellunt;  sed  ignavus  ab  occupatione  abhorret,  ergo 
ei  impossibile  est  ignorantiam  superare. 

Secunda  est  spiritus  aberratio,  vitaeque  gratae  et  effemina¬ 
tae  mollities.  Quotidiana  enim  experientia  compertum  habemus, 
leves  homines  ac  mollitiei  deditos,  a  gravibus  occupationibus 
multo  magis  abhorrere  quam  ignavos,  quae  occupationes  ex- 
spostulant  animi  applicationem,  privationes,  maturam  refle¬ 
xionem,  quibus  omnibus  mente  abducti  carent. 

Tertia  est  arrogantia.  Qui  enim  se  erudire  optat,  suam  igno¬ 
rantiam  fateatur  ,  de  se  diffidat ,  et  una  cum  vetere  illo  re¬ 
petat:  Hoc  unum  scio,  me  nihil  scire. 

Quarta  est  mala  studiorum  electio,  idest  propriae  inclinationi 
ne  favere  quidem,  sed  obsistere:  nec  observare,  iuxta  Oratii  di¬ 
ctum,  quid  valeant  humeri,  quid  ferre  recusent.  Unde  Aligberius: 

Sempre  natura,  se  fortuna  trova 
Discorde  a  se,  com’  ogni  altra  semente 
Fuor  di  sua  region,  fa  mola  prova/ 

E  se  il  mondo  laggiu  ponesse  mente 
Al  fondamento  che  natura  pone, 

Seguendo  lui,  avria  buona  la  gente. 

Ma  voi  torcete  alia  religione 
Tai  che  fu  nato  a  cingersi  la  spada, 

E  fate  re  di  tal  ch'  e  da  sermone; 

Onde  la  traccia  vostra  e  fuor  di  strada  (1). 

Quinta  est,  malus  librorum  delectus.  Si  vos  utemini  operis 
originalibus  ex  professo  tractantibus  de  data  materia,  disce- 


(1)  Parad.,  c.  VIII. 

tis;  si  vero  contra  in  liberculis  elaborabitis,  semper  vobis 
ignotae  erunt  tot  cognitiones,  quae  desiderantur. 

Sexta  est,  mala  studendi  methodus.  Hac  nostra  tempestate 
maxime  in  usum  evenit,  plures  legere  immo  devorare  libros, 
qui  tantum  placent,  vel  propriam  vivendi  ac  sentiendi  ratio¬ 
nem  oblectant.  Inde  mens  eos  devorans,  nequit  eos  perpen¬ 
dere  ac  digerere,  eo  quod  nimis  praepropere  percurrat.  Hinc 
cum  huius,  quod  legitur,  nil  remaneat  nisi  levis  cognitio,  per¬ 
facile  succedunt  illusiones,  ipsa  veritate,  saepe  tenaciores. 


FINIS  SECUNDAE  PARTIS  LOGICAE. 


SECUNDA  PARS  PHILOSOPHIAE 

DE  VERITATE  RERUM 


METAPHYSICA. 


78.  Q.  Quid  sit  metaphysica,  et  quomodo  dividatur? 

R-  Metaphysica,  cuius  nomen  a  duobus  vocabulis  graecis 
ducitur  nempe  psxa,  vel  supra ,  et  «poaus,  natura,  est  secunda 
pars  philosophiae,  quae  de  rebus  supra-corporeis,  sive  imma¬ 
terialibus,  idest  de  rebus  supra  ordinem  sensibilium  elevatis, 
disserit.  Sicut  autem  ens ,  duobus  potest  esse  modis ,  secre¬ 
tum,  nempe  vel  ex  sua  natura,  quales  sunt  spiritus:  vel  per 
solam  mentis  cogitationem  ,  ut  ens  in  genere  illiusque  modi 
generatim  spectati:  ita  duplex  distinguitur  metaphysica,  ge¬ 
neralis  scilicet  et  specialis. 

METAPHYSICA  GENERALIS. 

79.  Q.  Quid  sit  metaphysica  generalis? 

R.  Metaphysica  generalis ,  quae  et  ontologia  vocari  solet, 
est  scientia,  quae  loquitur  de  ente  et  de  iis,  quae  ipsum  con¬ 
sequuntur.  Nulla  forte  est  pars  philosophiae,  quae  magis  quae¬ 
stionibus  luxuriet,  sed  pari  modo  nulla  est  tam  praestans  et 
necessaria;  ab  ea  enim  caeterae  scientiae  pendent.  Quare  or- 

elini,  perspicuitati ,  et  brevitati  consulere  volentes ,  nostram 
hanc  ontologiam  sex  capitibus  complectemur. 

Primum  erit:  De  notione  et  possibilitate  entis. 

Secundum:  De  essentia  entis. 

Tertium:  De  entium  causis. 

Quartum:  De  speciebus  entis  generalioribus. 

Quintum  :  De  entium  proprietatibus. 

Sextum:  De  duratione  entis. 

CAPUT  I. 

DE  NOTIONE  ET  POSSIBILITATE  ENTIS. 

80.  Q.  Quid  et  quotuplex  sit  ens? 

R.  Ens  est  notio  simplicissima,  quae  definiri  nequit,  potest 
tamen  declarari,  et  est:  id  quod  est  aut  esse  potest.  Hinc  vi¬ 
des  ens,  in  actuale  et  possibile,  esse  dividendum.  Ens  actuale 
est  id  quod  actu  existit;  possibile  est  quod  actu  non  est,  sed 
est  ad  actum  aptum.  Ut  enti ,  communissime  accepto ,  oppo¬ 
nitur  nihilum,  quod  est  absentia  entis:  sic  possibili  opponitur 
impossibile ,  quod  non  solum  non  est  in  actu ,  sed  esse  re¬ 
pugnat. 

81.  Q.  Quotuplex  sit  possibile? 

R.  Multiplex  est  possibile  ex  Duce  Nostro.  «  Est  enim  po¬ 
tentia  omnino  sufficiens  et  activa,  ut  potentia  producendi  res. 
Et  est  potentia  pure  passiva  ,  ut  potentia  suscipiendi.  Et  est 
potentia  defectiva,  ut  potentia  peccandi.  Et  est  potentia  par- 
tim  activa,  et  partim  passiva,  ut  potentia  ambulandi.  Et  est 
potentia  partim  activa,  et  partim  defectiva  ,  ut  potentia  su¬ 
scipiendi  poenam.  Et  est  potentia  partim  passiva ,  et  partim 
defectiva,  ut  potentia  moriendi  (1)  ». 

82.  Q.  Utrum  potentia  activa  et  passiva  fundentur  super 
diversa? 


(1)  I.  Sent.  d.  42,  q.  2,  ad  1  et  2. 

R  Hic  non  loquimur  de  potentia  pure  passiva,  sed  de  illa 
quae  producitur  ad  actum ;  et  dicimus  cum  Doctore  Nostro.  «  Ne- 
cesse  est  enim ,  cum  in  omni  creatura  potentia  activa  con- 
iuncta  sit  potentiae  passivae,  quod  illae  duae  potentiae  fun¬ 
dentur  super  diversa  principia  rei.  De  potentia,  quae  est  ratio 
seminalis  liaec  est  vis;  quia  potentia  talis  super  actum  alicubi 
addit  partem  essendi  vel  essentiae:  ut  super  rationem  cor¬ 
poris  addit  animatum  secundum  rem,  pro  eo,  quod  animato 
aliquid  est;  organizatum  tamen  addit,  ut  super  animatum  ad¬ 
dat  sensibile,  et  sic  usque  ad  hominem.  Sic  similiter  de  po¬ 
tentiis  animae,  quod  sicut  tetragonus  addit  unum  angulum  ad 
trigonum,  et  pentagonus  ad  tetragonum:  sic  sensitivum  ad  ve- 
getativum,  et  rationale  ad  sensitivum.  Aliquando  autem  addit 
solum  modum  essendi,  ut  de  uno  in  potentia  fiat  unum  in  a- 
ctu:  addit  solum  modum  essendi,  quia  unum  non  coniungitur 
materiae  simpliciter,  sed  materiae  habenti  vitam  in  potentia 
radicali.  Unde  insanum  est  dicere,  quod  ultima  forma  addatur 
materiae  primae,  sine  aliquo:  vel  quod  sit  eius  dispositio,  vel 
in  potentia  ad  illam,  vel  nulla  forma  interiecta  (1)  ». 

83.  Q.  Quotuplex  sit  nihilum  et  impossibile  ? 

R.  Nihilum  est  negativum  vel  privativum.  Primum  est  ab¬ 
sentia  alicuius  modi  entis  considerata  in  seipsa ,  ex.  g.  non 
videre,  non  habere  rationem.  Secundum  est  absentia  alicuius 
modi  entis  considerata  in  aliquo  subiecto,  quod  ad  illam  ha¬ 
bendam  proprietatem  naturaliter  comparatum  est;  ex.  g.  ab¬ 
sentia  visus  in  animali.  Impossibile  autem  vel  est  intrinsecum, 
cum  termini  seipsos  invicem  destruunt ,  ex.  g.  circulus  qua¬ 
dratus;  vel  extrinsecum ,  si  alicui  est  relative  possibile,  sed 
non  alii,  qui  ad  actum  reducere  nequit,  ex.  g.  Deo  est  possibile 
creare  mundum,  mihi  impossibile.  Hinc  prospicitur  impossibile 
intrinsecum,  ne  Deum  quidem  efficere  posse;  seipsum  enim  de¬ 
strueret.  Haec  autem  egregie  illustrat  Doctor  Noster  his  verbis: 


(1)  In  Hcxaem ,,  serm.  4,  B. 

«  Nos  iudicamus  aliquid  impossibile  variis  causis.  Uno  modo  per 
limitationem  naturalis  potentiae,  ut  de  trunco  fleri  vitulum  et 
virginem  parere .  Secundo  modo  dicitur  impossibile  non  pro¬ 

pter  limitationem  potentiae,  sed  propter  limitationem  nostrae 
intelligentiae;  ut  duo  corpora  esse  in  eodem  loco,  vel  idem 
corpus  in  diversis,  vel  maius  in  minori  loco,  quia  nullo  modo 
possumus  capere,  cum  nostra  imaginatio  semper  dicat  oppo¬ 
situm.  Unde  etiam  quando  Deus  sic  facit  in  Sacramento  al¬ 
taris,  necesse  est  ut  ratio  contra  se  elevetur,  ut  credat.  Tertio 
modo  dicitur  impossibile,  propter  privationem  omnis  existen- 
tiae  secundum  omnem  comparationem,  scilicet  principii,  medii, 
et  ultimi,  ut  praeteritum  non  fuisse  praeteritum.  Omnis  enim 
potentia ,  quae  intelligitur  aliquid  facere ,  respicit  ens  vel  in 
ratione  principii,  vel  termini,  vel  utroque  modo.  Unde  de  ente 
potest  facere  non  ens,  et  e  converso,  et  de  uno  aliud ;  sed  de 
non  ente  facere  non  ens,  hoc  nullius  omnino  potentiae  est. 
Unde  quamvis  Deus  de  omni  ente  creato  possit  facere  quod 
non  sit,  sive  de  oratione,  sive  de  re;  tamen  de  eo  quod  fuit,  et 
non  est,  facere  quod  non  fuerit,  hoc  omnino  Deo  est  impossi¬ 
bile  ,  quia  hoc  facere  est  nihil  facere .  et  hoc  repugnat  or¬ 

dini  divinae  sapientiae ,  sicut  facere  quod  sit  triangulus  et 

non  sit  figura .  Cum  enim  dicitur  praeteritum  carere  exi- 

steritia:  non  dico  propter  hoc  quod  cum  dicitur  aliquid  fuisse, 
dicatur  omnino  nihil;  sed  propter  quod  aliquid  est  verum 
fuisse,  quod  habuit  aliquando  esse,  etiamsi  de  eius  esse  nihil 
omnino  remanserit.  Unde  si  totus  Caesar  cesserit  in  nihil,  ve¬ 
rum  est  Caesarem  fuisse . ;  si  omnia  creata  omnino  cedant 

in  nihil,  verum  est  mundum  fuisse.  Ob  aliam  etiam  rationem 
dicitur  carere  existentia,  quia  nec  est  praesens,  nec  ordina¬ 
tum  ad  praesens.  Unde  veritas  propositionis  de  praeterito, 
non  dicit  a  parte  rei  nihil  omnino,  nec  vere  ens  in  actu;  sed 
aliud  quod  fuit,  et  non  est ;  et  hoc  quidem  non  dicit  quid  crea¬ 
tum  quod  sit,  sed  quod  fuit.  Si  ergo  Deus  dicatur  posse  ali¬ 
quid  super  hoc,  quod  non  fuerit,  hoc  est,  aut  quiescendo  sive 

nihil  operando,  aut  faciendo  aliquid,  aut  destruendo.  Si . ni¬ 

hil  facit,  propter  hoc  nihilominus  praeteriit,  nec  fuisse  desinit; 
quia  cum  non  sit  nec  actu,  nec  potentia,  nec  indiget  conser¬ 
vante,  nec  indiget  producente.  Secus  est  de  futuro,  quia  fu¬ 
turum  est  ordinatum  ad  esse:  ideo  indiget  producente;  et  ideo 
si  Deus  non  velit  facere  futurum,  non  fit;  et  ita  non  erit  fu¬ 
turum.  Si  ergo  potest  aliquid  ut  faciat  hoc  quod  fuit  non 
fuisse ;  aut  hoc  erit  faciendo,  aut  destruendo.  Sed  facere,  quod 
non  fuisset,  est  nihil  facere;  cum  non  fuisse  non  dicat  ens: 
ergo  Deus  faciendo  nihil  facit,  quod  est  imperfectio,  et  con¬ 
tradictionis  implicatio.  Similiter  non  est  aliquid  destruere,  cum 
fuisse  non  dicat  aliquid  esse.  Ergo  si  destruendo  hoc  facit, 
destruendo  nihil  destrueret,  quod  est  simile  inconveniens.  Non 
ergo  potest  nihil  agendo,  nec  faciendo,  nec  destruendo;  ergo 
de  praeterito,  quod  non  fuerit  praeteritum,  non  potest  facere.... 
Quarto  modo  dicitur  impossibile,  secundum  illustrationem  ve¬ 
ritatis  aeternae,  et  ordinem  divinae  sapientiae,  ut  v.  g.  quod 
duo  opposita  insint  eidem,  et  secundum  idem,  hoc  ipsa  veritas 
aeterna,  eo  ipso  quod  veritas  est,  iudicat  et  illustrat,  ut  iudi- 
cetur  impossibile:  sicut  et  hoc,  duo  et  tria  non  esse  quinque. 
Quando  ergo  quaeritur,  utrum  Deo  sit  possibile  omne  impos¬ 
sibile,  dicendum  de  impossibili,  quod  est  impossibile  propter  li¬ 
mitationem  potentiae,  vel  propter  limitationem  intelligentiae, 
quod  Deo  est  possibile.  Propter  hoc  quod  eius  potentia  non 
est  limitata,  sed  infinita;  et  ideo  supra  naturam  et  intelli- 
gentiam  potest,  quarum  utraque  est  arctata.  Illud  autem  im¬ 
possibile  quod  est  impossibile  propter  privationem  omnis  exi- 
stentiae,  et  propter  illustrationem  veritatis  aeternae,  non  po¬ 
test  omnino.  Primum  quidem  non  potest,  quia  illud  posse  est 
nihil  posse.  Secundum  non  potest,  quia  illud  est  posse  inordinate, 
et  contra  ordinem  sapientiae  posse.  Et  quoniam  Deus  sic  est  o- 
mnipotens,  ut  nihil  possit  nisi  quod  decet  suam  potentiam,  et 
non  deordinat  sapientiam;  ideo  haec  impossibilia  non  potest  (1)  ». 

(1)  I.  Sent.  dist.  42,  q.  3,  art.  1  in  conci. 

P.  B  A  SILII 

84.  Q.  Quem  gradum  teneat  notio  entis  in  ordine  tum  cro- 
nologico,  tum  logico? 

R.  In  utroque  ordine  primum,  ut  clarissime  liquet  ex  his 
Iacobi  Balmes  argumentis.  «  Intellectui  nostro  nonnullae  sunt 
)>  ideae,  a  sensationibus  independentes  ac  eis  superiores,  quae 
»  ad  omnia  se  extendunt,  atque  necessariae  sunt  cogitatui  no- 
»  stro.  Inter  eas  eminet  idea  entis.  Scholastici  affirmantes  ob- 
»  iectum  intellectus  esse  ens,  magnum  aliquid  proferebant,  et 
»  unum  ex  factis  ideologicis  certioribus  ac  maioribus  consti- 
»  tuebant.  Ens  per  se ,  ablata  omni  modificatione ,  ac  deter- 
»  minatione,  sua  in  magna  generalitate  consideratum,  ab  in- 
»  tellectu  concipitur.  Quaevis  huius  ideae  sit  origo,  et  modus 
»  quo  in  intellectu  oritur,  constat  eam  existere.  Ea  utimur  quo- 
»  tidie ,  sine  ea  nobis  fere  impossibile  est  cogitare.  Omnes 
»  gentes  verbum  esse  (huius  ideae  expressionem)  adhibent; 

»  omnibus  propositionibus,  etiam  simplicibus,  haec  inest  ex- 
»  pressio;  tum  sapiens,  tum  indoctus  ea  semper,  eodem  sensu, 

»  pari  certitudine  utuntur.  Inter  eamdem  ideam  adhibentes, 

»  haec  una  intercedit  differentia ;  idest  philosophum  eam  per- 
»  pendere,  indoctum  negligere;  perceptio  vero  directa  eadem 
»  est,  in  utrisque  modis,  ac  pariter  clara.  Ex.  g.  id  est,  non  est; 

»  fuit,  non  fuit;  erit,  non  erit;  hoc  existit,  non  existit,  et  si- 
»  milia.  En  usum  ideae  entis  ab  omnibus  factum ,  quin  ulla 
»  polleat  obscuritate;  cum  omnes  perfecte  comprehendant  vo- 
»  caminum  sensum,  ac  proinde  ideam  eis  convenientem  in  spi- 
»  ritu  habeant.  Si  quae  autem  est  difficultas ,  exurgit  ex  re- 
»  flectione  non  entis,  sed  ideae  ei^tis.  Quoad  actum  dire- 
»  ctum,  tam  clarus  est  conceptus,  ut  nihil  sit  desiderandum. 
»  Quod  experientia  docet ,  concludentibus  rationibus  probari 
»  potest.  Omnes  conveniunt  philosophi  ,  principium  contradi- 
»  ctionis  per  se  omnibus  esse  evidens,  quin  indigeat  explica- 
»  tione,  cum  sufficiat  expressio;  quod  esse  non  posset  nisi  o- 
»  mnibus  entis  idea  inesset.  Principium  hoc  est:  impossibile 
»  est  aliquid  simul  esse,  et  non  esse.  Hic  enim  de  determinatis 

»  lion  agitur,  nec  de  corporeis,  nec  spiritualibus,  nec  substa n- 
»  tialibus,  nec  accidentalibus,  nec  linitis,  nec  de  infinito;  sed 
»  de  ente  in  sua  quacumque  maxima  generalitate,  ac  proinde 
»  sequitur,  idem  non  posse  simul  esse,  et  non  esse.  Nisi  nobis  idea 
»  entis  sit  insita  ,  incomprehensibile  principium  evadit.  Con- 
»  tradictio  ne  percipitur  quidem,  nisi  adsit,  extremorum  inter 
»  se  repugnantium,  idea.  Nunc  extrema  sunt  esse  et  non  esse. 
»  Idem  prospicitur  in  altero  principio  valde  simili,  imo  fere 
»  identico  principio  contradictionis,  scilicet:  quodcumque  est, 
»  est,  vel  non  est;  hic  etiam  agitur  de  ente  indeterminato,  ente 
»  reduplicative  sumpto;  entis  enim  cum  deficit  idea,  deficit  et  a- 
»  xioma.  Etiam  Cartesii  principium:  cogito,  ergo  sum,  entis 
»  ideam  includit:  ego  sum.  Ipse  philosophus,  hoc  ponens,  ni- 
»  titur  hoc  principio ;  quod  non  est,  non  agit.  Ergo  entis  idea 
»  non  tantum  principio,  sed  inest  etiam  fundamento,  quo  Car- 
»  tesii  systema  fulcitur  (1)  ».  Omnibus  ergo  inest  entis  idea; 
ergo  entis  idea  est  prima,  tum  ordine  cronologico ,  tum  lo¬ 
gico. 

85.  Q.  Utrum  notio  possibilis  sit  omnium  prima? 

R.  Entis  possibilis  notio  non  est  omnium  prima.  Nam ,  ut 
intelligatur  aliquid  esse  possibile,  intelligere  oportet  elementa, 
ex  quibus  ipsum  constat ,  et  deinde  haec  huiusmodi  esse  ,  ut 
secum  componi  possint.  Notio  ergo  entis  possibilis  non  est 
prima. 

86.  Q.  Utrum  idea  entis  communissima  sit  intuitiva? 

R.  Entis  notio  communissima,  non  est  intuitiva.  Ens  enim 
communissimum  est  indeterminatum ;  quod  indeterminatum, 
non  intuetur;  ergo  notionem  entis  non  intuetur. 

87.  Q.  Utrum  possibilitas  pura  excogitari  possit? 

R.  Possibilitas  pura  non  est.  Possibilitas  enim  pura  esset 
veritas  omnem  intellectum ,  omneque  ens,  tum  creatum  tum 
increatum,  excedens ;  sed  haec  est  illusio  et  absurdum,  ex  ni¬ 


ti)  Philosophia  fundam,  lib.  V,  cap.  1. 

hilo  enim  nihil  est.  Veritas  non  est  athea,  absque  Deo  nulla 
veritas. 

88.  Q.  Utrum  idea  entis  sit  innata? 

R.  Dicimus  ideam  entis  non  esse  innatam  eo  sensu ,  quo 
menti  nostrae  praeexistat,  tamquam  typus  antecedens  sensa¬ 
tiones  actusque  omnes  intellectuales :  sed  nullum  est  inconve¬ 
niens  dici  innatam,  si  hoc  nomine  nihil  aliud  significetur,  quam 
nostrae  mentis  facultas  innata  ad  obiecta  percipienda  sub  ra¬ 
tione  generali  entis,  simul  ac  ad  ea  cogitanda  se  flectit.  Unde 
egregie  Aligherius: 

t  i 

Lume  non  e,  se  non  vien  dal  sereno 
Ghe  non  si  turba  mai,  anzi  e  tenebra, 

Od  ombra  della  carne,  o  suo  veneno  (1). 

89.  Q.  Utrum  nihilum  cognoscatur  ab  intellectu? 

R.  Nihilum  cognoscitur  non  per  seipsum,  sed  per  ens  com 
munissime  sumptum.  Non  cognoscitur  per  seipsum,  nequit  enim 
per  seipsum  intelligi,  quod  esse  sui  proprium  non  habet.  Atqui 
nihilum  non  habet  in  se  aliquod  esse:  ergo  per  seipsum  cogno¬ 
sci  nequit.  Cognoscitur  autem  per  ens  communissime  sum¬ 
ptum;  quia  mens  ponit  limites,  et  limitando,  ad  absentiam  entis 
devenit,  quod  nihilum  est. 

90.  Q.  Utrum  Deus  cognoscat  negationes  ? 

R.  Deus  cognoscit  negationes ,  quia  cognoscit  entis  cessa¬ 
tionem,  et  in  hoc  est  negatio.  Cognoscit  omnium  propositionum 
negativarum  veritatem,  sive  exprimant  substantiam,  sive  re¬ 
lationem.  Cognoscit  ergo  negationes. 

91.  Q.  Utrum  negationum  cognitio  sit  imperfectio  in  Deo? 

R.  Cognoscere  negationes,  nulla  est  imperfectio.  Nam  in  co¬ 
gnitione,  perfectio  est  cognoscentis;  et  imperfectio  est  solum  in 
rebus  cognitis.  Si  Deus  non  cognosceret  negationes,  id  eveni¬ 
ret,  propter  earum  impossibilitatem;  haec  impossibilitas  esset 


(1)  Parad.,  c.  XIX,  v.  64. 

negatio  finiti:  negatio  finiti  esset  negatio  creationis;  et  ad  pan- 
theismum  adduceret. 

92.  Q.  Utrum  negatio  sit  fertilis  ? 

R‘  Negatio  permaxime  fertilis  est.  Negatio  enim  est  foe- 
cunda,  quia  principium  contradictionis  generat,  distinctionem 
et  multiplicitatem  facilitat ,  redditque  possibilia,  iudicia  ne¬ 
gativa. 

CAPUT  II. 

DE  ESSENTIA  ENTIS. 

93.  Q.  Quid  sit  essentia,  et  quotuplex? 

f?.  Essentia,  quae  a  scholasticis  et  quidditas ,  et  forma,  et 
natura,  et  ratio  rei  etiam  appellatur,  definitur:  id,  quo  ens 
aliquid  constituitur.  Est  physica  vel  metaphysica,  quae  inter 
se  discriminantur,  non  quoad  rem ,  sed  quoad  concipiendi 
modum. 

94.  Utrum  sit  nobis  essentiarum  cognitio? 

R.  Nobis  essentiarum  cognitio  est;  et  hoc  affirmamus  con¬ 
tra  Lock  et  Gioberti.  Dubitari  enim  nequit,  quin,  multis  in  re¬ 
bus,  quasdam  concipiamus  differentias,  quae  illas  constituunt 
in  determinato  entium  gradu  a  caeteris  distincto,  et  sunt  ve- 
luti  fontes ,  unde  earum  attributa  pullulant.  Attamen  si  eas 
cognoscimus,  haec  cognitio  est  imperfecta,  utpote  illa,  quae 
ope  perceptionis  sensibilis,  essentias  illas,  non  immediate,  at¬ 
tingit. 

95.  Q.  Quaenam  sint  essentiarum  dotes? 

R.  Tres  praecipuae  adnumerantur.  Prima  est  indivisibilitas: 
essentiae  enim  augeri  vel  minui  nequeunt,  quin  funditus  de¬ 
struantur.  Secunda  est  immutabilitas:  etenim  si  mutari  possent, 
res,  quas  constituunt,  esse  possent  simul  quod  sunt,  et  id  quod 
non  sunt,  quod  absonum.  Tertia  est  aeternitas:  quia  a  ratione 
temporis  praescindunt  prorsus,  et  a  Deo  ab  aeternitate  cogni¬ 
tae  fuerunt. 

96.  Q.  Quicl  sit  existentia,  et  quaenam  distinctio  inter  es¬ 
sentiam,  et  existentiam? 

R.  Existentia  adeo  simplex  et  clara  est,  ut  definiri  nequeat; 
potest  tamen  explicari,  et  dici  actualitas  essentiae.  Quoad  di¬ 
stinctionem,  fuit  controversia  inter  scholasticos,  utrum  distin¬ 
guantur  realiter,  nec  ne.  Affirmabant  Thomistae,  sed  nos  cum 
Scoto  et  Alexandro  Alensi  negamus,  affirmantes  essentiam  et 
existentiam  alicuius  creaturae,  ratione  tantum  distingui.  Nam 
essentia  dum  extra  mentis  conceptum  constituitur,  actu  est; 
porro  actu  esse  et  existere  idem  est;  ergo  essentia  actualis, 
non  re  sed  ratione  tantum,  differt  ab  existentia.  Si  obiicies 
cum  Sanseverino  ,  essentiam  ab  existentia  distingui  realiter, 
secus  res  creatae  essent  aeternae,  respondebimus:  difficulta¬ 
tem  hanc  maxima  ambiguitate  laborare;  ab  ordine  enim  i- 
deali  ad  realem  transit.  Cum  enim  de  essentia  loquimur,  exi¬ 
stentia  supponitur,  aut  expressa  vel  tacita.  In  ordine  ideali,  ni 
sit  existentia,  non  est  essentia;  essentia  enim  existentiam  im¬ 
plicat.  Dum  erit  essentia,  erit  et  existentia,  si  deficit  una,  de¬ 
ficit  et  altera.  Notio  temporis  hic  abstrahitur.  Restat  igitur 
existentiam  ab  essentia  non  distingui  realiter  ,  sed  tantum 
ratione. 


CAPUT  III. 

DE  ENTIUM  CAUSIS. 

97.  Q.  Quid,  et  quotuplex  sit  potentia  et  actus? 

R.  Potentia  est  abilitas  ad  aliquid;  et  est  activa  vel  pas¬ 
siva.  Si  agit  aliquid,  pertinet  ad  activitatem,  si  quid  recipit, 
ad  passivitatem.  Potentia  est  etiam  completa  vel  incompleta, 
prout  omnibus  ad  agendum,  vel  aliquibus  tantum  instruitur. 
Est  naturalis  vel  supranaturalis,  prout  vires  naturae  non  su¬ 
perat,  vel  eas  excedit.  Actus  est  exercitium  potentiae ;  et  esse 
potest  primus,  vel  secundus.  Nomine  primi  actus,  intelligitur 

ipsa  potentia;  secundi,  est  ipsum  potentiae  exercitium.  Actus 
potest  esse  immanens  et  transiens.  Immanet;  si  effectus  in  i- 
pso  agente  locum  habet;  transit,  si  actus  extra  subiectum 
fertur,  ex.  g.  contemplatio  immanet ,  calefactio  transit.  Hinc 
duo  axiomata  fluunt: 

Primo ,  ab  actu  ad  posse  valet  consecutio ,  sed  non  vice- 
versa. 

Secundo,  possibili  posito  in  actu,  nihil  sequitur  absurdi; 
scilicet  nihil  est  absurdi,  si  quod  esse  potest,  Angatur  exi- 
stere. 

98.  Q.  Quid  sit  causa,  et  quale  discrimen  intercedat  inter 
causam  et  principium? 

R.  Causa  est  id,  a  quo  actio  oritur :  sive  cum  nostris,  est 
quid,  a  cuius  esse  sequitur  aliud ;  principium  est  id  a  quo  a- 
liquid  procedit.  Hic  patet  differentia;  nam  principium  non  im¬ 
portat  dependentiam,  quam  semper  videtur  importare  causa. 
Advertendum  est  etiam  cum  Divo  Bonaventura,  nullum  esse 
in  rebus  creatis  principium,  quod  simul  causa  non  sit ;  in  iis 
enim  quidquid  ex  aliquo  principio  oritur,  semper  naturam  ab 
illius  natura  saltem  numero  distinctam  recipit,  proindeque  ab 
eodem  dependet.  In  divinis  autem,  Pater  principium  Filii,  et 
Pater  et  Filius  principium  Spiritus  Sancti  recte,  et  proprie 
dicuntur,  siquidem  principium  denotat  ordinem  originis,  quin 
ullam  distinctionem  naturae,  ullamque  prioritatem  sive  natu¬ 
rae,  sive  temporis  includat  (1). 

99.  Q.  Quotuplex  sit  causa? 

R.  Causae  affectiones  ad  quinque  revocantur ,  nempe  effi¬ 
ciens,  materialis,  formalis,  Analis  et  exemplaris.  Efficiens  ea 
est,  per  quam  existit  effectus  aliquis.  Finalis  est  linis,  quem 
agens  sibi  proponit.  Materialis  est  id,  ex  quo  aliquid  fit.  For¬ 
malis  est  id,  per  quod  aliquid  fit.  Exemplaris  est  conceptus 
obiectivus,  in  cuius  similitudinem  fit  aliquod  opus  ex  intentione 


(1)  I.  Sent.  dist.  29,  art.  1,  q.  1  ad  arg. 

operantis.  Ex  praeiactis  sequitur,  si  proprje  et  stricte  loqui 
velimus,  solam  causam  efficientem,  causae  titulum,  iure  et  me¬ 
rito,  sibi  vindicare;  siquidem  sola  effectum  producit. 

100.  Q.  Quomodo  dividatur  causa  efficiens? 

R.  Causa  efficiens  dividitur  in  physicam  et  moralem.  Sic 
pictor  qui  est  causa  suae  picturae  ad  physicam,  et  homo,  qui 
suadet  et  imperat  homicidium,  ad  moralem  spectat. 

Secundo ,  dividitur  in  primam  et  secundam ,  prout  pendet 
vel  non  pendet  ab  alia:  talis  Creator,  talis  creatura. 

Tertio,  distribuitur  in  generalem  et  particularem;  in  quan¬ 
tum  cum  pluribus  ad  operandum  concurrit,  vel  tantum  effe¬ 
ctus  consimiles  procreat;  tales  sunt  sol,  arbor. 

Quarto,  dispescitur  in  causam  per  se,  et  per  accidens.  Me¬ 
dicamentum  quod  ex  intentione  medici  aegrotum  sanat,  est 
per  se ;  medicina ,  quae  pro  salute  portat  mortem ,  est  causa 
per  accidens. 

Quinto ,  causa  efficiens  est  necessaria  vel  libera ,  quando 
effectum  vel  necessitate,  vel  voluntate  producit. 

Sexto  ,  causa  distinguitur  in  univocam  et  aequivocam ,  si 
similes  vel  dissimiles  gignit  effectus. 

Septimo  denique,  in  proximam  et  remotam  secernitur  causa 
efficiens,  in  quantum  immediate,  vel  mediate  ad  operationem 
concurrit. 

101.  Q.  Utrum  causa  efficiens  effectu  possit  esse  prior? 

R.  Causa  efficiens  effectu  est  prior.  Aliquid  enim  potest 
esse  prius  altero  duplici  modo,  vel  tempore,  vel  ratione.  Tem¬ 
pore  prius,  quod  certo  temporis  intervallo  prius  existit  quam 
alterum,  sic  Adam  fuit  prior  Abele.  Prius  ratione,  si  dumta¬ 
xat  concipitur  prius  altero,  etiamsi  tempore  prius  non  existat, 
ita  circulus,  ratione  prius  est  figura,  quam  rotundus. 

102.  Q.  Utrum  notio  causae  sit  obiectiva? 

R.  Notio  causae  est  obiectiva,  et  qui  hoc  negant  cum  Hu- 
mio  delirant.  Iugis  enim  et  intima  experientia  nos  docet,  a- 
nimam  nostram  novos  modos  in  seipsa  efficere.  Vivere  enim, 

interrogat  Augustinus,  et  meminisse,  et  intelligere,  et  velle, 
et  cogitare,  et  scire  quis  dubitet  (1)? 

103.  Q.  Utrum  effectus  sine  causa  existant? 

R.  Quidquid  effutiat  Humius  ,  effectus  sine  causa  esse  ne¬ 
quit.  Effectus  enim  est  aliquid  quod  incipit  existere:  si  inci¬ 
pit,  non  existebat;  quod  non  existebat,  a  potentia  transit  ad 
actum;  reductum  autem  ad  actum  supponit  aliquid  ens  actu; 
sed  id  non  potest  esse  effectus,  esset  enim  effectus  et  non  es¬ 
set;  ergo  effectus  sine  causa  non  existunt.  Ergo  quantacumque 
fingatur  causarum  series,  necesse  est,  ut  aliqua  sit  prima  causa, 
quae  ab  altera  procreata  non  fuerit,  aliter  duo  entia  essent 
priora  simul  et  posteriora,  quod  abnormissimum  est. 

104.  Q.  Utrum  causis  creatis  insit  vis  agendi? 

R.  Causis  creatis  inest  vis  agendi ;  et  contra  occasionali- 
stas  Cartesium  et  Mallebranchium,  pluribus  rationum  momentis 
demonstratur.  Nam  si  Deus  communicavit  hominibus  simili¬ 
tudinem  suam  quantum  ad  esse,  in  quantum  res  in  esse  pro¬ 
duxit  ,  potest  etiam  communicare  iis  similitudinem  quantum 
ad  agere ,  ut  etiam  res  creatae  propriam  habeant  actionem; 
sed  ex  concessis  ab  adversariis  communicavit  primam  ,  ergo 
et  alteram.  Quae  communicatio  non  est  ex  insufficientia,  sed 
ex  immensa  illius  bonitate.  Insuper  sicut  perfectio  divina  non 
esset  dicenda  infinita,  si  Deus  non  posset  aliis  extra  se  rebus 
existentiam  largiri:  ita  ne  infinita  quidem  ipsa  dicenda  esset, 
si  Deus  dignitatem  causandi  aliis  conferre  non  posset.  Sed 
primum  fecit,  ergo  et  alterum.  Praeterea  hanc  veritatem  ex¬ 
perientia  ipsa  conmonstrat.  Omnia  enim  entia,  sive  in  coelis, 
sive  in  terris,  sive  in  mari,  sive  in  campo,  sive  in  tectis,  sive 
in  urbe  ,  tum  inter  bruta  cum  inter  plantas ,  sic  in  nobis  ut 
extra  nos,  in  corpore,  in  mente,  undique,  activitate  propria  do¬ 
nantur.  Electricitatis,  magnetismi,  galvanismi  facta,  quid  prae¬ 
dicant,  nisi  innumera  virium  actuumque  principia?  Denique 

(1)  De  Trinit.  lib.  X,  cap.  10  num.  14. 

praeter  allata,  nobis  favet  argumentum  apagogicum.  Nam  si 
solus  Deus  operaretur  in  nobis,  omnis  libertas,  ac  proinde  me¬ 
ritum  et  demeritum  tolleretur,  et  omnia  flagitia  et  scelera  in 
Deum  tamquam  in  solam  causam  refundi  deberent  ;  sed  hoc 
est  absonum;  ergo  entia  creata  vim  operandi  habent. 

105.  Q.  Utrum  primum  in  intentione ,  sit  ultimum  in  exe- 
cutione  ? 

R.  Primum  in  intentione  est  ultimum  in  executione,  ut  pa¬ 
tet.  Intentio  enim  est  actus  voluntatis,  qui  versatur  circa  fi¬ 
nem  et  media;  sed  agens  media  vult  propter  finem,  dum  in 
executione,  nonnisi  per  media  finem  adipiscitur;  ergo  primum 
in  intentione,  est  ultimum  in  executione. 

106.  Q.  Quot  sint  et  quaenam  causalitatis  axiomata? 

R.  Ad  octo  principaliter  revocantur  causalitatis  axiomata. 

Primo,  non  datur  causa,  prout  causa,  sine  effectu,  non  da¬ 
tur  effectus  sine  causa;  inter  effectum  enim  et  causam  vis 
intercedit  necessitatis. 

Secundo,  nullum  ens  potest  esse  causa  sui  ipsius;  oporteret 
enim,  ut  simul  esset  causa  et  effectus  suimetipsius ,  quod  re¬ 
pugnat. 

Tertio,  plura  entia  non  possunt  se  invicem  et  reciproce 
causare,  essent  enim  singula  prius  simul  et  non  prius,  quod 
implicat. 

Quarto,  posita  causa,  ponitur  effectus;  ablata  causa,  tol¬ 
litur  effectus. 

Quinto ,  causa  continet  in  se  quidquid  perfectionis  est  in 
effectu;  quia  nisi  esset  in  causa,  a  causa  produci  non  posset. 

Sexto,  effectus  est  proportionalis  causae  suae:  scilicet  ef¬ 
fectus  est  tantus,  quantus  a  causa  producitur,  quidquid  maius 
esset  sine  causa. 

Septimo ,  quod  est  causa  causae,  est  causa  causati.  Data 
enim  causa  remota,  a  qua  pendeat  proxima  effectum  produ¬ 
cens,  iste  effectus  tribuendus  est  etiam  causae  remotae. 

Octavo,  non  datur  causarum  series  sine  prima,  non  est  e- 

nim  series  in  actu,  sine  numero  in  actu;  nec  est  numerus,  sine 
prima  unitate. 

107.  Q.  Utrum  Deus  per  se,  et  immediate,  influat  in  omnem 
creaturae  actionem? 

R.  Deus  per  se  et  immediate  influit  in  omnem  creaturae 
actionem,  quia  contrarium  est  erroneum.  Quaelibet  enim  causa 
secunda  essentialiter  subordinatur  causae  primae;  quoad  esse 
est  enim  ens  participatum  et  dependens;  sed  non  potest  esse 
dependens  quoad  esse,  quin  sit  etiam  dependens  quoad  ope¬ 
rationem,  quia  etiam  in  hoc  dependet;  ergo  Deus  concurrit,  et 
influit  in  omnem  entis  operationem.  Influit  tamen  mediate, 
quatenus  causae  secundae  conservat  virtutem  agendi;  influit 
immediate  quia  per  se,  et  virtutem  suam  influit  in  operatio¬ 
nem;  hic  autem  influxus  est  actionis,  non  principii.  Ex  hisce 
nostrae  scholae  doctrinis,  promotionem  physicam  Thomistarum 
non  admittimus.  Quia  sin  minus,  certo  saltem  probabilius  quoad 
actiones  liberas,  tum  inutilem,  tum  libertati  nocivam,  tum  Dei 
sanctitati  aliquo  modo  detrahentem,  reputamus.  Attamen  u- 
nusquisque  abundet  in  sensu  suo. 

CAPUT  IV. 

DE  SPECIEBUS  ENTIS  GENERALIORIBUS. 

108.  Q.  Quid  sit  substantia? 

JR.  Substantia  est  res ,  cui  convenit  esse  in  se  ,  et  non  in 
alio  subiecto.  «  Nomen  substantiae,  scribit  Dux  Noster,  a  du- 
»  plici  potestate  potest  dici ,  videlicet  a  per  se  stando ,  non 
»  per  aliud;  si  sic,  proprie  est  in  divinis,  et  magis  proprie 
»  quam  in  creaturis.  Vel  a  substando  alii  vel  aliis,  et  hoc  est  * 
»  tripliciter.  Vel  alii  inhaerenti;  et  sic  false  et  improprie  di- 
»  citur  in  divinis,  quia  proprietates  in  divinis  non  sunt  acci- 
»  dentes,  nec  inhaerentes.  Vel  alii  distinguenti;  et  sic  dicitur 
»  in  divinis  non  omnino  improprie,  nec  omnino  proprie,  quia 

»  proprietas  illa  non  inhaeret,  et  ideo  non  facit  subsistere,  sive 
»  substare ,  quasi  sub  alio  stare,  sed  existere,  quasi  ab  alio 
»  esse;  et  hinc  est  quod  Ricardus  dicit  in  libro  de  Trinitate , 
»  quod  melius  dicitur  existentia  quam  subsistentia.  Vel  quia 
»  substat  ut  perficienti;  et  sic  dicitur  res  naturae  substare 
»  respectu  essentiae.  Et  hic  modus  magis  est  circa  nostrum 
»  intelligere,  quam  circa  divinum  esse  (1)  ». 

Haec  Divi  Doctoris  verba  clariora  fient  ex  enucleandis,  quo¬ 
rum  praecipua  octo  sunt: 

Primo,  est  in  nobis  ens  purum ,  simplex ,  identicum ,  per¬ 
manens,  phoenomenorum  subieetum,  quibus  afficimur. 

Secundo,  extra  nos  obiecta  sunt,  quae  aliquid  permanentis 
servant,  in  eorum  varietate  phoenomenorum. 

Tertio,  ergo  in  substantiae  idea  insunt  aliae  ideae,  scilicet 
entis  permanentis,  absque  inhaerentia  ad  aliud,  quoad  modi¬ 
ficationes. 

Quarto,  in  omnibus  contingentibus  relatio  substantiae,  dicit 
modificationes. 

Quinto,  attamen  ens  cogitari  potest  sine  modificationibus, 
permanens,  absque  ulla  ad  aliud  inhaerentia. 

Sexto,  substantia  ergo  immutabilis,  non  implicat. 

Septimo,  subsistere  per  se  non  idem  est,  ac  esse  in  omni¬ 
bus  independens  ex  alio;  confundenda  enim  non  est  relatio 
causae  et  effectus,  cum  substantiae  et  accidentis  relatione. 

Octavo ,  esse  sine  inhaerentia  ad  aliud,  substantiae  pro¬ 
prium  est.  Sed  haec  negatio  in  aliqua  vi  positiva  nititur ,  in 
vi  subsistendi,  quin  alio,  cui  inhaereat,  indigeat. 

109.  Q.  Quomodo  dividatur  substantia? 

R.  Substantia  dispescitur  in  creatam  et  increatam  ,  prout 
aliquam  cognoscit  causam,  ex  qua  pendeat  ad  existendum,  vel 
non;  si  prima,  creata,  si  secunda,  increata  vocatur.  Deinde 
substantia  est  simplex  ,  si  partibus  physicis  non  constat;  se- 


(1)  I.  Sent.  dist.  23,  art.  1,  q.  2. 

cus  erit  composita.  Tertio ,  est  completa  vel  incompleta  ,  in 
quantum  non  coniungitur  alteri  a  quo  perficiatur,  ita  ut  sit 
sui  iuris  suarumque  operationum  principium,  sic  Odoricus;  vel 
in  alterius  compositionem  venit  ita  ut  per  hanc  coniunctionem 
perficiatur,  sic  corpus  humanum.  Substantia  singularis  com¬ 
pleta,  quando  rationis  est  expers,  dicitur  suppositum,  talis  e- 
quus;  quando  est  particeps,  a  Latinis  persona,  a  Graecis  hy¬ 
postasis  vocitatur. 

110.  Q.  Quid  sit  suppositum,  et  quid  persona? 

R.  Suppositum  est  substantia  singularis ,  quae  per  se  est 
integrum  quoddam  et  completum;  persona  autem  est  sub¬ 
stantia  singularis ,  quae  ratione  pollet ,  quaeque  per  se  inte¬ 
grum  quoddam  est  et  completum. 

111.  Q.  Quale  intercedat  discrimen  inter  substantiam  et 
personam? 

R.  Maximum;  plura  enim  ad  personam  requiruntur,  quam  ad 
substantiam.  Ad  rationem  enim  substantiae  sufficit,  ut  ens  in 
seipso,  non  autem  in  alio,  subsistat;  ad  personam  vero  consti¬ 
tuendam  desideratur  substantia  totalis,  quae  per  alterius  ac¬ 
cessionem  et  consortium  non  perficiatur,  quae  sit  sui  iuris, 
suarumque  operationum  principium,  ita  ut  ipsi  non  alteri  tri¬ 
buantur.  Unde  axioma:  actiones  sunt  suppositorum. 

112.  Q.  Quid  sit  accidens  et  quotuplex? 

R.  Accidens  definitur  ab  Aristotele,  ens  entis ;  et  est  res, 
cui  convenit  esse  in  alio,  tamquam  in  subiecto.  Est  absolutum 
vel  modale,  prout  substantiam  afficit  absolute,  vel  modaliter. 
Sic  motus  est  accidens  absolutum:  velocitas  et  segnities  motus, 
est  accidens  modale,  calor  aquae  ad  primum,  caloris  intensio 
ad  secundum  pertinet. 

Doctor  Noster  docet  etiam,  quod  est  aliquod  accidens,  quod 
comparatur  ad  aliquid,  sicut  ad  subiectum  et  ad  causam;  a- 
liquod  quod  solum  comparatur  ad  aliquid,  sicut  ad  subiectum, 
et  ad  aliud  sicut  ad  causam.  Ex.  g.  nigredo  in  corvo  compa¬ 
ratur  ad  ipsum  corvum  sicut  ad  subiectum  et  causam ;  lumen 

in  aere  vel  species  in  speculo  comparatur  solum  sicut  ad  sub¬ 
iectum,  non  sicut  ad  causam,  quia  etsi  ibi  recipiatur,  aliunde 
tamen  ortum  habet.  Tale  autem  accidens  quod  comparatur 
ad  aliquid  ,  sicut  ad  subiectum  et  ad  aliud  sicut  ad  causam, 
potest  esse  sub  triplici  differentia.  Quoddam  enim  est-,  quod 
habet  ortum  ab  inferiori,  quoddam  quod  habet  ortum  a  pari, 
quoddam  quod  habet  ortum  a  superiori.  Sicut  ab  inferiori,  ut 
species  lapidis  in  oculo  vel  etiam  in  intellectu  nostro.  Sicut 
a  pari,  ut  similitudo  speculi  in  speculo.  Sicut  a  superiori,  ut 
lumen  in  aere  illuminato.  Tale  autem  accidens  quod  habet 
ortum  a  superiori  in  quantum  accidens  est ,  complementum 
est,  non  quantum  ad  esse  primum ,  sed  quantum  ad  esse  se¬ 
cundum.  Quia  vero  a  superiori  est,  habet  nobilitare  subiectum 
in  hoc,  quod  iungit  ipsum,  et  conformat  ei  quod  est  ipso  su¬ 
perius.  Et  si  sit  tale  accidens  quod  ortum  habet  ab  ente  su¬ 
premo,  si  eius  infusio,  vel  origo  sit  secundum  perfectam  in¬ 
fluentiam  ,  non  solum  habet  nobilitare  verum  etiam  consum¬ 
mare  et  quietare:  et  hoc  non  facit  tantum  ratione  sui,  verum 
etiam  ratione  eius,  a  quo  procedit,  in  quo  reperitur  omnis  per¬ 
fectio,  et  bonorum  omnium  aggregatio,  ac  per  hoc  completa 
beatitudo  (1). 

113.  Q.  Utrum  accidentia  distinguantur  a  substantiis? 

E.  Accidentia  distinguuntur  a  substantiis.  Accidentia  enim 
alicuius  substantiae  possunt  ad  ipsam  accedere,  vel  ab  ea  di¬ 
scedere,  ac  proinde  aliquid  reale  distinctum  constituunt.  Sed 
in  hac  additione  vel  separatione,  est  aliquid  reale  distinctum, 
quia  re  ipsa  fulcitur;  ergo  accidentia  a  substantiis  distinguan¬ 
tur  oportet. 

114.  Q.  Utrum  accidentia,  ex  Dei  virtute  absoluta,  existere 
possint,  quin  actu  inhaereant  substantiae? 

E.  Cum  magistro  nostro  affirmamus;  accidens  enim,  quam¬ 
vis  non  sit  in  subiecto,  non  tamen  separatur  a  sua  definitione, 


(1)  II.  Sent.  dist.  26,  q.  3,  art.  1  in  conci. 

imo  ei  convenit,  quia  actum  est  esse  in  suo  subiecto,  Com¬ 
paratio  enim  accidentis  ad  subiectum,  secundum  aptitudinem, 
est  essentialis,  et  haec  nunquam  privatur  ab  accidente  (1).  Sed 
quod  essentiam  non  destruit,  potest  esse ;  ergo  accidentia  e- 
xistere  possunt,  Dei  virtute,  seorsum  a  substantia,  a  qua  pen¬ 
dent.  Insuper  quod  intrinsece  non  repugnat,  a  Deo  effici  po¬ 
test;  sed  quod  accidentia  substententur  a  Deo,  non  repugnat; 
ergo  possibiie  est,  Dei  virtute,  esse  accidens  sine  inhaerentia 
subiecto.  Tertio,  Deus  potest  causare  sine  causis  naturalibus; 
ergo  potest  tenere  in  esse  accidentia  ,  subtracta  substantia, 
per  quam  conservabantur  in  esse. 

115.  Q.  Quid  sit  finitum? 

R.  Ens  linitum  dicitur  illud  ,  quod  limites  habet.  Sub  du¬ 
plici  aspectu  considerari  potest,  vel  quoad  essentiam,  vel  quoad 
*  entis  quantitatem  et  qualitatem.  Quoad  essentiam  est,  quando 
limitatur  ad  naturam  determinatam  non  comprehendens  o- 
mnem  perfectionem  realitatis.  Huiusmodi  sunt  entia  creata. 
Quoad  qualitatem  et  quantitatem,  finitum  est  illud  quod  limite 
aliquo  continetur,  vel  magnitudinis,  vel  numeri,  vel  intensitatis. 

116.  Q.  Quid  sit  infinitum  et  quotuplex? 

R.  Infinitum  dicitur  illud  ,  quod  nullo  limite  circumscribi¬ 
tur.  Etiam  hoc  sub  duplici  aspectu  examinari  potest;  vel 
quoad  essentiam,  vel  quoad  qualitatem  et  quantitatem.  Est 
primum,  si  habet  plenitudinem  essendi,  in  quantum  nulla  es- 
sendi  ratio  et  perfectio  deest;  talis  est  solus  Deus.  Est  secun¬ 
dum,  quando  limitem  non  signat,  nec  magnitudinis,  nec  numeri, 
nec  intensitatis;  et  communiter  indefinitum  appellatur. 

117.  Q.  Quaenam  sint  notatu  digna  circa  infinitum  et  finitum? 

R.  Praecipua  haec  sunt: 

Primo,  inter  finitum  et  infinitum  nulla  est  comparatio,  omnia 
enim,  ad  infiniti  mensuram,  mensurati  media  deficiunt.  Ex  im- 
percettibili  enim  ad  immensum,  ex  atomo  ad  omnium  rerum  pe- 


(1)  IV.  Sent.  dist.  12,  par.  1,  q.  1,  I  ad  arg. 

lagum  progredimur.  Hoc  autem  discrimen  quod  inter  linitum  et 
infinitum  intercedit,  principio  contradictionis  innititur;  finitum 
enim  limites  ponit,  infinitum  negat.  Inter  affirmationem  et  ne¬ 
gationem,  nullum  est  medium. 

Secundo,  infinitum,  limitem  negans,  negationem  negat;  ergo 
est  affirmativum;  sic  finitum,  negati' vumest,  quia  negationes  ponit 

Tertio,  infinitum  non  est  intuitivum.  Ex  nullo  enim  obiecto  in¬ 
finito  intuitionem  attingere  possumus,  nec  absolute,  nec  relative. 

Quarto,  numeri  infiniti  conceptum  habemus,  quia  ideas  tum 
numeri,  tum  negationis  limitis  indeterminatas  in  mente  so¬ 
ciare  possumus,  intellectuique  indeterminate  inhaerent. 

Quinto,  idem  est  de  extensione  infinita,  quia,  ex  ideis  ex 
tensionis  et  limitum  negationis  unitis,  exurgit. 

Sexto,  nulla  est  tum  intrinseca  cum  intrinseca  repugnantia 
de  existentia  infinitae  extensionis  (1). 

Septimo,  utrum  universi  extensio  sit  finita  vel  infinita,  per 
argumenta  simpliciter  philosophica,  adscire  nequimus.  Pendet 
enim  ex  experientia ,  et  experientia  nulla  est  de  extenso  in¬ 
finito.  Ad  solutionem  huius  quaestionis  nullum  est,  inter  ho¬ 
mines,  par  ingenium.  Id  tantum  certi  est,  extensionem  mundi 
omnem  mentis  creatae  conceptum  superare.  Quo  magis  scien¬ 
tiae  astronomicae  progrediuntur,  eo  magis  dilatantur  in  Oceani 
spatium.  Ubi  litus?  Est  ne  unum?  Sola  ratio  hanc  quaestio¬ 
nem  non  solvit.  Nullius  momenti  homunculi,  unius  horae,  quid 
ad  tantum  ? 

Octavo ,  idea  entis  actu  infiniti  realis  indeterminata  esse 
nequit;  omnes  enim  perfectiones  positivas  et  formales,  ut  ad- 
stringat  oportet. 

Nono,  quidquid  non  implicat  contradictionem  de  Ente  actu 
infinito,  est  affirmandum;  quidquid  enim  realitatis  in  rebus  ad- 
in venitur,  de  Deo  vivo,  vero  est  ponendum. 

Decimo,  Ens  actu  infinitum,  intelligens,  volens  et  liberum 
esse  debet;  haec  enim  omnia,  nullum  defectum  important. 

(1)  Confer.  Iacobi  Balmes,  Filosofia  fondamentale.  Vol.  4.  Lib.  8. 

Denique  conceptus  determinatus  Entis  actu  infiniti,  ex  ple¬ 
nitudine  entis  perfecta ,  exurgit.  Deus  enim  omnes  perfectio¬ 
nes,  gradu  infinito,  amplectitur. 

118.  Q.  Quid  sit  ens  a  se,  et  ens  ab  alio:  ens  absolutum  et 
ens  conditionale:  quid  ens  necessarium  et  contingens:  et  quid 
sub  vocabulo  natura  intelligatur  ? 

it*.  Ens  a  se  est  illud,  quod  in  nullo  dependet  ab  alio,  et 
non  potest  esse,  nisi  Deus  creator  omnium,  et  gubernator.  Ens 
autem  ab  alio  est  quodlibet  ens,  quod  initium  habet,  et  a  Deo 
procedit.  Nomine  entis  absoluti,  vocatur  illud,  quod  est  pror¬ 
sus  in  suo  esse  independens,  sibique  ipsi  omnino  sufficiens.  Quod 
si  ex  alio  dependet,  et  ab  alio  dimanat,  ens  conditionale  no¬ 
minatur.  Ens  necessarium  dicitur  ens  increatum,  ens  infinitum; 
et  est  illud  quod  non  esse  repugnat,  quod  non  potest  non  esse, 
et  est  solus  Deus.  Contingens  autem  est  ens  creatum,  finitum, 
limitibus  circumscriptum;  et  quod  non  esse  non  repugnat.  Di¬ 
ximus  Deum  solum  esse  necessarium  proprie,  sed  aliquid  po¬ 
test  esse  necessarium  hypothetice;  sic  supposita  natura  ani¬ 
malis,  necessaria  est  mors:  et  posito  igni,  necessum  est  ut  ca¬ 
lorem  immittat.  Necessarium  autem  triplex  est,  morale,  phy¬ 
sicum,  et  metaphysicum:  prout  contrarium,  vel  moraliter,  vel 
physice,  vel  metaphysice,  repugnat.  Naturae  vocamine,  multa 
a  philosophis  significantur. 

Significatur  origo  ;  et  sic  dicitur  defectus  naturae,  ad  in¬ 
dicandum  generationis  defectum. 

Significatur  principium;  sic  natura  arboris  dicitur  semen, 
quod  illam  gignit. 

Significatur  materia,  qua  conflantur  obiecta,  sic  ferrum  est 
natura,  qua  efficitur  clavis. 

Significatur  etiam  materia  prima,  ab  omni  forma  divisa, 
quam  Deus  de  nihilo  creat,  et  qua,  omnia  naturalia,  plas¬ 
mantur. 

Significatur  etiam  rerum  principium  activum  et  forma;  sic 
natura  animae,  spiritualitas:  natura  corporis,  materialitas  vo- 

citatur.  Et  quoniam  forma  duplex  est,  prout  respicit  partem 
vel  totum;  sic  utimur  hoc  vocabulo  natura  ad  partem  alicuius 
vel  ad  totum  enodandum;  sic  dicitur,  natura  hominis  est  a- 
nima  rationalis,  et  natura  hominis  est  humanitas.  Denique  hoc 
nomine  significatur  etiam  substantia  completa,  vel  creata  vel 
increata.  Et  hoc  sensu:  natura  angelica,  natura  divina,  di¬ 
citur. 

119.  Q.  Quid  sit  spatium? 

R.  Per  spatium,  intelligenda  est  capacitas,  corpora  in  se  re¬ 
cipiendi.  Ut  reale,  non  est  aliquid  separatum  a  corporibus,  et 
ideo  ante  creationem  non  exstitit;  et  a  Deo  cum  ipso  mundo 
creatum  fuit.  Quapropter  corporum  recipiendorum  capacitas, 
quam  extra  mundi  limites  existere,  et  in  qua  creatum  mun¬ 
dum  esse  concipimus,  non  est  spatium  reale,  sed  imaginarium, 
nempe  figmentum,  omni  realitate  orbatum,  quod  spatiosum  ni¬ 
hil  appellavit  Augustinus  (1). 

120.  Q.  Quid,  et  quotuplex  sit  locus? 

R.  Locum  definimus  ,  spatium  certis  limitibus  determina¬ 
tum.  Hi  autem  limites  prout  exstendunt  se  ad  superficiem,  vel 
realem  vel  possibilem,  constituunt  locum  vel  realem  vel  pos¬ 
sibilem.  Deinde  locus  si  concipitur  ut  superficies  rei  sitae  ex¬ 
terna,  extrinsecus;  si  vero  totum  spatium  consideratur  a  cor¬ 
pore  ipso  occupatum ,  intrinsecus  nominatur.  Tertio  modo  a- 
liquid  potest  esse  in  loco  vel  circumscriptive  vel  definitive. 
Est  primum,  quando  tota  substantia  est  in  toto  loco,  sed  non 
tota  in  singulis  partibus  loci ,  ut  corpus  aquilae  in  aere.  Hoc 
modo ,  substantiae  corporeae  locum  occupant.  Est  secundum, 
quando  occupat  spatium  definitum;  ut  secundum  se,  totum 'sit 
in  toto  loco,  simulque  in  quacumque  loci  parte;  sic  animus  hu¬ 
manus  est  in  corpore. 

121.  Q.  Utrum  Deus  sit  in  loco  definitive? 

R.  Deus  non  est  definitive  in  loco.  Virtus  enim  eius  nullis 


(1)  Conf.,  lib.  VJI,  cap.  1,  p.  2. 

determinatur  limitibus,  omnibus  rebus  et  spatiis  adest,  ubi¬ 
que  est  praesens,  et  secundum  Aligherii  versum,  est  illud: 

Ove  s’appunta  ogni  ubi,  ecl  ogni  quando  (1)  ; 

sed  intime  et  interminabiliter ,  intus  replens  .  ambiens  foris, 
regens  sursum,  et  infra  sustinens. 

122.  Q.  Utrum  spiritus  sint  in  loco? 

R.  Sicut  anima  est  in  corpore,  sic  spiritus  sunt  in  loco.  Et 
ad  intelligentiam  huius  positionis,  dicendum,  quod  locus  habet, 
iuxta  Magistrum,  triplicem  comparationem  ad  locatum.  «  Com¬ 
paratur  enim  primo  in  ratione  continentis;  secundo  in  ratione 
mensurantis;  tertio  in  ratione  conservantis.  Continet  enim  ut 
vas,  mensuratur  ut  quantitas,  conservatur  ut  natura.  Secun¬ 
dum  hanc  triplicem  habitudinem  sunt  in  loco  substantiae  fini¬ 
tae,  corporales,  et  corruptibiles,  quia  finitae  et  limitatae  sunt 
in  loco  continente;  quia  corporales  in  mensurante;  quia  cor- 
ruptibiles  in  loco  conservante.  Secundum  duas  comparationes 
primas,  quae  sunt  continere  et  mensurare,  sunt  in  loco  sub¬ 
stantiae  finitae  et  corporales,  sed  incorruptibiles;  secundum 
primam  vero,  quae  est  continere,  sunt  in  loco  substantiae  fi¬ 
nitae,  spirituales  et  incorruptibiles,  ut  angeli.  Et  hoc  dico  in 
loco  corporali;  nam  angelus  habet  locum  spiritualem  et  con¬ 
servantem,  scilicet  Dei  virtutem;  locum  mensurantem  sive  cir¬ 
cumscribentem  propriae  substantiae,  virtutis  limitationem  sive 
clausionem :  locum  vero  continentem  non  tantum  spiritualem, 

sed  etiam  corporalem.  Ratio  autem .  est  ordinatio  partium 

universi:  si  enim  non  haberent  aliquid  continens,  non  esset 
eorum  existentia  ordinata  ad  invicem ;  quia  ordinem  non  ha¬ 
berent  in  creatione,  eo  quod  creata  sunt  simul ;  nec  haberent 
ordinem  unius  ad  alterum;  hoc  autem  non  decet  universum, 
nec  summum  opificem.  Ratio  autem ,  quare  continentur  loco 
corporali,  duplex  est.  Una  est  limitatio  ipsius  spiritus  creati. 


(1)  Parad.,  c.  XXVI,  v.  12. 

Cum  enim  spiritus  increatus,  qui  est  Deus,  habeat  in  se  sim¬ 
plicitatem,  per  quam  est  intra  omnia ,  et  immensitatem,  per 
quam  continet  omnia  ,  et  ens  extra  omnia  communicat  illas 
conditiones  creaturae  eatenus ,  quatenus  nata  est  recipere : 
unde  simplicitatem  communicat  spiritui;  sed  spiritus  non  po¬ 
tuit  recipere  virtutem  continentiae.  Quia  enim  simplicitas  eius 
est  linita,  ideo  est  hic  et  nunc;  et  quia  non  habet  partem  et 
partem ,  ideo  secundum  totum,  est  hic  et  nunc;  et  ideo  non 
potest  habere  universalem  capacitatem  rerum.  Corpus  autem, 
quia  compositum  est,  et  habet  partes  innumerabiles,  non  po¬ 
tuit  participare  simplicitatem,  sed  propter  partium  extensio¬ 
nem,  potuit  recipere  capacitatem ;  ideo  Deus  fecit  unum  corpus 
nobilissimum,  quod  esset  natum  omnia  ambire  et  extra  quod 

omnino  nihil  esset,  et  hoc  est  Empyreum .  Alia  ratio  est, 

quia  in  solo  corpore  est  distinctio  secundum  hic  et  ibi.  Quia 
enim  caeterae  creaturae  ordinem  habent  in  mundo  ,  distin¬ 
ctionem  et  positionem  habent  secundum  gradus  perfectionum; 
et  ita  una  est  hic  et  alia  ibi:  una  sursum  et  alia  deorsum;  et 
quia  in  solo  corpore  est  potentialis  distinctio  secundum  hic  et 
ibi;  ideo  inter  creaturas,  soli  corpori  debet  dari  universalis 
potentia  locandi,  et  respectu  visibilium  et  invisibilium,  ut  sic 
universum  esset  unum  in  omnibus  suis  partibus  ordinatum. 
Et  sic  patet  ratio  duplex,  quare  data  est  corpori  potentia  lo¬ 
candi  spiritum,  et  spiritum  contineri  a  corpore.  Hoc  enim  exi¬ 
gebat  ordo  universi ;  tum  propter  limitationem  spiritus  creati, 
tum  quia,  in  solo  corpore,  distinctio  est  secundum  hic  et  ibi  (1)  ». 
Concedendum  est  igitur,  spiritus  esse  in  loco. 

123.  Q.  Utrum  corpus,  virtute  divina,  possit  esse  simul  in 
diversis  locis  definitive,  et  possit  esse  in  uno  definitive,  et  in 
alio  circumscriptive  ? 

R.  Affirmamus;  Deus  enim  quippe  qui  est  causa  prima  et 
omnipotens  et  infinita  ,  agere  potest  quod  intrinsece  non  re- 


(1)  II.  Sent.  dist.  2,  q.  1,  par.  2,  art.  2. 

pugnat;  atqui  corpus,  ad  modum  spiritus,  et  indivisibile,  non 
repugnat,  quod  simul  sit  in  diversis  locis  definitive,  et  in  uno 
circumscripti  ve,  et  in  alio  definitive:  ergo  stat  nostra  affirmatio. 

124.  Q.  Utrum  repugnet  intrinsece,  plura  corpora  in  eodem 
loco  simul  coire? 

R.  Hoc  fieri,  Deo  non  repugnat.  Impenetrabilitas  enim  est 
vis,  qua  corpus  impedit,  ne  locus,  quem  tenet,  ab  alio  corpore 
teneatur,  se  prius  non  expulso.  Sed  quamlibet  vim  contingen¬ 
tem,  Deus  vincere  potest,  quia  haec  est  finita,  et  Deus  infini¬ 
tus:  ergo  plura  corpora,  in  eodem  loco,  virtute  divina,  simul 
coire  possunt. 

125.  Q.  Utrum  possibilitns  passiva  (sive  corpus  sentitum) 
tam  essentialiter  corporibus  inhaereat,  ut  sine  ipsa  sit  prin¬ 
cipium  contradictionis? 

R.  Hypothetice  concedimus;  Deus  enim  ita  ordinem  inter 
animam  et  obiecta  statuit,  ut  sensibilitas,  ex  obiectis  oriens, 
sit  sentita.  Absolute  tamen  et  metaphysice  negamus.  Deus  e- 
nim  diversimode  rerum  ordinem  constabilire  potuisset;  et  de 
hac  possibilitate  indicia  praestant  nonnulla  externa  corpora, 
quae  ex  sensilibus  insensibiiia,  et  ex  insensilibus  sensilia  mon¬ 
strantur.  Sic  condensatio  aeris  reddit  corpus  visibile,  rarefa- 
ctio,  invisibile;  corpus  liquidum  tangibile  est,  sed  ad  vapo¬ 
reum  statum  transiens,  evenit  intangibile.  Sed  varietas,  quae 
ex  obiecti  alteratione  procedit,  etiam  ex  organi  modificatio¬ 
nibus  evinci  potest.  Quidnam  enim  non  cernit  oculus,  certis 
instrumentis,  armatus?  Si  ergo,  salvis  corporum  legibus,  haec 
patrantur,  cur  non  erit  possibile,  virtute  Dei  absoluta,  ut  cor¬ 
pora,  insensibilia  eveniant? 

126.  Q.  Utrum  relationes  sensuum  cum  obiecto  sint  meta¬ 
physice  immutabiles  ? 

R.  Affirmamus  conditionate,  sensu  autem  absoluto  negamus, 
scilicet  ex  eo,  quo  Deus  iam  statuit  has  relationes,  adest  ne¬ 
cessitas,  ut  in  logica  comprobavimus,  quae  necessitas  non  es¬ 
set ,  si  Deus  aliter  statuisset;  tractatur  enim  de  contingenti- 

bus.  Possumus  enim  dicere:  hoc  eveniet,  quia  ita  semper  fa¬ 
ctum  est,  ex  lege  in  mundo  constabilita.  Sed  absurdum  foret 
pronunciare ;  hoc  eveniet ,  nec  potest  aliter  evenire ,  si  Deus 
aliter  maluisset. 

127.  Q.  Utrum  transmissiones  impressionum,  ab  organis  ad 
facultates  animi  sensitivas,  sint  essentiales,  ut  in  aliquo  sup¬ 
posito,  deficere  nequeant? 

R.  Eodem  modo,  quo  supra  distinguentes,  dicimus:  virtute 
divina,  non  esse  essentiales;  principia  enim  scientialia  respi¬ 
ciunt  possibilia,  non  actu  existentia  et  facta.  Et  nos  de  possi¬ 
bilitate  metaphysica,  non  de  rebus  actu  existentibus,  hic  lo¬ 
quimur.  Hinc  ab  exposita  doctrina  emanat:  principia  Ecclesiae 
scientialia  de  augustissimo  altaris  Sacramento  non  esse  ab¬ 
surda,  ut  nonnulli  leves  increduli  obganiunt.  Ex  eo  enim,  quo 
supponitur  suspensa  relatio  consueta  corporis  cum  sensibus; 
sicut  isti,  unicum  sunt  medium  ad  exteriora  recipienda,  affir¬ 
mare  nequeunt  absurditatem,  de  qua  illis  nulla  est  experientia. 
Ad  percipiendam  enim  extensionem  oportet,  ut  eam  sentiamus; 
de  extenso  autem  non  sentito  ,  nihil  dici  potest.  Quamquam 
quae  dicimus  superius,  omnes  incredulorum  obtruncent  nervos, 
tamen  non  erit  nec  minus  utile,  nec  minus  iucundum,  aliquid 
superaddere.  Quid  est  extensio?  Per  se  nihil  aliud  est,  nisi 
multiplex  affectio  entium,  quae  extensum  efformant.  Hae  af¬ 
fectiones  sive  relationes,  non  sunt  intrinsece  necessariae;  ergo 
Deus  illas  potest  mutare.  Quaestio  igitur  tota  est:  potest  ne 
Deus,  virtute  infinita,  illas  tollere,  alterare,  differre,  affectiones 
entium  non  absolute  necessarias?  Potest,  ut  vidimus.  Difficul¬ 
tas  ergo  non  est  de  possibilibus,  sed  de  facto;  et  sic  ex  scientia 
rationali,  increduli,  in  motiva  credibilitatis  fidei,  a  vero  aber¬ 
rantes,  insane  digrediuntur.  Obiectio  ergo  non  est  nisi  de  my¬ 
steriis  acceptandis  vel  negandis.  Sed  quonam  desunt  mysteria? 
Quamque  philosophiae  partem,  bonis  non  afficiunt?  Feccatum 
originale  est  mysterium:  sed  hoc,  integrum  explicat  mundum, 
incarnatio  est  mysterium:  sed  traditiones  generis  humani  red- 

<lit  rationales.  Fides  mysteriis  redundat:  sed  rationis  indigen¬ 
tiis  providet.  Mysterium  est  principium  creationis :  sed ,  hoc 
negato ,  Deus  ,  homo,  natura,  omnia  obnubilantur.  Christiana 
religio,  mysteriis  cumulatur :  sed  haec,  sive  in  domo,  sive  in 
urbe,  sive  in  coelis  sive  in  terris,  sive  in  Deo  sive  in  homine, 
sive  in  linguis  sive  in  scientiis  ,  sive  in  arte ,  quidquid  pro¬ 
funditatis,  magnitudinis,  sublimitatis,  speciositatis,  amplectunt. 
Sedulus  scientiarum  investigator,  qui  saepe  religionem  spernit, 
eam  tum  principio,  tum  line  suarum  investigationum  reperit, 
ipsique  testantur  pueri  et  senes,  templa,  coemeteria  et  leges; 
nec  opus  est,  ut  rationem  ei  expostulet,  nam  cum  sit  ipsa  ra¬ 
tio  suprema,  omnia  illuminat,  omnia  regit,  omnia  moderatur. 
Sic  parva  philosophia,  ad  incredulitatem  et  ad  atheismum ; 
magna,  ad  Udem  et  Deum  laudandum,  conducit. 

CAPUT  V. 

DE  PROPRIETATIBUS  ENTIS. 

128.  Q.  Quaenam  sint  communiores  entis  proprietates? 

R.  Tres  adscribuntur  praecipuae :  unitas ,  veritas ,  et  bo¬ 
nitas. 

129.  Q.  Quid,  et  quotuplex  sit  unitas? 

R.  Unitas  est  id,  quod  est  indivisum  in  se,  et  divisum  a  quo¬ 
libet  alio.  Indivisum,  secus  esset  multiplex,  divisum  a  quolibet 
alio,  secus  non  esset  ens,  sed  entis  pars.  Hinc  oppido  patet,  o- 
mne  ens  esse  unum.  Nam  per  suam  essentiam  est  id  quod  est; 
sed  id  quod  est,  est  indivisum;  ergo  si  indivisum  ,  est  unum; 
ergo  omne  ens  est  unum.  Patet  secundo,  unum  cum  ente  con¬ 
verti.  scilicet,  ut  noster  subtilis  Doctor  ait,  eodem  est  aliquid 
ens  et  unum  (1).  Patet  denique  identitatem  in  eo  consistere, 
quod  ens  cum  seipso  conveniat.  Unitas  autem  duplex  est,  vel  me- 


(1)  I.  Sent.  dist.  2,  q.  2. 

taphysica,  quae  dicitur  unitas  simplicitatis;  et  est  illa  quae  ex¬ 
cludit  omnem  compositionem,  ut  spiritus;  haec  vel  consideratur 
in  Deo;  et  est  simplicitas  positionis:  vel  in  spiritu  creato ;  et 

est  simplicitas  privationis.  Alia  est  physica,  quae  appellatur 

» 

simplicitas  compositionis;  et  est  illa,  quae  constituit  totum  phy¬ 
sicum,  ut  corpus.  Physica  subdividitur  in  unitatem  per  sd,  et 
per  accidens:  sic  homo  est  unus  per  se;  exercitus  est  unus 
per  accidens. 

130.  Q.  Quotuplex  sit  compositio? 

R.  Multiplex  est  ex  Duce  Nostro.  «  Una  compositio  est  ex 
partibus  essentialibus,  et  haec  est  in  omnibus  per  sa  entibus. 
Alia  est  ex  partibus  integrantibus ,  et  haec  est  in  omnibus 
corporibus.  Tertia  est  ex  partibus  dissimilibus  sive  repugnan¬ 
tibus,  et  haec  est  in  omnibus  animatis  et  viventibus.  Unde  in 
omni  substantia  per  se  ente,  quae  dicitur  creatura,  est  com¬ 
positio.  Quia  omnis  creatura,  aut  est  corporalis,  aut  spiritualis, 
aut  composita  ex  utroque.  Similiter  est  considerare  triplicem 
differentiam  in  creaturis.  Prima  est  substantiae ,  virtutis  et 
operationis,  sive  substantiae  et  accidentis.  Secunda  differentia 
est  suppositi  et  essentiae.  Tertia  est  differentia  entis  et  esse. 
Prima  differentia  est  rei,  prout  est  agens;  secunda,  prout  ens 
in  genere ;  tertia ,  prout  est  ens  in  se.  Prima  differentia  est 
in  omni  subiecto,  quoniam  esse  subiectum  habet  esse  mixtum; 
ideo  non  agit  ex  se  toto :  et  ideo  differt  in  eo  ,  quo  agit  ,  et 
quod  agit,  et  actio,  sive  subiecti  proprietas.  Secunda  differen¬ 
tia  est  in  omni  individuo;  quia  omne  individuum  habet  esse 
limitatum ;  et  ideo  in  aliquo  convenit ,  in  aliquo  differt  cum 
alio ;  et  ideo  in  omni  individuo  differt  essentia  et  suppositum; 
multiplicatur  enim  essentia  in  suppositis.  Differentia  tertia  est 
in  omni  creato  ,  et  concreato;  quia  omne,  quod  est  praeter 
Deum,  accipit  esse  aliunde.  Ideo  nihil  est  suum  esse ;  sicut  lux 
non  est  suum  lucere.  Si  ergo  dicatur  simplicitas  per  priva¬ 
tionem  compositionis,  sic  proprium  est  solius  Dei,  in  ratione 
substantiae  ,  quia  nulla  alia  est  substantia  ,  quae  non  habet 

compositionem  ex  possibili ,  et  actuali  saltem.  Si  autem  sim¬ 
plicitas  dicat  privationem  essentialis  differentiae ,  et  depen¬ 
dentiae,  ita  quod  in  essentia  nulla  sit  diversitas,  nec  depen¬ 
dentia,  est  proprium  Dei,  in  ratione  entis,  quia  nullum  aliud 
ens  est,  in  quo  non  cadat  aliqua  diversitas,  vel  dependentia.... 
Creaturae  igitur  compositae  sunt,  nec  vere  simplices:  quia  ha¬ 
bent  esse  mixtum  ex  actu  et  potentia;  quia  habent  esse  li¬ 
mitatum; .  Quia  habent  esse  aliunde  datum;  quia  habent  esse 

post  Deum  unum,  a  quo  deficiunt;  et  ita  cadunt  in  composi¬ 
tionem  (1)  ». 

13 L  Q.  Utrum  unitas  simplicitatis  sit  perfectius  in  Deo, 
quam  in  creaturis  ? 

R.  Unitas  simplicitatis  perfectius  est  in  Deo,  quam  in  crea¬ 
turis;  et  Seraphici  ratio  est,  «  quia  cum  unum  multo  completius 
sit  in  Deo,  quam  in  creaturis,  multo  formalius  ibi  dicitur  po¬ 
sitive.  Et  rursus:  cum  omnis  unitas  ad  primam  unitatem  re¬ 
ducatur .  necesse  est,  quod,  unum  in  Deo  aliquid  ponat.  Et 

propterea  dicendum ,  quod  est  loqui  de  hoc  nomine  unus  in 
creaturis ,  vel  quantum  ad  rem  intellectam  ,  vel  quantum  ad 
rationem  intelligendi.  Si  enim  loquamur  quantum  ad  rationem 
intelligendi,  sic  dico,  quod  dicitur  privative,  unde  et  ratio  eius 
assignatur  per  privationem  divisionis,  sive  multitudinis:  et 
hoc  est,  quia  unum  est  primum,  et  prima  non  habent  intelligi 
a  nobis  ,  et  notificari  nisi  per  posteriora  ,  et  inde  est ,  quod 

privative  dicitur  unum.  Unitas  autem  in  substantia .  quia 

habet  aliquid  prius,  per  quod  possit  intelligi,  dicitur  positive 
ut  identitas,  aequalitas.  Sin  autem  loquamur,  quantum  ad  rem 
intellectam,  sic  unum  habet  respectum  ad  materiam,  et  habet 
respectum  ad  formam.  Ratione  respectus  ad  materiam,  est  in 
se  indivisum,  tamen  potentia  divisibile;  et  quia  potentia  ma¬ 
terialis  se  habet  per  modum  privationis  ,  similiter  et  unum. 
Ratione  respectus  ad  formam,  quae  dat  esse  distinctum  et  li¬ 

mitatum,  sic  dicit  positionem.  Quoniam  igitur  in  Deo  est  unum 
omnino  secundum  formam ,  in  creaturis  attenditur  et  secun¬ 
dum  formam,  et  secundum  materiam;  hinc  est,  quod  solum  in 
Deo  positive  ,  in  creaturis  aliquando  accipitur  positive  ,  ali¬ 
quando  privative,  secundum  rem  (1)  ». 

132.  Q.  Utrum,  a  summe  et  perfectissime  uno,  possint  ve¬ 
nire  multa? 

R.  Qualiter  possit  venire  multitudo  a  principio  summe  et 
perfectissime  uno,  difficile  est  intelligere,  et  circa  hoc  multi 
erraverunt.  Erraverunt  qui  multitudinem  formarum  idealium 
in  uno  summo  et  perfecto  posuerunt,  quia  unum  esset  multi¬ 
plex.  Erraverunt ,  qui  mediorum  multitudinem  in  uno  volue¬ 
runt.  Unum  enim  summe  perfectum  ,  immediate  producit  o- 
mnia.  Erraverunt  denique,  qui  in  uno  summe  perfecto  infini¬ 
tatem  reflexionum  posuerunt,  quia  unum  infinitum  perfectum 
est  suum  iutelligere.  Dicendum  igitur  est ,  quod  multitudo  in 
rebus  est  a  principio  summe  uno,  quia  quanto  substantia  est 
melior,  tanto  magis  est  sui  diffusiva;  quanto  magis  diffusiva, 
tanto  pluribus  est  nata  se  communicare ;  sed  primum  unum 
efficiens,  est  optimum  inter  omnia ;  ergo  a  summa  unitate,  mul¬ 
titudo  esse  potest.  Item,  quanto  substantia  spiritualior,  tanto 
plurium  est  cognitiva;  sed  suprema  substantia  est  spiritua¬ 
lissima  ,  ergo  multorum  est  cognitiva;  sed  non  est  cognitiva 
multorum  praecedentium  se,  vel  comitantium.  Ergo  multorum 
ab  ipsa  exeuntium.  Tertio,  quanto  substantia  simplicior,  tanto 
potentior:  quia  virtus,  quanto  magis  est  unita,  tanto  magis 
infinita;  sed  quanto  potentior,  tanto  in  plura  potest;  ergo  si 
substantia  primi  principii  est  simpliciter  una ,  ergo  et  po¬ 
test  ,  ad  sui  manifestationem  ,  producere  multa ,  cum  ipsa 
sit  unica.  Quarto  denique ,  quanto  causa  prior,  tanto  univer¬ 
salior,  unde  prima  est  universalissima.  Et  quanto  universa¬ 
lior,  tanto  plurium  principium  ;  ergo  cum  principium  produ- 

ctivum  universi  sit  simpliciter  unum  primum ,  potuit  exire 
ab  ipso  multitudo  rerum.  Ad  rem  Doctor  noster.  «  Quia 
»  (Deus)....  est  principium  simpliciter  primum,  ideo  foecundum 
»  et  potens  est,  foecunditate  infinita,  et  immensa.  Si  enim  u- 
»  nitas ,  quae  est  prima  in  genere  numeri ,  est  principium,  a 
»  quo  possunt  infiniti  numeri  egredi,  et  punctus  a  quo  infini- 
»  tae  lineae;  ergo  quod  est  simpliciter  primum,  est  ita  potens, 
»  quod  omnino  immensum.  Propter  ergo  immensitatem,  infinita 
»  potest;  sed  propter  immensitatis  manifestationem,  multa  de 
»  thesauris  suis  profert:  non  omnia,  quia  effectus  non  potest 
»  aequari  virtuti  ipsius  primae  causae.  Quia  vero  est  unice 
»  unum,  ideo  simplicissimum,  et  spiritualissimum,  et  perfectis- 
»  simum.  Et  quia  simplicissimum,  maximae  potentiae.  Et  quia 
»  spiritualissimum,  maximae  sapientiae.  Et  quia  perfectissi- 
»  mum  est  bonitatis  summae.  Quia  maximae  potentiae,  multa 
»  potest.  Quia  maximae  sapientiae,  multa  novit.  Quia  summae 
»  bonitatis,  multa  vult  producere,  et  se  communicare :  et  ideo 
»  a  principio  uno,  quia  primum  et  unum,  exiit  multitudo  (1)  ». 

133.  Q.  Quaenam  opponantur  identitati? 

R.  Opponuntur: 

Primo,  distinctio,  quae  consistit  in  eo,  quod  unum  ens  non 
est  aliud;  et  esse  potest  logica  vel  realis,  prout  in  rebus  vel 
in  conceptibus  efficitur;  vel  substantialis,  vel  modalis,  prout 
in  substantiis,  vel  in  modis  viget. 

Secundo,  diversitas,  quae,  a  Divo  Bonaventura,  attenditur 
secundum  principia  essentialia,  vel  substantialia,  et  differen¬ 
tiam,  quae  attenditur  secundum  speciem. 

Tertio,  dissimilia  et  inaequalia,  cum  qualitatibus,  vel  quan¬ 
titate  solum  discrepant. 

134.  Quid  sit  veritas  metaphysica? 

R.  Veritas  metaphysica,  ut  vidimus  ,  est  indivisio  entis  et 
esse.  Quare  duo  requiruntur,  scilicet  entitas  rei,  et  adaequa- 

(1)  II.  Sent.  dist.  art.  1,  q.  1 ,  par.  2. 

tio  eius  aci  intellectum  divinum,  quorum  primum,  veritatis  fun¬ 
damentum,  alterum,  eius  essentiam  constituit.  Verum  enim  me- 
taphysicum  in  convenientia  rerum  consistit  cum  intellectu  di¬ 
vino.  Hinc  videtur,  omne,  in  natura  rerum,  esse  verum;  quia 
omne,  quod  est  accuratissime,  ideis  archetypis  Dei  respondet. 
Si  secus  esset,  dicendum  foret,  aut  Deum  nescivisse,  aut  non 
potuisse  illud  condere  ,  quale  in  se  intelligit.  Videtur  etiam, 
omne  verum,  cum  ente  converti,  quia  veritas  rei,  in  entitate 
fundatur. 

135.  Q.  Utrum  aliqua  falsitas  metaphysica  adinveniri  possit 
in  rebus? 

R.  Respondet  Divus  Bonaventura,  negando.  «  Omne  enim  quod 
Deus  potest  facere  ,  habet  exemplar  in  Deo;  sed  falsum  se¬ 
cundum  quod  falsum  ,  non  habet  exemplar  in  Deo,  cum  ipsa 
veritas  sit  ratio  exemplandi ;  ergo  falsum  ,  secundum  quod 
falsum,  nequit  esse  in  rebus.  .Secunda  ratio  est,  sicut  se  habet 
bonitas  ad  malitiam ,  sic  se  habet  veritas  ad  falsitatem ;  sed 
a  summa  bonitate  nullo  modo  potest  esse  malitia;  ergo  a  sum¬ 
ma  veritate,  nullo  modo,  potest  esse  falsitas.  Tertia  ratio  est4 
quia  verum,  et  ens  convertuntur:  sed  a  Deo  non  potest  ali¬ 
quid  esse,  quod  non  sit  aliquo  modo  ens;  si  enim  pure  nihil 
esset,  a  Deo  non  esset;  ergo  a  Deo  non  potest  esse  nisi  ve¬ 
rum;  sed  falsum  dicit  privationem  veri  ;  ergo  falsitas  nequit 
esse  a  summo  vero ,  nec  proinde  in  rebus.  Ultima  ratio  est, 

quia  omne  quod  Deus  potest  facere,  potest  dicere;  sed  falsum 
♦ 

non  potest  dicere  ;  ergo  nec  falsum  potest  facere.  Probatio 
minoris :  si  dicit  falsum  ,  aut  ergo  scienter  ,  aut  ignoranter. 
Ignoranter  non,  sicut  constat;  si,  scienter;  sed  quicumque  di¬ 
cit  falsum  scienter,  mentitur;  ergo  Deus  mentiretur,  quod  est 
profanum  et  impium  dicere  (1)  » :  ergo  falsitas  in  rebus  esse 
nequit. 

136.  Q.  Utrum  una,  vel  plures  sint  veritates? 


(1)  II.  Sent.  dist.  37,  q  3,  art.  2  in  fund. 

R.  Plures  sunt  veritates,  ex  Duce  nostro.  «  Nam  esse  cuius¬ 
libet  rei,  distinguitur  ab  esse  Dei;  et  lumen  intellectus  creati 
distinguitur  a  divino:  sed  quod  distinguitur,  non  est  unum  cum 
obiecto  distincto;  ergo  quaelibet  res,  et  quaelibet  conceptio, 
propria  luce  radiat.  Quod  si  mihi  regeres,  veritatem  esse  u- 
nam,  tum  praesenti,  tum  praeterito  et  futuro,  respondebit  tibi 
Balneoregii  Doctor,  dicens:  Quod'quamvis  sit  reducibilis  ad  u- 
nam  rei  veritatem,  sicut  accidens  ad  subiectum,  et  modus  es- 
sendi  ad  entitatem :  tamen  cum  modus  essendi  habeat  suam 
veritatem  ,  et  tres  sint  modus  essendi ,  ideo  tres  sunt  veri- 
tates  (1).  » 

137.  Q.  Quid  sit  bonitas  metaphysica? 

R.  Bonitas  metaphysica  est  complectio  attributorum,  quae 
entis  integritatem  et  perfectionem  constituunt.  Hoc  sensu,  o- 
mnia,  et  singula  entia,  sunt  bona.  Habent  enim  quidquid  est 
necessarium,  ut  eum  finem  assequantur,  ad  quem  destinantur 
a  Deo.  Ex  hac  ratione  effluescit,  bonum,  ut  verum  et  unum,  in 
ente  converti;  quia  omne  bonum  est  ens,  et  omne  ens  est  bo¬ 
num,  quia  est  ad  finem.  Unde  Doctor  noster:  «  ens  et  bonum 
convertuntur  ,  sed  omnia  sunt  entia ,  ergo  omnia  sunt  bona: 
sed  omne  bonum  est  diligendum,  ergo  omne  creatum  diligen¬ 
dum,  sed  non  est  diligendum  propter  se,  ergo  propter  aliud: 
ergo  propter  Deum  (2)  ».  Bono  opponitur  malum;  et  malum,  ut 
arguit  Sanctus  Noster,  eo  modo  quo  habet  esse,  eo  modo  ha¬ 
bet  et  fieri;  et  quoniam  malum,  privatio  est  et  defectus;  hinc 
est,  quod  sicut  malum  esse,  non  est  aliquid  vere  esse,  sic  nec 
malum  effici,  est  vere  ab  aliquo  fieri,  ut  efficiente,  sed  vi  defi¬ 
ciente  (3).  Hanc  ob  rationem,  malum  fundatur  semper  in  aliquo 
bono  ,  quia  subiecto  inhaeret,  ut  sit ;  et  haec  existentia  est 
bona.  Insuper  malum  habet  causam:  sed  causa  est  bona,  quia 
est  vis;  ergo  malum  in  bono  fundatur;  et  ens,  ut  tale,  est  bo- 

(1)  I.  Sent  dist.  41,  q.  2,  art.  2. 

(2)  I.  Sent.  dist.  34,  art.  1,  q.  I. 

(3)  2.  Sent.  dist.  34,  q.  2.  art.  2. 

num.  Substantia  igitur  mala  Manicheorum  ,  et  malum  meta- 
physicum  Leibnitii ,  sunt  somnia  delirantium ,  non  sapientum 
principia. 

138.  Q.  Quotuplex  sit  bonitas? 

R.  Duplex  ex  Duce  nostro;  «  una,  quae  est  ex  forma  dante 
esse:  alia,  quae  est  ex  forma  dante  bene  esse.  Prima  est  bo¬ 
nitas  substantialis,  quae  non  addit  supra  formam  novum  esse, 
sed  solum  relationem  ad  Analem  causam:  ex  qua  compara¬ 
tione  ,  omne  aliud  a  Deo  habet  esse  bonum.  Et  quia  compa¬ 
ratio  ad  causam  essentialem  est  essentialis,  nec  unquam  esse 
relinquit,  nec  potest  relinquere,  hinc  est  quod,  in  quantum 
sumus,  boni  sumus.  Alia  est  accidentalis,  secundum  quod  est 
ex  forma  dante  bene  esse ,  in  hac  enim  inest  voluntas  libe¬ 
ra  (1).  Bonitas  antem,  in  quantum  est  actio  deliberativa,  di¬ 
stingui  potest  in  bonitatem  naturae  ,  et  bonitatem  moris ,  in 
quantum  est  actio  procedens  ab  aliqua  virtute ,  vel  a  libero 
arbitrio  (2)  ». 

139.  Q.  Utrum  malum  sit  a  summo  bono? 

R.  Praeter  allata ,  nonnulla  adiungit  Doctor  noster  argu¬ 
menta,  quae  sunt,  luce  meridiana,  clariora,  ad  demonstrandum 
malum  esse  a  vi  deAciente ,  non  efficiente.  «  Opus  enim  Dei, 

»  eo  ipso  quod  opus  Dei  est ,  necesse  est ,  ipsum  esse  lauda- 
»  bile,  esse  ordinabile,  esse  acceptabile,  esse  perfectum,  vel 
»  perfectibile  ;  nihil  enim  facit,  quod  non  deceat  suam  maie- 

»  statem .  Impossibile  ergo  est,  quod  faciat  opus  vitupera- 

»  bile,  quantum  est  de  ipso  actore:  sed  malum,  eo  ipso  quod 
»  malum  culpae,  dignum  est  vituperio  ;  ergo  impossibile  est, 
»  quod  aliqua  creatura,  ab  ipso  habeat  istam  conditionem.  Ne- 
»  cesse  est  etiam  esse  ordinabile  ;  quia  nihil  facit ,  nisi  quod 
»  deceat  suam  sapientiam :  sed  nihil,  quod  Deus  facit,  est  or- 
»  dinabile  in  poena  ,  quia  tunc  destrueret  opera  sua ;  et  ita 

(1)  II.  Sent.  di  st.  1,  p.  2,  dub.  2. 

(2)  II.  Sent.  dist.  41,  q.  2,  art.  1  in  conci. 

»  se  praevaricatorem  constitueret.  Deus  enim  illius  est  ultor, 
»  cuius  non  est  actor.  Ergo  si  Deus  facit  creaturam  malam, 
»  malitia  culpae  erit  ergo  ordinabilis,  et  non  in  poena:  ergo 

»  malum  culpae  maneret  inultum .  Sed  hoc  est  impossibile 

»  per  se,  quia  tunc  malum  esset  bonum  per  se,  si  aliter  esset 
»  ordinatum ;  ergo  si  Deus  faceret  creaturam  malam  ,  crea- 
»  tura  non  esset  mala.  Necesse  est  etiam,  quod  sit  accepta- 
»  bile;  non  enim  facit  Deus,  nisi  quod  vult;  sed  omne,  quod 
»  vult  Deus,  iusta  et  bona  voluntate  vult:  ergo  cum  omne,  quod 
»  bona  et  iusta  voluntas  approbat ,  sit  omnibus  acceptabile, 
»  si  Deus  faceret  malum,  esset  omnibus  acceptabile;  ergo  ac- 
»  ceptare  malum  esset  bonum  ,  pari  ratione  et  facere :  ergo 
»  malum  esset  bonum.  Necesse  est  etiam ,  quod  omne  quod 
»  Deus  facit,  sit  perfectum  vel  perfectibile,  cum  Dei  perfecta 
»  sint  opera:  ergo  omne,  quod  est  in  opere  Dei,  a  Deo,  vel 
»  est  de  perfectione,  vel  inclinat  ad  perfectionem;....  ergo  fal- 

»  sum  est,  et  impossibile,  Deum  fecisse . malum ;  et  venit  ista 

»  impossibilitas  ex  summa  perfectione,  et  nobilitate  operantis, 
»  et  vilitate  mali  culpae  (1)  ». 

140.  Q.  Utrum  imperfecta  sint  a  summo  bono? 

R.  Imperfecta  esse  possunt  a  summo  bono.  Imperfectum 
enim  ponit  aliquid  entis;  sed  aliquid  entis  ponit  aliquid  boni; 
ergo  imperfectum  potest  esse  a  summo  bono.  Secunda  ratio 
est,  quia  qui  totum  condidit  ,  non  potuit  et  partium  non  ha¬ 
bere  rationem ;  ergo  cum  partes ,  sub  ratione  partium  ,  sint 
imperfectae,  patet,  quod  summum  bonum  rationes  habet  im¬ 
perfectorum.  Tertia  ratio  est,  quia  Deus  cognoscit  omnia;  ergo 
et  imperfecta;  ergo  si  perfecta  habent  ideam  in  Deo,  necesse 
est,  quod  habeant  etiam  imperfecta.  Quarta  ratio  est,  quia 
divinum  exemplar  exprimit  rem  secundum  totum  ,  alioquin 
non  perfecte  cognosceret;  sed  in  toto  est  aliquid  imperfectius 
perfecto;  ergo  etc . Ultima  ratio  est,  quia  omne  quod  est  a 

(1)  II.  Sent.  dist.  3,  art.  1,  q.  1  in  conci. 

bono,  habet  assimilationem  in  bono,  per  quam  priusquam  fiat, 
est  exemplar  in  bono;  sed  materia  est  a  bono,  et  passio,  et 

compositio,  et  diversitas,  quia  omnia  dicunt  ens  ;  ergo  etc . 

Ad  rem  Doctor  Serapliicus:  «  Cum  quaeritur,  utrum  imperfe- 
»  cta  habeant  ideam  in  Deo,  hoc  dupliciter  potest  intelligi; 
»  aut  ratione  ipsius,  quod  subest ,  aut  ratione  imperfectionis. 
»  Si  ratione  imperfectionis  ,  cum  imperfectio  sit  privatio  ,  et 
»  privatio  non  dicat  ens,  nec  aliquid  a  Deo,  nec  assimilabile: 
»  sic  non  habet  ideam.  Si  autem  ratione  eius,,qubd  subest, 
sicut  materia ,  dicitur  quid  imperfectum  ,  et  materia  ali— 
»  quam  essentiam  dicit,  habet  ideam ;  sed  non  imperfectam.... 
»  Omne  igitur,  quod  de  se  dicit  rationem  entitatis ,  sive  sit 
»  compositum ,  sive  imperfectum ,  sive  materiale  ,  sive  pas- 
»  sibile  ,  sive  in  actu,  sive  in  potentia,  potest  Deo  assimilari 

»  et  produci,  et  ideo  habet  esse  in  Deo . Quod  enim  obiicitur 

»  de  malo  patet  responsio;  quia  malum  dicit  simpliciter  pri- 
»  vationem  in  eo,  quo  malum,  non  sic  imperfectum  (1)  ». 

141.  Q.  Utrum  mali  permissio  et  propagatio,  vel  minimum 
divinae  iustitiae,  et  bonitati  detrahat? 

R.  Vel  minimum  quidem;  tum  quia,  hoc  modo  boni  mali¬ 
que  operis  auctor  homo  reapse  efficitur ;  tum  quia ,  prae- 
stantior  moralitas  meritoria  exurgit;  tum  quia,  Deus  non 
poterat ,  libertatem  ad  bonum  fortius  impellere ,  quin  aut 
ipsam  cogeret  libertatem,  aut  maximam  immensae  suae  lar¬ 
gitionis  bonitatem  offenderet;  (tamen,  ne  peccaret  innumeris 
communivit  auxiliis,  gravissimas  comminatus  est  poenas,  mo¬ 
nuit,  et  vim  non  peccandi  dedit),  tum  quia,  occasionem  Deus 
arripuit,  abundantius  gratias  elargiendi;  tum  quia,  lex  omni¬ 
bus  acceptissima  ponitur,  quod  filii  oriantur,  patribus  similes. 

142.  Q.  Utrum  sint  aliae  entis  dotes,  iam  enucleatis  affines? 

R.  Sunt  aliae  quatuor  entis  perfectionibus  valde  affines,  et 

sunt:  ordo,  dignitas,  pulchritudo,  et  sublime. 


(1)  I.  Sent.  dist.  36,  q.  2,  art.  3  in  conci. 

143.  Q.  Quid  sit  ordo? 

It  Ordo  definitur  a  S.  Augustino:  parium  dispariumque,  sua 
cuique  loca  tribuens,  dispositi  o.  Hinc,  ad  ordinem  habendum,  desi¬ 
derantur  quatuor  praecipue  conditiones,  videlicet  quaedam  mul¬ 
titudo,  quaedam  unitas,  quaedam  dispositio,  et  finis  communis. 

144.  Q.  Quomodo  dividatur  ordo? 

R.  Triplex  admittitur  a  nostro  Seraphico  Doctore: «  secun¬ 
dum  positionem  ,  secundum  antecessionem,  et  secundum  ori¬ 
ginem.  Ordo  secundum  positionem,  dicitur  aliquorum,  quorum 
unum  est  superius,  aliud  inferius.  Et  hoc  potest  esse  duplici- 
tei»  ve*  l°co»  vel  in  dignitate . Ordo  vero  secundum  an¬ 

tecessionem,  dicitur  esse  eorum,  quorum  unum  prius  est,  al¬ 
terum  vero  posterius;  et  hoc  dicitur  dupliciter:  aut  quia’an- 
tecedit  duratione  sive  tempore,  aut  prius  naturali  intelligentia, 
sive  cognitione.  Ordo  autem  secundum  originem ,  est  produ¬ 
centis  ad  productum;  et  iste  ordo  est  in  divinis,  quia  ibi  est 
ordo  principii  et  principiat!,  sive  producentis,,  et  producti  (1)  ». 

145.  Q.  Quid,  quot,  et  quaenam  sint  entis  dignitates? 

R.  Dignitas,  prout  h-ic  a  nobis  accipitur,  est  principium  en¬ 
tis  ordinativum.  Entis  autem  dignitates  quatuor  praecipue  re¬ 
censentur.  Dignitas  paterna,  regia,  sacerdotalis,  et  doctoralis. 
Piimus  homo  fuit  simul  pater,  rex,  sacerdos,  et  magister;  et 
sic  per  longum  temporis  spatium,  in  exordio  generis  humani, 
adhibitum  est.  Sed  progressu  temporis,  hae  dignitates  divisae 
fuerunt,  et  alius  pater,  alius  sacerdos,  alius  imperator,  alius 
doctoi  fuit.  Attamen  nihil  est  absurdi,  quod  unus  omnibus,  vel 
pluribus,  his  gaudeat  dignitatibus.  Absurdum  est,  quod  dignitas 
inferior  invadat  superioris  iura:  sic  pontifex  potest  esse  rex, 
et  magister:  sed  pugnat,  quod  rex,  ut  rex,  conscientias  diri¬ 
gat.  Ut  aliarum  facultatum,  sic  omnium  dignitatum  entis,  Deus 
est  auctor.  Inter  viventia,  sicut  solus  homo  est  animal  ratio¬ 
nale,  quia  intelligentia,  et  ratione,  et  voluntate  ornatus:  ita, 

(1)  I.  Sent.  dist.  20,  art,  2,  q.  1  in  conci. 

P.  BASILIJ. 


8 


114  METAPHYSICA. 

inter  diversas  entium  aggregationes,  sola  hominum  societas,  pa¬ 
ternitatem  ,  regalitatem ,  sacerdotium  ac  magisterium  habet. 
Sicut  nullus  est  homo,  nisi  in  quantum  intelligit,  ratiocinatur,  et 
vult;  ita  nulla  viventium  est  aggregatio  humana,  nisi  in  quan¬ 
tum  propagatur  paternitate,  regitur  regalitate,  magisterio  e- 
docetur,  et  sacerdotio  sanctificatur. 

146.  Q.  Quid  sit  pulchritudo,  et  quotuplex? 

R.  Pulchritudo  graphyce  definitur  a  nostro  Magistro,  his  ver¬ 
bis:  «  Quoniam  species  tenet  rationem  formae,  virtutis,  et  opera- 
»  tionis,  secundum  quod  habet  respectum  ad  principium,  a  quo 
»  manat ,  ad  medium ,  ad  quod  transit ,  et  ad  terminum ,  in 
»  quem  agit,  ideo  proportionalitas  attenditur  in  similitudine, 

»  secundum  quod  tenet  rationem  speciei  seu  formae  ,  et  sic 
»  dicitur  speciositas;  quia  pulchritudo  nihil  est  aliud,  quam 
»  aequalitas  numerosa,  sive  quidam  partium  situs  cum  coloris 
»  suavitate.  Pulchritudo  dividi  potest  in  realem,  et  idealem: 

»  in  physicam,  in  intellectualem,  et  moralem;  prout  species 
»  vel  reales ,  vel  ideales ,  vel  physicas ,  vel  intellectivas,  vel 
»  morales  exhibet  (1)  ».  Sit  nobis,  in  pulchritudinis  realis  e- 
xemplum,  illud  Ludovici  Ariosti  carmen: 

La  Verginella  e  simile  alia  rosa, 

Che  in  bel  giardin  sulla  nativa  spina, 

Mentre  sola  e  sicura  si  riposa, 

Ne  greggia,  ne  pastor  se  1’avvicina, 

L’ aura  soave  e  Y  alba  rugiadosa, 

L’ aequa,  la  terra  al  suo  favor  s’inchina. 

Giovani  vnghe  e  donne  innamorate 
Amano  averne  e  seni  e  tempie  ornate. 

En  aliud  eiusdem  Poetae: 

Qual  pargoletta  damma  o  capriola, 

Che  fra  le  frondi  dei  natio  boschetto 
Alia  madre  veduta  abbia  la  gola 


(1)  Itiner,  mentis  in  Deam,  cap.  2,  num.  5. 

Stringer  clal  pardo,  o  aprirle  il  fianco  e  il  petto, 

Di  selva  in  selva,  dal  crudel  s’ invola, 

E  di  paura  trema  e  di  sospetto; 

Ad  ogni  sterpo  che  passando  toccn, 

Esser  si  crede  alPempia  fera  in  bocca  (1). 

Et  in  exemplum  pulchritudinis  idealis,  sit  Bellaquae  character 
ab  Aligherio  depictus: 

La  ci  traemmo;  ed  ivi  eran  persone, 

Che  si  stavano  ali’ ombra  dietro  al  sasso,” 

Come  1’ uom  per  negghienza  a  star  si  pone. 

Ed  un  di  lor,  che  mi  sembrava  lasso, 

Sedeva,  ed  abbracciava  le  ginocchia, 

Tenendo  il  viso  giu  tra  esse  basso. 

O  dolce  signor  mio,  diss’ io,  adocchia 
Colui,  che  mostra  se  piii  negligente, 

Che  se  pigrizia  fosse  sua  sirocchia. 

Allor  si  volse  a  noi,  e  pose  mente, 

Movendo  il  viso  pur  su  per  la  coscia, 

E  disse:  Va  su  tu,  che  se’  valente. 

Conobbi  allor  chi  era;  e  quell’  angoscia, 

Che  m’ avvacciava  un  poco  aneor  la  lena, 

Non  m’ impedi  1’ andar  a  lui;  e  poscia 
Che  a  lui  fui  giunto,  alzo  la  testa  appena. 

Dicendo  :  Hai  ben  veduto  come  il  sole, 

Dall’ omero  sinistro  il  carro  mena? 

Gli  atti  suoi  pigri,  e  le  corte  parole 
Mosson  le  labbra  mia  un  poco  a  riso; 

Poi  cominciai :  Bellacqua,  a  me  non  duole 
Di  te  oinai ;  ma  dimmi,  per  che  assiso 
Quiritta  se’?  Attendi  tu  iscorta, 

Oppur  lo  modo  usato  t’hai  ripriso? 

Ed  ei:  Frate,  1’ andar  in  su  che  porta? 

Che  non  mi  lascerebbe  ire  ai  martiri 
L’ Angel  di  Dio  che  siede  in  sulla  porta. 


(1)  Ariosto,  Orlando  furioso. 


116 


METAPHYSICA. 


Prima  convien  che  tanto  il  Ciel  m’aggiri 
Di  fuor  da  essa,  quanto  fece  in  vita, 

Perch’  io  indugiai  alfin  li  buon  sospiri; 

Se  orazione  in  prima  non  m’  aita, 

Che  surga  su  di  cor,  che  in  grazia  viva  : 

L’ altra  che  val,  che  in  Ciel  non  e  udita  (1)? 

Et  in  exemplum  pulchritudinis  physicae ,  sit.  illud  eiusdem 
Poetae: 

Dolce  color  d’oriental  zaffiro, 

Che  s’  acc-oglieva  nel  sereno  aspetto 
De  l’aer  puro  infino  al  primo  giro, 

Agli  occhi  miei  ricomincio  diletto. 

Tosto  ch’io  usci’  fuor  delTaura  morta, 

Che  m’avea  contristati  gli  occhi  e  ’1  petto, 

Lo  bel  pianeta,  che  ad  amar  conforta, 

Faceva  tutto  rider  1’ oriente, 

Velando  i  pesci  ch’  erano  in  sua  scorta. 

Io  mi  volsi  a  man  destra,  e  posi  mente 
Alhaltro  polo,  e  vidi  quattro  stelle, 

Non  viste  mai,  fuorche  alia  prima  gente. 

Goder  pareva  il  ciel  di  lor  fiammelle, 

O  settentrional  vedovo  sito, 

Poiche  privato  se’  di  mirar  quelle  (2). 

Et  in  exemplum  pulchritudinis  intellectivae,  sint  carmina  A- 
ligherii,  de  forma  Paradisi,  canentis: 

In  forma  dunque  di  candida  Rosa 
Mi  si  mostrava  la  Milizia  santa, 

Che  nel  suo  sangue  Cristo  fece  sposa. 

Ma  1’Altra,  che  volando  vede  e  canta 
La  gloria  di  Colui,  che  la  innamora, 

E  la  bonta  che  la  fece  cotanta, 

Si  come  schiera  d’api,  che  s’infiora 


(1)  Purg.,  c.  IV,  v.  104. 

(2)  Purg.,  c.  I. 

Una  fiata,  ed  una  si  ritorna 
La  dove  suo  lavoro  s’ insapora, 

Nel  gran  fior  discendeva,  che  s’ adorna 
Di  tante  foglie,  e  quindi  risaliva 
La  dove  il  suo  Amor  sempre  soggiorna. 

Le  facce  tutte  avean  di  flamma  viva, 

E  Fale  d’ oro,  e  Faltro  tanto  bianco, 

Che  nulla  neve  a  quel  termine  arriva. 

Quando  scendean  nel  Fior,  di  banco  in  banco, 
Porgevan  della  pace  e  dell’ ardore, 

Ch’  egli  acquistavan  ventilando  il  fianco. 

Ne  lo  interporsi  tra  il  disopra  e  il  flore 
Di  tanta  plenitudine  volante, 

Imperliva  la  vista  e  lo  splendore. 

Che  la  luce  divina  e  penetrante 
Per  Funiverso,  secondo  ch’e  degno, 

Si  che  nulla  le  puote  esser  ostante  (1). 

Et  in  exemplum  pulchritudinis  moralis  ,  sit  illud  Aligherii  a 
Virgilio  exprobrati,  obiurgia  damnatorum  rudia,  audientis: 

Ad  ascoltarli  er’ io  dei  tutto  fisso, 

Quando  il  Maestro  mi  disse  :  Or  pur  mira, 

Che  per  poco  e  che  teco  non  mi  risso. 

Quand’  io  ’1  senti’  a  me  parlar  con  ira, 

Volsimi  verso  lui  con  tal  vergogna, 

Ch’  aneor  per  la  memoria  mi  si  gira. 

E  qual’  e  quei  che  suo  dannaggio  sogna, 

Che  sognando  desidera  sognare, 

Si  che  quel  ch’e,  come  non  fosso,  agogna; 

Tal  mi  fec’io,  non  potendo  pariare, 

Che  disiava  scusarmi,  e  scusava 
Me  tuttavia,  e  nol  mi  credea  fare. 

Maggior  difetto  men  vergogna  lava, 

Disse  il  Maestro,  che  ’1  tuo  non  e  stato; 

Pero  d’ogni  tristizia  ti  disgrava: 


(1)  Parad.,  c.  XXXI,  v.  1. 

E  fa  ragion  ch’  i’  ti  sia  sempre  allato, 

Se  piu  avvien  che  fortuna  t’ accoglia, 

Dove  sien  genti  in  simigliante  piato; 

Che  voler  cio  udire  e  bassa  voglia  (1). 

147.  Q.  Utrum  pulchrum  et  bonum  sint  unum? 

R.  «  Sunt  unum  re,  inquit  Magister,  sed  ratione  differunt: 
«  ideo  alicui,  potest  ita  appropriari  unum,  cui  non  approprie- 

»  tur  alterum .  Et  patet,  quia  imago  dicitur  pulchra,  quando 

»  bene  protracta  est;  dicitur  etiam  pulchra,  quando  repraesen- 
»  tat  illum  (prototypum) ,  ad  quem  est.  Et  quod  ista  sit  alia 
»  ratio  pulchritudinis ,  patet ,  quia  contingit ,  unam  esse  sine 
»  alia.  Quemadmodum  dicitur  iconia  beati  Nicolai  pulchra, 
)>  quia  decorem  illius  repraesentat,  tunc  placida  est;  et  i- 
»  mago  diaboli  pulchra,  quando  bene  repraesentat  foeditatem 
»  diaboli ,  et  tunc  foeda  est  (2)  ». 

148.  Q.  Quid,  et  quotuplex  sit  deformitas? 

R.  Pulchritudini  opponitur  deformitas ;  et  est  deordinatio 
entis  inconcinna;  et  esse  potest  vel  in  realibus  ,  vel  in  idea- 
libus ,  vel  in  physicis  ,  vel  in  intellectivis  ,  vel  in  moralibus. 
Hinc  lucet,  tum  in  errore,  cum  in  malo  ,  nullam  posse  esse 
pulchritudinem.  Pulchritudo  enim  dicit  verum  et  bonum,  de¬ 
formitas  falsum,  malum  deordinatumque  ponit,  et  hoc  expe¬ 
rientia  nunciat.  Unde  enim  grandes  et  immortales  scriptores 
facti,  quorum  fama  totum  orbem  peragravit,  nisi  ex  veri  bo¬ 
nique  amoribus,  quos,  diu  noctuque,  ante  oculos  habebant? 
Unde  Homeri,  Yirgilii,  Dantes,  Tassii,  unde  Miltonii,  Ivlopsto- 
chii,  unde  Alferii  et  Manzonii  in  suis  choris,  in  suis  odis,  in 
suis  poematibus,  eam  vim,  illud  robur,  illud  pulchrum,  quo 
te  confici  penitus  sentias,  derivarunt,  nisi  ex  natura,  ex  Deo, 
veri  bonique  fontibus?  Pulcherrime  Augustus  Conti:  «  Este- 
j>  tica  (ars,  quae  pulchrum  respicit)  non  est  scientia,  nec  eius 

(1)  Inf.,  c.  XXX,  v.  132. 

(2)  I.  Sent.  dist.  31,  q.  3,  art.  2,  par.  2. 

)>  finis  est  verum;  non  est  ars  moralis  ,  neque  finis  eius  est 
»  bonum ;  sed  veritate  et  bono  fulcitur.  Nam  quaenam  pul- 
»  chritudo,  aut  quinam  perfectionis  ordo,  ab  arte  pulchra  re- 
»  praesentari  potest,  nisi  quod  vero  bonoque  inhaeret?  Poterit 
»  ne  haberi,  ut  mirae  perfectionis  ordo  id,  quod  absurdum  menti, 

»  pravum  voluntati,  et  natura  sua  inordinatum  evadit? . Ve- 

»  ritatum  ordo  per  pulchritudinis  species;  haec  est  ars;  igitur 

»  pulchritudinem  in  falso  ponere,  est  nimis  absurdum . Ordo 

»  veritatum  et  boni  per  pulchritudinis  species;  haec  est  ars;  i- 
»  taque  in  turpi ,  in  ignominioso  ,  sive  in  malo,  artium  pul- 
»  ehritudinem  ponere,  contradictio  est  manifesta.  Iterum  inve- 
»  ?ecunda  referre  etiam  Ariosti  versibus,  venustis  Bocaccii 
»  yerbis,  ea  effingere  etiam  praestantia  Iulii  Romani,  ea  ca- 
»  nere  etiamsi  suavibus  concentibus  Olfembacliii ;  haec  omnia 
»  sunt  abiicienda,  cuique  enim,  decore  praedito,  turpia  fiunt, 
»  xc  in  arte,  indecentia  evadunt.  Ratio  est ,  quia  signa  aut 
«  verborum,  aut  visibilium  aspectuum,  aut  concentuum,  per- 
»  Tectissime  utique  significabunt,  ideoque  ut  signa  pulchra  e- 
»  runt ,  sed  significatus  turpis  appellabitur,  quia  indecenter 
»  inordinatus  (1)  ». 

149.  Q.  Quid  sit  elegantia? 

R:  Elegantia  est  prudens  ornamentorum  dispositio,  ad  de¬ 
lectationem  entis.  Sit  in  exemplum  illud  Yirgilii: 

Qualis  populea  moerens  Philomela  sub  umbra 
Amissos  quaeritur  fetus,  quos  durus  arator 
Observans  nido  implumis  detraxit;  at  illa 
Flet  noctem,  ramoque  sedens  miserabile  carmen 
Integrat,  et  moestis  late  loca  questibus,  implet  (2). 


(1)  II  Bello  nel  vero,  lib.  I,  cap.  10. 

(2)  Georg.,  lib.  IV,  511. 

Et  illud  Aligherii: 

Quali  colombe  dal  elisio  chiamate 
Con  1'  ali  aperte  e  ferme,  al  dolce  nido 
Volan  per  1’aer  dal  voler  portate  (1). 

Aut  aliud  eiusdem: 

Quali  i  fioretti  dal  notturno  gelo 
Chinati  e  chiusi,  poi  che  il  sol  gl’imbianca, 

Si  drizzan  tutti  aperti  in  loro  stelo  (2). 

150.  Q.  Quid  sit  venustas? 

A*.  Venustas  est  entis  pulcherrima  fascinatio.  Sit  in  exem¬ 
plum  illud  Aligherii: 

Come  1'augello  intra  le  amate  fronde, 

Posato  al  nido  de'  suoi  dolci  nati 
La  notte  che  le  cose  ci  nasconde, 

Che,  per  veder  gli  aspetti  desiati, 

E  per  trovar  lo  cibo  onde  gli  pasca. 

In  che  i  gravi  labori  gli  son  grati, 

Previene  il  tempo  in  su  1’  aperta  frasca, 

E  con  ardente  affetto  il  sole  aspetta, 

Fiso  guardando,  pur  che  1’ alba  nasca; 

Cosi  la  donna  mia  si  stava  eretta 
Ed  attenta,  rivolta  inver  la  plaga 
Sotto  la  quale  il  Sol  mostra  men  fretta; 

Si  che  veggendola  io  sospesa  e  vaga, 

Fecemi  qual  e  quei,  che  desiando 
Altro  vorria,  e  sperando  s’  appaga  (3). 

Aut  aliud  divi  Poetae  in  Paradiso,  de  Divo  Gregorio  ridente, 
canentis: 

E  Dionisio  con  tanto  disio 
A  contemplar  quest’  ordine  si  mise, 

Che  li  nomo  e  distinse,  com’  io. 


(1)  Inf.,  c.  V,  v.  82. 

(2)  Inf.,  c.  II,  v.  127. 

(3)  Parad.,  c.  XXIII,  v.  1. 

Ma  Gregorio  da  lui  poi  si  divise; 

Onde,  si  tosto  come  gli  occhi  operse 
In  questo  Ciel,  di  se  medesmo  rise  (1). 

151.  Q .  Quid  sit  gratia? 

R.  Gratia  est  motus  formarum  dulcis  in  ente,  qui  rapit  af¬ 
fectum.  Serviat  ad  exemplum  illud  divinae  Comoediae: 

Come  le  pecorelle  escon  dal  chiuso 
Ad  una,  a  due,  a  tre,  e  1’altre  stanno 
Timidette  atterrando  e  1’  occhio  e  il  muso, 

E  cio  che  fa  la  prima,  e  1’  altre  fanno, 

Addossandosi  a  lei  s’  ella  s’  arresta, 

Semplici  e  quete,  e  lo  'mperche  non  sanno  : 

Si  vid’io  mover,  a  venir,  la  testa 
Di  quella  mandria  fortunata  allotta, 

Pudica  in  faccia,  e  nelfandare  onesta  (2). 

152.  Q.  Quid  sit  nobile? 

R.  Nobile  est  aliquid  in  ente  signatum,  et  rarum.  Sic  Dan¬ 
tes  Italiam  nobiliter  arguit: 

Ahi  serva  Italia,  di  dolore  ostello, 

Nave  senza  nocchiero  in  gran  tempesta, 

Non  donna  di  provincie,  ma  bordello  ! 

Quell’anima  gentil  fu  cosi  presta, 

Sol  per  lo  dolce  suon  della  sua  terra, 

Di  fare  al  oittadin  suo  quivi  festa; 

Ed  ora  in  te  non  stanno  senza  guerra 
Li  vivi  tuoi,  e  1’  un  1’altro  si  rode 
Di  quei  che  un  muro  ed  una  fossa  serra. 

Cerea,  misera,  intorno  dalle  prode 

Le  tue  marine,  e  poi  ti  guarda  in  seno, 

S'  alcuna  parte  in  te  di  pace  gode. 

Che  val,  perche  ti  racconciasse  il  freno 


(1)  Parad.,  c.  XXVIII,  v.  130. 

(2)  Purg.,  c.  III,  v.  82. 

Giustiniano,  se  la  sella  e  vota? 

Senz’esso  fora  la  vergogna  meno. 

Ahi  gente,  che  dovresti  esser  divota, 

E  lasciar  seder  Gesar  nella  sella. 

Se  bene  intendi  cio  che  Dio  ti  nota  ! 

Guarda  com’  esta  fiera  e  fatta  fella, 

Per  non  esser  corretta  dagli  sproni, 

Poi  che  ponesti  mano  alia  predella. 

O  Alberto  Tedesco,  che  abbandoni 

Costei,  ch’  e  fatta  indomita  e  selvaggia, 

E  dovresti  inforcar  li  suoi  arcioni, 

Giusto  giudicio  dalle  stelle  caggia 
Sovra  ’1  tuo  sangue,  e  sia  nuovo  ed  aperto, 

Tai  che  il  tuo  successor  temenza  n’ aggia : 

Che  avete  tu  e  il  tuo  padre  sofferto, 

Per  cupidigia  di  costa  distretti, 

Che  il  giardin  dell’ imperio  sia  diserto. 

Yieni  a  veder  Montecchi  e  Cappelletti, 

Monaldi  e  Fillippeschi,  uom  scnza  cura, 

Color  gia  tristi,  e  costor  con  sospetti. 

Vieni,  crudel,  vieni  e  vedi  la  pressura 
De’  tuoi  gentili,  e  cura  lor  magagne, 

E  vedrai  Santafior  com’ e  sicura. 

Vieni  a  veder  la  tua  Roma  che  piagne, 

Vedova,  sola,  e  di  e  notte  chiama: 

Cesare  mio,  perche  non  m’ accompagne  ? 

Vieni  a  veder  la  gente  quanto  s’ama; 

E  se  nulla  di  noi  pieta  ti  muove, 

A  vergognar  ti  vien  della  tua  fama  (1). 

153.  Q.  Quid  sit  magnificum? 

R.  Magnificum  est  ens  in  amplitudine  suorum  conceptuum. 
Sic  Aligherius  in  trigesimo  quarto  Inferni ,  Luciferi  visionem 
magnifice  pingit: 


(1)  Purg.,  c.  VI,  v.  76. 

Come,  quando  una  grossa  nebbia  spira, 

O  quando  1’emisperio  nostro  annotta, 

Par  da  Iungi  un  mulin  che  ’1  vento  gira; 

Yeder  mi  parve  un  tal  dificio  allotta; 

Poi  per  lo  vento  mi  restrinsi  retro 
Al  Duca  mio  ;  che  non  v’era  altra  grotta. 

Gia  era  (e  con  paura  il  metto  in  metro) 

La,  dove  l’ombre  tutte  eran  coperte, 

E  trasparen  come  festuca  in  vetro. 

Altre  stanno  a  giacere,  altre  stanno  erte, 

Quella  coi  capo,  e  quella  colle  piante, 

Altra,  com’arco,  il  volto  a’ piedi  inverte. 

Quando  noi  fummo  fatti  tanto  avante, 

Che  al  mio  Maestro  piacque  dimostrarmi 
La  creatura,  ch’  ebbe  il  bel  sembiante, 

Dinnanzi  mi  si  tolse,  e  fe’  restarmi, 

Ecco  Dite,  dicendo,  ed  ecco  il  loco 
Ove  convien  che  di  fortezza  t’  armi. 

Com’  io  divenni  allor  gelato  e  fioco, 

Nol  dimandar,  lettor,  ch’io  non  lo  scrivo, 

Pero  che  ogni  parlar  sarebbe  poco. 

Io  non  morii,  e  non  rimasi  vivo  : 

Pensa  oramai,  per  te,  s’  hai  fior  d’ ingegno, 

Qual’  io  divenni,  d’uno  e  d’altro  privo. 

Lo  ’mperador  dei  doloroso  regno 
Da  mezzo  ’1  petto  uscia  fuor  della  ghiaccia; 

E  piu  con  un  gigante  io  mi  convegno, 

Che  i  giganti  non  fan  colle  sue  braccia; 

Vedi  oggimai  quant’  esser  dee  quel  tutto 
Ch’  a  cosi  fatta  parte  si  confaccia. 

S’ ei  fu  si  bel,  com’eg!i  e  ora  brutto, 

E  contra  ’1  suo  Fattore  alzo  le  ciglia, 

Ben  dee  da  lui  procedere  ogni  lutto  (1). 

154.  Q.  Quid  sit  mirum? 

R.  Mirum  est  ens  extraordinarium  sui,  singularem  suae 


(1)  Inf.,  c.  XXXIV,  v.  4. 

virtutis  revelationem  manifestans.  Exempli  causa,  illud  Ali— 
gherii  de  Lucifero  ,  de  Iuda  ,  de  Bruto  ,  et  Cassio  in  Inferno 
canentis,  legito  in  cantu  trigesimo  quarto: 

O  quanto  parve  a  me  gran  meraviglia, 

Quando  vidi  tre  facce  alia  sua  testa! 

L’  una  dinanzi,  e  quella  era  vermiglia; 

Dell’ altre  due,  che  s’aggiugneno  a  questa 
Sovr’ esso  ’1  mezzo  di  ciascuna  spalla, 

E  si  giugneno  al  luogo  della  cresta, 

La  destra  mi  pareva  tra  bianca  e  gialla; 

La  sinistra  a  veder  era  tal,  quali 
Vengon  di  la,  onde  ’1  Nilo  s’  avvalla. 

Sotto  ciascuna  uscivan  duo  grand’ ali, 

Quanto  si  conveniva  a  tanto  uccello  ; 

Veie  di  mar  non  vid’ io  mai  cotali. 

Non  avean  penne,  ma  di  vipistrello 
Era  lor  modo;  e  quelle  svolazzava, 

Si  che  tre  venti  si  moven  da  ello. 

Quindi  Cocito  tutto  s’aggelava: 

Con  sei  occhi  piangea,  e  per  tre  menti 
Gocciava  il  pianto  e  sanguinosa  bava. 

Da  ogni  bocca  dirrompea  co’  denti 
Un  peccatore  a  guisa  di  maciulla. 

Si  che  tre  ne  facea  cosi  dolenti. 

A  quel  dinanzi  il  mordere  era  nulla. 

Verso  4  graffiar,  che  tal  volta  la  schiena 
Rimanea  della  pelle  tutta  brulla. 

Quell’ anima  Iassii,  che  ha  maggior  pena, 

Disse  4  Maestro,  e  Giuda  Scariotto, 

Che  il  capo  ha  dentro,  e  fuor  le  gambe  mena. 

Degli  altri  due  c’ hanno  il  capo  di  sotto, 

Quei,  che  pende,  dal  nero  ceffo  e  Bruto: 

Vedi  come  si  storce,  e  non  fa  motto: 

E  Taltro  e  Cassio,  che  par  si  membruto  (1). 


(1)  Inf.,  c.  XXXIV,  v.  39. 

155.  Q.  In  quo  sit  sublime  ? 

R.  Sublime,  vel  a  vocibus  super  limo ,  vel  superiori  a  li¬ 
mine  inductum,  in  eo  stat,  ut  aliquid  exliibeat  longe  excedens 
intuentis  facultatem ;  ac  proinde  quoad  considerantem  quasi 
vestigium  infiniti  praesefert.  Hinc  celebre  evasit  illud  Moysis, 
etiam  a  Longino  laudatum:  Dixit  Deus:  fiat  lux:  et  facta  est 
lux.  Et  illud  Iobbi :  Pereat  dies,  in  qua  natus  sum,  et  nox  in 
qua  dictum  est:  conceptus  est  homo.  Et  illa  Psalmorum:  Su¬ 
per  flumina  Babylonis  illic  sedimus,  et  flevimus,  cum  recor¬ 
daremur  Sion;  et  non  timebimus  dum  turbabitur  terra,  et 
transferentur  montes  in  cor  maris.  Et  illud  Horatii,  de  iusto 
loquentis:  Si  fractus  illabatur  orbis,  impavidum  ferient  rui¬ 
nae.  Et  alterum  de  Catone :  Et  cuncta  terrarum  subacta,  prae¬ 
ter  ferocem  animum  Catonis.  Et  aliud  Caesaris  ad  nautam : 
Quid  times?  Caesarem  vehis. 

156.  Q.  Quotuplex  sit  sublime? 

R.  Sublime  triplex  est:  vel  physicum,  vel  psychicum,  vel 
morale.  Ad  primum ,  sive  physicum ,  quod  exurgit  ex  exten¬ 
sione,  et  intensitate  entis,  coelum,  mare,  planities  absque  ul¬ 
lis  limitibus,  montes,  rupes,  torrentesque  hinc  praecipites,  a- 
quilones  sylvam  perflantes,  tempestatesque  sonorae;  his  in¬ 
termixta  fulgura,  fulmina;  aer  nocte,  et  nubibus  obscuratus, 
graviter  a  longe  personantia  sacra ,  vel  bellica  aera,  et  alia 
huiusmodi,  pertinent. 

Ad  psychicum  ,  quod  potentiam  incommensurabilem  entis, 
sapientiamque  incomprehensibilem  prospicit,  spectant  portenta 
divinitatis,  immensitas,  aeternitas,  itemque  bella,  victoriae, 
caedes,  obsessiones,  urbium  vastationes,  et  similia  magnis  af¬ 
fectibus  connexa. 

Ad  morale,  quod  potentiam  rationis  supremam,  in  actibus 
super  sensus  ,  et  humanam  debilitatem,  manifestat,  ingentis 
fortitudinis  actiones,  ut  venia  immerenti  concessa,  vita  inimico 
servata ,  aerumnae ,  pericula,  exilium,  mors,  forti  animo  tol- 
lerata,  et  animus  furentibus  affectibus  maior,  referuntur. 

In  exemplum  primi,  sive  physici,  sit  illud  Aligherii: 

. Piu  non  si  desta 

Di  qua  dal  suon  dell’ angelica  tromba. 

Quando  verra  la  nenpca  podesta, 

Ciascun  ritrovera  la  trista  tomba, 

Ripigliera  sua  carne  e  sua  figura, 

Udira  quel  che  in  eterno  rimbomba  (1). 

In  exemplum  secundi ,  sive  psychici ,  serviant  Divini  Poetae 
carmina: 

Un  Punto  vidi,  che  raggiava  lume 
Acuto  si,  che  il  viso,  ch’  egli  affoca, 

Chiuder  conviensi,  per  Io  forte  acume  : 

E  quale  stella  par  quinci  piu  poca, 

Parebbe  luna,  locata  con  esso, 

Come  stella  con  stella  si  colloca. 

Forse  cotanto,  quanto  pare  oppresso 
Alo  cinger  la  luce  che  il  dipigne, 

Quanto  il  vapor  che  il  porta  piu  e  spesso, 

Distante  intorno  al  punto  un  cerchio  d’ igne 
Si  girava  si  ratto,  ch’  avria  vinto 
Quel  moto  che  piu  tosto  il  mondo  cigne. 

E  questo  era  da  un  altro  circumcinto, 

E  quel  dal  terzo,  e  il  terzo  poi  dal  quarto, 

Dal  quinto  il  quarto,  e  poi  dal  sesto  il  quinto. 


La  donna  mia,  che  mi  vedeva  in  cura 
Forte  sospeso,  disse:  Da  quel  Punto 
Depende  il  Cielo,  e  tutta  la  natura  (2). 

In  exemplum  tertii,  sive  moralis,  sint  verba  Chrysostomi,  de 
sua  expulsione  loquentis: 

«  Multi  quidem  fluctus  ,  et  undae  immanes :  sed  submergi 
»  non  vereor,  quia  supra  petram  sto.  Insaniat  licet  mare,  pe¬ 


ti)  Inf.,  c.  VI,  v.  94. 

(2)  Parad.,  c.  XXVIII,  v.  15. 

»  tram  non  potest  commovere.  Insurgant  quantumlibet  flu- 
»  ctus,  navis  Iesu  obrui  non  potest.  Secl  quid  putant?  ne  mor- 
»  tem  verear,  cui  vivere  Christus  est,  et  mori  lucrum?  Ne 
»  exilium  pertimescam  ,  qui  noverim  Domini  esse  terram ,  et 
»  plenitudinem  eius  ?  Sed  bonorum  proscriptionem  metuam, 
»  qui  sciam,  quod  nihil  intulerim  in  hunc  mundum,  sed  neque 
»  auferre  quid  possim  ?  Quidquid  terroris  habet  mundus,  con- 
*  temno;  quidquid  detestabile  habet,  rideo.  Divitias  non  cu- 
»  pio,  paupertatem  non  horresco,  mortem  non  timeo.  Vita  e- 
»  nim  mihi  ad  vestrum  profectum  tantummodo  ducitur;  sed 
»  charitatem  vestram  precor,  ut  aequo  animo  sitis.  Nemo  e- 
»  nim, nos  a  vobis  poterit  divellere;  quos  enim  Christus  con- 
»  iunxit,  homo  non  separabit  (1)  ». 

157.  Q.  Quid  sit  horribile,  et  terribile? 

JR.  Hae  notiones  magnifico,  et  sublimi  sunt  affines;  stantque 
in  eo,  quod  terribile  praesentit  entis  ruinam,  et  horribile  vage 
et  indeterminate  ruinam  entis  cognoscit.  Sic  terrorem  horro¬ 
remque  suscitat  Aligherius,  de  comitis  Hugolini  morte  disserens, 
in  cantu  trigesimo  tertio  Inferni: 

Breve  pertugio  dentro  dalla  muda, 

La  qual  per  me  ha  ’1  titol  della  fame, 

E  in  che  convien  aneor  ch’  altri  si  chiuda, 

M’  avea  mostrato  per  lo  suo  forame 

Piu  lune  gia,  quand’  i’  feci  il  mal  sonno, 

Che  dei  futuro  mi  squarcio  il  velame. 

Questi  pareva  a  me  maestro  e  donno, 

Cacciando  i  lupi  e  i  lupicini  al  monte, 

Per  che  i  Pisan  veder  Lucca  non  ponno, 

Con  cagne  magre,  studiose  e  conte 
Gualandi  con  Sismondi  e  con  Lanfranchi 
S’avea  messi  dinanzi  dalla  fronte. 

In  picciol  corso  mi  pareano  stanchi 


(1)  Homil.  cum  de  expulsione  S.  Ioannis  ageretur. 

Lo  padre  e  i  figli,  e  con  l’agute  scane 
Mi  parea  lor  veder  fender  li  fianchi. 

Quando  fui  desto  innanzi  la  dimane, 

Pianger  senti’  fra  ’1  sonno  i  miei  figliuoli, 
Ch’eran  con  meco,  e  dimandar  dei  pane. 

Ben  se’  crudel,  se  tu  gia  non  ti  duoli 
Pensando  cid  ch’  ’1  mio  cor  s’annunziava : 
E  se  non  piangi  di  che  pianger  suoli? 

Gia  eran  desti,  e  l’ora  s’appressava 
Che  '1  cibo  ne  soleva  essere  addotto, 

E  per  suo  sogno  ciascun  dubitava: 

Ed  io  sentii  chiavar  l’uscio  di  sotto 
All’orribile  torre  ;  ond’ io  guardai 
Nel  viso  a’  miei  figliuoi  senza  far  motto. 

I’  non  piangeva;  si  dentro  impietrai: 
Piangevan  elli :  ed  Anselmuccio  mio 
Di  sse:  Tu  guardi  si,  padre,  che  hai  ? 

Pero  non  lagrimai,  ne  rispos’io 
Tutto  quel  giorno,  ne  la  notte  appresso 
Infin  che  1’altro  sol  nel  mondo  uscio. 

Come  un  poco  di  raggio  si  fu  messo 
Nel  doloroso  carcere,  ed  io  seorsi 
Per  quattro  visi  il  mio  aspetto  istesso; 

Ambo  le  mani  per  dolor  mi  morsi. 

E  quei,  pensando  ch’io  ’1  fessi  per  voglia 
Di  manicar,  di  subito  levorsi, 

E  disser :  Padre,  assai  ci  fia  men  doglia, 

Se  tu  mangi  di  noi :  tu  ne  vestisti 
Queste  misere  carni,  e  tu  le  spoglia. 

Queta’  mi  allor  per  non  farli  piu  tristi : 

Quel  di  e  l’altro  stemmo  tutti  muti: 

Ahi  dura  terra,  perche  non  fapristi? 

Posciache  fummo  al  quarto  di  venuti, 

Gaddo  mi  si  gitto  disteso  a’piedi, 
Dicendo:  Padre  mio,  che  non  nTaiuti? 

Quivi  mori :  e  come  tu  me  vedi, 

Vid’  io  cascar  Ii  tre  ad  uno  ad  uno 
Tra  ’1  quinto  di  e  il  sesto:  ond’ io  mi  diedi 
Gia  cieco  a  brancolar  sovra  ciascuno, 

E  due  di  li  chiamai,  poiche  fur  morti; 

Poscia,  piu  che  T  doJor,  pote  il  digiuno  (1). 

CAPUT  VI. 

DE  ENTIUM  DURATIONE. 

158.  Q.  Quid  sit,  et  quotuplex  entis  duratio? 

R.  Duratio  entis,  est  entis  continuatio;  et  triplex  exurgit, 
scilicet  aeterna,  aevi  aeterna,  et  temporanea.  Prima  ad  Deum, 
qui  est  immutabilis;  secunda,  ad  substantias  creatas,  intelli- 
gentia  praeditas,  ut  sunt  angeli  ,  et  homines;  tertia,  ad  res 
corporeas  pertinet.  Prima  dicitur  aeternitas,  quae  a  nostro 
Magistro  definitur,  ut  carentia  principii,  sive  privatio  omnis 
principii  (2).  Secunda  est  aevi  aeternitas,  quae  habet  princi¬ 
pium,  sed  non  finem,  de  qua,  in  anthropologia,  erit  praecipue 
disserendum.  Tertia  est  tempus,  quod  a  scholasticis  cum  Ari¬ 
stotele,  ut  mensura  motus,  secundum  prius  et  posterius,  ha¬ 
betur. 

159.  Q.  Quotuplex  distinguendum  sit  de  aeterno? 

R.  Aeternum  dicitur  tripliciter  a  nostro  Duce:  aut  quan¬ 
tum  ad  durationem,  aut  quantum  ad  finis  inde  terminationem, 
aut  quantum  ad  significationem.  Primo  modo  dicitur  duplici¬ 
ter:  aut  quia  caret  principio,  et  fine;  aut  quantum  ad  priva¬ 
tionem  termini.  Similiter  secundo  modo  dicitur  dupliciter:  aut 
quia  non  ita  fit  simul ,  quin  oporteat  fieri  pluries ,  secundum 
illud :  serviet  aeterno  qui  parvo  nesciet  uti ;  aut  quia  non  de¬ 
terminatur  terminus.  Tertio  modo  dicitur  dupliciter:  aut  quia 
signat  aeternum,  aut  quia  signat,  et  ducit  in  cognitionem  vi- 

(1)  Inf.,  c.  XXXIII,  v.  66. 

(2)  I.  Sent.  dist.  31,  par.  2,  art.  1  ad  3. 

tae  aeternae  (1).  Ex  his  eruitur ,  tum  aeternitatem,  tum  im¬ 
mutabilitatem  ,  tum  necessitatem  esse  solius  Dei ,  qui  ita  est, 
ut  non  possit  non  esse.  Solum  enim  est  ens.  Contingentia  au¬ 
tem,  temporalitas,  et  successio  ad  res  tum  intellectuales  cum 
corporeas  extenditur.  Haec  enim  sunt  in  tempore,  proindeque 
non  habent  esse  fixum,  sed  fluens.  Sed  haec  magis  enitesce} it 
ex  doctrina  seraphica  nostri  Doctoris,  qui  loquens  de  immu¬ 
tabilitate  Dei,  sic  perbelle  scribit:  «  Immutabilitas  dicitur  per 
»  privationem  mutabilitatis;  mutatio  autem  dicitur  tripliciter: 
»  uno  modo:  ab  ente  in  ens,  et  haec  est  mutatio  secundum 
»  accidens,  et  dicitur  variatio.  Alio  modo;  ab  ente  simpliciter 
»  in  ens  potentia  ,  sive  secundum  quid ;  et  haec  est  mutatio 
»  secundum  formam,  et  dicitur  corruptio.  Alio  modo  est  mu- 
»  tatio  ab  ente  in  simpliciter  non  ens,  et  haec  est  secundum 
»  totam  rei  substantiam,  et  dicitur  versio.  Secundum  hoc  in- 
»  telligendum  quod  immutabilitas  dicitur  tripliciter :  uno  modo, 
»  invariabilitas;  alio  modo,  incorruptibilitas,  et  tertio  modo, 
»  invertibilitas.  Si  ergo  immutabilitas  dicatur  invariabilitas, 
»  sic  dico,  quod  in  nulla  omnino  est  creatura,  neque  per  na- 
»  turam,  neque  per  gratiam;  nam  omne  creatum,  aut  est  ac- 
»  cidens,  aut  habet  accidens,  et  ita  variabile.  Sic  accepta  im- 
»  mutabilitas  proprie  proprium  ipsius  Dei  est.  Si  autem  di- 
»  catur  immutabilitas ,  incorruptibilitas ,  sic  dico ,  quod  in 
»  aliquibus  est  creaturis;  in  quibusdam  per  naturam  est,  puta 
»  in  simplicibus;  in  quibusdam  per  gratiam  est,  puta  in  glo- 
»  rificatis  corporibus.  Nec  sic  est  proprie  proprium  divinae 
»  essentiae.  Si  vero  tertio  modo  dicatur  immutabilitas,  sic  o- 
»  mnibus  inest  creaturis  per  gratiam,  nulli  autem  per  natu- 
»  ram,  nisi  soli  Deo.  Invertibile  enim  per  naturam,  est  quod 
»  ex  seipso  habet,  ut  possit  stare.  Hoc  autem  est,  in  quo  nulla 
»  vanitas,  vel  varietas,  et  in  quo  nulla  omnino  est  essentiae 
»  mutatio,  et  hoc  est  solum  Aeternum;  ideo  haec  invertibili- 


(1)  IV.  Sent.  dist.  3,  q.  1,  par.  2,  art.  2. 

»  tas  est  in  solo  Deo,  et  est  proprie  proprium  eius.  Inverti- 
»  bilitas  autem  per  gratiam  inest  omnibus,  vel  pluribus  crea- 
»  turis,  quia  Deus,  sua  gratuita  bonitate,  caetera  continet,  ne 
»  in  nihil  cedant;  et  loquor  de  creaturis,  quae  dicunt  quid 
)>  completum,  et  per  se  existens.  Concedendum  igitur,  quod 
»  immutabilitas,  prout  privat  variationem  secundum  accidens, 

»  quantum  ad  naturam,  et  potentiam,  solius  Dei  est.  Similiter 
»  ut  privat  mutationem  in  non  esse  secundum  actum,  et  po- 
»  tentiam  .  quantum  est  de  natura  solius  Dei  est ,  licet  per 
»  gratiam  conveniat  multis  creaturis  (1).  Sicut  dicit  Boethius, 
»  Deus,  stabilis  manens,  dat  cuncta  moveri;  unde  divina  es- 
»  sentia  est  immutabilis.  Non  enim  mutatur  loco,  quia  ubique 
»  est.  Non  tempore  ,  quia  aeternitas  simul  est.  Non  forma, 
»  quia  purus  actus  est.  Unde  mutationem  secundum  formam 
»  tollit  simplicitas,  secundum  tempus  tollit  aeternitas,  secun- 
»  dum  locum  tollit  immensita».  Et  ideo  in  Deo  est  summa 

»  stabilitas  ,  et  inde  omnis  motus  causalitas .  Quia  omnis 

»  motus  procedit  ab  immobili,  ut  cum  movetur  manu,  stat  cu- 
»  bitus,  et  movetur  cubitus,  stante  humero,  quia  ergo  Dei  sa- 
»  pientia  est  stabilis,  unde  omnia  movet  (2)  ». 

160.  Q.  Utrum  tempus  coeperit  esse  in  tempore? 

R.  Docet  Magister :  «  quod  differt  dicere ,  aliquid  fieri  ex 
»  tempore,  et  in  tempore,  et  eum  tempore.  Ex  enim  importat 
»  ordinem:  in  importat  continentiam:  cum  importat  simulta- 
»  tem;  et  ideo  nihil  est  factum  in  tempore,  nec  ex  tempore, 
»  nisi  quod  exceditur  a  tempore.  Quia  igitur  tempus  ,  et  ea, 
»  quae  in  primordio  temporis  creata  sunt,  a  tempore  non  ex- 
»  ceduntur;  ideo  dicit  ea  esse  creata  cum  tempore,  non  in 
»  tempore ,  nec  ex  tempore.  Et  ideo  ,  cum  Deus  dicatur  Do- 
»  minus  respectu  omnis  rei  creatae,  Deus  non  potuit  incipere 
»  Dominus  esse  ex  tempore ,  nec  in  tempore  ,  proprie  acci¬ 
ti)  I.  Sent.  dist.  8,  par.  1,  art.  2,  q.  2. 

(2)  Loco  cit.  q.  1  in  conci. 

»  piendo  habitudinem  eius,  quod  est  ex,  et  in,  nos  autem  in 
»  communi  sermone  large  accipimus  ».  Quod  si  quaeris,  utrum 
Deus  incoeperit  esse  Dominus,  dicendum  «  quod  Dominus  uno 
»  modo  importat  potestatem  coercendi  subditos;  et  sic  dicit 
»  praesidentiam  secundum  habitum  ,  et  convenit  Deo  ab  ae- 
»  terno.  Alio  modo  importat  praesidentiam  actualem  respectu 
»  servi;  et  sic  incoepit  esse  Dominus,  non  ratione  mutationis 
»  factae  in  ipso,  sed  ratione  mutationis  factae  in  suo  corre- 
»  lativo  (1)  )>. 

161.  Q.  Quot  modis  accipi  possit  tempus? 

R.  Tempus  accipi  consuevit  quadrupliciter,  scilicet  «  com- 
»  munissime  ,  communiter  ,  proprie ,  et  magis  proprie.  Com- 
»  munissime :  tempus  dicit  mensuram  cuiuslibet  durationis 
w  creatae....  Communiter :  sic  dicit  mensuram  mutationis  cuius- 
»  cumque,  sive  illius ,  quae  est  de  non  esse  in  esse ,  sive  al- 

»  terius ,  quae  est  de  uno  »sse ,  in  aliud  esse .  Tertio  modo 

»  proprie :  et  sic  dicit  mensuram  variationis  successivae,  sive 

»  sit  successiva  successione  regulari,  et  continua,  sive  non . 

»  Quarto  modo  accipitur  magis  proprie:  et  sic  dicitur  men- 
»  sura  motus,  sive  variationis  successivae,  et  continuae,  et  re- 

»  gulatae .  Ex  explanatis  patet ,  quod  si  tempus  accipiatur 

»  primo  modo,  sic  includit  aevum; . si  autem  secundo  modo, 

»  tempus  praecedit  aevum ,  secundum  rationem  intelligendi, 
»  sicut  creatio  esse  creatum.  Si  autem  tertio  modo ,  aevum 
»  et  tempus  simul  sunt  duratione :  sed  aevum  prius  est  di- 
»  gnitate.  Si  autem  quarto  modo ,  sic  aevum  praecedit  tem- 
»  pus,  et  duratione,  et  dignitate  (2)  ». 

162.  Q.  Utrum  sit  differentia  inter  aevum,  et  tempus? 

R.  Aevum  inter  et  tempus,  permaxima  differentia  interce¬ 
dit.  Aevum  enim  dicit  mensuram  spiritualium ,  tempus  ma¬ 
terialium  ;  unde  Boethius .  qui  tempus  ab  aevo  ire  iubes . 

(1)  II.  Sent.  dist.  2,  par.  1,  dub.  2. 

(2)  II.  Sent.  dist.  2,  q.  1,  par.  1,  art.  2  in  conci. 

Secundo ,  aevum  est  mensura  perpetuo  durantium  ,  tempus 
mensurat  entis  alterationem.  Tertio,  aevum,  solius  esse  incom¬ 
mutabilis  est  mensura ;  tempus  entis  variationem  signat.  Tem¬ 
pus  igitur,  et  aevum,  permaxima  differentia,  discrepant. 

163.  Q.  Utrum  omnium  aevi  aeternorum  sit  unum  aevum  ? 

R.  «  Aeva  sunt  plura.  Aevum  enim  est  mensura  rei  per- 
»  fectae,  et  multum  habentis  de  specie,  sive  de  forma.  Si  ergo 
»  aevum  maxime  consequatur  esse  completum,  cum  illud  non 
»  sit  unum  numero,  sed  tantum  specie  ,  videtur  quod  aevum 
»  sit  unum  tantum  secundum  speciem;  ergo  non  datur  aevum 
»  unum  numero ,  sed  quot  sunt  aevi  aeterna ,  tot  aeva  sunt 
»  ponenda.  Insuper  ,  omnibus  aliis  corruptis,  possibile  est  u- 
»  nicum  fcngelum  remanere,  cum  non  dependeat  ab  aliis  an- 
»  gelis;  et  si  remanet  in  esse  completo,  habet  mensuram  con- 
»  sequentem  illud  esse,  et  hoc  est  aevum:  ergo  remanet  ae~ 

»  vum,  quolibet  angelo  remanente ;  et  totum  remanet,  et  per- 

»  fectura  ;  ergo  quot  sunt  angeli ,  tot  sunt  aeva .  Denique 

»  aevum ,  esse  actuale  respicit ,  et  esse  stabile  .  sed  tempus-' 
»  materiam,  ut  in  potentia.  Et  ideo  sicut  unitas  temporis  con- 
»  formatur  materiae,  sic  unitas  aevi  conformatur  formae,  non 
»  inquam  formae  .  in  quantum  haec  vel  illa,  sed  in  quantum 
»  immutabilis.  Unde  sicut  linea  in  corporibus ,  quantumcum- 
»  que  diversis,  ponitur  eadem  specie ;  sic  aevum  habet  unita- 
»  tem  universalis ,  non  unitatem,  quam  habet  tempus.  Et  sic 
»  concedendum  est,  non  esse  unum  aevum  aevi  aeternorum, 
»  sed  multa;  sicut  sunt  plures  formae  (1)  ». 

164.  Q.  Utrum  omnium  temporalium  sit  unum  tempus? 

R.  Omnium  temporalium,  tempus  est  unum;  quia  ex  nostro 
Magistro,  a  unitas  temporis  sumitur  ab  unitate  subiecti,  a  quo 
»  causatur.  Subiectum  autem,  a  quo  causatur,  est  materia  ut 
»  mutabilis,  et  ita,  ut  ens  in  potentia.  Nam  materia,  ut  est  in 
»  aquisitione  formae ,  mutatur ;  et  sic  est  ens  in  potentia,  et 

(1)  II.  Sent.  dist;  2,  q.  2,  par.  1,  art.  1  in  conci,  et  in  fundam 

»  ideo  tempus  ma  xime  inter  omnia  accidentia ,  se  tenet  plus 
»  cum  materia.  Sicut  igitur  materia  una  est  per  essentiam, 
»  differens  per  esse,  non  unitate  universalitatis,  nec  singula-* 
»  ritatis,  sed  medio  modo ;  sic  et  tempus  in  omnibus  tempo- 
»  ralibus.  Et  si  quaeras,  unde  est  lioc,  quod  tempus  est  unum, 
»  cum  tamen  motus  sint  varii,  dicendum:  quod  motus  defini- 
»  tur  per  ici  ad  quod  est ,  unde  motus  respicit  motorem ,  et 
»  mobile,  et  terminum:  tempus  autem  respicit  ipsam  dura- 
»  tionem  variam,  et  successivam,  quae  venit  ex  potentia  rei 
»  mobilis.  Et  quia  tempus  naturae  duranti  consimilius  est,  et 
»  natura  illa ,  supra  quam  fundatur  ,  est  una  numero ,  ideo 
»  tempus  non  tantum  est  unum  specie  in  omnibus  tempora- 
»  libus,  imo  etiam  quantum  ad  essentiam  unum  numero,  dif— 
»  ferens  per  esse,  sicut  posuerunt  omnes  sapientes,  qui  circa 
»  hanc  materiam  locuti  sunt.  Si  autem  quaeras,  quare  non  sic 
»  est  in  aliis  quantitatibus,  cum  omnes  respiciant  materiam, 
»  dicendum:  quod  aliae  omnes,  etsi  esse  incompletum  habeant 
»  in  materia  (nam  sunt  in  materia  dimensiones  infinitae),  ta- 
»  men  esse  completum  ipsarum,  est  a  materia  existente  sub 
»  forma.  Tempus  autem  habet  esse  ex  hoc:  quod  materia 
»  tendit  ad  formam,  propter  hoc,  quod  causatur  a  motu,  qui 
»  est  entelechia  entis  in  potentia  ,  et  ideo  tenet  se  maxime 
»  ex  parte  materiae ,  et  ideo  minime  distinctum.  Nec  dico, 
»  quod  tempus  sit  in  ipsa  materia  omni  forma  circumscri- 

»  pta quia  non  est  vicissitudo  aliqua  in  materia,  nisi  cum 

»  in  ea  est  aliqua  forma ;  sed  quamvis  sit  in  materia ,  quae 
»  est  sub  forma,  et  ab  ipsa  causetur:  magis  tamen  causatur 
))  a  materia,  ut  tendit  ad  formam,  et  sic  est  in  materia,  ra- 
»  tione  suae  potentiae  (1)  ». 

165.  Q.  Utrum  in  aevo  sit  successio  aeque  ac  in  tempore, 
et  innovatio? 

R.  «  Positio  probabilior,  nostro  Duce  dicente,  et  intelligi- 

(1)  II.  Sent.  dist.  2,  q.  2,  par.  1,  art.  1  in  conci. 

»  bilior  est;  quod  in  aevo  est  ponere  prius,  et  posterius:  et 
»  est  ponere  aliquam  successionem  ,  aliam  tamen  successio- 
»  nem,  quam  in  tempore.  In  tempore  enim  est  successio  cum 
»  variatione;  et  prius,  et  posterius  cum  inveteratione,  et  re- 
»  novatione.  In  aevo  vero  est  prius  et  posterius ,  quod  dicit 
»  durationem  extensionis;  quod  tamen  nullam  dicit  varieta- 

»  tem,  nec  innovationem . Quod  si  forte  quaeratur,  quomodo 

«  posset  esse  prius  et  posterius,  sine  novitate  circa  esse,  di- 
»  cendum :  quod  sicut  videmus ,  quod  aliter  egreditur  fluvius 
»  a  fonte,  aliter  radius  a  sole,  sic  in  proposito  a  idemus.  Nam 
»  rivulus  sic  egreditur  a  fonte,  quod  nova  aqua  semper  exit, 

«  non  eadem:  radius  a  sole  continue  egreditur;  non  quia 
»  semper  novum  aliquid  emittatur,  sed  quia  quod  emissum  est, 

»  continuatur.  Unde  solis  influentia  non  est  aliud,  quam  contmua- 
»  tio  dati.  Similiter  in  motu,  et  in  esse  rei  mobilis, aliqua  pro- 
»  prietas  habita  amittitur,  vel  non  habita  acquiritur.  Sed  in 
»  esse  rei  aevi  aeternae ,  quod  primo  datum  est ,  per  conti- 
»  nuam  Dei  influentiam,  continuatur.  Nulla  enim  creatura  est 
»  omnino  actus,  nec  aliqua  eius  virtus ;  unde  continue  indiget 
»  divina  virtute  cooperante.  Ideo  etsi  esse  totum  habeat,  ta- 
»  men  continuationem  esse,  non  habet  totum  simul:  et  ideo 
;>  est  ibi  successio  sine  aliqua  innovatione  circa  esse,  vel  pro- 
»  prietatem  absolutam:  tamen  ibi  est  vera  continuatio,  re- 
»  spectu  cuius  creatura  habet  esse  quodam  modo  in  potentia, 

«  ac  per  hoc  habet  successionem.  Deus  igitur  solus  ,  qui  est 
»  actus  purus,  est  actu  infinitus ;  et  totum  esse,  et  posse,  sui 

»  esse  simul  habet  (1)  »• 

166.  Q.  Utrum  inter  aevum,  et  tempus  sit  aliud  mensurans? 

R.  Inter  aevum ,  et  tempus  nullum  aliud  est  mensurans. 
«  Aevi  enim  proprietas  est  esse  sine  alteratione,  et  secundum 
totum  metiri;  temporis  vero,  quod  in  alteratione  est  aliter, 
et  aliter  se  habens;  media  vero  entium,  quae  illinc  quidem 

(1)  II.  Sent.  dist.  2,  q.  3,  par.  1,  art.  2. 

aevo ,  illinc  tempore  participant.  Ergo  omnia ,  quae  sunt  vel 
totaliter  aevo ,  vel  totaliter  tempore ,  vel  partim  aevo  ,  vel 
partim  tempore  mensurantur ;  ergo  non  est  alia  mensura  prae¬ 
ter  tempus,  et  aevum.  Item  omne  creatum  aut  est  stabile,  et 
incorruptibile,  aut  variabile,  et  corruptibile ;  sed  primum  men¬ 
suratur  aevo,  et  secundum  tempore;  ergo  nihil  est  medium 
inter  aevum,  et  tempus.  Denique  esse  omnis  entis  creati,  aut 
est  terminabile,  aut  interminabile;  si  est  terminabile,  sic  men¬ 
suratur  tempore,  quod  est  principium  corruptionis,  quia  facit 
distare  quod  est.  Si  vero  interminabile  ,  sic  aevo  ;  ergo  non 
videtur  quod  sit  aliquod  tertium  mensurans  praeter  haec 
duo  (1)  ».  Dixi  non  videtur,  quia  quod  ab  antiquis  doctoribus 
appellatum  fuit  saeculum  ,  prout  mensurat  successionem  ha¬ 
bentem  continuationem,  ad  aevum;  prout  ponit  in  affectioni¬ 
bus  variationem,  ad  tempus,  revocatur. 

167.  Q.  Quaenam  sint  notatu  digna  circa  tempus? 

E.  Quamquam  tempus,  iam  definitum  fuisset  ab  Aristotele: 
tamen  eius  notio  difficile  est  explanare.  Qui  hoc  negat ,  ma¬ 
xima  laborat  levitate.  Quae  sequuntur,  notatu  digna,  princi¬ 
paliter  reputamus: 

Primo,  motus  a  tempore  mensuratur,  sed  hoc  integre  non 
definitur ;  est  enim  aliquid  aliud ,  quam  motus  mensura ,  di¬ 
stensionem  etiam  amplectit,  scilicet  praeterita,  praesentia,  et 
futura. 

Secundo,  nulla  est  duratio,  sine  re  durabili;  ergo  non  est 
duratio  a  rebus  separata,  cum  nihilo  enim,  nulla  duratio  re- 
periri  potest. 

Tertio,  nulla  est  successio,  sine  rebus  sibi  successivis.  Ergo 
successio,  quamquam  abstracte  haberi  possit,  tamen  realiter, 
sine  formis  rerum,  non  habetur. 

Quarto ,  tempus  igitur  prius  et  posterius  copulat ,  et  per 
consequens  successioni  inhaeret;  imo  est  ipsa  successio,  quia 


(1)  II.  Sent.  dist.  2,  q..  2,  par.  1,  art.  2. 

hanc  concipientes,  tempus  concipimus.  Hinc  illa  definitio  tem¬ 
poris  nempe:  fluxus  ipsius  nunc ,  secundum  quod  alternatur 
ratione. 

Quinto,  tempus,  priusquam  esset  mundus,  non  erat.  In  re¬ 
bus  enim  realiter  stat;  ordoque  est  inter  ens,  et  non  ens. 

Sexto,  tria  complectit  tempus;  praesens,  praeteritum,  et 
futurum.  Praesens  tantum  est  absolute  tempus ,  si  sine  rela¬ 
tione  ad  praeteritum  et  futurum,  concipio.  Sed  futura,  et  prae¬ 
terita,  sine  praesente,  non  concipiuntur. 

Septimo ,  sicut  temporis  praeteriti  idea,  est  perceptio  vel 
non  entis,  vel  entis  dextructi,  cum  respectu  ad  praesens:  sic 
futuri  idea,  est  entis  possibilis  perceptio,  a  praesenti  depen¬ 
dens. 

Octavo,  temporis  idea,  ab  experientia  exurgit,  quae  lumine 
divino  rationis  illuminata,  ad  intelligibilitatis  ordinem  spectat. 

Nono,  inter  temporis  ideam,  et  principii  contradictionis,  in¬ 
tima  relatio  intercedit.  Illud  enim  hanc,  haec  illud  reciproce 
explanat.  Cum  enim  principium  contradictionis  in  exclusione 
entis,  vel  non  entis,  consistat:  cumque  idea  temporis  sit  per¬ 
ceptio  ordinis  inter  ens,  et  non  ens;  clare  prospicitur,  ideam 
temporis,  et  principii  contradictionis,  intimam  habere  rela¬ 
tionem. 

Decimo,  sine  temporis  idea,  tum  memoria  ,  tum  conscien¬ 
tiae  unitas,  evanescit. 

168.  Q.  Quaenam  inter  tempus,  et  spatium,  eveniat  simi¬ 
litudo? 

R.  Inter  tempus,  et  spatium,  similitudo  evenit  pulcherrima, 
et  integra  ex  omni  parte.  Nam  primo,  spatium  in  se  nihil  est 
a  corpore  distinctum ,  est  enim  ipsa  corporis  extensio ;  tem¬ 
pus,  per  se,  extra  res,  nihilum  est;  ipsamet  enim  rerum  suc¬ 
cessio  est.  Secundo,  idea  spatii  est  idea  extensionis,  in  tota 
sua  universitate;  idea  temporis,  est  idea  successionis,  in  tota 
sua  universitate.  Tertio ,  sine  corpore ,  non  est  spatium:  sine 
successivo ,  non  est  tempus.  Quarto ,  spatium  infinitum ,  aut 

ante  ,  aut  extra  corpora ,  est  illusio  fantastica ;  tempus  infi¬ 
nitum,  aut  ante,  aut  extra  res,  similiter  est  illusorium.  Quinto, 
spatium  est  continuum;  et  continuum  est  tempus.  Sexto,  una 
spatii  pars  alteram  excludit;  sic  unum  temporis  punctum,  al¬ 
terum  pellit.  Septimo ,  spatium  purum  ,  in  quo  sint  corpora 
collocanda,  est  imaginationis  ludus;  successio  pura,  qua  sint 
succedenda,  pariter  est  illusoria.  Octavo,  Ens  pure  simplex, 
non  indiget  spatio;  stat  enim  sine  ipso;  Ens  pure  immutabile, 
tempus  excludit ,  est  enim  sine  ipso.  Nono  ,  simplex  est  infi¬ 
nitum  ,  et  quin  ullam  simplicitatem  perdat  ,  omnibus  spatii 
punctis  adest;  immutabile  est  infinitum,  et,  quin  suae  offendat 
aeternitati ,  omnibus  temporis  punctis,  est  praesens.  Decimo, 
duo  distant  spatio,  cum  sint  corpora  interposita;  haec  abstan¬ 
tia  nihil  aliud  est  quam  corporum  distensio:  duo  entia  distant 
tempore,  quia  sunt  alia  interposita;  haec  abstantia,  est  eadem 
entium  interpositorum  existentia.  Undecimo  ,  extensio  nullo 

e 

alio  ad  se  collocandum  indiget;  secus  esset  processus  in  in¬ 
finitum;  successio  nullo  alio  indiget,  secus  esset  infinita  suc¬ 
cessio,  quod  est  maxime  absurdum.  Duodecimo  ,  ut  varias 
extensionis  partes  secernentes ,  unamque  aliam  excludentem 
percipientes,  ideam  in  spatio  successionis  continuam  effingi¬ 
mus  ;  sic  ideam  successionis  in  tempore  continuam,  facta  va¬ 
ria  secernentes,  unumque  aliud  excludens,  efformamus.  DecD 
motertio ,  opus  est  mensura,  et  relatione  ad  ipsam,  ad  ideas 
partium,  in  spatio  determinatas,  confingendas ;  et  eadem  ipsa- 
que  relatione,  ad  ipsam  necesse  est,  quoad  tempus.  Ad  spatium 
mensurandum,  est  corporis  cogniti  extensio;  similiter  ad  tem¬ 
pus  ,  est  mutationis  cognitae  series.  Ad  spatium  est  palmus, 
aut  dodrans,  aut  spithama,  et  aliquid  his  simile;  ad  tempus 
est  corporum  coelestium  motus;  motus  lunae,  diei,  solis,  et 
sideris.  Decimoquarto,  idea  numeri  servit  ad  spatium,  eiusque 
differentiam  determinandam;  eademque  idea,  ad  tempus  si¬ 
gnificandum  usurpatur. 

METAPHYSICAE  GENERALIS  FINIS. 

169.  Q.  Quid  sit  cosmologia? 

R.  Cosmologia  idem  sonat  ac  sermo  de  mundo.  Mundi  no¬ 
mine  designatur  ,  creatarum  universitas  rerum  ,  quae  coelo 
terraque  continentur.  Ad  hanc  scientiam,  late  sumptam,  per¬ 
tinet  ergo  tum  homo,  tum  angelus  ,  tum  bruta,  tum  plantae, 
tum  coelum  ,  tum  terra ,  tum  loca ,  tum  tempora ;  et  omnia 
contingentia,  quae  vivunt.  Sed  scientia  de  homine,  ad  anthro- 
pologiam ,  de  angelo  directe  ad  revelationem,  de  brutis  ad 
zoologiam,  de  terra  ad  geologiam,  de  plantis  ad  botanicam, 
de  coelo  ad  astronomiam  ,  de  mari  ad  nauticam,  de  locis  ad 
geographiam,  de  tempore  ad  chronologiam,  spectat.  Nos  igi¬ 
tur  tantum  de  mundo  sensibili  disseremus;  et  cosmologia,  hoc 
sensu  accepta,  defluitur :  scientia,  quae  suprema  principia,  su- 
premasque  rationes  mundi  sensibilis  et  viventis,  exponit.  Haec 
autem  tractatio  quinque  capitibus  erit  expendenda.  In  primo 
de  universi  existentia :  in  secundo ,  de  mundi  creatione :  in 
tertio,  de  natura  corporali:  in  quarto,  de  scala  creationis:  et 
in  ultimo,  de  mundi  legibus,  agemus. 

CAPUT  I. 

DE  UNIVERSI  EXISTENTIA. 

170.  Q.  Utrum  existat  mundus? 

R.  Mundus  existit,  quia  nos  exteriora  sentimus,  et  appre¬ 
hendimus  realiter,  et  empyrice;  sed  si  haec  non  essent,  ap¬ 
prehensio,  et  sensatio  impossibilis  evaderet;  ergo  mundus  sen¬ 
silis  existit.  Secundo,  visus,  auditus,  odoratus,  et  tactus,  mun¬ 
dum  externum  supponunt,  secus  essent  facultates  non  facul¬ 
tates,  media  ad  nihilum;  sed  hoc  est  absurdum;  ergo  existit 
mundus.  Tertio,  in  substantia  cogitante,  contraria  esse  non 
possunt ;  sed  si  mundus  sensilis  non  existeret ,  ipsi  inhaere¬ 
rent  contraria,  nam,  secundum  idealistarum  hypothesim  ,  a- 
nimus  creans  exteriora  obiecta  vellet,  et  eodem  tempore  ad 
ea  repugnaret,  quia  voluntati  adversa;  ergo  mundus  sensibilis 
existit.  Quarto,  sentire  seipsum  ,  idem  est  ac  sentire  exten¬ 
sum,  materiale,  ponderabile,  impenetrabile;  sed  hoc  est  cor¬ 
poreum  ;  ergo  corpora  existunt.  Nec  quis  obiiciat ,  id  omne 
esse  tantum  subiectivum;  nam  animus  sentiens  est  uniformis, 
constans,  ipsimet  semper  identicus;  sensationes  autem  incon¬ 
stantes  sunt  continuaeque  mutationi,  obnoxiae.  Insuper  si  sen¬ 
sationum  causa,  esset  unica  animae  activitas,  hae  ad  nostrum 
essent  arbitrium;  sed  hoc  non  accidit;  nam  extensum,  ut  ex¬ 
tensum,  grave,  ut  grave,  reapse  sentimus.  Denique,  si  quis  di¬ 
cat,  Deum  sensationum  esse  causam,  non  minus  veritate  ab¬ 
errat.  Quidquid  enim  rei  est  essentiale,  quin  destruatur,  tolli 
nequit ;  sed  ad  veram  sensationem ,  est  essentiale  sentitum; 
ergo  Deus  non  est  causa,  ad  sensibilia  percipienda.  Praeterea 
si  Deus,  in  nobis  sensationes,  sine  re,  crearet,  a  nobis  sentire¬ 
tur  quod  non  est ;  sed  hoc  esset  dolosum  et  fallax  ,  quod  in 
Deo  esse  nequit:  ergo  mundus  sensibilis  reapse  existit. 

171.  Q.  Utrum  mundus  a  Deo  distinguatur? 

R.  Mundus  a  Deo  prorsus  distinguitur.  Mundus  enim  se¬ 
cernitur  a  Deo ,  si  ipsi  proprietates  inhaereant  realiter  di¬ 
stinctae,  sed  mundus,  proprietates  realiter  distinctas  a  Deo, 
habe^  Quia  mundus  est  finitus,  Deus  infinitus;  mundus  imper¬ 
fectus,  Deus  perfectus;  mundus  est  in  potentia,  Deus  in  actu; 
mundus  est  secundum  quid,  Deus  ens  simpliciter;  mundus  in 
parte,  Deus  totaliter;  mundus  transiens,  Deus  manens;  mun¬ 
dus  per  aliud,  Deus  per  se;  mundus  permixtus  non  enti,  Deus 
ens  purum;  mundus  dependens,  Deus  ens  absolutum;  mundus 
ens  posterius,  Deus  ens  prius;  mundus  ens  mutabile,  Deus  ens 
immutabile ;  mundus  ens  compositum,  Deus  ens  simplex;  mun¬ 
dus  infimus,  Deus  sublimissimus.  Ergo  realiter  mundus  a  Deo 
distinguitur.  Adhuc.  Effectus  a  causa  distinguitur,  secus  esset 
effectus  non  effectus;  sed  mundus  est  effectus,  ut  suo  loco  vi¬ 
debimus  ,  ergo  a  sua  causa  distinguitur.  Sed  nullus  philoso¬ 
phorum  mundum  a  Deo  sic  acutissime  distinxit,  ut  magister  no¬ 
ster  Bonaventura.  Etenim,  ex  ontologica  analysi  primarii  no¬ 
minis  Dei,  quod  est  esse,  in  Itinerario  (1)  sic  perbelle  argu¬ 
mentatur  :  «  Quia  summe  unum  (esse  divinum)  ideo  est  omnis 
»  multitudinis  universale  principium.  Ac  per  hoc  ipsum  est 
»  universalis,  omniumque  causa  efficiens,  exemplans,  et  termi- 
»  nans,  sicut  causa  essendi,  ratio  intelligendi,  et  ordo  vivendi. 

»  Est  igitur  omnimodum,  non  sicut  omnium  essentia,  sed  sicut 
»  cunctarum  essentiarum  superexcellentissima ,  et  universa- 
»  lissima,  et  sufficientissima  causa.  Cuius  virtus,  quia  summe- 
»  unita  in  essentia,  ideo  summe  infinitissima,  et  multiplicis- 
»  sima  in  efficacia.  Rursus  revertentes  dicamus  ,  quia  igitur 
»  esse  purissimum  ,  et  absolutum ,  quod  est  simpliciter  esse, 

»  est  primarium  ,  et  novissimum;  ideo  est  omnium  origo,  et 
»  finis  consumans.  Quia  aeternum,  et  praesentissimum ;  ideo 
»  omnes  durationes  ambit  et  intrat,  quasi  simul  existens  ea- 
»  rum  centrum ,  et  circumferentia.  Quia  simplicissimum ,  et 


(1)  Itiner,  mentis  in  Deum,  cap.  5,  num.  6. 

»  maximum;  ideo  totum  intra  omnia,  et  totum  extra  omnia, 
»  ac  per  hoc  est  sphera  intelligibilis;  cuius  centrum  est  ubi- 
»  que,  et  circumferentia  nusquam.  Quia  actualissimum,  et  im- 
>■)  mutabilissimum ;  ideo  stabile  manens,  moveri  dat  universa. 
»  Quia  perfectissimum  et  immensum;  ideo  est  intra  omnia, 
»  non  inclusum;  extra  omnia  non  exclusum;  supra  omnia,  non 
»  elatum;  infra  omnia  non  prostratum.  Quia  vero  est  summe 
»  unum,  et  omnimodum,  ideo  est  omnia  in  omnibus;  quamvis 
»  omnia  sint  multa,  et  ipsum  non  sit  nisi  unum,  et  hoc  quia 
»  per  simplicissimam  unitatem ,  serenissimam  veritatem ,  et 
»  sincerissimam  bonitatem,  est  in  eo  omnis  virtuositas,  omnis 
»  exemplaritas,  et  omnis  communicabilitas.  Ac  per  hoc,  ex  i- 
»  pso,  et  per  ipsum,  et  in  ipso  sunt  omnia  ». 

Nonne  hic  sermo,  vere  lucet,  et  ardet  ?  Nonne  errorem  ur¬ 
get,  refutat,  ac  perimit,  qualibet  sub  forma  se  exhibeat,  Deum¬ 
que,  re  et  essentia,  a  mundo  distinctum,  et  super  omnia  inef- 
fabiliter  excelsum  proclamat?  Duci  autem  nostro,  concinne 
congruit  Poeta  divinus: 

. Le  cose  tutte  quante 

Hann’  ordine  tra  loro;  e  questo  e  forma 
Che  1’universo  a  Dio  fa  somigliante. 

Qui  veggion  1’alte  creature  forma 
DelFeterno  valore,  ii  quale  e  fine, 

AI  quale  e  fatta  la  toccata  norma. 

NelFordine,  ch’  io  dico,  sono  accline 
Tutte  nature  per  diverse  sorti, 

Piu  al  Principio  loro  e  men  vicine; 

Onde  si  movono  a  diversi  porti 
Per  lo  gran  mar  delfessere,  e  ciascuna 
Con  istinto  a  lei  dato  che  la  porti. 

Questi  ne  porta  il  fuoco  inver  la  luna; 

Questi  ne’  cuor  mortali  e  permotore; 

Questi  la  terra  in  se  stringe  e  aduna. 

Ne  pur  le  creature,  che  son  fuore 
D’  intelligenzia,  quesfarco  saetta, 

Ma  quelle  c’  hanno  intelletto  ed  amore  (I). 

172.  Q.  Quid  sit  pantheismus,  et  quaenam  praecipuae  eius 
formae  ? 

R.  Pantheismus  est  illud  philosophiae  systema  ,  in  quo  o- 
mnia  quae  sunt,  unicam  substantiam  constituere  dicuntur.  Si 
veteres  praetermittimus,  huius  erroris  origo,  in  philosophia,  a 
Benedicto  Spinoza  repetenda  est.  Falsa  enim  substantiae  de- 
linitione  nixus,  statuit  unam  substantiam  tantum  esse  impro— 
ductam  ,  necessarioque  sese  evolventem.  Haec  substantia  est 
Deus.  Quidquid  enim  est,  nihil  aliud  est,  nisi  affectio  et  modus 
Dei.  Hic  Deus,  duo  tantum  attributa  habet,  extensionem,  et 
cogitationem;  extensa  enim  et  cogitata  sunt  modi  Dei,  a  Spi¬ 
noza  concinnati.  Haec  prima  recentis  pantheismi  est  forma; 
sed  et  est  altera  non  minus  absurda.  Philosophi  enim  Ger¬ 
mani,  qui  transcendentales  dictitantur,  illud  principium  am¬ 
plexi,  ideas  nostras,  a  rebus  ipsis  non  distingui,  ideoque  quod 
cogitat  et  quod  cogitatur  unum  idemque  esse,  duas  alteras 
formas  intulere.  Prima  est  Fickte,  qui  eo  usque  deliravit,  ut, 
ab  ego  puro,  seu  sine  eonscientia,  infinito,  indivisibili,  ipsum 
ego  non  purum,  seu  cum  conscientia  sui  ipsius ,  divisibile  fi- 
nitumque,  non  ego,  seu  mundum  poni,  nec  non  Deum  creari, 
sibi  persuaderet.  Secunda  est  forma,  quam  Schelling  invexit. 
Ipse  enim  non  quidquam  subiectivum  et  relativum,  sed  quid¬ 
quam  obiectivum  et  absolutum  posuit ,  nempe  huiusmodi,  ut 

’  Jf 

subiecti  et  obiecti  principium  et  origo  sit.  In  hoc  systemate 
identitatis  absolutae,  res,  et  ideae,  ego,  et  non  ego,  Deus,  et 
homo,  omni  differentia  ablata,  unum  idemque  sonant,  et  sunt. 
Existit  tantum  absolutum.  Tertia  forma  est  Hegelliana,  quae 
non  solum  rem  cogitantem,  et  rem  cogitatam  confundit :  sed 


(i)  Parad.,  c.  I,  v.  100. 

utramque  rem  cum  cogitatione,  unum  et  idem  esse  contendit; 
illud  statuens  principium:  quid  est  reale,  est  ideale,  et  quid¬ 
quid  est  ideale,  reale  est;  unde  illud  quod  omnia  continet,  non 
est  nec  subiectum  nec  obiectum,  sed  idea,  conceptus,  ens  per¬ 
petuo  se  evolvens.  Ultima  denique  forma  est  illa  eccletistae 
Yictorii  Cousin,  qui  si  verbis  negat,  reapse  docet:  Deum  esse 
unicum  et  multiplicem,  aeternum  et  temporaneum,  summum 
et  infimum  entis  gradum ,  finitum  et  infinitum,  Deum,  simul 
naturam,  et  humanitatem.  In  hac  doctrina,  nulla  est  creatio  a 
nihilo,  sed  eductio  a  seipso;  imo  necessario  creat,  et  semper. 

173.  Q.  Quodnam  sit  pantheismi  fundamentum,  et  quomodo 
generatim  impetatur? 

R.  Fundamentum  pantheismi,  est  unitas  substantialis  inter 
mundum  et  Deum,  ut  clare,  ex  facta  expositione,  elucescit.  Fa¬ 
cili  autem  modo  refelli  potest: 

Primo,  si  una  tantum  existit  substantia,  proprietates  mundi 
sunt  Dei  proprietates ;  hinc  Deus  esset  simplex  et  composi¬ 
tus,  finitus  et  infinitus,  Creator  simul  et  creatura. 

Secundo  ,  si  unica  tantum  est  substantia ,  Deus  cum  dog¬ 
maticis  affirmat,  dubitat  cum  scepticis,  orat  cum  sanctis,  cum 
impiis  blasphemat;  est  simul  veritas,  et  error,  virtus,  et  vi¬ 
tium. 

Tertio  ,  haec  substantia ,  quae  dicitur  idea  absoluta ,  ego 
purum,  esset  eodem  tempore  felix  et  misera,  angelus  et  bru¬ 
tum,  homo  simul  et  arbor. 

Quarto,  si  una  tantum  adest  substantia,  homines  sive  boni 
sive  mali,  eodem  fato,  subiiciuntur ,  immortalitas  tollitur,  et 
homo  libertate  expoliatur. 

Quinto  denique,  ne  cuncta  persequamur,  pantheismus  fun¬ 
ditus  et  religionem  evertit.  Unica  enim  substantia  omnes  le¬ 
ges  negat;  et  sine  legibus  nulla  communitas  considere  potest. 

GAPUT  II. 

DE  MUNDI  CREATIONE. 

174.  Q.  Quid,  et  quotuplex  sit  creatio? 

R.  Creatio  est  effectio  entis  ex  nihilo,  scilicet  ex  nullo  sub- 
iecto  praeexistente,  tamquam  ex  materia  praeiacente.  Creatio 
bifariam  sumi  potest,  active  scilicet,  et  passive,  prout  respicit 
Deum  creatorem,  vel  consideratur  per  ordinem  ad  rem  crea¬ 
tam.  Creatio  igitur  nihil  novi  ponit  in  Deo,  sed  in  creatis.  Est 
enim  productio  ad  extra ,  non  ad  intra.  Quod  si  obiicies ,  a- 
ctionem  esse  semper  in  aliquid,  non  in  nihilum,  Magister  no¬ 
ster  reponet:  «  quod  creare  non  est  agere,  sed  facere,  et  in 
«  hoc  differunt  agere  et  facere;  nam  agere,  in  quid  agat,  non 
»  quid  agat,  exigit.  Facere  autem  e  converso  (1)  ».  Scilicet  a- 
ctio  exigit  in  quid  agat ,  non  quid  agat ;  facere  autem  vult 
quid  agat,  non  autem  exigit,  in  quid  operetur. 

175.  Q.  Utrum  Deus  creare  possit? 

R.  Deus  potest  creare.  Nam  Deus  est  primus  ens:  ergo  et 
primum  efficiens;  ergo  si  primum  efficiens  creare  non -posset, 
non  esset  primum  ens ,  et  omnipotentia  careret ;  ergo  potest 
creare.  Hoc  evinci  potest  etiam  ex  natura  rerum;  omnes  e- 
nim  res  mundanae  sunt  variae,  mutabiles,  ordinatae,  imper¬ 
fectae  ;  multitudo  autem  ortum  habet  ab  unitate,  mutabile  ab 
immutabili,  imperfectum  a  perfecto,  et  ordo  est  ad  primum; 
ergo  si  sunt  mundana,  est  unus  Creator  omnium.  Insuper,  ut 
verbis  utamur  Ducis  nostri,  «  quanto  nobilius  et  perfectius  est 
3>  agens,  tanto  paucioribus  indiget  ad  agendum;  ergo  agens 
«  nobilissimum  nullo,  extra  se,  eget;  ergo  si  ipsum  solum  es- 
)>.  set,  adhuc  res  produceret,  sed  non  ex  se,  cum  ipse  nullius 
)>  sit  pars,  ergo  ex  nihilo;  patet  ergo,  quod  Deus  potest  creare. 

(1)  II.  Sent,.  dist.  1,  q.  1,  art.  1,  ad  4. 

»  Item,  agens  secundum  formam,  potest  producere  formam; 
»  ergo  pari  ratione,  agens  secundum  se  totum,  potest  produ- 
»  cere  totum;  sed  Deus  se  toto  agit,  cum  sit  omnino  simple  X; 
»  ergo  producit  totum.  Denique  hoc  ipsum  ostenditur  a  parte 
»  rei  conditae  sic.  Quod  non  est  ab  alio  ,  est  a  seipso ,  nihil 
»  autem  tale,  quod  a  seipso  est,  indiget  alio  ut  sit;  sed  omne 
»  intrinsecum  principium  rei  indiget  alio  ut  sit ,  nam  forma 
»  indiget  materia,  et  e  converso  ;  ergo  est  a  Deo,  ergo  Deus 
»  est  creator  (1)  ». 

176.  Q.  Quotuplici  modo  ,  ex  nihilo  aliquid  fieri ,  intelligi 
possit? 

R.  Tripliciter  intelligitur  a  Magistro :  «  Aut  materialiter, 
»  ut  ex  ferro  cultellus;  aut  causaliter,  ut  ex  patre  filius;  aut 
»  ordinaliter,  ut  de  mane  flt  meridies.  Primis  duobus  modis 
»  verum  est,  ex  nihilo  nihil  fieri;  tertio  modo  verum  est  se- 
'>  eundum  naturam,  sed  falsum  supra  naturam.  Per  virtutem 
' »  enim  infinitam  ,  quae  non  indiget  fulcimento  materiae  ,  ita 
»  faciliter  potest  aliquid  produci  ex  nihilo  ,  sicut  de  aliquo: 
»  alioquin  non  esset  virtus  primi  principii  infinita,  sed  egeret 
»  materiae  fundamento ;  et  ideo  illi  virtuti  soli  attribuendum 
»  hoc  est  necessario ,  quamvis  non  posset  consimile  reperiri 
»  in  aliquo  creato.  Hoc  enim  est  eius  proprium,  sicut  et  ipsa 
»  omnipotentia  (2)  ». 

177.  Q.  Utrum  creatio  dicat  mutationem? 

R.  Creatio  dicit  mutationem  in  re  creata,  non  in  Creatore. 
Non  in  Creatore,  «  quia  si  anima,  dum  movet  corpus,  immo- 
»  bilis  perseverat ,  quanto  magis  Deus  ,  dum  creat  et  mutat 
»  omnia ,  stabilisque  manens ,  dat  cuncta  moveri  ».  Attamen 
in  re  creata  dicit  mutationem,  quia,  ut  bene  distinguit  Ma¬ 
gister,  «  quaedam  est  productio,  in  qua  productum  se  habet 
»  aliter  nunc  et  prius,  quia  secundum  aliquid  sui  ,  fuit  prius 

(1)  II.  Sent.  dist.  i,  art.  1,  q.  1. 

(2)  II.  Sent.  dist.  1,  art.  1,  q.  1. 

»  sub  una  dispositione,  et  nunc  est  sub  alia  :  et  talis  est  pro- 
»  ductio,  quae  est  ex  materiali  principio  ,  ut  naturalis  gene- 
»  ratio.  Quaedam  vero  est  productio,  in  qua  productum  ali- 
»  quo  modo  se  habet  nunc,  et  nullo  modo  prius  ,  et  talis  est 
»  productio,  quae  est  ex  nihilo.  Tertia  est  productio ,  in  qua 
»  productum  aeque  omnino  se  habet  nunc  et  prius,  si  tamen 
»  est  ibi  dicere  prius,  et  talis  est  Filii  generatio  ab  Aeterno. 
»  Ab  Aeterno  enim  sic  processit,  ut  nunc  est.  Prima  habet  ra- 
»  tionem  motus  et  mutationis  et  productionis.  Motus,  ratione 
»  praeparationis  materiae,  quae  tit  per  dispositiones  acciden- 
»  tales,  et  haec  indiget  successione  et  tempore.  Mutationis, 
»  ratione  exitus  in  esse,  sive  receptionis  substantialis  formae, 
»  quae  fit  in  istanti.  Productionis  vero  ratione  ,  quod  illam 
»  formam  non  a  se  habet,  sed  ab  alio  effectivo  principio.  Se- 
eunda  caret  ratione  motus ,  habet  tamen  productionis  ra- 
»  tionem  et  mutationis.  Ratione  motus  caret  ,  quia  cum  non 
»  habeat  materiam,  nulla  potest  praeire  dispositio;  tamen  ha- 
»  bet  rationem  mutationis,  quia  ibi  est  subita  et  nova  for- 
»  mae  inductio;  habet  rationem  productionis  ,  quoniam  hoc 
»  habet  ab  alio  effectivo  principio.  Tertia  caret  ratione  motus 
»  et  mutationis,  habet  tamen  rationem  productionis.  Ratione 
»  motus  et  mutationis  caret,  quia  nec  est  in  materiali  prin- 
»  cipio ,  nec  'est  ex  nihilo ;  sed  tamen  est  ab  aliquo,  et  sem- 
»  piternaliter  est  ab  ipso.  Concedendum  est  ergo,  quod  creatio 
»  est  actio ,  sed  omnis  actio  est  in  motu  ,  et  omnis  motus  in 
»  actione ;  ergo  qui  creat,  vere  agit,  ergo  vere  movet  ».  Alia 
Doctoris  nostri  ratio  est  «  quia  quanto  aliqua  sunt  magis  di- 
»  stantia,  tanto  in  perveniendo  ab  uno  in  alterum  maior  est 
»  mutatio  et  variatio:  sed  ens  et  non  ens  summe  distant; 
»  ergo  cum  in  creatione  de  non  ente  fiat  ens,  creatio  veris- 
»  sime  est  mutatio.  Denique  si  creatio  dicit  actionem  absque 

0 

«  omni  mutatione ,  ergo  absque  omni  tempore ;  et  talia  pos- 
»  sunt  inesse,  et  insunt  Deo  ab  aeterno;  ergo  videtur,  quod 

»  Deus  res  producit  ab  aeterno :  sed  hoc  est  absurdum  ,  ut 
»  videbimus  infra:  ergo  creatio  mutationem  dicit  (1)  ». 

178.  Q.  Utrum  creatio  dicat  medium  inter  creaturam ,  et 
Creatorem  ? 

R.  Creatio  nullum  dicit  medium;  et  nostrae  scholae  Magi- 

0 

stri  ratio  est, «  quia  prima  (causa)  rerum  creatarum  est  esse, 
«  sed  nihil  ex  parte  creaturae  est  ante  creari;  ergo  creari  non 
»  est  aliud  quam  esse;  ergo  nec  creatio  aliud  quam  essentia; 
)>  ergo  nulla  est  differentia  creationis  ad  creaturam.  Item,  in- 
)>  ter  ens  ab  alio,  et  non  ab  alio,  non  est  medium;  sed  omne 
»  quod  non  est  ab  alio  ,  est  Creator:  omne  autem,  quod  est 
»  ab  alio ,  essentialiter  est  creatura ;  ergo  inter  ea  nihil  est 
»  medium.  Item,  per  impossibile  ostenditur.  Creatura  refertur 
»  ad  Creatorem;  aut  ergo  per  se,  aut  per  aliud;  si  per  aliud. 
»  quaeritur  de  illo  utrum  referatur  se  ipso ,  aut  alio  ,  et  sic 
»  procedendum  in  infinitum.  Si  vero  refertur  se  ipsa;  sed  re- 
)>  fertur  per  creationem ;  ergo  creatio  non  est  aliud  ,  quam 
»  creatura.  Item,  si  creatio  est  medium  inter  Creatorem  ,  et 
»  creaturam,  aut  ergo  aeternum  aut  temporaneum.  Si  aeter- 
»  num;  ergo  aliquid  aeternum  est  aliud  a  Deo.  Si  temporale; 

»  ergo  ante  omnium  creationem,  est  aliquid  temporale . Item, 

»  a  proportione  videtur  hoc  posse  ostendi.  Sicut  enim  se  ha- 
».  bet  Creator  ad  creaturam,  ita  creatio  actio,  ad  creationem 
»  passionem.  Ergo  a  permutata  proportione  ,  sicut  se  habet 
»  Creator  ad  creationem  activam,  ita  creatura  ad  creationem 
»  passivam.  Sed  Creator  non  differt  secundum  rem  a  crea- 
»  tione  actione,  ergo  nullum  est  medium  inter  Creatorem  et 
»  creaturam  (2)  ». 

179.  Q.  Utrum  dicatur  aliquid  de  Deo,  relative  ad  crea¬ 
turas  ? 

R.  Dicitur  aliquid  relative  de  Deo  ad  creaturas  ,  quia  si- 

(1)  II.  Sent.  dist.  1,  art.  3  in  conci,  et  in  fundam. 

(2)  II.  Sent.  dist.  1,  q.  2,  art.  3. 

militudo  est  relatio  quaedam :  sed  Deus  sicut  caetera  agentia 
sibi  simile  agit;  ergo  aliquid  dicitur  de  Deo  relative  ad  crea¬ 
turas.  Secundo;  scientia  ad  scitum  relative  'dicitur;  sed  Deus 
liabet  omnium  scientiam;  ergo  etc.  Tertio;  movens  dicitur  re¬ 
lative  ad  motum,  et  agens  ad  factum;  sed  Deus  est  agens  et 
movens;  ergo  dicuntur  de  Deo  relationes.  Dicuntur,  sed  non 
sunt  in  Deo  realiter.  Cuicumque  enim  aliquid  de  novo  advenit, 
necesse  est  illud  mutari,  vel  per  se,  vel  per  accidens ;  sed  in  Deo 
nulla  potest  esse  mutatio,  nec  accidens;  ergo  non  sunt  rela¬ 
tiones  realiter  in  Deo.  Attamen ,  cave  ne  dicas  esse  res  exi- 
stentes  extra  Deum.  Si  enim  essent  existentes  extra  Deum, 
oporteret  ad  Deum  referri ;  bine  aliae  relationes  sive  tertiae, 
hinc  quartae,  hinc  in  infinitum ;  sed  hoc  est  absurdum:  restat 
igitur,  si  dicuntur  de  Deo  relationes  in  creaturas  ,  dicantur 
tantum,  secundum  intelligentiae  modum.  Sicut  denominatur 
pater  a  paternitate ,  quae  ei  inest ,  sic  Deus  dicitur  Dominus 
a  mundo  creato,  qui  de  novo  incipit. 

180.  Q.  An  solius  Dei  sit  creare? 

R.  Solius  Dei  est  creare;  quid  ille  solus  potest  creare,  qui 

habet  vim  infinitam;  ergo  solus  Deus  potest  creare.  Secundo; 

creatio  est  prima  actio,  nullam  enim  aliam  praesupponit,  o- 

mnesque  aliae  eam  praesupponunt;  sed  primum  agens  solus  est 

Deus ;  ergo  solus  Creator.  Tertio ;  ad  creationem  requiritur 

causa  universalis  essendi;  sed  Deus  est  causa  universalis  es- 

•  * 

sendi  solus,  quia  aeternus';  ergo  Deus  solus  potest  creare. 
Quarto,  creatum  non  potest  creare,  quia  creatum  praesuppo¬ 
nit  creationem;. sed  creatio  est  ex  nihilo,  et  nihil  praesupponit; 
ergo  creatum  non  potest  creare,  ergo  solus  Deus.  Quinto  de¬ 
nique;  omne  finitum  praesupponit  ad  suam  actionem  hoc  vel 
illud ;  sed  creatio  nihil  praesupponit ;  ergo  solus  Deus  potest 
creare. 

181.  Q.  Utrum  omnis  creatura  sit  in  esse  ex  tempore  ,  de 
nihilo,  ab  uno  principio  solo  et  summo  ? 

R.  Affirmat  divus  Bonaventura;  «  et  sic  veritas  colligitur. 

»  et  error  repudiatur.  Per  hoc  enim  quod  dicitur,  ex  tem- 
»  pore,  excluditur  error  ponentium  mundum  esse  aeternum. 
»  Per  hoc  quod  dicitur ,  de  nihilo,  excluditur  error  ponentium 
»  aeternitatem  circa  principium  materiale.  Per  hoc  quod  di- 
»  citur,  ab  uno  principio,  excluditur  error  Manicheorum  po- 
»  nentium  pluralitatem  principiorum.  Per  hoc  quod  dicitur, 

)>  solo  et  summo ,  excluditur  ponentium  error ,  Deum  produ- 
»  xisse  inferiores  creaturas  per  ministerium  intelligentiarum. 

)>  Ratio  autem  ad  intelligentiam  praedictorum  haec  est;  quia 
»  ad  hoc,  quod  sit  ordo  perfectus  et  status  in  rebus  (ordo  e- 
»  nim  in  creaturis  importat  dependentiam)  necesse  est  quod 
«  omnia  reducantur  ad  unum  principium  ,  quod  quidem  sit 
»  primum,  ut  det  coeteris  statum;  et  perfectissimum  ,  ut  det 
»  coeteris  omnibus  complementum.  Quoniam  igitur  primum 
»  principium,  in  quo  est  status,  non  potest  esse  nisi  unum  so- 
»  lum,  (secus  non  esset  primum)  si  mundum  producit.,  cum 
»  non  possit  ipsum  producere  de  seipso,  necesse  est  quod  pro- 
»  ducat  ipsum  ex  nihilo.  Et  quia  productio  ex  nihilo  ponit  esse 
»  post  non  esse,  ex  parte  producti ,  et  immensitatem  in  vir- 
»  tute  producente,  ex  parte  principii;  cum  hoc  sit  solius  Dei, 
»  necesse  est  quod  creatura  mundi  sit  producta  ex  tempore 
»  ab  ipsa  virtute  immensa,  agente  per  se  et  immediate  (1)  ». 

182.  Q.  Utrum  creatio  sit  libera? 

R.  Cum  creatio  sit  entis  effectio  e  nihilo,  patet  esse  omnino 
liberam  ,  tum  ex  parte  mundi  creati ,  tum  ex  parte  Dei.  Ex 
parte  mundi,  quia  mundus  est  contingens;  quod  est  contin¬ 
gens  ,  potest  esse  et  non  esse ;  quod  potest  esse  et  non  esse, 
non  est  necessarium ;'  ergo  libera  est  creatio.  Ex  parte  Dei; 
omnia  enim  intelligentia  et  volentia  sunt  a  Deo;  si  sunt  a  Deo. 
possunt  esse  et  non  esse,  ergo  non  sunt  necessaria:  ergo  ne¬ 
queunt  limitari  infinitum ;  ergo  quod  Deus  vult  extra  se  et 
intelligit,  vult  libere  et  libere  intelligit;  sed  res  creatas  in- 


(1)  Brecil .,  par.  IT,  cap.  1. 

telligit  et  vult  libere,  ergo  libere  creat,  ergo  creatio  non  est 
necessaria. 

183.  Q.  An  Deus  potuerit  facere  mundum  antiquiorem? 

R.  Deus  potuit  mundum  antiquiorem  creare,  in  quantum 
potuit  facere  tempus  ante  hoc,  et  in  illo,  facere  mundum ;  non 
tamen  sic  facere,  quin  haberet  principium,  et  nostri  Magistri 

*  ,  't 

ratio  est ,  «  quia  divina  potentia  et  operatio  non  dependet 
»  nec  a  materia,  nec  a  tempore ;  ergo  qua  ratione  potest  in 
r>  uno  istanti ,  potest  in  alio ;  sed  qua  ratione  in  posteriori, 

»  eadem  ratione  in  priori,  et  si  hoc,  mundus  potuit  fieri  an- 

»  tiquior;  ergo  etc .  Item  divina  essentia  et  potentia  fuit 

»  ante  temporis  principium ,  aut  ergo  fuit  potens  producere 
»  ante,  aut  non.  Si  non;  ergo  erat  impotens;  si  sic:  ergo  po- 
»  tuit  facere  mundum  antiquiorem.  Item  ego  quaero  utrum 
»  potuerit  facere  post.  Si  sic:  sed  non  est  maior  ratio  de  post 
»  quam  de  ante;  ergo  pari  ratione  potuit  facere  ante.  Aut  si 
»  non  potuit  post,  nec  ante;  et  ita  necesse  fuit  quod  tunc; 
»  ergo  videtur,  quod  compulsus  et  non  voluntarius,  mundum 
»  fecit  tunc;  sed  hoc  est  absurdum;  ergo  etc.  (1)  ». 

184.  Q.  Utrum  aeternitas  mundi  repugnet? 

R.  Mundus  non  est  ab  aeterno,  sed  ex  tempore.  Ponere  e- 
nim  mundum  aeternum,  est  omnino,  ut  invincibiliter  demon¬ 
strat  Doctor  noster,  «  est  omnino  contra  veritatem  et  ratio- 
»  nem.  Nam  si  mundus  esse  posset  aeternus,  daretur  multi- 
»  tudo  actu  infinita,  et  infinito  quotidie  fieret  additio;  sed  hoc 
»  absurdum,  quia  impossibile  est  infinito  addi  ;  ergo  mundus 
»  nequit  esse  aeternus.  Repugnat  secundo;  quia  si  plura  es- 
»  sent  infinita,  horum  unum  succederet  alteri;  sed  hoc  esse 
»  nequit,  quia  nihil  maius  infinito,  ergo  etc.  Tertio;  impossi- 
»  bile  est  infinita  simul  esse :  sed  si  mundus  est  aeternus,  cum 
»  non  sit  sine  homine ,  propter  hominem  enim  sunt  quodam 
»  modo  omnia ,  et  homo  duret  finito  tempore ,  igitur  infiniti 

(1)  I.  Sent.  dist.  44,  q.  4  in  fundam. 

»  homines  fuerunt.  Sed  quot  fuerunt  homines,  tot  animae  ra- 
»  tionales  fuerunt;  ergo  infinitae  fuerunt  animae;  sed  quot 
»  animae  fuerunt,  tot  sunt,  quia  sunt  formae  incorruptibiles; 
»  ergo  infinitae  sunt  animae.  Si  tu  dicas  ad  hoc,  quod  circu- 
»  latio  est  in  animabus ,  vel  quod  una  anima  est  in  omnibus 
»  hominibus;  primum  est  error  in  philosophia,  quia,  ut  vult 
»  philosophus ,  proprius  actus  est  in  propria  materia ;  erga 
»  non  potest  anima,  quae  fuit  perfectio  unius ,  esse  perfectio 

»  alterius .  Secundum  etiam  magis  est  erroneum  ;  quia  multo 

»  minus  una  est  anima  omnium  ».  Ultima  ratio  Doctoris  no¬ 
stri  ad  hoc,  est :  «  Impossibile  est,  quod  habet  esse  post  non 
»  esse ,  habere  esse  aeternum  ,  quoniam  haec  est  implicatio 
»  contradictionis;  sed  mundus  habet  esse  post  non  esse;  ergo 
»  impossibile  est  esse  aeternum.  Quod  autem  habeat  esse  po<t 
»  non  esse,  probatur  sic :  omne  illud  quod  totaliter  habet  esse 
»  ab  aliquo  donante  per  essentiam,  producitur  ab  illo  ex  ni- 
»  hilo;  sed  mundus  totaliter  habet  esse  a  Deo;  ergo  mundus 
»  producitur  ex  nihilo  a  Deo;  sed  'non  ex  nihilo  materialiter, 
»  nec  causaliter ;  ergo  ordinaliter.  Quod  autem  ,  omne  quod 
»  totaliter  producitur  ab  aliquo  differente  per  essentiam,  ha- 
»  beat  esse  ex  nihilo,  patens  est;  nam  quod  totaliter  produ- 
»  citur,  producitur  secundum  materiam  et  formam.  Sed  ma- 
»  teria  non  habet,  ex  quo  producatur,  quia  non  ex  Deo,  ma- 
»  nifestum  est  igitur,  quod  ex  nihilo  (1)  ». 

185.  Q.  Utrum  de  non  creante  .  creans  ,  Deus  mutatus  sit 
ab  otio  in  actum? 

R.  Sanctus  noster  respondet  distinguendo,  dicens:  «  quod 
»  quoddam  est  agens  ,  cuius  actio  et  productio  addit  aliquid 
»  supra  agentem  et  producentem.  Tale  ,  cum  de  non  agente 
»  fit  agens  variatur,  aliquo  modo;  et  in  tali,  ante  operationem 
»  cadit  otium,  et  in  operatione  additur  complementum.  Aliud 
»  est  agens,  quod  est  sua  actio,  et  tali  nihil  omnino  advenit 


(i)  II.  Sent.  dist.  1,  q.  2,  art.  1  in  fundam. 

»  cum  producit,  nec  etiam  in  eo  fit  aliquid,  quod  non  prius 

»  infuit;  et  tale  nec  recipit  complementum  in  operando,  nec 

»  in  non  operando,  est  otiosum ;  nec,  cum  de  non  producente 

»  fit  producens,  mutatur  ab  otio  in  actum;  tale  autem  est  Deus 

»  secundum  philosophos,  qui  posuerunt  Deum  simplicissimum. 

»  Patet  ergo ,  quod  stulta  est  eorum  ratio.  Si  enim ,  propter 

»  otium  vitandum  ,  res  ab  aeterno  produxisset ,  sine  rebus 

»  perfectum  bonum  non  esset;  ac  per  hoc  nec  cum  rebus, 

»  quia  perfectissimum  seipso  perfectum  est.  Rursus ,  si  pro- 

»  pter  immutationem,  oporteret  res  ab  aeterno  esse,  nihil 

»  posset  nunc  de  novo  producere.  Qualis  igitur  Deus  esset, 

»  qui  nunc  nihil,  per  se,  posset?  Haec  omnia  dementiam  in- 

»  dicant  magis  quam  philosophiam,  vel  rationem  aliquam.  Si 

»  tu  quaeras  qualiter  possit  capi,  quod  Deus  agat  se  ipso,  et 
% 

»  tamen  non  incipiat  agere,  dicendum,  quod  si  hoc  non  pos- 
»  sit  plene  capi  propter  imaginationem  coniunctam,  potest  ta- 
»  men  necessaria  ratione  convinci;  et  si  quis  a  sensilibus  se 
»  trahat  ad  intelligibilia  aspicienda,  aliquo  modo  perciperet. 

»  Si  enim  quis  quaerat ,  utrum  angelus  possit  facere  lutum 
»  figuli,  cum  non  habeat  manus,  vel  proiicere  lapidem,  respon- 
»  debitur,  quod  potest;  quia  hoc  potest  sola  virtute  sui,  abs- 
»  que  organo ,  quod  potest  anima  cum  corpore  et  membro 
»  suo.  Si  igitur  angelus,  propter  suam  simplicitatem  et  per- 
»  fectionem  ,  tantum  excedit  hominem ,  ut  possit  facere  sine 
»  organo  medio  ,  illud  ad  quod  homo  necessario  indiget  or- 
»  gano,  posset  etiam  facere  per  unum,  quod  homo  potest  per 
»  plura,  quanto  magis  Deus,  qui  est  in  fine  totius  simplicita- 
»  tis  et  perfectionis,  absque  omni  medio,  suae  voluntatis  im- 
»  perio,  quae  non  est  aliud  quam  ipse ,  potest  omnia  produ- 
»  cere  ,  ac  per  hoc  producendo,  immutabilis  permanere  ?  Et 
»  sic  potest  homo  manu  duci  ad  intelligendum.  Hoc  autem 
»  perfectius  capiet,  si  quis  ista  duo  potest  in  suo  opifice  con- 
»  templari,  scilicet,  quod  est  perfectissimus  et  simplicissimus. 
»  Quia  perfectissimus ,  omniae  quae  sunt  perfectionis ,  ei  at- 

»  tribuuntur.  Quia  simplicissimus ,  nullam  diversitatem  in  eo 
»  ponunt,  ac  per  hoc,  nec  ponunt  ullam  varietatem  nec  mu- 
»  tabilitatem;  ideo  stabilis  manens,  dat  cuncta  moveri  (1) ». 

186.  Q.  Utrum  ponere  mundum  aeternum,  praesupposito  po- 
tentiali  principio,  rationale  videatur,  et  intelligibile? 

R.  Praesupposito  potentiali  principio,  ponere  mundum  ae¬ 
ternum  ,  rationale  videtur  Duci  nostro ,  et  intelligibile ,  hoc 
duplici  exemplo :  «  Egressus  enim  rerum  mundanarum  a  Deo, 

»  est  per  modum  vestigii.  Unde  si  pes  esset  aeternus,  et  pul- 
)>  vis  in  quo  formatur  vestigium  esset  aeternus  ,  nihil  prohi- 
»  beret  intelligere  vestigium  pedis  esse  coaeternum,  et  tamen 
»  a  pede  esse  vestigium.  Per  hunc  modum,  si  materia,  sive 
»  principium  potentiale,  esset  coaeternum  auctori,  quid  pro- 
»  hibet  ipsum  vestigium  esse  aeternum?  imo  et  congruum  vi- 
»  detur.  Rursus  aliud  exemplum.  Rationalis  enim  creatura 
»  procedit  a  Deo  ut  umbra;  filius  procedit  ut  splendor;  sed 
»  quam  cito  est  lux,  statim  est  splendor,  et  statim  est  umbra, 

»  si  sit  corpus  opacum  ei  obiectum.  Si  ergo  materia  eoae- 
»  terna  est  auctori,  tamquam  opacum  luci,  sicut  rationabile 
»  est  ponere  filium,  qui  est  splendor  patris,  coaeternum;  ita 
»  rationabile  videtur  creaturas,  sive  mundum,  qui  est  umbra 
»  summae  lucis,  esse  aeternum,  et  magis  rationale  est  quam 
»  suum  oppositum  (2)  ». 

187.  Q.  An  creatio  sit  in  certo  pondere,  numero,  et  mensura? 

R.  Creatio  est  in  certo  pondere,  numero,  et  mensura. «  Quo- 
»  niam  principium  perfectissimum  ,  a  quo  emanat  perfectio 
»  universorum ,  necesse  est  agere  a  se  ,  et  secundum  se  ,  et 
»  propter  se,  et  quia  nullo,  agendo,  indiget  extra  se;  necesse 
»  est  quod  habeat  intentionem  triplicis  causae;  respectu  cuius- 
»  libet  creaturae  ,  scilicet ,  efficientis  ,  exemplaris,  et  finalis. 
*  Necesse  est  etiam,  omnem  creaturam,  secundum  hanc  tri- 

(1)  II.  Sent.  dist.  2,  q.  2,  art.  1  ad  5. 

(2)  II.  Sent.  dist.  1,  q.  2,  art.  1. 

»  plicem  habitudinem  comparari  ad  causam  primam.  Omnis 
Dnim  creatura  constituitur  in  esse  ab  efficiente,  et  confor- 
»  matur  ad  exemplar  et  ordinatur  ad  finem.  Ac  per  hoc  est 
»  una,  vera,  bona,  modificata,  speciosa,  ordinata,  mensurata, 
»  discreta,  et  ponderata;  est  enim  pondus  inclinatio  ordina- 
»  tiva.  Et  haec  quidem  generaliter  dicta  sunt  de  omni  crea- 
»  tura,  sive  corporea,  siv^incorporea,  sive  ex  utrisque  com- 
»  posita,  sicut  est  natura  humana  (1)  ». 

188.  Q .  Utrum  in  rebus  creatis  sit  umbra  ,  vestigium ,  et 
imago  Dei? 

R.  In  rebus  est  umbra ,  vestigium ,  et  imago  Dei  ,  nostro 
Magistro  docente.  «  Nam  umbra  dicitur  in  quantum  re- 
»  praesentat  in  quadam  elongatione  et  confusione  ;  vesti- 
»  gium  in  quadam  elongatione,  sed  distinctione;  imago  vero 

»  in  quadam  propinquitate  et  distinctione . Creaturae  dicun- 

»  tur  umbra,  quantum  ad  proprietates,  quae  respiciunt  Deum 
»  in  aliquo  genere  causae ,  secundum  rationem  causae  inde- 
»  terminatam.  Vestigium,  quantum  ad  proprietatem,  quae  re- 
»  spicit  Deum  sub  ratione  triplicis  causae,  efficientis,  forma- 
»  lis,  et  finalis,  sicut  sunt,  unum  ,  verum,  et  bonum.  Imago, 
»  quantum  ad  conditiones  quae  respiciunt  Deum  non  tantum 
»  in  ratione  causae  ,  sed  et  obiecti ,  quae  sunt  memoria,  in- 

»  telligentia  et  voluntas .  Creatura  ut  umbra,  ducit  ad  co - 

»  gnitionem  communium,  ut  communia;  vestigium  in  cogni- 
»  tionem  communium,  ut  appropriata;  imago,  in  cognitionem 
»  propriorum,  ut  propria.  Quoniam  omnis  creatura  compara- 
»-  tur  ad  Deum  in  ratione  causae,  et  in  ratione  triplicis  cau- 
»  sae,  ideo  omnis  creatura  est  umbra  et  vestigium.  Sed  quo- 
«  niam  sola  rationalis  creatura,  comparatur  ad  Deum  ut  ob- 
»  iectum ,  quia  sola  est  capax  Dei  per  cognitionem  et  amo- 
»  rem,  ideo  sola  est  imago  (2)  ». 

(1)  Brecil.,  par.  2,  cap.  1. 

(2)  I.  Sent.  dist.  3,  par.  1,  art.  1  ad  5. 

189.  Q.  An  reperiatur  Trinitas  in  re  creata? 

R.  Notat  Dux  Noster  acutissime,  quod  «  res  creata  habet 
»  tripliciter  considerari ,  aut  in  se ,  aut  in  comparatione  ad 
»  alias  creaturas,  aut  in  comparatione  ad  causam  primam.  Et 
»  secundum  omnes  hos  modos  contingit  reperire  Trinitatem 
»  dupliciter.  Si  enim  consideratur  quantum  in  se,  vel  quantum 
»  ad  se,  hoc  est,  aut  quantum  acf  substantiam  principiorum, 

»  et  sic  est  illa  trinitas,  materia,  forma,  compositio....;  aut 
»  quantum  ad  habitudines;  sic  est  illa  de  Sapientia:  Omnia  in 
»  numero,  pondere,  et  mensura  disposuisti  (lj.  In  numero  enim 
»  intelligitur  principiorum  distinctio.  In  pondere ,  propria  i- 
»  psorum  inclinatio.  In  mensura,  eorum  ad  invicem  proportio. 

»  Item,  si  consideretur  una  creatura  in  comparatione  ad  alias 
»  -creaturas;  hoc  potest  esse,  aut  in  quantum  agit  actione  na- 
»  turali,  et  sic  sumitur  illa  Trinitas  Dionysii;  substantia,  virtus, 
»  et  operatio ;  aut  in  quantum  agit  actione  spirituali,  et  sic 
»  illa  Augustini,  quo  constat,  quo  congruit,  quo  discernitur,  et 
»  ultimum  refertur  ad  animum.  Si  autem  considerantur  in 
»  comparatione  ad  Deum ,  hoc  potest  esse  dupliciter ;  aut  in 
»  quantum  referuntur  tantum,  et  sic  est  illa:  modus,  species, 
»  et  ordo;  aut  in  quantum  referuntur  et  assimilantur,  et  sic 
»  est  illa:  unitas,  veritas,  et  bonitas.  Quoniam  ergo  vestigium 
»  attenditur  in  comparatione  ad  Deum  proprie  ,  ideo  in  his 
»  ultimis  conditionibus,  proprie  accipitur  vestigium.  Et  quia 

»  magna  est,  inter  istas  comparationes,  convenientia;  ideo . 

»  unitas  respondet  modo ,  qui  respicit  Deum  ut  causam  effi- 
»  cientem;  veritas  speciei,  quae  respicit  ipsum  ut  exemplar; 
»  bonitas  ordini,  quae  respicit  Deum  ut  finem  (2)  ». 

190.  Q.  An  Deus  creaverit  mundum  propter  bonitatem? 

R-  Rerum  conditarum  principalior  causa,  est  Dei  Omnipo¬ 
tentis  gloria ,  non  quidem  augenda,  sed  manifestanda,  et  co- 

(1)  Sap.,  XI* 

(2)  I.  Sent.  dist.  3,  par.  1,  dub.  6. 

inimicanda;  ct  ratio  Magistri  est,  «  quia  ille  finis  est  princi- 
»  palior,  qui  est  perfectior;  sed  gloria  Dei,  sive  bonitas  est  per- 
»  fectior;  ergo  etc....  Item,  ille  est  finis  principalior,  qui  est  es- 
»  sentialior ;  sed  gloria  Dei,  sive  bonitas  est  essentialior  uni- 
»  cuique  rei  conditae  maxime  rationali ,  quam  utilitas  sua; 
»  nam  res,  propter  malitiam,  potest  privari  sua  utilitate ;  sed 
»  non  potest  unquam  quin  Sit  ad  Dei  gloriam,  ergo  etc  ...  Ter- 
»  tio:  ille  est  principalior  finis,  qui  est  universalior;  sed  gloria 
»  Dei  sive  bonitas,  est  finis,  quem  assequitur  omnis  natura, 
»  sive  angelica  sive  humana,  sive  bona  sive  mala;  ergo  etc.  (1)  ». 
Doctrinam  seraphicam  perbelle  Aligherius  versibus  exornat, 
canens : 

Non  per  avere  a  se  di  bene  acquisto, 

Ch’esser  non  puo,  ma  perche  suo  splendore 
Potesse,  risplendendo,  dir  sussisto; 

In  sua  eternita,  di  tempo  fuore, 

Fuor  d’ ogni  altro  comprender,  come  i  piacque, 

S’ aperse  in  nuovi  amor  1’eterno  Amore. 

Ne  prima,  quasi  torpente,  si  giacque; 

Che  ne  prima  ne  poscia  precedette 

Lo  discorrer  di  Dio  sovra  quest’ aeque  (2).  • 

Et  alibi : 

Cio  che  non  muore  e  cio  che  puo  morire 
Non  e  se  non  splendor  di  quella  Idea 
Che  partorisce,  amando,  il  nostro  Sire; 

Che  quella  viva  luce  che  si  mea 
Dal  suo  Lucente,  che  non  si  disuna 
Da  lui,  ne  dalTAmor  che  in  lor  s’ intrea, 

Per  sua  bontate  il  suo  raggiare  aduna, 

Quasi  specchiata,  in  nove  sussistenze, 

Eternalmente  rimanendosi  una  (3). 


(1)  II.  Sent.  dist.  1,  q.  1,  art.  2. 

(2)  Parad.,  c.  XXIX,  v,  14. 

(3)  Parad.,  c.  XIII,  v.  52. 

191.  Q.  Utrum  repugnet  esse  mundum,  entibus  intellectivis, 
carentem  ? 

R.  Ponere  mundum  sine  entibus  intellectivis  est  absurdum. 
Effectus  enim  tunc  est  perfectus,  cum  in  suum  redit  princi¬ 
pium,  unde  circulus,  inter  omnes  figuras,  est  perfectus,  quia  in 
eo  ad  principium  reditur.  Ergo  mundus,  utpote  perfectus,  o- 
portet,  ut  redeat  ad  suum  principium.  Creaturae  autem  ad 
suum  redeunt  principium  ,  quando  similantur  agenti.  Deo  a- 
genti,  assimilatur  maxime  creatura  per  intellectum,  et  volun¬ 
tatem.  Ergo  oportet,  ut  sint  in  mundo  creaturae  intellectuales. 
Causa  mundi  finalis  fuit  bonitas  Dei  non  augenda  sed  mani¬ 
festanda:  manifestatio  autem  supponit  intelligentem  et  volen¬ 
tem,  ergo  etc....  Tertio,  est  absurdum,  quia  perfectio  operis  est, 
ut  agens  operetur  ordinate  et  bene;  sed  ad  ordinem  assequen¬ 
dum,  et  bonum  operandum,  requiritur  creatura  intellectualis 
et  volens;  ergo  etc.  Denique  quod  intelligitur  est  in  intelligente, 
ergo  in  intelligente  sunt  creaturae  corporales;  sed  corporalia 
nequeunt  laudare  Deum  per  se,  quia  ratione  carent;  ergo  in¬ 
digent  spiritualibus,  ergo  convenit,  ut  sint  spiritualia,  ad  lau¬ 
dandum  Deo  pro  materialibus;  ergo  etc....  Unde  egregie  Ma- 
gistdr  «  cum  (Deus)  sit  summa  lux,  fecit  omnia  ad  sui  mani- 
»  festationem.  Cum  sit  summa  bonitas ,  fecit  omnia  ad  sui 
»  communicationem.  Cum  sit  summa  potestas  et  maiestas,  fecit 
»  omnia  ad  sui  laudem.  Non  est  autem  perfecta  laus,  nisi  adsit 
»  qui  approbet.  Non  est  perfecta  manifestatio,  nisi  adsit  qui 
»  intelligat.  Nec  perfecta  comunicatio  bonorum,  nisi  adsit,  qui 
»  eis  uti  valeat.  Et  quoniam  laudem  approbare ,  veritatem 
»  scire,  dona  in  usum  assumere,  non  est  nisi  solummodo  ra- 
»  tionalis  creaturae ,  ideo  non  habent  ipsae  creaturae  irra- 
»  tionales  immediate  ad  Deum  ordinari,  sed  mediante  erea- 
»  tura  rationali ;  ipsa  autem  creatura  rationalis ,  quia  de  se 
»  nata  est  laudare  et  nosse,  et  res  alias  in  facultatem  volun- 
»  tatis  assumere,  nata  est  ordinari  in  Deum  immediate  (1)  ». 

(1)  II.  Sent.  dist.  16,  q.  i,  art.  1,  in  conci. 

192.  Q.  An  Deus  potuerit  mundum  facere  meliorem,  quoad 
substantiam  partium  integrantium  ? 

R.  Deus  potuit  facere  hunc  mundum  meliorem,  quoad  sub¬ 
stantiam  partium  integrantium;  nam,  ut  probat  Doctor,  «  partes 
»  integrantes  mundum,  sunt  linitae  bonitatis  et  intensivae  et 
»  extensivae;  sed  omni  finito  potest  aliquid  maius  et  melius  co- 
»  gitari;  ,sed  Deus  plus  potest  facere,  quam  homo  possit  intel- 
»  ligere,  ergo  etc....  Si  tu  dicas,  quod  mundus  non  potuit  am- 
»  piius  capere ,  hoc  non  solvit :  quia  Deus  facit  capacitatem; 
»  ergo  maiorem  potuit  capacitatem  dare,  cum  eius  potentia 
»  sit  infinita.  Item,  suprema  creatura,  in  universo,  est  finita, 

*  erS°  distat  a  Deo  in  infinitum;  sed  in  distantia  infinita  est 
»  ponere  gradus  infinitos ;  ergo  ultra  bonitatem  creaturarum, 
»  est  intelligere,  creaturas  gradus  bonitatis  habentes;  et  ex 

*  his  P°tuit  integrari  mundus,  ergo  etc....  Item  constat,  quod 
»  Deus  potuit  facere  mundum  ex  partibus  maioribus  mole,  ut 
»  coelum  amplius ,  et  terram  latiorem  ;  ergo  si  potuit  facere 
»  maius  mole,  eadem  ratione  et  maius  virtute;  et  si  hoc,  ergo 
»  simpliciter  melius  (1)  ». 

193.  Q.  An  mundus  potuerit  fieri  melior,  quantum  ad  pro¬ 
prietates  partium  integrantium? 

R.  Proprietas  partium  integrantium  poterat  esse  melioret 
Magister  hanc  adducit  auctoritatem.  «  Potuit  Deus  talem  fa- 
»  cere  hominem,  qui* nec  peccare  vellet,  nec  posset;  et  si  ta- 
»  lem  fecisset,  quis  dubitat  eum  meliorem  fuisse?  ergo  etc..... 
»  Item  melior  est  proprietas  incorruptibilitatis  et  quietis,  quam 
»  corruptionis  et  motus;  sed  omnia  quae  fecit  Deus,  aut  fecit 
»  corporalia,  aut  aliquo  modo  mobilia;  ergo  omnia  potuit  fa- 
»  cere  meliora.  Item,  si  non  potuerunt  creaturae  fieri  melio- 
»  res,  hoc  fuit  aut  quia  Deus  non  potuit  dare  plus,  aut  quia 
»  creaturae  non  potuerunt  plus  capere.  Si  quia  Deus  non  po- 
»  tuit  amplius  dare ;  ergo  divina  potentia  est  limitata,  Si  quia 


(1)  I.  Sent.  dist.  44,  art.  1,  q.  1. 

»  creaturae  non  potuerunt  amplius  capere;  contra,  videmus, 
»  tota  die,  creaturam  meliorari,  et  deteriorari,  salva  substan- 
»  tia  et  capacitate:  ergo  etc.  (1)  ».  Quare  florentinus  Poeta: 

.  .  .  .  ,  Colui  che  volse  il  sesto 
Alio  stremo  dei  mondo,  e  dentro  ad  esso 
Distinse  tanto  occulto  e  manifesto, 

Non  potea  suo  valor  si  fare  impresso 
In  tutto  1' universo,  che  il  suo  verbo 
Non  rimanesse  in  infinito  eccesso  (2). 

194.  Q.  An  Deus  potuerit  facere  mundum  meliorem,  quan¬ 
tum  ad  ordinem  partium? 

R.  Deus  non  potuit  partes  primas  universi  melius  ordinare, 
neque  secundum  suam  sapientiam,  neque  secundum  finem.  Et 
rationes  Doctoris  sunt:  quia  sapientis  est  ordinare:  ergo  sum- 

•  0 

me  sapientis,  summe  sive  optime  ordinare;  ergo  Deus  res  ita 
bene  ordinavit,  quod,  nullo  modo,  poterit  ordinare  melius.  Prae¬ 
terea  si  consideremus  ordinem  elementorum  in  mundo,  constat, 
ea  bene  esse  ordinata.  Unde  non  potest  cogitari ,  quod  ele¬ 
menta  corporum  ordinentur  melius ,  ut  probant  chimici ,  bo¬ 
tanici,  et  physici  nostrae  aetatis  ,  sive  secundum  formas  no¬ 
biles  ,  sive  secundum  qualitates ,  sive  secundum  proportiones 

numerales;  ergo  etc .  Tertia  Doctoris  ratio  est,  «  quia  est 

»  ordo  partium  in  toto;  et  est  ordo  partium  in  fine.  Primus 
»  ordo  respicit  sapientiam,  secundus  ordo  respicit  bonitatem; 
»  et  sunt  isti  duo  ordines  ita  coniuncti ,  ut  unus  alteri  con- 
»  formetur;  et  ordo  partium  in  universo,  est  propter  ordina- 
»  tionem  ad  finem.  Si  autem  loquamur  de  ordine  partium  in 
:>  universo;  aut  hoc  est  quantum  ad  partes  primas  et  sub- 
»  stantiales:  et  sic  absque  distinctione  optime  sunt  ordinatae, 
»  ita  quod  melius  ordinari  non  potuerunt,  quia  in  eis  consi- 
»  stit  ordo  substantialis,  et  pulchritudo  universi  immutabilis. 

(1)  Loco  cit.  q.  2. 

(2)  Parad.,  c.  XIX,  v.  50. 

»  Vel  quantum  ad  partes  corruptibiles  et  remotas,  et  hoc  du- 
»  pliciter.  Aut  absolute  et  ut  nunc;  et  sic  potuerunt  melius 
»  ordinari,  et  aliquando  erunt  melius  ordinatae.  Aut  simpli- 

»  citer  et  in  relatione  ad  finem;  et  sic  sunt . res  optime  or- 

»  dinatae .  quia  universum  est  tamquam  pulcherrimum  car- 

»  men  ,  quod  decurrit  secundum  optimas  consonantias  ,  aliis 
»  partibus  succedentibus  aliis,  quousque  res  perfecte  ordinen- 
»  tur  in  finem.  Unde,  sicut  in  productione  rerum  manifestatur 
»  potentia  summa  creans  ex  nihilo  ,  sic  ordo  rerum  in  uni- 
>  verso  in  se  ostendit  sapientiam ,  et  ordo  ad  finem,  bonita- 
»  tem  »,  Si  dices,  quod  ordinis  bonitas  pendet  ex  partibus, 
Divus  Bonaventura  reponet  «  quod  sicut  aliqua  contingentia 
»  in  se  habent  esse  absolutum  contingens  ,  sed  ordinem  ne- 
»  cessarium,  sic  et  in  proposito  intelligendum,  quod  quamvis 
*  aliquid  non  sit  optimum  in  se,  tamen  optime  ordinatur.  Et 
»  exemplum  huius  patet  in  partibus  corporis  ,  et  in  re  arti- 
»  ficiali,  in  qua  est  consonantia  et  harmonia,  sicut  in  cithara. 
»  Quamvis  enim  nobilior  sit  situs  oculi  quam  pedis,  tamen  si 
»  consideremus  utrumque,  secundum  suum  officium,  tam  ocu- 
»  lus  quam  pes,  optime  situati  sunt  in  toto,  ita  quod,  nec  o- 
»  culus  melius  pede,  nec  e  converso;  et  ita  dicit  Augustinus, 
»  quod  sicut  Angelus  optime  in  coelo,  ita  vermiculus  optime 
»  in  vimo,  sicut  in  terra.  Et  similiter  apparet  in  cithara;  pos- 
»  sunt  enim  omnes  cordae  ita  proportionari ,  quod  si  aliqua 
»  tendatur,  ut  detur  ei  melior  sonus,  nunquam  remanebit  con- 
»  sonantia.  Similiter  dictiones  possunt  ordinari  ad  faciendum 
»  versum  ,  ita  quod  ex  illis  dictionibus  ,  impossibile  est  fieri 
»  versum  melius  ordinatum,  sic  in  proposito  intelligendum  (1) ». 

(1)  I.  Sent.  dist.  44,  art.  1,  in  tota  q.  3. 

CAPUT  III. 

DE  NATURA  CORPORALI. 

195.  Q.  Quot  modis  consideranda  sit  natura  corporea? 

R.  Triplici  modo  consideratur  a  Magistro,  nempe  quantum 
ad  fieri,  quantum  ad  esse,  et  quantum  ad  operari  (1). 

196.  Q.  Quoad  fieri  quid  considerandum? 

R.  De  natura  corporea  quantum  ad  fieri,  haec,  iuxta  mentem 
Seraphici,  sunt  tenenda,  scilicet,  quod  sex  diebus  sit  in  esse  pro¬ 
ducta,  per  triduum  autem  eam  distinxit,  et  per  alterum  ornavit 
consummavitque;  et  ratio  haec  est. «  Quia  enim  res  manant  apri- 
»  mo  principio  et  perfectissimo,  tale  autem  est  omnipotentissi- 
»  mum,  sapientissimum  et  benevolentissimum;  ideo  oportuit, 
»  quod  sic  producerentur  in  esse,  ut  in  earum  productione,  tri— 
»  plex  reluceret  nobilitas  praedicta  et  excellentia.  Et  ideo  tri- 
»  formis  fuit  operatio  divina  ad  producendum  mundanam  ma- 
»  chinam,  scilicet  creatio,  quae  appropriate  respondet  omnipo- 
»  tentiae;  distinctio,  quae  respondet  sapientiae;  ornatus,  qui 

»  respondet  bonitati  largissimae.  Rursus,  quia  distinctio  corpo- 

* 

»  rum  mundi  attenditur  secundum  triplicem  modum,  ideo  facta 
»  fuit  per  triduum.  Est  enim  distinctio  naturae  luminosae  a 
»  perspicua  et  opaca,  et  haec  facta  est  in  primo  die,  in  di- 
»  visione  lucis  a  tenebris;  et  est  distinctio  naturae  perspi- 
»  cuae  a  perspicua,  et  haec  facta  est  secunda  die,  in  divisione 
»  aquarum  ab  aquis;  et  est  distinctio  naturae  perspicuae  ab 
»  opaca,  et  haec  facta  est  tertia  die,  in  divisione  aquarum  a 

»  terris .  Et  quia  ornatus  correspondet  distinctioni,  ideo  si- 

»  militer  tribus  diebus  debuit  consummari.  Est  enim  ornatus 
»  naturae  luminosae,  et  hic  factus  est  quarta  die,  in  forma- 
»  tione  stellarum  et  solis  et  lunae ;  et  est  ornatus  naturae 


(1)  BreoiL,  par.  2,  cap.  2. 

J)  perspicuae  ,  et  hic  factus  est  quinta  die,  in  qua,  ex  aquis 
»  facti  sunt  pisces  et  aves,  ad  ornatum  aeris  et  aquae ;  et  est 
ornatus  naturae  opacae  ,  scilicet  terrae ,  et  hic  factus  est 
sexta  die,  in  quo  factae  sunt  bestiae ,  facta  sunt  et  repti- 
»  lia  ,  lacta  est  etiam  ad  consummationem  omnium  natura 
»  humana  (1)  ». 

197.  Q.  Utrum  dies  Mosaici  dicant  sex  epochas,  sive  geo— 
logicas  aetates  ? 

jR.  Opinio ,  quae  dicit  sex  dies  Mosaicos  esse  sex  epochas 
geologicas,  vocatur  a  Magistro,  magis  rationi  consona.  Scribit 
enim:  «  Circa  hanc  quaestionem  diversae  sunt  sanctorum  o- 
»  piniones.  Quidam  enim  sancti  in  hac  quaestione  magis  se- 
»  cuti  sunt  viam  theologicam,  trahentes  rationem  ad  ea  quae 
»  sunt  fidei.  Quidam  vero  ,  inter  quos  praecipuus  fuit  Augu- 
»  stinus,  magis  secuti  sunt  viam  philosophicam,  quae  illa  po- 
»  nit,  quae  videntur  magis  rationi  consona  ;  unde  et  intelle- 
»  ctum  scripturae  trahit  ad  rationis  confirmationem  et  atte- 
»  stationem.  Unde,  cum  videatur  rationabilius  a  summa  po- 
»  tentia  omnia  produci  simul,  et  mora' temporis  interiacentis, 
»  nullius  videatur  esse  utilitatis,  vel  necessitatis,  posuit  omnia 
»  simul  esse  producta ,  suam  positionem  confirmans  per  au- 
»  ctoritates  Sacrae  Scripturae,  et  exponens  illud,  quod  videtur 
»  sibi  contradicere,  videlicet  de  dierum  distinctione,  ostendens, 
»  quod  illi  dies  non  fuerunt  dies  materiales  ,  sed  potius  spi- 
»  rituales,  qui  omnes  simul  potuerunt  esse;  et  haec  positio 
»  multum  fuit  rationabilis,  et  valde  subtilis  (2)  ». 

198.  Q.  Cur  Deus  maluerit  per  successionum  temporum  res 
creare  ? 

R.  Magister  noster  et  dux,  sapientissime  respondet.  «  Licet 
»  potuerit  Deus  omnia  facere  in  instanti ,  maluit  tamen  per 
»  successionem  temporum,  tum  propter  distinctam  et  claram 

(1)  BreeiL,  par.  2,  cap.  2. 

(2)  II.  Sent.  dist.  12,  q.  2,  ad  1. 

»  repraesentationem  potentiae,  sapientiae  et  bonitatis;  tum 
)>  propter  convenientem  correspondentiam  dierum,  sive  tem- 
»  porum  et  operationum;  tum  etiam,  ut  sicut  in  prima  mundi 
»  conditione  fieri  debebant  seminaria  operum  flendorum ,  sic 
»  fierent,  et  praefigurationes  temporum  futurorum.  Unde  in 
»  illis  sex  diebus  quasi  seminaliter  praecessit  distinctio  o- 
»  mnium  temporum,  quae  'explicantur  per  decursum  sex  ae~ 
»  tatum,  et  hinc  est,  quod  sex  diebus  operum  additur  septi- 
»  mus  quietis  ;  qui  dies  non  scribitur  habere  vesperam  ,  non 
»  quia  non  habuit  dies  illa  noctem  succedentem,  sed  ad  prae- 
»  figurandum  animarum  quietem,  quae  unquam  habebit  fi- 
»  nem  (1)  ». 

199.  Q.  Quare  post  omnia  productus  sit  homo? 

R.  Duci  nostro  occurrit  triplex  ratio,  scilicet  partium  cor¬ 
poris  multitudo,  animae  et  corporis  distantia,  totius  compo¬ 
siti  perfectio.  «  Propter  partium  corporis  multitudinem  de- 
»  buit  homo  ultimo  produci;  cum  enim  corpus  eius  sit  com- 
»  pletissimum  inter  coetera  corpora,  et  quanto  aliquid  com- 
»  pletius  tanto  posterius  ,  post  omnia  producendus  erat. 
)>  Propter  animae  et  *corporis  distantiam  ,  debuit  fieri  post 
»  coetera  ;  quia  enim  distat  anima  a  corpore  ,  et  non  solum 
»  sicut  forma  a  materia,  sed  etiam  sicut  spirituale  a  corpo- 
»  rali,  et  sicut  perpetuum  a  corruptibili:  ideo  magna  distan- 
»  tia  temporis  debuit  intervenire  inter  productionem  hominis, 
»  quantum  ad  materiale  principium,  et  coniunctionem  suarum 
»  partium,  ut  per  distantiam  temporis  intelligeretur  distantia 
»  principiorum  constituentium.  Et  propter  totius  compositi 
»  perfectionem,  post  coetera  debuit  homo  produci;  quia  enim 
»  homo,  sua  dignitate  et  complemento,  finis  est  omnium  cor- 
»  poralium;  ideo  post  omnia  erat  producendus  ,  ut  sua  pro- 
»  ductione  finiret  et  compleret  omnia  praecedentia,  sicut  fi- 
»  nis  complet,  quod  ad  ipsum  ordinari  debet  (2)  ». 

(1)  BreciL,  p.  2,  cap.  2. 

(2)  II.  Sent.  dist.  15,  art.  2,  q.  2. 

200.  Q.  Utrum  geologica  scientia  cogat  aliquid  contra  nar¬ 
rationem  Mosaicam? 

R.  Non  solum  nihil  cogit,  sed  confirmat.  Dixit  enim  Moyses, 
quod,  congregatis  in  unum  locum  inferioribus  aquis,  terra  ap¬ 
paruit  arida,  inanis  et  vacua,  idest  sine  entibus  aut  vegeta- 
libus,  aut  viventibus,  quae  postea  exierunt.  Et  Cuvier,  Ampere, 
Elie,  De-Beaumont  diligenter  solum,  naturae  librum,  perscru¬ 
tantes,  se  invenisse  fatentur,  vitam  non  semper  in  globo  fuisse; 

% 

admittunt  enim  formationis  aetatem,  qua  materia  mundana 
aquae  vel  ignis  vi  liquescens  ,  omnisque  vitae  organicae  ex¬ 
pers,  concrevit,  mediis  aquis,  in  graniticas  illas  moles,  quibus 
nullum  inest  vitae  vestigium. 

Secundo,  scribit  Moyses,  congregatis  aquis  atque  crescente 
iam  terra,  vegetalia,  tertia  die,  germinasse  super  faciem  ter¬ 
rae.  Et  scientia  geologica,  ducibus  praecitatis  auctoribus,  tel- 
luricis  investigationibus  ducta,  revelationi  cohaeret.  Admitti¬ 
tur  enim  vegetationis  aetas,  qua,  terra  aquis  libera,  virescere 
coepit,  illasque  edere  plantas,  quae  apparent  in  infimis  stra¬ 
tis,  absque  ullo  animalium  vestigio. 

Tertio,  Moyses  item  docuit,  post  vegetalia,  die  quinta,  pro- 
diisse  reptilia  aquosa  et  volatilia,  et  die  sexta,  reptilia  et  o- 
^  mnia  animantia  terrestria.  Et  scientiae  geologicae  cultores 
principes,  hoc  documentis  confirmant.  Admittitur  enim  tertia 
aetas  animationis  pelagicae,  et  quarta  animalium  grandium 
aetas,  fluviatilium,  terrestrium;  et  tertiae  aetatis  sunt  testes 
conchae  marinae  iacentes  cum  plantis  in  stratis  secundariis; 
et  quartae  extant  spolia  in  superioribus,  sine  ullo  generis  hu¬ 
mani  indicio ;  unde  probabile  fit ,  hominem  nondum  extitisse. 
Quibus  testimoniis  confirmatur  sententia  Mosaica,  qua  dicitur 
homo  ultimus  in  creatione. 

Quarto  denique  Moyses  posuit  lucem  ante  solis  creationem; 
lux  enim  in  primo,  sol  die  quarto  creatur.  Et  scientia  astro- 
nomica,  ducibus  Young  ,  Fresnel  et  Arago,  hoc  idem  ponit. 
Praeter  enim  solis  lucem,  adest  lux  electrica,  ab  astro  maiori, 

independens.  Quartas  igitur  et  primus  dies  conveniunt,  et  Moy  • 
ses,  multis  saeculis,  scientiae  progressum  adiuvit. 

201.  Q.  De  natura  corporea  quoad  esse  quid  praecipue  no¬ 
tandum  ? 

R.  Tria  sunt  praecipue  observanda  ex  Magistro  nostro  (1): 
materia,  forma,  materia  et  forma  ad  invicem  essentialiter  or¬ 
dinata.  Materia  est  aliquid,  quod  non  est  omnjno  aliquid,  nec 
omnino  nihil,  sed  aliquid,  quod  est  medium,  inter  aliquid  et 
nihil.  Hinc  patet  quod  materia,  hoc  ipsum  quod  est,  omnino 
est  ens  in  potentia ;  ideoque  per  sui  essentiam  nullum  habet 
actum,  nullam  formam:  ergo  nullam  distinctionem ;  et  tamen 
non  est  nihil:  ergo  oportet  quod  sit  una,  sine  multitudine;  ergo 
una  numero :  ergo  tam  corporalium  quam  spiritualium  una; 
ergo  de  se  infinita,  et  ad  formas  infinitas  ;  ergo  in  omnibus 
materiatis.  Attamen  in  spiritualibus,  materia  substat  formae 
substantiali  tantum,  in  corporibus  superioribus,  formae  sub¬ 
stantiali  et  quantitati ,  et  in  inferioribus,  formae  substantiali 
et  quantitati,  et  contrarietati.  Sed  si  materia  est  una  numero 
tam  corporalium  quam  spiritualium ,  undenam  oritur  rerum 
specificatio?  Oritur  ex  forma,  quae  est  substantia  simplex, 
activa,  quae  materiam  determinat,  et  habetur,  ut  fons  unita¬ 
tis,  activitatis  et  qualitatis.  Hinc  individuum  ,  quod  sit  hoc, 
habet  a  materia,  secundum  quod  habet  positionem  in  loco  et 
tempore;  quod  sit  aliquid,  habet  a  forma.  Materia  igitur  dat 
esse  formae,  sed,  essendi  actum  dat  forma  materiae.  Sed  hae 
formae  indi  viduantes,  quid  sunt?  Sunt  divini  Artificis  princi¬ 
paliter  agentis,  ut  notat  Sanctus  noster,  et  producentis  in  o- 
mnis  rei  educti one  non  totaliter  efficientis,  conceptus  sive  ra¬ 
dii,  qui,  per  suam  liberam  voluntatem,  actuantur  in  vi  creata. 
Unde  Aligherius,  in  cantu  vigesimo  nono  Paradisi: 

Forma  e  materia  congiunte  e  purette 
Usciro  ad  atto,  che  non  avea  fallo, 

Cqme  d’arco  tricorde  tre  saette  ; 

(1)  II.  Sent.  dist.  3,  art.  1,  par.  1,  q.  1.  2.  3. 

E  come  in  vetro,  in  ambra  od  in  cristallo 
Raggio  risplende  si,  che  dal  venire 
All’esser  tutto  non  e  intervallo; 

Cosi  il  triforme  effetto  dei  suo  Sire 
Nell’ esser  suo  raggio  insieme  tutto, 

Senza  distinzion  nelT esordire. 

Concreato  fu  ordine  e  costrutto 
Alie  sustanzie,  e  quelle  furon  cima 
Del  mondo,  in  che  puro  atto  fu  produtto. 

Pura  potenzia  tenne  la  parte  ima; 

Nel  mezzo  strinse  potenzia  con  atto 
Tai  vime,  che  giammai  non  si  divima  (1). 

Ex  hac  Doctoris  nostri,  et  Aligherii  doctrina,  fluescit,  omnem 
substantiarum  essentiam  tribus  constare,  materia,  forma,  ea- 
rumque  essentiali  connexione. 

202.  Q.  Quot ,  et  an  conveniant  mundo  principia  elemen¬ 
taria  ? 

R.  Principia  elementaria,  in  pura  et  exquisita  eorum  na¬ 
tura  considerata  ,  quatuor  admittebantur  a  scholasticis :  aer, 
aqua,  terra,  et  ignis.  Dixi  in  pura  et  exquisita  eorum  natura; 
quia  ea.  non  ut  sunt  sub  nostra  experientia,  quae  mixtorum 
conditiones  subeunt  ,  sed  in  se  considerabant.  Ad  haec  ele¬ 
menta  omnia  alia  reducebant ;  quia  omne  corpus,  quantumvis 
resolvatur,  alteretur,  transmutetur,  semper  aliquid  tenet  vel 
naturae  terrae,  vel  aeris  ,  vel  ignis,  vel  aquae.  Docebant  et¬ 
iam  esse  transmutabilia,  et  resoluta  posse  denuo  recomponi. 
Sed  in  mixtis,  formae  elementares  quomodo  servantur?  Ser¬ 
vantur,  scholasticis  docentibus  ,  saltem  virtute ,  si  non  actu. 
Coeterum  mundo  convenit  esse  principia  elementaria  sive  sim¬ 
plicia  ,  secus  nullius  motus  et  vicissitudinis  gignendae  capax 
foret,  quod  maxime  esset  incongruum,  et  vitae  cosmicae  ad¬ 
versum.  Hac  enim  suppositione,  latius  pateret  ens-terminus, 


(1)  Parad.,  c.  XXIX,  v.  22. 

materia,  quam  ens  principium;  neque  haberentur  illae  dispo¬ 
sitiones  et  praeparationes  chimicae,  physicae  et  mecanicae, 
ex  quibus,  initia  vegetalium  et  animalium,  eorumque  organi- 
zationum,  ducuntur.  Sed  hic  iuvat  verba  referre  Divi  Bona- 
venturae  ,  qui  rem  ontologice  considerans  ,  sic  bene  ratioci¬ 
natur.  «  Cum  natura  corporalis,  ad  perfectionem  sui  et  ex- 
»  pressionem  sapientiae  multiformis  primi  principii,  requirat 
»  multiformitatem  formarum ,  sicut  apparet  in  mineralibus. 

»  plantis  et  animalibus,  necesse  fuit,  ponere  aliqua  corpora 
»  simplicia ,  quae  multiformiter  possunt  misceri  ad  introdu- 
»  ctionem  formarum  multiformium ;  et  talis  est  natura  sub- 

»  iecta  contrarietati,  et  haec  est  elementaris; .  et  quoniam 

»  mixtio  fleri  non  potest,  nisi  per  contraria  agentia  et  patien- 
»  tia;  ideo  necesse  fuit,  duplicem  contrarietatem  fleri  in  ele- 
»  mentis  ,  scilicet  quantum  ad  qualitates  activas  ,  quae  sunt 
»  calidum  et  frigidum  ,  et  quantum  ad  passivas  ,  quae  sunt 
»  humidum  et  siccum.  Et  quia  quodlibet  elementum  agit  et 
»  patitur  ,  ideo  quodlibet  habet  duas  qualitates  ,  unam  acti- 
»  vam  et  aliam  passivam;  ita  tamen  quod  unam  principalem 
»  et  propriam,  aliam  accidentalem  vel  aquisitam  (1)  ». 

203.  Q.  Quid  significet  principium  activum? 

R.  Principium  activum  est  substantia  simplex  ,  materiae- 
visceribus  latens,  et  singulis  elementis  inhaerens,  et  primum 
rudimentum  substantiae  ,  quod  vim  animalem  vocat  Chryso- 
stomus,  et  legem  naturae  datam,  Basilius.  Hic  spiritus  cosmi- 
cus  multiplicatur,  divisis  particulis  materiae  in  tot  distincta 
principia,  quot  sunt  particulae  animatae,  et  progrediente  or- 
ganizatione  materiae,  etiam  magis  perficitur,  novasque  vire? 
explicat,  et  acquirit. 

204,  Q.  Utrum  mundo  conveniant  corpora? 

R.  Corpora,  adspectabilem  mundi  partem  constituunt ,  in 
quo,  veluti  in  opificio  quodam,  vires  operantur  cosmicae,  effe- 


(1)  Brevil.,  cap.  3,  par.  2. 

ctus  materiales  producunt,  et  leges,  et  motus,  et  generationes 
et  corruptiones  efficiunt ,  quas  divina  Sapientia,  invisibilibus 
quibusdam  characteribus,  in  ipsis  impressit.  Corpora  igitur 
spiritibus,  sive  qua  materia,  sive  qua  instrumenta  ,  sive  qua 
termini  ac  stimuli  earum  actionum,  serviunt.  Serviunt  etiam 
tum  elementaribus  spiritibus,  tum  animalibus,  quia  eorum  exi- 
stentia  et  operationes,  a  corporibus  pendent.  Serviunt  ratio¬ 
nalibus,  quia  sunt  materia  cognitionum,  atque  stimuli  ad  eo¬ 
rum  inertiam  superandam  ,  et  innumeras  vires  latentes  ex¬ 
plicandas.  Denique  corpora  serviunt  Angelis  ,  quia,  plurimis 
angelicis  officiis  adimplendis,  sunt  convenientia.  Concludendum 
est  igitur ,  corpora  convenire  mundo.  Sine  enim  corporibus, 
mundus  esset  imperfectus;  non  essent  relationes  inter  meta- 
physicam,  et  physicam;  nullus  esset  ordo  et  harmonia  ,  quae 
ex  rebus  activis  et  passivis  exurgit;  termini  operationum  de¬ 
ficerent,  et  creatura  spiritualis,  regimine  in  corpoream,  care¬ 
ret.  Ad  rem  Augustus  Conti :  Querula  Iacobi  Leopardi  inter¬ 
rogatio  : 

Che  fa  Paria  infinita  e  quel  profondo 
Infinito  seren  ? 

ab  omnibus  consideratione  praeditis  repetitur,  et  valet;  ad 
quid  natura,  ad  quid  animalia  ratione  expertia?  Numquid 
hominis  intelligentia,  corporum  organis  praeditorum  conditio¬ 
nem  exigebat,  aut  latius,  num  ordo  universi,  materiali  natura 
indigebat?  Numquid  satis  non  erat  creare  tantum  intellectus, 
supremum  naturae  gradum,  magis  quam  gradus  minores  mul¬ 
tiplicare?  Ad  quid,  insensibilia  pro  sensilibus  creare,  et  haec 
pro  rationalibus?  Equidem  ,  hae  creaturae,  gradus  sunt  uni¬ 
versi,  et  ordinem  demonstrant;  sed  quomodo  patebit  id  esse 
necessarium  ?  His  quaesitis  alia  obviant,  quae  exclusive  quae¬ 
stionem  solvunt.  In  vita  naturali  quid  constitueret  in  actum 
intellectus  finitos ,  cum  omnis  potentia  creata,  impulsu  indi¬ 
geat?  Numquid  ad  cognoscendi  actum,  ipse  Deus  eos  moveret? 
S  ed  causa  prima,  nil  quoad  naturae  ordinem  operatur,  sine  causis 

naturalibus.  Aut  intellectus  se  cognosceret  per  seipsum  ?  Nequa¬ 
quam;  cuilibet  enim  potentiae  limitatae  impulsus  requiruntur, 
proindeque,per  harmoniam  cum  aliis  rebus,  intellectus  cognosci¬ 
tur.  Aut  intellectuales  naturae,  unae  in  alias  agentes,  se  in¬ 
vicem  ad  cognitionem  impellerent?  Negamus;  spiritualis  enim 
natura,  ne  potest  quidem  in  aliam  sibi  similem  naturam  agere, 
quin  supponatur  iam  cognitio  tamquam  effectus.  En  ergo  quare 
oporteat,  ut  ordines  inferiores  naturae  sint  praeordinati,  tam¬ 
quam  impulsus  intellectibus  pervius  ,  ut  ipsi  ,  in  harmonia 
universali,  universum  cognoscentes,  semetipsos,  alios  intelle¬ 
ctus,  et  Artificem  aeternum,  cognoscant.  Quid  ergo  sibi  vult, 
querule  Poeta  ,  infinitus  aer  ,  immensa  spatia,  corporumque 
mundus  ?  Liber  est  signorum,  quae  homini  apparent,  notarum 
faventium  intellectibus  per  universum  sparsis,  quamvis  modo 
differant  a  nostro;  est  liber  signorum  necessarius,  ut  legere 
queas,  spiritualis  naturae  et  Dei,  sensum  (1). 

205.  Q.  Utrum  doctrina  scholastica  materiae  et  formae  sit 
vera,  et  prae  coeteris  eligenda? 

R.  Illa  doctrina  est  vera,  et  prae  coeteris  eligenda,  quae 
factis  non  opponitur,  sed  congruit.  Ast  talis  est  doctrina  scho¬ 
lastica  de  materia  et  forma;  nam  affinitatis  leges  observat, 
principia  cohaesionis  ponit,  corpora  simplicia  admittit,  quae, 
sub  actione  formae  substantialis,  diverse  concurrunt  ad  molem 
mundi  efformandam,  dispositionem  et  structuram  partium  com¬ 
positi  adstruendam,  et  vires  omnes  naturales,  ut  instrumenta 
formarum  substantialium  activas,  servat.  Nec  solum  factis  non 
obviat,  sed  congruit.  Physici  enim  hodierni,  fere  omnes,  prin¬ 
cipium  activum  et  passivum,  ubique  detegunt.  Extensio  enim 
corporum  haec  duo  requirit,  sine  enim  principio  unitatis,  nul¬ 
lum  est  corpus,  et  renixus  vim  dicit  quamdam.  Adde  quod  cry- 
stalizationis  phoenomena,  sine  vi  quadam  intrinseca  corpori¬ 
bus,  explicari  nequeunt,  quae  vis  legem  molecularum  coadu- 


(1)  Armon.  delle  cose,  vol.  II,  cap.  33. 

nationis  uniformem  explicat,  et  materiam  extensam  suppedi¬ 
tat,  sine  qua  non  habetur  forma  externa.  Insuper,  sine  formis 
substantialibus,  quis  explicare  posset  varietatem  mundi  cor¬ 
porei  mirabilem  ?  Praeter  hanc  rationem,  quam  intimam  vo¬ 
camus,  doctrina  scholastica  evincitur  vera,  ex  falsitate  aliorum 
sisthematum.  Atomismus  enim,  naturam  molecularum  non  ex¬ 
plicat,  eis  enim  tribuit  extensionem  aliquam,  et  extensio  con¬ 
cipi  non  potest  ,  quin  partes  habeantur  extra  partes.  Adde, 
varietatem  corporum  harmonicam,  ab  atomistis  explanari  non 
posse.  Nec  magis  solidum  est  atomismi  chimici  sisthema.  Nihil 
enim  manifestare  valet  de  natura  intima  corporis  simplicis. 
Ideo  quaestionem  non  attingit  metaphysicam.  Rursus  sisthe- 
mata  dinamica,  in  sensu  Leibnitz  et  Boscovik,  merae  hypothe- 
ses  sunt,  de  quibus  silent  tum  experientia,  tum  ratio.  Denique 
doctrina  scholastica,  elementa  a  priori  non  aggerit,  factis  e- 
nim  nititur  omnibus  manifestis.  Sed  modus,  quo  forma  e  ma¬ 
teria  educitur,  non  satis  explanatur?  Quid  importat?  ad  es¬ 
sentiam  sisthematis  non  spectat. 

206.  Q.  De  natura  corporea  ,  quantum  ad  operari  et  in¬ 
fluere,  quid  dicendum? 

R.  Divo  Magistro  inhaerentes ,  hoc  tenemus ,  scilicet  quod 
coelestia  influunt  in  terrestria  et  elementaria.  Et  Doctoris  ra¬ 
tio  haec  est:  «  quia  cum  in  corporibus  coelestibus  propter 
»  proximitatem  ad  primum  principium  sit  lux,  motus,  calor, 
»  et  virtus;  lux,  ratione  suae  formae  et  speciei  ;  motus,  re- 
»  spectu  superioris  influentis;  calor,  respectu  inferioris  na- 
»  turae  suspicientis;  virtus  vero,  omnibus  modis  praedictis, 
»  cum,  inquam,  ita  sit,  coelestia  corpora  per  lumen  et  motum 
»  sunt  in  distinctiones  temporum  scilicet  diei,  secundum  lucem 
»  solis  et  motum  firmamenti;  mensis  secundum  motum  lunae... 
»  anni  secundum  solem;  temporum  vero  secundum  varium 
«  planetarum  motum  distantiam  et  concursum  ,  ascensum  et 
»  descensum  ,  retrogradationem  et  statum  ,  ex  quibus  oritur 
»  diversitas  in  temporibus.  Per  virtutem  autem  et  calorem 

»  influunt  ad  productionem,  eorum,  quae  ex  elementis  gene- 
»  rantur  excitando  ,  promovendo  ,  conciliando ;  ita  quod  in- 

»  fluunt  in  mineralia, .  in  vegetabilia,....  in  sensibilia,....  in 

»  corpora  humana,  quae  disposita  sunt  ad  nobilissimam  for- 
»  mam,  quae  est  anima  rationalis,  ad  quam  ordinatur,  et  ter- 
»  minatur  appetitus  omnis  naturae  sensibilis  et  corporalis,  ut 
»  per  eam,  quae  est  forma  ens  ,  vivens,  intelligens,  sentiens, 
»  quasi  ‘  ad  modum  circuli  intelligibilis  reducatur  ad  suum 
»  principium  in  quo  perficiatur  et  beatificetur  (1)  ».  Sed  haec 
Ducis  nostri  positio  pulcherrime  et  solide  declaratur  ab  Au¬ 
gusto  Conti  in  opere,  cui  titulus:  Armonia  delle  cose  (2).  Con-» 
siderans  enim  tum  plagarum  tum  locorum  conditiones  phy¬ 
sicas,  relate  ad  intimam  hominis  naturam,  sic  a  plagis  inci¬ 
piens  ratiocinatur:  Vis  plagae  in  corpora,  et  per  haec  in  a- 
nimum  omnino  liquet ;  et  hoc  ipsa  conscientia  testatur ;  scimus 
enim  qualitatem  sensationum,  a  coeli  et  aeris  temperie  ema¬ 
nantium,  quaeque  a  causis  nostram  naturam  valide  ordinatam 
disponentibus  procedunt,  disponere  etiam  partem  nostram  in¬ 
teriorem  ;  et  ita  nebula  torpentem  reddit  intellectum  ,  et  sol 
nos  excitat,  ut  aves  cantu.  Conscientiae  congruunt  tum  geo¬ 
graphia  tum  historia . ;  revera,  in  nonnullis  Indiae  partibus, 

plagam  dulcem  et  enervantem  quis  dubitat  valde  favere  mol¬ 
litiei  incolarum?  Numquid  ardens  Arabum  oculus,  solis  Africae 
ardoribus  non  respondet?  Cum  per  veterum  viatorum  scripta 
legimus,  Palestinam  et  Syriam  tali  coeli  splendore  gaudere,  ut 
parva  foenestra  ibi  magis  domum  illuminet,  quam  magna  a- 
pud  nos,  statim  inferimus  unam  ex  praecipuis  causis  fervidae 
imaginationis  gentium  orientalium.  Si  musicalia  instrumenta, 
quam  cito  sentiunt  aerem  humescentem  aut  arescentem  ,  et 
hoc  sonitu  demonstrant:  idem  est  in  homine,  qui,  has  causarum 
et  effectuum  relationes  sono  proprio,  idest  sermone,  aut  sua- 

(1)  Breoil.,  par.  2,  cap.  4. 

(2)  Vol.  I,  cap.  17. 

viori  aut  acri,  secundum  coeli  suavitatem  aut  asperitatem, 

denotat .  Nec  hoc  differt  quoad  loca  ,  et  tantum  dicam  de 

peculiari  influxu,  quo  donantur  in  sensus,  et  in  alias  hominis 
facultates,  eo  ut,  in  eis  imprimant  quamdam  sui  formam.  Pri¬ 
mus  est  visus,  sic  inter  sensus  aptissimus  est  ad  imaginatio¬ 
nem  et  intellectum  perficiendum;  nam,  secundum  naturales 
prospectus,  diversimode  animus  informatur.  Exempli  gratia, 
qui ,  Florentia  relicta ,  Mugellum  versus  graditur  et  in  laeta 
via,  collibus  et  Alpis  Penninis  circumclusa,  amniculis  sulcata, 
vitibus,  olivis,  et  castris  sparsa,  inspicit  Vicchii  pagum,  sentit 
quomodo  coeli  serenitas,  pulchritudo  et  quies  planitiei  ad  ma¬ 
gnitudinem  et  suavitatem  educare  potuerunt  iuvenilem  animum 
beati  Angelici  et  Giotti.  Visum,  sensum  graphidos,  auditus  sequi¬ 
tur,  musices  sensus.  Prae  omnibus  in  nos  potest  hic  sensus,  secun¬ 
dum  sonos,  quos  habitualiter  sentimus,  scilicet  secundum  maris 
fremitum,  fluminum  strepitum,  avium  cantum,  levem  ventorum 
spiritum,  aut  tempestatum  sonitum ;  proindeque  haec  omnis  va¬ 
rietas,  varias  literarum  imagines  nobis  indicat  a  Mahabharata 
ad  Orlandum  Furiosum,  ab  Illiade  ad  Ossianica  poemata;  nec 

non  varios  musicales  gustus  ac  varios  sermonum  sonitus . 

Tertio,  tactus; . prout  ex  natura  aut  ex  arte,  loca  tactui  ex¬ 

hibent  lenia  aut  ispida  corpora,  nec  non  frigida  aut  calida,  et 
secundum  etiam  harum  sensationum  vivacitatem  ;  phantasia, 
intellectus,  morales  habitudines  diversimode  informantur.  Ut 

absque  dubio  Sinentium  mollitiei .  valde  favebat  sericarum 

vestium  malus  usus,  dum  lanea  vestis  quam  maxime  favere 
potest  vi  sentiendi  et  moribus;  et  hoc  patet  in  monticolis  et 
in  religiosis .  Odoratus  etiam  non  parum  ingerit .  in  inti¬ 

mas  hominis  facultates  et  ingeniorum,  quod  experientia  com¬ 
monstrat  ;  florum  enim  flagrantia  temperata  nos  excitat ,  et 
foetor  nos  opprimit;  nec  poetis,  artificibus  ac  doctis  Graeciae, 
et  Italis  praesertim  Florentiae,  parum  profuit  florentis  terrae 
flagrantia  ;  et  e  converso  magis  detrimento  fuit  nimius  rosa¬ 
rum  essentiae  usus,  Damasco  coeterisque  Minoris  Asiae  par- 

tibus;  iclemque  mentis  facultatibus  officit  nimium  tabacum 
speciatimque  odoriferum,  quomodocumque  adhibeatur.  Denique 
gustus,  qui  non  tantum  ciborum  natura  prodesse  aut  nocere 
potest  corporis  robori,  ac  mentis  facultatum  harmoniae;  sed 
etiam  ipsa  saporum  moderatio  aut  immoderatio ,  ut  nimius 
vini  calidi,  aromatum,  succosarum  carnium  usus,  lepidas  aut 
rudes  habitudines  morales,  et  ingenium  reddit. 

207.  Q.  Utrum  natura  corporalis  influat  in  arbitrii  liber¬ 
tatem  ? 

It.  Cum  indubitanter  sit  verum,  quod  sumus  finis  omnium 
eorum  quae  sunt;  cum  corporalia  facta  sint  ad  humanum  ob¬ 
sequium  ,  ut  ex  his  omnibus  accendatur  homo  ad  laudandum 
et  amandum  universorum  Factorem,  cuius  providentia  cuncta 
disponuntur ;  cum  haec  sensibilis  corporalium  machina,  sit  tam¬ 
quam  quaedam  domus  a  summo  opifice  homini  fabricata,  donec 
ad  domum  veniat  non  manufactam  in  coelis,  ut  sicut  anima 
modo,  ratione  corporis  et  status  meriti,  nunc  est  in  terris,  sic 
aliquando  corpus  ratione  animae  et  status  praemii  sit  in  coe¬ 
lis;  cumque  denique  ad  finem  per  liberum  arbitrium  tenda¬ 
mus;  hinc  prospicitur,  quantum  ad  arbitrii  libertatem,  nos  prae¬ 
cellere  omnem  virtutem  corporalem,  ac  per  hoc  cuncta  nata 
>  esse  nobis  servire ,  nihil  autem  nobis  dominari  habere  ,  nisi 
solus  Deus,  non  fatum,  sive  aliqua  siderum  dispositio  (1).  Sen¬ 
tentiae  seraphicae  arrisit  Aligherius,  canens : 

Voi  che  vivete,  ogni  cagion  recate 
Pur  suso  al  Cielo,  si  come  se  tutto 
Movesse  seco  di  necessitate. 

Se  cosi  fosse,  in  voi  fdra  distrutto 
Libero  arbitrio,  e  non  fora  giustizia. 

Per  ben,  letizia,  e,  per  male,  aver  lutto. 

Lo  Cielo  i  vostri  movimenti  inizia; 

*  Non  dico  tutti ;  ma,  posto  ch’ io  1*  dica, 

Lume  v’ e  dato  a  bene  ed  a  malizia; 


(1)  Brecil.,  par.  2,  cap.  4. 

E  libero  voler,  che,  se  fatica 
Nelle  prime  battaglie  coi  ciel  dura, 

Poi  vince  tutto,  se  ben  si  notrica. 

A  maggior  forza  ed  a  miglior  natura 
Liberi  soggiacete,  e  quella  cria 
La  mente  in  voi,  ch’  ’1  Ciel  non  ha  in  sua  cura. 

Pero,  se  il  mondo  presente  disvia, 

In  voi  e  la  cagione,  in  voi  si  chieggia, 

Ed  io  te  ne  saro  or  vera  spia  (1). 

CAPUT  IV. 

DE  SCALA  CREATIONIS. 

208.  Q.  Quid,  quotque  sint  scalae  creationis  gradus? 

R.  A  philosophis  Christianis,  universitas  rerum,  scala  crea¬ 
tionis  vocatur,  quia  Deus  per  creata  a  nobis  cognoscitur,  et 
est  nexus  rerum  creatarum  ,  per  quem  intellectus  ad  Deum 
ascendit.  Sub  hoc  respectu,  a  nostro  Duce,  philosophia  habetur, 
ut  medium,  per  quod  theologus  fabricat  sibi  speculum  ex  crea¬ 
turis,  ex  quibus  tamquam  per  scalam  erigitur  in  coelum.  Huius 
scalae  gradus  tres  sunt  praecipui ,  eorumque  convenientiam 
egregie  declarat  Magister  sequentibus  verbis :  «  Deus  produ- 
»  xit  creaturam  pure  corporalem,  ut  est  mundialis  machina; 
»  creaturam  pure  spiritualem,  ut  est  natura  angelica;  crea- 
»  turam  ex  utraque  compositam  ,  ut  est  natura  humana.  Sic 
»  enim  decuit  Deum'  producere  varia  et  diversa,  ut  multipli- 
»  citas  naturae  faceret  ad  perfectionem  universi.  Quae  con- 
»  sistit  in  amplitudine  ambitus ,  in  sufficientia  ordinis ,  et  in 
»  influentia  bonitatis ;  ex  quibus  etiam  divina  potentia  ,  sa- 
»  pientia  innotescit.  Decuit  namque  Deum  sic  res  producere, 
»  ut  essent  ad  manifestationem  suae  potentiae;  quae  quidem 


(1)  Purg.,  c.  XVI,  v.  67. 

»  apparuit,  in  productione  creaturarum  summe  distantium,  et 
»  earumdem  coniunctione ;  ut  patet  in  natura  humana,  in  qua 
»  corporeum  et  incorporeum  uniuntur.  Item  decuit  Deum  sic 
»  res  producere,  ut  essent  in  manifestationem  suae  sapientiae; 
»  quae  maxime  ex  perfectione  ordinis  declaratur:  qui  quidem 
»  ordo  necessario  tria  requirit .  scilicet  infimum,  medium,  et 
).  supremum.  Infimum,  fuit  natura  corporalis  ;  supremum,  na- 
»  tura  spiritualis;  medium,  natura  composita  ex  utraque.  Item 
»  decuit  Deum  sic  res  producere  ,  ut  essent  in  manifestatio- 
»  nem  suae  bonitatis  et  benevolentiae  ;  quae  maxime  consistit 
»  in  diffusione  et  communicatione  in  alterum.  Sic  ergo  divina 
»  bonitas  communicavit  actum  nobilissimum ,  qui  est  vivere 
»  et  intelligere  ,  ut  non  tantum  daret  alii  potentiam  vivendi 
»  et  intelligendi ,  sed  etiam  potentiam  se  communicandi  alii, 
»  quod  factum  est  in  homine  ,  in  quo  spiritualis  vita  et  in- 
»  tellectiva  perficit  corporalem  (1)  ». 

209.  Q.  Quid,  et  quotuplex  sit  vita? 

R.  Vita  est  activitas ,  qua  ens  seipsum  movet ,  et  relictis 
mineralibus,  quadrifariam  secernitur,  nempe  in  vegetativam, 
sensitivam,  rationalem,  et  intellectivam.  Yita  vegetativa,  est 
illa  ,  qua  instruitur  planta  ,  et  triplici  operatione  fruitur, 
nempe  nutritione,  auctione,  et  generatione.  Hoc  nos  docet  ex¬ 
perientia,  magistra  vitae,  quae  etiam  annuntiat  rationi,  leges 
organizationis,  unitatis  et  identitatis,  quibus  fruitur  planta,  et 
minerale  destituitur. 

210.  Q.  Utrum  vita  plantae,  a  vita  belluarum  differat ,  et 
an  animalia,  facultate  sentiendi  proprie  dicta,  gaudeant  ? 

R.  Quod  vita  plantae,  a  vita  belluarum  toto  coelo,  differat, 
inconfesso  est  apud  omnes.  Etenim  plantae  vegetant,  animalia 
sentiunt.  Primae  contrectabilitate  carent,  quam  habent  anima¬ 
lia.  Omnes  autem  recte  philosophantes ,  si  Descartes  et  Mal- 
lebranche  excipias,  bruta  animalia,  facultate  sentiendi  proprie 


(1)  Centil.,  p.  3,  sess.  9. 

dicta,  gaudere  docuerunt.  Et  ratio  communis  est,  quia  bruta 
sensoriis  fruuntur,  sensationes  experiuntur,  et  motu  sponta¬ 
neo  gaudent.  Sed  liaec  quid  dicunt,  nisi  facultatem  sentiendi  ? 
Ergo  animam  possident  animalia,  orbantur  autem  intelligen- 
tia,  utpote  quae,  ideis  universalibus,  carent. 

211.  Q.  Utrum  vitae  principium  animalibus  sit  simplex,  quo¬ 
ad  essentiam  et  quantitatem? 

R.  Animalia  gaudent  principio  vitae  simplici,  tum  quoad 
essentiam,  tum  quoad  quantitatem.  Etenim  animantia,  plures 
simul  experiuntur  sensationes ,  et  elapsas  cum  praesentibus 
colligant.  Atqui  hae  expostulant  principium  simplex;  ergo  etc. 
Secunda  ratio  est,  quia  principium  vitale,  in  bestiis  perfectis, 
unitate  essentiali  et  physica,  gaudet ;  sed  ad  hanc  unitatem 
requiritur  principium  simplex;  ergo  etc.  Denique  quomodo 
possent  animalia,  elapsum  componere  cum  actu  praesenti,  di- 
xersumque  coniungere  ,  si  centro  quodam  sensationum  care- 
ien<t?  Hinc  sunt  notanda:  primo,  animam  belluarum  esse  sub¬ 
stantiam:  simplex  est  enim  et  sensibilis:  secundo,  hanc  ani¬ 
mam,  ut  omnem  vim  substantialem,  exordio  temporum,  a  Deo 
creari;  et,  per  legem  nobis  absconditam,  in  corpora  ingredi,  et 
egredi,  egredientem  autem  perdituram,  non  esse,  sed  actum 
sentiendi,  cui  sensus  et  organa  sunt  necessaria:  tertio,  actum 
belluarum  generativum  producere  compositum ,  non  compo¬ 
nentia  ,  scilicet  nec  atomos  ,  nec  vivificans  principium ,  quae 
sunt  subiectum,  quo  considit  unitas  potentialis. 

212.  Q.  Utrum  animalia,  propter  hominem,  facta  sint? 

R.  Cum  Magistro  nostro  notandum  est:  «  quod  aliter  or- 
»  dinantur  animalia  ad  hominem  secundum  statum  innocen- 
»  tiae  ,  aliter  secundum  statum  naturae  lapsae.  Secundum 
»  statum  innocentiae,  ordinantur  ad  hominem,  secundum  ra- 
»  tionem  quadruplicem.  Prima  ratio  est,  ad  manifestandum 
»  eius  imperium,  quod  manifestarent,  dum  ei  per  omnia  obe- 
»  dirent.  Secunda,  ad  decorandum  hominis  habitaculum;  per- 
»  pulchrum  enim  erat,  habitaculum  hominis,  animalium  mul- 

»  tiplicatione,  non  solum  arborum, decorari.  Tertia,  ad  exci- 
»  tandum  hominis  sensum,  ut  in  ipsorum  animalium  naturis 
»  diversis,  videret  homo  multiformitatem  sapientiae  Creatoris. 
»  Quarta,  ad  moderandum  eius  affectum,  ut  dum  homo  vide- 
»  ret  animalia,  secundum  rectitudinem  suae  naturae  currere, 
»  et  amare  illud,  ad  quod  naturaliter  facta  sunt ,  ex  hoc  ex- 
»  citaretur  ad  amandum  Deum.  Et  propter  has  rationes  non 
»  solummodo  fecit  Deus  iumenta;  sed  etiam  bestias  et  pecora: 
»  omnia  enim  faciunt  ad  hominis  utilitatem  secundum  rationes 
»  praedictas.  Secundum  statum  naturae  lapsae  ordinantur  ista 
»  animalia  ad  utilitatem  hominis;  sed  aliter  bestiae,  et  aliter 
»  iumenta  et  pecora.  Iumenta  enim  et  pecora  ordinantur  ad 
»  relevandam  hominis  indigentiam  ,  quantum  ad  cibum  et 
»  quantum  ad  vestimentum  et  quantum  ad  obsequium,  sicut 
»  sunt  equi  et  asini;  et  quantum  ad  solatium  sicut  quaedam 
»  aves  et  catuli,  et  similia;  et  sic  facta  sunt  propter  hominem 
»  ratione  quadruplici.  Similiter  animalia,  sive  bestiae  noxiae, 
»  ordinantur  ad  hominem  secundum  quadruplicem  rationem 

»  et  utilitatem . Quia  aut  poenaliter  laedunt,  aut  salubriter 

»  exercent,  aut  utiliter  probant,  aut  ignoranter  docent.  Et 
»  sic  patet,  quod  tam  bestiae  quam  reptilia,  et  iumenta  facta 
»  sunt  propter  hominem  ,  sive  in  statu  innocentiae  ,  sive  in 
»  statu  naturae  lapsae  (1)  ». 

213.  Q.  Utrum  eterogenesis  absoluta  sit  admittenda ,  sive 
utrum  corpora  viventia,  ab  inorganicis,  sint  derivanda? 

R.  Eterogenesis  absoluta  absurditas  est.  Etenim  scientiae 
axioma  est:  maius  a  minori  non  oriri,  secus  effectus  supera¬ 
ret  causam  ,  aut  non  haberet  causam.  Nam  cum  compertum 
sit,  apud  omnes,  in  plantis  principium  esse  vitale,  ex  intrinseco 
operans  ,  unionemque  organatam  uniflcans  ,  quod  in  materia 
inorganica  deficit;  cumque  sit  perspicuum,  in  animantibus  u- 
nicum  vitae  et  sensus  principium  esse,  et  sensum  in  vegeta- 


(1)  II.  Sent.  dist.  15,  art.  2,  q.  1. 

libus  non  esse,  et  nonnullos  motus,  qui  fiunt  in  aliquibus  plan- 
tuhs,  esse  pure  vegetales ;  hinc  est  concludendum,  eterogene- 
sim  absolutam,  esse  omnino  repugnantem.  Coeterum,  quodam 
opusculo  ,  Doctor  Marcellinus  Venturoli,  effectus  physicae  in 
hoc,  et  huius  opinionis  historiam,  breviter  et  clare  refert.  Di¬ 
cit  enim,  veteres  credidisse,  vermes  ac  nonnulla  parva  alia 
animalia,  ultro  corruptione  generari,  quia  eorum  originem  de¬ 
notare  nequibant;  addit,  Redi,  etiamsi  dietitasset  terram  per 
se  producere  plantas  et  animalia,  tamen  postea  admisisse  a- 
nimaha  parassita  (plantarum)  vegetalium  enasci  eadem  vir¬ 
tute  vitali,  qua  producuntur  fructus  foliae  ac  truncus ;  adiungit, 
Swammerdam  et  Malpighi  observasse  ova  in  gallis  deposita; 
indeque  oriri  larvas,  et  ex  his,  quasdam  prodire  muscas,  ae¬ 
que  ac  in  fructibus;  appigit,  Redi  ipsum,  Swammerdam,  Leu- 
venhock  ,  et  Vallisnieri  et  alios,  inspexisse  parassitorum  ge¬ 
nerationem  in  bruti  ac  hominis  corpore  ne  spontaneam  quidem 
esse,  cum  haec  propagationis  organis  gaudeant,  et  ex  studiis 
recentioribus  Vulpiani  et  aliorum  compertum  esse,  plerosque 
parassitos  ingredi  per  cibum  ac  potum ;  scribit  etiam  in  in¬ 
fusoriis,  quorum  ova  ac  germina  aerem  replent,  propagationis 
legem  examinatam  fuisse  tam  clare,  ut  Balbiani  ostenderit, 
omma  animalia  per  sexum  propagari;  denique  concludit  di¬ 
cens,  Edwards,  Pasteur  et  nonnullos  alios,  tam  certa  ac  mul¬ 
tiplici  experientia  probasse,  ubique  esse  parvissima  animalia, 
ut  potuerit  Pasteur  adversarios  provocare,  ut  unum  tantum 
afferrent  exemplum,  in  quo,  carnem  male  asservatam,  non  esse 
corruptam,  et  vermibus  germinibusque  scatentem;  et  bene  cu¬ 
stoditam,  clausamque,  esse  putrafactam,  organicisque  germi- 
nibus  plenam,  demonstretur  (1). 

214.  Q.  Utrum  formae  substantiales,  sive  principium  vitale 
in  rebus,  sit  fixum? 

H.  Hodierni  saeculi  transformistae,  vestigiis  veterum  Epi- 

(!)  Augusto  Conti.,  L’  A rmonici  delle  cose,  vol.  I,  cap.  24. 

cureorum  et  Ioniorum  inhaerentes ,  ut  Lamarke  et  Darwin, 
autumarunt  principium  vitale  esse  vagum.  Sed  hoc  affirman¬ 
tes,  quam  maxime  a  vero  aberrant.  Nullum  enim  individuum 
reperitur  cuiusque  speciei,  inter  mineralia  vegetalia  et  ani¬ 
malia,  quod  ad  meliorem  speciem  transmigrare  possit:  v.  gr. 
res  inanimata  ut  lapis,  quae  vita  gaudeat  ,  lupus,  qui  agni 
formam,  invadat.  Si  enim  species  intrinsece  variarentur,  nec 
amplius  essent  primitivae;  omnia,  in  natura  rerum,  confunde¬ 
rentur.  Variantur  igitur,  non  transmutantur.  Nec  obviat,  edu¬ 
cationis  artificialis,  argumentum.  Etenim ,  ut  eloquenter  de¬ 
monstrat  Cardinalis  Alimonda  ,  plantae  silvestres  cultae,  ad 
primitivum  statum  redeunt,  subito  ac  ad  se  negliguntur.  In 
surculis,  tam  naturalibus  quam  artefactis  ,  vegetale  semper 
servat,  duplicis  speciei  characterem;  hoc  idem  evenit  in  ani¬ 
malibus.  Nam  equi  et  asini,  species  eiusdem  generis,  copulari 
possunt  ac  filios  generare,  sed  infoecundos  ,  quod  si  foecundi 
evadant,  eorum  foecunditas  cessat  in  secunda  aut  tertia  ge¬ 
neratione.  Ita  connubia  monstruosa  semper  ibricla  fiunt ;  quod 
omne  commonstrat,  quod  si  species  interdum  variationes  sub- 
. eunt,  nunquam  vero  transformantur.  Iure  igitur  scribit  Off- 
mann:  variationum  modus,  quam  diffusive  latescit,  sed  ter¬ 
minis  est  circumclusus  (L).  Sed  transformantur  progressu  tem¬ 
poris,  et  plurima  requiruntur  saecula,  ad  hanc  variationem, 
inquit  Darwin.  Deinde  quid  non  proficit  habitudo?  Ad  hanc 
obiectionem  solvendam*,  si  nobis  deficiunt  documenta  ,  unde 
sunt  documenta,  ad  illam  confirmandam  ?  Est  igitur  hypothe- 
sis  gratuita,  nulloque  facto  innixa.  Nec  tantum  gratuita,  sed 
ridicula,  quia  factis  adversatur;  et  quaedam  astruit,  a  veritate 
quam  maxime  absona.  Quare  citatus  Alimonda  lepide  arguit: 
Quaedam  avis,  ad  aquam  coacta,  ut  sibi  comparet  cibum,  na¬ 
tare  desiderat,  et  ad  hoc  digitos  extendit.  Optime:  sed  hi,  cum 
sint  nimiae  parvitatis,  eam  non  sustinent;  quid  valet  ?  digitos 

(1)  Gard.  Alimonda,  Problemi  dei  secolo  XIX,  vol.  II,  conf.  3. 


DE  SCALA  CREAT.  181 

indefesse  extendat ;  et  iterati  conatus,  gratia  pellis  quae  ex¬ 
tremos  digitos  iungit,  sese  laxabit;  et  ita  flet  quaedam  mem¬ 
brana,  ad  natandum  perapta.  Sicque  passeres  ac  vespertilio¬ 
nes  flent  anates.  Alia  avis ,  quae  enatare  non  optat,  sed  tan¬ 
tum  ad  aquam  accedere,  ad  cibum  inquirendum,  ne  luto  sub¬ 
mergatur,  totis  viribus,  periculum  cruribus  facit;  quousque  hae 
longae  appareant  ac  graciles,  ut  in  ciconiis,  et  similibus  patet. 
Ita  anseres  collum  tendendo,  olores  factae  sunt.  En  ergo  con- 
suetudinis  miracula.  Candidi  auditores ,  ad  hominem  nobili¬ 
tandum,  superius  vos  extollere  optatis?  Collum  tendite.  Volitare 
cupitis?  Brachia  extendite,  ea  indefesse  iactate,  et  necessario 
plumescent,  et  tunc  cathedram  excelsius  transferemus  ,  con- 
cionatum  ibimus  in  Ezechielis  currum.  Repeto:  num,  inquam, 
in  natura  ita  fit?  Ah  Darwin,  Darwin,  commentorum  usus  et 
conatus,  te  excaecavit;  nec  dugentis  aut  tercentis  saeculis 
indiguisti  (1).  Sed  zoologiae,  geologia  favet  ,  reponit  Darwin. 
Etiam  haec  difficultas  nulla  est,  et  prorsus  evanescit,  quia  geo¬ 
logia,  formarum  constantiam  praedicat;  mutatio  enim,  si  esset, 
esset  interna,  non  externa ,  et  principium  internum  immate¬ 
riale  est  et  simplex,  ideoque  immutabile.  Sic,  germen  quercus 
et  agni,  semper  est  idem,  nec  progressu  aetatis  variatur. 

215.  Q.  Quid  de  vita  hominis,  eiusque  gradu,  in  scala  crea¬ 
tionis,  sit  praecipue  tenendum? 

R.  Vita  hominis  tripliciter  considerari  potest;  primo,  ex 
parte  mentis;  secundo,  ex  parte  carnis;  tertio,  ex  parte  to¬ 
tius  hominis.  De  anima  rationali,  haec,  docente  Bonaventura, 

tenenda  sunt:  « . scilicet,  quod  ipsa  est  forma,  ens,  vivens, 

»  intelligens  et  libertate  utens.  Forma  quidem  ens,  non  a  se- 
»  ipsa,  nec  de  divina  natura,  sed  a  Deo  de  nihilo  per  crea- 
»  tionem  in  esse  deducta.  Forma  autem  vivens,  non  ex  natura 
*■  extrinseca  sed  a  seipsa,  non  vita  mortali,  sed  vita  perpetua. 
»  Forma  vero  intelligens  (nota,  intelligens,  non  intuens,  utGio- 

(1)  Alimonda,  loc.  cit. 

»  berti  volebat)  non  tantum  creaturam,  sed  etiam  creatricem 
»  essentiam,  ad  cuius  imaginem  facta  est,  per  memoriam,  in- 
»  telligentiam,  et  voluntatem.  Forma  libertate  utens,  quia  sem- 
»  per  est  libera  a  coactione;  »  et  de  iis  omnibus  in  Antliro- 
pologia  erit  profuse  dicendum.  Quoad  corpus  ,  docet  Doctor 
noster:  «  hominem  esse  manifestationem  Dei  potentiae,  sa- 
»  pientiae  et  bonitatis.  Dei  potentiae,  quia  fecit  eum  ex  na- 
»  turis  maxime  distantibus,  coniunctis  in  unam  personam  et 
»  naturam ,  cuiusmodi  sunt  corpus  et  anima ,  quorum  unum, 

»  scilicet  corpus,  est  substantia  corporea,  alterum  vero,  sci- 
»  licet  anima  ,  substantia  spiritualis  et  incorporea ,  quae  di- 
»  stant  maxime,  in  genere  substantiae.  Ut  vero.... manifestetur 
»  Dei  sapientia,  fecit  tale  corpus,  quod  proportionem  suo  modo 
»  haberet  ad  animam.  Quoniam  ergo  corpus  unitur  animae,  ut 
»  perficienti,  ut  moventi,  et  ad  beatitudinem  sursum  tendenti; 
»  ideo,  ut  conformaretur  animae  vivificanti  ,  habuit  comple- 
»  xionem  aequalem ,  non  a  pondere  vel  mole,  sed  ab  aequa- 
>  litate  naturalis  iustitiae,  quae  disponit  ad  nobilissimum  mo- 
«  dum  vitae.  Ut  autem  conformaretur  moventi,  per  multifor- 
»  mitatem  potentiarum,  habuit  multiformitatem  organorum, 
»  cum  summa  venustate,  et  artificiositate,  et  ductibilitate,  sicut 
»  patet  in  facie  et  in  manu  ,  quae  est  organum  organorum. 

»  Ut  autem  conformaretur  animae  sursum  tendenti  ad  coe- 
»  lum,  habuit  rectitudinem  staturae,  et  sursum  rectum  caput; 
»  ut  sic  corporalis  rectitudo  attestaretur  rectitudini  mentali. 
»  Postremo  ut  in  homine  manifestaretur  Dei  bonitas  et  be- 
»  nevolentia,  ideo  fecit  hominem  absque  omni  macula  et  culpa, 
»  et  absque  omni  poena  sive  miseria  ».  Denique  quoad  totum 
hominem  ,  haec  ,  semper  eodem  Magistro  dictante ,  sunt  po¬ 
nenda  scilicet,  «  quod  datus  est  ei  duplex  sensus ,  videlicet, 
»  interior  et  exterior ,  mentis  et  carnis.  Datus  est  ei  duplex 
»  motus  ,  scilicet  imperativus  in  voluntate,  et  executivus  in 
»  corpore.  Datum  est  ei  duplex  bonum,  unum  visibile,  et  al- 
»  terum  invisibile.  Datum  est  ei  duplex  praeceptum ,  scilicet 

»  naturae  et  disciplinae . Iuxta  quae,  datum  est  sibi  quadru¬ 

plex  adiutoiium,  scilicet,  scientiae,  conscientiae,  synderesis  et 
»  gratiae  ,  ex  quibus  sufficienter  habuit,  ut  posset  stare  in 
»  bono,  et  proficere,  et  a  malo  cavere,  et  declinare  (1)  ». 

216.  Q.  An  fuerit  conveniens  creare  hominem  de  limo  terrae? 

R.  Hominem  creari  de  limo  terrae,  exigebat  ordinis  con¬ 
gruentia  ,  quam  in  omnibus  suis  operibus  semper  servat  Sa¬ 
pientia  divina.  «  Requirebat  enim  hoc ,  docet  Magister ,  ordo 
»  hominis  sive  in  se,  sive  ad  creaturam  inferiorem  ,  sive  ad 
»  creaturam  parem,  sive  ad  Deum  finem.  Ordo  ipsius  hominis 
»  in  seipso  hoc  requirebat :  quia  enim  conditus  fuit  ut  natus 
»  multa  cognosceret,  non  solum  cognitione  intellectiva,  sed  et- 
»  iam  sensitiva;  ideo  debuit  ei  dari  corpus  multiforme,  ut  di- 
»  versa  organa  diversitati  sensuum  deservirent,  ad  diversa 
»  obiecta  cognoscenda.  Quia  vero  conditus  fuit  in  vertibili- 
»  tate  liberi  arbitrii,  ut  potens  vivere  in  iustitia  et  mori  per 
»  culpam,  dari  debuit  ei  corpus,  quod  non  esset  tantum  abile 
»  ad  vivendum,  sed  etiam  quod  posset  fleri  abile  ad  corrum- 
«  pendum  sive  moriendum;  et  ita  ordo  hominis  ipsius  hominis 
*  in  se  requirebat,  ut  corpus  daretur  homini  multiforme,  et  ad 
»  corruptionem  possibile;  et  ideo  non  coeleste,  sed  elementare. 

»  Ordo  etiam  hominis,  ad  creaturam  inferiorem,  hoc  require- 
»  bat.  Quia  enim  corporales  naturae  inferiores  factae  sunt,  ut 

»  deservirent  creaturae  rationali . factae  sunt  etiam,  ut  me- 

»  diante  illa,  quodam  modo  perducerentur  in  finem ;  hinc  est 
»  quod  debuit  fleri  creatura  rationalis  taliter  composita,  quod 
»  obsequium  creaturarum  esset  ei  utile,  et  quod  mediante  illa 
»  creatura,  naturae  inferiores  quodam  modo  perducerentur  ad 
»  beatitudinem ;  et  ideo,  ut  naturae  inferiores  possent  homini 
»  deservire,  et  in  homine  quodam  modo  glorificari,  debuit  ho- 

})  mo .  ex  limo  terrae  constitui.  Ordo  etiam  ad  creaturam 

■*  parem,  idest  ad  Angelum  hoc  requirebat.  Sicut  enim  facta  est 


(1)  Breoil.,  par.  2,  cap.  9,  10,  11. 

»  una  rationalis  creatura  prope  Deum,  et  in  loco  supremo;.... 

»  sic  debuit  fieri  alia  rationalis  in  loco  infimo;....  et  ideo  cor- 
»  pus  eius  constitui  debuit  ex  natura,  tali,  habitationi  conve- 
»  nienti....  Ordo  etiam  ad  Deum  finem,  hoc  requirebat.  Debe- 
»  bat  enim  homo  subiici ,  ut  per  humilitatem  subiectionis  a- 
»  scenderet,  unde  Angelus  ceciderat  per  sublimitatem  ela- 
»  tionis;  et  ideo  debuit  sibi  dari  corpus  de  inferiori  naturar 
»  ut  seipsura  pulverem  reputans,  Deo  per  omnia  subiaceret  (1) ». 

217.  Q.  Utrum  in  creatione  sint  Angeli  ? 

R.  Convenientia  Angelorum  in  creatione,  ita  demonstratur 
a  Duce  nostro.  «  Quia  primum  principium,  hoc  ipso  quod  pri- 
»  mum,  omnia  de  nihilo  produxit;  ideo  non  tantum  prope  nihil, 
»  sed  etiam  prope  se  :  non  tantum  substantiam  a  se  longin- 
»  quam,  scilicet  naturam  corpoream  producere  debuit ;  verum 
»  etiam  propinquam;  et  haec  est  substantia  intellectualis  et 
»  incorporea,  quae  hoc  ipso  quod  Deo  simillima  est,  simplici- 
»  tatem  habet,  naturae  discretionem  personalem,  propter  ra- 
»  tionem  insitam,  intelligentiam,  et  voluntatem,  nec  non  ar- 
»  bitrii  libertatem,  ad  eligenda  bona  et  respuenda  mala.  Haec 
»  autem  quatuor  attributa  principalia,  alia  quatuor  comitan- 
»  tur  ;  scilicet,  virtuositas  in  operando,  officiositas  in  mini- 
»  strando,  perspicuitas  in  cognoscendo,  et  immutabilitas  post 
»  electionem,  sive  in  bono,  sive  in  malo  (2)  ».  Deinde  conve¬ 
nientes  esse  Angelos,  et  rationalem  eorum  existentiam ,  per¬ 
belle  demonstrat  Augustus  Conti,  his  tribus  innixus  argumen¬ 
tis.  Petit  enim:  sunt  ne  possibiles  Angeli?  Et  eorum  possibi¬ 
litatem  astruit.  Sensus  communis  consentit  ne,  in  his  admit¬ 
tendi  ?  Consentit ;  quia  tum  veteres,  tum  recentes,  hanc  veri¬ 
tatem  professi  sunt;  ergo  est  conveniens  et  rationalis  eorum 
existentia ;  quia  id  expostulat,  tum  idea  ordinis,  tum  ordinis 
experientia,  tum  conscientiae  fa^ta.  Sed  eius  audiantur  verba: 

(1)  II.  Sent.  clist.  17,  art.  2,  q.  1. 

(2)  Breoil.,  par.  2,  cap.  6. 


DE  SCALA  CREaT. 

Intellectus  noster  naturaliter,  ad  superiora  ac  perfectiora,  com- 
ceptu,  tendit.  Mens  enim  humana,  ad  aliquid  nobis  superius 
cogitandum,  nata  est.  Ipsa  mens,  quae  in  natura  humana  pri¬ 
ma  eminet,  a  nobis  concipitur,  sensibus  abstracta ;  nec  eis,  aut 
eorum  speciebus  indigens,  corporis  vinculis  soluta,  rerum  in- 
telligens  per  solam  intelligentiam,  aeque  ac  intellectus  noster 

semetipsum  cognoscit;  en  ergo  Angelorum  idea . Coeterum.... 

Angelorum  fldes  suavissima,  maxime  poetica,  ac  universalis  est 
inter  omnes.  Puerulus,  Angelum  sibi  adstantem  credit,  quam¬ 
quam  invisibilem.  Ac  pro  certo  habendum  est,  verbum  exte¬ 
rius,  in  nobis  ideam  producere  non  posse,  quin  intellectui  no¬ 
stro  potentialiter  insit,  quia  verbum  intelligibile  est,  et  intel- 
ligentia  ab  intellectu  procedit,  non  vero  a  signis  externis  ut 
scintillae  a  petra  percussa,  quae  hac  potentia  fruitur .  In¬ 

super,  comprobato,  in  intellectu  humano  ideam  esse  spirituum 
simplicium,  hoc  omne  confirmatur  universali  historia;  in  qua 
tiia  praecipue  adnotantur ;  mitologia,  poesis  ,  ac  conceptus 
magis  aut  minus  patens  Angelorum  secundum  philosophicas 
ac  religiosas  ideas.  Mitologia;  revera;  opinabatur  Deum  quem¬ 
dam  aut  daemonem,  aut  genium  semper  homini  adesse,  quin 
hic  eum  videret.  Et  hoc  testantur  veterum  poetarum  carmina, 

praesertim  'Indorum,  nec  non . Graeca  et  Romana  Homeri,  et 

Virgilii....  Ita,  in  sua  Metaphysica,  Aristoteles  de  spiritibus  agit, 
motibus  coelorum  praepositis,  cuius  doctrinae  postea  favit 
Aligherius....  et  hinc  videmus,  Aristotelem  intellectus  simplices 

extare  non  dubitasse .  Nunc  cum  possibilitas  idealis  quam 

maxime  eluceat,  cumque  comprobatio  mitologiae ,  poesis  et 
philosophorum  perspecta  bene  et  clare  fuerit ,  inducere  ne 
possumus  Angelorum  realitatem?  Definire  nequimus,  quae  sensu 
non  percipimus;....  attamen  idea  ordinis,  ordinis  experientia, 
ac  conscientiae  facta,  sic  nobis  favent,  ut  affirmare,  absque  du¬ 
bio,  possimus  spiritus  simplices  reales . Relatio  quam  maxime 

patet,  scilicet:  mundus  ita  est  ordinatus  in  omnibus  suis  per¬ 
fectionibus,  ut  indubitate  nobis  liceat  affirmare ,  gradus  mi- 

nores  compleri  et  coordinari  ad  maiores;  ideoque,  ut  veteres 
philosophi  huius  certi,  materiam  sensu  expertem,  frequentem 
necessario  esse  animalibus  crediderunt,  ac  microscopium  phi¬ 
losophicam  sententiam  confirmavit,  proindeque  deduci  potuit 
non  solum  terram,  verum  etiam  coelos  sparsos  esse  puris  in¬ 
tellectibus  aptis  ad  eorum  entitatem  ac  harmoniam  intelli- 
gendam  ;  ita  nobis  fas  est  asserere  ,  intellectus  nostros ,  et 
nostro  similes,  gradus  supremos  intelligentiae  praesupponere. 
Sed,  quibusnam  conscientiae  nostrae  factis,  exemplum  adinve- 
niemus,  ut  concipere  spiritus  reales  possimus?  Scimus,  naturam 
intellectus  nostri,  esse  cognoscentiam  entitatis  ac  ordinis  o- 
mnium  rerum.  Sed  intellectus  noster  sensui  adhaerens,  tripli¬ 
citer  res  cognoscit;  scilicet,  semetipsum  immediate  propter 
reflectionem  in  actus  ac  cogitationes  suas ;  corpora  per  spe¬ 
cies  sensibiles;  affectiones  ac  cogitatus  aliorum, per  signa  ex¬ 
teriora,  ac,  per  horum  relationem  ad  id,  quod  in  nobis  expe¬ 
ritur,  cognoscit,  ut  a  risu,  interna  laetitia  cognoscitur.  Con¬ 
scientia  igitur  immediata  quam  intellectus  habet  sui  ipsius, 
superior  est  ea ,  quae  habetur  per  signa  ac  species  sensiles, 
cum  haec  significent  quidem  res ,  sed  palam  eas  non  osten¬ 
dunt.  Natura  igitur  intellectiva  perfectior  illa  est,  quae  im¬ 
mediate  non  tantum  se,  per  se,  cognoscit,  verum  etiam  omnia 
alia ;  et  dum  nos,  ob  unionem  animae  et  corporis,  distinguere 
cogimur,  in  omni  re,  esse  a  specie  aut  videri,  puris  spiritibus, 
essentia  sine  speciebus,  sese  ostendit.  Itaque  eo  modo,  quo  ex 
anima  gratiosi  Raphaelis,  gratiae  sanctarum  imaginum  pro¬ 
dibant,  ita,  ex  omni  humano  intellectu,  exurgit  nobiliorum  na¬ 
turarum  idea,  quae  realiter,  in  altioribus  ordinis  creati  gra¬ 
dibus,  subsistunt  (1). 

218.  Q.  Utrum  sit  rationale  ponere  universum,  Angelis  fre¬ 
quentem? 

R.  Cuiusque  temporis  philosophia,  hanc  quaestionem  affir- 


(1)  Augusto  Conti,  L'  Armonia  delle  cose,  vol.  I,  cap.  19. 

mative  resolvit ,  ita,  ut  aliquis  philosophorum  Ioniae,  lunam 
esse  habitatam,  crediderit.  Huic  doctrinae  ,  tum  populorum 
sensus  ,  tum  vetera  poetarum  carmina  ,  tum  hodierna  ,  tum 
conscientia  humana,  quam  maxime  suffragantur.  Quid  enim 
essent  astra  absque  intelligeijtiis?  Quid  spatia  sine  Angelis, 
nisi  solitudo  muta  et  desolata?  In  hoc  certo  esse  potest  su¬ 
perstitio  ,  pantheismus,  et  poetica  fictio ;  attamen,  in  hac  o- 
mnium  populorum  fide,  aliqua  realitatis  ratio,  esse  debet.  Et 
ratio  eadem  est,  qua  animalium  multitudo  ubique  diffusa  pro¬ 
spiciebatur,  ac  postea  per  microscopium  comprobata  fuit.  Si 
materia  insensibilis  harmonice  coordinatur  animalibus  ,  quae 
ubique  sunt,  multo  magis  res  intelligentia  expertes,  perbelle 
coordinantur  spiritibus  intellectivis,  qui  tantum  cognoscere 
possunt  earum  entitatem  ac  ordinem,  quique  ideo,  ut  terram, 

sic  immensum  coelum,  replent Quamquam  igitur  inducere  non 

possimus,  quaenam  sit  natura  intellectualis  spirituum  coele¬ 
stium,  et  licet  absurdum  sit,  eam  velle  a  priori  definire:  tamen 
ordinis  idea,  ordinis  experientia,  et  conscientia  nostra  ratio¬ 
nalis,  per  quam  completur  sensus,  et  corporis  harmonia,  ra¬ 
tionaliter  nobis  non  pauca  praebent,  ad  affirmandum  universa 
corpora  coordinari  Intellectibus,  ut  signum  conceptui,  et  ver¬ 
bum  sermoni  (1). 

219.  Q.  Utrum  Angeli  habeant  relationem,  et  influxum  in 
mundi  machinam? 

R.  Angeli  permaximum  influxum  exercent  in  universum; 
et  ratio  est,  quia  praeter  faciem  externam  huius  mundi,  quae 
corporibus  componitur,  eius  vires  occultae  ,  ordo,  motus  et 
harmonia  in  mentem  revocari  debent ,  quibus  necessarius 
omnino  est  concursus  Angelorum,  qui  motibus,  cunctisque  ope¬ 
rationibus,  et  phoenomenis  cosmicis  exequendis  assistant,  velut 
causae,  in  rerum  mundanarum  vertice,  constitutae.  Unaquae¬ 
que  enim  res  visibilis  est  ordinata,  et  ordo  inferior  per  su¬ 


ti)  Augusto  Conti,  L’ Armonia  delle  cose,  vol.  I,  cap.  18. 

periorem,  et  omnia  per  spiritualem  creaturam,  et  spiritus 
mali,  per  bonos  spiritus,  reguntur.  Hine  spiritug,  vel  sunt  as¬ 
sistentes,  vel  administrantes.  Assistentes  vel  superiores,  ad 
mundum  pertinent  ex  parte  Dei,  in  cuius  essentia,  secreta 
cosmologica  intuentur;  et  Anguis  inferioribus,  hominibus  co- 
municanda,  revelant.  Huic  doctrinae  favent,  tum  Patres,  tum 
Doctores  ,  tum  Orientales ,  tum  Graeci ,  tum  Romani ,  tum 
historici  scriptores  ,  tum  poetae.  Cunctis  enim  mentibus 
semper  inditum  fuit,  omnia  immediate  a  Deo  non  guber¬ 
nari,  sed  per  causas  superiores,  sive  per  Angelos.  «  Quare, 
»  sapienter  Magister ,  habent  Angeli  virtutes  infimas ,  per 
»  quas  regulant  motus  nobilium  corporum,  et  influunt  in  mundi 
,»  alia.  Et  hoc,  est  positio  philosophorum.  Constat  enim,  quod 
»  causa  nobilior  est  suo  effectu.  Et  constat,  quod  ad  influen- 
»  tiarn  corporum  coelestim  fit,  vel  generatur  vivum,  et  ani- 
»  matum,  ergo  anima.  Si  ergo  animatum  nobilius  est  non  a- 
»  nimato ,  ergo  necesse  est,  ut  habeat  aliam  causam ,  quam 
»  illa  corpora.  Et  illa  est  influentia  angelica  cum  influentia 
»  corporum  coelestium.  Unde  per  regimen  substantiae  intel- 
»  lectualis  influentis  super  motum  orbis,  quem  regit,  fit  hoc... 
»  Item  sunt  virtutes  in  Angelis  ad  animas  rationales ,  per 
»  quas  regunt  homines.  Sunt  enim  delatores  luminum,  et  ele- 
»  vatores  intellectuum  ad  suscipiendas  illuminationes.  Est  ergo 
»  in  eis  virtus  delativa,  quia  surit  lumina  quaedam  et  quod- 
»  dam  pervium,  et  contemperant  in  se  nobis  divinum  radium, 
»  ut  proportienetur  nobis.  Secundo  modo,  est  in  eis  virtus  elc- 
»  vativa,  per  quam,  nos  aptant,  per  condescentionem  et  ele- 
»  vationem,  ad  illum  radium  suscipiendum,  non  tamquam  per- 
»  ficientes.  Item,  est  in  eis  virtus  suprema,  qua  se  ad  Deum 
»  convertunt  in  susceptione  splendorum  aeternae  lucis,  quam 
»  amant ,  et  omnia  reducunt  ad  Ipsum,  ut  tendant  in  Deum 
»  per  amorem  et  laudem  (1)  ».  Ex  hac  Bonaventuriana  do- 


(1)  Ex  Hexaem.  serm.  5.  C.  D.  E. 

ctrina  clare  patet,  parvae  philosophiae  esse  tum,  nonnullos  theo¬ 
logos,  tum  apologistas  nostri  saeculi,  etiam  magni  nominis, 
qui,  haec  parvi  pendentes,  aut  piis  traditionibus,  aut  nonnullis 
patribus  obscuris  primi  saeculi,  tribuerunt,  altissima  philoso¬ 
phiae  principia  ignorantes  ;  quo  fit  ut  nullam  fere  unquam 
difficultatem  radicitus  solvant,  praecipue,  ex  doctrinis  philo¬ 
sophorum,  depromptam:  ut  quaestiones  tractent  superficialiter, 
et  solis  argumentis  vulgaribus,  dirimant;  ut  discussiones  de¬ 
clinent  scholasticas,  in  quibus  solvendis  terribilis  eminet ,  ac 
tiiumphat  philosophia  Christiana;  sicque  plurima  desiderantur 
eorum  opera  perficentia,  quae  scientiam  collapsam  excitare, 
atque  undique  instaurare  deberent. 

220.  Q.  Utrum  boni  Angeli  mittantur  hominibus? 

R.  Bonos  Angelos  ad  nos  mitti  competit,  tum  charitati  di¬ 
vinae  ,  quae  per  hoc  manifestatur ;  tum  angelicae ,  quae  per 
hoc  nos  adiuvat;  tum  nostrae,  quae  cum  sit  parvula,  per  hoc 
fo\etur,  nutritur  etexcitatur.  «  Charitati  divinae,  quia,  utver- 
»  bis  Magistri  utamur,  in  hoc  manifestatur  divina'  bonitas, 
»  quantum  nostram  salutem  diligat,  dum  nobilissimos  spi- 
»  ritus,  qui  ei  intima  caritate  iunguntur,  dirigit  et  transmittit 
»  ad  procurandam  salutem  nostram.  Et  competit  etiam  chari- 
»  tati  angelicae;  cunq  enim  charitatis  ardentis  sit  maxime  de- 
»  siderare  aliorum  salutem....,  et  Angeli  possint  nos  iuvare , 
»  pro  eo  quod  vident  nos  suo  auxilio  indigere  et  malos  An- 
»  gelos  indesinenter  nos.  impugnare ;  ideo,  quod  ad  nos  mit- 
»  tantur,  lex  exigit  charitatis  angelicae.  Competit  etiam  hoc 
»  charitati  humanae,  quae,  quoniam  parvula  est,  quamdiu  su- 
»  mus  in  via,  indiget  foveri,  et  nutriri  et  excitari.  Et  quo- 
»  niam  Angeli  sunt  concives  hominibus,  cum  non  sint  eis  iun- 
»  cti  per  similitudinem  naturae ,  quae  excitat  ad  amorem,  o- 
»  portuit  iungi  per  obsequium  beneficentiae  (1)  ». 

221.  Q.  Utrum  Angeli .  debuerint  deputari  ad  custodiam 
hominis  ? 

(1)  II.  Sent.,  dist.  10,  q.  1,  art.  1  in  conci. 

i?.  Dei  potentiam,  sapientiam,  et  misericordiam  decebat,  et 
homini  lapso  in  peccato  plurimum  conducebat,  angelicae  cu¬ 
stodiae  ipsum  deputari.  «  Altitudinem  namque,  nostro  Duce 
»  dictante,  decet  divinae  potentiae  duplici  ex  causa.  Una  est, 
»  quia  Deus  non  solummodo  vult  honorari  in  se,  sed  etiam  in 
»  suis  servis.  Unde  non  sufficit  altitudini  divinae  potentiae, 
»  quod  Angeli  ministrent  sibi;  sed  etiam  ad  ostensionem  ex- 
»  cellentis  suae  potentiae  hoc  ab  eis  exigit,  ut  ministrent  et- 
»  iam  creaturae  suae.  Alia  ratio  est;  quia  cum  Deus  habeat 
»  diabolum,  et  eius  daemones  adversarios,  magis  decens  est, 
»  quod  ipse  eos  vincat  per  suos  ministros,  ut  per  hoc  osten- 
»  datur  potentia  manus  Dei,  qua  non  solum  potens  est  in  se 
»  sed  etiam  in  servis  suis,  et  ut  non  indebite  possit  Dominus 
»  exercituum  appellari.  Ordinem  vero  sapientiae  similiter 
»  decet.  Nam  hic  est  ordo,  quem  divina  lex,  in  suis  operibus 
»  exequitur  et  conservat,  ut  postrema,  per  media,  deducat  ad 
»  summa.  Quoniam  igitur  Angelus,  tum  ratione  immortalitatis 
a  naturae,  tum  etiam  ratione  gratiae  consummatae,  medium 
»  tenet  inter  Deum,  et  hominem  lapsum:  decens  fuit,  ut  Deus 
»  hominem  adiuvaret,  et  custodiret  per  Angelum.  Dulcedinem 
»  etiam  decet  divinae  misericordiae,  quae  aperuit  sinum  ho- 
»  mini  lapso,  nec  in  aliquo  ei  defecit,  quod  spectat  ad  salu- 
»  tis  suae  promotionem.  Ed  ideo  cum  homo  lapsus  esset  ve- 
»  numdatus ,  ut  faceret  malum,  ei  ministravit  pretium  San- 
»  guinis  Filii  sui,  quem  (quo)  est  redemptus,  ut  faciat  bonum.  Et 
a  quia  habet  adversarium  impugnantem,  dedit  ei  ministrum 
»  custodientem,  vel  custodem  auxiliantem  ;  ut  sic,  ex  nulla 
»  parte,  miseria  remaneret  humana,  sine  divinae  Misericordiae 
»  subsidio  et  beneficio.  Competebat  igitur  homini  lapso,  dari 
»  ex  hac  triplici  ratione,  angelicam  custodiam  (1)  ». 

222.  Q.  Utrum,  stante  homine,  Angeli  deputati  fuissent  ad 
custodiam  hominis? 

(1)  II.  Sent.  dist.  II,  q.  1,  art.  1. 

-fr.  «  Etsi  Angelus  deputatus  ad  custodiam  hominis,  in  mul- 
»  tis  prosit  ei,  et  subveniat:  specialiter  tamen  ad  hoc  depu- 
»  tatur,  ut  ab  invisibili  adversario  defendat.  Quia  enim  homo 
»  non. habet  colluctationem  adversus  carnem  et  sanguinem 
»  sed  adversus  mundi  rectores,  et  adversus  spiritualia  ne- 
»  quitiae  in  coelestibus,  qui  sunt  hostes  invisibiles,  debet  per 
»  oppositum  habere  invisibiles  adiutores,  ad  sui  ipsius  defen- 
»  sionem.  Et  quia  adversarius  undique  nos  impugnat,  nam  ra- 
»  tionem  seducit  per  astutias,  voluntatem  allicit  per  blanditias, 
»  virtutes  opprimit  per  violentiam;  ideo  bonus  Angelus  specia- 
»  liter  ad  hoc  nobis  datur,  ut  hominem  defendat  ab  oppres- 
»  sione  contra  violentiam:  ut  hominem  erudiat,  et  dirigat  con- 
»  tra  fallaciam:  ut  hominem  exhortetur,  et  inducat  ad  bonum 
»  contra  blanditias.  Quia  igitur  adversarius  |noster  diabolus, 
»  etiam  homine  instituto,  erat  fortior  et  astutior,  et  in  pro- 
»  posito  malitiae  pertinacior;  ideo  competebat  homini  dari 
»  angelicam  custodiam,  quae  comprimeret  potestatem  adver- 
»  sariam,  non  solum  secundum  statum  naturae  lapsae,  sed  et- 
»  iam  institutae,  licet  magis  nunc,  quam  tunc  indigeret  (1)  ». 

223.  Q.  Utrum  omnes  gradus,  in  creationis  scala,  inter  se 
connectantur  ? 

Ii.  Quanquam  rerum  species  sint  diversae,  qualitatesque 
habeant  essentiales,  quae  sunt  propriae  singularum:  tamen 
per  genus  secum  sociantur  ,  cui  subiiciuntur.  Sic  vegetalia 
differunt  a  mineralibus,  quia  illa  vivunt,  haec  non:  sed  tamen 
in  hoc  conveniunt,  quod  ambae  sunt  substantiae.  Dissident  a 
vegetalibus  animantia,  quia  ista  sensum  habent,  quo  privan¬ 
tur  plantae  :  sed  in  hoc  consociantur,  quod  utraque  vivunt. 
Homines  a  brutis  distinguuntur,  quia  rationales:  ast  cum  bru¬ 
tis  sentiunt.  Angeli  discriminantur  ab  hominibus,  quia  sunt 
mere  intellectivi:  sed  tamen  homines,  cum  illis  sociantur,  in¬ 
tellectione.  Rursus  ex  diversis  naturae  rebus;  una  est  perfe- 


(1)  II.  Sent.  dist.  11.  q.  2,  art.  1. 

ctior  altera,  imo  in  eadem  specie,  sunt  diversi  gradus,  qui 
classes,  ut  dicunt,  efformant.  Hinc  fit,  ut  infima  nobiliori,  no¬ 
biliora  infimis,  coniungantur,  et  vicissim,  sibi  aliquid  commu¬ 
nicent,  Sic  bellua ,  per  ourang-outang ,  ad  hominem  accedit, 
et  per  polypum,  cum  planta  in  aliquo  consentit. 


CAPUT  V. 

DE  MUNDI  LEGIBUS. 


224.  Q.  Utrum  ordo  sit  in  rebus,  et  quotuplex  sit  ? 

R.  Entia  mundi  cuiusque  generis,  non  casu  huc  illuc  iactata, 
sed  pulcherrimo  ordine,  et  solidis  mirisque  modis,  coniuncta 
fuisse,  ex  dictis,  in  capite  quarto,  liquido  patet.  Hinc  ex  prae¬ 
clarissimo  mundi  ordine,  Plato  mentem  divinam  ,  Aristoteles 
supremam  causam  motricem,  arguebant.  Ordo  autem  quadru¬ 
plex  est;  alius  enim  est  universalis,  alius  particularis,  prout 
res  omnes  ex  divina  scientia  et  voluntate  dispositas,  respicit, 
vel  contingentes,  et  finitas  contemplatur.  Alius  dicitur  ordo 
naturalis,  alius  supernaturalis  ,  in  quantum  considerat  leges 
naturae  cosmicas,  vel  leges,  super  naturam,  divina  virtute,  o- 
perantes.  Ordo  particularis  tot  habet  leges,  quot  sunt  entia 
specie  diversa.  Hinc  habentur  leges  meccanicae  ,  leges  chy- 
micae,  leges  dynamicae,  leges  magneticae,  leges  hidraulicae, 
leges  botanicae ,  leges  geologicae  ,  aliaeque  innumerae,  quae 
sunt  totidem  modi  specierum  singularum  existendi,  et  agendi. 
Ordo  universalis,  qui  magis  totum,  quam  partes  respicit,  ha¬ 
bet  suas  leges,  quae  cosmicae  vocantur;  et  sunt  proprie  lo¬ 
quendo,  lex  attractionis  universalis,  lex  gravitatis,  lex  gra- 
duationis  specierum,  lex  connexionis,  etc. 

225.  Q.  Utrum  ordo  naturalis,  coniungi  possit  supernatu- 
rali  ? 

R.  Ordo  naturae,  ordini  supernaturali  coniungi  potest,  quia 

240.  Q.  Quid  sit  anima,  secundum  rem? 

R.  De  anima  secundum  rem,  ut  notat  Magister  noster,  «  di- 

»  versas  videntur  sententias  philosophi  protulisse.  Plato  enim 
»  dicit  animam,  numerum  seipsum  moventem;  Aristoteles,  en- 
»  telechiam;  Pythagoras,  harmoniam;  Hippocrates,  spiritum 
»  tenuem;  Eraclitus ,  lucem;  Democritus,  spiritum  ex  atomis 
»  compositum ;  Hyppomenes,  igneum  vigorem ;  Parmenides  di- 
»  cit  eam  de  terra  et  igne;  Epicurus  autem,  ex  aere  et  igne. 
»  Inter  has  diversitates,  nos  sequimur  dicta  Sanctorum,  et  ca- 
»  tholicorum  magistrorum  dicentium,  quod  anima  est  substan- 
»  tia  spiritualis  et  rationalis,  ad  vivificandum  corpus  huma- 
»  num,de  nihilo  creata.  Creata  est,  in  quantum  anima  perfe- 
»  ctibilis ,  et  imperfecta  quantum  ad  scientiam  et  virtutes, 
»  perfectissima  tamen  est,  quantum  ad  potentias  naturales. 
»  Et  quia  incorporea  est,  sensui  non  est  subiecta,  neque  se- 
»  eundum  dimensionem  extensivam.  Quantitatem  enim  habet 
»  anima,  non  dimensivam,  sed  potestativam  et  virtualem.  Et 
»  quia  simplex  est  anima,  ideo  nec  augmenti  nec  decrementi 
»  est  susceptiva ;  quia  nec  in  corpore  maiori ,  maior  :  nec  in 

»  minori,  minor,  reperitur .  Multitudo  quoque  potentiarum 

»  in  anima  non  ponit  maioritatem  in  animae  natura,  sed  mul- 
»  tiplicitatem  effectuum.  Anima  etiam  est  vita  perpetua,  sci- 
»  licet  per  memoriam,  intelligentiam  et  voluntatem,  ad  ima- 
»  ginem  Dei  facta,  capax  virtutis  et  .vitii,  susceptibilis  poenae. 
»  vel  praemii,  arbitrio  libera,  potentiis,  habitibus  ac  affectio- 
»  nibus,  decorata.  Caret  poridere ,  figura  et  colore.  Passibilis 
»  et  mutabilis  est:  eo  magna,  quo  capax  est  aeternitatis :  eo 
»  recta,  quo  naturaliter  appetens  est  bonitatis:  eo  bona,  quo 
»  particeps  est  divinitatis  (1)  ». 

241.  Q.  Quid  sit  anima,  secundum  nomen? 

R.  Diversa  sunt  nomina  animae,  non  propter  essentiae  plu- 
ritatem  ,  sed  propter  effectuum  multiplicitatem  et  operatio- 

(1)  Oper.  cit.,  cap.  30. 


P.  BASIL1I. 

liem.  «  Anima  enim,  ut  scribit  Doctor  noster,  dicitur  in  quan- 
»  tum  corpus  animat  et  vivificat :  mens  in  quantum  recolit: 
»  animus,  dum  vult:  ratio,  dum  rectum  iudicat:  spiritus,  clum 
»  spirat ,  vel  quia  spiritualem  naturam  habet:  sensus  ,  dum 
»  sentit:  memoria,  dum  recordatur:  voluntas,  dum  consentit. 
»  Dicitur  anima  ab  a,  est  sine;  et  alga,  quod  est  sanguis ,  eo 
»  quod  sit  sine  sanguine:  vel  dicitur  ab  a  et  vegsiv,  quod  est 
»  tribuere,  eo  quod  anima  vitam  tribuit:  vel  dicitur  anima 
»  quasi  avegos,  iclest  ventus ,  quod  spiritus  sit  (1)  ». 

242.  Q.  Utrum  animus  humanus  sit  simplex,  tum  quoad  es¬ 
sentiam,  tum  quoad  quantitatem? 

R.  Animum  esse  simplicem,  res  est  cuique  perspectissima. 
Id  enim,  quam  evidentissime  potest,  multiplici  ratione,  com¬ 
probari,  contra  philosophos  Ioniae,  democriticos,  epicureos,  nec 
non  stoicos  veteris  aetatis,  et  contra  recentes  Elvezio,  Diderot, 
Lamettrie,  Spinoza,  Toland  et  Hobbes,  quibus  associantur  non¬ 
nulli  viventes,  ut  Bukner,  Moleschott,  Vagner,  Comte  et  Littre. 
Illud  enim  est  simplex  quoad  essentiam ,  quod  partibus  non 
coalescit,  nec  in  partes  resolvitur;  atqui  talis  est  anima,  quia 
si  corporea  esset,  aliud  videret  per  oculos,  aliud  audiret  per 
aures;  et  duabus  oculorum  visionibus  non  unica,  sed  duplex 
responderet  sensatio  optica ;  auribus  excitatis  duplex,  non  una 
sensatio  acustica;  naribus  affectis  non  una,  sed  duplex  sen¬ 
satio  olfactiva;  hoc  tanjpn  non  accidit;  ergo  animus  est  sim¬ 
plex  et  unus.  Haec  autem  simplicitas  tum  ex  conscientia,  tum 
ex  memoria,  tum  ex  volitione,  maxime  colligitur.  Colligitur  ex 
conscientia,  quia  ista  dicit,  animum  ideas  habere,  quae  in  in¬ 
divisibili  sunt  positae,  licet  variis  notionibus  constent,  et  nos 
posse,  pro  libito,  cogitationes  nostras,  inter  se  conferre,  et  per 
reflexionem,  in  ipsas  redire.  Haec  autem  comparatio,  et  re¬ 
flexio  est  impossibilis,  sine  simplicitate  animae  ,  quia  ambae 
expostulant  comparatorum  integram  cognitionem,  et  simulta¬ 


ti)  Oper.  cit.,  cap.  31. 

neam  appi  eliensionem  ct  quamdam  rGcluctioiiGin  ad  unum; 
ergo  animus,  ex  testimonio  conscientiae,  simplex  est.  Secl  et 
patet  simplicitas  animi,  etiam  ex  operatione  memoriae.  Ope¬ 
ratio  enim  memoriae ,  ut  notat  Doctor,  «  est  retentio  et  re- 
»  praesentatio,  non  solum  praesentium,  corporalium  et  tem- 
»  p oralium,  verum  etiam  succedentium,  simplicium  et  sempi- 
»  ternalium.  Retinet  namque  memoria  praeterita  per  recor- 
»  dationem,  praesentia  per  susceptionem,  futura  per  praevi- 
»  sionem.  Retinet  etiam  simplicia,  sicut  principia  quantitatum 
»  continuarum  et  discretarum,  ut  punctum,  instans,  et  unitatem; 
»  sine  quibus  impossibile  est  meminisse,  aut  cogitare  ea,  quae 
»  principiantur  per  haec  (1)  ».  Nunc  haec  omnia,  quae  a  me¬ 
moria  operantur,  volunt  aliquid  simplex  et  unum;  nam  si  esset 
corporeum,  una  eiusdem  pars ,  unam  sentiret  corporis  mole- 
culam,  alia,  aliam  sibi  contiguam;  una,  res  praesentes,  altera 
succedentes:  una  corporale,  altera  simplex:  una  temporanea, 
altera,  sempiternalia.  Hoc  autem,  experientiae  adversatur,  ergo 
anima  est  simplex.  Denique,  simplicitas  animae  adstruitur  ex 
operatione  virtutis  electivae.  Haec  enim,  scribit  Magister,  «  at- 
»  tenditur  in  consilio  et  iudicio.  Consilium  autem  est  in  in- 
»  quirendo,  quod  sit  melius  hoc,  an  illud.  Sed  melius  non  di- 
»  citur,  nisi  per  accessum  ad  optimum.  Accessus  autem  est 
»  secundum  maiorem  assimilationem.  Nullus  igitur  scit,  utrum 
»  hoc  vSit,  illo  melius,  nisi  sciat  illud,  optimo  magis  assimilari. 
»  Nullus  autem  scit,  aliquid  alii  magis  assimilari,  nisi  illud  co- 

»  gnoscat . Iudicium  autem  certum  de  consiliabilibus  est,  per 

»  aliquam  legem.  Nullus  autem  certi tudinaliter  iudicat  per 
•»  legem,  nisi  certus  sit,  quod  illa  lex  recta  sit,  et  quod  ipsam 
»  iudicare  non  debet  (2)  ».  Atqui  tum  consilium,  tum  iudicium 
dicunt  electionem;  electio  autem  cadit  inter  varias  cogita¬ 
tiones,  quae  sine  principio  uno ,  nunquam  nec  consilium  ,  nec 

(1)  Itiner,  mentis  in  Deum ,  c.  3. 

(2)  Loco  cit. 

iudicium  efformarent;  sed  iudicia  efformantur  et  consilia;  certa 
est  igitur  humani  spiritus  simplicitas.  Sed  anima  est  etiam 
simplex,  quoad  quantitatem.  Anima  enim,  vi  reflectendi  fruitur, 
plures  sensationes  experitur,  percipit  extensa.  Porro  ens  ex¬ 
tensum  et  compositum,  haec  peragere  nequit ,  quia  unitate 
synthetica  caret ;  ergo  anima  simplex  est,  quoad  quantitatem. 
Item ,  anima  non  est  corpus ,  quia  nullum  corpus  est  forma; 
sed  anima  est  forma;  ergo  non  est  corpus.  Similiter  duo  cor¬ 
pora  nequeunt  esse  simul ;  sed  anima  non  est  seorsum  a  cor¬ 
pore,  dum  vivit;  ergo  non  est  corpus.  Pariter,  intelligere  non 
est  corporis;  sed  anima  intelligit;  ergo  non  est  corpus.  Prae¬ 
terea  omne  movens  componitur  duobus ,  non  moto  et  moto; 
sed  anima  est  movens ;  ergo  motum  est  corpus ;  ergo  anima 
non  est  corpus.  Denique,  omne  divisibile  indiget  continente; 
sed  corpus  est  divisibile;  ergo  indiget  continente;  ergo  anima; 
anima  enim  recedente  a  corpore,  corpus  dissolvitur.  Sed  per 
totum  corpus  effunditur  sensitivum  principium?  Verissimum 
est;  sed  est  semper  unum,  et  identicum  sensationum  subie- 
ctum;  ergo  corpori,  quod  mutatur,  non  affigitur;  ergo  nec  di¬ 
viditur  ,  nec  componitur ;  ergo  non  est  quantitativum.  Falsus 
est  igitur  materialismus  ,  qui  animam  dicit  corpus  esse  ,  vel 
corporis  partem,  vel  qualitatem  corpoream  ;  quia  haec  omnia 
sunt  extensa,  divisibilia,  composita. 

243.  Q.  Utrum  anima  humana  sit  spiritualis  ? 

R.  Anima  humana  non  solum  est  simplex,  sed  aliquid  no¬ 
bilius  est.  Quamquam  enim  corpus  informet,  tamen  tum  in¬ 
tellectu,  tum  voluntate,  a  corpore,  in  suis  operationibus,  non 
pendet ;  ideo  spiritualis  appellatur.  Ratio  est ,  quia  operatio 
sequitur  esse  ;  sed  operationes  animae  sunt  spirituales ;  ergo 
spiritualis  est  anima,  quae  eas  elicit.  Teste  enim  experientia, 
intellectus  mere  spiritualia  percipit :  de  ipsis  iuclicat,  et  ra¬ 
tiocinatur  :  materialia  immaterialiter  apprehendit ;  et  ad  o- 
mnem  se  protendit  veritatem.  Deinde  mens  nostra,  pagos,  ur¬ 
bes,  agros,  imo  terram  coelumque  totum,  et  integrum  percipit, 

quin  dilatetur,  parva  cognoscit,  quin  restringatur,  abstracta 
attingit,  quin  dividatur,  abstracta  item  colligit,  quin  congluti¬ 
netur.  Ergo  nulla  materiae  operatio,  in  cogitationis  actu,  con¬ 
tinetur;  ergo  est  spiritualis.  Adhuc ;  mens  nostra  una  cogita¬ 
tione  complectitur  plura ,  diversa,  opposita  et  inter  se  repu¬ 
gnantia.  Sed  quod  est  corporeum,  huius  operationis  est  incapax; 
aliae  enim  leges  corporibus,  aliae  mentibus  sunt  statutae;  ergo 
non  est  corporeum,  quod  talia  agit,  ergo  spirituale.  Item,  mens 
repletur  innumeris  cogitationibus,  aliis  praeteritis,  aliis  prae¬ 
sentibus,  aliis  unius,  aliis  alterius  generis,  et  tamen  est  idem 
«t  unicum  semper  subtectum  cogitans..  Sed  quod,  hoc  conficit, 
spirituale  est ;  materia  enim  ac  fere  omni  praesentia  caret; 
caret  identitate,  caret  cognitione;  ergo  spiritualis  est  anima. 
Praeterea  quod,  in  seipso  recipitur,  volvitur  ac  funditus  se 
perscrutatur,  est  spirituale;  sed  anima  in  seipsam  reflectit, 
et,  ut  canit  Poeta  divinus, 

. se  in  se  rigira  (i); 

. 

ergo  est  spiritualis.  Insuper  haec  veritas  a  voluntate  compro¬ 
batur;  voluntas  enim  bona  appetit  spiritualia,  iisque  fruitur, 
malas  inclinationes  retrudit,  et  in  suas  plenum  dominium  ha¬ 
bet  operationes.  Deinde  ex  desiderio,  spiritualitas  animae  e- 
vincitur.  Desiderium  enim  ,  ut  verbis  utamur  Magistri ,  «  est 
»  ipsius ,  quod  maxime  movet ;  maxime  autem  movet,  quod 
»  maxime  amatur;  ergo  si  amatur,  cognoscitur  (2)  ».  Sed  sum¬ 
mum  bonum  cognitum,  est  maxime  spirituale;  ergo  spiritualis 
est  anima,  quae  ad  illud  tendit.  Denique;  ut  alia  innumera  o- 
mittam,  ad  spiritualitatem  animae  demonstrandam,  et  medi¬ 
corum  rusticanae  sententiae  falsitatem  refellendam,  tot  sunt 
testimonia  quot  sunt  potentiae,  quot  actus,  quot  leges,  quot 
passiones  mentales.  Substantiam  enim  spiritualem  praedicat 

(1)  Purg.,  c.  XXV,  v.  75. 

(2)  Itiner .,  loc.  cit. 

iudicium,  praedicat  comparatio,  praedicat  ratiocinium,  prae¬ 
dicat  memoria;  materialistarum  igitur  opinio,  tam  est  absurda, 
quam  entis,  et  nihili  coexistentia. 

244.  Q.  Utrum  materia  possit  esse  principium  cogitationis? 

R.  Materia  nequit  esse  cogitationis  principium.  Proprieta¬ 
tes  enim,  quae  se  mutuo  excludunt,  in  eodem  subiecto,  simul 
esse  non  possunt.  Sic  quadratum,  nequit  esse  simul  rotundum. 
Sed  principium  cogitationis,  et  materia  sibi  invicem  pugnant; 
nam  unum  est  activum,  alia  iners;  unum  simplex,  alia  mul¬ 
tiplex;  unum  comeabile ,  alia  impenetrabilis;  unum  indivisi¬ 
bile,  altera  divisibilis;  ergo  cum  spiritus,  et  materia  sint  con-, 
tradictoria,  lockianam  materialismi  doctrinam,  esse  delira¬ 
mentum,  concedendum  est. 


CAPUT  II. 

DE  UNITATE  ANIMAE  ET  CORPORIS. 

245.  Q.  Utrum  anima  intellectiva  sit  una,  in  omnibus  ho¬ 
minibus  ? 

R.  «  In  hac  quaestione  multi  philosophantes ,  verba  sunt 
»  Magistri,  multa  dixerunt  falsa  et  vana;  quidam  enim  phi- 
»  losophi  crediderunt,  non  solum  eamdem  esse  animam  in  o- 
»  mnibus  hominibus,  sed  etiam  in  omnibus  animalibus;  cre- 
»  diderunt  enim  animam  non  esse  aliud  quam  Deum;  et  huius 
»  positionis  fuit  Pythagoras,  et  Varro.  Alir  autem  aliter  opi- 
»  nati  sunt,  quod  anima  humana,  secundum  quod  intellectualis 
»  est,  una  est  in  omnibus  hominibus;  non  solum  quantum  ad 
»  intellectum  agentem ,  sed  etiam  quantum  ad  intellectum 
»  possibilem.  Hoc  autem  ponere,  non  est  philosophia,  sed  ma- 
»  nifesta  insipientia.  Est  enim  contra  Christianam  religionem, 
»  dum  aufert  meritorum  retributionem,  quae  non  esset,  si  o- 
>>  mniuin  anima  una  esset.  Est  etiam  contra  rectam  rationem. 
»  Planum  est  enim ,  quod  anima  intellectiva ,  ut  intellectiva, 

»  est  perfectio  hominis,  secundum  quod  homo.  Si  ergo  homi- 
»  nes  non  sunt  diversi,  solum,  secundum  quod  animalia ,  sed 
»  secundum  quod  homines  ,  non  solum  habent  diversas  ima- 
»  ginationes,  et  animas  sensibiles,  imo  etiam  diversos  intelle- 
»  ctus,  et  animas  rationales.  Est  etiam  contra  sensibilem  ex- 
»  perientiam:  quoniam  diversi  homines,  diversas  habent  et 
»  contrarias  cogitationes,  et  affectiones.  Quod  si  tu  dicas,  quod 
»  hoc  evenit  ex  diversitate  specierum  existentium  in  imagi- 
»  natione,  hoc  nihil  est ;  quia,  non  solummoio  di  versificantur 
»  in  his  intelligibilibus,  quae  extrahuntur  a  sensu,  imo  etiam 
»  in  his  ,  quae  sunt  supra  omnem  imaginationem  ,  sicut  sunt 
«  virtutes  ,  quae  intelliguntur  per  suam  essentiam  ,  non  per 
»  speciem  imaginariam,  sicut  etiam  est  ipse  Deus,  quem  qui- 
»  dam  diligunt,  quidam  contemnunt.  Insuper,  insipientia,  unam 
»  ponentium  animam,  ex  absurdis  comprobatur.  Quorum  pri- 
»  mum  est,  quia,  si  eadem  sit  anima  in  multis  hominibus,  cum 
»  unus  sit  sciens,  alter  ignorans,  unus  bonus,  alter  malus,  u- 
)>  nus  etiam  odiat  alterum,  sequitur  tunc,  quod  duo  contraria 
»  erunt  in  eodem  subiecto,  secundum  numerum,  et  in  eadem 
»  parte  ,  cum  non  habeat  diversas  partes  ,  et  idem  ipsum 
»  contrariabitur  sibi  ipsi ;  quod  si  hoc  est  impossibile,  restat 
»  quod  et  illud,  ex  quo  sequitur,  scilicet,  unam  et  eamdem  a- 
»  nimam  esse  in  pluribus  hominibus.  Denique,  si  una  et  eadem 
»  anima  est  in  pluribus,  post  mortem  nihil  plus  habet  iustus, 
»  quam  impius:  ergo  bonum  manet  irremuneratum,  et  malum 
«  impunitum:  ergo  mundus  est  inordinatus,  et  Deus  est  in- 
»  iustus:  et  stultus  est,  qui  facit  aliquod  bonum;  ergo,  si  hoc 
»  est  adeo  impossibile,  ut  non  tantum  sit  contra  fidem  ,  sed 
»  etiam  contra  rationem  rectam ,  impossibile  est,  plures  ho- 
»  mines  eamdem  animam  rationalem  habere  (1)  ». 

246.  Q.  Utrum  anima  sit  unita  corpori,  tamquam  eius  for¬ 
ma  substantialis? 


(1)  II.  Sent.  dist.  18,  art.  2,  q.  1. 

R.  Ad  hanc  quaestionem  resolvendam,  triplex  est  formae- 
genus  distinguendum  cum  Magistro;  «  est  enim  quaedam,  quae 
»  perficit,  et  extenditur  et  dependet;  et  haec,  quia  totum  per- 
»  ficit,  est  in  toto.  Quia  vero  extenditur,  perfectionem  totius 
»  comunicat  partibus.  Quia  vero  dependet,  nec  agit  per  se,  o- 
»  perationem  totius  communicat  partibus ,  ut  patet  in  forma 
»  ignis;  quia,  quaelibet  pars  ignis,  ignis  est,  et  quaelibet  cale- 
»  facit.  Est  alia  forma,  quae  perficit  et  dependet,  sed  non  ex- 
»  tenditur,  ideo  actum  totius  non  attribuit  partibus;  quia  vero 
»  dependet,  operationem  totius  comunicat  partibus,  et  talis 
»  est  anima  vegetalis,  et  sensibilis,  quia  nulla  pars  animalis 
»  est  animal;  tamen  quaelibet  pars  animalis  vivit,  et  sentit. 
»  Est  iterum  forma  quae  totum  perficit,  tamen  nec  extendi- 
»  tur,  nec  descendet,  quantum  ad  operationem,  et  talis,  quia 
»  perfectio  est,  est  in  toto,*et  partibus.  Quia  vero  non  extenditur, 
»  perfectionem  totius  non  comunicat  partibus.  Quia  non  depen- 
»  det  ideo,  nec  operationem  comunicat,  et  talis  est  anima  ratio- 
»  nalis.  Quia  nulla  pars  hominis,  est  homo,  et  nulla  pars  hominis 
»  intelligit,  tamen,  etsi  non  comunicat  actum  totius,  ut  toti;  com- 
»  municat  ut  partibus;  quia,  quaelibet  pars  hominis  vivificatur  a 
»  perfectione  hominis:  et  ideo,  perfectio  hominis  est  in  qualibet 
»  parte  (1)  ».  Hisce  distinctis,  patet  corpus  et  animam  in  ho¬ 
mine,  adeo  inter  se  coniungi,  ut  ex  ipsis,  urfa  substantia  completa 
constituatur.  Quae  enim  sunt  diversae  naturae,  unam  eamdem- 
que  actionem  exerere  nequeunt;  sed  anima  et  corpus  habent  in 
homine  operationes  utrique  comunes,  ut  patet,  ex  sensationibus, 
quae  non  sunt  solius  corporis,  aut  solius  animae,  sed  utriusque; 
ergo  anima  et  corpus,  sunt  una  substantia  completa.  Claret 
secundo,  ex  anima  et  corpore,  unicam  exurgere  personam  in 
homine;  unusquisque  enim  nostrum,  sicut  dicit:  ego  volo,  ego 
intelligo,  dicit  etiam,  ego  patior,  ego  deambulo;  quod  dici  non 
posset,  si  operationes  animae  et  corporis,  eodem  supposita 

(J)  I.  Sent.  dist.  8,  par.  2,  art.  1,  q.  3,  ad  1  et  2. 

non  tribuerentur.  Elucet  tertio;  animam  unitam  esse  corpori, 
tamquam  eius  formam  substantialem.  Dictat  enim  conscientia, 
unum  eumdemque  esse  hominem,  qui  sentit  ed  intelligit;  sed 
haec  unitas  expostulat,  ut  unio  animi  et  corporis,  sit  substan¬ 
tialis.  Si  enim  aliter  fieret,  alter  ego  esset  in  anima,  alter  in 
corpore,  quod  absonum;  ergo  etc.  Insuper,  experientia  sci¬ 
mus,  corpus  esse  vivens,  vitamque  percipere;  atqui  haec  duo 
poscunt,  ut  corpus  sit  materia,  quam  animus  informat;  ergo 
unio  corporis  et  animae  substantialis  est.  Imo,  tam  intima  est, 
ut  corpus,  sicut  scribit  Dux  Noster,  «  sit  ab  anima,  tamquam 
»  a  continente  et  influente  (1)  ».  Concludendum  est  igitur  cum 
Concilio,  tum  Viennensi,  tum  Lateranensi,  animam  humanam, 
seu  intellectivam,  formam  corporis  humani,  per  se,  et  essentia¬ 
liter  esse  (2). 

247.  Q.  Quibus  rationum  momentis,  anima  corpori  sit  u-. 
nita  ? 

E.  «  Unita  est  anima  corpori,  multiplici  ratione,  licet  sepa- 
»  rata,  dignior  videatur.  Prima  Magistri  ratio  est,  ut  per  con- 
»  iunetionem,  tam  disparium  naturarum,  erigeretur  mens  ad 
»  sperandam  illam  unionem,  quae  erit  inter  animam,  et  spi- 
»  ritum  increatum.  Alia  ratio  est,  ut  anima  serviendo  Deo,  in 
»  corpore,  habeat  maius  meritum:  quia  ubi  maior  pugna,  ibi 
»  maior  victoria,  et  per  consequens,  maior  corona.  Difficultas 
%>  enim  corporis,  multum  valet  ad  efficaciam  merendi.  Tertia 
»  ratio  est,  propter  complementum  universi.  Cum  enim,  sicut 
»  dictum  est,  quaedam  esset  creatura,  pure  spiritualis,  quae- 
»  dam,  pure  corporalis,  conveniens  fuit,  fleri  creaturam  mix- 
»  tam  ,  scilicet  partim  spiritualem  ,  et  partim  corporalem. 

»  Quarta  ratio  est,  quia  sicut  corpus  vivum,  valet  ad  fructum 
»  poenitentiae;  sic,  post  mortem  resusci latum,  valebit  ad  con- 
»  secutionem  stolae  duplicatae;  quia  non  solum  anima,  sed  et- 

(1)  Breoil.  part.  2,  cap.  10. 

(2)  Vide  ephemerid.:  La  Scienzci  e  la  Fede,  vol.34,  pag.  268. 

»  iam  corpus  praemiabitur  dote  sua.  Quinta  ratio  est ,  quia 
»  homo,  ex  defectibus  corporis,  multam  habet  materiam  hu- 
»  miliationis  iuxta  id:  humiliatio  tua,  in  medio  tui.  Sicut  enim 
»  anima,  ex  coniunctione  ad  corpus,  plura  consequitur  bona; 
»  sic  et  multa  contrahit  incommoda.  Primo:  peccati  originalis 
»  inquinationem;  secundo,  peccati  pronitatem;  tertio,  bene  o- 
»  perandi  difficultatem;  quarto,  intellectus  hebetudinem;  quinto 
»  continuam  impugnationem;  sexto,  curarum  sollicitudinem; 
»  septimo,  passionum  multiplicitatem;  octavo,  gloriae  retar- 
»  dationem;  gloriam  enim  percipere  non  possumus,  quamdiu 
»  in  corpore  detinemur  (1)  ». 

248.  Q.  Quaenam  sisthemata,  ad  explicandam,  unionem  ani¬ 
mae  cum  corpore,  sint  excogitata? 

R.  Praeter  systema,  de  forma  substantiali,  quod  solummodo 
.tenendum  est,  quia  verifatem  ponit,  naturam  explicat  huma¬ 
nam,  et  errores  destruit,  quinque  praecipue  sunt  adnume- 
randa  et  maxime  absurda.  Primum,  est  illud  Platonis,  a  Te¬ 
rentio  Mamiani,  hac  nostra  aetate,  fere  iustiflcatum,  quod  do¬ 
cet,  animam  corpori  uniri,  ut  motorem  mobili,  ut  indumentum 
homini  vestito,  ut  nautam  navi.  Sed  in  hoc  est  desipientia: 
tollit  enim  unitatem  animae  et  corporis,  compositum  huma¬ 
num  destruit,  idealistis  favet,  et  appendicem  animi,  esse  cor¬ 
pus,  stolidissime  asserit.  Secundum,  est  systema  causarum  oc- 
casionalium  quod,  mutuum  utriusque  substantiae  influxum,  per 
divinam  operationem,  explicat.  Huius  doctrinae  falsitas,  ex  eo 
liquet,  quod  nexum  animae  et  corporis  rumpit,  destruit  uni¬ 
tatem  hominis,  et  peccati  Deum  reddit  auctorem.  Tertium  est 
systema  harmoniae  praestabilitae ,  quo  explicatur  unio  cor¬ 
poris  et  animae,  per  quamdam  extrinsecam  harmoniam.  Sed 
et  hoc  absonum  est,  quia  negar  coniunctionem  realem  animi 
et  corporis,  ac  libertatem  destruit.  •Quartum  est  systema  in¬ 
fluxus  physici,  quo  affirmatur  animam  ,  physice  corpori  uniri 


(1)  In  Comp.  thcol.  veritatis  cap.  60. 

atque  in  ipsam  influere ;  unde  anima  corporalizatur ,  et  cor¬ 
pus  spiritualizatur.  Sed ,  et  lioc  erroribus  plenum  est ,  quia 
materialismo  favet,  tollit  animae  humanae  substantialem  u- 
nitatem,  et  iunctionem  reddit  accidentalem.  Quintum  denique, 
est  systema,  mediatoris  plastici,  a  Clerico  invectum,  quo  sop- 
ponitur  medium  principium,  inter  corpus  et  animam,  existens, 
cuius  ope,  spiritus  cum  corpore  consociatur.  Sed,  et  hoc  ab¬ 
normissimum  est.  Iste  enim  mediator,  vel  est  substantia,  vel 
est  accidens.  Si  primum,  induceret  in  hominem  triplex  esse, 
quod  pugnat;  si  secundum,  nihil  explicat ,  quia  accidens ,  per 
se  non  operatur. 

249.  Q.  Utrum  anima  rationalis,  sit  tota  in  toto,  et  tota,  in 
qualibet  totius  corporis  parte? 

R.  Anima  rationalis  est  tota,  in  toto  corpore,  et  tota  in 
qualibet  parte,  et  argumenta  Ducis  nostri,  sunt  sequentia:  «  Si- 
»  cut  Deus  est  in  maiori  mundo,  sic  anima  in  minori;  sed 
»  Deus,  sic  est  in  maiori  mundo,  quod  in  qualibet  parte  totus; 
»  ergo  .anima,  sic  est  in  minori,  scilicet  in  corpore.  Altera  ra- 
»  tio  est.  Quod  dat  esse  toti  et  partibus ,  unitur  toti  et  par- 
»  tibus,  secundum  essentiam  ;  quia  forma  per  sui  essentiam 
»  dat  esse ,  et  hoc  non  nisi  ei ,  cui  essentialiter  unitur  ; 
»  sed  anima  dat  esse  toti  corpori  ,  et  omnibus  partibus  : 
»  ergo  est  tota  in  toto,  et  tota  in  qualibet  parte.  Tertia  ra- 
»  tio  est.  In  oculo  est  videre,  sentire  et  vivere.  Quaero  ergo 
»  utrum  sint  haec,  unus  actus,  vel  differentes?  Non  unus;  hoc 
»  constat,  quia  privato  visu,  adhuc  sentit  per  tactum  :  pri- 
»  vato  sensu,  adhuc  vivit,  sicut  in  paralytico.  Cum  ergo  vi- 
»  vere  sit  a  substantia,  videre  a  potentia;  in  oculo  est  anima 
»  secundum  substantiam;  eadem  ratione  potest  probari,  et  in 
»  omnibus  partibus  esse,  ergo  etc.  ».  Quarto  loco,  propositam 
affirmationem  demonstrat  Dux  noster,  tum  experimento,  tum 
exemplo.  Experimento  «  quia,  anima  in  partibus  distantibus  a 
»  corde,  ita  cito  sentit,  sicut  et  in  propinquis.  Simul  enim  quasi 
»  in  ictu  oculi,  sentit  lesionem  in  partibus  distantibus;  et  cum 

»  anima  separatur,  dolor  est  in  singulis  partibus  et  resolutio. 

»  Exemplum  similiter  movet;  videmus  enim,  quod  in  animali 
»  perfecte  sano,  est  una  sanitas  in  singulis  partibus,  nec  maior 
»  in  maiori ,  nec  minor  in  minori.  Si  ergo  hoc  est  in  forma 
»  corporali,  quanto  magis  in  spirituali?  Denique,  quia  anima 
»  est  forma  simplex,  et  motor  sufficiens,  est  tota  in  toto  cor- 
»  pore,  et  tota  in  qualibet  parte  (1)  ».  Ergo  Epicurus,  qui  in 
pectore,  Plato,  qui  in  capite,  Stoici,  qui  in  corde  ,  Cartesius, 
qui  in  glandula  pineali,  innumerique  alii,  qui  in  aliis  locis  a- 
nimum  collocarunt,  quam  maxime  desipiunt. 

250.  Q.  Quid  sit  notandum  quoad  hominis  physionomiam  ? 

R.  Diversae  membrorum  dispositiones ,  secundum  artem 
physionomiae,  diversos  effectus  ac  mores  indicant  in  homine; 
non  quod,  ista  signa  necessitatem  imponant  moribus  hominum, 
ut  somniavit  in  suis  deliramentis,  nostrae  aetatis  cranioscro- 
pia,  a  Porta,  a  Lavater,  a  Gall,  a  Spurzein  invecta,  sed  o- 
stendant  inclinationem  naturae,  quae  tamen  rationis  fraeno, 
retineri  potest.  Incipientes  igitur  a  complexionibus,  cum  Duce 
nostro,  «  melancholicos,  tristes,  et  graves  esse  dicimus,  san- 
»  guineos  vero,  horum  opposita  habere  videmus.  Chollerici  fa-  ' 
»  ciles  sunt  ad  iram,  et  phlegmatici  pigri  sunt,  et  somnolenti. 

»  Physionomia  sexus,  est  ,  quod  masculus  animus,  vehemens 
»  est  ad  impetus,  studiosus  et  animosus:  foeminae  autem  mi- 
»  sericordes  sunt  et  timidae.  Capilli  molles  et  rari  hebes  in- 
»  genium  proluquuntur.  Item  capilli  crispi,  pronunciant  hominem 
»  timidum  et  lucri- cupidum.  Capilli  nimium  depressi  et  fronti 
»  imminentes,  ferum  declarant  animum;  his  concordat  capitis 
»  ursini  capillatura.  Item  capilli  flavi,  crassi  et  albi,  indicant 
»  indociles.  Capilli  vero  subnigri,  si  sint  moderate  tenues,  mo- 
»  res  indicant  bonos,  et  bonam  hominis  complexionem.  Caput 
»  nimis  magnum,  stolidum  indicat;  caput  autem,  globosum  et 
»  breve,  est  sine  sapientia  et  memoria.  Caput  humile  superius, 

(1)  I  Sent.  dist.  8,  p.  2,  q.  3. 

»  et  quasi  planum,  insolentiae  et  dissolutionis  dat  indicium. 
»  Caput  oblongum  aliquantulum,  et  malleo  simile ,  hominem 
»  circumspectum,  et  providum  indicat.  Frons  angusta,  nimis 
»  indocilem  et  voracem  declarat;  lata  vero  parvitatem  signi- 
»  ficat  discretionis ;  sed  rotunda,  designat  iracundiam.  Item 
>>  humilis  et  demissa ,  significat  verecundum ,  et  non  ad- 
»  mittentem  turpia;  item  quadrata,  et  moderatae  magni- 
»  tudinis ,  magnae  sapientiae  et  magnanimitatis  est  indi- 
»  cium.  Supercilia  arcuata ,  quae  coniunguntur ,  usque  ad 
»  cornu  nasi  ,  significant  subtilem  et  studiosum,  in  omni- 
»  bus  operibus  suis.  Si  autem,  ibidem  coeunt,  tristem  homi- 
»  nem,  et  parum  sapientem  demonstrant;  si  autem  arcuositas 
»  declinat  ad  tempora,  et  gibbositatem  genarum,  significat  ne- 
»  gligentem.  Item  supercilia,  si  sint  multorum  et  longorum 
»  pilorum,  significant  ferum  et  magna  meditantem.  Oculi,  qui, 
»  tamquam  guttulae  liquoris  nitidi,  relucent,  mores  compositos 
»  indicant.  Quando  varie  moventur,  ut  modo  currant,  modo 
»  quiescant,  significant  mala  revolvi  iam  in  animo,  sed  non- 
0  »  dum  esse  perpetrata.  Oculi  glauci,  splendore  tamen  mican- 

))  tes,  significant  audacem  et  pervigilem  ad  malitiam.  Oculi 
»  magni,  trementes  et  obscuri,  significant  potationem  vini,  et 
»  intemperantiam  Veneris;  oculi  pure  nigri,  significant  imbe- 
»  cillem,  et  sine  virtute  animum,  et  lucri  avidum.  Quando  au- 
»  tem,  guttulae  rubentes  aliquantulum  ibi  sunt,  et  tamen  ni- 
»  grae  apparent ,  animum  iustum,  probum,  et  ingeniosum  o- 
»  stendunt.  Ubi  autem  in  nigris  oculis,  guttulae  vehementer 
»  rubent ,  et  aliquae  tendunt  ad  quadraturam ,  et  quaedam 
«  sunt  pallidae,  quaedam  glaucae,  et  circuli,  qui  forinsecus  am- 
»  biunt  pupillas,  sunt  sanguinolenti  et  sunt  magni  oculi,  et  nitor 
»  pupillae  movetur,  ut  movetur  palpebra,  tales,  inquam,  oculi 
»  significant  animum,  qui  omnium  excedit  morem  ferarum. 
»  Quidquid  enim  nefandorum  cogitari  potest,  talibus  oculis 
)>  perpetrabile  est,  nec  etiam  a  domestico  cessabunt  sanguine. 
»  Oculi  nimium  prominentes,  rubicundi  et  parvi,  linguam  de- 

»  clarant  effraenatam,  et  corpus  instabile.  Oculi  acriter  in- 
»  tuentes,  si  sunt  humicli,  indicant  hominem  veridicum,  ac  in 
»  agendis  velocem  et  providum.  Oculi,  qui  frequenter  clau- 
»  duntur  et  frequenter  reserantur,  timidum  et  imbecillem  de- 
»  clarant.  Oculi  multae  apertionis  significant  stultum  et  in- 
»  verecundum.  Si  autem  multae  clausurae  sunt-,  significant 
»  mobilem  et  inconstantem  in  omnibus  factis  suis.  Aures  pro- 
»  minentes,  et  valde  magnae ,  significant  stoliditatem,  et  gar- 
»  rulitatem  et  impudentiam;  sed  valde  parcae,  malignitatis 
»  sunt  indicia.  Aures  nimium  rotundae,  indocilem  significant. 
»  Aures  oblongae  et  angustae,  invidiae  signa  sunt.  Aures  ia- 
»  centes,  et  supra  caput  applicatae,  pigritiam  designant.  Genae 
»  crassae,  significant  ignaviam  et  somnolentiam ,  nimium  au- 
»  tem  tenues,  malignitatem.  Genae  rotundae,  invidiae  arguun- 
»  tur.  Nares  patulae,  alacritatis  et  fortitudinis  dant  indicium: 
»  longae  vero  et  tenues,  mobilitatis  et  levitatis  signum  habent. 
»  Narium  autem  pars,  quae  iuxta  frontem  est,  si  nec  alta,  nec 
»  humili,  sed  aequali  linea  descendat,  virile  signum  est,  et 
»  prudentiam  et  constantiam  demonstrat.  Nares  minores,  de- 
»  bito  furibus  assignantur.  Omnis  vultus  ,  cum  plenus  est  et 
»  crassus,  ignavum  et  voluptatibus  deditum  significat;  vultus 
»  dependens,  cogitatorem  subdolum  significat.  Labia  tenuia  in 
»  ore  maiori,  si  superius  labium,  aliquantulum  exsuperet  su- 
»  per  inferius,  magnanimum  indicat  et  fortem.  Tenuia  vero  et 
»  parvi  oris,  imbecillem  animum  et  versutum  indicant.  Labia 
»  vero  soluta,  aliquantulum  ab  ore  dependentia,  inertem  de- 
»  monstrant. isram  in  asinis  et  equis  antiquis,  ita  invenitur.  Os 
»  parvum  convenit,  tam  vultibus  muliebribus,  quam  hominibus 
»  effoeminatis;  sed  quod  ultra  modum  dilatatur,  voracem  in- 
»  dicat,  et  immitem  et  impium.  Talis  enim  oris  rictus  marinis 
»  monstris  convenit.  Mentum  prolixum  aliquantulum,  demon- 
»  strat  minus  iracundum,  et  minus  perturbatum.  Qui  os  par- 
»  vum  et  breve  mentum  habent,  immites  sunt  et  invidi.  Hos 
»  enim,  Plato  ad  serpentes  referebat.  Utilius  est  mentum  com- 

»  mensuratum,  seeunclum  aliquid,  ad  quadraturam  accedens.- 

»  Mentum,  si  longe  in  prolixum  distendatur,  dolis  assuetum 

»  ostendit.  Vox  similis  existens  voci  ovium  aut  caprarum, 

»  stultitiae  habet  indicium;  qui  autem  in  modum  avium,  vo- 

»  cem  intendunt  ,  de  facili  fiunt  leves.  Vox  tenuis  et  quasi 

\ 

»  lugubris,  tristem  indicat,  et  suspiciosum.  Quorum  vox  in  na- 
»  res  incurrit,  ita  ut  nares  consonent,  mendaces  sunt  et  male- 
»  voli,ac  malis  alienis  gaudentes.  Cervix  longa  et  tenuis,  eum 
»  significat,  qui  maligna  meditatur.  Cervix  rotunda, probat  vir- 
»  tutem  animi  et  corporis  humilitatem.  Cervix  brevis,  indicium 
»  est  eius,  qui  cum  temeritate  audax  est.  Cervix  nimis  erecta, 
»  insolentem  et  contumacem  dicit.  Pectus,  quod  multis  carni- 
»  bus  est  congestum,  indociles  et  ignavos  indicat.  Pectus,  quod 
»  longius  est  quam  venter,  prudentem  indicat.  Pectus,  si  cum 
»  ventre  nimietate  pilorum  tegatur  ,  significat  hominem  in- 
»  stabilem,  et  animum,  sine  religione  et  pietate.  Cum  autem, 
»  solum  pectus  capillos  praefert,  animosum  designat.  Humeri 
»  tenues,  et  qui  in  acumine  erecti  sunt,  insidiosum  indicant  ho- 
»  minem.  Brachia,  quando  in  tanta  prolixitate  extenduntur,  ut, 
»  erecto  corpore,  extremitas  medii  digiti  appropinquet  ad 
»  genu,  licet  forte  a  mensura  quatuor  digitorum  deficiat,  hu- 
»  iusmodi,  abiles  homines  et  fortes  dicunt ;  cum  autem  proli- 
»  xitas  haec  ad  femur  desinit,  vel  parum  ultra,  declarat  ho- 
»  mines  malevolos,  et  malis  alienis  gaudentes.  Manus  nimium 
»  breves  et  exiguae,  fortes  designant  et  sagaces.  Crassae  ma- 
»  nus,  si  digitos  breves,  ultra  modum  habeant,  tergiversorem 
»  declarant  insidiosum  et  furem.  Manus  intortae  et  tenues, 

»  loquaces  significant  et  voraces.  Ungues  albi,  plani  et  molles, 
»  ac  tenues,  ac  rubentes  et  bene  perlucidi,  optimum  ingenium 
»  indicant.  Ungues  inflexi  et  curvi,  impudentes  indicant  etra- 
»  paces.  Ungues  breves,  nimium  declarant  malignum.  Digiti 
»  collecti  et  globati,  avarum  dicunt  et  malignum.  Digiti  parvi 
»  et  tenues,  stultum  demonstrant  Digiti  vero  parvi  et  grossi, 
»  invidum  indicant  et  audacem.  Latera  tenuia  et  angusta,  ti- 

»  miditatem  indicant.  Latera  refecta  carnibus,  et  dura,  osten- 
»  dunt  hominem  indocilem;  haec  enim  ad  ranas,  secundum 
»  Platonem,  referuntur.  Pars  cruris,  quae  sub  genu  est,  quae 
»  vocatur  sura ,  quando  plena  est  et  quasi  gravida,  intempe- 
»  ratum  hominem  significat,  et  impudentem;  molles  surae  e f- 
»  foeminatis  assignantur.  Pedes  crassi  et  breves  .  valde  in- 
>)  firmum  hominem  indicant.  Pedes  nimium  prolixi,  ad  homi- 
w  nem  dolosum  referuntur.  Pedes  pertenues  et  breves,  produnt 
»'  hominem  malignum.  Qui  longis  passibus  incedunt,  magnanimi 
»  esse  solent,  et  efficaces.  Qui  celeriter  incedendo  se  compri- 
»  mit ,  et  vultum  deducit ,  atque  totum  corpus  implicat ,  si- 
»  gnificat  timidum,  parcum,  et  versutum.  Qui  breves  passus 
»  habet,  eundoque  accelerat,  malignus  esse  dicitur,  atque  im- 
»  becillis.  Color  cutis  niger,  versutum  indicat.  Color  albus 
»  rubeusque,  fortes  animososque  ostendit.  Color  vehementer 
»  albus,  cum  pallore,  defectum  virtutis  significat,  ex  nimia  vi- 
t»  ctoria  phlegmatis.  Color  ignitus,  lucentibus  oculis,  ad  insa- 
»  niam  vergit.  Color  medius,  inter  nigrum  et  album,  qui  de- 
»  clinat  in  brunum,  si  clarus  est,  ostendit  virum  boni  ingenii, 
»  et  bonorum  morum.  Generaliter  ergo  tenendum  est,  quod 
»  membra,  quae  in  proportione  sunt  naturali,  quoad  figuram, 
»  colorem,  quantitatem,  situm  et  motum,  indicant  mentis  bo- 
»  nam  habitudinem  naturalem.  Membra  vero,  quae  non  babent 
»  proportionem  debitam  in  figura  ,  quantitate ,  sitii  et  motu. 
»  perversam  mentem  indicant.  Praeterea,  dicebat  Plato  quod, 
»  quaecumque  similitudo  animalium  aliquorum  in  hominibus 
»  est ,  tales  homines  ,  etiam  imitantur  talium  mores.  Notan- 
»  dum  insuper,  quod  licet,  per  signa  membrorum  naturalium, 
»  mores  hominum  cognoscantur,  non  tamen  important  neces- 
»  sitatem,  sed  ostendunt  inclinationem  naturae;  nec  semper 
»  denunciant  affectus  hominum,  sed  frequenter  et  probabili- 
»  ter.  Item,  propter  signa  exteriora,  non  statim  proferendum 
»  est  iudicium,  quia  forte  signum  est  per  accidens,  et  non  per 
»  naturam  ;  et  forte  victum  est ,  per  contrariam  consuetudi- 

240.  Q.  Quid  sit  anima,  secundum  rem? 

R.  De  anima  secundum  rem,  ut  notat  Magister  noster,  «  di- 

»  versas  videntur  sententias  philosophi  protulisse.  Plato  enim 
»  dicit  animam,  numerum  seipsiun  moventem;  Aristoteles,  en- 
»  telecliiam;  Pythagoras,  harmoniam;  Hippocrates,  spiritum 
»  tenuem;  Eraclitus ,  lucem;  Democritus,  spiritum  ex  atomis 
»  compositum;  Hyppomenes,  igneum  vigorem ;  Parmenides  di- 
»  cit  eam  de  terra  et  igne;  Epicurus  autem,  ex  aere  et  igne. 
»  Inter  has  diversitates,  nos  sequimur  dicta  Sanctorum,  et  ca- 
»  tholicorum  magistrorum  dicentium,  quod  anima  est  substan- 
»  tia  spiritualis  et  rationalis,  ad  vivificandum  corpus  huma- 
»  num,de  nihilo  creata.  Creata  est,  in  quantum  anima  perfe- 
»  ctibilis ,  et  imperfecta  quantum  ad  scientiam  et  virtutes, 
»  perfectissima  tamen  est,  quantum  ad  potentias  naturales. 
»  Et  quia  incorporea  est,  sensui  non  est  subiecta,  neque  se- 
»  eundum  dimensionem  extensivam.  Quantitatem  enim  habet 
»  anima,  non  dimensivam,  sed  potestativam  et  virtualem.  Et 
»  quia  simplex  est  anima,  ideo  nec  augmenti  nec  decrementi 
»  est  susceptiva ;  quia  nec  in  corpore  maiori ,  maior  :  nec  in 

»  minori ,  minor,  reperitur .  Multitudo  quoque  potentiarum 

)>  in  anima  non  ponit  maioritatem  in  animae  natura,  sed  mul- 
»  tiplicitatem  effectuum.  Anima  etiam  est  vita  perpetua,  sci- 
»  licet  per  memoriam ,  intelligentiam  et  voluntatem,  ad  ima- 
»  ginem  Dei  facta,  capax  virtutis  et  vitii,  susceptibilis  poenae. 
»  vel  praemii,  arbitrio  libera,  potentiis,  habitibus  ac  affectio- 
»  nibus,  decorata.  Caret  pondere ,  figura  et  colore.  Passibilis 
»  et  mutabilis  est:  eo  magna,  quo  capax  est  aeternitatis :  eo 
»  recta,  quo  naturaliter  appetens  est  bonitatis:  eo  bona,  quo 
»  particeps  est  divinitatis  (1)  ». 

241.  Q.  Quid  sit  anima,  secundum  nomen? 

R.  Diversa  sunt  nomina  animae,  non  propter  essentiae  plu- 
ritatem  ,  sed  propter  effectuum  multiplicitatem  et  -operatio- 

(1)  Oper.  cit.,  cap.  30. 

nem.  «  Anima  enim,  ut  scribit  Doctor  noster,  dicitur  in  quan- 
»  tum  corpus  animat  et  vivificat :  mens  in  quantum  recolit: 
»  animus,  dum  vult:  ratio,  dum  rectum  iudicat:  spiritus,  dum 
»  spirat,  vel  quia  spiritualem  naturam  habet:  sensus,  dum 
»  sentit:  memoria,  dum  recordatur:  voluntas,  dum  consentit. 
»  Dicitur  anima  ab  a,  est  sine;  et  alga,  quod  est  sanguis ,  eo 
»  quod  sit  sine  sanguine:  vel  dicitur  ab  a  et  vegsiv,  quod  est 
»  tribuere ,  eo  quod  anima  vitam  tribuit:  vel  dicitur  anima 
»  quasi  avegog,  idest  ventus ,  quod  spiritus  sit  (1)  ». 

242.  Q.  Utrum  animus  humanus  sit  simplex,  tum  quoad  es¬ 
sentiam,  tum  quoad  quantitatem  ? 

R.  Animum  esse  simplicem,  res  est  cuique  perspectissima. 
Id  enim,  quam  evidentissime  potest,  multiplici  ratione,  com¬ 
probari,  contra  philosophos  Ioniae,  democriticos,  epicureos,  nec 
non  stoicos  veteris  aetatis,  et  contra  recentes  Elvezio,  Diderot> 
Lamettrie,  Spinoza,  Toland  et  Hobbes,  quibus  associantur  non¬ 
nulli  viventes,  ut  Bukner,  Moleschott,  Yagner,  Comte  et  Littre. 
Illud  enim  est  simplex  quoad  essentiam ,  quod  partibus  non 
coalescit,  nec  in  partes  resolvitur;  atqui  talis  est  anima,  quia 
si  corporea  esset,  aliud  videret  per  oculos,  aliud  audiret  per 
aures;  et  duabus  oculorum  visionibus  non  unica,  sed  duplex 
responderet  sensatio  optica ;  auribus  excitatis  duplex,  non  una 
sensatio  acustica;  naribus  affectis  non  una,  sed  duplex  sen¬ 
satio  olfactiva;  hoc  tamen  non  accidit;  ergo  animus  est  sim¬ 
plex  et  unus.  Haec  autem  simplicitas  tum  ex  conscientia,  tum 
ex  memoria,  tum  ex  volitione,  maxime  colligitur.  Colligitur  ex 
conscientia,  quia  ista  dicit,  animum  ideas  habere,  quae  in  in¬ 
divisibili  sunt  pcfeitae,  licet  variis  notionibus  constent,  et  nos 
posse,  pro  libito,  cogitationes  nostras,  inter  se  conferre,  et  per 
reflexionem,  in  ipsas  redire.  Haec  autem  comparatio,  et  re¬ 
flexio  est  impossibilis,  sine  simplicitate  animae  ,  quia  ambae 
expostulant  comparatorum  integram  cognitionem,  et  simulta¬ 
ti)  Oper.  cit.,  cap.  31. 

neam  apprehensionem  et  quamdam  reductionem  ad  unum; 
eigo  animus,  ex  testimonio  conscientiae,  simplex  est.  Sed  et 
patet  simplicitas  animi,  etiam  ex  operatione  memoriae.  Ope¬ 
ratio  enim  memoriae  ,  ut  notat  Doctor,  a  est  retentio  et  re- 
M  praesentatio,  non  solum  praesentium,  corporalium  et  fcem- 
*  Paralium,  verum  etiam  succedentium,  simplicium  et  sempi- 
»  t er n alium.  Retinet  namque  memoria  praeterita  per  recor- 
rt  cla^onem’  praesentia  per  susceptionem,  futura  per  praevi- 
sionern.  Retinet  etiam  simplicia,  sicut  principia  quantitatum 
»  continuarum  et  discretarum,  ut  punctum,  instans,  et  unitatem; 
»  sine  quibus  impossibile  est  meminisse,  aut  cogitare  ea,  quae 
»  principiantur  per  haec  (1)  ».  Nunc  haec  omnia,  quae  a  me¬ 
moria  operantur,  volunt  aliquid  simplex  et  unum;  nam  si  esset 
corporeum,  una  eiusdem  pars,  unam  sentiret  corporis  mole- 
culam,  alia,  aliam  sibi  contiguam ;  una,  res  praesentes,  altera 
succedentes:  una  corporale,  altera  simplex:  una  temporanea, 
altera  sempiternalia.  Hoc  autem,  experientiae  adversatur,  ergo 
anima  est  simplex.  Denique,  simplicitas  animae  adstruitur  ex 
operatione  virtutis  electivae.  Haec  enim,  scribit  Magister,  «  at- 
»  tenditur  in  consilio  et  iudicio.  Consilium  autem  est  in  in- 
»  quirendo,  quod  sit  melius  hoc,  an  illud.  Sed  melius  non  di- 
»  citur,  nisi  per  accessum  ad  optimum.  Accessus  autem  est 
»  secundum  maiorem  assimilationem.  Nullus  igitur  scit,  utrum 
»  hoc  sit,  illo  melius,  nisi  sciat  illud,  optimo  magis  assimilari. 

®  Ntdlus  autem  scit,  aliquid  alii  magis  assimilari,  nisi  illud  co- 

»  gnoscat . Iudicium  autem  certum  de  consiliabilibus  est,  per 

»  aliquam  legem.  Nullus  autem  certitudinaliter  iudicat  per 
»  legem,  nisi  Certus  sit,  quod  illa  lex  recta  sit,  et  quod  ipsam 
»  iudicare  non  debet  (2)  ».  Atqui  tum  consilium,  tum  iudicium 
dicunt  electionem;  electio  autem  cadit  inter  varias  cogita¬ 
tiones,  quae  sine  principio  uno ,  nunquam  nec  consilium  ,  nec 


(1)  Itiner .  mentis  in  Deam,  c.  3. 

(2)  Loco  cit. 

indicium  efformarent;  sed  iudicia  efformantur  et  consilia;  certa 
est  igitur  humani  spiritus  simplicitas.  Sed  anima  est  etiam 
simplex,  quoad  quantitatem.  Anima  enim,  vi  reflectendi  fruitur, 
plures  sensationes  experitur,  percipit  extensa.  Porro  ens  ex¬ 
tensum  et  compositum,  haec  peragere  nequit ,  quia  unitate 
synthetica  caret ;  ergo  anima  simplex  est,  quoad  quantitatem. 
Item ,  anima  non  est  corpus ,  quia  nullum  corpus  est  forma; 
sed  anima  est  forma;  ergo  non  est  corpus.  Similiter  duo  cor¬ 
pora  nequeunt  esse  simul ;  sed  anima  non  est  seorsum  a  cor¬ 
pore,  dum  vivit;  ergo  non  est  corpus.  Pariter,  intelligere  non 
est  corporis;  sed  anima  intelligit;  ergo  non  est  corpus.  Prae¬ 
terea  omne  movens  componitur  duobus ,  non  moto  et  moto; 
sed  anima  est  movens ;  ergo  motum  est  corpus ;  ergo  anima 
non  est  corpus.  Denique,  omne  divisibile  indiget  continente; 
sed  corpus  est  divisibile;  ergo  indiget  continente;  ergo  anima: 
anima  enim  recedente  a  corpore,  corpus  dissolvitur.  Sed  per 
totum  corpus  effunditur  sensitivum  principium?  Verissimum 
est;  sed  est  semper  unum,  et  identicum  sensationum  subie- 
ctum;  ergo  corpori,  quod  mutatur,  non  affigitur;  ergo  nec  di¬ 
viditur  ,  nec  componitur ;  ergo  non  est  quantitativum.  Falsus 
est  igitur  materialismus  ,  qui  animam  dicit  corpus  esse  ,  vel 
'  corporis  partem,  vel  qualitatem  corpoream  ;  quia  haec  omnia 
sunt  extensa,  divisibilia,  composita. 

243.  Q.  Utrum  anima  humana  sit  spiritualis  ? 

R.  Anima  humana  non  solum  est  simplex,  sed  aliquid  no¬ 
bilius  est.  Quamquam  enim  corpus  informet ,  tamen  tum  in¬ 
tellectu,  tum  voluntate,  a  corpore,  in  suis  operationibus,  non 
pendet ;  ideo  spiritualis  appellatur.  Ratio  est ,  quia  operatio 
sequitur  esse  ;  sed  operationes  animae  sunt  spirituales  ;  ergo 
.  spiritualis  est  anima,  quae  eas  elicit.  Teste  enim  experientia, 
intellectus  mere  spiritualia  percipit:  de  ipsis  iuclicat,  et  ra¬ 
tiocinatur  :  materialia  immaterialiter  apprehendit ;  et  ad  o- 
mnem  se  protendit  veritatem.  Deinde  mens  nostra,  pagos,  ur¬ 
bes,  agros,  imo  terram  coelumque  totum,  et  integrum  percipit, 

quin  dilatetur,  parva  cognoscit,  quin  restringatur ,  abstracta 
attingit,  quin  dividatur,  abstracta  item  colligit,  quin  congluti¬ 
netur.  Ergo  nulla  materiae  operatio,  in  cogitationis  actu,  con¬ 
tinetur;  ergo  est  spiritualis.  Adhuc ;  mens  nostra  una  cogita¬ 
tione  complectitur  plura ,  diversa,  opposita  et  inter  se  repu¬ 
gnantia.  Sed  quod  est  corporeum,  huius  operationis  est  incapax; 
aliae  enim  leges  corporibus,  aliae  mentibus* sunt  statutae;  ergo 
non  est  corporeum,  quod  talia  agit,  ergo  spirituale.  Item,  mens 
repletur  innumeris  cogitationibus,  aliis  praeteritis,  aliis  prae¬ 
sentibus,  aliis  unius,  aliis  alterius  generis,  et  tamen  est  idem 
et  unicum  semper  subiectum  cogitans.  Sed  quod,  hoc  conficit, 
spirituale  est;  materia  enim  ac  fere  omni  praesentia  caret; 
caret  identitate,  caret  cognitione;  ergo  spiritualis  est  anima. 
Praeterea  quod,  in  seipso  recipitur ,  volvitur  ac  funditus  se 
perscrutatur,  est  spirituale;  sed  anima  in  seipsam  reflectit, 
et,  ut  canit  Poeta  divinus, 

. se  in  se  rigira  (1); 

ergo  est  spiritualis.  Insuper  haec  veritas  a  voluntate  compro¬ 
batur;  voluntas  enim  bona  appetit  spiritualia,  iisque  fruitur, 
malas  inclinationes  retrudit,  et  in  suas  plenum  dominium  ha¬ 
bet  operationes.  Deinde  ex  desiderio,  spiritualitas  animae  e- 
vincitur.  Desiderium  enim  ,  ut  verbis  utamur  Magistri ,  «  est 
»  ipsius ,  quod  maxime  movet ;  maxime  autem  movet,  quod 
»  maxime  amatur;  ergo  si  amatur,  cognoscitur  (2)  ».  Sed  sum¬ 
mum  bonum  cognitum,  est  maxime  spirituale;  ergo  spiritualis 
est  anima,  quae  ad  illud  tendit.  Denique ;  ut  alia  innumera  o- 
mittam,  ad  spiritualitatem  animae  demonstrandam,  et  medi¬ 
corum  rusticanae  sententiae  falsitatem  refellendam,  tot  sunt 
testimonia  quot  sunt  potentiae,  quot  actus,  quot  leges,  quot 
passiones  mentales.  Substantiam  enim  spiritualem  praedicat 


(1)  Purg.,  c.  XXV,  v.  75. 

(2)  Itiner .,  loc.  cit. 

indicium,  praedicat  comparatio,  praedicat  ratiocinium,  prae¬ 
dicat  memoria;  materialistarum  igitur  opinio,  tam  est  absurda, 
quam  entis,  et  nihili  coexistentia. 

244.  Q.  Utrum  materia  possit  esse  principium  cogitationis? 

R.  Materia  nequit  esse  cogitationis  principium.  Proprieta¬ 
tes  enim,  quae  se  mutuo  excludunt,  in  eodem  subiecto,  simul 
esse  non  possunt.  Sic  quadratum,  nequit  esse  simul  rotundum. 
Sed  principium  cogitationis,  et  materia  sibi  invicem  pugnant; 
nam  unum  est  activum,  alia,  iners ;  unum  simplex,  alia  mul¬ 
tiplex;  unum  comeabile  ,  alia  impenetrabilis;  unum  indivisi¬ 
bile,  altera  divisibilis;  ergo  cum  spiritus,  et  materia  sint  con¬ 
tradictoria,  lockianam  materialismi  doctrinam,  esse  delira¬ 
mentum,  concedendum  est. 

CAPUT  II. 

i 

DE  UNITATE  ANIMAE  ET  CORPORIS. 

245.  Q.  Utrum  anima  intellectiva  sit  una,  in  omnibus  ho¬ 
minibus  ? 

R.  «  In  hac  quaestione  multi  philosophantes,  verba  sunt 
«  Magistri,  multa  dixerunt  falsa  et  vana;  quidam  enim  phi- 
«  losophi  crediderunt,  non  solum  eam  dem  esse  animam  in  o- 
«  mnibus  hominibus  ,  sed  etiam  in  omnibus  animalibus;  cre- 
«  diderunt  enim  animam  non  esse  aliud  quam  Deum;  et  huius 
»  positionis  fuit  Pythagoras,  et  Varro.  Alii  autem  aliter  opi- 
»  nati  sunt,  quod  anima  humana,  secundum  quod  intellectualis 
»  est,  una  est  in  omnibus  hominibus;  non  solum  quantum  ad 
«  intellectum  agentem  ,  sed  etiam  quantum  ad  intellectum 
«  possibilem.  Hoc  autem  ponere,  non  est  philosophia,  sed  ma- 
»  nifesta  insipientia.  Est  enim  contra  Christianam  religionem, 
»  dum  aufert  meritorum  retributionem,  quae  non  esset,  si  o- 
»  mniurn  anima  una  esset.  Est  etiam  contra  rectam  rationem. 
»  Planum  est  enim,  quod  anima  intellectiva,  ut  intellectiva. 

»  est  perfectio  hominis,  secundum  quod  homo.  Si  ergo  horni - 
»  nes  non  sunt  diversi,  solum,  secundum  quod  animalia  ,  sed 
»  secundum  quod  homines  ,  non  solum  habent  diversas  ima- 
»  ginationes,'et  animas  sensibiles,  imo  etiam  diversos  intelle- 
»  ctus,  et  animas  rationales.  Est  etiam  contra  sensibilem  ex- 
»  perientiam:  quoniam  diversi  homines,  diversas  habent  et 
»  contrarias  cogitationes,  et  affectiones.  Quod  si  tu  dicas,  quod 
»  hoc  evenit  ex  diversitate  specierum  existentium  in  imagi- 
»  natione,  hoc  nihil  est ;  quia,  non  solummo  lo  diversificantur 
»  in  his  intelligibilibus,  quae  extrahuntur  a  sensu,  imo  etiam 
»  in  his  ,  quae  sunt  supra  omnem  imaginationem  ,  sicut  sunt 
»  virtutes  ,  quae  intelliguntur  per  suam  essentiam  ,  non  per 
»  speciem  imaginariam,  sicut  etiam  est  ipse  Deus,  quem  qui- 
»  dam  diligunt,  quidam  contemnunt.  Insuper,  insipientia,  unam 
»  ponentium  animam,  ex  absurdis  comprobatur.  Quorum  pri- 
»  mum  est,  quia,  si  eadem  sit  anima  in  multis  hominibus,  cum 
»  unus  sit  sciens,  alter  ignorans,  unus  bonus,  alter  malus,  u- 
»  nus  etiam  odiat  alterum,  sequitur  tunc,  quod  duo  contraria 
»  erunt  in  eodem  subiecto,  secundum  numerum,  et  in  eadem 
»  parte  ,  cum  non  habeat  diversas  partes  ,  et  idem  ipsum 
»  contrariabitur  sibi  ipsi ;  quod  si  hoc  est  impossibile,  restat 
»  quod  et  illud,  ex  quo  sequitur,  scilicet,  unam  et  eamdem  a- 
»  nimam  esse  in  pluribus  hominibus.  Denique,  si  una  et  eadem 
»  anima  est  in  pluribus,  post  mortem  nihil  plus  habet  iustus, 
»  quam  impius:  ergo  bonum  manet  irremuneratum,  et  malum 
»  impunitum :  ergo  mundus  est  inordinatus ,  et  Deus  est  in- 
»  iustus:  et  stultus  est,  qui  facit  aliquod  bonum;  ergo,  si  hoc 
»  est  adeo  impossibile,  ut  non  tantum  sit  contra  fidem  ,  sed 
»  etiam  contra  rationem  rectam ,  impossibile  est,  plures  ho- 
»  mines  eamdem  animam  rationalem  habere  (1)  ». 

246.  Q.  Utrum  anima  sit  unita  corpori,  tamquam  eius  for¬ 
ma  substantialis? 


(1)  II.  Sent.  dist.  18,  art.  2,  q.  1. 

R.  Ad  hanc  quaestionem  resolvendam,  triplex  est  forma  er 
genus  distinguendum  cum  Magistro;  «  est  enim  quaedam,  quae 
»  perficit,  et  extenditur  et  dependet;  et  haec,  quia  totum  per- 
»  ficit,  est  in  toto.  Quia  vero  extenditur,  perfectionem  totius 
»  comunicat  partibus.  Quia  vero  dependet,  nec  agit  per  se,  o- 
»  perationem  totius  communicat  partibus ,  ut  patet  in  forma 
»  ignis;  quia,  quaelibet  pars  ignis,  ignis  est,  et  quaelibet  cale- 
»  facit.  Est  alia  forma,  quae  perficit  et  dependet,  sed  non  ex- 
»  tenditur,  ideo  actum  totius  non  attribuit  partibus;  quia  vero  , 
»  dependet,  operationem  totius  comunicat  partibus,  et  talis 
»  est  anima  vegetalis,  et  sensibilis,  quia  nulla  pars  animalis 
»  est  animal;  tamen  quaelibet  pars  animalis  vivit,  et  sentit. 

»  Est  iterum  forma  quae  totum  perficit,  tamen  nec  extendi- 
»  tur,  nec  descendet,  quantum  ad  operationem,  et  talis,  quia 
»  perfectio  est,  est  in  toto,  et  partibus.  Quia  vero  non  extenditur, 

»  perfectionem  totius  non  comunicat  partibus.  Quia  non  depen- 
»  det  ideo,  nec  operationem  comunicat,  et  talis  est  anima  ratio- 
»  nalis.  Quia  nulla  pars  hominis,  est  homo,  et  nulla  pars  hominis 
»  intelligit,  tamen,  etsi  non  comunicat  actum  totius,  ut  toti;  com- 
»  municat  ut  partibus;  quia,  quaelibet  pars  hominis  vivificatur  a 
»  perfectione  hominis:  et  ideo,  perfectio  hominis  est  in  qualibet 
»  parte  (1)  ».  Hisce  distinctis,  patet  corpus  et  animam  in  ho¬ 
mine,  adeo  inter  se  coniungi,  ut  ex  ipsis,  una  substantia  completa 
constituatur.  Quae  enim  sunt  diversae  naturae,  unam  eamdem- 
que  actionem  exerere  nequeunt;  sed  anima  et  corpus  habent  in 

.  "  i 

homine  operationes  utrique  comunes,  ut  patet,  ex  sensationibus, 
quae  non  sunt  solius  corporis,  aut  solius  animae,  sed  utriusque; 
ergo  anima  et  corpus,  sunt  una  substantia  completa.  Claret 
.  secundo,  ex  anima  et  corpore,  unicam  exurgere  personam  in 
homine;  unusquisque  enim  nostrum,  sicut  dicit:  ego  volo,  ego 
intelligo,  dicit  etiam,  ego  patior,  ego  deambulo;  quod  dici  non 
posset,  si  operationes  animae  et  corporis,  eodem  supposito 


(1)  I.  Senf.  dist.  8,  par.  2,  art.  1,  q.  3,  ad  1  et  2. 

non  tribuerentur.  Elucet  tertio;  animam  unitam  esse  corpori, 
tamquam  eius  formam  substantialem.  Dictat  enim  conscientia, 
unum  eumdemque  esse  hominem,  qui  sentit  ed  intelligit;  sed 
haec  unitas  expostulat,  ut  unio  animi  et  corporis,  sit  substan¬ 
tialis.  Si  enim  aliter  fleret,  alter  ego  esset  in  anima,  alter  in 
corpore,  quod  absonum;  ergo  etc.  Insuper,  experientia  sci¬ 
mus,  corpus  esse  vivens,  vitamque  percipere;  atqui  haec  duo 
poscunt,  ut  corpus  sit  materia,  quam  animus  informat;  ergo 
unio  corporis  et  animae  substantialis  est.  Imo,  tam  intima  est, 
ut  corpus,  sicut  scribit  Dux  Noster,  «  sit  ab  anima,  tamquam 
»  a  continente  et  influente  (1)  ».  Concludendum  est  igitur  cum 
Concilio,  tum  Viennensi,  tum  Lateranensi,  animam  humanam, 
seu  intellectivam,  formam  corporis  humani,  per  se,  et  essentia¬ 
liter  esse  (2). 

247.  Q.  Quibus  rationum  momentis,  anima  corpori  sit  u- 
nita? 

R.  «  Unita  est  anima  corpori,  multiplici  ratione,  licet  sepa- 
»  rata,  dignior  videatur.  Prima  Magistri  ratio  est,  ut  per  con- 
»  iunctionem,  tam  disparium  naturarum,  erigeretur  mens  ad 
»  sperandam  illam  unionem,  quae  erit  inter  animam,  et  spi- 
»  ritum  increatum.  Alia  ratio  est,  ut  anima  serviendo  Deo,  in 
»  corpore,  habeat  maius  meritum:  quia  ubi  maior  pugna,  ibi 
»  maior  victoria,  et  per  consequens,  maior  corona.  Difficultas 
'•>  enim  corporis,  multum  valet  ad  efficaciam  merendi.  Tertia 
»  ratio  est,  propter  complementum  universi.  Cum  enim,  sicut 
»  dictum  est,  quaedam  esset  creatura,  pure  spiritualis,  quae- 
»  dam,  pure  corporalis,  conveniens  fuit,  fleri  creaturam  mix- 
»  tam  ,  scilicet  partim  spiritualem  ,  et  partirn  corporalem. 
»  Quarta  ratio  est,  quia  sicut  corpus  vivum,  valet  ad  fructum 
»  poenitentiae;  sic,  post  mortem  resuscitatum,  valebit  ad  con- 
»  secutionem  stolae  duplicatae;  quia  non  solum  anima,  sed  et- 

t 

(1)  Brevii.  part.  2,  cap.  10. 

(2)  Vide  ephemerid.:  La  Scienza  e  la  Fecle,  vol.34,  pag.  268. 

»  iam  corpus  praemiabitur  dote  sua.  Quinta  ratio  est ,  quia 
»  homo,  ex  defectibus  corporis,  multam  habet  materiam  hu- 
»  miliationis  iuxta  id:  humiliatio  tua,  in  medio  tui.  Sicut  enim 
»  anima,  ex  coniunctione  ad  corpus,  plura  consequitur  bona; 
»  sic  et  multa  contrahit  incommoda.  Primo:  peccati  originalis 
»  inquinationem;  secundo,  peccati  pronitatem;  tertio,  bene  o- 
»  perandi  difficultatem;  quarto,  intellectus  hebetudinem;  quinto 
»  continuam  impugnationem;  sexto,  curarum  sollicitudinem; 
»  septimo,  passionum  multiplicitatem;  octavo,  gloriae  retar- 
»  dationem;  gloriam  enim  percipere  non  possumus,  quamdiu 
»  in  corpore  detinemur  (1)  ». 

248.  Q.  Quaenam  sisthemata,  ad  explicandam  unionem  ani¬ 
mae  cum  corpore,  sint  excogitata? 

R.  Praeter  systema,  de  forma  substantiali,  quod  solummodo 
tenendum  est,  quia  veritatem  ponit,  naturam  explicat  huma¬ 
nam,  et  errores  destruit,  quinque  praecipue  sunt  adnume- 
randa  et  maxime  absurda.  Primum,  est  illud-  Platonis,  a  Te¬ 
rentio  Mamiani,  hac  nostra  aetate,  fere  iustificatum,  quod  do¬ 
cet,  animam  corpori  uniri,  ut  motorem  mobili,  ut  indumentum 
homini  vestito,  ut  nautam  navi.  Sed  in  hoc  est  desipientia; 
tollit  enim  unitatem  animae  et  corporis,  compositum  huma¬ 
num  destruit,  idealistis  favet,  et  appendicem  animi,  esse  cor¬ 
pus,  stolidissime  asserit.  Secundum,  est  systema  causarum  oc- 
casionalium  quod,  mutuum  utriusque  substantiae  influxum,  per 
divinam  operationem,  explicat.  Huius  doctrinae  falsitas,  ex  eo 
liquet,  quod  nexum  animae  et  corporis  rumpit,  destruit  uni¬ 
tatem  hominis,  et  peccati  Deum  reddit  auctorem.  Tertium  est 
systema  harmoniae  praestabilitae ,  quo  explicatur  unio  cor¬ 
poris  et  animae,  per  quamdam  extrinsecam  harmoniam.  Sed 
et  hoc  absonum  est,  quia  negat  coniunctionem  realem  animi 
et  corporis,  ac  libertatem  destruit.  Quartum  est  systema  in¬ 
fluxus  physici;  quo  affirmatur  animam ,  physice  corpori  uniri 

.  i 


(1)  In  Comp.  theol.  veritatis  cap.  60. 

atque  in  ipsam  influere ;  unde  anima  corporalizatur ,  et  cor¬ 
pus  spiritualizatur.  Sed,  et  hoc  erroribus  plenum  est,  quia 
materialismo  favet,  tollit  animae  humanae  substantialem  u- 
nitatem,  et  iunctionem  reddit  accidentalem.  Quintum  denique, 
est  systema,  mediatoris  plastici,  a  Clerico  invectum,  quo  sop- 
ponitur  medium  principium,  inter  corpus  et  animam,  existens, 
cuius  ope,  spiritus  cum  corpore  consociatur.  Sed,  et  hoc  ab¬ 
normissimum  est.  Iste  enim  mediator,  vel  est  substantia,  vel 
est  accidens.  Si  primum,  induceret  in  hominem  triplex  esse, 
quod  pugnat;  si  secundum,  nihil  explicat,  quia  accidens,  per 
se  non  operatur. 

249.  Q.  Utrum  anima  rationalis,  sit  tota  in  toto,  et  tota,  in 
qualibet  totius  corporis  parte? 

R.  Anima  rationalis  est  tota,  in  toto  corpore,  et  tota  in 
qualibet  parte,  et  argumenta  Ducis  nostri,  sunt  sequentia:  «  Si- 
»  cut  Deus  est  in  maiori  mundo,  sic  anima  in  minori;  sed 
»  Deus,  sic  est  in  maiori  mundo,  quod  in  qualibet  parte  totus; 
»  ergo  anima,  sic  est  in  minori,  scilicet  in  corpore.  Altera  ra- 
»  tio  est.  Quod  dat  esse  toti  et  partibus ,  unitur  toti  et  par- 
»  tibus,  secundum  essentiam;  quia  forma  per  sui  essentiam 
»  dat  esse ,  et  hoc  non  nisi  ei ,  cui  essentialiter  unitur  ; 
»  sed  anima  dat  esse  toti  corpori  ,  et  omnibus  partibus  ; 
»  ergo  est  tota  in  toto,  et  tota  in  qualibet  parte.  Tertia  ra- 
»  tio  est.  In  oculo  est  videre,  sentire  et  vivere.  Quaero  ergo 
»  utrum  sint  haec,  unus  actus,  vel  differentes?  Non  unus;  hoc 
»  constat ,  quia  privato  visu ,  adhuc  sentit  per  tactum  :  pri- 
»  vato  sensu,  adhuc  vivit,  sicut  in  paralytico.  Cum  ergo  vi- 
»  vere  sit  a  substantia,  videre  a  potentia;  in  oculo  est  anima 
»  secundum  substantiam;  eadem  ratione  potest  probari,  et  in 
»  omnibus  partibus  esse,  ergo  etc.  ».  Quarto  loco,  propositam 
affirmationem  demonstrat  Dux  noster,  tum  experimento,  tum 
exemplo.  Experimento  «  quia,  anima  in  partibus  distantibus  a 
»  corde,  ita  cito  sentit,  sicut  et  in  propinquis.  Simul  enim  quasi 
»  in  ictu  oculi,  sentit  lesionem  in  partibus  distantibus;  et  cum 


220 


ANTHROPOLOGIA. 


»  anima  separatur,  dolor  est  in  singulis  partibus  et  resolutio. 
»  Exemplum  similiter  movet;  videmus  enim,  quod  in  animali 
»  perfecte  sano,  est  una  sanitas’ in  singulis  partibus,  nec  maior 
»  in  maiori ,  nec  minor  in  minori.  Si  ergo  hoc  est  in  forma 
»  corporali,  quanto  magis  in  spirituali?  Denique,  quia  anima 
»  est  forma  simplex,  et  motor  sufficiens,  est  tota  in  toto  cor- 
»  pore,  et- tota  in  qualibet  parte  (1)  ».  Ergo  Epicurus,  qui  in 
pectore,  Plato,  qui  in  capite,  Stoici,  qui  in  corde  ,  Cartesius, 
qui  in  glandula  pineali,  innumerique  alii,  qui  in  aliis  locis  a- 
nimum  collocarunt,  quam  maxime  desipiunt. 

250.  Q.  Quid  sit  notandum  quoad  hominis  physionomiam  ? 

R.  Diversae  membrorum  dispositiones ,  secundum  artem 
physionomiae,  diversos  effectus  ac  mores  indicant  in  homine; 
non  quod,  ista  signa  necessitatem  imponant  moribus  hominum, 
ut  somniavit  in  suis  deliramentis,  nostrae  aetatis  cranioscro- 
pia,  a  Porta,  a  Lavater,  a  Gall,  a  Spurzein  invecta,  sed  o- 
stendant  inclinationem  naturae,  quae  tamen  rationis  fraeno, 
retineri  potest.  Incipientes  igitur  a  complexionibus,  cum  Duce 
nostro,  «  melancholicos,  tristes,  et  graves  esse  dicimus,  san- 
»  guineos  vero,  horum  opposita  habere  videmus.  Chollerici  fa- 
»  ciles  sunt  ad  iram,  et  phlegmatici  pigri  sunt,  et  somnolenti. 
»  Physionomia  sexus,  est  ,  quod  masculus  animus,  vehemens 
»  est  ad  impetus,  studiosus  et  animosus:  foeminae  autem  mi- 
»  sericordes  sunt  et  timidae.  Capilli  molles  et  rari  hebes  in- 
»  genium  proluquuntur.  Item  capilli  crispi, pronunciant  hominem 
»  timidum  et  lucri  cupidum.  Capilli  nimium  depressi  et  fronti 
»  imminentes,  ferum  declarant  animum;  his  concordat  capitis 
»  ursini  capillatura.  Item  capilli  flavi,  crassi  et  albi,  indicant 
»  indociles.  Capilli  vero  subnigri,  si  sint  moderate  tenues,  mo- 
»  res  indicant  bonos,  et  bonam  hominis  complexionem.  Caput 
»  nimis  magnum,  stolidum  indicat;  caput  autem,  globosum  et 
»  breve,  est  sine  sapientia  et  memoria.  Caput  humile  superius, 


(1)  I  Sent.  dist.  8,  p.  2,  q.  3. 

»  et  quasi  planum,  insolentiae  et  dissolutionis  dat  indicium. 
»  Caput  oblongum  aliquantulum,  et  malleo  simile  ,  hominem 
»  circumspectum,  et  providum  indicat.  Frons  angusta,  nimis 
»  indocilem  et  voracem  declarat;  lata  vero  parvitatem  signi- 
»  fleat  discretionis ;  sed  rotunda,  designat  iracundiam.  Item 
»  humilis  et  demissa ,  significat  verecundum ,  et  non  ad- 
)>  mittentem  turpia ;  item  quadrata,  et  moderatae  magni- 
)>  tudinis .  magnae  sapientiae  et  magnanimitatis  est  indi— 
»  cium.  Supercilia  arcuata ,  quae  coniunguntur ,  usque  ad 
»  cornu  nasi  ,  significant  subtilem  et  studiosum,  in  omni- 
»  bus  operibus  suis.  Si  autem,  ibidem  coeunt,  tristem  homi- 
»  nem,  et  parum  sapientem  demonstrant;  si  autem  arcuositas 
)>. declinat  ad  tempora,  et  gibbositatem  genarum,  significat  ne- 
»  gligentem.  Item  supercilia,  si  sint  multorum  et  longorum 
»  pilorum,  significant  ferum  et  magna  meditantem.  Oculi,  qui, 
»  tamquam  guttulae  liquoris  nitidi,  relucent,  mores  compositos 
»  indicant.  Quando  varie  moventur,  ut  modo  currant,  modo 
»  quiescant,  significant  mala  revolvi  iam  in  animo,  sed  non- 
»  dum  esse  perpetrata.  Oculi  glauci,  splendore  tamen  mican- 
»  tes,  significant  audacem  et  pervigilem  ad  malitiam.  Oculi 
»  magni,  trementes  et  obscuri,  significant  potationem  vini,  et 
»  intemperantiam  Veneris;  oculi  pure  nigri,  significant  imbe- 
»  cillem,  et  sine  virtute  animum,  et  lucri  avidum.  Quando  au- 
»  tem,  guttulae  rubentes  aliquantulum  ibi  sunt,  et  tamen  ni- 
»  grae  apparent ,  animum  iustum,  probum,  et  ingeniosum  o- 
»  stendunt.  Ubi  autem  in  nigris  oculis,  guttulae  vehementer 
»  rubent ,  et  aliquae  tendunt  ad  quadraturam  ,  et  quaedam 
»  sunt  pallidae,  quaedam  glaucae,  et  circuli,  qui  forinsecus  am- 
»  biunt  pupillas,  sunt  sanguinolenti  et  sunt  magni  oculi,  et  nitor 
»  pupillae  movetur,  ut  movetur  palpebra,  tales,  inquam,  oculi 
«  significant  animum,  qui  omnium  excedit  morem  ferarum. 
»  Quidquid  enim  nefandorum  cogitari  potest,  talibus  oculis 
«  perpetrabile  est,  nec  etiam  a  domestico  cessabunt  sanguine. 
»  Oculi  nimium  prominentes,  rubicundi  et  parvi,  linguam  de- 

»  clarant  effraenatam,  et  corpus  instabile.  Oculi  acriter  in- 
»  tuentes,  si  sunt  humidi,  indicant  hominem  veridicum,  ac  in 
»  agendis  velocem  et  providum.  Oculi,  qui  frequenter  clau- 
»  duntur  et  frequenter  reserantur,  timidum  et  imbecillem  de- 
»  clarant.  Oculi  multae  apertionis  significant  stultum  et  in- 
»  verecundum.  Si  autem  multae  clausurae  sunt ,  significant 
»  mobilem  et  inconstantem  in  omnibus  factis  suis.  Aures  pro- 
»  minentes,  et  valde  magnae ,  significant  stoliditatem,  et  gar- 
»  rulitatem  et  impudentiam;  sed  valde  parcae,  malignitatis 
»  sunt  indicia.  Aures  nimium  rotundae,  indocilem  significant. 
»  Aures  oblongae  et  angustae,  invidiae  signa  sunt.  Aures  ia- 
»  centes,  et  supra  caput  applicatae,  pigritiam  designant.  Genae 
»  crassae,  significant  ignaviam  et  somnolentiam ,  nimium  au- 
»  tem  tenues,  malignitatem.  Genae  rotundae,  invidiae  arguun- 
»  tur.  Nares  patulae,  alacritatis  et  fortitudinis  dant  indicium: 
»  longae  vero  et  tenues,  mobilitatis  et  levitatis  signum  habent. 
»  Narium  autem  pars,  quae  iuxta  frontem  est,  si  nec  alta,  nec 

»  humili,  sed  aequali  linea  descendat ,  virile  signum  est,  et 

/ 

»  prudentiam  et  constantiam  demonstrat.  Nares  minores,  de- 
»  bito  furibus  assignantur.  Omnis  vultus  ,  cum  plenus  est  et 
»  crassus,  ignavum  et  voluptatibus  deditum  significat;  vultus 
)>  dependens,  cogitatorem  subdolum  significat.  Labia  tenuia  in 
»  ore  maiori,  si  superius  labium,  aliquantulum  exsuperet  su- 
»  per  inferius,  magnanimum  indicat  et  fortem.  Tenuia  vero  et 
»  parvi  oris,  imbecillem  animum  et  versutum  indicant.  Labia 
»  vero  soluta,  aliquantulum  ab  ore  dependentia,  inertem  de- 
»  monstranr.  Nam  in  asinis  et  equis  antiquis,  ita  invenitur.  Os 
»  parvum  convenit,  tam  vultibus  muliebribus,  quam  hominibus 
»  effoeminatis;  sed  quod  ultra  modum  dilatatur,  voracem  in- 
»  dicat,  et  immitem  et  impium.  Talis  enim  oris  rictus  marinis 
»  monstris  convenit.  Mentum  prolixum  aliquantulum,  demon- 
»  strat  minus  iracundum,  et  minus  perturbatum.  Qui  os  par- 
»  vum  et  breve  mentum  habent,  immites  sunt  et  invidi.  Hos 

i  • 

»  enim,  Plato  ad  serpentes  referebat.  Utilius  est  mentum  com- 

»  mensuratum,  secundum  aliquid,  ad  quadraturam  accedens. 
»  Mentum,  si  longe  in  prolixum  distendatur,  dolis  assuetum 
»  ostendit.  Vox  similis  existens  voci  ovium  aut  caprarum, 
»  stultitiae  habet  indicium;  qui  autem  in  modum  avium,  vo- 
»  cem  intendunt  ,  de  facili  fiunt  leves.  Yox  tenuis  et  quasi 
»  lugubris,  tristem  indicat,  et  suspiciosum.  Quorum  vox  in  na- 
»  res  incurrit,  ita  ut  nares  consonent,  mendaces  sunfr  et  male- 
»  voli,ac  malis  alienis  gaudentes.  Cervix  longa  et  tenuis,  eum 
»  significat,  qui  maligna  meditatur.  Cervix  rotunda,  probat  vir- 
»  tutem  animi  et  corporis  humilitatem.  Cervix  brevis,  indicium 
»  est  eius,  qui  cum  temeritate  audax  est.  Cervix  nimis  erecta, 
»  insolentem  et  contumacem  dicit.  Pectus,  quod  multis  carni- 
»  bus  est  congestum,  indociles  et  ignavos  indicat.  Pectus,  quod 
»  longius  est  quam  venter,  prudentem  indicat.  Pectus,  si  cum 
»  ventre  nimietate  pilorum  tegatur  ,  significat  hominem  in- 
»  stabilem,  et  animum,  sine  religione  et  pietate.  Cum  autem, 
»  solum  pectus  capillos  praefert,  animosum  designat.  Humeri 
»  tenues,  et  qui  in  acumine  erecti  sunt,  insidiosum  indicant  ho- 
»  minem.  Brachia,  quando  in  tanta  prolixitate  extenduntur,  ut, 
»  erecto  corpore,  extremitas  medii  digiti  appropinquet  ad 
»  genu,  licet  forte  a  mensura  quatuor  digitorum  deficiat,  hu- 
»  iusmodi,  abiles  homines  et  fortes  dicunt ;  cum  autem  proli- 
»  xitas  haec  ad  femur  desinit,  vel  parum  ultra,  declarat  ho- 
»  mines  malevolos,  et  malis  alienis  gaudentes.  Manus  nimium 
»  breves  et  exiguae,  fortes  designant  et  sagaces.  Crassae  ma- 
«  nus,  si  digitos  breves,  ultra  modum  habeant ,  tergiversorem 
»  declarant  insidiosum  et  furem.  Manus  intortae  et  tenues, 
»  loquaces  significant  et  voraces.  Ungues  albi,  plani  et  molles, 
»  ac  tenues,  ac  rubente^  et  bene  perlucidi,  optimum  ingenium 
»  indicant.  Ungues  inflexi  et  curvi,  impudentes  indicant  et  ra- 
»  paces.  Ungues  breves,  nimium  declarant  malignum.  Digiti 
»  collecti  et  globati,  avarum  dicunt  et  malignum.  Digiti  parvi 
»  et  tenues,  stultum  demonstrant.  Digiti  vero  parvi  et  grossi, 
»  invidum  indicant  et  audacem.  Latera  tenuia  et  angusta,  ti- 

»  miditatem  indicant.  Latera  refecta  carnibus,  et  dura,  osten- 
»  dunt  hominem  indocilem;  haec  enim  ad  ranas,  secundum 
»  Platonem,  referuntur.  Pars  cruris,  quae  sub  genu  est,  quae 
»  vocatur  sura ,  quando  plena  est  et  quasi  gravida,  intempe- 
»  ratum  hominem  significat,  et  impudentem;  molles  surae  ef- 
»  foeminatis  assignantur.  Pedes  crassi  et  breves  .  valde  in- 
>>  firmurfi  hominem  indicant.  Pedes  nimium  prolixi,  ad  homi- 
»  nem  dolosum  referuntur.  Pedes  pertenues  et  breves,  produnt 
»  hominem  malignum.  Qui  longis  passibus  incedunt,  magnanimi 
»  esse  solent,  et  efficaces.  Qui  celeriter  incedendo  se  compri- 
»  mit ,  et  vultum  deducit ,  atque  totum  corpus  implicat ,  si- 
»  gnificat  timidum,  parcum,  et  versutum.  Qui  breves  passus 
»  habet,  eundoque  accelerat,  malignus  esse  dicitur,  atque  im- 
»  becillis.  Color  cutis  niger,  versutum  indicat.  Color  albus 
f)  rubeusque,  fortes  animososque  ostendit.  Color  vehementer 
»  albus,  cum  pallore,  defectum  virtutis  significat,  ex  nimia  vi- 
»  ctoria  phlegmatis.  Color  ignitus,  lucentibus  oculis,  ad  insa- 
»  niam  vergit.  Color  medius,  inter  nigrum  et  album,  qui  de- 
»  clinat  in  brunum,  si  clarus  est,  ostendit  virum  boni  ingenii, 
»  et  bonorum  morum.  Generaliter  ergo  tenendum  est,  quod 
«  membra,  quae  in  proportione  sunt  naturali,  quoad  figuram, 
»  colorem,  quantitatem,  situm  et  motum,  indicant  mentis  bo- 
»  nam  habitudinem  naturalem.  Membra  vero,  quae  non  babent 
»  proportionem  debitam  in  figura  ,  quantitate  ,  situ  et  motu. 
»  perversam  mentem  indicant.  Praeterea,  dicebat  Plato  quod, 
»  quaecumque  similitudo  animalium  aliquorum  in  hominibus 
»  est ,  tales  homines  ,  etiam  imitantur  talium  mores.  Notan- 
»  dum  insuper,  quod  licet,  per  signa  membrorum  naturalium, 
»  mores  hominum  cognoscantur,  non  tamen  important  neces- 
»  sitatem,  sed  ostendunt  inclinationem  naturae;  nec  semper 
»  denunciant  affectus  hominum,  sed  frequenter  et  probabili- 
»  ter.  Item,  propter  signa  exteriora,  non  statim  proferen  lum 
»  est  iudicium,  quia  forte  signum  est  per  accidens,  et  non  per 
»  naturam;  et  forte  victum  est,  per  contrariam  consuetudi- 

»  nem ,  et  fraeno  rationis  tenetur .  Denique  sciendum  est, 

»  quod  signa  exteriora,  non  referuntur,  nisi  ad  eas  passiones, 
»  quae  naturaliter  insunt  homini,  sicut  est  ira,  concupiscentia 
»  et  liuiusmodi:  non  autem  ad  eas,  quae  sunt  animae  solius. 

»  Sciendum,  quoque,  quod  in  oculis  principaliter,  consistit  omnis 
»  perfectio  physionomiae;  et  sic,  oculorum  indicium,! confirmat 
»  coeterorum  membrorum  indicium.  Si  autem  contrariantur, 

»  tunc  praevalent  indicia  oculorum;  propter  quod  omnes  phy- 
»  sionomi  affirmaverunt,  oculum,  esse  verum  cordis  nuncium. 

»  Augustinus :  Impudicus  oculus  ,  impudici  cordis  est  nun- 
»  tius  (1)  ». 

251.  Q.  Quaenam  sint,  hominis  praecipuae  proprietates? 

R.  Ex  Magistro,  proprietates  hominis  sunt  istae:  «  Discer- 
»  nere  inter  honestum  et  turpe;  unde  solius  hominis  est,  ho- 
»  nestum  prosequi ,  cum  omnia  bruta,  nonnisi  utilia  et  dele- 
»  ctabilia  prosequantur.  Item,  passiones  ordinare,  ad  limitem 
»  rationis.  Supra  mundum,  per  intellectum  elevari;  et  ideo, 
»  quando  quis,  per  adhaesionem  in  terrenis,  se  mundo  infe- 
s>  riorem  facit,  iam  quasi  honore  humanitatis  exutus,  proprie- 
»  tatem  accipit  bestiae,  ita  ut,  dicatur  fleri,  per  immunditiam 
»  porcus ,  per  iram  canis  ,  per  rapinam  leo  ,  et  sic  de  aliis. 
»  Quod  Plato  vocavit,  secundam  animarum  incorporationem. 
»  Amicitiam  habet,  secundum  omne  genus  amicitiae,  et  in  hoc 
»  differt  a  brutis  ,  quae  non  habent  amicitiae  speciem  ,  nisi 
»  quae  delectationis  est;  et  connutritorum,  et  huiusmodi.  In- 
»  tellectualibus  theorematibus  delectari,  et  speculari  talia.  Ve- 
»  recundari,  in  turpi  perpetrato.  Propter  quod,  inemendabiles 
»  dicuntur  inverecundi,  quia  in  aliquo  mutati  sunt,  a  rationis 
»  honore,  pecorinam  naturam  assumentes.  Perfecte  esse  con- 
»  iugale  animal,  eo  quod,  legibus  ordinatis,  faciat  honestas  nu- 
»  ptias.  Civile  animal  esse,  quia  distributiones,  cohabitationes, 
»  et  foedera,  et  pugnas  perfectas  habet  ex  urbanitatibus  ordi- 

(1)  In  Comp.  theol.  veritatis,  lib.  2,  cap.  58  et  59. 

»  natas.  Disciplinae,  esse  perceptibile,  propter  rationis  usum. 
»  Esse  animal  mansuetum  natura,  propter  civilitatem.  Esse 
»  animal  risibile ,  gloriabile,  propter  perfectas  gaudendi  ra- 
»  tiones,  quae  soli  contingunt  homini.  Esse  microcosmum,  id- 
»  est  minorem  mundum,  eo  quod,  de  omnibus  creaturis,  aliquid 
»  habeat  homo,  videlicet,  esse  cum  lapidibus,  vegetari  cum 
»  arboribus,  sentire  cum  animalibus,  intelligere  cum  Angelis. 
»  Ex  duplici  natura,  esse  compositum,  scilicet  corporali,  et  spi- 
»  rituali.  Creaturarum  esse  dignissimam.  Esse  animal  ratio- 
»  nale  et  mortale.  Humana  fragilitas,  in  hoc  consistit,  quod  in 
»  homine  est  assiduitas  deficiendi,  impossibilitas  standi, faci- 
»  litas  cadendi,  difficultas  resurgendi,  vilitas  nascendi,  incer- 
»  titudo  moriendi.  Defectus  humanus  est ,  quia  quidquid  ha- 
»  bemus,  aliunde  habemus,  et  imperfecte,  insuper  et  amittere 
»  possumus.  In  homine,  quoque  est  moriendi  necessitas,  et  haec 
»  est,  vel  illata  necessitas,  sicut  fuit  in  Adam:  vel  innata,  sicut 

»  est  in  nobis;  vel  assumpta,  sicut  fuit  in  Christo  (1)  ». 

# 

CAPUT  III. 

DE  ORIGINE  ET  DURATIONE  ANIMAE. 

252.  Q.  Utrum  animae  humanae  omnes  simul  creatae  fuerint  ? 

R.  Circa  hanc  quaestionem,  triplex  est  error.  Platonis,  Ma- 
nicheorum,  et  Leibnitz,  eiusque  scholae.  Primus  error  dicit, 
quod  animae,  fuerunt  simul  creatae,  in  stellis  comparibus,  et 
post,  formatis  corporibus  sibi  idoneis,  ad  corpora  vivificanda, 
descendunt  per  lacteum  coelum,  et  alios  orbes  planetarum;  et 
postmodum,  corruptis  corporibus,  illuc  revertuntur;  et  post- 
modum  loco  suo,  et  tempore  iterum  descendunt,  et  cum  de¬ 
scendunt,  obliviscuntur  prius  cognitorum,  et  cum  ascendunt,  o- 
bliviscuntur  malorum,  quae  in  corpore  habuerunt.  Hinc  illud 
Aligherii : 


(1)  In  Comp.  iheol.  verit.,  lib.  2,  cap.  61. 

Dice  (Plato)  che  Nomo  alia  sua  stella  riede, 

Credendo  quella,  quindi  esser  decisa 
Quando  natura  per  forma  la  diede  (1). 

Secundus  error  docet,  quod  animae  humanae,  simul  creatae 
fuerunt  in  coelo,  cum  Angelis,  utpote  quia  sunt  eiusdem  na¬ 
turae;  et  postmodum,  ad  suggestionem  Dei  tenebrarum,  pec¬ 
caverunt,  et  merito  illius  peccati,  in  corpora  sunt  detrusae, 
tamquam  in  carceres,  ut  ibi  purgentur;  et,  cum  purgatae  fue¬ 
rint,  ad  coelestem  patriam  revocentur.  Tertius  Leibnitz  error, 
ponit  creationem  ab  initio  animarum ,  corpusculis  organicis 
affixarum,  quae  sopitae  remanent,  usque  dum  corpus  comple¬ 
tum  efformetur.  Sed  hae  positiones,  errantium  potius  sunt  so¬ 
mnia  ,  ut  Magistri  verbis  utamur  ,  quam  dicta  authentica . 

«  Primum  quidem,* quia  talis  creatio,  et  descensus,  et  ascensus 
»  nullam  omnino  potest  habere  certitudinem,  cum  nemo  pos- 
»  sit  hoc  convincere,  ratiocinando,  nemo  etiam,  sit,  qui  possit 
»  dicere,  se  talium  recordari.  Secundo  vero,  quia  manifestam 
»  continet  absurditatem ;  quia,  dum  ponit  talem  animarum  cir- 
»  culationem,  ponit,  quod  anima,  non  sit  vera  corporis  perfe- 
»  ctio,  cum  purus  actus,  in  propria  materia  habeat  fleri.  Po- 
»  nit  etiam,  quod  nulla  possit  esse  beatitudo,  cum  illa  non  sit, 
»  nisi,  ubi  est  perpetuitas  et  certitudo.  Secundus  Manichbo- 
»  rum  error,  evincitur  falsitate;  est  enim  contra  fidem,  cum 
»  ponat,  animas  ante  peccasse,  quam  corporibus  essent  unitae. 
»  Cum  dicat  Apostolus,  de  Iacob  et  Esau:  antequam  aliquid 
»  boni  et  mali  egissent.  Ponit  etiam,  nullam  animam  damnari 
»  flnaliter:  et  ita,  timorem  Dei  aufert  de  corde  ».  Ut  Leib¬ 
nitz,  ita  Manicheus  contra  philosophiam  peccat,  «  dum  ponit, 
»  animas  circuire  diversa  corpora,  cum  propria  forma,  in  pro- 
»  pria  materia  habeat  fleri;  dum  etiam  ponit,  quod  corpus 
»  comparatur  ad  animam,  non  sicut  perfectibile  ,  sed  sicut 


(1)  Parad.,  c.  IV,  v.  52. 

»  carcer.  Quod  si  verum  est,  homo  non  est  vera  species,  cum 
»  ex  anima  et  corpore,  non  fiat  unum  ».  Contra  rationem  et 
sensibilem  experientiam  peccant  etiam,  «  quia  videmus,  ani- 
»  mam,  quantumcumque  bonam,  nolle  a  corpore  separari,  se- 
»  eundum  quod  dicit  Apostolus:  Nolumus  expoliari  ,  sed  su- 
»  pervestiri:  quod  mirum  esset,  si  ad  corpus  naturalem  ha- 
»  bitudinem  non  haberet  sicut  ad  suum  sodalem,  sed  sicut  ad 
»  carcerem.  Praeterea,  si  animae  essent  creatae,  ante  corpus, 
»  aut  haberent  usum  rationis,  aut  non.  Si  non,  quaero,  quid 
»  impediret ;  et  cum  non  sit  dare ,  restat,  quod  si  simul  con- 
»  ditae  fuerunt,  statim  habuerunt  usum  rationis :  et  si  hoc, 
»  ergo  meruerunt,  vel  demeruerunt;  sed  utrumque  est  absur- 
»  dum;  ergo  omnes  animae,  simul  non  fuerunt  productae.  De- 
»  nique,  anima,  quamdiu  est  in  corpore,  mole  corporis  gravatur; 
»  ergo,  melius  ei,  et  perfectius  est,  esse  extra  carnem,  quam 
»  in  carne:  sed  non  est  ordo,  sed  perversio,  procedere  ad  sta- 
»  tum  minus  perfectum,  a  statu  magis  perfecto.  Si  igitur,  Deus 
»  et  natura  ordinate  facit,  quidquid  facit;  nec  ordine  naturae, 
»  nec  ordine  providentiae  divinae,  decet,  animas  simubcreari, 
»  et  postmodum  corporibus  uniri  (1)  ». 

253.  Q.  Utrum  anima  rationalis  sit  ex  traduce  ? 

R.  De  hac  quaestione,  duo  sunt  principales  errores.  Unus 
illorum,  qui  animam  humanam,  mediante  semine,  propagari  di¬ 
cunt  ;  alter  est,  ponentium,  animam,  immediate  ex  anima  pa¬ 
rentum  in  filios  traduci,  eo  modo,  quo  traducitur  caro  ex  carne; 
et,  sicut  ab  una  candela,  accenduntur  multae:  sic,  ab  una  a- 
nima,  per  sui  multiplicationem,  absque  diminutione,  vivificantur 
multa  corpora.  Sed  haec  doctrina,  quam  maxime  est  repu¬ 
gnans.  «  Omne  enim,  dictante  Bona  ventura,  quod  est  per  na- 
»  turam  propagabile,  est  per  naturam  corruptibile;  sed  anima 
»  rationalis,  secundum  philosophos,  et  secundum  etiam  omnes 
»  leges,  et  sectas,  est  incorruptibilis;  ergo  non  est  per  natu- 


(1)  II.  Sent.  dist.  18,  art.  2,  in  tota  quaest.  2. 

»  ram  propagabilis ;  ergo  non  est  ex  traduce.  Insuper,  si  anima 
»  est  ex  traduce ;  aut  ergo  anima  est  ex  carne,  aut  anima  ex 
»  anima.  Ex  carne  esse  non  potest,  quoniam  impossibile  est, 

»  ex  corpore  fieri  non  corpus;  anima  autem  est  non  corpus. 

»  Si  ex  anima,  aut  ergo  ex  toto,  aut  ex  parte.  Ex  parte  non, 

»  quia  anima  est  simplex.  Si  ex  toto :  ergo,  cum  aliquis  generet 
»  aliquem ,  cum  det  ei  totam  animam  suam ,  desinit  habere 
»  animam,  et  desinit  vivere.  Quod,  si  hoc  est  manifeste  falsum, 
»  patet,  animam  rationalem  non  esse  ex  traduce.  Adhuc.  Anima 
»  rationalis,  cum  sit  substantia,  per  se  existens,  et  incorrupti- 
»  bilis,  habet  materiam  et  formam,  sicut  probatum  est  supra. 

»  Cum  ergo  producitur,  aut  producitur,  ex  materia  praeia- 
»  cente,  aut  simul  cum  ipsa,  producitur  sua  materia.  Si,  simul 
»  cum  ipsa,  producitur  sua  materia,  ergo  necesse  est,  ut  pro- 
»  ducatur  ex  nihilo :  ergo  a  solo  Deo.  Si  producitur  ex  ma- 
»  teria  praeiacente  ,  quaero  de  illa  materia :  aut  est  borpo- 
»  ralis  ,  aut  spiritualis.  Si  corporalis  ,  ex  ea  non  potest  fieri 
»  anima.  Si  spiritualis,  aut  habet  formam,  aut  non.  Si  habet, 
»  ergo  vel  est  Angelus,  vel  anima.  Non  Angelus,  constat;  ergo 
»  anima;  sed,  ex  eodem  non  fit  idem  numero;  ergo,  ex  ea  non 
»  potest  fieri  anima;  ergo  non  est  ex  traduce.  Denique,  si  a- 
»  nima  rationalis  esset  ex  traduce,  necessario  oporteret  tunc 
»  discindi,  quando  discinditur  semen ;  sed  multa  semina  sunt, 
»  quae  nunquam  perveniunt  ad  organizationem  ,  imo,  plura 
»  effunduntur,  quam  ad  formam  producantur ;  ergo  vel  essent 
»  animae  rationales,  sine  corporibus,  vel  periret  tam  nobilis 
»  forma,  quorum  utrumque  absurdum  est  dicere  et  impium  (1) ». 

254.  Q .  Utrum  anima  sensibilis,  in  hominibus,  sit  a  gene¬ 
rante  ? 

R.  Nonnullus  philosophorum,  etiam  magni  nominis,  hac  no¬ 
stra  aetate,  docuit,  animam  filiorum,  prout  sensitiva  est,  a 
parentibus,  per  generationem,  produci,  et  postea,  fieri  intelle- 


(1)  II.  Sent.  dist.  18,  art.  2,  q.  3. 

ctivam,  per  apparitionem  ideae  entis,  quam  Deus  manifestat. 
Sed  hoc,  permaxime,  a  doctrina  seraphica  dissonat,  et  a  com¬ 
muni.  Anima  enim  sensitiva,  in  homine,  non  educitur  a  paren¬ 
tibus,  per  generationem,  sed  a  Deo,  per  creationem.  Et  ratio¬ 
nes,  Doctor  noster,  ab  unitate  animae  humanae,  sic  depromit. 
«  Prima  ratio  est,  quia,  cum  recedit  anima  a  corpore,  secum 
»  trahit  sensum,  et  imaginationem,  et  rationem,  et  intellectum; 
»  sed  nihil,  quod  separatur  a  corpore,  est  per  generationem; 
»  sensibilis  autem,  in  homine  est  huiusmodi:  ergo  anima  sen- 
»  sitiva  non  est  a  generante.  Secunda  ratio  est,  quia,  sensi- 
»  tivum  est  in  intellectivo,  sicut  tetragonus  in  pentagono;  et 
»  vegetativum  in  sensitivo,  sicut  trigonus  in  tetragono.  Si  ergo 
»  ab  eodem  principio,  est  tetragonus,  a  quo  est  pentagonus, 
»  ab  eodem  erit  anima  sensitiva, et  intellectiva;  sed  intelle- 
»  ctiva  non  est  a  generante,  ut  monstratum  supra;  ergo  nec 
»  sensitiva.  Tertia  ratio  est,  quia,  quaecumque  sunt  idem  in 
»  substantia  ,  ab  eodem  principio  educuntur  in  esse;  sed  a- 
»  nima  sensitiva  et  intellectiva ,  in  eodem  homine  sunt  idem 
»  in  substantia,  quia  unius  perfectibilis  una  est  perfectio;  ergo, 
»  si  rationalis  non  est  per  generationem  ,  videtur ,  quod  nec 
»  sensibilis.  Quarta  ratio  est,  quia,  quae  simul  corrumpuntur, 
»  simul  etiam  producuntur;  ergo  et  pari  ratione,  quae  simul 
»  separantur,  simul  et  infunduntur;  sed,  recedente  in  homine 
»  anima  rationali  ,  nullo  modo  remanet  potentia  sentiendi  in 
»  corpore ;  ergo,  sicut  amittitur  potentia  sentiendi,  in  recessu 
»  animae ,  ita  infunditur  in  adventu ;  non  est  igitur  a  gene- 
»  ratione,  sed  a  creatione.  Ultima  ratio  est,  quia,  cum  inten- 
»  ditur  operatio  sensus ,  minuitur  operatio  intellectus ,  et  e 
»  converso;  (scilicet,  cum  intenditur  operatio  intellectus,  mi- 
»  nuitur  operatio  sensus),  sicut  patet,  per  experientiam  (1). 
»  Ergo  necesse  est,  sensum  et  intellectum,  vel  esse  unam  po¬ 
ti)  Haec  autem  ratio,  perbelle  illustratur  ab  Aligherio,  hisce 
versibus : 

«  tentiam;  vel  esse  potentias  eiusdem  substantiae;  sed  quod- 
»  cumque  eorum  sit,  eodem  modo, habent  educi  in  esse;  cum 
»  igitur  rationalis,  non  sit  ex  traduce,  videtur,  quod  nec  portio 
>  sensibilis  in  homine.  Quod  si  tu  dicas,  quod,  una  retrahit 
»  alteram,  propter  ordinem  et  unionem,  in  uno  perfectibili,  non 
»  in  una  substantia  animae.  Obiicitur  contra  hoc:  quia  a- 
»  nima  rationalis,  aut  potest  sentire,  aut  non;  si  non  potest, 
»  ergo  videtur,  quod  non  possit  corpus  vivificare.  Quod  si  po- 
»  test  sentire,  restat,  quod  potentiae  istae,  fundentur  in  eadem 
»  substantia.  Si  tu  dicas  ad  hoc,  quod,  duplex  est  in  nobis 
»  sensitiva,  una  a  generante,  et  haec  corrumpitur;  alia  a 
»  creante ,  et  haec ,  cum  anima  separatur.  Obiicitur  contra 
»  hoc ,  quia  natura,  non  facit  per  plura,  quod  potest  facere 
»  per  pauciora.  Si  ergo  sensitiva  illa,  quae  est  a  generante, 
»  sufficit  in  brutis  ad  sentiendum ,  multo  fortius  ,  illa ,  quae 
»  est  a  creante ,  sufficit  homini ;  ergo  non  est ,  aliam  ponere 
»  sensitivam,  quae  sit  a  generante.  Quod  si  tu  dicas,  quod 
»  est  ibi,  non  ad  sentiendum,  sed  ad  disponendum  corpus,  ad 
»  susceptionem  rationalis,  hoc  non  videtur  sufficere,  quia,  talis 
»  anima,  est  substantia ,  aeque  completa  in  homine,  sicut  in 


Quando  per  dilettanze  ovver  per  doglie, 

Che  alcuna  virtu  nostra  comprenda, 

L’  anima  bene  ad  essa  si  raccoglie, 

Par  ch’  a  nulla  potenzia  piu  intenda : 

E  questo  e  contra  quello  error,  che  crede 
Che  un’  anima,  sovr’  altra,  in  noi  s’accenda. 

E  pero,  quando  s’  ode  cosa  o  vede, 

Che  tenga  forte  a  se  1’  anima  volta, 

Vassene  il  tempo,  e  F  uom  non  se  ne  avvede ; 
Ch’ altra  potenzia  e  quella,  che  F  ascolta, 

E  altra  e  quella  che  ha  F  anima  intera: 
Questa  e  quasi  legata,  e  quella  e  sciolta  (*). 


(*)  Purg.,  c.  IV,  v.  1. 

»  brutis,  et  in  brutis, non  caret  operatione  sensitiva;  videtur 
»  ergo,  quod,  nec  in  homine ;  aut  igitur,  erit  in  nobis  ponere 
»  duplicem  actum  sentiendi,  simul,  et  semel;  aut  est  ponere. 

»  quod  sensitiva  sit  in  nobis,  a  creatione;  sed  primum,  ma- 
»  nifeste  est  falsum;  restat  igitur,  quod  ultimum  verum 
»  sit  (1)  ». 

255.  Q.  Utrum  anima,  sit  a  Deo  creata,  quando  corpori  est 
iungenda? 

R.  «  Animae  non  seminantur,  verba  sunt  Doctoris,  sed, 
»  formatis  corporibus,  a  Deo  creantur,  et  creando,  infundun- 
»  tur,  et  infundendo,  producuntur;  animarum  enim  creatio- 
»  nem,  Deus,  sibi  solum,  debuit  reservare,  tum  propter  earum 
»  dignitatem,  tum  propter  earum  immortalitatem.  Propter  a- 
»  nimarum  dignitatem;  quia,  cum  anima  sit  imago  Dei,  et  nata 
»  immediate  ferri  in  Deum  ,  et  beatiiicari  in  ipso  ,  diligendo 
»  eum,  ex  toto  corde,  totum  suum  esse,  immediate  debuit  ab 
»  ipso  habere,  ut  ipsum,  ex  toto  corde,  teneretur  diligere.  De- 
»  cuit  etiam  hoc, propter  animarum  immortalitatem:  cum  e- 
»  nim  solus  Deus  sit,  qui  habeat  vitam  in  semetipso,  et  vitam 
»  indeficientem;  solus  est,  qui  potest  producere  principium 
»  vitae  perpetuum;  cum  igitur  res  incorruptibilis,  substanti- 
»  ficari  non  possit,  in  materia  transmutabili,  et  operatio  crea- 
»  turae,  sit  super  materiam  transmutabilem,  impossibile  est, 
»  aliquam  creaturam, animam  rationalem  producere;  et  ideo 
»  eius  productionem,  Deus  sibi  soli  debuit  reservare  (2)  » 
Hanc  doctrinam  pulcherrimis  verbis  exornavit  Aligherius: 

Apri  alia  verita,  che  viene  il  petto, 

E  sappi  che,  si  tosto  com’  al  feto 
L’ articolar  dei  cerebro  e  perfetto, 

Lo  Motor  primo  a  lui  si  volge  lieto, 

(1)  II.  Sent.  dist.  31,  art.  1,  q.  1. 

(2)  II.  Sent.  dist.  18,  art.  2,  q.  3. 

Sovra  tant  arte  di  natura,  e  spira 
Spirito  nuovo,  di  virtii  repleto  ; 

Che  cio  che  trova  attivo  quivi  tira 
In  sua  sustanzia,  e  fassi  urfalma  sola, 

Che  vive,  e  sente,  e  se  in  se  rigira  (1). 

256.  Q.  Utrum  anima  humana  sit,  natura  immortalis? 

R.  Animam  humanam  ,  natura  esse  immortalem,  plurimis 
ac  luculentissimis  rationum  documentis ,  a  Magistro  nostro 
comprobatur.  En  primum:  «  Nullum  bonum  est  irremunera- 
»  tum,  et  nullum  malum  impunitum  est  apud  eum ,  qui  iuste 
»  iudicat:  sed  multa  bona,  remanerent  irremunerata,  et  multa 
»  mala  impunita,  secundum  praesentem  vitam:  ergo,  est  po- 
»  nere  aliam  vitam,  quam  hanc;  sed  haec  non  esset,  nisi  a- 
»  nima  .remaneret,  post  corpus;  ergo  anima  est  immortalis. 
»  Si  tu  dicas,  quod  hoc  non  cogit;  quia  sicut  suscitatur  cor- 
»  pus,  ita  posset  anima  suscitari,  non  est  conveniens  talis  in- 
»  stantia ,  cum  enim  anima,  ex  nihilo  sit  creata,  si  corrum- 
»  peretur,  in  nihilum  tenderet,  ergo  non  suscitaretur,  sed  a- 
»  lia  anima,  de  novo  crearetur  ». 

En  secundum:  «  Ad  divinam  iustitiam  spectat,  quod  nihil 
»  bene  et  iuste  factum,  debet  vergere  in  malum  exitum;  sed, 
»  secundum  omnes,  potius  homo  debet  pati  mortem,  quam  re- 
»  cedere  a  veritate  vitae,  et  a  veritate  iustitiae ;  sed,  si  o- 
»  mnino  perimeretur  anima,  perimeretur  omnino  iustitia,  quae 
»  est  in  ipsa;  ergo,  talis  mortis  perpessio,  quae  iusta  est,  et 
»  quam  laudat  omnis  ratio  recta,  haberet  malum  simpliciter 
»  exitum,  quod  est  contra  divinam  iustitiam;  ergo  ex  ordine 
»  iustitiae  immortalis  est  anima  ». 

En  tertium:  «  Remoto  ultimo  fine,  qui  principaliter  movet, 
»  omnes  alii  fines,  cassi  sunt  et  vani ;  sed  finis  ultimus  omnis 
»  operationis  rationalis,  est  beatitudo  perfecta ;  ergo  si  illa 


(1)  Purg.,  c.  XXV,  v.  67. 

»  non  est ,  omnia  quaecumque  facit  anima .  facit  frustra ;  si 
»  ergo,  hoc  est  inconveniens,  necesse  est,  illum  finem  ponere; 

»  sed  beatituclo  est  status,  omnium  bonorum  aggregatione,  per- 
»  fectus  ;  ubi  autem  lioc  est,  necesse  est  esse  immortalitatem; 
»  igitur  anima,  per  naturam,  est  apta  nata  ad  immortalitatem  ». 

En  quartum:  «  Omnis  anima  rationalis,  naturaliter  appetit 
»  beatitudinem ;  sed  nihil  est  otiosum  in  fundamento  naturae; 

»  ergo  omnis  anima  rationalis,  nata  est  ad  beatitudinem  per- 
»  venire ;  ubi  autem  beatitudo,  ibi  perfecta  securitas ;  et  ubi 
»  perfecta  securitas,  ibi  immortalitas ;  ubi  enim  mors  potest 
»  accidere,  necesse  est  timere:  colligitur  ergo,  animam  ha- 
»  bere  immortalitatem  ». 

En  quintum:  «  Nulla  forma  corrumpitur,  nisi  vel  actione 
»  contrarii ,  sicut  calor  destruitur,  per  actionem  frigidi ;  vel, 
»  per  corruptionem  sui  subiecti ,  sicut  destructo  oculo  ,  de- 
»  struitur  vis  visiva;  vel  per  defectum  suae  causae  ,  sicut 
»  lumen  aeris  deficit  ,  deficiente  solis  praesentia  ,  quae  erat 
»  ipsius  causa ;  sed  anima  rationalis,  non  potest  corrumpi,  per 
»  contraria,  est  enim  receptiva  omnium  contrariorum,  neque 
»  per  corruptionem  subiecti,  non  enim  pendet  a  corpore,  ne- 
* »  que,  per  deficientiam  causae.  Causa  enim  animae  est  Deus 
»  aeternus  ,  et  Deus  ,  si  absolute,  nequit  hypotetice  eam  de- 
»  struere;  ergo  anima  est  incorruptibilis  ». 

En  sextum:  «  Esse  intelligibile ,  permanentius  est,  quam 
»  esse  sensibile;  sed  materia  prima,  utpote  receptiva  sensi- 
»  bilium  ,  est  incorruptibilis :  ergo  multo  fortius  intellectus, 
»  qui  est  receptivus  formarum  intelligibilium  ». 

En  septimum:  «  Nulla  virtus  materialis  et  corruptibilis, 
»  nata  est,  super  se  reflecti ;  haec,  per  se,  manifesta  est.  Ani- 
»  ma  rationalis  .  secundum  actum  proprium ,  nata  est  super 
»  se  reflecti,  cognoscendo  se,  et  amando ;  ergo  virtus  animae 
»  rationalis,  non  est  materialis  et  corruptibilis ;  ergo  est  im- 
»  materialis  et  incorruptibilis ;  sed,  si  virtus  est  incorrupti- 
">  bilis  substantia;  ergo  anima  est  immortalis  ». 

Kn  octavum:  «  Omnis  virtus,  quae  per  recessum  et  imper- 
»  mixtionem  cum  corpore  corruptibili,  fortificatur,  et  poten- 
»  tior  efficitur,  est  incorruptibilis,  per  naturam ;  anima  ratio- 
»  nalis  est  huiusmodi,  sicut  patet;  quia,  tanto  magis  relevatur 
»  spiritus  et  homo  interior,  quanto  magis  mortificatur  homo 
»  exterior.  Virtus  igitur  animae  rationalis  est  incorruptibilis: 
»  et  sic,  ex  illa  virtute  colligitur,  animam  rationalim  esse  im- 
»  mortalim  ». 

En  nonum:  «  Quod  non  habet  corrumpi,  de  seipso,  semper 
»  persistit,  et  nunquam  desinit,  quia  non  pendet  ex  corpore: 
»  sed  anima  rationalis  propriam  operationem  habet ,  secun- 
»  dum  quam,  non  pendet  ex  corpore,  scilicet  intelligere,  quia, 
»  nullum  organum  sibi  appropriat ;  ergo  anima  ,  de  se  ,  est 
»  immortalis  ». 

En  decimum:  «  Cuiuslibet  substantiae  corruptibilis  opera- 
»  tio,  antiquatur  et  senescit,  in  tempore ;  sed  animae  rationalis 
»  operatio,  nec  senescit,  nec  antiquatur  in  tempore:  imo  iu- 
»  venescit  ,  quia  in  antiquis  est  sapientia  ,  et  in  multo  tem- 
»  pore,  prudentia;  ex  propria  ergo  operatione,  colligere  pos- 
»  sumus,  animam  rationalem  esse  immortalem  ». 

En  undecimum :  «  Anima  est  capax  Dei,  et  ad  ipsius  ima- 
»  ginem  et  similitudinem;  sed,  si  est  imago  Dei,  expresse  ei 
»  assimilatur;  hoc  autem  non  esset,  si  mortis  termino  clau- 
»  deretur;  ergo  cum,  de  natura  sua,  sit  imago  Dei,  non  potest 
»  mortis  termino  claudi  ». 

En  duodecimum :  «  Necesse  est,  proportionem  esse  cogno- 
*  scentis  ad  cognitum,  sive  potentiae  ad  obiectum  ;  sed  anima 
»  rationalis,  nata  est  cognoscere  et  intelligere  veritatem;  ve- 
»  ritas  autem  est  incorruptibilis,  cum  sit  talis  naturae,  quod 
»  ipsa  negatio  veritatis  ,  veritatem  ponat;  igitur  anima  ra- 
»  tionalis  ,  cum  sit  veritati  proportionabilis  ,  est  immortalis. 
»  Haec  autem  ratio  ,  non  solum  concludit ,  animam  esse  im- 
»  mortalem,  per  veritatem  intelligentiae,  sed  etiam,  per  ve- 
»  ritatem  misericordiae,  sive  iustitiae,  de  qua  dicitur:  Iusti- 


236  ANTHROPOLOGIA. 

»  tia  est  perpetua  et  immortalis;  ac  per  lioc  anima,  quae  est 
»  iustitiae  capax  ». 

En  decimum  tertium :  «  Omnis  virtus  corruptibilis,  laeditur 
»  ab  obiecto  improportionabiliter  excellenti,  et  magis  nata  est, 
»  delectari  in  medio,  quam  in  extremo ;  sed  anima  rationalis 
»  intelligens  maiora,  et  maxima,  non  propter  hoc,  peius  intel- 
»  ligit  minora ;  et  magis  delectatur  in  cognitione  summae  lu- 
»  cis  ,  et  perceptione  sapientiae  Dei,  quam  in  cognitione  ali— 
»  cuius  creati.  Ex  comparatione  igitur  ad  obiectum,  colligitur 
»  animam  esse  immortalem ;  si  igitur,  substantia  cognoscitur 
'>  per  virtutem  ,  et  virtus  per  operationem  ,  et  operatio  per 
»  obiectum;  cum,  secundum  hanc  triplicem  considerationem 
»  ipsius  animae,  ostensum  sit,  ipsam  esse  immortalem:  omnis 
»  animae  consideratio  ,  sive  in  ordine  ,  sive  etiam  in  se,  a- 
»  struit  animae  immortalitatem  (1)  ,>. 

En  decimum  quartum:  ''Quod  est  a  Deo  immediate  ,  est  in 
perpetuum;  sed  anima  rationalis  creatur  a  Deo  immediate; 
ergo  est  in  perpetuum;  ergo  etc....;  unde  Aligherius,  in  cantu 
septimo  Paradisi: 

La  divina  Bonta,  che  da  se  sperne 
Ogni  livore,  ardendo  in  se  sfavilla 
Si,  che  dispiega  le  bellezze  eterne. 

Cio  che  da  Lei  senza  mezzo  distilla, 

Non  ha  poi  fine,  perche  non  si  muove 
La  sua  imprenta,  quand’  ella  sigilla  (2). 


Ma  nostra  vita  senza  mezzo  spira 
La  somma  Beninanza,  e  la  innamora 
Di  se,  si  che  poi  sempre  la  disira. 


(1)  II.  Sent.  dist.  19,  q.  1,  art.  1. 

(2)  Parad.,  c.  VII,  v.  64. 

E  quinci  puoi  argomentare  ancora 
Vostra  resurrezion,  se  tu  ripensi 
Come  Fumana  carne  fessi  allora, 

Che  li  primi  Parenti  intrambo  fensi  (1). 

257.  Q.  Utrum  mors  dicat  immortalitatem  animae? 

R.  Mors  dicit  immortalitatem  animae;  mors  enim  est  poena, 

quia,  per  peccatum  mors.  Poena  autem  dicit  vitam  illius,  qui 
punitur,  si  enim  anima,  a  corpore  separata,  non  viveret,  nul¬ 
lum  esset  poenae  subiectum,  et  legislator  aerem  verberaret. 
Neque  dicas,  punitionem  consummari,  per  adnihilationem,  quia 
animi  adnihilatio,  sive  destructio,  esset  poenae  subductio,  non 
poena.  Mors  igitur,  utpote  poena  peccati,  immortalitatem  a- 
nimae  includit;  et  quia  mors  et  mortis  poena,  usque  dum  per¬ 
sistit,  quocumque  tempore  successivo,  etiam  post  centum,  post 
mille  annos,  in  infinitum  semper  est  poena,  concludendum  est, 
poenam  mortis,  esse  immortalitatis  invincibile,  et  perenne  mo¬ 
numentum.  Mors  igitur  est  nuncia  vitae  infallibilis,  et  mani¬ 
festatio  aevi  aeterni;  sepulcrorumque  silentium  ,  omnibus  e- 
loquentius,  plenis  buccis,  conclamat  dignitatem  hominum,  et 
immortalitatem.  Hoc,  aliquibus  inauditum,  et  incredibile  erit; 
sed  omnibus  incredulis,  fortior  est  ratio.  Attamen  poena  solius 
animae,  quamquam  immortalis,  integra  non  erat ;  reus  enim 
erat  totus  homo,  anima  scilicet,  corpori  unita,  non  anima  so¬ 
lum  seiuncta  a  corpore.  Eo  igitur  modo,  quo  mors  immorta¬ 
litatem  animi  ponit ,  corporis  dissolutio  expostulat  corporis 
resurrectionem,  cui.  post  iudicium  finale,  anima  coniungetur, 
et  in  aeternum  ad  divinam  iustitiam,  eiusque  immensam  bo¬ 
nitatem  exaltandam,  copulabitur. 

258.  Q.  An  ratio  ,  poenarum  aeternitatem  valeat  demon¬ 
strare  ? 

R.  Aeternitatem  poenarum  ratio  demonstrat,  perbelle  Do- 
ctore  nostro  sic  scribente:  «  Sicut  patet  divina  potentia  in 


(1)  Parad.,  c.  VII,  v.  145. 

»  creando,  sapientia  in  gubernando,  clementia  in  reparando, 
»  sic  patebit  divina  iustitia,  in  puniendo.  Dignum  est  enim,  ut 
»  non  remaneat  dedecus  culpae ,  sine  decore  iustitiae.  Licet 
»  autem,  peccatum  sit  transitorium,  tamen  erit  poena  perpe- 
»  tua,  multiplici  ratione.  Prima;  quia  homo  peccavit  in  suo 
»  aeterno  ,  ideo  punietur  in  aeterno  Dei.  Secunda;  quia  ma- 
»  teria  ignis  infernalis  est  aeterna,  sic,  et  peccati  macula:  ideo 
»  et  poena.  Tertia;  quia  peccatum  est  contra  illum,  qui  est 
»  infinitus;  unde  et  poena  debet  ei  esse  infinita,  non  quidem 
»  acerbitate,  sed  duratione.  Quarta;  quia  homo,  per  peccatum 
»  perimit  in  se  bonum,  quod  posset  esse  aeternum  bonum;  et 
»  ideo,  merito  perpetuum  incurrit  malum  (1).  Quinta ;  quia 
»  mala  voluntas  reproborum,  aeterna  est;  vellent  enim,  in 
»  peccato,  si  possent,  perpetuo  delectari;  et  ideo  perpetuo  de- 
»  bent  puniri.  Sexta ;  quia,  in  infinitum  errat  rationalis,  cum 
»  praeponit  finitum  infinito,  in  iudicando  ,  similiter  concupi- 
»  scibilis,  in  appetendo,  et  irascibilis,  in  adhaerendo:  unde,  et 
)>  merito  poena  erit  infinita.  Septima;  quia  damnatus,  de  pec- 
»  cato  perpetrato,  nunquam  habebit  veram  poenitentiam; 
»  ideo,  Deus  nunquam  mutabit  punitionis  illius  sententiam. 
»  Octava;  quia  peccatum,  a  vita  perpetua  separat,  scilicet  a 
»  Deo,  ideo  mortem  perpetuam  peccator  incurrit.  Post  ratio- 
»  nes,  inducam  exempla  de  eadem  materia.  Videmus  enim, 
»  quod  emptio  momentanea ,  dat  ius  possidendi  perpetuum. 
»  Item,  vulneratio  momentanea,  dat  mortem  perpetuam.  Item 
»  casus  in  foveam  ,  temporalis  est,  detentio  perpetua.  Item 
»  plaga  temporalis  est,  livor  perpetuus  (2)  ». 

(1)  Unde  Aligherius  : 

Ben  e  che  senza  termine  si  doglia 
Chi,  per  amor  di  cosa  che  non  duri 
Eternalmente,  quelfiamor  si  spoglia. 

(Parad.,  c.  XV,  v.  10). 

(2)  In  Comp.  tlieol.  cerit .,  lib.  7,  cap.  21. 

259.  Q.  An  damnati  malint  non  esse,  quam  sic  esse? 

R.  «  'Voluntate  deliberativa,  damnati  malunt  non  esse,  quam 

»  sic  esse,  (verba  sunt  Magistri);  poena  enim  momentanea, 
»  praeferenda  est  aeternae.  Attamen,  appetitu  ordinato  et  re- 
»  cto,  appetunt  potius  sic  esse,  quam  non  esse.  Quia  non  esse, 
'>  adimit  totum  bonum,  poena,  partem.  Ideo  non  esse,  magis 
»  est  fugiendum.  Insuper,  simpliciter,  et  secundum  appetitum 
»  honesti,  malunt  potius  sic  esse,  quam  non  esse,  quia  crucia- 
»  tus  iniqui  spiritus,  est  ad  gloriam  Dei  (1)  ».  Tertio;  omnis 
appetitus  ordinatus,  est  conformis  naturae,  quia  natura  sem- 
per  appetit,  quod  melius  est;  sed  natura  semper  appetit  esse, 
et  nullo  modo  non  esse;  ergo  simpliciter,  damnati  malunt  po¬ 
tius  sic  esse,  quam  non  esse.  Sed  dictum  est  de  Iuda :  Melius 
esset  ei,  si  natus  non  fuisset  homo  ille  (2).  Hoc  fateor  et  ego: 
sed  id,  quaestionem  non  tangit ;  hic  enim  non  quaeritur ,  an 
sit  melius  non  nasci  ,  quam  peccare,  sed,  an  sit  praeferenda 
existentia,  iam  existens,  non  existentiae,  esse  infelix,  adnihi- 
lationi ;  quod  maxime  diversiflcatur. 

260.  Q.  Utrum  Deus  possit  animas  rationales  in  nihilum 
redigere  ? 

R.  Deus,  potentia  absoluta,  potest  animas  ad  nihilum  re¬ 
digere,  sed  non  hypothetica.  Deus  enim,  ea  non  potest  velle, 
quae  pugnant  cum  suis  attributis :  sed  adnihilatio  animae,  tum 
sapientiae,  tum  bonitati,  tum  iustitiae  adversatur.  Sapientiae, 
quia  animam  ad  beatitudinem  ordinasset,  et  non ;  ordinasset, 
creatione  ;  non,  destructione.  Bonitati,  quia  indidisset  deside¬ 
rium  indestructibile;  et  adnihilatione,  redderet  vanum.  Iusti¬ 
tiae,  quia  non  redderet  bonis  praemium,  malis  poenam.  Ergo 
adnihilatio  animae  est,  hypothetice,  impossibilis.  Si  quis  dice- 
i  et,  poenam  peccati  ex  eo  esse,  quod  Deus  adnihilet  animam; 
ita  esset  redarguendus:  in  culpa  contra  Deum,  agit  voluntas, 

(1)  IV.  Sent.  dist.  50,  par.  1,  q.  2. 

(2)  S.  Matteo. 

non  natura;  et  ideo  poena  debet  affligere  voluntatem  ,  non 
destruere  naturam.  Si  autem  creatura  in  nihilum  redigere¬ 
tur,  esset  nocumentum  naturae,  non  afflictio  voluntatis. 


CAPUT  IV. 

DE  POTENTIIS  ANIMAE  IN  GENERE. 


261.  Q.  Quid,  nomine  potentiarum  animae,  veniat  signifi¬ 
candum  ? 

R.  Omnia,  quae  sunt  in  hoc  mundo,  vel  sunt  viventia,  vel 
non  viventia.  Viventia  dicuntur  illa,  quae  seipsa  movent;  quae 
seipsa  non  movent,  et  ad  agendum  impelluntur,  a  causa  ex- 
trinseca  ,  non  viventia  appellantur.  Illud ,  per  quod  aliquid 
vivit ,  anima  vocatur.  Anima  igitur,  est  primum  principium 
vitae.  Sed  in  anima,  sicut  in  qualibet  re  creata,  aliud  est  esse, 
aliud  agere;  solummodo  enim  in  Deo,  esse  et  actio,  sunt  unum 
et  idem.  Essentia  igitur  animae,  ab  eius  actione  distinguenda 
venit ,  sicut  substantia,  ab  accidente  secernitur.  Haec  autem 
actio  animae,  vel  virtus,  vel  facultas,  vel  potentia  ad  aliquid, 
appellatur.  Sed  haec  potentia,  vel  aliquid  agit,  vel  aliquid  re¬ 
cipit  ;  hinc  duplex  cernitur  potentia,  quae  vel  activa,  vel  pas¬ 
siva  nominatur.  Neque  dicas ,  repugnare  simplicitati  animae, 
plures  potentias  habere.  Nam  anima,  quoad  suas  potentias, 
non  est  totum  integrale,  ex  partibus  conflatum:  sed  totum  po- 
tentiale,  quod  est  simplex  et  unum.  Denique,  si  quaeras,  quo 
pacto,  animae  potentiae,  ab  essentia  animae  fluant,  respon¬ 
debo  tibi,  id  contingere,  non  per  aliquam  transmutationem: 
sed,  per  aliquam  naturalem  resultationem,  nempe  ,  quemad¬ 
modum,  posito  sole,  consequitur  lux,  ita  ,  posita  anima,  eam 
propriae  facultates  concomitantur. 

262.  Q.  A  quo  distinguantur  animae  potentiae? 

R.  Animae  potentiae,  ab  obiectis,  et  actionibus  distinguun- 

tur.  Omnia  enim,  quae  dicuntur  secundum  ordinem  ad  aliquid, 
secundum  eorum  ordinem,  ad  quem  dicuntur,  distingui  solent; 
sed  potentiae  ad  operationes,  et  operationes  ad  obiecta,  or¬ 
dinantur;  ergo  potentiae  animi,  ab  operationibus,  et  obiectis 
distingui  debent.  Ergo  tot  sunt  animae  potentiae  ,  quot  sunt 
operationes  et  obiecta. 

263.  Q.  Quomodo  dividantur  potentiae  animae? 

E.  «  Ad  potentiarum  notitiam  habendam,  ut  verbis  utar 
»  Magistri,  quadruplex  est  divisio  percurrenda.  Una  divisio 
»  est,  secundum  Magistros,  in  quinque  membra:  scilicet  in 
»  sensualitatem ,  sensum ,  imaginationem,  rationem,  et  intel- 
»  lectum.  Sensualitas,  secundum  Magistros,  est  illa  potentia, 
»  quae  sensificat  corpus ,  et  movet,  et  appetit  ea,  quae  sunt 
»  delectabilia  corpori ,  et  refugit  nociva.  Sensus,  est  illa  vis 
»  animae,  qua,  homo  cognoscit  res  corporales  praesentes.  Ima- 
»  ginatio,  est  illa  vis  animae,  quae  intuetur  res  corporales  absen- 
»  tes.  Ratio  ‘est  illa  vis  animae,  qua,  anima,  inter  bonum  et  ma- 
»  lum,  inter  verum  et  falsum,  discernit  infra  se.  Intellectus, 
)>  est  illa  vis  animae,  qua,  anima  apprehendit  res  immateria- 
»  les  et  intelligibiles,  ut  animam,  Angelum,  et  Deum.  Istorum 
»  quinque  membrorum  sufficientia,  sic  potest  sumi.  Anima  est 
»  quasi  duo :  est  anima  et  spiritus.  Anima,  in  quantum  corpus 
»  perficit  et  vivificat:  spiritus,  in  quantum  sine  corpore  con- 
»  sideratur ,  et  separata,  perdurat.  Secundum  vero,  quod  est 
»  anima,  comparatur  ad  corpus,  et  corpus  ad  animam;  et  sic, 
»  congruit  anima  corpori ,  et  aptatur  ei,  ut  influat  ei  vitam, 
»  et  sensum.  Et  haec  potentia  animae ,  dicitur  sensualitas. 
»  Congruit  etiam  corpus  animae,  et  aptatur  ei,  ut  per  corpus 
»  perficiatur,  quantum  ad  vitam  inferiorem ;  et  haec  potentia 
»  dicitur  sensus.  Sensus  autem  est  duplex;  scilicet  interior, 
»  qui  dicitur  imaginatio,  et  exterior,  qui  communiter  dicitur 
»  sensus ;  ut  visus,  qui  fit  per  oculum,  et  auditus  per  aurem, 
»  et  sic  de  aliis.  Ipsa  vero  anima,  in  quantum  spiritus,  dicitur 

»  duplicem  habere  aspectum.  Unum  ,  respectu  inferiorum,  et 

»  unum,  respectu  superiorum;  secundum  quod,  anima  duas 
»  habet  partes,  scilicet,  unam  ad  superiora  respicientem,  et 
»  aliam  ad  inferiora.  Inferiorem,  Magistri  appellant  rationem: 

»  superiorem  vero,  intellectum  (1)  ». 

264.  Q.  Quomodo  dividantur  potentiae  animae,  secundum 
naturales  ? 

R.  «  Altera  divisio,  secundum  naturales,  est  in  tria  mem- 
»  bra.  Secundum  enim,  quod  anima  comparatur  ad  actu§,  tres 
»  sunt  animae  potentiae,  ad  actum  triplicem  ordinatae.  Tres 
»  quidem  sunt  actus  animae  primi,  scilicet,  vegetare,  sentire, 
»  et  ratiocinari.  Et  secundum  hoc,  distinguitur  triplex  animi 
»  potentia,  scilicet,  vegetabilis,  sensibilis,  et  rationalis.  Nota 
»  tamen,  quod  vegetabilis  est  anima  in  plantis,  sensibilis  est 
»  anima  in  brutis ,  rationalis  est  anima  in  hominibus.  In  ho- 
»  mine  autem, non  sunt  tres  animae,  sed  tres  potentiae  sunt 
)>  dicendae  in  anima.  Vegetabilis  appetit  esse;  sensibilis,  bene 
»  esse;  rationalis,  optime  esse.  Vegetalis  subdividitur  in  ge- 
»  nerativam  ,  et  nutritivam.  Generativa  est  ad  conservatio- 
»  nem  esse  universalis,  scilicet  speciei.  Nutriti va  est  ad  con- 
»  servationem  esse  singularis ,  scilicet  individui.  Nutritivae 
»  duplex  est  actus,  scilicet  nutrire  ,  et  iste  actus  semper  est 
»  necessarius;  augmentare,  et  iste  solum  est  necessarius  ad 
»  rei  complectionem.  Unde  nutriuntur  semper  animalia ,  non 
»  autem  semper  augmentantur.  Vis  sensibilis  dividitur  in  ap- 
»  prehensi vam  ,  et  motivam.  Apprehensiva  dividitur  in  sen- 
»  sum  particularem ,  et  sensum  communem ,  sive  in  sensum 
»  exteriorem  et  interiorem.  Sensus  exterior  dividitur  in  quin- 
»  que  sensus,  scilicet  visum,  auditum,  odoratum,  gustum,  et 

»  tactum .  Interior  sensus  dividitur  in  tres  partes ,  nempe 

»  in  imaginationem,  in  aestimationem,  et  in  memoriam.  Ima- 
»  ginatio  dicitur,  aliquando  sensus  communis,  aliquando  ima- 
»  ginatio ,  aliquando  phantasia.  Sensus  communis  dicitur ,  in 


(1)  Centil.y  par.  3,  sess.  20. 

»  quantum  ibi  concurrunt  sensus  particulares  quinque  tam- 
»  quam  lineae  ad  centrum,  ibique  ligantur.  Imaginatio  dicitur, 
»  in  quantum  repraesentat  formas  prius  receptas  a  particu- 
»  laribus  sensibus,  quamvis  absentes.  Phantasia,  in  quantum 
»  potest  componere  formas  novas,  secundum  similitudines  eo- 
>  rum ,  quae  percepit  per  sensus  particulares.  Aestimativa 
‘»  est  illa  vis,  secundum  quam  dicimus  sagacitatem,  vel  pru- 
»  dentiam  in  brutis,  ut  in  vulpe,  sive  in  aliis,  in  appetendis 
»  delectationibus,  et  refugiendis  nocivis.  Memoria  est  vis  illa, 
*  duae  conservat,  sive  retinet  formas  sensibilium  specierum. 
»  Vis  sensibilis  motiva ,  est  motivum  secundum  motum  ,  mo- 

»  vens  universaliter  membra  corporis,  ut  caput,  brachia,  etc . 

)>  Vis  rationis  dividitur  in  intellectum  speculativum,  qui  exer- 
»  cetur  in  contemplatione  veri ;  et  practicum ,  qui  in  opera- 
»  tione  boni.  Secundum  hanc  duplicem  radicem  intellectuum, 
»  dicuntur  vita  activa,  et  contemplativa  (1) ». 

265.  Q.  Quomodo  dividantur  potentiae,  secundum  naturales 
et  theologos  ? 

R.  «  Tertia  divisio,  secundum  theologos  et  naturales,  est 
»  haec:  potentiarum,  alia  corporalis,  idest  corporis  regitiva, 
»  alia  spiritualis.  Corporis  regitiva,  distinguitur  in  animalem, 
»  vitalem  et  naturalem.  Secundum  has  vires  ,  anima  regit 
»  corpus.  Vis  animalis,  secundum  medicos,  est  in  cerebro,  vi- 
»  talis  in  corde  ,  naturalis  in  hepate.  Vis  animalis  dividitur 
»  in  cognitivam ,  et  motivam.  De  cognitiva ,  iam  dictum  est. 
»  Motiva  dividitur  in  irascibilem  ,  et  concupiscibilem.  Motus 
»  enim  animalis,  aut  est  a  malo  nocivo ,  et  dicitur  motus  fu- 
»  gae,  qui  est  ab  irascibili.  Aut  est  ad  bonum  delectabile,  et 
»  talis  motus  est  a  concupiscibili.  Vis  vitalis ,  est  vis  motiva 
»  aeris  in  corpore  animalis,  per  arterias  ,  unde  est  pulsus. 
»  Tanti  enim  caloris  est  cor,  quod,  nisi  refrigeraretur,  aere 
»  atracto  per  inspirationem,  et  emisso  per  respirationem,  a- 


(1)  Oper.  cit.  sess.  21. 

»  nimal  moreretur.  Haec  eadem  vis  ,  est  motiva  ad  vocem 
»  formandam,  eo  modo',  quo  formatur  vox  irrationalis,  ut  vox 
»  avium  et  animalium.  Yis  naturalis ,  comprehendit  nutriti- 
»  vam  et  generativam,  et  de  hoc  videbimus  infra.  Spiritualis 
»  autem ,  idest  spiritus  regitiva ,  dividitur  aliquando  secun- 

»  dum  naturam  intellectivam  ,  et  affectivam;  aliquando  ,  se- 

• 

«  eundum  officia,  ut  cum  dividitur  ratio  in  superiorem,  et  in- 

»  feriorem . ;  aliquando  ,  secundum  actus ;  ut  cum  fit  divisio 

»  in  inventivam,  et  diiudicativam.  Invenire  enim,  et  iudieare, 

»  sunt  actus  potentiae  cognitivae  ,  ad  invicem  ordinati.  Ali— 
»  quando,  secundum  differentias,  ut  cum  dividitur  intellectus, 

»  in  agentem,  et  possibilem.  Nam,  prima  differentia  intelle- 
»  ctus,  utitur  anima,  ad  abstrahendum;  secunda  vero,  ad  re- 
»  cipiendum.  Aliquando,  secundum  diversos  modos  movendi; 
»  et  sic  est  divisio  voluntatis ,  sive  appetitus ,  in  naturalem, 

»  et  deliberativam.  Voluntas ,  dicitur  potentia  ,  et .  est  in- 

»  strumentum,  per  seipsum  movens . dicitur  etiam  volitum, 

»  ut  cum  dicit  aliquis,  haec  est  mea  voluntas.  Sex  sunt  actus, 

»  ad  voluntatem  liberam  ,  pertinentes .  scilicet ,  consilium, 

»  iudicium,  sententia,  electio,  operatio,  et  usus.  Liberum  ar- 
»  bitrium  vult?  ecce  voluntas;  inquirit,  et  scrutatur?  ecce 
»  consilium;  iudicat?  ecce  iudicium;  disponit?  ecce  sententia; 
»  eligit?  ecce  electio,  quae  est,  duobus  placentibus,  alterum 
»  praeoptare.  Impetum  facit?  ecce  operatio;  agit?  ecce  usus. 
»  Ratio  autem,  habet  quinque  actus,  duos,  per  quos  dirigitur 
»  in  finem  veri,  quorum  unus  praecepit  cognoscere,  et  dicitur 

»  ratiocinatio,  quae .  est  rationis  inquisitio.  Huic  ratiocina- 

»  tioni ,  est  insitum  ingenium  ,  quod  definitur  ab  Augustino: 
»  illa  vis  animae... .  qua,  se  extendit  anima,  et  exercet ,  ad 
»  incognitorum  cognitionem.  Alius  actus  est ,  ipsum  cogno- 

»  scere  ,  quod  est  aspectus  veri quo  ,  per  seipsum  ,  ve- 

»  rum  intuetur.  Habet  etiam  ,  ratio ,  tres  actus  ,  per  quos 
»  dirigitur  in  finem  boni.  Primus  est ,  discretio  boni ,  et 
»  mali ;  secundus  est ,  discretione  facta  ,  boni  sive  melioris, 

»  electio ;  tertius  est,  dilectio.  De  his  tribus,  dicit  Augustinus: 

»  ratio  est  animae  aspectus,  quo  bonum  et  malum  discernit, 

»  .virtutes  eligit,  Deum  diligit  (1)  ». 

266.  Q.  Quomodo  dividantur  potentiae,  secundum  Augustinum? 

R.  «  Quarta  divisio  potentiarum,  ponitur  ab  Augustino . 

»  quae  facit  ad  maiorem  praevidentium  praedictorum.  Di- 
»  stinguit  autem  vires  animae,  in  rationalem,  in  concupisci- 
»  bilem ,  et  irascibilem.  Per  rationalem ,  est  anima  abilis  ad 
»  cognoscendum  aliquid,  infra  et  supra  se,  in  se,  et  iuxta  se. 

»  Cognoscit  siquidem  Deum,  supra  se,  se  in  se,  Angelum  iuxta 
»  se,  et  quidquid  coeli  continetur  ambitu,  infra  se.  Per  con- 
»  cupiscibilem,  et  irascibilem,  abilis  est  affici,  ad  aliquid  ap~ 
»  petendum,  vel  fugiendum,  amandum,  vel  odiendum.  De  ra- 
»  tionalitate,  omnis  sensus  animae  naspitur,  de  concupiscibi- 
»  litate,  omnis  affectus.  Affectus  quadripartitus  esse  dinoscitur, 
»  dum  de  eo,  quod  amamus,  gaudemus,  vel  gaudendum,  spe- 
»  ramus;  vel  cum  de  eo,  quod  odimus,  iam  dolemus,  vel  do- 
»  lendum,  metuimus.  Unde  de  concupiscibilitate ,  gaudium  et 
»  spes ;  de  irascibilitate,  dolor  et  metus  oriuntur.  Qui  quidem 
»  quatuor  affectus  animae,  omnium  sunt  vitiorum  atque  vir- 
»  tutum,  quasi  quaedam  principia,  et  communis  materia.  Af- 
»  fectus  quidem,  omni  operi  nomen  imponit  (2)  ». 

267.  Q.  Utrum  omnibus  animi  potentiis  insit  conatus ;  et 
quomodo,  ex  conatu  oriantur  habitus  ? 

R.  Omnibus  animae  viribus  convenit  conatus.  Conatus  e- 
nim  est  proclivitas  ad  operationem  :  operatio  est  ad  finem: 
finis  supponit  principium:  a  principio  ad  finem  est  motus:  mo¬ 
tus  importat  actionem,  sive  conatum;  ergo  omnibus  potentiis 
in  est  conatus.  Hinc  perspicis,  ex  maiori  conatu,  actionem  sum¬ 
mopere  perfici;  sic  perfectior  est  intellectio,  si  maior  sit  in¬ 
tentio  ad  intelligendum.  Perspicis  etiam  ,  vehementiorem  u- 

(1)  Loc.  cit.  sess.  22. 

(2)  Loc.  cit.  sess.  23. 

nius  potentiae  exercitationem,  debilitare  alterius  actiones;  sic, 
si  visus  fortissime  intenditur  .  auditus  non  percipit  ea,  quae 
dicuntur,  et  id,  vim  animae  unam,  manifestat.  Ex  conatu  o- 
riuntur  habitus.  Conatus  enim,  dicit  inclinationem,  et  inclinatio 
facilitatur  ab  habitu.  Habitus  ergo  significat  aliquid,  potentiae 
superadditum  ,  quo  perficitur.  Sed  haec  perfectio  ,  multiplex 
est.  «  Quemdam  enim  habitum  .  scribit  Doctor  noster,  habet 
»  animae  potentia,  ab  acquisitione;  quemdam,  ab  innata  dispo- 
»  sitione ;  tertium  habet ,  a  sui  ipsius  ,  origine.  Hoc  autem 
»  patet ,  quia  habitus  est ,  quo  potentia  facilis  est  in  actum, 
»  potentia  autem,  his  tribus  modis,  est  facilis;  v.  gr.  affectus 
»  noster  habet  facilitatem,  ad  diligendum  bonum  alienum,  per 
»  acquisitam  dispositionem,  ut  per  virtutem:  ad  diligendum  vero 
»  bonum  suum,  per  innatam  dispositionem:  et  diligendum  se- 
»  ipsum  ,  per  sui  naturalem  originem  (1)  ».  Deinde  habitus, 
vel  est  in  intellectu ,  vel  in  voluntate,  vel  est  in  natura,  vel 
est  in  studio.  Hinc  patet,  habitum,  vel  esse  intellectivum,  vel 
appetitivum,  vel  naturalem,  vel  acquisitum.  Attamen,  ex  Duce 
nostro,  «  sunt  alii  habitus,  non  per  acquisitionem,  sed  per  in- 
»  fusionem  ,  sicut  sapientia  fuit  infusa  Salomoni ,  et  virtu- 
»  tes  theologicae  conferuntur  quotidie  parvulis,  in  Baptismo, 
»  et  etiam  poenitentibus ,  in  iustificatione:  et  tales  habitus 
»  non  generantur  ex  actibus,  sed  potius,  e  converso,  ex  ta- 
»  libus  habitibus,  eliciuntur  boni  actus  ex  potentiis.  Unde,  in 
»  habitibus  acquisitis,  sequitur,  quales  sunt  actus ,  tales  sunt 
»  habitus;  sed  ,  in  habitibus  infusis  ,  est  contrarium,  scilicet, 
»  quales  sunt  habitus,  tales  sunt  et  actus  "(2)  ». 

268.  Q.  Quid  sit  organicismus,  et  an  sit  admittendus? 

R.  Nomine  organicismi,  illa  intelligitur  doctrina,  qua,  prin¬ 
cipium  vitale  ,  non  distinguitur  a  materia  organorum,  et  di¬ 
citur,  esse  quamdam  vim  insitam  materiae,  et  propriam,  me^ 

(1)  I.  Sent.  dist.  3,  par.  2,  art.  3,  q.  1. 

(2)  In  Comp.  theol.  verit.,  lib.  II,  cap.  42. 

ramque  eius  affectionem ;  seu  ,  ut  recentes  volunt ,  illud  est 
sisthema  ,  quod  ,  unicum  admittit  principium  vitale  organo¬ 
rum,  materiae  insitum.  Sed  hoc  sisthema,  esse  maxime  repu¬ 
gnans,  subito  claret;  quia,  dum  molecolae  organicae  continuo 
mutantur,  et,  singulis  momentis,  amittuntur,  novaeque  acqui¬ 
runtur  ,  principium  vitale  permanet  unum  et  idem  ,  in  quo¬ 
cumque  animali.  Forma  igitur  corporis  ,  non  est  materia  or¬ 
ganica;  ergo  distinguitur;  ergo,  ex  organis  materiae,  non  est 
vita.  Altera  huius  sisthematis  absurditas  est,  quia,  in  corpore 
mortuo,  eadem  est  materia  corporis  vivi;  ergo,  si  vita  esset 
ex  organis  ,  adhuc  viveret ;  sed  hoc  non  contingit ;  ergo  vita 
non  est  consectarium  naturale  materiae  organorum,  sed  prin¬ 
cipium,  ab  ipsa,  distinctum.  Tertia  huius  doctrinae  repugnan¬ 
tia  est ,  quia,  apud  fisiologos,  exploratum  est,  nervos  non  esse 
diversae  naturae ,  sed  omnes ,  quot  sunt,  unicum  constituere 
sisthema  nerveum;  sed,  si  unum  est  nerveum  sisthema,  uni¬ 
cum  debet  esse  eorum  (nervorum)  principium  vitale :  quia,  or¬ 
gana  ex  nervis  conflantur:  unicum  enim  principium  vitale  est, 
per  quod  operantur  organa ;  ergo,  organicismus  absurdus  est. 

269.  Q.  Quid  sit  vitalismus  ,  quibusque  argumentis  sit  re¬ 
fellendus? 

R.  Nomine  vitalismi,  ea  venit  doctrina ,  qua,  praeter  ani¬ 
mam  rationalem,  et  corpus,  contenditur,  in  homine  esse  prin¬ 
cipium  vitae,  ab  ipsis  distinctum,  quod  est,  omnium  phoeno- 
menorum  vitalium  corporis,  principium.  Sed  hoc  sisthema,  non 
est  minus  absurdum,  quam  organicismus.  Homo  enim  est  unus, 
sicut  una  est  forma  hominis  substantialis.  Etenim  ,  quaelibet 
res  habet  ab  eodem,  quod  sit  ens,  et  quod  sit  una,  nam  ens 
et  unum,  convertuntur.  Secundo,  est  etiam  absurdum,  quia, 
principium  multiplex  vitae  ,  pugnat  cum  conscientia.  Quis  e- 
nim  hominum  est,  qui  non  dicat:  ego  intelligo,  ego  sentio,  ego 
genero,  ego  nutrior?  Ergo,  qui  intelligit ,  qui  sentit,  qui  ve¬ 
getat,  non  est  triplex,  sed  unus;  ergo  vitalistae  delirant.  De¬ 
nique,  est  absurdum,  quia,  si  principium  vitale,  praeter  ani- 

mam  rationalem ,  admitteretur,  hoc  esset,  vel  materiale,  vel 
immateriale.  Si  primum,  vitam  corpori  non  largiretur:  materia 
enim,  vitae  est  expers;  sin  alterum,  dissoluto  corpore,  ma¬ 
neret;  ergo  non  dissolveretur;  ergo  esset  aeternum;  sed  hoc 
absurdum;  ergo  vitalismus,  hominem  duplicans,  inter  ^fabulas 
amandandus  est. 

CAPUT  V. 

DE  POTENTIIS  ANIMAE  SENSILIBUS. 

270.  Q.  Quid,  circa  potentiam  vegetati vam,  sit  praecipue 
animadvertendum  ? 

E.  Cum  vegetativum  habeat,  pro  obiecto,  corpus  vivens 
per  animam,  tribus  indiget  praecipue:  scilicet,  nutritione,  aug- 
mentatione,  et  generatione.  Dixi,  praecipue,  quia,  nutritio  et 
augmentatio  omnibus  convenit,  non  tamen  generatio.  Sunt  e- 
nim  plantae  et  animantia,  quae,  vi  generandi,  carent;  et  hac 
privantur  pueri,  usquequo  ad  perfectam  pervenerint  aetatem. 
Hoc  tamen,  est  per  accidens.  Caeterum,  nutritio,  ut  vidimus, 
cum  sit  ad  conservationem  individui,  definitur,  ut  conversio 
alimenti  in  substantiam  aliti.  «  Nutritivae  virtuti ,  quatuor 
»  deserviunt,  ex  Duce  nostro,  scilicet,  virtus  attractiva,  quae 
»  assumit  necessaria  in  nutrimento.  Item,  digestiva,  quae  se- 
»  parat  conveniens  ab  inconvenienti ,  in  alimento.  Item ,  re- 
»  tentiva,  quae  cibum  tamdiu  retinet  in  uno  loco,  donec  de- 
»  bitam  recipiat  alterationem.  Item,  expulsiva,  quae  expellit 
»  quod  superfluum  est,  in  nutrimento  (1)  ».  Nutritioni,  conne- 
ctitur  augmentatio,  quae  est  ad  completionem ,  et  dicitur  a- 
ctus  vitalis,  a  minori  quantitate,  ad  maiorem.  Hinc  infertur, 
quod,  in  viventibus  divisibilibus,  per  nutritionem  et  augmen- 
tationem  ,  producitur  vera  pars  substantialis ,  ipsius  formae; 
in  hominibus,  e  converso,  qui  anima  spirituali  constant,  prius 


(1)  In  Comp.  theol.  vcrit.,  lib.  II,  cap.  33. 

fit  conversio  alimenti  in  corpus,  et  postea  anima,  per  ipsam 

• 

unionem,  qua,  partibus  praeexistentibus,  erat  unita,  extendi¬ 
tur  ,  ut  sic  loquamur  ,  ad  se  uniendum  cum  illa  nova  parte, 
illamque  informandam.  Infertur  etiam ,  quod  operationes  vi¬ 
tales,  sunt  naturales,  non  spirituales  ;  per  vim  enim  naturae 
operatur  homo.  Ex  natura  enim,  non  ex  intellectu ,  tum  nu¬ 
tritio,  tum  augmentatio  fluit.  Denique,  generatio,  cum  sit  ad 
conservationem  speciei,  est  nobilissima  trium  operationum;  et 
ultima,  cui  aliae  duae  deserviunt.  Ultima,  quia,  vivens,  nequit 
sibi  simile  gignere,  nisi  nutriatur  et  augescat.  Nobilissima,  quia 
maxima  perfectio  entis  est,  posse  aliud  sibi  simile  producere. 
Quid  enim  est  generatio,  nisi  illa  vis,  qua,  vivens,  producit  aliud 
vivens,  eiusdem  naturae,  et,  quodammodo,  sibi  coniunctum? 

271.  Q.  Quotuplex  sit  generatio? 

R.  «  Producere  sibi  simile  ,  in  natura  ,  tripliciter  est ,  ut 
»  verba  Magistri  usurpemus;  aut  per  impressionem  suae  si- 
»  militudinis  in  alio;  et  sic,  generatur  character  a  sigillo,  lu- 
»  men  a  luminoso,  species  ab  obiecto.  Alio  modo,  per  eductio- 
»  nem  speciei  consimilis  ab  alio;  et  sic  generatur  elementum 
»  ab  elemento.  Tertio  modo,  per  productionem  similis  de  si- 
»  mili,  sive  de  seipso;  et  sic  generatur  animatum  ab  animato, 
»  et  iste  tertius  modus  ,  est  perfectior.  Unde  non  reperitur, 
»  nisi  in  substantiis  habentibus  formam  nobilem,  quae  est 
»  vita.  Et  iste  modus  generationis,  est  secundum  nascentiam; 
»  et  est  in  Deo  et  creaturis,  sed  differenter.  Quia,  producere 
»  alium  ex  seipso  ,  dupliciter  potest  esse  ,  vel  ex  se  toto, 
»  vel  ex  parte  sui.  Ex  se  toto  ,  in  solo  Deo  ,  reperitur ;  et 

»  talis  generatio  ,  est  omnimodae  perfectionis .  Alio  modo 

»  contingit,  aliquem  ex  se  producere,  quantum  ad  partem  sui. 
»  Sic  pater  naturalis  generat  filium,  partem  substantiae  trans- 
»  mittendo,  et  descindendo.  Et  haec  generatio,  necessario  est 
»  cum  transmutatione,  quia  enim  pars  decisa  non  habet  actum 
»  totius,  necesse  est,  quod,  per  mutationem,  acquirat;  sed, 
»  quod  acquirit,  quod  non  habet,  variatur;  ideo  haec  gene- 

)>  ratio,  est  mutatio,  et  habet  variationem  coniunctam.  Est  et- 
»  iam  cum  corruptione  adnexa ;  quia  enim  aliqua  pars  gene- 
»  rantis  deperditur,  generans  est ,  a  quo  potest  fieri  ablatio, 
»  et  ita  corruptio.  Est  etiam  cum  conversione  adiuncta.  Quia 
»  enim  fit  deperditio,  necesse  est,  quod,  per  nutrimentum,  fiat 
»  restauratio;  et  ideo  generatio,  in  creatura,  et  perfectionis, 
)>  et  imperfectionis  est.  Perfectionis,  a  parte  virtutis  produ- 
»  centis;  imperfectionis,  a  parte  subiecti  divisibilis;  et  ideo, 
»  est  in  solis  animatis,  quae  habent  formam  perfectionis,  id- 
»  est,  animam,  et  ipsum  scilicet  corpus  defectibile  et  restau- 
»  rabile.  Generatio  igitur  ,  de  toto  ,  est  tantae  perfectionis, 
»  quod  non  potest  esse  in  creatura  aliqua ;  generatio  vero,  ex 
»  parte  ,  tantam  habet  imperfectionem  adiunotam ,  ut  non 
»  possit  esse  ,  circa  substantiam,  invariabilem  et  incorrupti- 
»  bilem,  et  simplicem,  non  solum  in  natura  increata,  verum 
»  etiam  in  natura  creata  (1)  ». 

272.  Q.  Quot  sint  conditiones  generationis  vivae? 

R.  Vivae  generationis  conditiones,  sunt  tres.  Prima  est,  ut 
id,  quod  oritur,  sit  ex  substantia  producentis;  altera,  ut  sit 
simile  natura,  seu  substantia;  tertia,  ut  sit  coniunctum prin¬ 
cipio,  a  quo  producitur.  Requiritur  prima  conditio,  ad  distin¬ 
guendam  generationem,  tum  a  creatione,  cum  ab  effectione, 
in  quibus,  quod  educitur,  extrinsecus  oritur,  non  a  sustantia 
generantis.  Requiritur  secunda,  quia,  si  quod  gignitur,  est  ex 
substantia  generantis,  necesse  est,  ut  genitum  cum  generante 
conveniat  in  natura  Requiritur  tertia,  quia,  in  rebus  vita  ex¬ 
pertibus,  est  actio  unius  in  alterum,  non  generatio,  ut  in  vi¬ 
ventibus  .  in  quibus  pars  generantis  transfunditur  in  genito, 
imo  fit  ipsum  genitum. 

273.  Q.  Utrum  sit  admittenda  generatio  substantialis? 

R.  Dari  generationem  substantialem,  non  tantum  acciden¬ 
talem,  veritas  adeo  in  prospectu  est  apud  omnes,  tum  theo- 


(1)  I.  Sent.  dist.  9,  art.  1,  q.  1. 

logos ,  tum  philosophos  ,  ut  nullus  sanae  mentis  homo  ,  circa 
illam,  audeat  dubitare.  Hoc  enim  ipsamet  ocularis  experientia 
demonstrat.  Quid  enim  manifestius  ,  quam  homines  ,  aliaque 
animalia  .  in  diem  oriri  atque  interire ;  ex  arbore  ,  fructus 
produci;  granum  frumenti,  humo  mandatum,  corrumpi,  eoque 
corrupto,  spicam  pullulare;  lignum  comburi ,  et  ignem  fleri? 
Nonne  lias ,  aliasque  mutationes ,  in  quibus  nedum  sola  acci¬ 
dentia  acquiruntur,  et  amittuntur,  verum  etiam,  verae  for¬ 
mae  substantiales ,  incipiunt  et  desinunt ,  quotidie  videmus  ? 
Materia  autem,  modo  animata,  modo  inanimata,  modo  orga¬ 
nica,  modo  inorganica,  quid  praedicat,  secundum  varias  for¬ 
mas,  quibus  induitur, nisi  generationes  substantiales?  Materia, 
utpote  organica,  suscipit  principium  sensitivum,  et  manifestat, 
proindeque  generat.  Hoc  autem  ,  deficiente  principio  ,  denuo 
corrumpitur,  et  ex  eius,  fractis,  avulsis  et  disiectis  elementis, 
nova  prodit  generatio  animalculorum ,  quae  ,  soluto  corpore, 
etiam  moriuntur,  et  innumerae  succedunt  sibi  invicem  gene¬ 
rationes  et  corruptiones,  quae,  tam  materiam ,  quam  princi- 
pium  elementare,  secundum  varias  formas  substantiales,  mo¬ 
dificant  et  disponunt.  Idem  ,  de  inorganicis  dicatur  ,  quorum 
toties  formae  mutantur  ,  quot  exurgunt  aggregationes  sensi¬ 
bilium  qualitatum.  Materia  enim  una  est  et  eadem,  proinde¬ 
que  sufficiens,  ad  omnes  formas  suscipiendas. 

274.  Q.  Quid,  de  sensibus  particularibus,  sit  praecipue  ad¬ 
vertendum? 

R.  Sensus  particularis,  ut  iam  vidimus  ex  Duce  nostro,  in 
quinque  dividitur,  scilicet  in  visum,  auditum,  gustum,  odora¬ 
tum,  et  tactum,  qui,  in  multis  conveniunt,  in  multis  differunt, 
«  Conveniunt  omnes  quinque  ,  in  hoc ,  quod  sunt  vires  orga- 
»  nicae,  et  passivae.  Organicae,  quia,  per  instrumenta  corpo- 
»  ralia,  suas  operationes  perficiunt,  eo  quod  sint  circa  parti- 
»  cularia  tantum.  Omnis  enim  forma  particularis,  in  materia 
'  »  aliqua  est;  quoniam  forma,  sine  omni  materia  accepta,  u- 
»  niversalis  est,  circa  quam  operatur  intellectus.  Ista ,  facile 

»  est  videre,  in  sensibus  particularibus:  quoniam  illi  non  ap- 
»  prehendunt,  nisi  per  rei  sensibilis  praesentiam.  De  virtuti- 
»  bus  autem  interioribus,  idem  est,  quoniam  in  illis  omnibus 
»  est  apprehensio  formae  singularis,  secundum  situm  partium 
»  eius,  et  lineamenta  et  quantitatem.  Sunt  autem  passivae, 
»  sentimus  enim  intra  suscipientes,  non  extra  mittentes  ».  At¬ 
tamen  haec  passivitas  non  est  inertia,  sive  operandi  inca- 
pacitas.  Passio  enim  sensus,  est  sensus  actus,  ideoque  causa. 
Dicitur  itaque  passio,  respectu  ad  alium  agentem.  Coeterum, 
omnis  passio,  est  etiam  actio,  imo,  inter  utramque,  talis  venit 
connexio,  ut,  sine  hac,  nullus  perfectam  sensationem  repetere 
possit.  Sic,  qui  concentu  musicali  summopere  delectatur,  vo¬ 
cem  autem  nequit ,  ad  ipsum  repetendum  ,  modulari ,  unione 
sensus  activi  cum  passivo ,  caret ;  et  ideo ,  licet  musica  fere 
nobis  ingenita  sit ,  atque  ipsa  summopere  delectemur  ,  eam 
tamen  cum  labore  discere  debemus,  habitus  scilicet  acqui¬ 
rendo  ,  passivos  sensus  cum  activis  uniendi ,  atque  tota  haec 
est  ars  musicae.  «  Conveniunt  etiam  omnes  sensus  in  hoc,  ut 
»  bene  observat  Doctor,  quod  unam  habent  originem,  scilicet 
»  sensum  Communem,  a  quo,  velut  a  centro,  quasi  lineae  quae 
»  dam  exeunt.  Conveniunt  tertio,  quia,  in  omni  sensu,  oportet 
»  esse  proportionem  sensibilis  ad  sensum,  quia,  in  mediis,  de- 
»  lectantur,  et  in  extremis,  corrumpuntur.  Conveniunt  deni- 
»  que,  quod,  praeter  animae  intentionem,  in  omnibus  oportet 
»  esse  organum  sanum,  et  conveniens  obiectum  praesens,  et 
»  medium  deferens.  Organum  visus,  sunt  pupillae  oculorum; 
»  organum  odoratus,  sunt  nares;  organum  auditus,  sunt  au- 
»  res;  organum  gustus,  tactum  et  palatum;  organum  tactus, 
»  sunt  nervi  totius  corporis.  Ita  organa  descendunt  ab  inte- 
»  riore  parte  cerebri,  in  qua,  quidam  est  nervus,  qui  dicitur 
»  opticus,  et  descendit  ad  pupillas,  et  ramiticatur  in  duas  par- 
»  tes,  alius  descendit  ad  nares,  alius  ad  aures;  quidam  alius 
»  ad  linguam  et  palatum;  quidam,  multipliciter  ramificatus, 
»  est  organum  tactus,  in  toto  corpore.  Obiecta  vero  sensuum, 

»  sunt  haec:  obiectum  visus,  est  color,  et  eius  differentiae. 

»  Obiectum  odoratus,  est  odor,  et  eius  differentiae.  Obiectum 
)>  gustus,  est  sapor,  et  eius  differentiae.  Obiectum  tactus,  sunt 
»  elementares  qualitates,  ut  calidum,  humidum,  frigidum,  sic- 
»  cum  ,  rarum  et  densum  ,  leve  et  grave  ,  asperum  et  lene. 

»  Media  sensuum,  sunt  haec;  aer,  et  aqua,  et  quodlibet  cor- 
»  pus  diafanum  et  transparens.  Illuminatum ,  est  medium,  in 
»  visu.  Aer  interior  et  exterior,  est  medium,  in  auditu;  auris 
»  enim  concava,  in  concavitate,  habet  aerem  intrinsecum,  sibi 
»  connaturalem.  Vapor,  per  aerem  delatus  ,  est  medium,  in 
»  odoratu;  res  enim  odorifera,  quasi  fumum  sensibilem,  eva- 
»  porat,  ex  quo  immutatur  aer,  deferens  odoratui  odoratum. 

»  Umor  salivalis.  est  medium,  in  gustu.  Caro  est  medium,  in 
»  tactu  (1)  ».  Visa  sensuum  convenientia,  restat,  ut  ad  per¬ 
scrutandam  differentiam,  accedamus.  «  Nam  quilibet  sensus 
»  habet  speciale  instrumentum.  Differunt  in  obiectis,  differunt 
»  medio  deferente,  quia  tactus  et  gustus,  habent  medium  in- 
),  trinsecus  ,  et  alii ,  extrinsecus.  Differunt  in  apprehendendi 
»  velocitate ;  quia  visus  citissime,  etiam  remota,  apprehendit. 

»  Differunt  situ,  quia  visus  est  supremus,  postea  auditus,  de- 
)>  inde  alii ,  per  ordinem.  Differunt  utilitate  ,  quia  gustus  et 
»  tactus,  maxime  sunt  necessarii,  ad  conservationem  individui 
»  et  speciei.  Gustus  enim  discernit  cibum,  per  quem  servatur 
»  animal,  a  nocivo;  et  tactus  discernit  qualitates  sensatorum, 
»  sicut  calidum  et  frigidum  et  huiusmodi,  ut  animal  declinet 
»  extrema  talium  qualitatum,  ne  corruptionem  incurrat.  Dd- 
»  ferunt  gener  alitate,  quia  tactus  est  generalior,  cum  non  ha- 
»  beat  organum  determinatum ,  sed  in  omnibus  membris  sit. 
»  Differunt  etiam  in  impressionum  retentione;  sensus  enim 
»  grossiores  ,  fortius  retinent  suas  impressiones ,  sicut  patet 
j  »  in  tactu.  Nota,  quod  videmus  visu  et  oculo,  sed  differenter; 
»  nam,  visu,  videmus  effective,  sive  formaliter:  sed,  oculo,  vi- 


(1)  Centil.,  sess.  21,  par.  3. 

»  demus  instrumentaliter.  Eodem  modo,  dicendum  est  de  coe- 
»  teris  sensibus.  Anima  autem,  alienatur  a  sensibus,  tripliciter. 
»  Primo, in  somno;  secundo,  in  extasi,  magis;  tertio, in  morte, 
»  maxime  (1)  ». 

275.  Q.  Utrum,  praeter  quinque  sensus,  admittenda  sit,  yi- 
sio  magnetismi? 

R.  Nulla  datur  visio  magnetica ,  sive  sensus  magnetismi, 
tum  ,  quia ,  ipsi  magnetismi  animalis  fautores  ,  dicunt ,  hanc 
visionem  ,  haberi  tantum  in  statu  insolito ,  et  extra  naturae 
legem;  sed,  quod  est  in  statu  insolito  ,  et  contra  legem  na¬ 
turae,  absolute  naturae  pugnat;  ergo  non  datur  visio  magne¬ 
tismi.  Tum ,  quia ,  si  haec  est  nova  facultas ,  omnes  homines 
haberent;  sed  hoc  non  accidit;  ergo,  ut  ipsi  ,  gratuito  affir¬ 
mant,  nos,  iure  refellimus.  Tum  denique,  quia,  si  hominis  no¬ 
vus  sensus  adveniret,  natura  hominis  mutaretur:  ast,  id  non 
potest  fieri,  quia  natura,  sive  essentia,  est  immutabilis;  ergo 
visio  magnetismi,  reiicienda  est. 

276.  Q.  Quaenam  sit  differentia,  inter  impressionem,  et  sen¬ 
sationem? 

R.  Inter  impressionem,  et  sensationem,  differentia  quidem 
permaxima  intercedit.  Impressio  enim  figuram  habet;  a  situ 
incipit,  et  in  alium  desinit,  est  superficialis,  vel  profunda,  plus, 
vel  minus  extensa  :  quae  omnia  dici  nequeunt  de  sensatione, 
utpote  illa  ,  quae  est  simplex  ,  extensione  ,  figura ,  formaque 
quacumque  carens.  Sensatio  igitur ,  est  modus  sentiendi  spe¬ 
cialis,  atque  etiam  perceptio  sensitiva  rei  expertae;  impres¬ 
sio,  est  res  externa ,  quae  vim  sentiendi  excitat.  Sensatio  e- 
nim  non  est  adeo  in  anima  recondita  ,  ut  nullam  habeat  re¬ 
lationem  ad  externa ,  ut  idealistae  effutiunt :  sed  etiam  ele¬ 
mento  obiectivo  gaudet  ,  quod  est  fere  vinculum  quoddam, 
quo,  anima  cum  obiectis  connectitur.  Quae  quidem  pars  ob- 
iectiva,  in  omnibus  sensationibus,  etiam  minimis,  puta  in  sen¬ 
sationibus  odoris ,  gustus,  reperitur;  etsi,  propter  celerrimas 

(1)  In  Comp.  theol.  terit.,  lib.  2,  cap.  35. 

innumeras  et  minimas  moleculas  titillantes ,  non  tam  distin¬ 
cte  advertatur.  Hinc  ,  odores  ,  colores ,  dupliciter  conside¬ 
rari  possunt,  subiective  et  obiective;  primo  modo,  in  anima 
tantum:  secundo,  extrinsecus ,  etiam  in  corporibus ,  existunt; 
seu,  foras,  adest  vis  corporea,  organa  ita  movendi  capax,  at¬ 
que  animae  tales  movendi  sensationes.  Coeterum ,  in  hisce 
sensationibus,  partem  obiectivam  adesse  ,  ex  eo  maxime  in- 
telligitur ,  quod ,  si  organa  vividius  afficiantur ,  oculi ,  aures, 
stimuli  fugiendi  causa,  aliorsum  avertuntur ,  aut  clauduntur. 
Natura  igitur  suggerente,  vim  obiectivam  sensationibus  sub- 
iectivis,  insidere  docemur.  Cave  tamen  ne  credas,  partem  sub- 
i  iectivam  sensationis,  aliquam  esse  rerum  externarum,  aut  i- 
maginem,  aut  similitudinem,  sed  signum  tantum ;  sensatio  e- 
nim  est  omnino  psicologica,  idest,  simplex  animi  affectio,  quae 
nullam  potest  cum  ccfrporibus  communem  speciem  habere. 

277.  Q.  Quid,  de  sensu  communi,  sit  notandum;  et  an  existat? 

R.  Sensum  communem,  definivit  Doctor,  ut  potentiam,  «  quae 
»  omnium  sensuum  particularium,  obiecta  apprehendit.  Omnes 
»  enim  sensus  exteriores ,  a  sensu  communi ,  velut  a  centro, 
»  particulariter  exeunt ;  et  sensatorum  suorum  similitudines, 
»  ad  sensum  communem  reducunt,  quo  mediante,  de  singulo- 
»  rum  proprietatibus  iudicant,  et  discernunt.  Unde  sciendum, 
»  quod  sensus  communis  est  fons,  ex  quo  omnes  sensus  o- 
»  riuntur,  et  ad  quem  omnis  motus  sensibilium  refertur,  sicut 
»  ad  ultimum  finem.  Haec  potentia,  quaedam  habet,  in  quan- 
»  tum  est  sensus;  quaedam,  in  quantum  communis  est.  In 
»  quantum  enim  sensus  est ,  habet  recipere  rerum  species, 
»  sine  materia,  et  tamen,  praesente  materia.  In  quantum  com- 
»  munis  est ,  habet  duo,  quorum  unum  est  iudicium  sensibi- 
»  lium,  per  quod  nos  apprehendimus  videre,  quando  videmus, 
»  et  audire,  quando  audimus,  et  sic  de  aliis.  Si  enim,  hoc  iu- 
»  dicium  non  esset  in  animalibus  ,  non  satis  esset  audire  et 
»  videre,  utile;  et  secundum  alios  sensus,  apprehendere.  Se- 
»  eundum  est,  multa  sensata  comparare,  dicendo,  unum  esse 

»  dulce,  et  aliud  dulcius  esse;  et  hoc,  ideo  sensus  communis 
»  habet,  quia  ad  ipsum  referuntur,  omnium  propriorum  sen- 
»  suum  sensata  (1)  ».  Neque  dicas,  sensum  communem,  diffi- 
»  culter  valde  animadverti.  Id,  ego  quoque,  fateor,  continuis, 
ut  sum,  obrutus  sensationibus;  attamen,  id  non  potest  officere 
eius  existentiae,  cum  aliud  sit,  aliquid  existere,  aliud,  id  co¬ 
gnoscere.  Num  enim  advertimus  enorme  aeris  pondus,  quo 
premimur?  Num  humorum  ,  et  sanguinis  circulationem  ,  qua 
irrigamur?  Num  calores  atque  torrentes  electricos  et  magne- 
ticos  habituales  ,  quibus  incalescimus  et  agitamur?  Num  a- 
ctiones  et  reactiones  functionum  animalium ,  assimilationem, 
nutritionem,  secretiones,  quibus  renovamur?  Et  haec  indesi¬ 
nenter  fiunt.  Idipsum  igitur  dictum  sit  de  sensu  communi; 
cuius  animadversio,  quamquam  difficilis,  tamen  eius  existentia, 
quotidiana  experientia  comprobatur.  Qflis  enim  sensus,  vitae 
animali  necessarius?  num  sensatio  visionis?  sensatio  tactus, 
aut  alterius  organi  externi?  Nequaquam;  caeci  enim  adhuc 
vivunt,  surdi  vivunt,  et,  si  qui  sunt,  qui  exercitium  sensuum 
amiserunt  externorum,  sive  interna  dissolutione  membrorum, 
vivere  adhuc  pergunt,  uti  dormientes;  quia  ipsis,  omnibus  a- 
liis  externis  sensibus  deficientibus,  sensus  communis  non  de¬ 
ficit.  Sed  de  hoc  extat,  et  alia  ratio.  Quia ,  si  nullus  sensus 
communis,  per  corpus  exspansus,  praehaberetur,  nulla  ratio 
superesset  sensationis  origini  explicandae.  Cadaver  enim,  etsi 
dilanietur,  nullam  doloris  patitur  sensationem;  idque  contin¬ 
git,  quia  corpus  evasit  insensitivum ;  sed  ista  insensitivitas 
totalis,  quid  est,  nisi  sensus  communis  carentia?  Sensationes 
igitur  arguunt  existentiam  sensus  communis,  et  in  eo  existunt 
ceu  colores  et  figurae  in  pariete  ;  vel  accidentia  in  substan¬ 
tia  eo  quod,  ipsae  sint  totidem  sensus  communis  modificatio¬ 
nes,  ac  quasi  inscriptiones  et  figurae. 

278.  Q.  Quid ,  de  vi  imaginativa  et  aestimativa ,  sit  prin¬ 
cipaliter  notandum? 


(1)  Loc.  cit.  cap.  36. 

JR.  Cum  vis  imaginativa  sit  potentia  apprehensiva,  in  qua 
imagines  rerum  sensibilium  reservantur,  ex  doctrina  Magistri 
claret ,  hanc  virtutem ,  plus  abstrahere ,  quam  sensum ,  quia 
«  sensus  non  accipit  formam ,  nisi  praesente  re :  ista  autem 
»  reservat  formam,  etiam  re  absente.  In  hoc  etiam  imaginatio 
»  diflert  a  sensu  communi,  quia. sensus  communis,  praesentia 
»  rei  exterioris  indiget,  sicut  sensus  particularis.  Ista  autem 
»  virtus ,  scilicet  imaginatio  ,  thesaurus  formarum  vocatur, 
»  quia  in  ea,  sicut  dictum  est,  formae,  a  particularibus  sen- 

»  sibus  receptae,  retinentur  et  immob ititantur Aestimativa 

»  autem  virtus  est,  quae,  a  forma  acquisita ,  intentiones  eli— 
»  cit,  quae  sensu  non  percipiuntur,  secundum  quam  ovis  fugit 
»  lupum,  et  lupus  miseretur  suo  filio;  hoc  autem  non  posset 
»  fieri,  nisi  lupus  haberet  cognitionem  eius  individui,  et  quod 
»  hoc  individuum  sit  natus  eius,  sicut  et  ovis  apprehendit  lu- 
»  pum  sibi  nocivum.  Ista  vero  non  possunt  fieri  per  sensum. 
»  Aestimativa  differt  ab  imaginatione  ,  quoniam  imaginatio 
»  solum  retinet  formas  apprehensas  per  sensum  communem, 
»  et  ad  imaginationem  solam  non  sequitur  affectus  miseriae, 
»  vel  tristitiae,  vel  fuga,  vel  insecutio.  Ad  aestimationem  au- 

i 

»  tem,  sequitur  quodlibet  istorum.  Unde,  sicut  intellectus  pra- 
»  cticus  se  habet  ad  speculativum :  ita  se  habet  aestimativa 
»  ad  imaginativam  ;  et  propter  hoc  aestimativa ,  non  solum 
»  apprehensiva  est,  sed  etiam  motiva  ,  per  hoc  quod  deter- 
»  minat  ad  quid  moveri  debeat  animal,  et  a  quo  fugere.  Cum 
»  enim  animal  movetur  ad  cibum,  oportet  aestimationem  cibi 
»  in  animali  esse.  Sed  aestimatio,  non  solum  movet,  imo  et- 
»  iam  apprehendit.  Oportet  igitur,  animal  habere  aestimatio- 
»  nem,  qua  moveatur.  Officium  igitur  aestimativae  est,  appre- 
»  hendere  intentiones,  non  quidem  rationis,  sed  naturae.  Unde 
»  non  apprehendit,  quid  sit  syllogismus,  aut  nomen,  aut  verbum, 
»  vel  amicitia,  vel  inimicitia,  commodum  vel  incommodum  (1) ». 

(1)  Loc.  cit.  cap.  37  e  38. 


P.  BAS1LII. 


17 


258 


ANTHROPOLOGIA. 


279.  Q.  Quid,  de  phantasia,  sit  praecipue  signandum? 

R.  Phantasia,  ex  verbo  Magistri,  «  est  virtus,  vel  potentia, 

»  componens  imagines  cum  imaginibus,  et  intentiones  cum  in- 
»  tentionibus  ,  et  imagines  cum  intentionibus.  Componit ,  in- 
w  quam,  phantasia  imagines  cum  imaginibus,  ut  est,  appre- 
»  hendere  aliquid  esse  album  vel  nigrum,  vel  diversas  formas 
»  componere,  et  lingere  chimaeras.  Componit  etiam  intentio- 
»  nes  cum  intentionibus ,  ut  patet  in  ove ,  quae  apprehendit, 

»  nato  suo  praebenda  esse  ubera ,  et  alienum  esse  repellen- 
»  dum.  Componit  etiam  imagines  cum  intentionibus  ,  ut  cum 
»  apprehendit  ovis  formam  lupinam  esse  fugiendam.  Per  phan- 
»  tasiam,  maior  habetur  cognitio,  quae  potest  haberi  in  ani- 
»  ma  sensibili.  Per  hanc  enim,  non  solum  scit  praesentia,  sed 
»  etiam  providet  sibi  in  futurum.-  Per  hanc  enim  ,  quaedam 
»  animalia  faciunt  sibi  casas,  et  de  cibo  provident  in  longin- 
»  quum:  per  hanc  etiam  de  illo  scit,  quod  sit  idem,  et  de  a- 
»  lio,  quod  sit  aliud,  et  sic  de  eo  omni,  de  quo  sententia  prof- 
»  fertur ,  per  modum  affirmationis  et  negationis.  Per  hanc 
»  quoque  videmus,  aliquid  eligere  animalia,  et  aliquid  refu- 
»  tare.  Ad  electionem  autem  et  refutationem  ,  praeexigitur 
»  scientia  et  discretio;  et  ideo  multi  dixerunt,  quod  phantasia 
»  est  aliquid  rationis.  Sed  dicimus,  non  esse  veram  electionem 
»  animi  sensibilis,  sed  aliquid  simile.  Haec  ,  a  vulgo  ,  in  lio- 
»  mine,  vocatur  cogitativa;  cum  tamen  cogitare,  proprie  sit 
»  rationis.  Phantasia  operatur  in  somno,  sicut  in  vigilia.  Quod 
»  autem  in  somnis,  res  videntur  esse  praesentes,  hoc  est,  quia 
»  lit  reversio  ad  sensum  communem.  Ista  potentia  ,  quando 
»  coniuncta  est  rationi  ,  sicut  est  in  homine ,  tunc  accipit  a- 
»  gendi  et  operandi  regimen  ,  a  ratione.  Sed  quia  ratio  di  - 
»  versificatur  secundum  diversitatem  eorum,  de  quibus  ratio- 
»  cinatio  lit,  ideo  operationes  phantasiae  multiplicantur  in 
»  homine  valde.  Ubi  autem  phantasia  non  est  cum  ratione,  ut 
»  est  in  brutis,  tunc  regitur  solum  secundum  instinctum  na- 
»  turae.  Et  quia  natura,  uno  modo  est  in  habentibus  speciem 

»  unam ,  ideo  conceptio  phantasiae  operatur  in  talibus  uno 
»  modo.  Et  inde  est ,  quod  omnis  hirundo  facit  nidum  suum, 

«  uno  modo.  Dixerunt  autem  quidam  philosophi  ,  quod  istae 
»  virtutes,  in  brutis,  potius  aguntur,  quam  agant,  sed,  in  ho- 
'>  mine ,  potius  agunt. ,  quam  agantur ;  quia  bruta  moventur 
»  secundum  impetum,  et  impulsus  appetitus  naturalis.  Motus 
»  autem  humani  regulantur  secundum  regimen  rationis.  No- 
»  tandum  autem  ,  quod  melancholici,  et  infirmi,  et  amentes, 

»  multas  habent  phantasias:  sed  hoc  non  est  ex  illustratione, 

*  quae  fit  per  imaginationes  rerum  sensibilium :  sed  ex  pas- 
»  sionibus  naturae,  et  confusione  spirituum  ascendentium  ad 
»  cerebrum,  et  caput  turbantium.  Tales  enim  spiritus  diver- 
»  sarum  imaginationum,  involutiones  faciunt,  generant  liorri- 
»  biles  visiones,  et  conceptiones.  Praeterea  ,  sciendum  ,  quod 
»  bruta  citius  recipiunt  influxus  primi  motoris,  quam  homines, 

»  sicut  patet  in  formica ,  quae ,  quando  cibum  colligit ,  intra 
»  tres  dies  non  pluit;  et  gallus  cantum  suum  per  tempus  va- 
»  riat;  quia  mutationem  aurae  ,  ex  influxione  primi  motoris, 
»  praesentiunt.  Huius  dicti,  haec  est  ratio,  quoniam  homines 
»  multum  occupantur  in  suis  conceptionibus  ,  conferendo  ,  et 
»  componendo,  et  dividendo;  quare  et  influxiones  primi  mo- 
»  toris  non  percipiunt  ita  cito,  sicut  bruta,  quae  non  sic  oc- 
»  cupantur  in  suis  conceptionibus ,  nec,  secundum  illas,  ope- 
»  rantur:  sed  tantum  secundum  instinctum  naturae.  Ista  vis, 
»  scilicet  phantasia,  plurimum  impedit  intellectum,  eo  quod, 
»  nimis  occupat  animam,  compositione  et  divisione  imaginum, 
»  non  solum  acceptarum,  a  sensibus:  sed  etiam  fictarum;  ma- 
»  xime  autem  impedit  intellectum ,  quando  aliquid  de  coele- 
»  stibus  et  divinis  imprimitur  ei;  et  hoc  ideo,  quia  conceptiones 
»  tales  intellectus ,  ut  frequenter ,  non  sunt  similes  imagina- 
»  tionibus,  et  fictionibus  phantasiae  (1)  ». 


(1)  Lib.  cit.  cap.  39. 

280.  Q.  Quaenam  intercedat  differentia,  inter  imaginativam 
et  phantasiam  ? 

R.  Inter  phantasiam  et  imaginativam,  aliqua  notatur  dif¬ 
ferentia.  Imaginativa  enim,  rerum  ideas  conservat,  phantasia 
componit;  imaginatio  quasi  colligit,  phantasia  renovat;  una 
est  potius  passiva,  altera  potius  activa.  In  imaginativa,  nervi 
sensorii,  rebus  sensilibus  perculsi ,  in  extremitate  extrinseca, 
tremorem  motumque  accipiunt,  qui  ad  cerebrum  usque  per¬ 
tingit.  In  phantasia  ,  cum  aliquid  imaginamur  ,  diversa  dire¬ 
ctione  peragitur  motus  nervorum  ,  idest  ,  in  extremitate  in¬ 
terna  vel  cerebrali,  exorditur,  et  ad  cutem  progreditur.  Ima¬ 
ginativa,  vi  retentiva  pollet :  phantasia ,  vi  associativa  et  vi 
reproductiva  constat.  Imaginationes  sunt  vividiores  in  vigilia, 
quam  in  somno;  reproductiones  phantasticae,  saepe  sunt  vi¬ 
vidiores  in  somno,  quamquam  inordinatiores,  quam  in  vigilia. 
Hinc  patet,  somnia  tam  naturalia,  quam  artificialia,  sive  ma- 
gnetica,  aliud  non  esse,  nisi  visiones  phantasticas.  Cum  vero 
praeteritae  imaginationes  ,  per  phantasiam  ,  reproducuntur, 
patet,  quo  imaginationes  frequentiores  et  vividiores,  prae¬ 
cesserint,  saepius  etiam  ac  clarius  in  phantasiam  venire;  hinc 
unusquisque  ,  quae  sui  sunt  muneris ,  artis  ,  studii  ,  solet  so¬ 
mniare  crebrius  coeteris.  Unde  Metastasius: 

Sogna  il  guerrier  le  schiere,  —  Le  selve  il  cacciator, 

E  sogna  il  pescator  —  Le  reti  e  l’amo. 

Phantasmata  autem  somniantium,  multo  remissiora  sunt,  quam 
imaginationes  sensitivae  earumdem  rerum;  quia,  in  imagina¬ 
tionibus  ,  ipsa  realitate  rei  afficimur ,  quae  fortius  agit.  Con¬ 
tingere  interdum  potest,  ut  anima,  morbo,  aut  aliqua  violentia 
organica  correpta,  vividissimas  suscitet  ac  dipingat  rerum  i- 
magines,  ob  ingentem,  quam  in  nervos  cerebrales  vim  ipsam 
exercet,  ut  in  somniis  quibusdam,  in  alucinationibus,  in  de¬ 
liriis.  in  mania,  in  somnambulismo,  in  somniloquismo,  quando- 

que  accidere  cernitur.  Denique,  differt  imaginatio  a  phantasia, 
quod  illa  sensationem  includit:  ista,  signum  tantum  habet  sen¬ 
sationis  habitae.  Qui  enim  somniat  dolorem  iam  habitum,  eo¬ 
dem  iterum,  certe  non  torquetur.  Coeterum  nonnulli,  aliquando 
imaginativam  et  phantasiam  promiscue  usurpant ,  inter  quos 
Aligherius,  canens: 

O  immaginativa,  che  ne  rube 
Tai  volta  si  di  fuor,  ch’  uom  non  s’  aecorge, 

Perche  d’ intorno  suonin  mille  tube, 

Chi  muove  te,  se  il  senso  non  ti  porge? 

Muoveti  lume,  ohe  nel  Ciel  s’  informa 
Per  se,  o  per  voler  che  giu  lo  scorge  (1). 

281.  Q.  An  melior  esset  hominum  conditio,  si  ipsis  Deus  fa¬ 
cultates  sensibiles  longe  acutiores  concessisset  ? 

Ii.  Sapientissimus  omnium  Creator  Deus,  his  nos  instruxit 
facultatibus,  quae,  in  hac  vita,  necessitatibus  nostris  abunde 
sufficiant.  Proportio  enim  mirabilis  est  inter  corporis  organa 
et  corpora,  quae  nos  circumdant.  Maior  enim  sagacitas  si  fa¬ 
cultatibus  inesset ,  non  afferret  lucrum  :  sed  incommodum  et 
molestiam ,  Sic  ,  si  oculi  microscopiis  similes  essent ,  obiecta 
solum  viciniora  perciperent,  coetera  vero  longinqua  non  cer- 
nerent.  Hinc,  quae  a  longinquo  interest  vitare,  declinari  non 
possent;  et  sol  et  luna  coelumque  totum  foret  incognitum,  at¬ 
que  ita  omnia  fugerent  ,  quae  gloriam  Dei  splendidius  enar¬ 
rant.  E  converso,  si  instar  telescopiorum,  oculi  conformarentur, 
tunc  coelorum  plagas  et  siderum  motus,  longe  quidem  digno¬ 
scerent  homines  facilius;  sed  propiora  vix  suspicarentur,  vi- 
derent  regiones  incognitas  ,  ac  sic,  quae  sibi  utilia  sunt,  ad¬ 
movere,  nec,  noxia,  removere  possent.  Idem  dic  de  olfatu,  de 
gustu,  de  auditu,  de  tactu;  qui  omnes,  si  essent  vividiores,  vix 

. 


(1)  Purg.,  c.  XVII,  v.  13. 

alius,  alium  hominem  sufferret,  omnes  cibi  nauseam  procrea¬ 
rent,  omnis  concentuum  harmonia  interiret,  auribus  murmur 
quocldam  inconditum  obstreperet,  et  clamor  confusus;  perque 
tactum  delicatissimum,  ingratis  rmflestisque  sensationibus,  ho¬ 
mo  perpetuo  vexaretur.  Similiter ,  de  imaginatione  est  affir¬ 
mandum,  quae  uti  est ,  delectationibus  augendis  ac  multipli¬ 
candis  inservit,  ad  corporis  aegritudines  leniendas  ac  tempe¬ 
randas  valet ,  exornandae  ac  perfundendae  veritati  non  pa¬ 
rum  confert ,  ac  plurima  inventa  et  sisthemata  conficit ,  ex 
quibus,  in  patriam  plurima  fluescit  utilitas.  Si  autem  vividior 
esset  phantasia ,  multa  fingeret ,  quae  animae  molestiam  ,  et 
corpori  aegritudinem,  afferrent.  Adde,  perturbationes  corporis 
physicas,  adde  infirmitates  frequentes,  adde  notas  in  pue¬ 
rorum  pelle  exaratas,  ex  imaginationibus  matris  traductas, 
adde  innumera  alia  mala,  quae,  ex  phantasia  ardentiori,  pro¬ 
fluerent.  Ex  his  omnibns,  inferendum  est,  sapientissime  Deum 
facultates  adtemperasse  impressioni  obiectorum ,  quae  nobis 
vel  prodesse ,  vel  nocere  possunt.  Insulse  ergo  homines  con¬ 
quererentur,  quod  ipsis  longe  maiorem  facultatum  sagacita¬ 
tem  non  concesserit  Deus. 

CAPUT  VI. 

DE  POTENTIIS  ANIMAE  COGNITIVIS. 

282.  Q.  Quid,  circa  intellectum,  sit  tenendum? 

R.  Intellectus,  qui  est  vis  cognoscendi  verum,  duplici  sensu 
sumi  potest.  In  sensu  lato,  est  vis  spiritualis  apprehendendi, 
indicandi  et  ratiocinandi ;  stricto  autem,  est  vis ,  qua  aliquid 
apprehendimus,  sine  mentis  discursu.  Hinc  tria  fluunt: 

Primo,  rationem  et  intellectum ,  duas  non  esse  facultates, 
sed  eiusdem  facultatis  duas  tantum  actiones.  Intellectus  enim 
immediate,  ratio  discursive,  sive  mediate,  verum  cognoscunt. 

Secundo  ,  idem  est  dicendum  de  intellectu  speculativo  et 

practico.  Primus  enim  se  continet  in  simplici  veritatis  appre¬ 
hensione  :  secundus  porrigit  ad  operationem  ,  verum  appre¬ 
hensum. 

Tertio,  quod  de  primis,  affirmandum  est  de  ratione  supe¬ 
riori  et  inferiori ,  de  quibus  perbelle  et  diserte  loquitur  Dux 
noster:  «  Divisio  rationis  ,  in  superiorem  portionem  et  infe- 
»  riorem,  non  est  adeo  per  diversa  membra ,  ut  haec  et  illa 

»  sit  potentia  alia  et  alia . Nec  est  per  membra  ita  conve- 

»  nientia  ,  ut  non  sit  in  eis  differentia  ,  nisi  solum  secundum 
»  aspectus.  Est  enim  differentia  secundum  dispositiones,  et  se- 
»  eundum  officia.  Secundum  dispositiones  ,  quia  haec  fortis, 

»  illa  debilis.  Secundum  officia,  quia  haec  regit,  et  illa  regitur. 

»  Ratione  diversae  dispositionis,  in  debilitate  et  fortitudine: 
xr  haec  vocatur  vir,  et  illa  mulier.  Ratione  diversitatis  in  of- 
»  ficio  et  regimine:  haec  vocatur  superior,  quia  regit,  et  illa 
»  inferior,  quia  regitur.  Talis  autem  dispositionum  diversitas 
»  ortum  habet ,  non  ex  diversitate  naturae  ,  sed  ex  diversa 
»  comparatione  eiusdem  potentiae.  Dum  enim  ratio  nostra  ad 
»  superiora  convertitur,  purgatur,  et  illuminatur  et  perficitur. 
»  Dum  leges  aeternas  conspicit ,  et  immutabilitatem  divinae 
»  vjrtutis  et  aequitatis,  in  bono  fortificatur  et  vigoratur.  Dum 
»  autem  ad  haec  inferiora  convertitur,  utpote  ad  sensibilita- 
»  tem,  et  carnem,  quodammodo  trahitur  et  emolitur;  et  ideo. 
»  sunt  eiusdem  naturae  ratio  superior  et  inferior,  differentes 
»  secundum  fortitudinis  et  debilitatis  dispositionem.  Et  quia 
»  una  oritur  ab  altera,  et  ei  coniungitur  tamquam  adiutorium 
»  sibi  simile  ,  recte  haec  dicitur  vir ,  et  illa  dicitur  mulier, 
»  et  inter  eas  dicitur  coniugium.  Diversitas  autem  officiorum, 
»  similiter  non  venit,  ex  diversitate  naturarum,  sed  ex  diver- 
»  sitate  dispositionum.  Quia  enim  liaec  fortis  est ,  et  illa  de- 
»  bilis;  haec  intelligens  et  consulens  divinam  voluntatem,  illa 
»  vero  exequens  operae;  et- ideo  haec  regit,  et  illa  regitur; 
»  et  ex  hoc  ,  illa  superior.,  et  ista  inferior  appellatur.  Et  sic 
»  patet,  quod  superior  portio  rationis  et  inferior,  etsi  aliquo 

»  modo  recte  condividantur,  tamen  diversae  potentiae  non  sunt; 
»  ista  enim  membra,  videlicet  superius  et  inferius,  essentiam 
»  potentiae  non  variant  ,  sed  dispositiones  et  officia;  et  hoc 
»  insinuant  ipsa  nomina  (1)  ». 

283.  Q.  Utrum  intellectus  sit  potentia  organica  ? 

R.  Intellectus  non  est  potentia  organica.  Anima  enim  ex¬ 
cedit  proportionem  corporis;  et  est  suprema  inter  substantias 
sensibiles,  et  infima,  inter  intellectuales:  sed,  quod  excedit 
proportionem  corporis,  et  quod  est  intellectuale,  sine  organo 
exercetur;  ergo  intellectus  est  potentia  inorganica.  Ex  hoc 
perspicuum  est,  res  materiales,  per  se,  ab  intellectu  intelligi 
nunquam  posse.  Intellectus  enim,  solum  ab  i ntelligibili,  ad  a- 
ctum  determinatur  et  perficitur.  Elucescit  etiam,  obiectum 
adaequatum  intellectus,  esse  omne  ens,  sive  quidquid  est,  vel 
esse  potest;  quidquid  enim  est.  intelligibile  est,  ut  verbis  li¬ 
tamur  Sancti  Augustini.  Emicat  denique,  intellectum  cum  cor¬ 
pore.  coniunctum,  indigere,  quoad  cognitionem  sensibilem,  spe- 
ciebus  sensibilibus:  quoad  cognitionem  intellectualem,  intelli- 
gibilibus  speciebus. 

284.  Q.  Quid  sit  species  sensibilis  et  intelligibilis? 

R.  Species  sensibilis  est  similitudo  obiecti ,  in  animant  in¬ 
gressa.  Haec  autem  similitudo  est  immaterialis;  intentionaliter 
enim  est  in  anima,  idest ,  secundum  esse  repraesentativum. 
Sic  forma,  qua  lapis  est,  non  est  in  anima,  sed  similitudo  eius. 
Species  autem  intelligibilis  ,  est  repraesentatio  essentiae  rei, 
a  quacumque  materiali  exuta  conditione,  elaborata  ab  intel¬ 
lectu  agente ,  et  ab  intellectu  possibili  accepta.  Sic  sensus, 
certo  modo,  est  sensilium  intellectus,  ut  intellectus,  certo  modo, 
est  intelligibilium  sensus.  Sensus  reddit  materiam  spiritualem; 
intellectus ,  particulare  in  universale  vertit.  Sensus ,  vis  ma¬ 
terialis,  obiecta  recipit,  sine  materia:  intellectus,  vis  intelli¬ 
gibilis,  individuum,  sine  individualitate,  colligit.  Anima,  externa 


(1)  II.  Sent.  dist.  24,  par.  1,  art.  2,  q.  2. 

cognoscit  obiecta,  quin  aliquid  perdat  suae  simplicitatis:  ma¬ 
terialia,  ab  anima  cognita,  insunt  in  anima,  quin  aliquid  re¬ 
linquant  materialitatis.  Animae  enim  insunt,  quin  cessent  sibi 
esse.  Morantur  in  spiritu,  quin  mutentur.  Magis  igitur  distat 
a  spiritu  corpus,  quam  nihilum,  ab  ente.  Haec  autem  connexio 
inter  spiritum  et  corpora,  tam  intima  et  mirabilis  est,  ut,  in 
ordine  creationis,  nil  simile  inveniatur.  Imo,  in  his  operatio¬ 
nibus  ,  est  aliquid  ,  ipsa  creatione,  mirabilius.  In  nullo  enim 
tanta  Dei  sapientia ,  potentia  et  auctoritas  est ,  quam  in  fa¬ 
cultate  concessa  sensibus,  transformandi  materialia  in  species 
sensibiles,  ipsis  iisdem  sensibus  permanentibus  :  mentique  si¬ 
mul  sensiles  species  in  intelligibiles  transmittendi,  simplicitate 
servata.  Phoenomenon  igitur  cognitionis  humanae,  inter  crea¬ 
tionis  miracula,  est  maximum. 

285.  Q.  Quaenam  differentia  sit  inter  species  sensibiles,  et 

intelligibiles  ? 

R.  Differentia  in  hoc  est ,  quod  species  intelligibiles  sunt 
omnino  immateriales ,  tum  in  intellectu  ,  tum  in  obiectis  re¬ 
praesentatis ;  sensiles  autem  sunt  immateriales,  quoad  sensum, 
sed  non  quoad  obiectum.  Ex  hac  differentia  patet,  quod  spe 
cies  intelligibiles  proinde  ac  sensiles ,  sunt  illud,  quo  intelle¬ 
ctus  rem  intelligit ,  non  vero  illud  ,  quod  ab  eo  intelligitur. 
Quare,  etsi  intellectus  res  per  species  intelligat,  tamen  earum 

obiectivam  cognitionem,  sibi  comparat. 

286.  Q.  Quid  sit  intellectus  agens,  et  quid  possibilis? 

R.  Intellectus  agens ,  ex  Duce  nostro  ,  «  est  qui  abstrahit 
»  species  ab  imaginatione  ,  sive  phantasia  ,  et  sua  irradia- 
»  tione  facit  universales,  ac  ponit  in  intellectu  possibili.  Nam, 
»  sicut  ad  visum  corporalem,  exigitur  lux  abstrahens  inten- 
»  tiones  colorum,  idest  similitudines  a  colorato,  et  ponit  eas 
»  in  aere,  non  quidem  secundum  essentiam,  sed  secundum  in- 
»  tentionem,  idest  similitudinem:  sic  intellectus  agens,  qui  est 
»  lux  animae ,  ponit  species,  abstractas  a  phantasia,  in  intel- 
»  lectu  possibili,  non  quidem  actualiter,  sed  secundum  mten- 

»  tionem,  idest  similitudinem.  Quare  autem  inter  imaginatio- 
»  nem  et  intellectum  possibilem,  sit  potentia  media,  quae  abs- 
»  trahit,  scilicet  intellectus  agens ;  sed,  inter  sensum  commu- 
»  nem  et  imaginationem ,  non  sit  potentia  media ,  quae  abs- 
»  trahat?  Huius  ratio  est;  quia  sensus  communis  et  imaginatio 
»  sunt  eiusdem  animae  potentiae ,  scilicet ,  animae  sensibilis; 
»  sed  imaginatio,  et  intellectus  possibilis,  non  sunt  potentiae 
»  eiusdem  speciei;  quoniam,  altera  est  potentia  animae  sen- 
»  sibilis,  altera  animae  rationalis.  Intellectus  autem  possibilis 
»  dicitur,  quia  potest  recipere  tales  species,  sed  nondum  re- 
»  cepit  eas;  cuius  exemplum  est  tabula  nuda,  nullam  habens 
»  picturam;  potest  tamen  habere  quamcumque.  Sane,  cum  in- 

»  tellectus  possibilis  tales  species  receperit  ,  tunc .  vocatur 

»  intellectus  in  effectu,  vel  in  habitu;  cum  vero,  multitudine 
»  specierum  sensibilium  illustratur,  tunc  est  intellectus  ade- 
»  ptus  (1)  ». 

287.  Q.  Utrum  intellectus  agens  et  possibilis  differant? 

R.  «  Intellectus  agens,  sunt  verba  nostri  Doctoris,  et  pos- 
»  sibilis  differunt,  sicut  lux  et  illuminatum,  et  sicut  perficiens 

»  et  perfectibile :  quia . intellectus  agentis,  est  omnia  facere, 

»  et  intellectus  possibilis  ,  omnia  fieri.  Et ,  ut  plenius  innote- 
»  scat,  notandum,  quod,  sicut  ad  hoc  quod,  per  speculum,  a- 
»  liquid  videatur,  tria,  sunt  necessaria,  scilicet,  speculum, 
»  quod  aptum  natum  est  recipere  impressionem  corporum  ob- 
»  iectorum  ,  color  etiam  in  corporibus  obiectis ,  et  lux  ,  qua, 
»  moveatur  color,  et  species  corporum  obiectorum,  quae,  sine 
»  luminis  influxu  ,  quantumcumque  obiiciantur ,  non  sunt  re- 
»  ceptibiles  a  speculo;  sic,  similiter  ad  hoc,  ut  aliquid  intel- 
»  lectu  videamus,  oportet  quod  sit  intellectus  possibilis,  qui 
»  aptus  natus  est  recipere  species,  quemadmodum  dictum  est 
»  de  speculo;  oportet  etiam,  quod  sint  species  speculatae  a- 
®  intellectum  possibilem,  qui  habet  ipsas  in  habitu,  cum 

« 

(1)  In  Comp.  theol,  verit.,  lib.  II,  cap.  46. 

»  sit  locus  specierum  universalium.  Sed ,  sicut  color  in  cor- 
»  pore  non  movetur,  nec  species,  nisi,  mediante  lumine,  im- 
»  primantur  in  speculo:  sic,  nec  phantasmata  erunt  actu  in- 
»  telligibilia,  nisi  intellectus  agens  irradiet,  et  diffundat  super 
»  eum  lumen  suum,  sicut  lux  super  colores,  ut  sic,  secundum 
»  actum,  intelligibilia  efficiantur  (1)  ».  Neque  dicas  ,  ex  par¬ 
ticulari  oriri  non  posse  universale.  Nam  universale  non  oritur 
ex  particulari,  sed  ex  intellectu  agente  .  per  occasionem  ob- 
iecti  particularis.  Intellectus  enim  agens,  ut  participatio  lu¬ 
minis  divini,  universalia  prospicit;  et  invisibilia  Dei,  per  ea, 
quae  facta  sunt ,  intellecta  conspiciuntur.  Particulare  enim, 
quid  aliud  est,  nisi  universale  realitate  affectum,  et,  obiecto 
indi  viduali  ,  determinatum?  Forma  igitur  quasi  typica  est  in 
rebus;  entia  enim  creata,  sunt  ideae,  formae  rerum  stabiles, 
vel  rationes  aeternae,  quae,  in  divina  intelligentia  continen¬ 
tur,.  quarum  participatione ,  flt  quidquid  est  (2).  Quare  igitur 
intellectus  humanus  non  poterit  abstrahere  ex  obiectis,  quod 
est  ibi  reconditura,  universale  ?  Denique,  quomodo  cognoscitur 
particulare?  Nonne  per  intellectum?  Ergo  intellectus  agens, 
non  ex  particulari,  ubi  non  est,  abstrahit  universale,  sed  po¬ 
tius  ,  ex  universale,  particulare  desumit,  in  quo  continetur, 
velut  summa  minor,  continetur  in  maiori;  est  enim  propter 
lumen  intellectuale,  quod  homo  intelligit,  et  comprehendit  par¬ 
ticulare. 

288.  Q.  Utrum  sit  admittendum  lumen  intellectuale? 

R.  Lumen  intellectuale,  percertissime  est  admittendum, 
a  Omnis  enim  substantia  spiritualis,  docente  Seraphico,  lumen 
»  est,  unde  Psalmus:  Signatum  est  super  nos  lumen  vultus 
)>  tui,  Domine.  Simul  etiam  cum  hoc  est  speculum ,  quod  re- 
»  cipit  omnia,  et  repraesentat,  et  habet  naturam  luminis,  ut 
»  iudicet  de  rebus.  Totus  etiam  mundus  describitur  in  anima, 

(1)  Loc.  cit. 

(2)  S.  Augustinus. 


268 


ANTHROPOLOGIA. 


»  et  etiam  est  imago;  quia  ergo  est  lumen,  et  speculum  ha- 
»  bens  rerum  imagines ,  ideo  est  imago ,  et  ex  hoc  est  liber 
»  scriptus  intus  (1)  ».  Ex  alia  parte  ,  essentiae  rerum  mate¬ 
rialium  sunt  concretae;  quod  est  concretum,  non  est  actu 
intelligibile  ,  sed  in  potentia ;  ergo  opus  est  aliqua  virtute, 
quae  removeat  materiale,  et  efficiat  intelligibile  actu;  sed 
haec  virtus,  est  lumen  intellectuale;  ergo  admittendum  est  in 
homine,  lumen  intellectuale.  Dico  in  homine ,  quia  hoc  lumen 
unicuique  homini  inest,  tamquam  principio  intrinseco,  non  ex- 
trinseco.  «  Si  enim  homo  aliquid  distinctum  habet,  sunt  verba 
»  Ducis  nostri  (2) ,  habet  principia  essentiae  suae,  propria  et 
»  distincta  ».  Praeterea  haec  veritas  comprobatur  a  Doctore 
nostro  ,  alio  modo :  «  quia ,  cum  animae  nostrae  data  sit  po- 
»  tentia,  ad  intelligendum  ,  sicut  aliis  creaturis  data  est  po- 
»  tentia  ad  ali,os  actus,  sic  Deus,  quamvis  sit  principalis  ope- 
»  rans ,  in  operatione  cuiuslibet  creaturae  ,  dedit  tamen’  cui- 
»  libet  vim  activam ,  per  quam  exiret  in  operationem  pro- 
»  priam:  sic  credendum  est  indubitanter,  quod  humanae  animae, 
»  non  tantummodo  dederit  intellectum  possibilem,  sed  etiam 
»  agentem,  ita  quod  uterque,  est  aliquid  ipsius  animae  (3)  ». 
Quod  autem  hoc  lumen  progrediatur  a  potentia  ad  actum, 
res  experimenti  est.  Unusquisque  enim  scit,  se  paullatim  as¬ 
sequi  rerum  cognitiones ,  quas  antea  poterat  quidem  habere, 
sed,  actu,  non  habebat. 

289.  Q.  Utrum  lumen  intellectuale,  sit  potentiae  cognoscenti 
connaturale  ? 

R.  Dux  noster ,  eos  refutans ,  qui  Deum  percipi  non  posse 
affirmabant,  nisi  per  speciem,  vel  essentiam,  ait,  «  quod  ad- 
»  huc  est  tertius  modus  cognoscendi,  scilicet  per  effectum; 
»  cognoscitur  autem  Deus  per  effectus  visibiles  ,  et  per  sub- 

(1)  In  Hexaem.,  serm.  12. 

(2)  Ibid.  serm.  3. 

(3)  II.  Sent.  dist.  24,  par.  1,  art.  2,  q.  4  in  conclu. 

»  stantias  spirituales,  et  per  influentiam  luminis  connaturalis 
»  potentiae  cognoscenti ,  quod  est  similitudo  quaedam  Dei,  non 
»  abstracta,  sed  infusa,  inferior  Deo:  quia  in  inferiori  natura, 

»  sicut  dicit  Augustinus  (1)  ».  Haec  verba,  falsum  ontologi- 
smum  confodiunt,  non  enim  Bonaventura  affirmat ,  lumen  il¬ 
lud  connaturale  potentiae  cognoscenti,  Deum  esse  immediate 
in  sui  essentia,  vel  substantia  eidem  praesentem,  sed  simili¬ 
tudinem  Dei.  Imo,  cum  sibi  obiecisset ,  ut  acute  notat  Ludo- 
vicus  a  Castroplanio ,  illud  Augustini :  Quod  mens  immediate 
a  veritate  formatur;  respondet:  «  dicendum,  quod  duplex  est 
»  medium  ,  scilicet ,  disponens  et  efficiens.  De  primo  medio, 

»  non  debet  intelligi,  quod  dixit  Augustinus;  sed  de  secundo, 

»  quoniam  Deus  est  medium  efficiens,  et  obiectum  ipsius  men- 
»  tis.  Illud  autem  verbum  dicit  Augustinns  contra  philosophos, 

»  quorum  opinio  erat :  quod  mens  non  coniungeretur  aeternae 
»  veritati  immediate  (intellige  vi  propria,  et  proprio  intelle- 
»  ctuali  lumine),  sed  mediante  aliqua  intelligentia  (2)  ».  Haec 
Seraphici  declaratio  sufficit  ad  explicandas  locutiones  illas, 
quae  ontologismum  sapere  videntur ;  ut  cum  dicit,  quod  Deus 
sit  ratio  omnium  rerum,  et  regula  infallibilis,  et  lux  veritatis, 
in  qua  cuncta  relucent  infallibiliter :  quod  mens  nequeat  vi¬ 
dere  veritatem  incommutabiliter  relucentem,  nisi  per  aliquam 
aliam  lucem  incommutabiliter  radiantem ,  quam  impossibile 
est  esse  creaturam  mutabilem;  quod  mens,  iudicando  per  ple¬ 
nam  resolutionem,  pertingat  ad  divinas  leges,  coniunctusque 
sit  intellectus  noster  aeternae  veritati;  quod  Deus  primo  oc¬ 
currat  menti,  et,  per  ipsum,  alia;  haec  et  alia,  inquam,  in- 
telligenda  sunt  de  principio  efficiente,  quatenus  nempe  a  Deo, 
actione  immediata ,  creaturae  intellectuali  a  conditione  sua 
elatum  est  lumen  quoddam  directivum ,  et  quaedam  directio 
naturalis,  quae  aliud  non  est  quidquam,  nisi  lux  quaedam  sui 

(1)  II.  Sent.  dist.  3,  par.  2,  art.  2,  q.  2,  ad  4. 

(2)  I.  Sent.  dist,  3,  par.  1.  q.  3,  ad  2. 

generis  ,  incorporea ,  formaliter  menti  inhaerens  et  creata, 
tamquam  oculus  animae ,  ad  quem  pertinet  imago  et  agnitio 
Dei ,  effecta  a  Deo  ,  impressa  a  Deo  ,  ceu  diminuta  quaedam 
irradiatio,  atque  imitatio  divinae  lucis.  Quatenus  ergo  mens, 
lumen  intellectuale  a  Deo  participat,  et  secundum  ipsum,  de 
omnibus  iudicat ,  tam  intelligibilibus,  quam  operabilibus,  di¬ 
citur  omnia  in  Deo  videre.  Hoc  etiam  alfirmat  Seraphicus,  o- 
mnia  in  Deo  videri;  quia,  in  solo  Deo,  veritates  intelligibiliter 
continentur,  ac  repraesentantur  per  se,  tamquam  in  primo  ac 
ultimo  fundamento  omnis  realitatis  atque  idealitatis;  quo  dem¬ 
pto,  actum  est  de  quavis  veritate ;  vel  quia,  participando  lu¬ 
men  divinum  ,  mens  omnia  in  Deo  videt,  tamquam  in  causa 
exemplari,  quatenus  veritatem  intuetur  per  lucem  intellecti¬ 
vam,  in  similitudinem  divinae  lucis  expressam ,  a  qua,  tam¬ 
quam  a  prima  veritate  ,  resultat  exemplata  veritas  in  ipsa: 
vel  denique  ,  quatenus  si  mens  velit  ad  ultimum  cognitionis 
terminum  pervenire,  ad  Deum  debet  assurgere,  ipsumque  re¬ 
cognoscere  ceu  fontem  ,  in  quo  veritates  omnes  continentur, 
ipsumque  veritatis  patrem  appellare,  quam  tamen  non  videt 
per  ipsum  Deum ,  sed  per  imaginem  sibi  impressam  a  Deo: 
qui  propterea  cum  causa  prima  cognitionis  existat;  siquidem 
lumen  naturale,  menti  conservando  causat,  ad  videndum  ipsum 
dirigit,  in  ipsa  similitudinem  sui  generat ,  quae  eum,  absque 
ratiocinii  adminiculo ,  directe  repraesentat ;  sicque  propterea 
causa  efficiens,  exemplaris,  directiva  et  terminativa  lucis  in¬ 
tellectivae  ,  merito  dicitur  ,  omnia  in  ipso  videri;  quae  enim 
videntur  et  cognoscuntur,  pertinet  magis  ad  ipsum,  quam  ad 
creaturam,  sicut  operatio  artis,  magis  tribuitur  artifici,  quam 
arti.  Et  quoniam  intellectuale  lumen,  immediate  a  Deo  im¬ 
pressum,  primo  ex  naturae  instituto  revelat,  lumen  divinum 
a  divino  esse  minime  distinctum,  ex  quo  in  mentem,  per  na¬ 
turalem  revelationem  seu  creationem,  emanat;  hinc  Seraphi¬ 
cus  docet,  Deum  primo  menti  occurrere,  et,  per  ipsum,  alia; 
quia  lumen  rationis  ,  nihil  magis  revelat,  quam  ipsum  Deum, 

cuius  participatio  est,  quique  in  eodem  lumine  latet.  Unde  in 
quavis  cognitione ,  tum  universali ,  tum  particulari,  implicita 
conspicitur  idea  Dei;  quia,  quidquid  realitatis  et  intelligibili- 
tatis  in  creaturis  reperitur,  profluit  a  Deo,  tamquam  a  causa 
efficiente  et  exemplante  ,  sine  quo  proinde  ,  quemadmodum 
nulla  res  existeret ,  ita  nec  posset  intelligi.  Si  qua  itaque  i- 
dealis  repraesentatio  menti  occurrit,  per  Deum  occurrit,  quia 
omnis  vere  ratiocinantis  lumen  accenditur  ab  illa  veritate,  et 
ad  ipsam  pervenit;  et  creaturae  omnes,  illius  aeternae  origi¬ 
nis  lucis  et  plenitudinis,  illius,  inquam,  artis  efficientis,  exem¬ 
plantis  et  ordinantis  sunt  umbrae  ,  resonantiae  et  picturae, 
ut  declarat  Bonaventura  (1).  «  Ex  his  patet  responsio  (Docto- 
»  ris  nostri)  ad  illam  quaestionem,  qua  quaeritur:  Utrum  o- 
»  mnis  cognitio  sit  a  sensu  ?  Et  dicendum  est,  quod  non.  Ne- 
»  cessario  enim  oportet  ponere  ,  quod  anima  novit  Deum,  et 
»  seipsam  ,  et  quae  sunt  in  seipsa  ,  sine  adminiculo  sensuum 
»  exteriorum.  Unde,  si  aliquando  dicat  philosophus,  quod  ni- 
»  hil  est  in  intellectu,  quod  prius  non  fuerit  in  sensu  (praeter 
»  intellectum  ipsum) ,  et  quod  omnis  cognitio  ortum  habet  a 
»  sensu,  intelligendum  est  de  illis,  quae  quidem  habent  esse 
»  in  anima  ,  per  similitudinem  abstractam ;  et  illa  dicuntur 
*  esse  in  anima  ad  modum  scripturae.  Et  propterea  valde 
»  notabiliter  dicit  philosophus,  quod  in  anima  nihil  scriptum 
»  est ,  non  quia  nulla  sit  in  ea  notitia ,  sed  quia  nulla  est  in 
»  ea  pictura,  vel  similitudo  abstracta  ,  et  hoc  est  quod  dicit 
»  Augustinus  in  libro  De  Civitate  Dei:  Inseruit  nobis  Deus  no- 
»  bile  iudicatorium,  ubi,  quid  sit  lucis,  quid  tenebrarum,  co- 
»  gnoscitur  in  libro  lucis,  qui  veritas  est,  quia  veritas  in  corde 
»  hominum  naturaliter  est  impressa  (2)  ». 

290.  Q.  Quid  sit  verbum  mentis? 

(1)  Fr.  Ludovicus  a  Castroplanio  ,  Disquisitio  hist.  theol.  de 
Seraph.  Bonaventura,  cap.  2,  §  1,  pag.  75  e  seg. 

(2)  II.  Sent.  dist.  39,  art.  1,  q.  2. 

R.  Verbum  mentis ,  quod  et  conceptus  mentis  ,  a  Scoto 
eiusque  schola  ,  partus  mentis  ,  proles  ingenita  ,  species  ex¬ 
pressa,  imago  obiecti,  dicitur,  est  intellectio  creata ,  natura¬ 
liter  procedens  ab  intellectu.  Ex  hac  definitione  patet,  hoc 
verbum  non  habere  esse,  sine  actuali  intellectione;  est  enim 
ipsa  actualis  intellectio  ,  et  repraesentat  Verbum  divinum; 
nam  est  notitia  genita,  per  memoriam  secundam,  sicut  Ver¬ 
bum  divinum,  per  memoriam  Patris.  Claret  etiam,  quod  non 
est  a  Deo;  passive  enim  tum  se  haberet  intellectus,  et  intel¬ 
lectio  non  esset  verbum  mentis,  sed  Dei;  esset  ex  specie  im¬ 
pressa  ,  sive  intellectu  agente ,  non  ex  expressa,  nempe  pos¬ 
sibili,  productum. 

291.  Q.  Quid,  et  quotuplex  sit  reflexio? 

R.  Reflexio  est  regressio  intellectus  in  suos  actus.  Schola¬ 
stici,  duplicem  admittunt  reflexionem,  completam  scilicet,  et 
incompletam  ,  prout  ex  integro  percipit  actus  proprios  ,  vel 
solum  aliquos  diversae  facultatis.  Haec  vis  animae,  ad  facul¬ 
tatem  inorganicam,  spectat.  Insuper  ,  reflexio  distribuitur  in 
ontologicam  et  psicologicam ,  in  quantum  obiectum  cognitum 
recogitat:  vel  supra  se,  suosque  actus,  convertitur.  Sub  hoc 
sensu,  reflexio  appellatur  conscientia ,  et ,  iuxta  doctrinam  a 
Philosopho  nostro,  traditam,  «  sicut  nomen  intellectus  aliquando 
»  accipitur  pro  potentia  intelligendi,  aliquando  pro  habitu,  a- 
»  liquando  pro  ipso  principio  intellecto;  sic  nomen  conscien- 
»  tia,  tripliciter  consuevit  accipi  a  doctoribus.  Aliquando  enim 
»  accipitur  conscientia  pro  ipso  conscito:  et  sic  dicit  Ioannes 
»  Damascenus,  quod  conscientia  est  lex  intellectus  nostri.  Lex 
»  enim  est  illud,  quod  per  conscientiam  novimus.  Aliquando 
»  vero  accipitur  conscientia,  pro  eo,  quo  conscii  sumus,  sci- 
->  licet  pro  habitu  ,  sicut  scientia  accipitur  pro  habitu  scien- 
»  tiae  cognoscentis.  Aliquando  autem  accipitur  conscientia,  pro 
»  ipsa  potentia  conscientiae,  ut  ita  dicamus ,  secundum  quod 
»  dicitur,  quod  lex  naturalis  scripta  est  in  conscientiis  nostris. 
»  Cum  igitur,  tribus  modis,  accipi  soleat  conscientiae  nomen: 

»  usitatiori  tamen  modo,  nomen  conscientiae ,  pro  habitu  ac- 
»  cipitur,  sicut  nomen  scientiae,  a  quo  componitur.  Si  igitur 
»  quaeratur  conscientia ,  cuius  potentiae  sit  habitus ,  dicen- 
»  dum  ,  quod  est  habitus  potentiae  cognitivae,  aliter  tamen. 
»  quam  sit  ipsa  speculativa  scientia;  quia  scientia  specula- 
»  tiva  est  perfectio  intellectus  nostri,  in  quantum  est  specu- 
»  lativus;  conscientia  vero  est  habitus  perficiens  intellectum 
»  nostrum,  in  quantum  est  practicus,  sive  in  quantum  dirigit 
->  in  opere ,  et  sic  intellectus  habet  quodam  modo  rationem 
»  motivi,  non  quia  efficiat  motum,  sed  quia  dictat  et  inclinat 
»  ad  motum,  et  propterea  talis  habitus  non  simpliciter  no— 
»  minatur  scientia,  sed  conscientia,  ut  in  hoc  significetur,  quod 
»  habitus  iste  non  perficit  illam  potentiam  speculativam  in 
»  se,  sed  prout  est ,  quodam  modo ,  iuncta  affectioni  et  ope- 
»  lationi,  propter  quod  nos  non  dicimus,  quod  dictamen  con- 
»  scientiae  sit  ad  hoc  principium:  omne  totum  est  maius  sua 
»  parte,  et  ad  similia;  sed  bene  dicimus,  quod  conscientia  di- 
»  ctat,  Deum  esse  honorandum,  et  consimilia  principia,  quae 
»  sunt  sicut  regulae  agendorum.  Concedendum  est  igitur,  quod 
»  conscientia  se  tenet  ex  parte  potentiae  cognitivae;  licet  non 
»  se  teneat  secundum  quod  est  speculativa  ,  sed  secundum 
»  quod  est  practica  (1)  ». 

292.  Q.  Quid,  de  natura  iudicii,  sit  praecipue  observandum? 

R.  Circa  iudicii  naturam, tria  speciatim  sunt  notanda,  nempe 
primo,  iudicium  esse  actum  intellectus,  non  voluntatis;  se¬ 
cundo,  iudicium,  non  instinctive,  sed  per  terminorum  compa¬ 
rationem,  fieri ;  tertio,  eius  essentiam,  in  affirmatione,  aut  ne¬ 
gatione,  consistere.  Primo  exsufflantur  Cartesiani  affirmantes, 
iudicia  esse  volitionis,  non  intellectus.  Actiones  enim  specifice 
diversae,  non  sunt  eiusdem  facultatis;  sei  iudicium  et  volitio 
non  sunt  eiusdem;  ergo  sunt  diversae.  Iudicium  enim  ad  ve¬ 
rum,  volitio  ad  bonum  se  referunt.  Secundo  insufflantur  Reid 

(1)  II.  Sent.  dist.  39,  art.  1,  q.  1. 

sequaces ,  volentes ,  quaedam  iudicia  esse  istinctiva.  Iudicia 
enim  istinctiva  sunt  brutorum;  sed  homo  non  est  brutum;  ergo 
iudicia  istinctiva  non  sunt  hominis.  Iudicia  enim,  convenien¬ 
tiam,  vel  repugnantiam  terminorum,  expostulant.  Tertio  insuf¬ 
flantur  Lockiani,  ponentes  in  comparatione,  essentiam  iudicii. 

Iudicium  enim  est  in  intellectu  vel  dividente,  vel  componente: 

♦ 

sed,  qui  dividit  et  componit,  aliquid  affirmat,  vel  negat ;  ergo 
essentia  iudicii,  non  in  comparatione:  sed  in  affirmatione,  vel 
negatione,  consistit. 

293.  Q.  Quid,  quotuplex,  et  quaenam  praecipue  sint  notanda, 
circa  memoriam? 

R.  Memoria,  ex  Doctore  nostro,  «  est  repositorium  prae- 

r 

»  teritorum.  Duae  operationes  actum  memoriae  praecedunt, 
»  quarum  una  est ,  hoc  esse  receptum ,  et  haec  est  operatio 
»  sensus  communis ,  et  in  hoc  memoria  incipit.  Secunda  est, 

»  hoc  esse  conservatum  apud  nos  ,  quod  fit  per  imaginati- 
»  vam  (1)  ».  Hinc  perspicitur,  duplicem  esse  memoriam,  sci¬ 
licet  sensitivam  et  intellectivam ,  prout  vel  ex  parte  corpo¬ 
ris,  vel  ex  parte  mentis,  consideratur.  Intellectiva ,  accipitur 
a  Magistro,  «  vel  per  modum  habitus;  et  iste  est  retinere  spe- 
»  ciem ;  et  esse  dicitur  per  modum  habitus,  quia  continue  te- 
»  net,  et  dicit  magis  statum,  sive  conservationem,  quam  actio- 
»  nem.  Est  alius  actus  memoriae,  per  modum  usus,  sive  actus, 
»  qui  est  meminisse  ,  sive  recordari.  Primus  quidem  actusr 
»  naturalis  est,  et  non  subest  voluntati;  nec  penes  illum  at- 
»  tenditur  meritum,  vel  demeritum.  Secundus  vero  actus  po- 
»  test  ordinari  ad  bonum,  et  eius  oppositum,  scilicet  ad  ma- 
»  lum  (2)  ».  Perspicitur  etiam,  memoriam  intellectivam  specie 
non  differre  ab  intellectu,  quia  actus  memoriae,  ab  intellectu 
repeti  possunt.  Reflexio  enim  et  cognitio  sunt  ad  intellectum; 
sed  facultates,  quae  sunt  ad  intellectum,  sunt  intellectuales; 

(1)  In  Comp.  theol.  verit.,  lib.  II,  cap.  40. 

(2)  II.  Senfc.  dist.  7,  par.  2,  art.  1,  q.  2. 

ergo  memoria  intellectiva  non  differt  specie,  sed  tantum  est 
quaedam  intellectus  affectio.  Memoria  igitur  sensitiva,  si  est 
quaedam  specialis  facultas,  non  est  specialis  facultas  intelle¬ 
ctiva.  Conspicitur  ultimo,  summam  esse  differentiam  inter  me¬ 
moriam  et  reminiscentiam;  et  ratio  Magistri  est,  «  quia  me- 
»  mona  discrete  et  distincte  revertitur  ad  res  ,  componendo 
»  intentiones  distinctas  cum  imaginibus.  Reminiscentia  autem 
*  sive  recorclatio ,  est  motus  quasi  interceptus  et  abscissus 
»  per  oblivionem  ,  et  est  cum  collatione  temporis  et  loci ,  et 
»  liuiusmodi.  Reminiscentiae  enim  motus  non  est  uniformis, 
»  sed  causatur  ex  pluribus  principiis  circumstantibus  illud, 
»  cuius  proprie  est  reminiscibilitas,  cum  sit  principium  mul- 
»  torum  prius  memoratorum.  Cum  enim  per  memoriam  liat 
»  rerum  apprehensio,  quod  easdem  res  prius  fuerint  in  se,  vel 
»  in  sensibus  aliis  cognitae;  patet,  quod,  si  quis  res  totaliter 
»  est  oblitus,  non  potest  per  memoriam  recordari  se  esse  o- 
»  blitum ;  sed ,  si  oblitus  est  in  parte,  tunc  per  id,  quod  re- 
j  *  mansit ,  potest  reminisci  se  quandoque  scivisse;  unde  per 
»  collationem  reminiscentiae,  potest  etiam  ad  id,  quod  oblitus 
»  fuerat,  redire  cum  illius  adiutorio,  quod  remansit  memoriae. 

»  Alia  etiam  est  differentia  inter  memoriam., et  reminiscen- 
»  tiam;  quia  memoria,  multa  participant  animalia,  sed  remi- 
»  niscentia  solius  hominis  est,  quia  reminiscentia  esffquaedam 
»  investigatio,  quae  sine  ordinis  ratione  non  est,  ac  sine  de- 
»  liberatione,  per  quae  antecedens  ordinatur  ad  consequens  (1) ». 
Circa  autem  memoriae  phoenomena,  varia  sunt  notanda: 

Primo,  lacilius  ediscunt,  facilius  et  obliviscuntur  iuvenes. 
Contrarium  his  contingit,  qui  sunt  provectioris  aetatis.  Flui¬ 
dum  enim  habent  cerebellum  iuvenes,  ac  proinde  facilius  ac- 
.  cipiunt,  et  facilius  obliterantur.  Inest  hominibus  maior  cerebri 
firmitas,  ideo  difficiliter  accipiunt,  et  tardius  obliviscuntur. 

Secundo ,  ideae  similes ,  mutuisque  respectibus  devinctae, 


(1)  In  Comp.  theol.  uerit.,  lib.  II,  cap.  40. 

facilius  memoriae  inhaerent ,  quam  dissimiles  et  disparatae. 
In  primis  enim  est  nexum,  quod  deficit  in  secundis. 

Tertio,  interdum  perceptiones  diu  expectatae ,  postea  in- 
iussae,  memoriae  sese  offerunt ;  spiritus  enim  animales  prius 
agitati,  superatis  obicibus,  profluunt  in  canales,  quorum  vel- 
uti  ostium,  antea  nequidquam  pulsaverant. 

Quarto  ,  novis  scientiis  adeptis  ,  non  raro  delentur,  quae 
prius  fuerant  acquisitae;  et  id  oritur  ex  finita  et  limitata  ce¬ 
rebri  capacitate.  Hinc,  qui  plurima  amplecti  student,  in  sin¬ 
gulis  parum  proficiunt. 

Quinto,  aliquando  propter  percussionem  violentam,  aut  ve¬ 
hementem  cerebri  commotionem,  accidit,  nos  ita  memoria  de¬ 
ficere,  ut  omnino  insaniamus.  Omnia  enim  prorsus  in  cerebro 
invertuntur,  permiscentur  spiritus  animales,  novum  sibi  ape¬ 
riunt  iter;  omnisque  vestigiorum  connexio  interit  in  memoria. 


CAPUT  VII. 

DE  MODO  COGNOSCENDI. 

294.  Q.  Quot,  et  quaenam  sint  praecipua  sisthemata  exco¬ 
gitata,  circa  modum  cognoscendi? 

R.  Circa  modum  cognoscendi,  sisthemata  excogitata  quin¬ 
que  principalia  sunt:  nempe,  sensismus,  innatismus,  trans- 
cendentalismus,  traditionalismus ,  et  psycologismus  scholasti¬ 
cus,  sive  Christianus.  Sensismus  est  illud  sisthema.  in  quo,  o- 
rigo  totius  cognitionis  humanae,  ex  sensibus,  tamquam  ex  unica 
fonte,  repetitur.  Hoc  sisthema  est  absurdum,  et  ducit  ad  ab¬ 
surda;  negat  enim  operationes  intellectus,  tum  obiectivas, 
tum  modales,  et  nullum  ponit  discrimen  inter  cognitionem  ho¬ 
minis  et  belluarum,  humanam  dignitatem  destruit,  simul  ac 
omnes  scientias.  Nam ,  sine  principiis  absolutis  et  universali¬ 
bus,  nullus  sciendi  modus  esse  potest.  Innatismi  sisthema  est 

illorum  philosophorum,  qui  originem  idearum  ex  eo  explicant, 
quod  anima  ,  cognitionem  habeat  per  ideas  naturaliter  sibi 
insitas.  Et  hoc  sisthema  est  reiiciendum,  quia  repugnat  animi 
humani  naturae,  et  experientiae  contradicit.  Repugnat  animi 
naturae  ,  quia  ,  ut  lam  demonstravimus  ,  anima  ope  phanta¬ 
smatum,  ad  cognitiones  venit;  et  inteliigere  res,  per  earum 
species  acceptas  a  Deo  ,  simul  cum  intellectuali  natura,  pro¬ 
prium  est  Angelorum.  Deinde  falsus  est  innatismus,  quia,  hoc 
posito,  nulla  esset  rerum  cognitio,  nisi  in  verbo;  et  tunc  non 
differret  cognitio  viae  a  cognitione  patriae  :  nec  cognitio  in 
verbo,  a  cognitione  in  proprio  genere:  nec  cognitio  scientiae 
a  cognitione  sapientiae  :  nec  cognitio  naturae  a  cognitione 
gratiae:  nec  cognitio  rationis  a  cognitione  revelationis;  quae 
omnia,  cum  sint  falsa,  ut  a  nostro  Philosopho  notatur  (1), 
nullo  modo,  innatismus  est  tenendus.  Denique,  innatismus  est 
aliquid  mere  subiectivum ;  sed  quod  huiusmodi  est ,  aliquid 
obiectivi  nequit  manifestare;  proindeque  nulla  esset  nostrae 
cognitionis  realitas :  dixi ,  nostrae  ,  quia  non  esset  in  natura, 
sed  immediate  a  Deo.  Transcendentalismus  est  tertium  si¬ 
sthema,  a  Kant  eiusque  asseclis  invectum ,  quo  modus  cogni¬ 
tionis  ita  adstruitur,  ut  mens  ipsa  dicatur  sibi  suae  cognitio¬ 
nis  obiecta  construere.  Sed  et  hoc  sisthema  est  repugnans. 
Si  enim  mens  esset  unica  causa  cognitionis ,  omnia  ei  essen¬ 
tialiter  inessent ;  sed  hoc  non  est  proprium  nisi  Dei ;  ergo 
mens  non  est  effectrix  suarum  cognitionum.  Insuper  pugnat 
ex  alio  argumento;  si  enim  res  cognoscuntur,  quia  producun¬ 
tur  a  mente,  mens  produceret  incognitum;  sed  hoc  implicat; 
nequit  enim  anima  aliquid  agere  ,  nisi  sciat  quod  agit.  Ergo 
mens  nequit  esse  effectrix  suae  cognitionis.  Denique  est  falsum, 
quia  omnes  veritates  negat,  nullum  ponit  nexum  inter  cogni¬ 
tionem  et  externas  realitates,  imo  subiectum  cogitans  meram 
apparentiam  vocat.  In  hac  doctrina ,  de  Deo  ,  de  mundo ,  de 


(1)  De  ratione  cognoscendi,  quaest.  anecd.  in  conci. 

homine  actum  est.  Quid  mirum ,  si  idealismus ,  scepticismus, 
panteismus  et  rationalismus  dicant  unanimiter  Kant:  Ave, 
pater?  Quartum  sisthema  est  traditionalismi,  quo  affirmatur, 
omnem  cognitionem,  esse  a  traditione  ,  tum  per  verba ,  tum 
per  locutionem,  communicatam;  sed  et  hoc  est  absonum;  quia 
vim  rationis  destruit ,  errorem  reddit  necessarium ,  supposi¬ 
tionibus  nititur  gratuitis,  et  loquelae  necessitatem  exaggerat. 
Quintum  sisthema ,  quod  nostri  est  sisthema  Christianum ;  et 
hoc  ita  ponit  originem  nostrae  cognitionis;  ut  primo  inci¬ 
piat  in  sensu,  secundo  perficiatur  in  intellectu.  Hoc  sisthema 
verum  est,  ut  perbelle  explicat  Doctor  noster:  «  Res  enim 
»  aliter  cognoscit  Deus,  aliter  Angelus,  aliter  homo.  Ipse  quo- 
»  que  homo,  aliter  per  intellectum  Deum  cognoscit,  et  aliter 
)>  creaturas;  intellectus  enim  divinus  cognoscit  res  ex  seipso, 
»  intellectus  autem  Angeli  cognoscit  res  per  species  sibi  con- 
»  creatas,  quae  sunt  similitudines  rerum.  Sed  intellectus  hu- 
»  manus  cognoscit  res  per  species  abstractas  a  rebus  parti- 
»  culari bus,  per  sensum  prius  cognitis.  Unde  sciendum ,  quod 
»  sicut  sensus  cognoscit  res,  praesente  obiecto,  et  sicut  ima- 
■»  ginatio  cognoscit,  absente  obiecto,  et  tamen  cum  appendi- 
»  ciis  materiae;  ita  intellectus  cognoscit,  sine  appendiciis  ma- 
teriae,  sub  intentione  universali.  Anima  igitur,  per  intelle- 
»  ctum,  aliqualiter  cognoscit  omnia  et  attingit.  Cognoscit  enim 
»  Deum  supra  se ,  et  seipsam  in  se,  et  Angelum  iuxta  se,  et 
»  quidquid  coeli  ambitu  continetur ,  infra  se.  Quis  sit  autem 
»  modus  cognoscendi  Deum ,  nota  quod  intellectus  humanus 
»  non  cognoscit  Deum  per  abstractionem  ,  sicut  alias  res:  et 
»  hoc  ideo,  quia  similitudo  abstracta  simplicior  est  illo,  a  quo 
»  fit  abstractio ;  Deo  autem  nihil  simplicius  est.  Alia  ratio  est, 
»  quia  in  abstractionc  oportet  esse  universale  et  particulare. 
»  Particulare  quidem,  a  quo  fit  abstractio;  universale  autem, 
«  scilicet  ipsum  abstractum:  sed  nihil  horum  cadit  in  Deum.  Co- 
»  gnoscitur  igitur  Deus  naturali  cognitione  ,  quia  intellectus 
»  possibilis,  ita  informatus  lumine  intellectus  agentis,  quod  est 

*)  similitudo  primae  lucis,  in  hac  similitudine  cognoscit  lumen 
»  primum,  quod  est  Deus.  Sciendum  praeterea,  quod  per  sen- 
»  sum  cognoscimus  particularia,  sed  per  intellectum,  univer- 
»  salia;  et  quando  se  intellectus  convertit  ad  particulare,  ut 
5)  ipsum  apprehendat ,  tunc  similitudo  ,  abstracta  a  particu- 
»  lari ,  erit  universalis  ,  et  non  particularis.  Item  nihil  venit 
»  in  intellectum  ,  nisi  per  sensum  ,  et  hoc  fit  duobus  modis, 
»  scilicet,  vel  simpliciter,  vel  per  accidens.  Simpliciter  qui- 
»  dem  ,  ut  quando  intelligimus  sensibilia  ,  prius  per  sensum 
»  apprehensa.  Per  accidens  autem,  quando  intelligimus  insen- 
»  sibili  a  per  effectum.  Notandum  est  etiam  ,  quod  aliud  est, 
»  rem  per  cognitionem  in  intellectum  venire,  et  aliud  est,  in 
»  le  ,  iam  intellecta,  versari;  quia  tunc  cognitio  rerum  per 
»  sensum  venit  in  intellectum,  sicut  dictum  est,  sed  cum  in- 
»  tellectus  rem  iam  apprehendit  ,  tunc  delectatur  ,  et  nego- 
»  tiatur  in  illa,  etiam  sine  sensus  adminiculo.  Ad  cognoscen- 
»  dum  autem  ista  plenius,  nota,  utrumque  verum  esse,  scili— 

»  cet ,  quod  per  particularia  cognoscuntur  universalia :  et  e 
»  contra,  per  universalia,  cognoscuntur  particularia.  Istud  sic 
»  patet,  quia  duplex  est  universale,  unum  scilicet,  prout  est 
»  abstractum,  et  aliud  confusum,  videlicet  secundum  quod  est 
»  in  particulari.  Dicimus  ergo,  quod,  ad  cognitionem  univer- 
»  salis  abstracti,  venimus  per  particularia;  sicut  in  pueris,  in 
»  quibus  prius  operatur  sensitiva,  quam  intellectiva;  quia  prius 
»  cognoscunt  particularia  per  sensum ,  et  postea  universalia 
»  per  intellectum.  Sic  et  philosophi  invenerunt  modum  argu- 
»  mentandi,  quia  ex  multis  propositionibus  particularibus,  u- 
»  nam  concluserunt  universalem,  hoc  modo:  Socrates  est  a- 
»  nimal,  Plato  est  animal,  Cicero  est  animal;  ergo  omnis  homo 
»  est  animal.  E  contrario  est,  in  universali  confuso:  quoniam 
»  per  tale  universale,  venimus  in  cognitionem  particularium, 
»  sicut  patet  quando  videmus  hominem  a  remotis  ,  tunc  non 
»  cognoscimus  nisi  eius  substantiam  corpoream:  sed  postea, 
y>  per  motum,  cernitur  esse  animal:  dum  vero  magis  appro- 

»  pinqnat,  cernitur  esse  homo;  tanclem  cognoscitur  esse  Pe- 
»  trus.  Nota  ,  quod  plura  scire  possumus  ,  sed  unum  solum 
)>  intelligere :  quoniam  scire ,  dicit  habitum ,  per  quem  plura 
»  scimus:  intelligere  autem,  dicit  actum,  qui  non  potest  esse 
»  in  intellectu  duplicatus.  Intellectus  enim,  ad  unum  solum  se 
»  potest  aetuaftter  convertere;  et  hoc  patet,  quod  quando  quis 
»  agit  duos  actus  rationis  simul,  uno  tempore,  unus  est  intel- 

»  lectus,  et  alius  memoriae,  sive  consuetudinis .  Item  notar 

»  quod  ,  ad  intelligentiam  rei ,  non  requiritur  praesentia  rei 
»  intelligibilis:  sed  praesentia  similitudinis  eius  tantum;  quia 
»  res  non  cognoscitur  per  essentiam  ,  sed  per  similitudinem 
»  tantum,  et  e  converso;  et  inde  est,  quod  intellectus  appre- 

»  hendit  remota  ,  sicut  propinqua .  Nota  denique  ,  quod  a- 

»  nima,  in  actibus  suis,  ordinem  habet:  nam,  quod  sensus  per- 
»  cipit ,  imaginatio  repraesentat  ,  cognitio  format ,  ingenium 
»  investigat,  ratio  iudicat,  memoria  servat,  intelligentia  ap- 
»  prehendit,  et  ad  contemplationem  adducit  (1)  ». 

295.  Q.  Utrum  quaedam  intuitio  Dei,  in  statu  viae,  admitti 
possit  in  homine,  ex  divo  Bonaventura? 

R.  Magister  seraphicus  intuitionem  Dei,  in  statu  viae,  a- 
pertissime  negat:  sed  admittit  quamdam,  cum  Augustino,  co- 
intuitionem,  ut  ex  hisce  verbis,  clarissime  liquet:  «  Est  tertius 

»  modus  intelligendi, .  scilicet ,  quod  ad  certitudinalem  co- 

»  gnitionem  requiritur  ratio  aeterna,  ut  regulans,  et  ratio  mo- 
»  tiva,  non  quidem  ut  sola,  et  in  sua  omnimoda  claritate,  sed 
»  cum  ratione  creata,  et  ut  ex  parte,  a  nobis  contuita ,  secun- 

»  dum  statum  viae .  Quod  autem  mens  nostra  in  certitudi- 

»  nali  cognitione  ,  aliquo  modo ,  attingat  illas  regulas,  et  in- 
»  commutabiles  rationes  ,  requiritur  necessario  nobilitas  co- 
»  gnitionis,  et  dignitas  cognoscentis.  Nobilitas,  inquam,  cogni- 
»  tionis,  quia  cognitio  certitudinalis  esse  non  potest,  nisi  sit 
»  ex  parte  scibilis  immutabilitas  ,  et  infallibilitas  ex  parte 
»  scientis.  Veritas  autem  creata  non  est  immutabilis  simpli- 

(1)  In  Comp,  theol.  verit.}  lib.  2,  cap.  45  et  53.  . 

»  citer,  sed  ex  conditione,  sive  suppositione;  similiter  neque 
»  lux  creaturae  est  omnino  infallibilis,  ex  propria  virtute,  cum 
»  utraque  sit  creata,  et  prodierit  de  non  esse  in  esse.  Si  ergo 
»  ad  plenam  cognitionem,  flat  recursus  ad  veritatem  omnino 
»  immutabilem  et  stabilem,  et  ad  lucem  omnino  infallibilem, 

»  necesse  est,  quod  in  huiusmodi  cognitione  recurratur  ad  ar- 
»  tem  supernam,  et  ad  lucem  et  veritatem;  lucem,  inquam, 
»  dantem  infallibilitatem  scienti,  et  veritatem,  dantem  immu- 
»  tabilitatem  scibili.  Unde  cum  res  habeant  esse  in  mente,  et 
»  in  proprio  genere,  et  in  aeterna  arte,  non  sufficit  ipsi  ani- 
»  mae,  ad  certitudinalem  scientiam,  veritas  rerum  secundum 
»  quod  esse  habent  in  se,  vel  secundum  quod  esse  habent  in 
»  proprio  genere  ,  quia  utrobique  sunt  mutabiles ,  nisi  aliquo 
»  modo  attingat  eas,  in  quantum  sunt  in  arte  aeterna.  Item, 
»  requiritur  ,  ex  parte  scientis  ,  dignitas.  Cum  enim  spiritus 
»  rationalis  habeat  superiorem  portionem  rationis  et  inferio - 
»  rem ,  sicut  ad  plenum  iudicium  rationis  deliberativum  in 
»  agendis,  non  sufficit  portio  inferior ,  sine  superiori  ;  sic  ad 
»  plenum  rationis  iudicium  in  speculandis,  non  sufficit  seipsa 
»  superior,  nisi  aspiciat  illas  supernas  leges.  Haec  autem  por- 
»  tio  superior,  est  illa ,  in  qua  est  imago  Dei ,  quae  aeternis 
»  regulis  inhaerescit,  et  per  eas,  quidquid  definit,  certitudi- 
»  naliter  iudicat  et  definit  ,  et  hoc  competit  ei  ,  in  quantum 
»  est  imago  Dei.  Creatura  enim  comparatur  ad  Deum  in  ra- 
»  tione  vestigii  ,  imaginis  et  similitudinis.  In  quantum  vesti- 
»  gium .  comparatur  ad  Deum  ,  ut  ad  principium.  In  quan- 
»  tum  imago ,  comparatur  ad  Deum  ,  ut  ad  obiectum.  In 
»  quantum  similitudo ,  comparatur  ad  Deum ,  ut  ad  donum 
»  infusum.  Et  ideo  omnis  creatura  est  vestigium ,  quae  est 
»  a  Deo ;  omnis  etiam  imago ,  quae  cognoscit  Deum ;  omnis 
»  et  sola  est  similitudo  ,  in  qua  habitat  Deus.  Et  secundum 
»  istum  triplicem  gradum  comparationis  ,  triplex  est  gra- 
»  dus  cooperationis  divinae.  In  opere  ,  quod  est  a  creatura 
»  per  modum  vestigii,  cooperatur  Deus  per  modum  principii 

«  creativi ;  in  opere  vero  ,  quod  est  a  creatura  per  modum 
»  similitudinis ,  sicut  est  opus  meritorium  et  Deo  placitum, 
>>  cooperatur  Deus  per  modum  doni  infusi ;  in  opere  vero,  quod 
»  est  a  creatura  per  modum  imaginis  ,  cooperatur  Deus  per 
»  modum  rationis  moventis,  et  tale  est  opus  certitudinalis  co- 
»  gnitionis,  quod  quidem  non  est  a  ratione  inferiori,  sine  su- 
»  periori.  Quoniam  igitur  certitudinalis  cognitio  competit  spi— 
»  ritui  rationali,  in  quantum  imago  Dei  est,  ideo,  in  hac  co- 
»  gnitione  aeternas  rationes  attingit.  Sed  quia  in  statu  viae 
»  non  est  adhuc  plene  deiformis,  ideo  non  attingit  eas  clare 
»  et  distincte ,  sed  secundum  quod  magis  et  minus :  et  cum 
»  deiformitatem  attingit  vel  accedit ,  secundum  hoc  ,  magis, 
»  et  minus  eas  attingit  ,  semper  tamen  aliquo  modo  ,  quia 
»  nunquam  potest  ab  eo  ratio  imaginis  separari.  Unde  quia 
»  in  statu  innocentiae  erat  imago  ,  sine  deformitate  culpae, 
»  nondum  tamen  habens  plenam  deiformitatem  gloriae,  ideo 
»  attingebat  ex  parte  ,  sed  non  in  aenigmate.  In  statu  vero 
»  naturae  lapsae  caret  deiformitate  ,  et  habet  deformitatem; 
»  ideo  attingit  eas  ex  parte  et  in  aenigmate.  In  statu  vero 
»  gloriae  caret  omni  deformitate,  et  habet  plenam  deiformi- 
«  tatem  ,  ideo  attingit  eas  plene  et  perspicue.  Rursus  ,  quia 
»  non  ex  se  tota  est  anima  imago,  ideo  cum  his  attingit  re- 
»  rum  similitudines  abstractas  a  phantasmate,  tamquam  pro- 
»  prias  et  distinctas  cognoscendi  rationes  ,  sine  quibus  non 
»  sufficit  sibi  ad  cognoscendum  lumen  rationis  aeternae,  quam- 
»  diu  est  in  statu  viae,  nisi  forte  per  specialem  revelationem 
»  hunc  statum  transcenderet,  sicut  in  illis,  qui  rapiuntur ,  et 
»  in  aliquorum  revelationibus  prophetarum.  Concedendum  est 

»  igitur . quod  in  omni  certitudinali  cognitione,  rationes  illae 

»  cognoscendi,  a  cognoscente  attinguntur,  licet  aliter  a  viatore, 
»  aliter  a  comprehendente,  aliter  a  sciente,  aliter  a  sapiente, 
»  aliter  a  prophetante,  et  aliter  a  communiter  intelligente  (1)  ». 

(1)  D.  Bonaventura,  De  rat.  cog?iosc.,  quaest.  anecd.  in  conci, 
edit.  Taurini  ex  tvpographia  Eq.  Petri  Marietti,  1874. 

296.  Q.  In  quonam  sistat  divinae  cooperationis  effectus, 
ad  certam  veritatis  cognitionem  adipiscendam? 

R.  Divinae  cooperationis  effectus  in  eo  sistit,  ut  verba  u- 
surpemus  Fratris  nostri  Fidelis  a  Fanna:  «  quod  ratio  humana, 
»  per  illam,  res  aliquo  modo  attingit,  in  quantum  sunt  in  arte 
»  aeterna,  seu  rationes  aeternas,  aliquo  modo  attingit.  Istius 
»  vero  cooperationis  suscipiendae  capax  est  horno  ,  quia  i- 
»  mago  Dei;  ac  potest  ipse  homo  rationes  aeternas  aliquo 
»  modo  attingere,  quia  ad  Deum  comparatur,  ut  ad  obiectum 
»  suae  mentis.  Sed  cooperatio  Dei ,  uti  ex  vi  nominis  perci- 
»  pitur,  operationem  alterius  exigit,  nempe  hominis;  ac  pro- 
»  pterea  ad  effectum  certitudinalis  cognitionis  assequendum, 
)>  ita  concurrere  necesse  est,  rationem  aeternam  cum  ratione 
»  creata,  ut  propria  et  distincta  causalitas  utrique  servetur, 
v  Per  eum  vero  duplicis  causae  concursum  ,  is  tantummodo 
»  inter  utramque  nexus  extat,  qui  creaturae  rationali,  in  statu 
»  naturae  lapsae,  ac  per  gratiam  nullam  elevatae,  competere 
»  potest.  Hic  porro  nexus  huiusmodi  est ,  ut ,  licet  mens  hu- 
»  mana  aliquo  modo  attingat  rationes  aeternas,  nequeat  ta- 
»  men  eas  attingere  absque  speciebus  intelligibilium  creato- 
»  rum,  a  phantasmate  abstractis.  Modus  autem,  quo  rationes 
»  illas  attingit  mens  humana,  per  peccatum  Adae  lapsa,  non 
»  est  plene  et  perspicue,  sed  ex  parte  et  in  aenigmate.  Cau- 
»  salitas  igitur  utriusque  rationis  ,  ita  se  habet,  ut  ratio  ae- 
»  terna  sit  regulans  et  movens,  creata  vero,  attingens  ratio- 
»  nes  aeternas,  per  proprias  et  distinctas  rationes  cognoscendi, 
»  videlicet  per  similitudines  intelligibilium ,  a  phantasmate 
»  abstractas ;  ac  propterea  ,  medium  ,  quo  mens  humana  ra- 
»  tiones  aeternas,  ex  parte  et  in  aenigmate  attingit,  est  sibi 
»  proprium  et  nativum,  atque  a  lumine  aeternae  veritatis  o- 
»  mnino  seiunctum.  Ex  eo  autem,  quod  rationes  aeternas,  non- 
»  nisi  ex  parte  et  in  aenigmate  attingere  possumus,  inferen- 
»  dum  esse  videtur,  non  posse,  in  statu  praesentis  vitae,  plene 
et  perspicue  intelligi,  quomodo  intellectus  noster,  per  spe- 

»  cies  a  phantasmate  abstractas ,  rationes  illas  attingat.  Si- 
»  quidem ,  aci  ici  plene  intelligendum  et  clare ,  oporteret  eas 
»  attingere  plene  et  perspicue.  Unde  magis  scimus ,  nos  eas 
»  aliquo  modo  attingere,  quam  quomodo  per  species  creatas 
»  attingamus.  Sicuti  etiam  magis  scimus,  Deum  concurrere 
)>  ad  operari  cuiusque  creaturae ,  quam  quomodo  ipse  con- 
»  currat,  seu  rationem  intrinsecam  eiusmodi  concursus.  Atque 
»  ideo,  neque  percipi  clare  potest,  quomodo  Deus  regulet  ac 
»  moveat  rationem  humanam  ad  effectum,  una  cum  hac,  cer- 
»  titudinalis  cognitionis,  producendum.  Sunt  enim  certi  fines 
»  in  rerum  rationibus  quaerendis,  quos  humani  vis  intellectus 
»  praetergredi  nequit  (1)  »;  et  illud  Aligherii  canere  iuvat: 

Pero,  la,  onde  vegna  lo  intelletto 
Delie  prime  notizie,  uomo  non  sape  (2). 

•  297.  Q.  Quotuplex  sit  lumen  cognitionis  humanae? 

R.  Licet  omnis  illuminatio  interna  fiat  cognitione,  possumus 
tamen  cum  Doctore  Nostro  «  rationabiliter  distinguere,  ut  di- 
»  camus,  quod  est  lumen  exterius,  scilicet  lumen  artis  me- 
»  chanicae;  lumen  inferius,  scilicet  lumen  cognitionis  sensitivae; 
»  lumen  interius,  scilicet  lumen  cognitionis  philosophicae;  lu- 
»  men  superius,  scilicet  lumen  gratiae  et  Sacrae  Scripturae. 
»  Primum ,  illuminat  respectu  formae  artificialis ;  secundum , 
»  respectu  formae  naturalis:  tertium,  respectu  veritatis  intel- 
»  lectualis;  quartum  et  ultimum,  respectu  veritatis  salutaris. 
»  Huius  autem  quadruplicis  luminis,  sex  sunt  differentiae;  sci- 
»  licet,  lumen  Sacrae  Scripturae,  lumen  cognitionis  sensitivae, 
»  lumen  artis  mechanicae ,  lumen  philosophiae  rationalis,  lu- 
»  men  philosophiae  naturalis,  et  lumen  philosophiae  moralis. 
»  Et  ideo  sex  illuminationes  sunt  in  vita  ista,  et  habent  ve- 
»  speram:  quia  omnis  haec  scientia  destruetur.  Et  ideo  suc- 

(1)  In  Praefat.  opusc.  cit. 

(2)  Purg.,  c.  XVIII,  v.  55. 

»  cedit  eis  septima  dies  requietionis,  quae  vesperam  non  ha- 
»  bet,  scilicet  illuminatio  gloriae.  Unde  valde  aperte  possunt 
«  reduci  sex  istae  illuminationes  ad  senarium  formationum 
»  sive  illuminationum,  in  quibus  factus  est  mundus,  ut  co- 
»  gnitio  Sacrae  Scripturae  primae  formationi,  scilicet  forma- 
»  tioni  lucis  respondeat:  et  sic  deinceps  per  ordinem.  Et  sicut 
»  illae  omnes  ab  una  luce  habebant  originem,  sic  omnes  istae 
»  cognitiones,  ad  cognitionem  Sacrae  Scripturae  ordinantur, 

»  in  ea  clauduntur,  et  in  illa  perficiuntur;  et  mediante  illa,  ad 
»  aeternam  illuminationem  ordinantur  (1)  ». 

298.  Q.  Quomodo  reducatur  cognitio  sensitiva,  ad  lumen 
theologicum? 

R.  «  Circa  cognitionem  sensibilium  tria  est  considerare;  vi- 
»  delicet,  cognoscendi  medium,  cognoscendi  exercitium,  co- 
»  gnoscendi  oblectamentum.  Si  consideremus  medium  cogno- 
»  scendi,  intuebimur  ibi  Verbum  aeternaliter  generatum,  et 
»  ex  tempore  incarnatum.  Nullum  enim  sensibile,  movet  po- 
»  tentiam,  nisi  mediante  similitudine,  quae  egreditur  ab  obie- 
»  cto,  sicut  proles  a  parente,  et  hoc  generaliter,  realiter  et 
»  exemplariter,  est  necesse,  esse  in  omni  sensu.  Illa  autem  si- 
»  militudo  non  facit  completionem,  in  actu  sentiendi,  nisi  unia- 
»  tur  cum  organo  et  virtute.  Et  cum  unitur,  nova  fit  perceptio, 

»  et  per  illam  perceptionem  fit  reductio,  mediante  illa  simi- 
»  litu  di  ne,  in  obiectum.  Et  licet  non  semper  ita  obiectum  sen- 
»  tiatur,  semper  tamen  quantum  est  de  se,  gignit  similitudinem, 
»  cum  est  in  sua  completione.  Per  hunc  etiam  modum  intel- 
»  ligo,  quod  a  summa  mente ,  quae  cognoscibilis  est  in  inte- 
»  rioribus  sensibus  mentis  nostrae,  aeternaliter  emanavit  si- 
»  mititudo,  imago  et  proles;  et  ille  postmodum,  quando  venit 
»  plenitudo  temporis,  unitus  est  menti,  et  carni,  idest  homini 
«  quem  formaverat,  qui  nunquam  fuerat  prius:  et  per  illum, 
«  omnes  mentes  nostrae  reducuntur  in  Deum,  quae  illam  si¬ 
ti)  De  reductione  artium  ad  Theologiam. 

»  militudinem  Patris  per  iidem ,  in  corde  suscipiunt.  Si  vero. 
»  consideremus  sensuum  exercitium ,  intuebimur  ibi  ordinem 
»  vivendi;  unusquique  enim  sensus  se  exercet,  circa  proprium 
»  obiectum,  refugit  sibi  nocivum,  et  non  usurpat  alienum.  Per 
»  hunc  modum  tunc  sensus  cordis,  ordinate  vivit,  dum  se  ip- 
»  sum  exercet  ad  id,  ad  quod  est  contra  negligentiam ;  dum 
»  refugit  sibi  nocivum,  contra  concupiscentiam,  et  dum  non 
»  usurpat  sibi  alienum,  contra  superbiam.  Omnis  enim  inor- 
»  dinatio,  aut  venit  ex  negligentia,  aut  ex  concupiscentia,  aut 
»  ex  superbia.  Ille  enim  ordinate  vivit ,  qui  vivit  prudenter, 
»  temperanter,  et  obtemperanter,  ut  refugiat  negligentiam  in 
»  operabilibus,  concupiscentiam  in  appetibilibus,  superbiam  in 
»  excellentibus  sive  sublimibus.  Si  autem  consideremus  oble- 
')  ctamentum,  intuebimur  Dei.  et  animae  unionem.  Omnis  enim 
»  sensus,  suum  sensibile  conveniens,  quaerit  cum  desiderio, 
»  invenit  cum  gaudio,  repetit  sine  fastidio:  quia  non  satiatur 
»  oculus  visu,  nec  auris  auditu  impletur.  Per  hunc  etiam  mo- 
»  dum,  sensus  cordis  nostri,  sive  pulchrum,  sive  consonum, 
»  sive  odoriferum,  sive  dulce,  sive  muliebre,  debet  deside- 
»  ranter  quaerere,  gaudenter  invenire  ,  incessanter  repetere. 
»  Ecce  quomodo,  in  cognitione  sensitiva  continetur,  occulte, 
»  divina  sapientia;  et  quam  mira  est  contemplatio  quinque 
»  sensuum  spiritualium,  secundum  conformitatem ,  ad  sensus 
»  corporales  ». 

299  Q.  Quomodo  ars  mechanica,  ad  theologiam  revocetur? 

R.  «  Circa  artificialium  productionem,  tria  possumus  in- 
»  tueri,  scilicet,  Verbi  generationem  et  incarnationem,  vivendi 
»  ordinem,  et  Dei  et  animae  foederationem.  Et  hoc  si  consi- 
»  deremus,  scilicet  egressum,  effectum  et  fructum.  Vel  sic: 
»  artem  operandi ,  qualitatem  effecti  artificii ,  et  utilitatem 
»  fructus  eliciti.  Si  consideremus  egressum,  videbimus,  quod 
»  effectus  artificialis,  exit  ab  artifice,  mediante  similitudine 
»  existente  in  mente,  per  quam  artifex  excogitat  antequam 
»  producat;  et  inde  producit,  sicut  disposuit.  Producit  autem 

»  artifex  exterius  opus  assimilatum  exemplari  interiori  ea- 
»  tenus,  quo  potest  melius.  Et  si  talem  effectum  posset  pro- 
»  ducere,  qui  ipsum  amaret,  et  cognosceret,  utique  faceret.  Et 
»  si  effectus  ille  cognosceret  suum  opificem,  hoc  esset  me- 
»  diante  similitudine ,  secundum  quam  ab  artifice  processit. 

»  Et  si  haberet  obtenebratos  oculos  cognitionis,  ut  non  pos- 
»  set  supra  se  elevari,  neeesse  esset  ad  hoc,  ut  ad  cognitio- 
»  nem  sui  opificis  duceretur,  quod  similitudo  per  quam  pro- 
»  ductus  esset  effectus,  conscenderet  usque  ad  illam  naturam, 

»  quae  ab  eo  posset  capi  et  cognosci.  Per  hunc  modum  in- 
»  tellige,  quod  a  Summo  Opifice  nulla  creatura  processit  nisi 
»  per  Verbum  aeternum;  in  quo  omnia  disposuit,  et  per  quod 
»  omnia  produxit,  non  solum  creaturas  habentes  rationem  ve- 
»  stigii,  sed  etiam  imaginis,  ut  eidem  assimilari  possint  per 
»  cognitionem,  et  amorem.  Et  quoniam  per  peccatum  ratio- 
»  nalis  creatura,  oculum  contemplationis  obnubilatum  habuit, 
»  decentissimum  fuit,  ut  aeternum,  et  invisibile  fieret  visibile, 
y  et  assumeret  carnem,  ut  nos  ad  Patrem  reduceret.  Et  hoc 
»  est  quod  dicitur:  Nemo  venit  ad  Patrem  nisi  per  me.  Et: 
»  Patrem  nemo  novit,  nisi  Filius,  et  cui  voluerit  Filius  reve- 
»  lare.  Et  ideo  dicitur :  Verbum  caro  factum.  Considerantes 
»  igitur  illuminationem  artis  mechanicae,  quantum  ad  operis 
»  egressum,  intuebimur  ibi  Verbum  generatum  et  incarnatum, 
»  idest  divinitatem,  et  humanitatem,  et  totius  fidei  integrita- 
»  tem.  Si  vero  consideremus  effectum ,  intuebimur  vivendi 
»  ordinem.  Omnis  enim  artifex  intendit  producere  opus  pul- 
»  clirum,  et  utile  et  stabile,  et  tunc  est  carum,  et  acceptabile 
»  opus,  cum  habet  istas  tres  conditiones.  Iuxta  haec  tria  ne- 
»  cesse  est  reperiri  tria  in  ordine  vivendi,  scilicet  scire,  velle, 
»  et  impermutabiliter  operari,  sive  perseveranter:  Scientia 
»  reddit  opus  pulchrum,  voluntas  reddit  utile,  perseverantia 
»  reddit  stabile.  Primum  est  in  rationali ,  secundum  in  con- 
»  cupiscibili,  tertium  in  irascibili.  Si  consideremus  fructum, 
»  inveniemus  Dei,  et  animae  unionem.  Omnis  enim  artifex, 

»  qui  aliquod  opus  facit,  aut  facit,  ut  per  illud  laudetur; 

»  aut,  ut  per  illud  aliquid  sibi  operetur,  vel  lucretur;  aut, 

»  ut  in  illo  delectetur,  secundum  tria,  quae  sunt  in  appeti- 
»  bilibus,  scilicet  bonum  honestum,  conferens,  et  delectabile. 

»  Propter  haec  tria,  fecit  Deus  animam  rationalem ,  ut  ipsa 
»  eum  laudaret,  et  ut  ipsa  illi  serviret,  et  ut  ipsa  in  eo  de- 
»  lectaretur,  et  quiesceret  Et  hoc  est  per  charitatem,  in  qua 
»  qui  manet,  in  Deo  manet,  et  Deus  in  eo,  ita  quod  est  ibi, 

»  quaedam  mirabilis  unio,  et  in  unione,  mirabilis  delectatio. 

»  Quoniam  ipse  loquitur:  Deliciae  meae  esse  cum  filiis  hominum. 

»  Ecce  quomodo  illuminatio  artis  maechanicae  via  est  ad  illu- 
»  minationem  Sacrae  Scripturae,  et  nihil  est  in  ea,  quod  non 
»  praedicet  veram  sapientiam.  Et  ideo  Sacra  Scriptura,  fre- 
»  quenter  talibus  similitudinibus,  utitur  satis  recte  ». 

300.  Q.  Quomodo  philosophia  rationalis,  theologiam  prae¬ 
dicet  ? 

R.  Theologia  reperitur,  «  in  illuminatione  rationalis  plii- 
»  losophiae,  cuius  principalis  intentio  versatur  circa  sermo- 
»  nem.  In  quo  est  tria  considerare,  secundum  trplicem  ipsius 
»  sermonis  considerationem,  scilicet,  respectu  proferentis;  ra- 
»  tione  prolationis,  et  respectu  audientis,  sive  ratione  finis. 

»  Si  sermonem  consideremus  in  respectu  ad  loquentem,  sic  vi- 
»  debimus,  quomodo  omnis  sermo  significat  mentis  conceptum; 
»  et  ille  conceptus  interior  est  verbum  mentis  ,  et  eius  pro- 
»  les,  quae  nota  est  etiam  ipsi  concipienti.  Sed  ad  hoc  quod 
»  fiat  nota  audienti,  induit  formam  vocis,  et  verbum  intelli- 
»  gibile,  mediante  illo  indumento  fit  sensibile,  et  auditur  ex- 
»  terius,  et  suscipitur  in  aure  cordis  audientis,  et  tamen  non 
»  recedit  a  mente  proferentis.  Iuxta  hunc  modum,  videmus  iu 
»  Verbo  aeterno,  quod  Pater  aeternaliter  ipsum  concepit  ge- 
»  nerando,  secundum  illud;  nondum  erant  abyssi,  et  ego  iam 
»  concepta  eram.  Sed  ad  hoc,  quod  homini  sensibili  fieret  co- 
»  gnoscibile,  induit  formam  carnis ,  et  Verbum  caro  factum 
»  est,  et  habitavit  in  nobis,  et  tamen  remansit  in  sinu  Pa- 

»  tris.  Si  vero  consideremus  sermonem  ratione  sui,  sic  intue- 
»  bimur  in  eo  vivendi  ordinem.  Ad  complementum  enim  ser- 
»  monis,  necessario  ista  tria  concurrunt,  scilicet  congruitas, 
»  veritas  ,  et  ornatus.  Et  iuxta  liaec  tria,  omnis  actio  nostra 
»  debet  habere,  modum,  speciem  et  ordinem:  ut  sit  modificata, 
»  per  modestiam,  in  exteriori  opere;  speciosa,  per  munditiam 
»  in  affectione;  ordinata  et  ornata,  per  rectitudinem,  in  in- 
»  tentione.  Tunc  enim  recte, ''et  ordinate  vivitur,  cum  intentio 
»  recta,  affectio  munda  et  operatio  medesta.  Si  vero  conside- 
»  remus  sermonem  ratione  finis,  sic  est,  ad  exprimendum,  ad 
»  erudiendum  et  ad  movendum;  sed  nunquam  exprimit  ali- 
»  quis,  nisi  mediante  specie  ,  nunquam  docet,  nisi  mediante 
»  lumine  arguente:  nunquam  movet,  nisi  mediante  virtute.  Et 
»  sic  constat,  quod  hoc  non  sit,  nisi  per  speciem,  et  lumen  et 
»  virtutem  intrinsecam,  intrinsecus  animae  unitam.  Et  ideo, 
-»  concludit  Augustinus,  quod  ille  solus  est  verus  doctor,  qui 
»  potest  speciem  imprimere,  et  lumen  infundere,  et  virtutem 
»  dare  cordi  audientis.  Et  hinc  est,  quod  cathedram  habet  in 
»  coelo ,  qui  intus  corda  docet.  Sicut  ergo  nihil  cognoscitur, 
»  per  sermonem,  perfecte ,  nisi  mediante  virtute  ,  lumine  et 
»  specie  unitis  animae;  sic,  ad  hoc  quod  anima  erudiatur  ad 
»  Dei  cognitionem ,  per  ipsius  internam  locutionem  *  necesse 
»  est  quod  uniatur  ei  qui,  est  splendor  gloriae,  et  figura  sub- 
»  stantiae  eius ,  portans  omnia,  verbo  virtutis  suae.  Ex  quo 
»  patet,  quam  mira  est  haec  contemplatio,  per  quam  Augu- 
stinus,  in  multis  libris,  manuducit  ad  divinam  sapientiam  ». 

301.  Q.  Quomodo  philosophia  naturalis,  theologiam  enun¬ 
tiet  ? 

R.  Theologia  reperitur,  «  in  illuminatione  naturalis  pliilo- 
»  sophiae ,  cuius  principalis  intentio,  v«rsatur  circa  rationes 
»  formales,  in  materia,  in  anima,  et  in  divina  sapientia.  Quas 
»  tripliciter  contingit  considerare ,  scilicet  secundum  habitu- 
»  dinem  proportionis ,  secundum  effectum  causalitatis,  et  se- 

»  eundum  medium  unionis.  Et  secundum  haec  tria,  est  repe- 

19 


p.  BASir.n. 


290  ANTHROPOLOGIA. 

»  rire  tria  praemissa.  Si  consideremus  eas,  secundum  habi- 
»  tudinem  proportionis,  videbimus  in  eis  Verbum  aeternum, 

»  et  Verbum  incarnatum.  Rationes  intellectuales  et  abstra- 
»  ctae,  quasi  mediae  sunt,  inter  seminales  et  ideales.  Sed  ra- 
»  tiones  seminales  non  possunt  esse  in  materia  ,  quin  sit  in 
»  ea  generatio,  et  productio  formae.  Similiter  vero  in  anima, 
»  non  sunt  rationes  intellectuales,  quin  sit  generatio  verbi  in 
»  mente;  ergo  nec  idealis  in  Deo,  quin  sit  productio  Verbi  a 
»  Patre,  secundum  rectam  proportionem;  hoc  enim  est,  digni- 
»  tatis:  et,  si  convenit  creaturae ,  multo  fortius  inferri  potest 
»  de  Creatore.  Propter  quod  dixit  Augustinus ,  quod  Filius 
»  Dei  est  ars  Patris.  Rursus;  appetitus,  qui  est  in  materia,  or- 
»  dinatur  ad  rationes  intellectuales ,  ut  nullo  modo  perfecta 
»  sit  generatio,  nisi  anima  rationalis  uniatur  materiae  cor- 
»  porali.  Per  consimilem  igitur  rationem,  potest  argui,  quod 
»  summa  perfectio  et  nobilissima,  esse  non  potest,  nisi  natura, 
»  in  qua  sunt  rationes  seminales,  et  natura,  in  qua  sunt  ra- 
»  tiones  intellectuales,  et  natura,  in  qua  sunt  rationes  idea- 
'>  les,  simul  concurrant,  in  unitatem  personae  ,  quod  factum 
»  est,  in  Filii  Dei  incarnatione.  Praedicat  igitur  tota  naturalis 
»  philosophia,  per  habitudinem  proportionis,  Dei  Verbum  na- 
»  tum  et  incarnatum,  ut  idem  sit  Alpha-  et  Omega,  natum  sci- 
»  licet,  in  principio  et  ante  tempora,  incarnatum  vero,  in  tine 
»  saeculorum.  Si  vero  consideremus  rationes  istas,  secundum 
»  effectus  causalitatis  ,  perpendimus  ordinem  vivendi ,  quo- 
»  niam  generatio,  non  potest  fieri,  in  materia  generabili ,  et 
»  corruptibili,  secundum  rationes  seminales,  nisi  beneficio  lu- 
»  minis  corporum  supercoelestium,  quae  elongantur  a  gene- 
')  ratione  et  corruptione,  scilicet  a  sole,,  luna  et  stellis.  Per 
»  hunc  etiam  modm#,  anima  non  potest  opera  vitae  facere, 
»  nisi  suscipiat  a  sole,  idest  a  Christo,  gratuiti  luminis  benefi- 
»  cium,  et  nisi  consequatur  ipsius  lunae,  idest  Virginis  Mariae 
»  Matris  Christi,  patrocinium,  et  nisi  imitetur  aliorum  San- 
»  ctorum  exempla,  ex  quorum  concursu,  congregetur  in  ipsa 

»  opus  unum  atque  perfectum.  Unde,  ordo  vivendi  pendet  in 
»  his  tribus.  Si  autem  consideremus  istas  rationes,  secundum 
»  unionis  medium,  intelligemus,  per  quem  modum,  fiat  unio  a- 
»  nimae  ad  Deum.  Nam,  natura  corporalis  animae  non  potest 
»  uniri,  nisi  mediante  humore,  mediante  spiritu,  et  mediante 
»  calore,  quae  tria  disponunt  carnem,  ut  vitam  suscipiat  ab 
»  anima.  Secundum  hoc  etiam ,  intelligitur  ,  quod  Deus  non 
»  praestat  vitam  animae,  nec  ei  etiam  unitur,  nisi  sit  liumida, 
»  per  gemitum  compunctionis  et  pietalis;  et  nisi  sit  spiritualis, 
»  per  contemptum  omnis  terrenitatis ,  et  nisi  sit  calida,  per 
»  desiderium  ipsius  dilecti,  et  patriae  coelestis.  Ecce  qualiter, 
»  in  philosophia  naturaliter,  latet  sapientia  Dei  ». 

302.  Q.  Quomodo  philosophia  moralis  ad  theologiam  ducat? 

R.  Lumen  Sacrae  Scripturae  reperitur  «  in  illuminatione 
»  philosophiae  moralis.  Quoniam  intentio  moralis  philosophiae, 
»  principaliter  versatur  circa  rectitudinem ;  versatur  enim, 
»  circa  iustitiam  generalem,  quae,  ut  dicit  Anselmus,  est  re- 
»  ctitudo  voluntatis.  Rectum  autem,  habet  tripliciter  notifi- 
»  cari,  et  secundum  hoc,  tria  praemissa  relucent,  in  conside- 
»  ratione  rectitudinis.  Uno  modo,  dicitur  rectum,  cuius  medium, 
»  non  exit  ab  extremis.  Si  ergo  in  Deo,  est  summa  rectitudo, 
»  et  secundum  se,  et  in  quantum  est  principium,  et  in  quan- 
»  tum  est  finis  omnium:  necesse  est,  in  Deo  ponere,  mediam 
»  personam,  secundum  se,  ut  una  sit  tantum  producens,  alia 
)>  tantum'  producta,  media  vero,  producens  et  producta.  Ne- 
»  cesse  est  etiam,  ponere  medium,  in  egressu  et  regressu  re- 
»  rum;  sed  medium  in  egressu,  est  necesse,  quod  plus  teneat 
»  se  a  parte  producentis;  medium  vero  in  regressu,  plus  a 
»  parte  redeuntis.  Sicut  ergo,  res  exierunt  a  Deo,  per  Verbum 
»  Dei;  sic,  ad  completum  reditum,  necesse  est,  mediatorem  Dei 
»  et  hominum  non  tantum  Deum  esse ,  sed  etiam  hominem , 
«  ut  homines  reducat  ad  Deum.  Alio  modo,  dicitur  rectum 
»  quod  dirigenti  se,  conformatur.  Et  secundum  hoc,  in  consi- 
»  deratione  rectitudinis,  conspicitur  ordo  vivendi.  Ille  enim 

)>  recte  vivit,  qui  dirigitur,  secundum  regulas  iuris  divini.  Et 
»  lioc  est,  quando  voluntas  hominis  assentit  praeceptis  neces- 
»  sariis,  monitis  salutiferis,  consiliis  perfectis,  ut  probet  homo, 
»  quae  sit  voluntas  Dei  bona,  et  beneplacens,  et  perfecta.  Et 
»  tunc,  rectus  ordo  vivendi  dicitur,  .in  quo  nulla  obliquitas  po- 
»  test  reperiri.  Tertio  modo,  dicitur  rectum,  cuius  summitas, 
»  est  sursum  erecta ,  sicut  homo  habet  staturam  rectam.  Et 
»  secundum  hoc,  in  consideratione  rectitudinis,  manifestatur 
»  Dei,  et  animae  unio.  Cum  enim  Deus  sit  sursum,  necesse  est, 
»  quod  apex  ipsius  mentis  sursum  erigatur.  Hoc  autem  est, 
»  cum  rationalis  assentit  primae  veritati,  propter  se,  et  su- 
»  per  omnia  ;  cum  irascibilis  innititur  summae  largitati ,  et 
»  cum  concupiscibilis  adhaeret  bonitati:  tunc,  qui  hoc  modo  ad- 
»  haeret,  unus  spiritus ,  est  cum  Deo.  Et  sic  patet,  quomodo 
»  multiformis  sapientia  Dei,  quae  lucide  traditur  in  Sacra 
»  Scriptura,  occultatur  in  omni  cognitione,  et  in  omni  natura. 
»  Patet  etiam,  quomodo  omnes  cognitiones  famulantur  theo- 
»  logiae.  Et  ideo,  ipsa  assumit  exempla,  et  utitur  vocabulis 
»  pertinentibus  ad  omne  genus  cognitionis.  Patet  etiam,  quam 
»  ampla  sit  via  illuminativa,  et  quomodo  in  re  quae  sentitur, 
»  sive  quae  cognoscitur,  interius,  lateat  ipse  Deus.  Et  hic  est, 
»  fructus  omnium  scientiarum,  ut  in  omnibus,  aedificetur  fides, 

»  honorificetur  Deus,. componantur  mores,  hauriantur  conso- 
»  lationes,  quae  sunt  in  unione  sponsi,  et  sponsae.  Quae  qui- 
»  dem  unio,  fit  per  charitatem,  ad  quam  terminatur'  tota  in- 
»  tentio  Sacrae  Scripturae;  et  per  consequens,  omnis  illumi- 
»  natio  desursum  descendens,  et  sine  qua,  omnis  ;cognitio 
»  vana  est:  quia  numquam  pervenitur  ad  Filium,  nisi  per  Spi- 
»  ritum  Sanctum,  qui  docet  nos,  omnem  veritatem,  qui  est  be- 
»  nedictus  in  saecula  saeculorum.  Arnen  (1)  ». 

303.  Q.  Utrum  doctrina  Magistri  Seraphici,  de  origine  idea¬ 
rum  ,  sit  nobilis  et  vera? 


(I)  De  reduct.  art.  ad  Theol. 

R.  Doctrina  Divi  Bonaventurae,  de  origine  idearum,  nobilis 
est,  et  vera.  Refugit  enim  ab  idealismo,  nec  sensistis  favet,  et 
veritati  supernaturali  revelationis  divinae  per  maxime  con¬ 
venit,  Etenim,  hoc  in  sisthemate,  cognitio  nostra  fit,  per  quam¬ 
dam  ascensionem;  cognitum  enim  obiectum  traseendimus;  con¬ 
ditiones  individuantes  certo  modo  perdit ,  et  noster  mentis 
actus  fit  simplex,  spiritualis,  se  se  extendit,  et  fulguris  instar, 
transvolat,  super  materiam,  super  sensibilia,  super  intentiones, 
super  Angelos  ipsos,  usque  ad  Deum.  Impressio  obiecti  ge¬ 
nerat  sensationem,  sensatio  in  imaginem  transit,  imago  fit 
idea,  et,  per  ideam,  cum  Angelis  universaliter  prospicimus,  et 
per  universalia,  cum  Deo,  certo  modo,  comunicamus.  Sic,  a  sen¬ 
satione  ad  comprehensionem,  a  materia  ad  spiritum,  a  finito 
ad  infinitum ,  a  particulari  ad  universale,  ictu  oculi,  gradum 
facimus;  et  lex  harmoniae  universalis  enitescit,  qua  infimum 
summi,  summo  infimi,  infimum  intelligibilis,  summo  sensibilis, 
et  infimum  sensibilis,  summo  materialis  copulatur.  Lex  gra¬ 
dationum,  qua  tum  essendo  tum  operando,  omnia  constituuntur, 
in  quonam  sisthemate,  quam  in  Bonaventuriano,  melius  pro¬ 
spicitur  ?  Et  hoc  est  omnis  philosophiae  optimum.  Nec  minus 
religioni  haec  doctrina  congruit.  Modus  enim  cognoscendi,  a 
Seraphico  evolutus,  non  minus,  super  verba  philosophica  quam 
super  catholica  fundatur:  «  Verum  enim  est,  quod  substantiae 
»  intellectuales,  eo  ipso,  quod  intellectuales  substantiae,  lu- 
»  mina  sunt:  ergo,  perfectio  et  complementum  substantiae  in- 
»  tellectualis  lux  est  spiritualis;  igitur,  illa  potentia,  quae  con- 
»  sequitur  animam,  ex  parte  intellectus  sui,  quoddam  lumen 
»  est  in  ipsa;  de  quo  lumine,  potest  intelligi  illud  Psalmi:  Si- 
»  gnatum  est  super  nos,  lumen  vultus  tui  Domine.  Et  hoc  lu- 
»  men  videtur  Philosophus  intellexisse,  esse  intellectum  agen- 
»  tem:  dicit  enim  quod  illo  intellectus,  quo  est  omnia  facere, 
»  est  sicut  habitus  quidam,  ut  lumen;  quodam  enim  modo, 
»  lumen  facit  colores  potentia,  actu  colores.  Huius  autem  si- 
»  mile,  potest  poni  in  oculo  cati,  qui  ,  non  solum,  habet  po- 

»  tentiam  suscipiendi  in  se  speciem,  per  naturam  perspicui,  sicut 
»  alii,  sed  etiam,  potentiam  faciendi  in  se  speciem,  per  naturam 
»  luminis  sibi  inditi  (1)  ».  Hoc  idem  eruitur  ex  praxi  Ecclesiae, 
quae  spiritualia,  sensilia  reddit,  ad  nos  edocendos.  Unde  Ali- 
gherius: 

Cosi  parlar  conviensi  al  vostro  mgegno, 

Perocche,  solo  da  sensato  apprende 
Cio,  che  fa  poscia  d’intelletto  degno. 

Per  questo,  la  Scrittura  condescende 
A  vostra  facultate,  e  piedi  e  mano 
Attribuisce  a  Dio,  ed  altro  intende; 

E  Santa  Chiesa,  con  aspetto  umano, 

Gabrielle  e  Michel  vi  rappresenta, 

E  1’altro,  che  Tobia  rifece  sano  (2). 

Neque  dicas,  a  Nostro  Duce  «  poni  inter  intellectum,  et  ideas 
quaedam  intermedia ,  quae  absolute  repugnant.  Nam,  neque 
Divus  Bonaventura,  neque  D.  Thomas,  neque  ullus  sanae  scho¬ 
lasticae  sectator,  intermedia  aliqua  posuit;  sed  tantum  lumina, 
sive  media,  quibus  mens  ad  veritatem,  transcendit.  Luce  enim 
corporea,  quasi,  per  speculum,  cognoscimus  Deum  in  creaturis. 
Luce  incorporea,  in  intentionibus,  in  rationibus  aeternis  ordi¬ 
nis  naturalis.  Luce  fidei,  in  mysteriis  supernaturalibus.  Luce 
gloriae,  in  sua  essentia,  videbimus  sicuti  est.  Sicut  enim  lux 
gloriae,  non  est  similitudo  Dei,  sed  medium  ad  cognoscendum; 
sicut  lux  fidei,  non  est  veritas  fidei,  sed  medium,  quo  credi¬ 
mus;  sicut  lux  corporea,  non  est  phantasma,  nec  corporis  imago 
sed  medium,  quo  oculus  sibi  efformat  phantasmata;  ita,  lux 
intellectualis  non  est  idea,  sed  medium,  quo  producuntur  ideae. 
Sic,  Bonaventurianum  de  ideis  sisthema,  convenit  omnibus 
scientiis,  omnibus  animae  statibus,  tum  tempori,  tum  aeter¬ 
nitati.  En  Magistri  doctrina:  doctrina,  qua  nihil  profundius, 

(1)  II  Sent.,  dist.  24,  par.  1,  art.  2,  q.  4. 

(2)  Parad.  c.  IV,  v.  39. 

nihil  nobilius,  nihil  accuratius,  nihil  clarius;  eo  ipso,  quod  est 
sola  vera  ,  sola  rationalis ,  sola  simplex  ,  sola  naturalis ,  sola 
Christiana.  Aliorum  philosophorum  doctrinae ,  ad  hanc  quid 
sunt,  nisi  somniantium  deliramenta? 

CAPUT  VIII. 

DE  NATURA  CONCEPTUUM  UNIVERSALIUM. 


304.  Q.  Quot  sint,  circa  naturam  universalium,  opiniones? 

R.  Opiniones,  circa  naturam  universalium ,  tres  praecipue 

adnumerantur:  idest,  nominalismus,  conceptualismus,  et  rea- 
lismus,  prout  universalitas,  vel  in  vocibus,  vel  in  conceptibus, 
vel  in  rebus,  reponitur. 

305.  Q.  Quid  sit  nominalismus,  et  quomodo  diffletur? 

R.  Nominalismus,  a  Rochellino  et  Guillelmo  Ockamo  inve¬ 
ctus,  est  illa  opinio,  qua  contenditur,  universalia  non  esse,  nisi 
in  vocibus.  Hinc,  nulla  universalitas,  nec  in  ideis,  nec  in  rebus; 
hinc,  nullum  universale  metaphysicum ,  nullum  logicum.  Haec 
opinio  valde  absurda  est ,  quia ,  si  meris  signis  universalia 
continerentur,  essent  signa  et  non  signa:  signa,  quia  aliquid 
denotant :  non  signa,  quia  nihilum  dicunt.  Absurda  est  etiam, 
quia,  si  merae  voces ,  sine  re ,  essent  universalia,  tunc  nulla 
esset  cognitio.  Cognitio  enim  realiter  supponit  commune,  et 
universale. 

306.  Q.  Quid  sit  conceptualismus,  et,  quibus  argumentis,  re¬ 
fellatur  ? 

R.  Conceptualismus,  ab  Abeillardo  strenue  defensus,  est  illa 
doctrina,  qua  admittuntur  universalia,  non  solum  in  vocabu¬ 
lis,  sed  etiam  in  ideis,  ast  nullimode  in  rebus.  Sed,  et  hoc  si- 
thema  dissonat;  quia  ,  si  conceptus  universales  fulcimentum 
non  haberent  in  rebus,  conceptus,  non  essent  signa  rerum;  dis¬ 
sonat ,  quia  idealismo  favet,  et  propositio:  Syrus  est  homo, 


296 


ANTHROPOLOGIA. 


significaret:  Syrus  est  iclea  hominis.  Dissonat  denique,  quia 
scientias  reales  destruit;  scientiae  enim  sunt  de  universalibus. 

307.  Q.  Quid  sit  realismus,  et  quibus  rationibus,  eius  falsi- 
tas  evincatur? 

R.  Realismus  est  philosophorum  opinio  ,  quae  arbitratur^ 
universalia,  prout  universalia,  extra  mentem  nostram,  actu 
inveniri.  Haec  opinio,  diverse  a  diversis  explanatur.  Plato  e- 
nim  docuit,  universalia  esse  ideas,  non  solum  a  mente  nostra,, 
sed  etiam  a  rebus  ,  separatas.  Reales  autem  mediae  aetatis, 
universalia,  non  quidem  in  seipsis,  sed  in  rebus  singularibus, 
existere  docuerunt,  ita  tamen,  ut  propria  existentia  gaudeant, 
a  rebus  singularibus,  realiteP  distincta.  Sed  et  hoc  sisthema 
patentibus  scatet  absurdis.  Absurdum  enim  est ,  aliquid  esse 
simul  universale  et  particulare.  Absurdum  est ,  quia  ,  si  na¬ 
tura,  secundum  se,  esset  universalis,  Cyrillus  non  esset  homo,, 
sed  humanitas.  Absurdum  denique  est,  quia  complanat  viam 
ad  panteismum:  universalia  enim,  a  parte  rei,  omnia  confun¬ 
dit  in  unum,  et  tribuit  omnibus  aliquid  realiter  commune  in¬ 
dividuis  existentibus,  quod  est  panteismi  maximum  constitu¬ 
tivum. 

308.  Q.  Quaenam  sit  vera  sententia,  circa  universalium  na¬ 
turam  ? 

R.  Universalia,  formae,  vel  ideae,  a  nostro  Magistro,  consi¬ 
derantur  triplici  modo:  vel  in  Deo,  vel  in  rebus,  vel  in  mente 
humana.  «  Ideae  rerum,  et  exemplar,  et  rationes,  sic  in  Deo 
»  sunt ,  quod  idea  importat  causam  efficientem ,  conformem 
»  effectui ,  sed  exemplar  causam  formalem  ,  ratio  vero  cau- 
»  sam  finalem.  Deus  enim,  omnium  rerum  est  principium  ,  a 
»  quo  sunt;  forma  et  exemplar,  ad  cuius  imitationem  sunt; 
»  et  finis,  ad  quem  sunt.  Haec  tria ,  sic  a  se  differunt ,  quod 
»  exemplar  unum  est;  quia  exemplar  connotat  causalitatem: 
»  causata  vero  in  causa  sunt  unum;  sed  rationes  et  ideae 
»  sunt  plures:  quia  ista  respectu  rerum  dicuntur.  Sunt  itaque 
»  plures  ideae,  quae  connotant  cognitionem.  Cognoscibilia  au- 

»  tem  distinguuntur  in  cognoscente.  Similfter  et  rationes  in 
»  Deo  plures  sunt;  quia  singula  causata  sunt,  propriis  ratio- 
»  nibus.  Absurdum  enim  est  dicere,  ut  ait  Augustinus,  equum 

»  creatum  esse,  ea  ratione,  qua  hominem . Item,  ideae  sunt, 

»  ut  dicit  Augustinus,  formae  principales  rerum,  quae  divina 
»  intelligentia  continentur.  Dicendum  est  igitur ,  quod  ,  sicut 
»  in  mente  artificis,  prius  est  'forma  rei  ,  quam  opus  exeat, 

»  sic  ideae  rerum,  ante  mundi  constitutionem,  in  mente  Crea- 
»  toris  erant.  Non  enim  aliquid,  extra  se,  aspiciebat,  secundum 
»  quod  mundum  faceret.  Ex  hoc  patet,  quod  omnis  creatura, 

»  prius  in  Deo  existit,  quam  in  seipsa;  unde  cum  ab  ipso,  per 
»  creationem,  processit,  ab  ipso,  quodam  modo,  distare  coepit: 

»  unde,  rationalis  creatura  ad  ipsum  redire  debet,  cui  primo 

»  coniuncta  fuit  antequam  esset .  Idea  igitur,  moraliter  lo- 

-»  quendo,  multipliciter  est  in  Deo,  scilicet,  sicut  ramus  in  ar- 
»  bore,  apis  in  flore,  navis  in  littore,  sexus  in  thalamo,  the- 
.»  saurus  in  agro,  scriptura  in  libro,  avicula  in  nido,  piscis  in 
»  rivo,  quaelibet  res  in  sibi  proprio,  stella  in  firmamento,  i- 
»  mago  in  speculo ,  cera  in  sigillo ,  gemma  in  auro ,  mei  in 
»  favo  (1)  ». 

In  rebus  autem ,  universale  habet  aliquid  obiectivi,  quia, 
natura,  in  idea  universali,  concipitur;  nam,  si  in  natura  aliquid 
non  esset  universalis  ,  nihil  haberemus ,  nec  possibile  foret, 
cunctas  res  singulares,  in  quaedam  genera  et  species,  digerere; 
et  hoc  confirmatur  ex  eo  ,  quod  ,  si  aliquid  universalis  obie¬ 
ctivi  non  esset,  nulla  esset  scientia  obiectiva.  Universalia  de¬ 
nique  in  anima,  veniunt  in  actu,  per  intellectum.  Universales 
enim  notiones  fiunt,  per  abstractionem  et  reflexionem  ;  sed 
abstractio  et  reflexio  sunt  ex  intellectu;  ergo  universalia  fun¬ 
damentaliter  in  rebus ,  in  actu  veniunt,  ex  solo  intellectu.  Et 
hic  realismus  temperatus  dicitur,  de  quo,  verba  Magistri  sunt 
praecipue  notanda.  Scribit  enim :  «  Aliqui  dicunt  ,  quod  uni¬ 


ti)  In  Comp.  tlneol.  verit.,  lib.  I,  cap.  25. 

»  versale,  nihil  esfr,  nisi  in  anima.  Plato  posuit,  quod  solum  in 
»  Deo;  alii,  quod  solum  in  anima.  Isti  nimis  abstrahunt.  Dico, 
»  quod  est  universale,  unum  ad  multa,  unum  in  multis,  unum 
»  praeter  multa.  Unum  ad  multa,  est  in  potentia  materiae, 
»  quod  non  est  completum;  unum  in  multis  partibus,  et  unum 
»  praeter  multa,  in  anima;  unum  autem  ad  multa,  et  unum 
»  in  multis,  et  unum  praeter  multa,  in  arte  aeterna  sunt.  Per 
»  illam  enim  artem  et  rationem,  consistit  in  re;  planum  est 
»  enim,  quod  duo  homines  assimilantur,  et  non  homo  et  asi- 
»  nus.  Ergo  necesse  est,  ut  illa  similitudo  fundetur  et  stabi- 
»  liatur, in  aliqua  forma  stabili:  non  quae  eSt  in  altero,  quia 
»  illa  particularis  est;  ergo  in  aliquo  universali.  Ratio  autem 
»  universalis,  non  est  tota  in  anima,  sed  in  re,  secundum  pro- 
>;  cessum  generis  ad  speciem;  ut,  conveniemus  primo  in  sub- 
»  stantia:  ut  in  generalissimo.  Deinde  in  aliis,  usque  ad  for- 
»  mam  hominis  ultimatam  (1)  ». 

CAPUT  IX. 

DE  FACULTATE  LOCOMOTIVA. 


309.  Q.  Quid  sit  facultas  locomotiva? 

R.  Est  facultas  organica,  qua,  anima  movet  corpus,  de  loco 
in  locum.  Dico  facultas,  sive  vis,  quia  motus  locales,  sunt  mo¬ 
tus  vitae,  et  vivens  debet  esse  principium,  a  quo  promanant. 
Sed  corpus  ,  ut  corpus ,  non  est  principium  vivens ;  ergo  est 
facultas,  sive  vis  vivens.  Dico  organica ,  nam  anima  movens 
corpus,  de  loco  in  locum,  aliquid  agit  extra  se;  sed,  extra  se, 
non  potest  agere,  nisi  mediante  organo;  ergo  est  facultas  or¬ 
ganica.  Dico  tertio,  qua  anima  ,  quia  principium  vitae  debet 
esse  illud  ,  per  quod  aliquid  est  vivens;  sed  hoc  non  est  nisi 


(1)  In  Hcxaem.  serm.  4. 

anima;  ergo  anima  est  fons  motus,  in  rebus  animatis.  Dico, 
movet  de  loco  m  locum ;  et,  per  haec  verba,  distinguo  hanc 
potentiam,  a  potentiis  organicis,  tum  vegetantibus,  tum  sensi¬ 
tivis,  Etenim  motus  de  uno  in  alium  locum,  nonnisi  ab  ani¬ 
mali,  heri  potest. 

310.  Q.  Quotuplex  sit  potentia  motiva? 

R.  Teste  nostro  Doctore,  haec  facultas  «  movet  quandoque 
»  spiritualiter ,  quandoque  corporaliter.  Primo  modo,  dicitur 
»  appetitiva  ,  quae  movet  dupliciter  :  aut  diligendo  ,  aut  o- 
»  diendo  :  et  dividitur  in  concupiscibilem,  et  irascibilem;  per 
»  quas  appetit  anima,  bonum,  vel  insurgit  contra  malum.  Ab 
»  his  vero  duabus,  scilicet  irascibili  et  concupiscibili,  oriuntur 
»  quatuor  affectiones,  scilicet,  gaudium,  spes,  dolor,  et  timor. 
»  Nam  si  praesens  est,  quod  concupiscimus,  gaudemus ;  si  ab- 
»  sens  est ,  speramus.  Similiter,  si  praesens  est.  de  quo  ira- 
»  scimur,  dolemus;  si  absens  est,  timemus.  Sensualitas  autem, 
»  est  vis  animae  sensibilis  motivae  ;  et  ad  idem  movet ,  ad 
»  quod  concupiscibilis  et  irascibilis.  Sensualitas  enim,  appetit 
»  quae  delectabilia  sunt  corpori,  ac  nociva  refugit.  Differt  ta- 
»  men  sensualitas  a  concupiscibili  et  irascibili;  quia,  sensua- 
»  litas,  magis  coniungitur  corpori:  et  sicut  in  brutis,  ita  in 
»  homine,  nulla  lege  perstringitur,  quin  semper,  in  appetitus 
»  rerum,  ad  corpus  pertinentium,  moveatur.  Sed  concupisci- 
»  bilis  et  irascibilis  coniunguntur  rationi;  et  prout  sunt  in  ho- 
»  mine,  frenantur  ratione,  ac  reguntur  in  ipsis.  Est  enim  tem- 
»  perantia  in  concupiscibili  ,  fortitudo#  in  irascibili,  et  sic  de 
»  aliis.  Secundum  quod,  vis  motiva  sensibilis  movet  corpora- 
»  liter;  sic  dividitur  in  virtutem  naturalem ,  vitalem  et  ani- 

»  malem . Virtus  naturalis,  est  motiva  humorum.  Vitalis,  mo- 

»  tiva  pulsuum.  Animalis,  motiva  membrorum.  Dicimus  ergo 
»  quod,  virtus  naturalis,  est  motiva  humorum,  mediantibus  ar- 
»  teriis  et  venis,  quae  radicantur  in  hepate, secundum  Gale- 
»  num:  sed  secundum  Aristotelem,  radicantur  in  corde,  et  hoc 
»  per  spiritum  naturalem.  Est  autem  spiritus  naturalis  sub- 

»  stantia  subtilis,  et  aerea,  vi  caloris,  in  corde  generata.  Haec, 
»  sanguinem  ad  singula  membra  impellit,  ex  quo  corpus  ve- 
»  getatur,  Virtus  vitalis  est  motiva  pulsuum,  mediantibus  ar- 
»  teriis,  quae  radicantur  in’ corde.  Spiritus  autem  vitalis  est 

i 

»  idem,  qui  et  naturalis.  Idem  dico  in  substantia,  sed  differens 
»  in  virtute;  hic,  per  arterias,  ad  membra  corporis  se  diffun- 
;>  dens,  vivificat  ipsum  corpus,  tamquam  instrumentum.  Virtus 
»  animalis  est  motiva  membrorum,  mediantibus  nervis  ,  qui 
»  radicantur  capite,  et  hoc,  per  spiritum  animalem.  Est  autem 
»  spiritus  animalis  idem,  qui  et  naturalis  et  vitalis;  sed  ani- 
»  malis  dicitur  cum  ad  cerebrum  devenerit.  Hic  coeteris  sub- 
»  tilior,  per  nervos,  ad  organa  sentiendi  dirigitur  ,  ut  sensus 
»  et  motus,  secundum  locum  exinde  generetur  in  corpore  a- 
»  nimalis  (1)  ». 

311.  Q.  Circa  vires  motivas,  quid  sit  speciatim  notandum? 

R.  Sciendum  est,  ex  nostro  Magistro,  «  quod,  cum  virtutes 

»  animales  intenduntur,  tunc  naturales  remittuntur;  propter 
»  hoc,  in  homine  dedito  studio  vel  meditationibus,  minus  ope- 
»  ratur  virtus  nutritiva,  et  generativa,  et  augmentativa.  Unde 
»  ait  Hieronymus :  Ama  scientiam  Scripturarum,  et  carnis  vi- 
»  tia  non  amabis.  Praeterea,  quando  virtutes  animales  remit- 
»  tuntur,  naturales  intenduntur;  sicut  patet  in  somno,  qui  de- 
»  scribitur,  esse  quies  virtutum  animalium,  cum  intentione  na- 
»  turalium  (2)  ». 

CAPUT  X. 

I)  E  VOLITIONE. 

312.  Q.  Quid  sit  volitio,  et  quomodo  dividatur? 

R.  Nomine  volitionis  ,  intelligitur  vis  motiva  animae  ra¬ 
tionalis  circa  aliquid.  Accipi  etiam  potest,  pro  illo  motu,  quo 

(1)  In  Comp.  theol.  verit.,  lib.  II,  cap.  41. 

(2)  Loc.  cit. 

vis  animae  versatur  circa  bonum  aliquid  ,  sive  sit  medium, 
sive  sit  linis.  Hoc  secundo  modo,  a  nobis  assumitur;  et  volitio 
delinitur,  ille  actus  animae  rationalis,  qui  procedit  a  voluntate 
cum  cognitione  linis ;  vel  melius ,  cum  Augustino  ,  est  animi 
motus,  cogente  nullo,  ad  aliquid  vel  non  amittendum,  vel  a- 
dipiscendum  (1).  Haec  autem  vis  volitiva  dividitur  a  Duce  no¬ 
stro  «  in  imperativam,  et  consiliatricem,  et  affectivam;  et 
»  affectivam  et  consiliatricem  simul.  Vis  imperativa  dividitur 
»  in  liberum  arbitrium  ,  et  synderesim.  Consiliatrix,  est  ipsa 
»  ratio,  quae  dividitur  in  partem  superiorem,  et  inferiorem. 
»  Yis  autem  affectiva,  est  voluntas,  quae  dividitur  in  GsAyjoiv, 
»  xai  potXvjatv,  (idest  naturalem,  et  deliberativam).  Yis,  quae 
»  simul  et  consiliatrix  est  et  affectiva,  est  ipse  intellectus 
»  practicus  (2)  ». 

313.  Q.  Utrum  voluntas  distinguatur  a  ratione? 

R.  Ratio  et  voluntas,  sive  intellectus  et  affectus,  sunt  di¬ 
versae  potentiae;  et  ratio  nostri  Philosophi  est,  «  quia  cuius - 
»  libet  potentiae,  unius  est  unum  primum  actum  assignare; 

»  sed  actus  complectens  totam  intelligentiam,  est  intelligere, 

»  actus  vero  complectens  totam  affectivam,  est  affici;  ergo, 
»  si  actus  primi  et  proprii  istarum  potentiarum,  sunt  diversi 

»  essentialiter,  videtur  similiter,  quod  et  ipsae  potentiae . 

»  Item  a  natura  cre  aturae  est,  quod,  cum  vigoratur  actus  u- 
»  nius  potentiae,  minoratur  actus  alterius,  propter  hoc,  quod 
»  potentiae  radicantur  in  eadem  substantia;  ergo  multo  for- 
»  tius  actus  unius  potentiae  intensus,  remittit  alterum  actum 
»  eiusdem  potentiae.  Ergo,  si  ratio  et  voluntas  essent  eadem 
»  potentia  ,  cum  intenderetur  cognitio  ,  minueretur  affectio; 

»  ergo  quanto  clarius  Deum  videremus,  tanto  minus  amare- 
»  mus;  quod  si  omnino  falsum  est,  restat,  ut  ratio  et  voluntas 
»  sint  distinctae.  Item,  ubicumque  lux  et  calor  sunt  forma- 

(1)  De  duabus  animis,  cap.  10. 

(2)  In  Comp.  theol.  oerit.,  lib.  II,  cap.  49. 

»  liter,  differunt  essentialiter,  sicut  patet  in  igne;  ergo  pari 
»  ratione  ,  ubicumque  potentia  cognoscendi  et  amandi  for- 
»  maliter  reperiuntur  in  creatura,  essentialiter  distinguuntur; 

»  sed  sic  reperiuntur  in  anima;  ergo  etc.  (1)  ». 

314.  Q.  Utrum  voluntas,  proprie  et  stricte,  sit  tantummodo 
rationalium  ? 

R.  Voluntas,  proprie  et  stricte,  tantummodo  rationabilium 
est;  et  ratio  Doctoris  nostri  claret,  «  quia,  cum  intellectus  ap- 
»  prehendit  aliquid,  ut  bonum,  voluntas  imperat  viribus  affi-  j 
»  xis  ipsis  organis,  sicut  visui  ad  videndum  ,  auditui  ad  au- 
»  diendum,  et  sic  de  aliis  sensibus.  Similiter,  in  motu  locali, 

»  voluntas  imperat  virtuti  animali ,  quae  est  in  nervis  et  in 
»  musculis,  et  ita  movet  ad  ambulandum,  vel  currendum,  et 
»  ad  huiusmodi  similia.  Sed  fallit  istud,  in  potentiis  animae 
»  vegetalis,  in  quibus,  voluntas  suum  imperium  non  exercet. 

»  Nutritiva  enim,  et  generativa,  et  augmentativa,  non  secun- 

»  dum  nostrum  arbitrium,  sed  naturaliter  operantur . Fallit  i 

»  in  brutis  haec  voluntas;  deficientia  enim  intellectu  et  li- 
»  bertate,  habent  desiderium,  non  voluntatem :  habent  appe- 
»  titum,  non  voluntarium;  volunt  delectabile,  non  honestum; 

»  proprie  ergo  et  stricte,  voluntas  tantummodo  rationabilium 
»  est  (2)  ».  Unde  florentinus  Poeta  canebat: 

Lo  maggior  don,  che  Dio  per  sua  larghezzo 
Fesse,  creando,  e  alia  sua  bontate 
Piu  conformato,  e  quel  ch’  ei  piu  apprezza, 

Fu  della  volonta  la  libertate, 

Di  che  le  creature  intelligenti, 

E  tutte,  e  sole,  furo  e  son  dotate  (3). 

315.  Q.  Utrum  voluntas  sit  libera? 

R.  «  Inter  potentias  nulla  est  liberior,  quam  voluntas;  quia 

(1)  II.  Sent.  dist.  24,  art.  2,  q.  1  in  fundam. 

(2)  In  Comp.  theol.  verit.,  lib.  II,  cap.  50. 

(3)  Parad.,  eant.  V,  v.  21. 

*  “eC  °Wigaiur  0rgM0,  sicut  imaginatio,  aestimatio  et  huius- 
»  modi :  nec  cogitur  a  bono,  sicut  intellectus  cogitur  a  vero 

*  V'reSetlam  afflxae  organis,  immutantur  necessario,  immutato 

»  organo,  quibus  omnibus  voluntas  caret.  Unde  ait  Augusti- 
»  nns:  nihil  adeo  in  nostra  potestate  est,  sicut  voluntas.  Si  autem 
»  scire  volueris,  quare  voluntas  non  cogitur  a  bono,  sicut  in- 
»  te  lectus  a  vero:  haec  est  ratio;  quia  citra  primum  bonum 
•»  nihil  est  ita  bonum,  quod  non  aliquid  imperfectionis  habeat’ 
»  sed  aliquid  ita  verum  est ,  quod  nihil  falsitatis  habet  •  ut 

*  Pat6t  m  llac  Proportione :  quodlibet  totum  maius  est  sua 
»  parte.  Unde,  tali  vero,  cogitur  intellectus  assentiri ,  sed  vo- 
»  luntas ,  nulli  bono  creato  cogitur  adhaerere.  Item,  voluntas 
»  videtur  interdum  cogi,  per  inordinatum  appetitum ,  prout 
»  voluntas ,  quandoque  trahit  hominem,  et  allicit,  ut  bonum 

*  SpCTnat  1DC°mmutabile,  et  rebus  mutabilibus  adhaereat.  Sed 
»  in  huiusmodi  coactione,  libertas  quaedam  est.  Unde  Augu- 
»  stm  us.  Omne  peccatum  adeo  est  voluntarium,  quod,  si  "non 
”  6St  voluntarium,  non  est  peccatum  (1)  ».  Denique  hanc  li¬ 
bertatem  cantant,  et  in  montibus  pastores,  et  in  theatris  poe¬ 
tae,  et  indocti  in  circulis,  et  doctis  in  bibliothecis,  et  magistri 
in  scholis,  et  in  orbe  terrarum,  genus  humanum.  Concluden- 
(lum  est  igitur  cum  Aligherio: 

Color  che  ragionando  andaro  al  fondo, 

S'  accorser  d’  esta  innata  libertate  ; 

Pero  moralita  lasciaro  al  mondo  (2). 

316.  Q.  Quid  sit  liberum  arbitrium,  et  quot  modis  consi¬ 
deretur  ? 


R.  Liberum  arbitrium  a  Magistro  delinitur  «  facultas  ra- 
»  tionis  et  voluntatis,  consurgens  ex  deliberatione  praeambula, 
2  et  voluntate  adiuncta  (3),  et  tripliciter  consideratur,  sci- 


(1)  In  Comp.  theol.  verit.,  lib.  II,  c.  50. 

(2)  Purg.,  c.  XVIII,  v.  67. 

(3>  In  Declarat,  term.  theol. 

»  licet,  aut  in  sui  generalitate,  secundum  quod  convenit  crea- 
»  turae  et  Creatori;  et  sic  delinitur  ab  Anselmo,  cum  dicitur; 
»  liberum  arbitrium,  est  potestas  servandi  rectitudinem,  pro- 
»  pter  seipsam.  Aut,  secundum  esse,  quod  habet  in  creatura, 
»  non  concernendo  statum;  et  sic  est  definitio  illa  Bernardi: 
»  liberum  arbitrium  est  consensus,  ob  voluntatis  inammissibi- 
»  lem  libertatem,  et  rationis  indeclinabile  indicium.  Aut,  quan- 
»  tum  ad  statum  viatoris;  et  sic  est  illa  Augustini:  Liberum 
»  arbitrium  est  facultas  rationis  et  voluntatis ,  qua  bonum 
»  eligitur  vel  malum.  Liberum  arbitrium  habet  etiam  com- 

»  parari  ad  actum, .  ad  obiectum,  vel  ad  actum,  obiectum 

»  et  ad  finem  ultimum.  Quantum  ad  primum  definitur  a  Ber- 
»  nardo ,  quantum  ad  secundum  ab  Augustino ,  quantum  ad 
»  ultimum  ab  Anselmo  (1)  ». 

317.  Q.  Quotuplex  sit  libertas  ? 

R.  «  Libertas  liberi  arbitrii  triplex  est,  ex  Doctore  nostro, 
»  scilicet,  a  necessitate,  a  peccato,  a  miseria.  Prima  libertas 
»  est  naturae,  secunda  gratiae,  tertia  gloriae.  Prima  est  bo- 
»  norum  et  malorum;  secunda  est  tantummodo  bonorum;  ter- 
»  tia  est  in  coelo  regnantium.  Ex  his  patet,  quod  libertas  ma- 
»  lorum,  est  velle  peccare,  et  etiam  posse  peccare;  sed  li- 
»  bertas  in  Paradiso,  fuit  posse  non  peccare,  et  etiam  posse 
»  non  turbari ;  libertas  vero  patriae,  est  nolle  et  non  posse 
»  peccare,  nec  posse  turbari.  Patet  ergo,  quod  liberum  arbi- 
»  trium,  liberius  est  in  bonis,  quam  in  malis,  quia  in  bonis  est 
»  tantummodo  servitus  miseriae,  in  malis  autem  est  servitus 
»  miseriae  et  peccati:  sed  in  patria  est  liberrimum,  quoniam 
»  omnis  talis  servitus,  destruetur.  Nota,  quod  licet  Deus  non 
»  possit  male  facere,  et  similiter  Angelus,  et  animae  beatae: 
»  tamen  est  in  eis  liberum  arbitrium;  quia  bonum  eligunt  et 
»  malum  declinant,  non  ex  infirma  necessitate,  sed  libera  vo- 
»  luntate.  Eodem  modo,  dicendum  est  de  diabolo;  quod  habet 


(1)  II  Sent.,  dist.  25,  par.  1,  dub.  2. 

liberum  arbitrium,  bonum  tamen  semper  respuit,  et  malum 
»  eligit;  sed  hoc  non  facit  in  eo  violenta  coactio,  sed  voluntaria 
>>  obstinatio.  Liberum  arbitrium  habet  se,  in  quibusdam,  indiffe- 

*  reilter  ad  bonum  et  ad  malum,  ut  in  primis  parentibus,  ante 
»  lapsum;  in  quibusdam,  plus  se  habet  ad  malum,  quam  ad 
»  bonum,  ut  in  regeneratis,  per  Baptismum;  in  quibusdam  plus 
»  se  habet  ad  bonum,  quam  ad  malum,  ut  in  santificatis  in 

*  utero.  In  quibusdam,  necessario  se  habet  ad  malum,  ut  in 
»  infidelibus  non  regeneratis;  in  quibusdam  necessario  se  ha- 

*  bet  ad  bonum,  ut  in  confirmatis,  sicut  fuit  beata  Virgo,  post 
»  conceptionem  Filii  (1)  ». 

318.  Q.  An  liberum  arbitrium  amplectatur  rationem  et  vo¬ 
luntatem? 

R.  «  Liberum  arbitrium  simul  comprehendit ,  et  rationem 
»  et  voluntatem;  et  hoc,  docente  Magistro,  non  solum  mani- 
»  festat  ipsa  nominatio,  sed  etiam  ipsa  notificatio;  manifestat 
»  etiam  suae  proprietatis  inquisitio.  Nominatio  manifestat:  di- 
»  citur  enim  liberum  et  dicitur  arbitrium;  et  arbitrium  est 
»  ipsius  rationis,  libertas  vero  ipsius  voluntatis,  ad  cuius  nu- 
»  tum  et  imperium,  moveri  habent  coetera,  quae  sunt  in  no- 
>»  bis...  Hoc  etiam  patet,  per  eius  notificationem,  dicitur  enim: 

esse  facultas  rationis  et  voluntatis,  sive  consensus  rationis 
»  et  voluntatis.  Postremo  illud,  amplius  manifestatur,  per  suae 
w  piopiietatis  inquisitionem.  Liberum  enim  arbitrium,  sive  no- 
M  Diinet  potentiam,  sive  habitum,  nominat...  dominium  ipsius 
»  potentiae;  et  hoc  planum  est,  ex  ipso  nomine  libertatis...  Ad 
»  hoc  autem,  quod  aliqua  potentia  hoc  dominium  habeat,  ne- 
»  cesse  est,  quod  ipsa,  possit  movere  se  ipsam,  et  quod  possit 
»  super  actum  suum,  se  ipsam  reflectere.  Si  enim  non  posset 
»  se  ipsam  ,  super  actum  suum  ,  reflectere,  nunquam  posset 
y'  blum  refrenare;  nisi  posset  se  ipsam  movere,  nec  posset 
»  in  illum  exire,  quando  vellet.  Reflectere  autem  se,  super  se. 

(1)  In  Comp.  theol.  verit.,  lib.  II,  cap.  56. 

»  hoc  est  virtutis  cognitivae,  sublimatae  a  materia,  quae  qui- 
»  dem  est  ratio.  Movere  autem  se,  hoc  est  virtutis  appeti- 
»  tivae  rationem  consequentis.  Ad  hoc  igitur,  ut  illud  dominium 
»  sit  in  anima,  necesse  est  quod  habeat  rationem,  et  volun- 
»  tatem:  Nam,  si  rationem  tantum  haberet,  et  non  voluntatem 
»  per  quam  moveret,  posset  se,  super  actum  suum,  reflectere. 
»  sed  non  posset  movere,  vel  imperare.  Si  vero  appetitum  so- 
»  lum  haberet,  et  non  rationem,  posset  utique  movere  et  in 
»  actum  exire;  sed,  quia  non  posset  se,  super  actum  suum,  re- 
»  flectere,  non  posset  u  tique  refrenare,  et  ita  dominium  non 
»  haberet.  Sicut  igitur,  ex  concursu  virtutis  duorum  hominum, 
»  resultat  una  quaedam  facultas,  ad  portandum  unum  lapidem, 
»  quem  non  posset  ferre  alter  eorum  ;  et  sicut,  ex  concursu 
»  patrisfamilias  et  matrisfamilias ,  ad  disponendum  regimen 
»  domus,  resultat  una  potestas,  ita  quod,  altera  non  sufficeret; 
»  et  sicut,  ex  concursu  virtutis  manus  et  oculi,  resultat  po- 
»  testas  scribendi,  ad  quod  altera  illarum  non  sufficeret,  sic, 
»  ex  concursu  rationis  et  voluntatis,  resultat  quaedam  li- 
»  bertas,  sive  quoddam  dominium  ad  aliquid  faciendum,  sive 
»  disponendum;  et  sic  patet,  quod  liberum  arbitrium  comple- 
»  ctitur  rationem  et  voluntatem  (1)  ». 

319.  Q.  An  liberum  arbitrium  sit  residens  potius  penes  ra¬ 
tionem,  quam  voluntatem? 

R.  Libertas  potius  est  penes  voluntatem,  quam  rationem, 
«  Liberum  enim  arbitrium,  eo  ipso,  dicitur  liberum,  quia  im- 
»  mune  est  a  coactione;  ergo  penes  illud  maxime  est  liberum 
»  arbitrium,  quod  magis  elongatur  a  natura  coactionis,  et  talis 
»  potentia  est  ipsa  voluntas,  non  ratio;  in  multis  enim,  con- 

»  tingit  rationem  cogi ;  non  sic  voluntatem,  ergo  etc .  In- 

»  super,  liberum  arbitrium  est  illud,  quod  est  in  nobis  impe- 
»  rativum;  sed  magis  est  imperativa  in  nobis  voluntas,  quam 
»  ratio;  ergo  etc...  Praeterea  liberum  arbitrium  est  illud,  ex 


(1)  II  Sent.,  dist.  25,  par.  1,  art.  1,  q.  3. 

>»  quo  principaliter  consistit  in  nobis  meritum,  vel  demeritum- 
»  hed  mentum  vel  demeritum,  principaliter  consistit  penes 

*  J°  UDtatem;  erg0  etc .  Denique  liberum  arbitrium  in  ra- 

»  ione  inchoatur,  et  in  voluntate  consumatur;  sed  quod  con- 
»  sumatur,  est  principaliter  residens,  ergo  libertas  penes  vo- 
»  mntatem  in  nobis  residet  (1)  ». 

320.  Q.  Utrum  intellectus  moveat  voluntatem? 

R.  Intellectus,  absque  omni  dubitatione,  moraliter  volunta¬ 
tem  movet:  intellectus  enim,  voluntati  obiectum  proponit ,  vel 
prosequendum,  vel  fugiendum;  secus,  voluntas  non  ageret,  quia 
ad  incognitum  tendere  nequit.  Ergo  voluntas  ab  intellectu 
movetur.  Movetur  tamen  libere;  quia  voluntas  est  indifferens 
ad  agendum,  vel  non  agendum ,  et  libere  arbitratur  ,  libere 
appetit,  libere  imperat  et  facit,  libere  vult,  libere  eligit;  quia 
intellectus  tantum  illuminat,  et  edocet  voluntatem.' Quod  si 
dicas,  posito  iudicio  practico,  volumtatem  non  esse  liberam, 
respondet  Scotus  Noster,  etiam  cum  iudicio  practico,  volun¬ 
tatem  maxima  libertate  pollere.  Nam,  si  voluntas  non  posset 
illi  non  consentire,  non  esset  potentia  libera:  sed  voluntas  est 
potentia  libera;  ergo,  posito  iudicio  practico,  voluntas  libera 
manet.  Secunda  ratio,  ex  experientia  desumitur.  Constat  enim, 
voluntatem,  non  modo  post  iudicium  speculativum,  sed  etiam 
post  iudicium  practicum,  saepenumero  nos  bonum  respuere 
cognitum,  luxta  illud :  Video  meliora  proboque.  Deteriora  se¬ 
quor.  Tertia  ratio ,  sumitur  ex  eo,  quod  voluntas ,  ut  Divus 
Bonaventura  notat,  non  sequitur  principaliter  actum  alienum 
intellectus,  imo  potius,  actum  alienum  ad  proprium  trahit. 
Hinc,  duo  actus  essent  sibi  invicem  causa;  sed  hoc  repugnat; 
ergo ,  posito  iudicio  practico  .  voluntas  adhuc  libera  perma¬ 
net;  Sed  Magistri  sunt  verba  signanda:  «  Ad  illud,  quod  obii- 
"  citur,  quod  ratio  iudicat  et  voluntas  sequitur,  dicendum, 

»  quod  duplex  est  iudicium  rationis.  Quoddam  est  in  solo  di- 


* 


(1)  Loc.  cit.  q.  6  in  fundam. 

»  c tamine,  et  hoc  est  rationis,  secundum  se.  Aliud,  est  secun- 
»  dum  iudiciurn  definitivum,  ut  fiat,  vel  non  fiat;  et  illud  nun- 
»  quam  est  sine  voluntate.  Quantumcumque  enim  ratio  deli- 
»  beret,  in  eam  partem  determinat  definitivum  iudiciurn,  quam 
»  praeoptat  voluntas.  Et  ideo,  cum  dicitur  quod  voluntas  se- 
»  quitur  iudiciurn,  si  intelligatur  de  iudicio,  quod  consistit  in 
'»  solo  dictamine,  non  est  semper  verum,  quod  ad  illud  se- 
>,  quatur  voluntas  necessario.  Si  autem  intelligatur  de  iudicio 
»  definitivo,  ex  hoc  non  sequitur,  quod  voluntas  sequatur  prin- 
»  cipaliter  actum  alienum,  imo  potius,  actum  alienum  trahit 
»  ad  proprium  (1)  ». 

321.  Q.  An  liberum  arbitrium  sit  aeque  in  omnibus,  in  qui¬ 
bus  reperitur  ? 

R.  Liberum  arbitrium,  quo  ad  immunitatem  coactionis,  ae¬ 
qualiter  est  in  omnibus,  in  quibus  reperitur.  Quo  vero  ad  di¬ 
gnitatem,  praestantius  in  Creatore.  Quoad  tacultatem  iustitiae 
servandae,  in  creaturis  inaequaliter  reperitur;  et  ratio  Doctoris 
est «  quia,  in  liberi  arbitrii  intellectu,  tria  clauduntur,  videlicet, 
»  a  coactione  immunitas,  excellentiae  dignitas  et  potestas,  she 
»  facultas.  Quantum  ad  primum,  liberum  arbitrium  in  omnibus, 

»  in  quibus  est,  aequaliter  se  habet .  pro  eo  quod  in  omni, 

»  in  quo  ponitur,  simpliciter  et  universaliter,  omnem  excludit 
»  coactionem:  propterea,  ita  plena  est  arbitrii  libertas,  in  crea- 
»  tura  suo  modo,  sicut  in  Creatore;  quod  etsi  non  possit  in- 
»  telligi,  veraciter  esse  dictum  de  aliquo,  quod  dicitur,  per 
»  positionem ;  potest  tamen  intelligi  de  eo,  quod  dicitur,  per 

»  omnimodam  privationem.  Quantum  ad  secundum . est  ae- 

»  qualiter,  in  comparatione  creaturarum  ad  invicem,  et  inae- 
»  qualiter,  in  comparatione  creaturarum  ad  Creatorem.  Di- 
»  gnitas  enim  liberi  arbitrii  increati,  superexcellit  omnem  di- 
»  gnitatem  liberi  arbitrii  creati,  quia  illa  est  dignitas  summa, 
»  et  omnis  dignitas  creata,  est  dignitas  infra  illam,  et  propter 


(1)  II  Sent.,  dfigt.  25,  par.  1,  q.  6,  art.  1  ad  3. 

»  illam,  et  sic  inaequalitas  inest  libertati  arbitrii ,  quantum 
»  ad  dignitatem,  prout  consideratur  in  creaturis,  et  Creatore. 
»  Prout  autem  consideratur  in  creaturis  relatis  ad  invicem, 
»  sic,  habet  in  eis  reperiri  aequaliter,  pro  eo,  quod  omne  li— 
»  berum  arbitrium,  immediate  est  sub  Deo  constitutum ,  et 
»  quodlibet,  est  suarum  operationum,  post  Deum,  primum  prin- 
»  cipium.  Attenditur  enim,  secundum  rationalis  creaturae  su- 

»  premum,  quo  solus  Deus  superior  est . Quantum  autem  ad 

»  tertium,  videlicet,  quantum....  ad  servandae  iustitiae  pote- 
»  statem;  sic,  inaequalitas  reperitur,  non  solum  in  creaturis,  et 
»  Creatore ,  sed  etiam  in  creaturis  comparatis  ad  invicem. 
»  Una  enim  creatura,  multo  potentior  est  altera,  in  rectitudine 
»  servanda,  sicut  beata,  quam  misera:  et  hoc  est,  quod  dicit 
»  Anselmus:  Libertas  arbitrii,  alia  est  a  se,  quae  nec  est  ac¬ 
cepta  ab  alia,  nec  facta  est,  quae  est  solius  Dei.  Alia  est  a 
Deo  facta  et  accepta,  quae  est  Angelorum  et  hominum.  Facta 
autem  sive  accepta,  alia  est  habens  rectitudinem,  quam  servat, 
I  carens :  habens :  alia  tenet  separabiliter,  alia  insepara¬ 
biliter;  carens  autem,  alia  caret  recuperabiliter,  alia  irrecu- 
perabiliter  (1).  «  Ex  hac  divisione  Anselmi,  apparent  gradus 
»  libertatis,  non  solum  in  creaturis,  respectu  Creatoris,  sed 
»  etiam  in  creaturis,  ad  invicem  relatis.  Sumitur  enim  haec 
»  divisio  libertatis,  secundum  id,  quod  est  in  ea  positionis;  et 
»  hoc  modo,  contingit  eam,  secundum  plus  et  minus  in  haben- 
»  tibus  liberum  arbitrium  reperiri  »  (2). 

322.  Q.  An  liberum  arbitrium  sit  contingentium,  vel  neces¬ 
sariorum  ? 

R.  Liberum  arbitrium,  dupliciter  consideratur  a  Magistro: 
«  aut  secundum  quod  liberum,  aut  secundum  quod  deliberans. 
»  Si  loquamur  de  ipso,  secundum  quod  liberum,  sic  concedo, 
»  quod  potest  esse,  non  solum  respectu  contingentis,  sed  etiam 

(1)  Ansel.  in  lib.  De  liber,  arbitrii ,  c.  14. 

(2)  II.  Sent.  dist.  25,  par.  2,  art.  1,  q.  1. 

»  necessarii,  sicut  patet  in  Deo,  et  in  Christo,  et  in  Angelis. 
»  et  in  hominibus  beatis.  Cum  enim  duplex  sit  necessitas,  vi- 
»  delicet,  coactionis  et  immutabilitatis;  necessitas  coactionis 
»  repugnat  libertati  arbitrii.  Necessitas  vero  immutabilitatis 
»  non ;  pro  eo  quod,  arbitrium  dicitur  liberum  non  quia,  sic 
»  velit  hoc,  ut  possit  velle  eius  oppositum;  sed  quia,  omne  quod 
»  vult,  appetit  ad  sui  ipsius  imperium,  quia  sic  vult  aliquid, 
»  ut  velit,  se  velle  illud;  et  ideo,  in  actu  volendi,  se  ipsum  mo- 
»  vet,  et  sibi  dominatur,  et  pro  tanto,  dicitur  liberum,  quam- 
»  vis  immutabiliter  ordinetur  ad  illud.  Si  autem  loquamur  de 
»  libero  arbitrio,  secundum  quod  deliberans,  utrum  hoc  flat 
»  vel  non  flat,  sic  actus  eius,  de  quo  deliberat,  est  contingens; 
»  nullus  enim  deliberat  de  necessario  et  impossibili:  actus  ta- 
»  men  ille,  potest  esse  circa  necessarium,  vel  circa  contingens. 
»  In  libero  enim  arbitrio,  est  considerare ,  actum  volendi  et 
»  ipsum  volitum.  Et  in  qu  an  tum,  liberum  arbitrium  est  deli- 
»  berans,  necesse  est,  quod  contingentia  sit,  circa  utrumque 
»  istorum,  vel  circa  alterum.  Circa  utrumque,  ut  cum  quis  de- 
»  liberat,  utrum  velit  intrare  religionem,  vel  diligere  inimicum. 

»  Circa  alterum,  ut  cum  quis  deliberat,  utrum  debeat  sibi  pla- 
»  cere  vel  displicere  malum,  quod  fecit,  vel  utrum  debeat 
»  consentire,  vel  dissentire  appetitui  naturaliter  inserto,  utpote 
»  appetitui  beatitudinis.  Sic  igitur,  actus  liberi  arbitrii  deli- 
»  berantis,  quamvis  possit  esse  circa  necessarium,  semper  est 
»  contingens;  actus  vero  liberi  arbitrii,  ut  liberum  est,  non 
*  solum  potest  esse  circa  necessarium,  sed  etiam  necessarius 
»  in  se  »  (1). 

323.  Q  Utrum  liberum  arbitrium,  secundum  quod  liberum, 
possit  in  malum? 

R.  Divus  Bonaventura  loquitur  «  dupliciter  de  libero  ar- 
»  bitrio,  aut  secundum  communem  rationem,  secundum  quam 
»  reperitur  in  Creatore  et  in  creatura.  Et  sic,  obiectum  eius 

(1)  Loc.  cit.  q.  2,  p.  2,  a.  1. 

»  est  bonum,  et  aequum;  malum  vero,  non  est  obiectum,  nisi 
»  quis  dicat  hoc  esse  obiectum,  quia  liberum  arbitrium  illud 
»  respuit,  et  detestatur.  Hic  autem  vocatur  obiectum  illud, 

*  flu°d  intendit  liberum  arbitrium,  per  actum  proprium,  sive 
»  quod  efficit.  Alio  modo,  contingit  loqui  de  libero  arbitrio, 
»  secundum  quod  reperitur  in  creatura,  et  sic  est  loqui  de  ipso 

*  dupliciter.  Aut  in  quantum  liberum,  aut  in  quantum  deficiens. 
»  Si  in  quantum  liberum ,  sic  natum  est  exire  in  actum  ae- 
»  qu natis  susceptibilem ,  et  aequitate  informatum.  Si  autem 
»  loquamur  de  ipso,  in  quantum  deficiens,  sic  liberum  arbi- 
»  trium,  quia  arbitrium  liberum,  exit  in  actum  deliberativum; 
»  quia  deficiens,  exit  in  actum  deformatum,  et  ita  in  malum. 
»  Sic  ergo  patet,  quod  liberum  arbitrium,  secundum  quod  li- 
»  berum  est ,  habet  obiectum  bonum ,  et  exit  in.  bonum  non 

»  in  malum .  Nihilominus  tamen,  in  quantum  cum  libertate 

»  habet  defectibilitatem ,  potest  in  malum,  ita  quod,  malitia 
»  non  est  obiectum  liberi  arbitrii,  nec  a  libero  arbitrio  secun- 
3)  dum  quod  liberum,  sed  secundum  quod  deficiens  »  (1). 

323.  Q.  An  liberum  arbitrium  ab  aliquo  cogi  possit  ? 

R.  Liberum  arbitrium,  quo  ad  interiorem  actum,  a  creato 
agente  cogi  non  potest,  tametsi  induci  et  impelli  possit;  at, 
quo  ad  exteriorem  actum,  etiam  cogi  potest.  Et  Doctoris  ratio 
est,  quia  «  est  loqui  de  libero  arbitrio,  quantum  ad  actum  ex- 
»  teriorem ,  et  quantum  ad  actum  interiorem ,  sive  quantum 
»  ad  actum  proprium,  et  quantum  ad  actum  alienum.  Si  lo- 
»  quamur  de  libero  arbitrio,  quantum  ad  actum  exteriorem  ; 
»  sic,  respectu  talium  actuum,  potest  intervenire  coactio;  potest 
»  enim  quis  compelli,  ut  genua,  coram  idolo,  flectat,  et  ut,  ma- 
»  nibus  propriis,  thura  altaribus  imponat,  vel  incendat.  Si 
»  autem  loquamur,  quantum  ad  actum  interiorem,  qui  scilicet 
»  est  velle,  vel  eligere,  aut  consentire;  sic,  respectu  talis  actus, 
«  potest  liberum  arbitrium,  aliquo  modo,  induci  potest  et  ira- 


* 


(1)  Loc.  cit.  q.  3. 

»  pediri,  sed,  nullo  modo,  potest  compelli.  Induci  quidem  potestr 
»  quando  amat  aliud  a  se,  et  quod  infra  se  est ;  unde,  per 
»  oblationem  alicuius  rei  amatae,  vel  ablationem  potest  induci 
»  ad  consentiendum  in  aliquid  ,  multum  efficaci  persuasione. 
»  per  quem  modum,  idololatrae  tentabant  sanctos  martyres 
»  consentire  in  idololatria,  modo  promittendo  delectabilia,  malo 
»  infligendo  tristia.  Ista  tamen  inductio,  longe  distat  a  coa- 
»  ctione,  sicut  probat  ipse  exitus,  quia,  nec  blandimentis  allici, 
»  nec  tormentis  terreri  adeo  potuerunt,  ut  a  veritate  iustitiae 
»  mutarentur;  et  sic,  liberum  arbitrium  induci  potest,  quia  amat 
»  aliquid  infra  se,  utpote  vitam  temporalem,  vel  aliquid  con- 
»  simile,  quod  potest  agens  creatum  conferre  vel  auferre.. 
»  Potest  etiam  impediri,  propter  inclinationem  et  coniunctio- 
»  nem  sui,  ad  corporalem  naturam,  quae  subest  virtuti  crea- 
»  turae:  unde,  bene  possit  aliquis,  alium  ita  laedere,  quod  usum 
»  liberi  arbitrii  amitteret ,  ex  hoc  tamen,  liberum  arbitrium 
»  non  cogeret.  Coactio  enim  ponit  liberi  arbitrii  actum  et 
»  usum ;  sed  ligatio,  vel  impeditio  tollit.  Et  iterum,  impeditio 
»  provenire  potest  ab  inferiori,  coactio  provenire  habet  a  su- 
»  periori ;  hinc  est,  quod  liberum  arbitrium,  etsi  possit  induci 
»  ab  agente  creato,  ratione  boni  exterioris  amati,  et  possit 
»  impediri,  ratione  coniuncti  corporis,  non  potest  cogi,  respectu 
»  actus  proprii.  Hanc  enim  dignitatem  habet  liberum  arbi- 
»  trium,  ut,  in  quantum  liberum,  soli  Deo  sit  subiectum,  et  quia 
»  in  quantum  liberum,  nulli  agenti  creato  subest,  cum  coactio 
»  sit  a  superiori ,  nullum  agens  creatum  potest  ipsum  co- 
»  gere  (1)  ». 

324.  Q.  An  libertas  a  Deo  cogi  possit? 

R.  «  Cum  quaeritur,  utrum  liberum  arbitrium  possit  cogi 
»  a  Deo,  dicendum,  quod  illud  potest  intelligi  dupliciter.  Aut 
»  ita,  quod  intelligatur,  quod  possit  auferre  libertatem,  et  au- 
»  ferendo  libertatem,  superinducere  coactionem.  Et  hoc  modo. 


(1)  Loc.  cit.  q.  4. 

»  nulli  dubium  esse  debet,  quin  Deus  possit  hoc  facere,  quan- 
»  tum  est  de  immensitate  suae  potentiae.  Alio  modo ,  ut  in- 
»  telligatur,  quod  Deus  cogat  liberum  arbitrium  ,  salva  pro- 
J>  Prietate  libertatis,  et  eius  natura.  Et  hoc  modo,  non  solum 
»  est  impossibile;  sed  etiam  non  intelligibile,  pro  eo  quod  im- 
»  plicat  in  se,  duo  contradictorie  opposita.  Ex  hoc  enim,  quod 
»  liberum  arbitrium  est,  si  aliquid  vult,  libere  vult;  et  ex  hoc, 
»  quod  voluntarium  est ,  si  aliquid  vult ,  voluntarie  vult,  et, 
»  seipso  movente,  vult.  Ex  hoc  autem,  quod  cogitur,  si  aliquid 
•'»  vult,  serviliter  vult,  et  si  quid  vult ,  invite  vult ;  et  si  ali- 
®  Quid  vult ,  ab  alio  vult;  quia  violentum  est ,  cuius  princi- 
»  pium  est  extra  ,  nihil  conferente  vim  passo :  ergo  liberum 
»  arbitrium  cogi ,  non  est  aliud,  quam  actum  liberi  arbitrii, 
»  simul  et  semel,  esse  liberum  et  servilem;  esse  voluntarium 
»  et  non  voluntarium,  esse  a  se,  e#t  non  a  se.  Si  igitur  impos- 
»  sibile  est,  quod  claudat  in  se  utramque  partem  contradi- 
»  ctionis,  et  non  tantum  est  impossibile  creaturae,  verum  et— 
»  iam  creatrici  essentiae,  quia  illud  posse,  non  est  posse,  pla- 
»  num  est ,  quod  liberum  arbitrium  ,  secundum  hunc  modum 
»  intelligendi,  a  Deo  cogi  est  impossibile  (1)  ». 

325.  Q.  An  praescientia  Dei  tollat  libertatem? 

R.  Circa  hanc  quaestionem,  tres  fuerunt,  ex  Doctore  nostro, 
positiones.  «  Quidam  enim  dixerunt,  quod  praescientia,  neces- 
»  sario  cum  sit  infallibilis,  imponit  necessitatem,  etideo,abs- 
»  tulerunt  liberum  arbitrium  et  peccatum;  ista  positio  fuit 
»  haeretica  et  iniqua,  quia  destruit  bonos  mores.  Alia  positio 
»  fuit,  quod  divina  praescientia,  si  esset,  necessitatem  impo- 
»  neret ,  et  sic  omnis  virtus  et  laus  periret.  Et  quia  dilexe- 
»  runt  rempublicam  ,  ideo  abstulerunt  a  Deo  praescientiam, 

»  et  a  propositionibus  de  futuro,  abstulerunt  veritatem.  Et  haec 
»  haeretica  fuit  et  impia,  quia  derogavit  nobilitati  divinae. 

»  Tertia  positio  est  catholica,  quae  Deum  honorat,  et  bonos 


(1)  Loc.  cit.  q.  5. 


314  ANTHROPOLOGIA. 

»  mores  conservat;  et  ideo  iusta  ,  pia  et  vera;  quia,  divina 
»  praescientia  est ,  et  tamen  non  imponit  rebus  necessita- 
»  tem  ».  Non  imponit,  quia,  sicut  mea  memoria  non  cogit  fa¬ 
cta  esse,  quae  praeterierunt,  sic,  Dei  praescientia,  non  cogit 
facienda  esse,  quae  futura  sunt.  Non  imponit ,  quia  aliud  est 
praescientia,  aliud  libertas;  praescientia  est  in  Deo,  libertas 
in  homine ;  ergo,  ex  hoc,  nihil  accrescit  libero  arbitrio ;  ergo 
positio  praescientiae  nihil  ei  aufert;  ergo  cum  liberum  arbi¬ 
trium  ,  de  se  ,  sit  causa  rerum  ad  utrumlibet  contingentium, 
divina  praescientia  hoc  non  tollit.  Non  imponit,  quia,  divina 
praescientia,  in  pluribus,  aut  non  est  causa ,  aut  non  est  tota 
causa;  sed  quod  dat  alicui  necessitatem,  habet  rationem  cau¬ 
sae:  quia,  a  quo  est  esse,  et  esse  necessarium ;  cum  ergo  di¬ 
vina  praescientia,  multorum  futurorum  non  sit  causa,  ut  ma¬ 
lorum,  nullam  rebus  imponit  necessitatem.  Non  imponit,  quia, 
divina  praescientia  praescit  res,  sicut  sunt  eventurae;  cum 
nihil  praesciat,  nisi  verum;  ergo,  cum  praescit  aliquem  pec¬ 
caturum,  cum  peccatum  non  sit,  nisi  per  voluntatem,  praescit 
istum, per  voluntatem  hoc  facere;  et  praescit,  aliud  posse  fa¬ 
cere;  ergo,  si  omne  quod  praescit,  est  verum,  verum  est,  quod 
iste,  per  voluntatem,  hoc  faciet,  et  poterit  aliud  facere;  et  si 
hoc  est  contingens,. ergo,  si  cum  divina  praescientia  est  con¬ 
tingentia,  circa  res,  non  ergo  necessitas  (1).  Unde  optime  Ali- 
gherius : 

La  contingenza,  che,  fuor  dei  quaderno 
Delia  vostra  materia,  non  si  stende, 

Tutta  e  dipinta  nel  Cospet.to  eterno. 

Necessita  pero  quindi  non  prende. 

Se  non  come  dal  viso,  in  che  si  specchia 
Nave,  che  per  corrente  giu  discende  (2). 


(1)  I.  Sent.  dist.  38,  art.  2,  q.  1. 

(2)  Parad.,  c.  XVII,  v.  46. 

Denique,  si  praescientia  imponit  necessitatem,  nullum  est 
liberum  arbitrium,  nulla  deliberatio,  nullum  consilium,  nulla 
lex,  nullum  meritum,  nullum  demeritum;  perit  laus,  perit  vi- 
tuperium:  nullum  discrimen  inter  virtutem  et  vitium,  nullum 
gaudium,  nullum  taedium,  nullum  praemium,  nulla  poena; 
ruunt  cuiuslibet  civitatis  fundamenta;  nullum  foedus,  nullus 
contractus,  nullum  officium,  nulla  religio.  Sed  haec  sunt  pror¬ 
sus  absurda;  ergo  absurdum  est,  praescientiam  Dei  imponere 
necessitatem. 


CAPUT  XI. 

DE  VARIIS  NATURAE  HUMANAE  CONDITIONIBUS. 

326.  Q.  Quot  sint  conditiones  naturae  humanae? 

R.  Quatuor  praecipue  adnumerantur.  Status  naturae  purae, 
status  naturae  integrae,  status  gratiae  originalis,  et  status 
naturae  lapsae,  et  a  Christo  redemptae.  Status  naturae  pu¬ 
rae  dicitur  ille ,  in  quo  homo  creatus  fuisset  et  nasceretur , 
sine  gratia  et  sine  peccato  ,  obnoxius  propriis  naturae  suae 
imperfectionibus,  et  miseriis  ,  ignorantiae  et  concupiscentiae 
non  inordinatae,  doloribus  et  morti,  iisque  auxiliis  instructus, 
quae  satis  essent,  ad  consecutionem  beatitudinis  naturalis.  Sta¬ 
tus  naturae  integrae  dicitur  ille ,  quo  homo,  habens  scientiam 
ordinis  naturalis  et  supernaturalis,  perfecte  obsequebatur  Deo, 
et  rationi  subditum  erat  corpus,  nec  non,  immunitas  a  morte, 
a  doloribus,  coeterisque  huius  vitae  miseriis.  Status  naturae 
innocentis  et  iustitiae  originalis  dicitur  ille ,  in  quo  praeter 
dona  integrae  naturae  ,  alia  munera  divina,  alia  privilegia , 
tum  animae,  tum  corpori  exhibuit,  scilicet,  rerum  naturalium 
scientiam ,  beatitudinem  in  altera  vita ,  felicitatem  in  prae¬ 
senti,  et  alia  huiusmodi,  a  theologis  constabilienda.  Denique 
sfatus  naturae  lapsae,  et  a  Christo  redemptae  dicitur  ille,  in 

quo  homines  nascuntur  filii  irae  et,  per  Christum,  filii  miseri¬ 
cordiae  fiunt. 

327.  Q:  An  philosophice  sit  admittendus  status  naturae 
lapsae? 

R.  Haec  non  est  tantum  veritas  revelata,  sed  etiam  phi¬ 
losophica;  et  a  gentilibus  sapientibus,  scilicet  Philolao,  Timeo 
Locrensi,  Platone,  Seneca,  Epitecto,  Plutarco  admissa;  pro 
omnibus  audiatur  Cicero:  «  Homo  non  ut  a  matre,  sed,  ut  a 
»  noverca  natura  editus  in  vitam,  corpore  nudo,  et  fragili  et 
»  infirmo:  animo  autem  anxio  ad  molestias,  humili  ad  timo- 
»  res,  molli  ad  labores,  prono  ad  libidines;  in  quo  tamen  in- 
»  esset,  tamquam  obrutus ,  quidam  divinus  ignis  ingenii  et  men- 
»  tis  (1)  ».  Et  in  fragmento  philosophico,  cui  titulus:  Hortensius: 
»  Ex  quibus  humanae  vitae  erroribus  et  aerumnis  fit,  inquit, 
»  ut  interdum,  illi  vates,  sive  in  sacris  initiisque  tradendis  di- 
»  vinae  mentis  interpretes,  qui  nos,  ob  aliqua  scelera ,  suscepta 
»  in  vita  superiore ,  poenarum  luendarum  causa,  natos  esse 
»  dixerunt,  aliquid  vidisse  videantur,  verumque  sit  illud,  quod 
»  est  apud  Aristotelem,  simili  nos  affectos  esse  supplicio,  at- 
«  que  eos,  qui  quondam,  cum  in  praedonum  Etruscorum  ma- 
»  nus  incidissent,  crudelitate  excogitata,  necabantur;  quorum 
»  corpora  viva  cum  mortuis,  adversa  adversis  accomodata, 
»  quam  aptissime  colligabantur:  ita  nostros  animos  cum  cor- 
»  poribus  copulatos,  ut  vivos  cum  mortuis,  esse  coniunctos  ». 
Post  principem  philosophorum  et  oratorum  veteris  Romae, 
de  ruina  hominis,  legendus  est  Bossuet.  «  C’est  comme  des  re- 
»  stes  d’un  edifice,  autrefois  tres-regulier  et  tres-magnifique, 
»  renverse  maintenant  et  porte  en  terre,  mais,  qui  conserve 
»  encore,  dans  sa  ruine,  quelque  vestiges  de  son  ancienne  gran- 

»  deur  et  de  la  Science  de  son  architecte .  D’ou  vient  donc 

»  une  si  etrange  disproportion?  et  pourquoi  vois-je  ces  par- 
y>  ties  si  mal  rapportees?  Faut-il  le  dire?  Et  ces  massures  mal 


(1)  De  Republ. ,  lib.  II. 

»  assorties ,  avec  ces  fondements  si  magnifiques ,  ne  crient- 
»  elles  pas  assez  haut,  que  1’ouvrage  n’est  pas  en  son  entier? 

»  Conte mplez  cet  edifice,  vous  y  verrez  des  marques  d’une 
»  mainu  divine;  mais  1’inegalite  de  1’ouvrage  vous  fera  bien- 
»  tot  remarquer  ce,  que  le  peche  a  mele  du  sien  (1)  ».  Con 
eludendum  est  igitur  cum  Aligherio: 

Vostra  natura,  quando  pecco  tota 
Nel  seme  suo,  da  queste  dignitadi, 

Come  di  Paradiso  fu  remota  (2). 

Veritas  ruinae  primordialis  confirmatur  etiam,  ex  omnium 
populorum  cousensu.  Aegyptii  enim  et  Persae,  Indi  et  Sinenses, 
Thibetani  et  Iaponici ,  Scandinavi  et  Mexicani ,  tum  veteres, 
tum  recentes  populi,  homines  vitiatos  nasci,  nec  tales  existere, 
quales  ab  initio  fuerunt ,  concorditer  retinuere,  adeo  ut,  vel 
ipse  Voltaire,  in  Philosophia,  historiae  scribere  non  dubita¬ 
verit.  «  Casus  hominis  est  fundamentum  theologiae  omnium 
pene  antiquorum  populorum  ».  Factum  igitur  lapsae  naturae, 
philosophice  pro  indubitato,  ab  omnibus  ratione  pollentibus,  te¬ 
nendum  est;  et  quamquam  hoc  sit  mysterium,  tamen  ut  ver¬ 
bis  utamur  Blasii  Pascal:  «  Homo  magis  est  incomprehensi¬ 
bilis,  absque  hoc  mysterio,  quam  non  hoc  mysterium  sit  ho¬ 
mini  incomprehensibile  (3). 

328.  Q.  An  Deus  debuerit  facere  hominem  impeccabilem? 

R.  Etsi  divina  operatio,  approbatione  non  egeat,  quia,  quid¬ 
quid  Deus  facit,  bene  et  recte  facit:  tamen,  ad  excitandam  de¬ 
votionem  in  Christianis,  et  rabiem  in  ore  blasphemantium  com¬ 
pescendam,  quadruplex  potest  ratio  assignari  ex  Doctore  No¬ 
stro  «  quare  Deus  fecit  talem  hominem,  ut  possit  ab  adver— 
«  sario  expugnari.  Et  prima,  est  manifestatio  divinae  poten- 
»  tiae.  Voluit  enim  Deus  ostendere  homini,  quia,  sicut  sine  eo 

(1)  Serm.  l.er  pour  le  jour  de  la  Pentecote  sar  la  mort. 

(2)  Parad.  c.  VII,  v.  75. 

(3)  Pensees  sur  la  Religioti. 

»  factus  non  fuerat,  ita,  nec  sine  ipso,  persistere  poterat.  Ut 
»  igitur,  homo  nosset,  quod  djvinum  posse,  non  solummodo  est 
»  omnis  potentiae  causativum,  sed  etiam  conservativum  ,  et 
»  quod  ipsum  solum  est,  quod  non  potest  deficere,  nec  expugnari, 
»  ideo  placuit  sibi  creaturam  rationalem  facere  vertibilem,  et 
»  expugnabilem,  nec  ipsam  confirmare,  quousque  experimento 
»  disceret,  quod  ipse  solus  est,  in  quo  non  cadit  non  posse. 
»  Secunda  ratio  est  manifestatio  divinae  sapientiae  ;  maioris 
»  enim  sapientiae  est  ostensivum,  scire  ordinare  bona  cum  malis, 
*  et  eligere  bona  ex  malis,  quam  ordinare  solum  bonacum  bonis. 
»  Et  ideo,  cum  non  deceret  eum,  ibi  mala  facere,  debuit  ta- 
»  lem  facere  creaturam,  quae  posset  in  operando  deficere,  et 
»  malum  committere ,  ut  Deus,  mala  illa  ordinando,  suam  sa- 
»  pientiam  declararet.  Tertia  ratio  sumitur,  ex  manifestatione 
»  divinae  misericordiae,  quae  potissimum  manifestata  est,  cum 
»  Unigenitum  Filium  suum  traderet,  ad  liberationem  servi. 
»  Quarta  ratio  sumitur,  ex  manifestatione  divinae  iustitiae  , 
»  quae  potissime  manifestatur  in  hoc  ,  quod  Deus  retribuit 
»  unicuique,  secundum  opera  sua,  praecipue  in  aeterna  puni- 
»  tione  malorum;  haec  autem  retributio  et  punitio,  et  prae- 
»  fata  misericordiae  liberatio  non  esset,  nisi  Deus  creaturam 
»  rationalem,  et  praecipue  hominem,  in  statu  vertibilitatis,  fe- 
»  cisset  et  ita,  potentem  impugnari  et  expugnari;  et  ideo  con- 
»  gruum  fuit,  Deum  hominem  in  statu  tali  facere  (1)  ». 

329.  Q.  An  Deus  permittere  debuerit  hominem  impugnari? 

R.  Congruum  fuit  hominem  impugnari,  propter  qnatuor  ra¬ 
tiones,  quarum  primam  divus  Bonaventura  sumit  «  ex  ordine 
»  qui  attenditur,  ex  comparatione  virtutis  ad  proprium  actum. 
»  Sic  enim  Deus  res  omnes  administrat ,  ut  eas  agere  pro- 
»  prios  motus  sinat,  et  ideo,  tam  hominem,  quam  diabolum, 
»  constituit  in  libertate  arbitrii,  et  in  manu  consilii  sui  reli- 
»  quit,  et  utrumque  permisit  agere,  quod  voluit,  sive  hunc  in 

(1)  II  Sent.,  dist.  23,  art.  1,  q.  1. 

»  tentando,  sive  illum  in  consentiendo :  hoc  enim  competebat  re- 
»  gimini,  in  conservatione  ordinis,  qui  attenditur,  ex  compa- 
»  ratione  virtutis  ad  proprium  actum.  Secunda  vero  ratio 
»  sumitur  ex  ordine,  qui  attenditur,  per  comparationem  boni 
»  ad  suum  oppositum,  in  quo  gloriosior  et  laudabilior  osten- 
»  ditur  virtus  ad  suum  oppositum  ,  sive  ex  ipsa  praedicta 
»  comparatione,  ob  quam  relucet  et  magis  apparet,  sive  ex 
»  cuiusdam  nobilis  triumphi  assecutione,  ob  quam  fortificatur 
»  et  vigoratur ;  ideo,  ut  virtus  hominis  reluceret  et  proficeret, 
»  decuit  Deum  permittere  ipsum  ab  adversario  impugnari; 
»  quia,  vel  tunc,  vel  post,  ex  ipsa  tentationis  impulsione,  ma- 

»  nifestanda  erat  fortitudo,  et  eminentia  charitatis .  Tertia 

»  ratio  potest  sumi,  ex  ordine,  qui  attenditur  ex  comparatione 
»  morbi  ad  suum  remedium.  Quia  enim,  peccatum  hominis  non 
»  debebat  carere  remedio,  propter  hoc,  quod  tota  in  ipso  hu- 
»  mana  natura  erat ,  sic  debuit  Deus  hominem  permittere 
»  peccare,  quod  deceret  ipsum,  eidem  Redemptorem,  praestare; 
»  et  ideo,  magis  Deus  disposuit  hominem  peccare,  alio  sugge- 
»  rente  et  impellente  ,  quam  voluntate  propria  incurvante; 
»  qua  fortassis  incurvatione,  homo  cecidisset,  etiamsi  nun- 

»  quam  adversarius  pestifera  suggessisset.  Quarta  ratio  po- 

/ 

»  test  sumi,  ex  ordine,  qui  attenditur,  per  comparationem  me- 
»  riti  ad  praemium.  Quia  enim  nemo  dignus  est  coronari,  nisi 
»  qui  certat  legitime;  ideo  decuit  Deum  hominem,  militem 
»  suum,  in  campo  certaminis  prius  examinare,  quam,  ipsum 
»  in  gloria  exaltare ;  et  quia,  examinatio  consistit  in  conflictu 
»  et  pugna  ,  permittere  debuit  hominem  a  diabulo  impugna- 
»  ri  (1)  ».  Quod  si  obiicies,  impium  esse  Patrem  permittentem 
filium  aggredi  bellum,  in  quo  sciret,  eum  esse  ab  alio  supe¬ 
randum  ,  respondebimus ,  quod  ,  etsi  Deus  sit  pater  pius,  est 
tamen  iudex  aequus  ,  sapientia  infallibilis  ,  potentia  infinita, 
bonitas  immensa.  Unde  eloquentissime  Henricus  Lacordaire: 


(1)  Loc.  cit.  q.  2. 

«  Creandi  potestas  inest  Deo ,  ut  alia  attributa ,  quae  ei  ad¬ 
dicuntur,  ideoque  nequit  ea  privari,  mala  voluntate  creaturae. 
Deus  autem,  si  non  haberet  potestatem  creandi  hominem,  qui 
suis  donis  sit  abusurus,  Deus  posset  ab  impio  adnihiiari,  cum 
ei  sit  impedimentum,  in  actibus  suis.  At ,  quid  hoc  ineptius, 
quid  insanius?  Nunc  ,  hoc  perspecto  ,  difficultas  prorsus  eva¬ 
nescit.  Etenim  Deus,  cum  agit,  quamquam  bonitate  moveatur, 
tamen  agit  in  unitate  suae  essentiae,  ac  suarum  perfectionum, 
potentiae  scilicet,  sapientiae  ac  iustitiae ;  nec  bonitas  obstare 
potest  ei,  ut  sit  sapiens,  iustus,  ac  omnium  dominator;  sique 
praescit  creaturam  aliquam,  abusuram  esse  vita,  eam  tamen 
ab  ipsa  non  retrahet ,  quod  ei  non  conveniret ,  quin  cessaret 
existere.  At  nonnulli  obganniunt:  Aliud  est  potestas  in  se,  a- 
liud  potestatis  exercitium.  Deus  non  amittit  potentiam  ,  sed 
eam  negligere  posset?  Certe;  cui  sui  iuris  est  potestatem  a- 
liquam  exercere,  eam  potest  exercere,  sub  poena  privationis; 
si  Deus  igitur,  a  vobis  concessis,  ius  habet,  omnibus  eius  at¬ 
tributis  perpensis,  creandi  ens  vita  abusurum,  quid  miramini, 
si  ipse,  libertate  ei  insita,  usus  est  ?  Quod  ergo  obiicitur  de 
pietate  paterna,  vi  deficit ,  quia  caret  accuratione  et  sagaci¬ 
tate.  Deus  enim  non  creavit  hunc  ,  vel  illum  hominem  ,  hunc 
et  illum  mundum ;  mundum  unicum  creavit,  quo  omnia  ad  in¬ 
vicem  colligantur.  Uno  solo  dempto  ,  omnia  vincula  obrum- 
puntur.  Unus  homo,  in  se  claudit  generationes  innumeras.  Tol¬ 
lere  ergo  hominem,  est  tollere  speciem;  tollere  impium,  est 
interimere  generationes  sanctorum.  Nihil  enim  est  in  huma¬ 
nitate  solitarium,  nihil  est  solivagum;  et  saepe,  unius  vitae 
flagitiosae  impedimentum,  est  omnium  meritorum,  in  genere 
humano,  destructio.  Ergo,  ne  hominis  malignitas  bonitatem  Dei 
vacuabit?  In  bonos  praevalebunt  mali?  Nihilum, entia  destruet? 
sed  tunc,  de  iustitia,  de  potentia,  de  sapientia,  de  misericordia, 
de  bonitate  Dei,  actum  esset  (1)  ». 


(1)  Confer.  47-1848. 

330.  Q.  Au  homini  dari  potuerit  liberum  arbitrium  infle¬ 
xibile  per  naturam? 

R.  Impossibile  fuit  ,  hominem,  vel  aliquam  creaturam  ra¬ 
tionalem  ,  per  naturam  habere  liberum  arbitrium  inflexibile 
ad  malum.  Hoc  enim  ex  Duce  nostro  «  repugnat  naturae  i- 
»  psius  creaturae  rationalis ,  et  a  parte  principii  initialis,  et 
»  a  parte  termini  finalis ;  et  hoc  patet  sic ;  si  enim  liberum 
»  arbitrium  creaturae  rationalis  fleret  naturaliter  ad  malum 
»  inflexibile,  aut  hoc  esset,  propter  ipsius  arctationem  ad  bo- 
»  num  ,  aut  propter  ipsius  determinationem.  Si  propter  ar- 
»  ctationem  ,  ut  sic  faceret  bonum  ,  sicut  lapis  tendit  deor- 
»  sum,  iam  certe  liberum  arbitrium,  nec  esset  liberum  ,  nec 
»  opus  eius  esset  laude  dignum;  et  ita,  ineptum  esset  ad  fi- 
»  nem,  propter  quem  est  factum,  videlicet  ad  laudis  et  glo- 
»  riae  praemium  assequendum.  Si  autem  inflexibile  esset  ad 
»  malum  propter  determinationem,  quia,  sic  potens  esset,  per 
»  propriam  naturam,  in  bonum,  ut  non  posset  deficere  in  malo, 
»  sicut  est  de  libero  arbitrio  divino  ,  quod  ad  sola  bona  de- 
»  terminatum  est,  iam  tale  liberum  arbitrium  careret  vani- 
»  tate,  per  naturam  suam;  ergo,  iam  non  esset  creatura,  nec 
)>  productum  ex  nihilo,  cum  omnis  creatura,  vanitati  subiecta 
»  sit;  et  ita,  hoc  esset  contra  naturam  principii  initialis,  quan- 
»  tum  ad  id,  quod  dicimus,  creaturam  rationalem,  ex  nihilo 
»  esse  productam.  Repugnante  igitur  natura  rationali  crea- 
»  turae,  et  ex  parte  initialis  principii,  et  exparte  finalis ter- 
»  mini,  impossibile  fuit,  hominem,  vel  aliam  quamcumque  crea- 
»  turam  rationalem,  liberum  arbitrium  habere  per  naturam 
»  ad  malum  inflexibile  (1)  ». 

331.  Q.  Utrum  homini  datum  fuerit  naturale  adiutorium, 
per  quod  posset  tentationi  resistere,  absque  gratia  ? 

R.  Aliquem  posse  resistere,  virtute  propria,  tentationi  dia¬ 
bolicae,  absque  omni  gratia,  intelligi  potest  dupliciter,  ex  Ma¬ 


ti)  II.  Sent.  dist.  24,  art.  1,  q.  1. 

gistro.  «  Aut  ita,  quocl  excludatur  continuatio  divinae  influen- 
»  tiae,  aut  ita,  quod  excludatur  appositio  novae  gratiae.  Pri- 
»  mum,  simpliciter  est  impossibile:  nunquam  enim  liberum 
»  arbitrium,  malae  suggestioni  resisteret,  nisi  Deus,  suae  bo- 
»  nitatis  influentia  continua  ,  in  bono  conservaret.  Secundo 

))  modo,  veritatem  habet,  pro  statu  innocentiae .  Magna  e- 

»  nim  erat  in  primo  homine  liberi  arbitrii  ab  omni  labe  et 
»  corruptione  immunitas,  atque  naturalium  potentiarum  ani- 
»  mae  sinceritas  et  vivacitas,  et  per  hoc,  poterat  evitare  et 
»  repellere  suggestionem  diabolicam;  nec  indigebat  ad  hoc. 
»  apponi  sibi  novam  gratiam,  cum  respectu  huius  nulla  esset 

»  in  eo  difficultas.  Nulla  difficultas,  quia  liberum  arbitrium . 

»  est  potestas  servandi  rectitudinem  propter  se;  sed  liberum 
»  arbitrium  est  potentia  naturalis;  ergo  per  naturalem  po- 
»  tentiam,  absque  addita  gratia,  homo  poterat  servare  recti- 
»  tudinem,  sive  iustitiam.  Sed  servando  rectitudinem,  tenta- 
»  tioni  non  consentiret,  imo  resisteret  et  superaret;  ergo  na- 
»  turale  adiutorium  homini  datum  fuit,  per  quod  posset  non 
»  peccare.  Nulla  difficultas  ,  quia  homo  in  puris  naturalibus, 
»  aut  igitur  posset  resistere  diabolo  suadenti,  aut  non;  si  non, 

»  et  nullus  peccat  in  eo,  quod  vitare  non  potest:  ergo,  si  con- 
»  sentiret  tentationi  diabolicae ,  non  peccaret ;  quod  est  im- 
»  possibile.  Si  sic:  ergo  per  naturale  adiutorium ,  sine  gratia 

»  superaddita ,  superare  poterat  adversarium  ,  ergo  etc . 

»  Nulla  difficultas,  quia  natura  nulli  dat  esse,  quin  etiam  det 
»  ei  aliquam  potentiam  permanendi;  cum  non  deficiat  in  ne- 
»  cessariis;  unde,  sicut  aliquid  naturaliter  propagatur,  sic  et- 
»  iam,  naturali  virtute,  in  esse  conservatur;  si  ergo  liberum 
»  arbitrium  homini  datum  ,  per  naturam  propriam ,  innocens 
»  erat,  et  immune  a  culpa:  ergo  per  naturam  propriam,  abs- 
»  que  omni  gratia,  permanere  poterat  in  sua  innocentia;  ergo 

»  etc .  Nulla  denique  difficultas  ,  quia  rectitudo  voluntatis 

»  solo  actu  voluntatis  servatur;  qui  enim  rectus  est,  obliquus 
»  esse  non  potest,  quamdiu  vult  esse  rectus;  sed  nihil  tam 

»  est  in  voluntate  nostra ,  quam  ipsa  voluntas  ,  nihil  facilius 
»  homini  recto,  quam  velle  rectitudinem :  si  ergo  liberam  ar- 
»  bitrium  hominis  ,  quantum  est  de  sua  conditione  primaria, 
»  rectum  erat,  absque  omni  gratia  superaddita,  rectitudinem 
»  servare  poterat;  et  sic  adversario  resistere,  et  tentationem 
»  superare  (1)  ». 

(1)  Loc.  cit.  q.  2. 

THEOLOGIA  NATURALIS 


331.  Q.  Quid  sit  theologia  naturalis? 

E.  Theologia  naturalis  est  scientia,  quae  dat  rationalem  no¬ 
titiam  de  primo  principio,  sive  de  Deo.  Dico  rationalem;  quia 
praeter  hanc ,  est  et  alia  duplex  notitia ,  visionis  scilicet  et 
revelationis,  prout  vel  lumine  gloriae,  vel  fidei,  de  Deo  loqui¬ 
tur.  Per  ea,  quae  facta  sunt  de  Deo  igitur  acturi,  haec  pars 
philosophiae  in  quatuor  capita  erit  distribuenda: 

In  primo  enim  de  Dei  existentia, 

In  secundo  de  Eius  essentia, 

In  tertio  de  attributis  Dei  absolutis, 

In  quarto  de  attributis  relativis  disseremus. 

CAPUT  I. 

DE  DEI  EXISTENTIA. 

332.  Q.  Utrum  Deus  sit  cognoscibilis  a  creatura? 

E.  Deus  a  creatura,  quantum  est  de  se,  est  clarissime  co¬ 
gnoscibilis;  esset  summe  cognoscibilis  etiam  nobis,  nisi  esset 
aliquis  defectus  a  parte  virtutis  cognoscentis:  qui  quidem  non 
tollitur  perfecte,  nisi  per  Deiformationem  gloriae.  Dico  cogno¬ 
scibilis  clarissime,  quantum  est  de  se;  et  Ducis  nostri  rationes 
multae  sunt.  «  Prima  ratio  est,  quia  anima  rationalis  est  ad 

»  imaginem  Dei:  sed....  mens  eo  est  imago  Dei,  quo  capax  Dei 
»  est ,  eiusque  particeps  esse  potest.  Capere  autem  non  est 
»  secundum  substantiam,  vel  essentiam,  quia  sic  est  in  omni- 
»  bus  creaturis:  ergo  per  cognitionem  et  amorem:  ergo  Deus 
»  est  per  se  cognoscibilis.  Secunda  ratione  ostenditur  sic:  omnis 
»  cognitio  spiritualis  fit  ratione  lucis  increatae  ,  ut  dicit  Au- 
»  gustinus  in  soliloquiis:  sed  lux  est  maxime  cognoscibilis  ipsi 
»  animae;  ergo  etc....  Tertia  ratio  est,  quia  cum  flat  cognitio 
»  aliquorum  per  praesentiam ,  aliquorum  per  similitudinem , 
»  illa  verius  cognoscuntur ,  quae  cognoscuntur  per  praesen- 
»  tiam :....  sed  Deus  est  ipsi  animae  unitus  per  praesentiam  : 
»  ergo  Deus  verius  cognoscitur,  quam  alia  quae  cognoscuntur 
»  per  similitudinem.  Quarta  ratio  est,  quia  sicut  se  habet 
»  summa  bonitas  ad  dilectionem ,  sic  summa  veritas  ad  co- 
»  gnitionem;  sed  summa  Bonitas  est  summe  amabilis  ab  affe- 
»  ctu;  ergo  summa  Veritas  est  summe  cognoscibilis  ab  intel- 
»  lectu.  Ultima  ratio  est,  quia  unumquodque  efficacius  potest 
»  in  id,  ad  quod  naturaliter  ordinatur;  sed  intellectus  noster 
»  naturaliter  ordinatur  ad  cognitionem  summae  lucis;  ergo 
»  illa  maxime  cognoscibilis  est  ».  Haec  autem  cognitio  est  ap¬ 
prehensionis,  non  comprehensionis.  Haec  enim  dicit  proportio¬ 
nem  aequalitatis,  et  aequiparantiae,  et  talis  non  est  in  anima 
respectu  Dei;  quia  anima  est  finita,  sed  Deus  est  infinitus.  Illa 
autem  dicit  proportionem  convenientiae,  et  talis  est  in  anima 
respectu  Dei,  quia,  quodam  modo,  est  anima  omnia,  per  assi- 
milationem  ad  omnia,  quia  nata  est  cognoscere  omnia.  Et 
maxime  est  capax  Dei  per  assimilationem,  quia  est  imago  et 
similitudo  Dei.  Neque  obiicias,  infinitum  non  capi  a  finito;  nam 
hic  non  agitur  de  infinito  molis,  sed  de  infinito  cum  simplicitate 
ut  Deus;  et  tale  infinitum,  quia  simplex  est,  ubique  totum  est. 
Quia  vero  infinitum,  in  nullo  sic  est,  quin  extra  illud  sit,  et 
sic  intelligendum  est  in  cognitione  Dei  (1). 

(1)  I.  Sent.,  dist.  3,  q.  1,  art.  1,  par.  1,  in  tota  quaest. 

333.  Q.  An  Deus  sit  cognoscibilis  per  creaturas  ? 

R.  Quia  relucet  causa  in  effectu,  et  sapientia  artificis  ma¬ 
nifestatur  in  opere;  ideo  Deus  qui  est  artifex  et  causa  crea- 
tuiae,  per  ipsam  cognoscitur.  Et  ad  lioc  Doctoris  nostri  mul¬ 
tiplex  est  ratio.  «  Una  est  propter  convenientiam....  quia  omnis 
»  creatura  magis  ducit  in  Deum,  quam  in  aliquid  aliud.  Alia 
»  propter  indigentiam ,  quia  cum  Deus,  tamquam  lux  summe 
»  spiritalis,  non  possit  cognosci  in  sua  spiritualitate  ab  intel- 
»  lectu,  quasi  materiali  luce  indiget  anima,  ut  cognoscat  ip- 
»  sum,  scilicet  per  creaturam.  Tertia  est  propter  magnitudi- 
»  nem  creaturae;  ex  pulchritudine  enim  circumscriptae  crea- 
»  turae,  pulchritudinem  suam,  quae  circumscribi  non  potest, 
»  facit  Deus  intelligi.  Quarta  est  propter  causam ;  contingit 
»  enim  non  solum  effectum  cognosci  per  causam,  sed  causam 
»  per  effectum;  ergo  si  Deus  est  causa  operans  secundum  suam 
»  nobilitatem,  et  creatura  effectus,  poterit  Deus  cognosci  per 
»  creaturam.  Sensibile  enim  est  via  cognoscendi  intelligibile: 
»  sed  creatura  est  sensibilis,  Deus  est  intelligibilis :  ergo  per 
»  creaturam,  est  devenire  in  cognitionem  Creatoris.  Ultima  de- 
»  nique  ratio  est  propter  similitudinem;  contingit  enim  simile 
»  cognosci  per  simile:  sed  omnis  creatura  est  similis  Deo,  vel 
»  sicut  vestigium,  vel  sicut  imago ;  ergo  per  omnem  creatu- 
»  ram  contingit  cognosci  Deum  (1). 

334.  Q.  An  in  omni  statu  cognoscatur  Deus  per  creaturas? 

R.  Deus  cognoscitur  per  creaturas  a  viatoribus  tantum:  sed 

in  creaturis  a  viatoribus  semiplene,  a  comprehensoribus  au¬ 
tem  perfecte.  «  Aliud  enim,  iuxta  Magistrum,  est  cognoscere 
»  Deum  in  creatura,  aliud  per  creaturas.  Cognoscere  Deum  in 
»  creatura,  est  cognoscere  ipsius  praesentiam  et  influentiam 
»  in  creatura,  et  hoc  quidem  est  viatorum  semiplene;  sed  com- 
»  prehensorum  perfecte.  Unde  Augustinus  dicit....  quod  tunc 
»  expresse  Deus  videbitur,  quando  Deus  erit  omnia  in  omni- 


(1)  Loc.  cit.  q.  2,  par.  5. 

»  bus.  Cognoscere  autem  Deum  per  creaturam,  est  elevari  a 
»  cognitione  creaturae  ad  cognitionem  Dei,  quasi  per  scalam 
»  mediam:  et  hoc  est  proprie  viatorum....  Aliter  tamen  con- 
»  venit  homini  in  statu  naturae  institutae,  et  naturae  lapsae : 

»  quia  in  statu  primo  cognoscebat  Deum  per  creaturam,  tam- 
»  quam  per  speculum  clarum;  sed  post  lapsum,  cognovit  tam- 
»  quam  per  speculum  et  enigma ,  sicut  dicit  Apostolus,  pro- 
»  pter  obnubilationem  intellectus,  et  peiorationem  rerum  (1). 

335.  Q.  An  Deus  sit  nominabilis? 

R.  Licet  Deus  secundum  perfectam  expressionem  innomi¬ 
nabilis  sit,  tamen  secundum  semiplenam  nominationem  no¬ 
minabilis  dicitur.  «  Omne  enim,  ait  Doctor,  quod  se  exprimit 
»  verbo,  potest  se  exprimere  signo  verbi ;  sed  signum  verbi 
»  est  vox :  ergo  cum  Deus  suo  verbo  exprimatur,  potest  ex- 
»  primi  voce;  sed  quod  potest  voce  exprimi,  potest  nominari; 
»  ergo  etc....  Insuper  quod  convenit  intelligi,  convenit  signifl- 
«  cari,  sive  enunciari ;  sed  contingit  Deum  a  nobis  cognosci, 
»  hoc  certum  est,  ut  supra  probatum  est;  ergo  etc....  Denique 
»  quod  convenit  laudare,  convenit  et  nominare;  sed  Deum  con- 
»  venit  laudare,  imo  ipse  summe  laudabilis;  ergo  et  nomina- 
»  bilis ,  semiplene.  Diximus  semiplene.  Plene  enim  nominari 
»  nequit,  quia  sicut  Deus  sibi  soli  est  intelligibilis,  sic  sibi  soli 
»  est  effabilis  et  nominabilis,  non  alio  nomine,  quam  ipse  sit, 
»  nec  alio  verbo,  quam  ipse  sit.  Et  sicut  nobis  est  incompre- 
»  hensibilis,  ita  et  ineffabilis,  ita  etiam  innominabilis  »  (2). 

336.  Q.  Utrum  Deus  habeat  unum  nomen  vel  plura? 

R.  Dei  est  unum  nomon,  si  nomen  capiatur  pro  re  signifi¬ 
cata  essentiali,  et  pro  ratione  innotescendi  ex  parte  Dei:  plura 
si  pro  voce,  et  pro  significato  personali,  et  pro  ratione  inno¬ 
tescendi  ex  parte  creaturarum.  «  In  nomine  enim ,  ex  Duce 
»  nostro,  tria  sunt,  scilicet  vox,  et  significatio,  et  ratio  inno- 

(1)  Loc.  cit.  q.  3  in  conci. 

(2)  I  Sent.,  dist.  22,  q.  1  in  tota  quuest.  pnssim. 

»  tescendi.  Unde  et  nomen  multipliciter  accipitur.  Aliquando 
»  pro  voce  significante,  ut  cum  dicitur:  Petrus  est  nomen  A- 
»  postoli,  et  sic  constat  quod  in  Deo  sunt  plura  nomina.  Ali— 

»  quando  nomen  accipitur  pro  re  significata,  ut  cum  dicitur: 

»  bonum  et  honestum  sunt  idem  nomine,  et  sic  in  divinis  quo- 
»  dam  modo  est  dicere  nomem  unum ,  quodam  modo  plura. 

»  Si  enim  res  significata  dicatur  essentialiter,  sic  omnia  unum. 

»  Si  personaliter,  sic  plures,  et  plura  nomina  correspondentia. 

»  Aliquando  nomen  accipitur  pro  ipso  notamine,  sive  ratione 
»  innotescendi,  et  sic  dicendum  quodam  modo  nomen  unum , 

»  quodam  modo  plura.  Si  enim  accipitur....  ex  parte  Dei,  sic 
»  innotescit  per  virtutem,  quae  una  et  magna  est,  et  sic  unum 
»  nomen  Dei  est  et  Magnum  sive  Maximum....  Si  autem  ac- 
»  cipiatur  ratio  innotescendi,  ratione  creaturarum,  sic  diversa 
»  sunt  nomina.  Nam  Deus  innotescit  nobis  tripliciter,  scilicet 
»  per  causalitatem ,  per  ablationem  et  per  excellentiam ,  et 
»  secundum  hoc,  est  multitudo  nominum.  Si  enim  nominetur 
»  per  causalitatem,  multa  sunt  nomina,  quia  multos  habet  ef- 
»  fectus.  Si  per  ablationem,  multa  sunt  nomina,  quia  multa 
»  removentur,  scilicet  omnia  creata.  Si  per  excellentiam,  multa, 
»  quia  in  multis ,  in  omnibus  scilicet  conditionibus  nobilitatis 
»  excedit  creaturas  »  (1). 

337.  Q.  An  omnia  divina  nomina  translatitia  sint? 

R.  Non  omnia  nomina,  quae  dicuntur  de  Deo,  censeri  de¬ 
bent  translatitia ,  cum  quaedam  dicantur  proprie ,  licet  non¬ 
nulla  secundum  similitudinem  de  ipso  verificentur;  et  ratio  Ma¬ 
gistri  est  «  quia  cum  nos  cognoscamus  Deum  tripliciter,  sci- 
»  licet  per  effectum,  per  excellentiam  et  per  ablationem,  con- 
'>  stat  quod  omnibus  his  modis  contingit  Deum  nominare.  Si 
»  per  effectum,  nulla  est  ibi  translatio ;  pariformiter  si  per 
»  excellentiam;  similiter  si  per  ablationem.  Quoniam  transla- 
»  tio  attenditur  secundum  aliquam  similitudinem.  Omnes  enim 


(1)  Loc.  cit.  q.  2  in  conci. 

»  transferentes,  secundum  aliquam  similitudinem  transferunt. 
»  Et  propterea  aliter  dicendum  quod,  quaedam  sunt  nomina, 
»  quae  significant  rem,  cuius  veritas  est  in  Deo,  et  oppositum 
»  in  creatura,  ut  immensus,  et  aeternus;  et  talia  nullo  modo 
»  transferuntur,  nec  secundum  rem,  nec  secundum  impositio- 
»  nem.  Quaedam  significant  rem,  cuius  veritas  est  in  Deo,  et 
»  similitudo  eius  in  creatura ,  ut  potentia ,  sapientia ,  et  vo- 
»  luntas;  et  talia  nomina  transferuntur  a  creaturis  ad  Deum, 
»  non  secundum  rem,  sed  secundum  impositionem,  quia  prius 
»  imposita  sunt  creaturis  quam  Deo,  licet  prius  sint  in  Deo, 
»  ut  lapis  et  leo;  res  enim  significata  est  in  creatura,  sed  si- 
»  militudo  proprietatis ,  ut  stabilitas  et  fortitudo  est  in  Deo, 
»  et  ista  sunt  proprie  translatitia.  Concedendum  ergo  quod  in 
»  divinis  sint  aliqua  nomina  translatitia  non  omnia  »  (1). 

338.  Q.  Quotuplex  sit  genus  atheorum  ? 

R-  Triplex  est  genus  eorum,  qui  Deum  negant.  Qui  enim, 
ob  mentis  tarditatem,  omni  prorsus  Dei  cognitione  destituitur, 
atheus  negativus  dicitur.  Vocatur  atheus  positivus,  qui  agno¬ 
scere  Deum  detrectat,  vanis  innixus  cavillationibus.  Qui  au¬ 
tem  non  verbis,  sed  pravis  moribus  ita  vivit,  quasi  nullum 
timeat  Deum,  atheus  practicus  nominatur. 

339.  Q.  Utrum  sint  athei  negativi? 

R-  Nos  haud  fieri  posse  censemus,  ut  homo  quispiam,  ra¬ 
tionis  pleno  usu  dotatus,  Deum  penitus  ignoret.  Cognitio  enim 
Dei  existentis,  ita  est  facilis,  tamque  cito  in  mentem  venft,  ut 
nullus  inficiari  possit.  Quis  enim,  videns  tam  miram  et  bene 
dispositam  mundi  fabricam,  non  dicet:  Deus  est  hic?  Unde  Au¬ 
gustinus  :  haec  est  vis  verae  divinitatis  ,  ut  creaturae  ra¬ 
tionali  iam  ratione  utenti ,  non  omnino  ac  penitus  possit  ab¬ 
scondi  (2). 

340.  Q.  Utrum  sint  athei  practici  et  positivi  ? 


(1)  Loc.  cit.  q.  3. 

(2)  Tract.  in  Ioan.  cap.  6,  num.  4. 

Q.  Multos  esse  atheos,  qui  male  vivunt,  et  simulate  ac  fal¬ 
laciter  sibi  persuadent  Deum  non  esse ,  lugenda  experientia 
docemur,  sed  atheos  positivos  esse  posse  negamus.  Prava  enim 
educatione,  et  malis  affectibus  voluntate  vitiata  fieri  potest, 
ut  homo  aliquantulo  tempore  Deum  neget,  sed  sine  firma  animi 
persuasione.  Intellectus  enim,  et  ratio,  et  voluntas,  Deum  esse 
apertissime  demonstrant.  Ad  rem  Magister:  «  Aliquid  cogitare 
»  non  esse,  est  dupliciter:  Aut  in  ratione  falsi,  sicut  cogito  de 
»  hac:  Homo  est  asinus;  et  hoc  cogitare,  nihil  aliud  est,  quam 
»  quid  est,  quod  dicitur,  intelligere :  hoc  modo  potest  cogi- 
»  tari  non  esse  veritas  divini  Esse.  Alio  modo  est  cogitare 
»  cum  assensu,  sicut  cogito  aliquid  non  esse,  et  credo  non  esse : 

»  et  hoc  modo  aliquid  cogitare  non  esse,  quod  est,  potest  ve- 
»  nire ,  aut  ex  defectu  intelligentis ,  aut  ex  defectu  intelligi- 
»  bilis.  Defectus  autem  intelligentis  est  caecitas  vel  ignoran- 
»  tia;  ob  quam,  quia  ignorat  rem,  ideo  cogitat  ipsam  non  esse. 
»  Convenit  autem  dupliciter  esse  cogitationem  de  aliquo  ente, 

»  videlicet  si  est,  et  quid  est.  Intellectus  autem  noster  deficit 
»  in  cogitatione  divinae  veritatis,  quantum  ad  cognitionem  quid 
»  est,  tamen  non  deficit  quantum  ad  cognitionem,  si  est.  Unde 
»  Hugo:  Deus  ab  initio  sic  cognitionem  suam  in  homine  tem- 
»  peravit,  ut  sicut  nunquam  quid  esset,  poterat  ab  homine  com- 
»  prehendi,  ita  nunquam  quia  esset,  poterat  ignorari.  Quia  ergo 
»  intellectus  noster  nunquam  deficit  in  cognitione  Dei  si  est, 

»  ideo  nec  potest  ignorare  ipsum  esse,  similiter  non  cogitare  non 
»  esse.  Quia  vero  deficit  in  cognitione  quid  est,  ideo  frequenter 
»  cogitat  Deum  esse,  quod  non  est,  sicut  idolum,  vel  non  esse, 
»  quod  est,  sicut  Deum  non  iustum;  et  quia  qui  cogitat  Deum 
»  non  esse  quod  est ,  ut  non  iustum ,  per  consequens  cogitat 
»  ipsum  non  esse;  ideo  ratione  defectus  intellectus,  Deus  po- 
»  test  cogitari  non  esse,  sive  summa  veritas,  non  tamen  sim- 
»  pliciter  sive  generaliter,  sed  ex  consequenti,  sicut  qui  negat 
»  beatitudinem  esse  in  Deo,  negat  eam  esse.  Hoc  autem  modo... 
»  aliquis  intellectus  cogitat,  vel  cogitari  potest  divinum  Esse 

»  non  esse.  Alio  modo  potest  cogitari  aliquid  non  esse  propter 
»  defectum  a  parte  intelligibilis,  et  liuiusmodi  defectus  potest 
»  esse  dupliciter.  Aut  defectus  praesentiae;  aut  defectus  evi- 
»  dentiae.  Defectus  praesentiae,  utpote,  quia  non  semper,  quia 
»  non  ubique ;  aut  quia  quamvis  semper  et  ubique,  non  ubique 
»  totaliter.  Quia  non  semper  est,  aliquando  est,  aliquando  non; 
»  et  ideo  aliquando  vere  potest  cogitari  non  esse.  Similiter  de 
»  eo,  quod  non  est  ubique,  quia  eadem  ratione,  qua  potest  co- 
»  gitari  non  esse  hic,  potest  cogitari  non  esse  alibi.  Similiter 
»  de  eo  quod  secundum  partem  adest,  secundum  partem  ab- 
»  est.  Deus  autem  est  semper  et  ubique ;  et  totus  semper  et 
»  ubique ;  ideo  non  potest  cogitari  non  esse.  Hanc  rationem 
»  assignat  Anselmus  in  libro  contra  insipientem.  Non  solum 
»  propter  defectum  praesentiae ,  potest  cogitari  aliquid  non 
»  esse:  sed  etiam  propter  defectum  evidentiae,  quia  non  est 
»  evidens  in  se,  nec  est  evidens  in  probando.  Sed  divini  Esse 
»  veritas  est  evidens  et  in  se,  et  in  probando.  In  se,  quia  si- 
»  cut  principia  cognoscimus  in  quantum  terminos  (proprios) 
»  et  quia  causa  praedicati  clauditur  in  subiecto,  ideo  se  ipsis 
»  sunt  evidentia,  sic  et  in  proposito.  Nam  Deus,  sive  summa 
»  Veritas  est  ipsum  esse,  quo  nihil  melius  cogitari  potest;  ergo 
»  non  potest  non  esse,  nec  cogitari  non  esse.  Praedicatum  enim 
»  clauditur  in  subiecto.  Nec  tantum  habet  evidentiam  in  se': 
»  sed  etiam  ex  probatione,  quoniam  divinam  veritatem  esse, 
»  probat  et  concludit  omnis  veritas  et  natura  creata:  quia  si 
»  est  ens  per  participationem  et  ab  alio,  est  ens  per  essentiam 
»  et  non  ab  alio.  Probat  etiam  ipsam  et  concludit  omnis  in- 
»  telligentia  recta,  quia  omni  animae  eius  cognitio  est  impressa, 
»  et  omnis  cognitio  est  per  ipsam.  Probat  iterum  ipsam  et 
»  concludit  omnis  propositio  affirmativa.  Omnis  enim  talis  a- 
»  liquid  ponit:  et  aliquo  posito,  ponitur  verum:  et  vero  posito 
»  ponitur  veritas,  quae  est  causa  omnis  veri....  Concedendum 
»  est  ergo  quod  tanta  est  veritas  divini  Esse ,  quod  cum  as- 
»  sensu  non  potest  cogitari  non  esse,  nisi  propter  ignorantiam 

»  cogitantis ,  qui  ignorat  quid  est  quod  per  nomen  Dei  di- 
»  citur  »  (1). 

341.  Q.  Quibus  argumentis  evincatur  Deum  existere  ? 

R.  Deum  existere  multiplici  argumentorum  genere  evincit 
Magister  noster:  «  Omnis  enim  creatura  concurrit  ad  hoc  spe- 
»  culum  faciendum,  et  iungitur  in  hoc  speculo,  secundum  viam 
»  ordinis,  originis,  et  completionis.  Primo  tripliciter;  secun-  • 
»  dum  rationem  posterioris  ad  prius ,  et  inferioris  ad  supe- 
»  rius,  et  temporis  ad  aevum,  vel  aevi  ad  aeternitatem.  Ma- 
»  nifestum  enim  est ,  si  est  posterius  est  prius,  ergo  et  pri- 
»  mum;  ergo  in  isto  ordine, per  posteriora  ad  priora,  et  ad 
»  primum  pervenitur.  Omnia  enim  vel  sunt  posteriora,  vel  me- 
»  dia,  vel  prima.  Secundo  est  ordo  inferioris  ad  superius,  et 
»  superioris  ad  summum,  quae  habent  essentialem  ordinem,  et 
»  dependentiam,  secundum  ordinem  naturae;  et  non  dicitur 
»  hic  superius  et  inferius,  secundum  lineam  praedicamentalem, 

»  sed  secundum  magis  nobile,  et  minus.  Tertio,  est  ordo  tem- 
»  poris  ad  aevum ,  et  aevi  ad  aeternitatem ;  quia  si  est  ali- 
»  quid  propter  aliud  creatum,  et  illud  creatum  erit  propter 
»  increatum:  et  increatum  erit  propter  se.  Ut  si  est  res  tem- 
»  poralis,  propter  animam,  et  anima  propter  Deum ;  necessario 
»  ergo  Deus  per  se  est.  Secundum  ordinem  ergo  causalitatis, 

»  dignitatis ,  finis,  omnia  declarant  esse  primum  et  ultimum 
»  in  ratione  producendi;  sed  ultimum  in  ratione  flendi.  Hoc 
»  ergo  secundum  rationem  ordinis.  Alio  modo  creatura  dicit 
»  Deum  esse  secundum  rationem  originis:  ut  si  est  ens  crea- 
»  tum,  est  ens  increatum ;  et  si  est  ens  per  participationem, 

»  est  ens  per  essentiam;  si  est  ens  per  compositionem,  est  ens 
»  per  simplicitatem ;  et  si  est  ens  per  multiformitatem  ,  est 
»  ens  per  uniformitatem,  vel  identitatem.  Primo,  dicendum 
»  quod  omne  creatum  ponit  causam,  et  universitas  causato- 
»  rum  ponit  causam  primam  universalem.  Tunc  quaero  de 


(1)  I  Sent.,  dist.  8,  art.  1,  q.  2  in  conci. 

»  causa  illa:  aut  est  creata,  aut  non;  si  sic,  est  abire  in  in- 
»  finitum,  si  non,  liabeo  propositum.  Item  ens  per  partecipa- 
»  tionem,  ab  eo  habet  esse,  quod  est  ens  per  essentiam,  quia 
»  fluit  ab  eo.  Similiter  omne  compositum  est  a  componenti- 
»  bus;  similiter,  et  partes,  cum  sint  dependentes  ad  invicem, 
»  sunt  ab  aliquo  simplicissimo  absoluto.  Similiter  de  multifor- 
»  mitate;  si  enim  est  ens  per  multiformitatem,  est  ens  per  uni- 
»  formitatem,  ut  in  muneris,  quia  necesse  est  devenire  ad  uni- 
»  tatem ;  hoc  ergo  ratione  originis.  Tertio  modo  ratione  com- 
»  pletionis ;  si  est  esse  potentiale,  est  esse  actuale  ;  si  est  esse 
»  mutabile,  est  esse  immutabile;  si  est  esse  secundum  quid,  est 
»  esse  simpliciter ;  si  est  esse  dependens,  est  esse  absolutum; 
»  si  est  esse  in  genere,  est  esse  extra  genus.  Ens  autem  poten- 
»  tiale  venit  ex  actuali  esse,  necessario  in  diversum;  sed  in  eo- 
»  dem  esse  potentiale,  praecedit  esse  actuale.  Similiter  muta- 
»  bile,  est  fluens  ab  immutabili  fixo.  Similiter  creatura  essen- 
»  tialiter  dependens  a  primo,  et  materia,  et  forma,  et  etiam 
»  accidens  magis  dependet  a  Deo,  quam  a  suo  subiecto ;  quia 
»  Deus  potest  facere,  ut  sit  sine  subiecto,  ut  in  Sacramento  alta- 
»  ris :  sed  non,  quod  non  dependeat  ab  eo.  Similiter  si  est  ens 
»  secundum  quid,  erit  ens  simpliciter  in  his,  quae  nata  sunt  esse 
»  simpliciter;  ut  si  est  sapiens  secundum  quid,  est  sapiens  simpli- 
»  citer.  Similiter  ut  removeatur  instantia,  est  albus  dente;  ergo 
»  est  albus  simpliciter.  Si  est  ens  in  genere,  est  ens  extra  genus; 
»  ens  enim  in  genere  habet  differentias  coarctantes,  et  tale  non 
»  habet  posse,  esse  et  agere  universaliter.  Unde  Deus  est  ens 
»  extra  genus,  et  supra  genus.  Hae  igitur  speculationes  ordinis, 
»  originis,  et  completionis,  ducunt  ad  illud  esse  primum,  quod 
»  repraesentant  omnes  creaturae.  Hoc  enim  nomen  scriptum  est 
»  in  omnibus  rebus.  Et  sunt  hae  conditiones  entis,  super  quas 
»  fundantur  certissimae  illationes.  Unde  dixit  Auctor  in  libro 
»  de  Causis:  Prima  rerum  creaturarum  omnium  est  esse;  sed 
»  ego  dico:  prima  rerum  intelligentiarum  est  esse  primum  (1)  ». 


(1)  In  Hexaem.  serm.  10. 

Hae<;  eaclem  veritas  vividius  illustratur  illis  eiusdem  Docto- 
ns  verbis,  in  serm.  5  loc.  cit. :  «  Intelligentia  fertur  in  hanc 
»  lucem  tripliciter,  ratiocinando,  experiendo,  intelligendo,  ra- 
»  tiocinabiliter,  experimentaliter,  intelligentialiter.  Per  viam 
»  rationis  sic :  Si  est  ens  productum ,  ergo  est  ens  primum  , 
»  quia  effectus  ponit  causam.  Si  enim  est  ens  ab  alio  secun- 

»  dum  aliud,  et  propter  aliud:  ergo  est  ens  a  se,  secundum 

»  se,  et  propter  se.  Item  si  est  compositum,  oportet  esse 
»  simplex,  a  quo  habet  esse,  quia  omne  quod  recedit  a  sim- 
»  plicitate,  cadit  in  compositum.  Item  si  est  ens  permixtum, 
»  necesse  est  esse  ens  purum,  creatura  autem  nulla  pura. 
»  Item  si  est  ens  secundum  se  variatum,  necesse  est  esse  fi- 

»  xum,  quia  mobile  reducitur  ad  immobile....  Et  sic  semper 

»  quod  movetur,  movebitur  per  aliquod  fixum.  Item  si  dare 
w  alligatum,  ergo  absolutum.  Omnis  creatura  alligata  est 
»  alicui  generi  praedicamentorum:  sed  quod  alligatum  est,  non 
»  mutuum  dat  alteri  esse:  ergo  necesse  est  absolutum  esse,  a 
»  quo  recipiat  esse.  Item  si  est  ens  diminutum  ,  necesse  est 
»  esse  ens  perfectum....  Sic  fertur  intelligentia  ratiocinando: 

»  fertur  similiter  experiendo.  Sic  productum  respectu  primi 
»  defect  vum  est;  similiter  compositum  respectu  simplicis:  si- 
»  militer  permixtum  respectu  puri ,  et  sic  de  aliis.  Ergo  di- 
»  cuntur  privationes;  sed  privationes  non  cognoscuntur,  nisi 
»  per  habitus  suos.  Rectum  enim  est  iudex  sui  et  obliqui.  Et 
»  si  omnis  cognitio  fit  ex  praeesistenti  cognitione :  ergo  ne- 
»  cessario  intelligentia  experitur  in  se,  quod  habeat  aliquod 
»  lumen,  per  quod  cognoscat  primum  esse.  Sic  igitur  his  prae- 
»  suppositis,  intellectus  intelligit,  et  dicit ,  primum  esse  nulli 
»  vere  esse  convenit,  nisi  primo  esse,  et  ab  ipso  omnia  habent 
»  esse,  quia  nulli  inest,  nisi  primo  esse.  Similiter  simplex  esse, 

»  est  simpliciter  perfectum  esse ;  ergo  est,  quo  nihil  intelligitur 
»  melius.  Unde  Deus  non  potest  cogitari  non  esse,  ut  probat 
»  Anselmus.  Quando  anima  videt  hoc  familiariter,  primo  ra- 
»  tiocinando,  secundo  experiendo,  tertio  intelligendo,  tunc  ibi 
»  potest  quiescere  ». 

342.  Q.  An  praeter  allata  aliud  sit  argumentum  de  Dei  exi- 
stentia  ? 

R.  Allatis  rationum  momentis,  additur  aliud  ex  perpetuo  et 
constanti  omnium  gentium  consensu  depromptum,  quod  sic  ex¬ 
ponitur.  Constans  generis  humani  et  communis  consensus,  nequit 
esse  fallax;  sed  in  divinitate  admittenda  consentit  genus  hu¬ 
manum  ;  ergo  Deus  existit.  Maior  patet  ex  dictis  in  scientia 
logicali.  Minoris  testes  sunt,  tum  templa,  tum  altaria,  tum 
dies  festi  instituti  ubique  terrarum,  tum  sacerdotes,  tum  ri¬ 
tus,  quibus  divinitas  ab  omnibus  celebratur.  Huic  veritati  fa¬ 
vent  scriptores  tum  catholici,  tum  ethnici.  Pro  catholicis  scribit 
Clemens  Alexandrinus,  populos  omnes,  sive  orientem  colant, 
sive  littora  occidentis  ultima  teneant,  sive  ad  septentrionem, 
sive  ad  meridiem  habitent,  Dei  notitiam  habere  (1).  Pro  ethnicis 
pervulgata  est  sententia  illa  Ciceronis:  nulla  est  gens  tam  im¬ 
mansueta,  tamque  fera,  quae  non,  etiamsi  ignoret  qualem 
Deum  habere  debeat,  tamen  habendum  esse  sciat  (2).  Nec  quis 
mihi  dicat  opinionem  de  Deo  ortum  ducere  potuisse  ex  igno¬ 
rantia,  vel  ex  metu ,  vel  ex  praeiudicatis  populorum  sensi¬ 
bus,  vel  ex  sacerdotum,  et  legislatorum  fraude.  Nam  ignorantia 
a  Deo  abducit,  scientia  ad  eumdem  reducit,  iuxta  dictum  Ve¬ 
rulamii.  Timor  autem  Dei,  religionis  est  effectus  non  causa, 
quod  Deum  supponit.  Praeiudicium  vigere  potest  apud  aliquos, 
non  apud  omnes,  apud  rudes,  non  apud  doctos ,  tum  veterum 
tum  temporum  recentiorum.  Sacerdotes  Deum  subaudiunt;  de¬ 
nique  legislatores  ex  auctoritate  divina  leges  suas  constabilire 
adlaborantes,  supponunt  religionem,  et  religio  Deum  subaudit. 

343.  Q.  An  doctrina  seraphica  de  Dei  existentia,  falso  on- 
tologismo  faveat? 

R.  Ontologismo,  sive  sisthemati,  quo  statuitur  mentem  no¬ 
stram  intueri ,  sive  immediate  cognoscere  Deum  ,  et  ab  hac 

(1)  Lib.  5  Stromatum  num.  260. 

(2)  De  Legibus ,  lib.  1,  cap.  8. 

intuitione  omnem  esse  originem  nostrarum  cognitionum,  a  Mal- 
lebranche  et  Gioberti  invecto ,  non  solum  doctrina  seraphica 
non  favet,  sed  apertissime,  totis  nervis,  adversatur.  Adversa¬ 
tur  primo,  quia  nunquam  protulit ,  Deum  per  modum  obiecti 
immutantis  et  moventis  intellectui  inesse,  imo  aperte  negavit, 
non  solum  pro  praesenti  conditione,  sed  pro  statu  innocentiae. 
Adversatur  secundo,  quia  scripsit:  «si  quae  auctoritates  illud 
»  dicere  inveniantur,  quod  Deus  in  praesenti  ab  homine  vi- 
»  detur  et  cernitur,  non  sunt  intelligendae,  quod  intelligatur 
»  in  sua  essentia  (inferius  dicit  in  sui  substantia)  sed  quod  in 
»  aliquo  effectu  inferiori  cognoscitur  »  (1).  Adversatur  tertio, 
quia  in  Itinerario  aperte  dictavit  haec  verba;  «  cum  secun- 
»  dum  statum  conditionis  nostrae,  ipsa  rerum  universitas  sit 
»  scala  ad  ascendendum  in  Deum ,  et  in  rebus  quaedam  sint 
»  vestigium ,  quaedam  imago ,  quaedam  corporalia,  quaedam 
»  spiritualia,  quaedam  temporalia,  quaedam  aevi  aeterna,  ac 
»  per  hoc,  quaedam  extra  nos,  quaedam  intra  nos;  ad  hoc  quod 
»  perveniamus  ad  primum  principium  considerandum ,  quod 
»  est  spiritualissimum,  et  aeternum,  et  supra  nos ;  oportet  nos 
»  transire  per  vestigium,  quod  est  corporale,  et  temporale,  et 
»  extra  nos,  et  hoc  est  deduci  in  via  Dei.  Oportet  etiam  nos  in- 
»  trare  ad  mentem  nostram,  quae  est  imago  Dei  aevi  aeterna,  et 
»  spiritualis,  et  intra  nos,  et  hoc  est  ingredi  in  veritatem  Dei.  0- 
»  portet  etiam  nos  transcendere  ad  aeternum  spiritualissimum, 
»  et  supra  nos,  aspiciendo  ad  primum  principium,  et  hoc  est 
»  laetari  in  Dei  notitia  et  reverentia  maiestatis  »  (2).  Adver¬ 
satur  quarto:  capite  enim  secundo  scribit:  «  Omnes  creaturae 
»  istius  sensibilis  mundi,  animum  contemplantis,  et  sapientis 
»  ducunt  in  Deum  aeternum ,  pro  eo  quod  illius  primi  prin- 
»  cipii....  illius  aeternae  artis,  lucis  et  plenitudinis,  illius,  in- 
»  quam,  artis  efficientis,  exemplantis,  et  ordinantis,  sunt  um- 

(1)  II  Sent.,  dist.  23,  art.  1,  q.  3. 

(2)  Cap.  \, 


P.  BASILII. 

»  brae,  resonantiae,  et  picturae,  sunt  vestigia,  simulacra  et 
»  spectacula,  nobis  ad  contuendum  Deum  proposita,  et  signa 
»  divinitus  data.  Quae,  inquam,  sunt  sicut  exemplaria,  velpo- 
»  tius  exempla  proposita  mentibus  adhuc  rudibus ,  et  sensi- 
»  bilibus,  ut  per  sensibilia  quae  vident,  transferantur  ad  in- 
»  telligibilia,  quae  non  vident,  tamquam  per  signa  ad  signata.  » 
Adversatur  quinto ;  capite  enim  tertio,  falsis  ontologis  viam 
praecludit.  Nam  exorditur  a  facto  psicologico  memoriae,  in¬ 
tellectus  et  voluntatis ;  et  ex  his  potentiis  ad  veritatem  pri¬ 
mam  pertingit,  ab  effectu  ad  causam  assurgendo.  «  Considera 
»  igitur,  ait  Doctor,  harum  trium  potentiarum  operationes  et 
»  habitudines,  et  videre  poteris  Deum  per  te ,  tamquam  per 
«  imaginem,  quod  est  videre  per  speculum,  et  in  enigmate  ». 
Adversatur  denique;  quia  scientias  enumerans  ac  perstringens 
quibus  mens  humana  perficitur  et  informatur,  concludit :  «  o- 
»  mnes  autem  istae  scientiae  habent  regulas  certas  et  infal- 
»  libiles,  tamquam  lumina  et  radios  descendentes  a  lege  ae- 
»  terna,  in  mentem  nostram.  Et  ideo  mens  nostra,  tantis  splen- 
»  doribus  irradiata  et  superfusa,  nisi  sit  coeca,  manu  duci  po- 
»  test  per  se  ipsam  ,  ad  contemplandam  lucem  illam  aeter- 
»  nam  »  (1).  Sed  Divus  Bonaventura  affirmavit,  Deum  primo 
ab  anima  videri,  et  sine  ipso,  nihil  ipsam  videre  posse.  —  Af¬ 
firmavit  quidem  sed  diverso  ontologorum  sensu.  Seraphicus 
enim,  ut  perbelle  observat  Ludovicus  noster  a  Castroplanio, 
de  ea  visione  loquitur,  quae  conceptum  entis  universalissimi 
plene  resolvit;  plena  autem  resolutio  non  habetur,  nisi  assur¬ 
gendo  ad  summum  ens.  Cum  ergo  entis  idea  plene  resolvitur, 
primo  Esse  absolutum  occurrit  menti  et  per  ipsum,  alia,  sci¬ 
licet  ens  universalissimum ,  tum  particulare  finitum;  primum 
quidem,  quia  eius  intelligibilitas  nulla  foret,  nisi  illam  ab  in- 
telligibilitate  summi  Esse  participaret;  nec  eius  conceptus  o- 
mnium  imperfectissimus  et  potentialissimus ,  quo  minor  esse 


(1)  Loc.  cit.  cap.  3. 

non  potest,  secerni  valeret  a  conceptu  entis  perfectissimi  et 
actualissimi,  quo  maior  non  cogitatur,  nisi  istius  lux,  per  idea- 
lem  eius  repraesentationem  vel  similitudinem,  affulgeret  menti: 
Alterum  vero,  quia  ens  finitum,  qua  tale  plene  non  dignoscitur, 
nisi  eius  dependentia  ab  infinito  esse  perspiciatur.  Audiatur 
iterum  Bonaventura :  «  Ens  autem,  cum  possit  cogitari,  ut  di- 
»  minitum  et  ut  completum,  ut  imperfectum  et  ut  perfectum, 
»  ut  ens  in  potentia  et  ut  ens  in  actu,  ut  ens  secundum  quid 
»  et  ut  ens  simpliciter,  ut  ens  in  parte  et  ut  ens  totaliter,  ut 
»  ens  transiens  et  ut  ens  manens,  ut  ens  per  aliud  et  ut  ens 
»  per  se  ,  ut  ens  per  mixtum  non  enti  et  ut  ens  purum,  ut  ens 
»  dependens  et  ut  ens  absolutum,  ut  ens  posterius  et  ut  ens 
»  prius,  ut  ens  mutabile  et  ut  ens  immutabile,  ut  ens  simplex 
»  et  ut  ens  compositum  ;  cum  privationes  et  defectus  nulla- 
»  tenus  possint  cognosci,  nisi  per  positiones,  non  venit  intel- 
»  lectus  noster  ut  plene  resolvens  intellectum  alicuius  entium 
»  creatorum,  nisi  iuvetur  intellectu  entis  purissimi,  actualis- 
»  simi,  completissimi  et  absoluti;  quod  est  simpliciter  et  ae- 
»  ternum  ens,  in  quo  sunt  rationes  omnium  in  sua  puritate. 
»  Quomodo  autem  sciret  intellectus,  hoc  esse  ens  defectivum 
»  et  incompletum,  si  nullam  haberet  cognitionem  entis  absque 
»  defectu  omni  »  (1).  Diximus  ens  finitum,  qua  tale  plene  non 
dignosci ,  nisi  eius  dependentia  ab  infinito  esse  perspiciatur. 
Quamquam  enim  concedamus  ens  finitum,  hoc  ipso  quod  est, 
concipi  posse  praecise,  quatenus  est  entitas,  quin  mens  consi¬ 
deret  num  limitata  sit  vel  non ;  item  considerari  posse ,  uti 
finitum,  per  comparationem  ad  maiorem,  qua  caret,  perfectio¬ 
nem  ,  quae  tamen  non  sit  infinita ;  duplex  nihilominus  huius- 
modi  cognitio  plena  non  est,  quia  ex  ipsa,  relatio  ac  depen¬ 
dentia  haud  innotescit  entis  finiti  ab  infinito,  quod  causa  exi- 
stit  cur  sit  et  intelligatur  (2).  Nullus  igitur  error,  in  sera¬ 
ti)  Itin.  cap.  3. 

(2)  In  disquisitione  historico -theologica  Fr.  Ludovici  a  Ca - 
stroplanio,  pag.  73,  cap.  3. 


THEOLOGIA  NATURALIS. 


340 

phica  demonstratione, occurrit;  cuncta  e  converso  argumenta 
falsum  ontologismum  confodiunt,  et  severiori  methodo  ful¬ 
ciuntur. 


CAPUT  II. 

DE  ESSENTIA  DEL 

\ 

344.  Q.  Quid  sit  Deus? 

R.  Facilius,  dicimus  cum  Augustino,  quid  Deus  non  sit,  quam 
quid  sit.  Terram  cogitas  ?  non  est  hoc  Deus ;  mare  cogitas  ? 
non  est  hoc  Deus ;  omnia  quae  sunt  in  terra  ?....  non  est  hoc 
Deus;  omnia  quae  sunt  in  mari,  quae  volant  per  aerem?  non 
est  hoc  Deus ;  quidquid  lucet  in  coelo....  ipsum  coelum  ?  non 
est  hoc  Deus ;  Angelos  cogitas  ?  non  est  hoc  Deus ,  et  quid 
est?  (1).  Summe,  optime  (sic  eum  invocat  idem  Augustinus,  in 
libro  I.  Confessionum  cap.  4)  potentissime,  omnipotentissime, 
misericordiosissime ,  et  ditissime ,  secretissime  et  praesentis- 
sime;  pulcherrime  et  fortissime;  stabilis  et  incomprehensibilis; 
immutabilis,  mutans  omnia;  nunquam  novus,  nunquam  vetus; 
innovans  omnia  et  in  vetustatem  perducens  superbos  et  ne¬ 
sciunt;  semper  agens  semper  quietus;  colligens  et  non  egens; 
portans  et  implens  et  protegens;  creans  et  nutriens  et  per- 
ficiens;  quaeris,  cum  nihil  desit  tibi;  amas  nec  exstuas;  zelas 
et  securus  es;  poenitet  te  et  non  doles;  irasceris  et  tranquil¬ 
lus  es;  opera  mutas,  nec  mutas  consilium;  recipis  quod  inve¬ 
nis,  et  nunquam  amisisti;  nunquam  inops  et  gaudes  lucris;  nun¬ 
quam  avarus  et  usuras  exigis;  supererogatur  tibi  ut  debeas ; 
et  quis  habet  quidquam  non  tuum?  Reddis  debita  nulli  debens, 
dans  debita  et  nihil  perdens.  Quid  est  ergo  Deus ,  hoc  solum 
potui  dicere  quid  non  sit.  Erit  ne  ergo  inferendum  a  nobis, 
de  Dei  natura  nihil  prorsus  sciri  posse  cum  Iulio  Simon  ? 


(1)  E  narrationes  in  Psalm.  85,  num.  12. 

imo  contrarium ;  quia ,  qui  est  supra  omnia ,  quae  sunt ,  imo 
super  ipsum  esse ,  est  maxime  infinite  perfectus,  et  perfecte 
infinitus. 

345.  Q.  Quanta  sit  excellentia  divinae  essentiae  ? 

R.  Divinae  dignitatis  excellentia  tanta  est,  ut  verbis  uta¬ 
mur  Magistri  «  quod  mens  de  Deo  cogitans  deficit ,  cum  sit 
»  incomprehensibilis.  Sensus  eum  non  percipit,  cum  sit  invisi- 
»  bilis  ,  lingua  ipsum  non  explicat,  cum  sit  ineffabilis ,  locus 
»  eum  non  capit,  cum  sit  incircumscriptibilis.  Scriptura  eum 
s>  non  explicat,  cum  sit  inaestimabilis,  tempus  eum  non  mensu  - 
»  rat,  cum  sit  immensurabilis ;  virtus  eum  non  attingit,  cum 
»  sit  inaccessibilis ;  desideria  et  vota  transgreditur ,  cum  sit 
»  insuperabilis,  vel  incomparabilis ;  et  breviter,  omnis  crea- 
»  tura  ad  Deum  comparata  defectum  habet;  quia  finiti  ad  in- 
»  finitum,  nulla  est  proportio.  Ecce  patet,  quod  divina  excel- 
»  lentia  nullius  eget,  quia  sibi  sufficit.  Non  enim  indiget  cor- 
»  pore,  ut  sit;  nec  loco,  ut  alicubi  sit;  nec  tempore,  ut  aliquando 
»  sit ;  nec  causa,  ut  aliunde :  nec  forma,  ut  materia  sit ;  nec 
»  subiecto,  in  quo  subsistat,  vel  cui  assistat.  Sunt  et  alia,  quae 
»  soli  divinae  maiestati  conveniunt,  et  nulli  aliae  creaturae  , 
»  in  quibus  excellentiae  suae  dignitas  apparet;  sicut  est  esse 
»  omnipotentem,  omnibonum,  omniscientem,  quia  cognoscit  o- 
»  mnia,  praesentia,  praeterita  et  futura,  et  omnia  singularia 
»  simul  actu  solus  cognoscit  ea,  quae  subsunt  libero  arbitrio, 
»  et  cogitationes  hominum  solus  cognoscit  per  se  ipsum.  Item 
»  ad  ipsum  solum  pertinet,  ubique  praesentem  esse,  de  nihilo 
»  res  creare,  in  istanti  operari,  in  operatione  quietum  esse, 
»  mirabilia  facere  ex  auctoritate;  de  qualibet  creatura  facere 
»  quod  vult,  voluntatem  hominis  cognoscere,  in  ictu  oculi  mor- 
»  tuos  suscitare ,  essentiae  animae  illabi ,  peccata  dimittere  , 
»  gratiam  infundera,  in  igne  perpetuo  corpus  servare.  Quando 
»  aliquid  creaturae  convenit ,  quod  competit  Creatori,  tamen 
»  excellentius  de  Deo  dicitur.  Ut  si  in  creatura  est  potentia, 
»  in  Deo  sit  summa  potentia;  si  sapientia,  in  Deo  sit  summa 

»  sapientia  et  sic  de  aliis.  Augustinus  in  libro  de  Trinitate  , 
»  oportet  Deum,  ut  est,  et  summe  vivere,  et  cuncta  sentire,  at- 
»  que  intelligere,  nec  mori,  nec  corrumpi,  nec  mutari  posse ; 
»  nec  corpus  esse ,  sed  spiritum  omnium  potentissimum ,  iu- 
»  stissimum,  speciosissimum,  optimum,  beatissimum  fateamur. 
»  Potest  etiam  praeter  auctoritatem  ratiocinari ;  quia  bona 
»  sunt  excellentius  in  Deo,  quam  in  creatura,  quia  semper  est 
»  aliquid  nobilius  in  causa,  quam  in  causato:  videmus  etiam, 
»  quod  aqua  purior  est  in  fonte,  quam  in  rivo ;  radii  quoque 
»  solis  lucidiores  sunt  in  ipso  sole,  quam  in  aere,  et  dulcedo 
»  maior  est  in  meile,  quam  in  melito  »  (1). 

346.  Q.  Quomodo  dividantur  perfectiones  divinae  ? 

R.  Alii  perfectiones  divinas  dividunt  in  affirmativas,  et  ne¬ 
gativas,  prout  per  affirmationem  vel  per  negationem  aliquid 
de  Deo  praedicatur.  Ad  affirmativas,  omnipotentia,  omniscien- 
tia,  ad  negativas,  infinitas,  immensitas,  spectant.  Alii  distin¬ 
guunt  in  immanentes  et  transeuntes,  prout  nullam  vel  aliquam 
actionem  important.  Sic  simplicitas  ad  immanentes,  et  omni¬ 
potentia  ad  transeuntes  reducitur.  Alii  discernunt  in  perfe¬ 
ctiones  comunicabiles  et  non  comunicabiles ,  in  physicas  et 
morales.  Si  possunt  communicari  finitis  ,  communicabiles ,  si 
non,  incommunicabiles  dicuntur.  Si  spectant  ad  infinitam  Dei 
substantiam  appellantur  physicae,  si  ad  voluntatem,  morales 
vocantur.  Nos  autem  bifariam  distribuemus,  in  attributa  ab¬ 
soluta  et  relativa  ,  prout  considerantur  in  se  ipsis,  vel  rela¬ 
tiones,  ad  res  creatas,  important. 

347.  Q.  Utrum  sit  absolute  necessaria  haec  perfectionum 
distinctio  ? 

R.  Cum  humana  Dei  cognitio  a  perfectionibus  creaturae 
exordium  ducat,  lit  necessario,  ut  in  Deo  plura  distinguamus 
attributa ;  sive  ut  non  obvolvamur  in  omnimoda  confusione , 
dum  quaerimus  quid  sit  Deus:  sive  ut  in  manifestas  absurdi - 
tates  non  impingamus,  quando  de  Deo  est  eloquendum. 


(1)  Comp.  theol.  verit.  lib.  1,  cap.  21. 

348.  Q.  Quibus  elementis  constet  fundamentum  huius  par¬ 
titionis  ? 

R.  Duplici  elemento.  Primum  est  ipsa  infinita  Dei  perfe¬ 
ctio,  quae  licet  in  se  sit  una,  pluribus  tamen  aequivalet  per¬ 
fectionibus;  et  hoc  fundamentum  distinctionis,  est  Deo  intrin¬ 
secum.  Alterum  fundamentum  est  imperfectio  nostrae  mentis, 
et  modus,  quo  cognoscit;  et  illud  est  Deo  extrinsecum. 

349.  Q.  Utrum  in  Deo  sint  omnes  perfectiones? 

R.  Cum  Deus  sit  ens,  quo  nihil  melius  cogitari  potest,  hoc 
ipso  perfectiones  omnes  in  se  habeat  necesse  est ,  aliter  iam 
Deus  non  esset.  Omne  igitur,  quod  perfectionem  in  creatis  re¬ 
dolet,  in  Deo  reperitur,  ast  infinite  perfectius.  Unde  S.  Anselmus 
in  Monologio  c.  15.  Quidquid  igitur  de  illa  (divina  natura)  di¬ 
catur  non  qualis,  et  quanta,  sed  magis  quid  sit  monstratur.  Sed 
palam  est,  quid  quod  libet  bonum  summa  natura  sit,  summe  il¬ 
lud  est.  Illa  igitur  est  summa  essentia,  summa  vita,  summa  ratio, 
summa  salus,  summa  iustitia,  summa  sapientia,  summa  veritas, 
summa  bonitas,  summa  magnitudo,  summa  pulchritudo,  summa 
immutabilitas,  summa  incorruptibilitas,  summa  immortalitas, 
summa  beatitudo,  summa  aeternitas,  summa  potestas,  summa 
unitas.  Ecquis  porro  huiusmodi  ens  tam  perfectum  toto  corde 
non  diligat? 

350.  Q.  In  quanam  perfectione  sit  ponendum  constitutivum 
Dei  metaphysicum  ? 

R.  Circa  hanc  quaestionem ,  quatuor  sunt  philosophorum 
sententiae.  Prima  Nominalium ,  qui  in  cumulo  omnium  perfe¬ 
ctionum  constituunt;  secunda  Scotistarum ,  qui  constitutivum 
Dei  ponunt  in  infinitate  radicali ;  tertia  Thomistarum ,  qui  in 
actuali  intellectione.  Quarta  denique  sententia,  quae  efiecta 
est  communis,  est  illorum,  qui  in  asseitate,  Dei  constitutivum 
collocant.  Huic  opinioni  a  nobis,  pleno  animo,  adhaerendum  est. 
Essentiale  enim  constitutivum  rei  debet  esse  primo  et  per  se, 
debet  esse  distincti vum,  fons  et  omnium  radix,  debet  esse  in- 
rinsecum.  Atqui  haec  omnia  egregie  asseitati  competunt,  nam 

Dei  asseitas  tam  intima  est,  ut  nihil  ea  prius,  nec  intimius  co¬ 
gitari  possit;  distinctiva,  quia  discernit  a  creaturis,  quae  sunt 
ab  alio;  est  fons  omnium,  quia  ex  ipsa  reliqua  attributa  fluunt; 
denique  est  prima  et  per  se ,  quia  ex  asseitate  sequitur  ne¬ 
cessitas  habendi  omnes  perfectiones  possibiles.  Ergo  asseitas 
est  formale  Dei  constitutivum. 

351.  Q.  An  Deus  sit  in  aliquo  genere  determinato? 

R.  Esse  in  uno  genere  determinato  Deo  non  convenit.  Non 
convenit,  et  ratio  Doctoris  est  «  quia  Deus  est  bonus  sine  qua- 
»  litate,  magnus  sine  quantitate;  ergo  magnitudo  Dei  non  est 
»  in  genere  quantitatis,  nec  bonitas  in  genere  qualitatis;  ergo 
»  nec  substantia  in  genere  substantiae,  ergo  in  nullo  genere. 
»  Non  convenit  «  quia  omne  quod  est  in  genere  determinato, 
»  habet  esse  finitum  et  limitatum.  Deus  autem  est  infinitus  ; 
»  ergo  etc.  Non  convenit,  quia  quod  habet  in  se  res  plurium 
»  generum  est  compositum.  Deus  autem  est  simplicissimus;  ergo 
»  etc.  »  Sed  si  non  convenit  esse  in  uno  genere  determinato 
quia  omne  tale  habet  esse  arctatum  et  compositum ,  nec  in 
pluribus  generibus  esse  potest.  «  Aut  enim,  notat  citatus  Do- 
»  ctor,  aliquid  est  in  pluribus  propter  naturarum  et  proprie- 
»  tatum  diversitatem;  ut  album,  in  quantum  dicit  aliquod  sine 
»  re  album,  est  in  genere  substantiae,  sed  in  quantum  dicit 
»'  formam,  quae  est  albedo,  est  in  praedicamento  qualitatis. 
»  Aut  propter  generalitatem,  sicut  unum  et  ens ,  et  propter 
»  naturarum  multiplicitatem,  non  potest  Deus  esse  in  pluri- 
»  bus ,  quia  omne  tale,  compositum  est  et  multiforme,  Deus 
»  autem  simplex.  Non  propter  generalitatem,  quia  ens  tale, 
»  nihil  est  habens  distintinctum  a  rebus  creatis.  Deus  autem, 
»  est  habens  in  se  ens  distinctum  a  rebus,  et  habens  esse  sim- 
»  plex  et  infinitum;  et  ideo  nec  in  uno  genere,  nec  in  pluribus 
»  esse  potest  »  (1).  Dices  ergo  cum  Hegellianis,  Deum  esse  in¬ 
determinatum  et  impersonalem  ?  Absit ;  aliquid  enim  dicitur 


(1)  I  Sent.  dist.  8,  q.  4,  p.  2. 

determinatum  dupliciter,  primo  modo  ratione  limitationis,  alio 
modo  ratione  distinctionis.  Essentia  autem  divina  non  est  de¬ 
terminata  primo  modo ,  sed  secundo.  Deus  enim  distinguitur 
sed,  ut  scripsit  Doctor,  se  ipso  (1). 

CAPUT  III. 

DE  ATTRIBUTIS  DEI  ABSOLUTIS. 

352.  Q.  An  Deus  sit  unus  tantum? 

R.  «  Esse  plures  Deos,  non  solum,  ex  Duce  nostro,  non  est 
»  possibile  ,  sed  neque  intelligibile,  si  proprie  intelligatur  si- 
»  gnificatus  huius  nominis  Deus.  Deus  enim  dicit  simpliciter 
»  summum,  et  in  re  et  in  opinione  cogitantis.  Quia  in  re,  ideo 
»' omnia  ab  ipso  et  in  ipso,  et  ad  ipsum,  et  in  ipso  omnino 
»  est  status;  ideo  impossibile  est  intelligere,  salvo  hoc  intel- 
»  lectu,  quod  aliquid  sibi  pariflcetur  aliud  ab  ipso.  Item,  nihil 
»  maius  Deo  cogitari  potest,  nec  etiam  aequale,  quia  summum 
»  in  opinione,  ideo  impossibile,  et  non  intelligibile  est  ponere 
»  plures  deos.  »  Haec  eadem  veritas,  comprobatur  a  Duce  no¬ 
stro,  per  deductionem  ad  impcfssibile.  «  Si  sunt  duo  dii ,  aut 
»  unus  est  ubi  alius,  aut  non  est;  si  unus  ubi  alter,  ergo  unus 
»  in  altero,  cum  sint  eodem  modo  essendi.  Ergo  unus  est  al~ 
»  teri  materialis,  ergo  alter  non  est  Deus.  Si  unus  est  non  ubi 
»  alter ;  ergo  uterque  limitatus,  ergo  neuter  infinitus.  Insuper 
»  si  plures  sunt  dii  boni,  aut  unus  intelligit  alterum,  aut  non.  Si 
»  non,  ergo  uterque  ignorans;  si  intelligit,  aut  ergo  per  praesen- 
»  tiam,  aut  per  speciem,  aut  per  se  ipsum.  Si  per  praesentiam, 
»  ergo  unus  in  altero;  ergo  Deus  illabitur  Deo,  et  perficit  Deum. 
»  Si  per  speciem,  ergo  compositus.  Si  per  se  ipsum,  ergo  unus 
»  exemplar  alterius,  ergo  et  principium.  Denique,  si  duo  sunt  dii 
»  diversi,  quorum  uterque  est  summum  bonum,  #aut  unus  di- 
»  ligit  alterum,  ut  diligendus  est,  aut  non;  si  sic,  cum  uterque 


(1)  Loc.  cit.  ad  1. 

»  sit  summum  bonum,  uterque  est  diligendus,  amore  fruitio- 
»  nis;  ergo  uterque  fruitur  altero;  sed  qui  fruitur  alio  bono  a 
»  se,  illo  indiget;  ergo  unus  indiget  alio;  ergo  uterque  est  in- 
»  digens;  ergo  neuter  est  Deus:  ergo  unus  tantum  »  (1).  Ab¬ 
surdus  est  igitur  politeismus,  Gnosticorumque  doctrina,  qui 
plures  Deos,  aut  Eones  esse  docuere. 

353.  Q.  An  unum  solum  sit  principium  ? 

R.  Sicut  unus  Deus  solus  est,  sic  unum  solum  principium 
est ,  quod  multiplici  ratione  ostendit  Magister.  «  Primo  sic  : 

»  quoniam  si  duo  principia  sunt,  unum  scilicet  summe  bonum, 
»  et  aliud  summe  malum,  aut  communicant  in  existere  per  se, 
»  ut  Socrates  et  Plato,  aut  non.  Si  non,  ergo  alterum  illorum 
»  erit  ens  per  aliud  ,  et  ita  non  erunt  duo  principia.  Si  sic  , 

»  sed  existere  per  se  bonum  est,  malum  autem  plus  esset  ma- 
»  lum,  si  non  haberet  illud  bonum;  ergo  non  est  summe  ma- 
»  lum,  quia  si  esse  per  se  haberet,  hoc  ipsum  esse,  quod  est 
»  bonum,  summe  malum  esse  non  sineret.  Praeterea  in  crea- 
»  turis  quatuor  inveniuntur,  scilicet,  multitudo,  ordo,  imper- 
»  fectio  et  connexio.  Secundum  quodlibet  istorum  probatur 
»  unum  tantum  esse  principium.  Omnis  enim  multitudo  ab 
»  unitate  trahit  originem:  ergo  necesse  est  omnis  multitudinis 
»  unum  esse  principium.  Item,  omnis  ordo,  cum  habeat  prius 
»  et  posterius,  oportet,  quod  unum  habeat  principium.  Item.... 
»  omne  imperfectum,  ab  aliquo  simpliciter  perfecto  trahit  ori- 
»  ginem,  et  hoc  est  Deus  noster.  Item  omnis  connexio  diver- 
»  sorum,  causam  habet  suae  connexionis  et  conservationis  ad 
»  unum,  et  hoc  est  Deus  (2)  ».  Abnormis  est  igitur  dualismus 
Manicheorum ,  Persarum  et  Albigensium ,  qui  duo  posuerunt 
principia,  bonum  unum,  malum  alterum,  tum  ratione  dignita¬ 
tis,  tum  ratione  antecessionis,  tum  ratione  causalitatis. 

354.  Q.  An  cum  Dei  unitate  pugnet  personarum  pluralitas  ? 

% 

(1)  I  Sent.  dist.  2,  q.  1,  art.  1. 

(2)  In  Comp.  theol.  cerit.  lib.  1,  cap.  3. 

R.  Personarum  pluralitas  non  pugnat  cum  unitate  Dei,  imo 
est  ponenda;  et  sic  ostenditur  a  Magistro,  supponendo  de  Deo 
quatuor.  Primum  est,  quod  in  Deo  sit  summa  beatitudo.  Se- 
»  eundum  est,  summa  perfectio.  Tertium  est,  summa  simplici- 
»  tas.  Quartum  est,  summa  primitas.  Ex  prima  suppositione 
»  arguitur  sic :  ibi  est  summa  beatitudo ;  sed  ubicumque  est 
»  summa  beatitudo,  est  summa  bonitas,  summa  charitas,  et  sum- 
»  ma  iucunditas;  sed  si  est  summa  bonitas,  cum  bonitatis  sum- 
»  mae  sit  se  communicare,  et  hoc  est  maxime  in  producendo 
»  ex  se  aequalem,  et  dando  esse  suum;  ergo  etc....  Si  summa 
»  charitas,  cum  charitas  non  sit  amor  privatus,  sed  ad  alterum: 
»  ergo  requirit  pluralitatem;  item,  si  summa  iucunditas,  cum 
»  nullius  boni,  sine  socio,  sit  iucunda  possessio,  ergo  ad  sum- 
»  mam  iucunditatem  requiritur  societas,  et  ita  pluralitas.  Ex 
»  secunda  suppositione  arguitur  sic:  Ibi  est  summa  perfectio, 
»  sed  perfectionis  est  producere  talem,  qualis  ipse  est  in  na- 
»  tura;  ergo  necesse  est  ibi  esse  multiplicationem;  sed  hoc 
»  non  potest  esse  secundum  aliam  essentiam;  ergo  oportet, 
»  quod  sit  secundum  aliam  personam  sive  suppositum.  Ex  ter- 
»  tia  suppositione  arguitur  sic:  ibi  est  summa  simplicitas;  sed 
»  simplicitatis  est,  quod  aliqua  natura  sit  in  pluribus,  ut  patet 
»  in  universali,  sed,  ex  defectu  simplicitatis  est,  quod  numere- 
»  tur  in  illis;  ergo  si  in  Deo  est  simplicitas  in  nihilo  deficiens, 
»  est  in  pluribus  non  numerata  essentia,  ergo  etc....  Ex  quarta 
»  suppositione  arguitur  sic:  ibi  est  summa  primitas;  sed  quanto 
»  aliquid  est  prius,  tanto  foecundius  est .  et  aliorum  princi- 
»  pium;  ergo  sicut  essentia  divina,  quia  prima,  est  principium 
»  aliarum  essentiarum ;  sic  persona  Patris,  cum  sit  prima,  quia 
»  a  nullo  est  principio,  habet  foecunditatem  respectu  perso- 
»  narum;  sed  foecunditas  in  Deo,  respectu  Dei,  non  potest 
»  esse,  nisi  actui  coniuncta;  ergo  necesse  est,  plures  esse  per- 
»  sonas  (1)  ». 

(1)  I.  Sent.,  dist.  2,  q.  2,  art.  1. 

Magistri  rationibus  consonant  carmina  Vatis  divini  in  33 
Paradisi. 

Nella  profonda  e  chiara  sussistenza 
Deiralto  Lurae  parvemi  tre  Giri 
Di  tre  Colori  e  d'una  Contenenza. 

E  1’ un  dalTaltro,  come  Iri  da  Iri 
Parea  riflesso,  e  il  terzo  parea  fuoco, 

Che  quinci  e  quindi  egualmente  si  spiri. 


O  Luce  eterna,  che  sola  in  te  sidi, 

Sola  t’ intendi,  e  da  te  intelletta 
E  intendente,  te  ami  ed  arridi ! 

356.  Q.  Utrum  Deus  sit  summe  simplex? 

R.  Summa  simplicitas  est  in  Deo,  et  Magister  evincit  qua- 
tuor  argumentis.  Primum  argumentum  est  quia  «  omne  pri- 
»  mum  est  simplicissimum  :  quia  quanto  aliquid  prius  tanto 
»  simplicius;  sed  Deus  est  primum  in  genere  entium,  eo  quod 
»  nec  est,  nec  esse  potest,  nec  cogitari  prius;  ergo  est  ita  sim- 
»  plex,  quod  ipso  nihil  simplicius  esse  potest,  vel  cogitari;  ergo 
»  est  simplicissimum.  Secundum  argumentum  est,  quia  omne 
»  quod  est  quidquid  habet,  est  simplicissimum.  Deus  est  quid- 
»  quid  habet,  ergo  etc.  Prima  patet  in  se;  minor  probatur  sic: 
»  Deus  habet  potentiam,  sapientiam  et  sic  de  aliis:  aut  ergo 
»  est  sua  potentia,  aut  non.  Si  sic,  habeo  propositum.  Si  'non 
»  est  sua  potentia ,  cum  sit  potens  potentia,  habet  posse  ab 
»  alio;  ergo  Deus  est  ab  alio,  quod  si  hoc  est  falsum;  ergo  il- 
»  lud,  ex  quo  sequitur.  Tertium  argumentum  est,  quia  in  esse 
»  nobilissimo  debet  omnis  conditio  nobilitatis  poni  in  summo; 
»  sed  Deus  est  ens  nobilissimum,  et  simplicitas  est  conditio 
»  nobilitatis;  ergo  ponenda  est  in  Deo  in  summo ;  ergo  Deus 
»  est  summe  simplex.  Quartum  argumentum  est,  quia  quanto 
»  aliquid  simplicius,  tanto  potentius  in  virtute  et  e  converso, 
»  quia  virtus  unita  plus  potest,  quam  multiplicata ;  sed  Deus 

»  est  infinitus  et  immensus  virtute:  ergo  est  infinitus  simpli - 
»  citate:  ergo  in  Deo  est  summa  simplicitas  (1). 

357.  Q.  An  soli  Deo  conveniat  summe  simplicem  esse  ? 

R.  Soli  Deo  convenit  summa  simplicitas,  et  Magister  qua¬ 
druplici  modo  comprobat.  Primo  quia  «  nulla  creatura  est 
»  actus  purus,  quia  in  omni  creatura  differt  quo  est,  et  quod 
»  est;  ergo  in  omni  creatura  est  actus  cum  possibili ;  sed  o- 
»  mnis  talis  habet  in  se  multiformitatem,  et  caret  simplicitati; 
»  ergo  etc.  Secundo,  quia  omnis  creatura  habet  esse  finitum 
»  et  limitatum :  ergo  habet  esse  arctatum :  sed  ubicumque  est 
»  esse  limitatum,  est  ibi  aliquid,  quod  contrahit,  et  aliquid,  quod 
»  contrahitur ,  et  in  omni  tali  est  compositio  et  differentia ; 
»  ergo  ofhnis  creatura  est  composita ;  ergo  nulla  simplex,  ergo 
»  etc.  Tertio,  quia  omnis  creatura  habet  esse  datum  aliunde ; 
»  ergo  habet  esse  aliunde  acceptum;  ergo  nulla  creatura  est 
»  suum  esse;  ergo  in  omni  creatura  est  dependentia,  sive  dif- 
»  ferentia;  sed  nullum  tale  est  simplex  simpliciter,  ergo  etc. 
»  Quarto,  quia  omne  quod  est  post  primam  unitatem,  deficit 
»  ab  illa;  ergo  statim  cadit  in  dualitatem....:  ergo  omnis  crea- 
»  tura  est  a  prima  unitate;  ergo  omnis  creatura  est  ab  illa 

deficiens  (2)  ».  Ergo  soli  Deo  convenit  summa  simplicitas. 

358.  Q.  An  Dens  sit  immutabilis? 

R.  Deus  stabilis  manens  dat  cuncta  moveri,  ut  saepe  dixi¬ 
mus  cum  Boetio  ac  Duce  nostro,  unde  divina  essentia  est  im¬ 
mutabilis.  Immutabilis  quia  «  omnis  mutatio  aut  est  secundum 
»  substantiam,  aut  secundum  accidens.  Sed  Deus  non  mutatur 
»  secundum  substantiam,  quia  omne  tale  est  corruptibile:  Deus 
»  autem....  cum  non  habeat  principium,  est  incorruptibilis.  I- 
»  tem,  nec  secundum  accidens,  quia  in  Deo  non  est  accidens; 
»  ergo  nulla  in  eo  est  mutatio.  Immutabilis,  quia  omne  quod 
»  mutatur  per  prius  est  in  potentia,  quam  in  actu,  et  in  tali 

(1)  I.  Sent.,  dist.  8,  par.  2,  art.  1,  q.  1. 

(2)  I.  Sent.,  dist.  8,  par.  2,  art.  1,  q.  2. 

)>  differt  actus  a  potentia;  sed  Deus  est  purus  actus;  ergo  nullo 
»  modo  mutatur.  Immutabilis,  quia  omnis  mutatio,  aut  est  in 
»  statum  meliorem,  aut  deteriorem,  aut  parem;  sed  nullo  isto- 
»  rum  modorum  mutatur  divina  natura,  non  in  meliorem,  quia 
»  verissime  est;  non  in  deteriorem,  quia  a  semetipsa  est;  non 
»  in  aequalem,  quia  perfecta  est ;  ergo  nullo  modo  convenit 
»  divino  esse  mutabilitas  »  (1). 

359.  Q.  An  solus  Deus  sit  immutabilis  ? 

R.  Immutabilitas  sic  convenit  divinae  essentiae,  ut  nulli  con¬ 
venire  possit  creaturae;  et  Ducis  nostri  rationes  quinque  sunt: 
Prima  ratio  est:  «  quia  omne  vertibile  est  mutabile;  sed  omnis 
»  creatura  est  vertibilis,  omne  enim,  quod  a  versione  incipit 
»  in  versionem  tendit,  ergo  etc.  Secunda  ratio  est,  quia  omnb, 
»  quod  sibi  relictum  in  nihilum  cedit,  quantum  est  de  se  est 
»  mutabile ;  sed  omnis  creatura  est  huiusmodi ;  unde  Grego- 
«  rius:  cuncta  in  nihilum  tenderent,  nisi  manus  Conditoris  ea 
»  retineret,  ergo  etc.  Tertia  ratio  est,  quia  nullum  accidens,  de 
»  se  habet  stabilitatem ;  sed  esse,  omni  creaturae  accidit ... 
»  quia  ab  alio  venit :  ergo  omnis  creatura,  quantum  ad  esse 
»  est  instabilis.  Quarta  ratio  est,  quia  omne  vanum,  est  subie- 
»  ctum  variabilitati;  sed  omnis  creatura  vana,  cum  sit  ex  ni- 
»  hilo;  ergo,  sicut  omnis  creatura  vana,  nulla  immutabilis  est. 
»  Quinta  ratio  est,  quia  omne  mutatum  habet  in  se  mutabi- 
»  litatem;  sed  omnis  creatura  facta  est;  ergo  omnis  creatura 
»  mutata ;  ergo  nulla  immutabilis  »  (2).  Ergo  immutabilitas 
soli  Deo  convenit. 

360.  Q.  Utrum  Deus  sit  aeternus  ? 

R.  Deus  est  aeternus ,  quia  illud  est  aeternum  ,  quod  nec 
initium,  nec  finem,  nec  successionem  ullam  in  se  admittere  po¬ 
test:  sed  talis  est  Deus,  quia  si  aliquando  incoepisset  esse,  tum 
nec  unus,  nec  necessarius,  sed  contingens  esset,  quia  si  desi¬ 
ti)  I.  Sent.,  d.  8,  p.  1,  art.  2,  q.  1. 

(2)  I.  Sent.,  dist.  8,  art.  2,  q.  2. 

nere  posset,  non  essentia  sua,  sed  contingenter  exister et  et 
eius  cluratio  ab  alio  penderet,  quia  si  successionem  admitte¬ 
ret  esset  mutabilis;  sed  hoc  esse  non  potest;  ergo  Deus  est  ae¬ 
ternus.  Magister  noster  alteram  addit  rationem :  Si  (Deus) 

«  est  primum  perpetuans,  est  omnino  in  actu,  et  nihil  in  po- 
»  tentia ;  et  si  hoc,  cum  possit  facere  durare  aliud  in  infini- 
»  tum,  ipsum  est  actu  infinitum  duratione,  ergo  aeternum  »  (1). 
Insuper  summe  immutabile  nec  habet  posterius  nec  prius:  ergo 
aeternum.  Ad  hoc  explanandum  serviant  verba  Sancti  Petri 
Damiani,  qui  sic  loquitur.  «  Omnipotenti  itaque  non  est  heri 
»  vel  cras,  sed  hodie  sempiternum,  cui  nihil  desinit,  nihil  ac- 
»  cedit,  cui  nihil  est  varium,  nihil  a  se  diversum.  Illud  hodie, 
»  aeternitas  est  incommutabilis,  indefecti va,  inaccessibilis,  cui 
»  videlicet  nihil  addi,  nihil  valet  imminui.  Et  omnia,  quae  apud 
»  nos  elabendo  discurrunt,  aut  per  temporum  vicissitudines 
»  se  variant,  apud  illud  hodie  stant,  et  immobiliter  perseve- 
»  rant.  In  illo  scilicet  hodie,  dies  ille  adhuc  immobilis  est,  in 
»  quo  mundus  iste  sumpsit  originem;  in  illo  etiam  nihilomi- 
»  nus  est,  quo  iudicandus  est,  per  aeterni  iudicii  aequitatem  »  (2). 
Concludendum  est  igitur  cum  Magistro  «  sicut  Deus  ubique 
»  est,  et  tamen  nullo  loco  circumscribitur,  vel  continetur,  sic 
»  aeternus  est;  et  tamen  nullo  tempore  mensuratur.  Non  enim 
»  ei  competit  tempus  praesens,  nec  praeteritum,  nec  futurum; 
»  nam  tempus  praesens ,  manens  esse  non  habet ,  quia  per- 
»  transit,  Deus  autem  semper  idem  manet...  Similiter  tempus 
»  praeteritum  modo  non  est,  nec  habet  esse  subsistens;  sed  de 
»  Deo  dicitur  in  Psalmo  :  Ipsi  peribunt  tu  autem  permanes. 
»  Similiter  tempus  futurum  non  est,  sed  expectatur.  Deus  au- 
»  tem  semper  est.  Unde  Mercurius:  sola  monas  est  a  et  w,  sine 
»  a  et  a),  hoc  est  quia  Deus  est  principium  sine  principio  et 
»  linis  sine  line.  Cum  enim  simplex  sit  omnino,  non  habet  in 

(1)  I.  Sent.,  disl.  3,  par.  1,  dub,  5. 

(2)  Caiet,  Sanscverino,  Theolog.  natur,  opusc.  36,  cap.  8. 


352 


THEOLOGIA  NATURALIS. 


»  se  principium  contrarietatis ,  quod  est  causa  corruptionis 

»  Quid  autem  sit  aeternitas  secundum  rem ,  sciendum  quod 

»  proprie  dicitur  diuturnitas,  sine  principio,  et  sine  fine,  et  mu- 

»  tabilitate.  Et  secundum  hoc  convenit  aeternitas  soli  divinae 

»  naturae ,  in  qua  est  diuturnitas  immensa.  Aeternitas  vero, 

•  * 

»  secundum  etymologiam  dicitur,  quasi  extra  terminos,  quia 
»  termino  caret,  tam  initiali  quam  finali ;  sed  secundum  defi- 
»  nitionem  Boetii  in  Lib.  de  Consolatione  ,  aeternitas  est  in- 
»  terminabilis  vitae  tota  simul  et  perfecta  possessio....  Patet 
»  igitur  ex  praedicta  definitione,  quod  tres  ponuntur  ibi  con- 
»  ditiones ,  quae  sunt  inseparabiles  ab  aeternitate  increata , 
»  quae  Deus  est,  scilicet,  interminabilitas ,  ibi  interminabilis 
»  vitae  possessio.  Item  invariabilitas,  ibi,  tota  simul;  nihil  enim 
»  variabile  est  in  Deo,  sed  totum  simul.  Item  simplicitas,  ibi, 
»  perfecta.  Illud  enim  summe  perfectum  est,  cui  non  est  pos- 
»  sibilis  aliqua  additio.  Per  primum  separatur  Deus  ab  omni 
»  corruptibili.  Per  secundum  ab  omni  variabili.  Per  tertium 
»  ab  omni  composito  »  (1). 

361.  Q.  An  Deus  sit  immensus? 

R.  Immensus  est  ille,  qui  licet  sit  supra  omnia  per  excel¬ 
lentiam  suae  naturae,  tamen  habet  virtutem,  ut  sit  in  omni¬ 
bus  rebus  et  locis,  per  potentiam,  per  praesentiam,  per  es¬ 
sentiam.  Sed  talis  est  Deus,  quia  summe  simplex,  et  perfe-* 
ctissimus.  Quia  enim  summe  simplex,  ad  nihil  arctatur,  ideo 
in  omnibus  invenitur.  Quia  summe  simplex  ideo,  ut  loquitur 
Magister,  «  in  infinitum  virtuosissimus,  et  ideo  virtus  eius  in 
»  omnibus ,  et  virtus  idem  est  quod  substantia ,  et  ideo  ne- 
»  cesse  est,  quod  sit  in  omnibus  ».  Eadem  veritas  declaratur, 
ex  impossibili,  a  Doctore,  «  quia  si  Deus  est  in  una  re,  ita 
»  quod  non  in  alia;  aut  potest  esse  in  illa,  in  qua  non  est,  aut 
»  non:  si  non  potest,  ergo  non  est  omnipotens.  Si  potest  esse 
»  et  non  est,  cum  res  non  mutetur :  ergo  mutari  potest;  ergo 

(3)  In  Comp,  theot.  ver  it.  lib.  1,  cap.  18, 

»  si  Deus  non  est  in  omnibus  rebus,  aut  non  est  omnipotens, 
»  aut  mutabilis,  quorum  utrumque  est  impossibile  ».  Sed  est 
et  tertia  Doctoris  ratio  deprompta  a  debilitate  creaturae  : 
»  quia  creatura  habet  in  se  possibilitatem,  et  vanitatem,  et 
»  utriusque  causa  est,  quia  producta  est  de  nihilo.  Quia  enim 
»  creata  est,  et  accepit  esse  ab  alio,  qui  eam  fecit  esse,  cum 
»  prius  non  esset,  ex  hoc  non  est  suum  esse;  et  ideo  non  est 
»  purus  actus;  quia  habet  possibilitatem  et,  ratione  huius,  ha- 
»  bet  fluxibilitatem,  et  variabilitatem ,  ideo  caret  stabilitate, 
»  et  ideo  non  potest  esse,  nisi  per  praesentiam  eius,  qui  dedit 
»  ei  esse.  Et  exemplum  huius  apertum  est  in  impressione  for- 
»  mae  sigilli  in  aqua  ,  quae  non  conservatur  ad  momentum, 
»  nisi  praesente  sigillo.  Et  iterum,  quia  creatura  de  nihilo 
»  producta  est,  ideo  habet  vanitatem ;  et  quia  nihil  vanum  in 
»  se  ipso  fulcitur,  necesse  est  quod  omnis  creatura  substem- 
»  tetur  per  praesentiam  veritatis ;  et  est  simile ,  si  quis  po- 
»  neret  corpus  ponderosum  in  aere ,  quod  est  quasi  vanum  , 
■»  non  substentaretur,  sic  et  in  proposito  »  (1).  Deus  igitur  erit 
ne  ubique  localiter?  Hoc  non  dico,  maxima  enim  esset  in  Deo 
imperfectio.  Nam  quadruplex  est  conditio  loci  ad  locatum,  sci¬ 
licet,  continere,  salvare,  mensurare  et  terminare.  Continet  ut 
vas,  mensurat  ut  quantitas,  salvat  ut  natura,  terminat  ut  fi¬ 
nis.  Sed  Deus  secundum  nullam  harum  conditionum  compa¬ 
ratur  ad  locum:  ergo  Deus  non  est  ubique  localiter.  Attamen, 
si  non  est  ubique  localiter,  tamen  per  praesentiam,  ut  do¬ 
cet  Magister  «  supplet  loci  indigentiam.  Nam  locatum  per 
»  praesentiam  replet  distantiae  vacuitatem.  Deus  autem,  per 
»  praesentiam  replet  vacuitatem  essentiae;  et  illa  quidem  sine 
»  hac  esse  non  potest  »  (2). 

362.  Q.  An  soli  Deo  esse  ubique  conveniat  ? 

R.  «  Esse  ubique  convenit  soli  Deo  proprie  et  singulariter, 

(1)  I  Sent.,  dist.  37,  part.  1,  art.  1,  q.  1. 

(2)  Loc.  cit.  q.  2  in  conclus. 

»  ita  quod  nulli  convenit  ali,  nec  intelligi  potest  convenire,  si 
»  recte  intelligatur.  Et  prima  Doctoris  ratio  est,  quia  ubique 
»  esse,  est  Deum  esse;  secl  nulli  creaturae  convenit  Deum,  esse, 
»  imo  hoc  est  Dei  proprissimum;  ergo  nulli  creaturae  conve- 
»  nit  esse  ubique;  omnis  enim  creatura  est  certis  suae  naturae 
»  circumscripta  limitibus.  Secunda  ratio  est,  quia  omnis  crea- 
»  tura  per  se  existens  et  in  se,  est  hoc  aliquid;  sed  omne  quod 
»  est  hoc  aliquid,  est  singulare,  et  omne  singulare,  est  hic  et 
»  nunc  ,  et  nihil  tale  natum  est  esse  ubique :  ergo  solius  Dei 
»  est  esse  ubique.  Ultima  ratio  est ,  quia  conditio  ista ,  qua 
»  Deus  est  ubique,  convenit  Deo  ratione  suae  immensitatis; 
»  sed  immensitas  est  proprietas  solius  Dei  ,  quae  nulli  crea- 
»  turae,  potest  convenire;  ergo  nec  esse  ubique.  »  (1). 

363.  Q.  An  esse  ubique  ab  aeterno  Deo  conveniat? 

R.  Esse  ubique,  dupliciter  potest  accipi  de  Deo,  respondet 
Magister,  sicut  et  esse  semper.  «  Uno  enim  modo,  semper  im- 
»  portat  divinam  immensitatem,  secundum  durationem,  et  sic 
»  idem  est  quod  aeternitas,  et  convenit  Deo  aeternaliter.  Alio 
»  modo  connotat  simultatem  temporis,  et  sic  convenit  ei  a 
»  principio  temporis....  Ad  illud  quod  obiicitur,  quod  si  Deus 
»  non  fuit  ubique  et  modo  est,  ergo  est  mutatus  ,  dicendum, 
»  quod  non  sequitur,  quia  hoc  non  est  propter  mutationem  Dei, 
»  sed  rerum  »  (2).  Utputa  si,  aere  illuminato,  intelligatur  creari 
crystallus,  radius  incipit  esse  in  eo;  et  crystallo  amoto,  desi¬ 
nit  esse,  nulla  facta  mutatione  in  radio  (3). 

364.  Q.  An  Deus  sit  mutabilis  per  loca  et  tempora? 

R.  Hoc  affirmare  non  solum  est  impossibile,  sed  non  intel- 
ligibile  «  Quia  Deus ,  ex  Duce  nostro  ,  a  nullo  dependet  .  nec 
»  dependere  potest.  A  nullo  definitur  nec  potest  definiri...  Quia 
»  enim  est  immensus,  ita  est  intra  quod  extra:  quia  simplex, 


(1)  Loc.  cit.  art.  2,  q.  1. 

(2)  Loc.  cit.  q.  2  in  conclus. 

(3)  Loc.  cit.  p.  2,  q.  2. 

»  secundum  unum  et  idem,  est  intra  et  extra:  ideo  nec  di- 
»  mittitur,  nec  acquiritur  aliud  in  re,  nec  ab  ipso  itur  ad  ipsum, 
»  nec  dimittitur,  ut  alibi,  et  alibi  inveniatur  »  (1). 

365.  Q.  Quotuplex  sit  scientia  Dei;  et  an  Deus  omnia  co¬ 
gnoscat  ? 

R.  «  Sapientia  Dei,  licet  in  se  ipsa  non  diversiflcetur,  di- 
»  versa  tamen  sortitur  nomina.  In  quantum  enim  sapientia 
»  Dei  cognoscitiva  est  possibilium,  dicitur  scientia  sive  co- 
»  gnitio.  Item,  in  quantum  est  cognoscitiva  omnium,  quae  fiunt 
»  in  mundo,  dicitur  esse  visio;  in  quantum  est  cognoscitiva  eo- 
»  rum ,  quae  bene  fiunt ,  dicitur  approbatio  :  in  quantum  est 
»  cognoscitiva  futurorum,  dicitur  praevisio;  in  quantum  est  co- 
»  gnoscitiva  eorum,  quae  ab  ipso  Deo  facienda  sunt,  dicitur 
»  dispositio;  in  quantum  est  cognoscitiva  praemiandorum ,  di- 
n  (‘itur  praedestinatio;  in  quantum  est  cognoscitiva  damnando- 
»  rum,  dicitur  reprobatio.  Deum  autem  omnia  cognoscere  ma- 
»  gna  et  parva,  bona  et  mala,  temporalia  aeternaliter,  mu- 
»  tabilia  immutabiliter,  contingentia  infallibiliter,  futura  prae- 
»  sentialiter,  dependentia  i ndependenter,  creata  increate  »  (2) 
res  in  confesso  est  apud  omnes ,  et  multiplici  argumento  a 
Magistro  demonstratur.  Primum  est  ;  «  quanto  substantia  est 
»  spiritualior  atque  simplicior ,  tanto  plurium  est  cognitiva  ; 
»  sed  Deus  est  substantia  simplicissima  et  spiritualissima;  ergo 
»  est  omnium  cognitiva.  Secundum  est;  quia  Deus  est  Creator 
»  et  Remunerator;  sed  in  quantum  Creator,  est  artifex,  in 
»  quantum  Remunerator,  iudex ;  sed  perfectus  artifex  cogno- 
»  scit  omnia  producta,  perfectus  iudex  omnia  remuneranda; 
»  sed  omnis  creatura  spectat  ad  artificium,  et  omne  bonum  et 
»  malum  ad  iudicium;  ergo  Deus  omnem  creaturam  cognoscit, 
»  et  omnem  bonitatem,  et  malitiam.  Tertium  est;  impossibile 
»  enim  est  aliquid  esse,  in  quo  non  sit  Deus,  per  praesentiam 

(1)  Loc.  cit.  p.  2,  q.  2,  art.  1  ad  4. 

(2)  Comp.  theol.  Gerit,  lib.  1,  cap.  29. 

»  essentiae,  ut  supra  probatum  est;  sed  cuicumque  praesens 
»  est,  per  essentiam  et  cognitionem;  ergo  impossibile  est,  ali— 

»  quid  Deo  esse  incognitum.  Quartum  est;  quia  si  esset  in  una 
»  re  ita,  quod  non  in  alia,  esset  eius  essentia  limitata;  ergo 
»  si  ita  cognosceret,  quod  aliqua  essent  incognita,  esset  eius 
»  cognitio  limitata  et  arctata,  et  imperfecta;  ergo  Deus  omnia 
»  cognoscit  bona  et  mala,  cognitione  simplicis  notitiae  ».  Dixi¬ 
mus  cognitione  simplicis  notitiae  «  quia  notitia  appiobationis 
»  connotat  complacentiam  voluntatis.  Hac  non  cognoscit  Deus 
»  omnia,  quia  nec  mala  nec  malos  »  (1). 

366.  Q.  An  Deus  possit  scire  plura  quam  sciat? 

R.  Cum  quaeratur  utrum  Deus,  possit  plura  praescire  vel 
scire,  aliter  est  iudicandum  de  praescientia,  quam  de  scientia. 
«  Nam  sicut  dici  consuevit,  triplex  est  Dei  cognitio,  non  quan- 
»  tum  ad  diversitatem  cognitionum,  sed  cognitorum,  scilicet, 
»  cognitio  approbationis ,  intelligentiae  et  visionis.  Cognitio 
»  approbationis,  est  sollummodo  de  eis,  ad  quae  se  extendit 
»  beneplacitum  voluntatis;  et  hoc  est  solummodo  de  his,  quae 
»  fiunt  et  bona  sunt;  et  haec  absque  dubio  potest  esse  plurium. 

»  Cognitio  vero  intelligentiae  dicitur  cognitio,  qua  Deus  cogno- 
»  scit  omne  possibile,  et  sibi  et  aliis;  et  hac  cognoscit  Deus  in- 
»  finita.  Et  haec  nullo  modo  potest  esse  plurium.  Cognitio  vi¬ 
ri  sionis  est  eorum,  quorum  ab  aeterno  fuit  praevisio;  et  haec 
»  solum  est  eorum,  quae  sunt,  vel  fuerunt,  vel  erunt;  et  haec 
»  cognitio  potest  esse  plurium,  quam  sit.  Et  quia  eiusdem  est 
»  haec  cognitio,  cuius  est  praescientia,  praescientia  potest 
»  esse  plurium.  Concedendum  ergo  est,  quod  scientia  Dei  ap- 
»  probationis  et  visionis  augeri  potest;  ea  vero  quae  est  sim- 
»  plicis  intelligentiae  nequaquam  »  (2). 

367.  Q.  An  Deus  eadem  cognitione  cognoscat  se,  et  alia  ? 

R.  Quoniam  divina  cognitio  a  rebus  non  dependet  nec  cau- 

(1)  Lib.  1  Sent.,  dist.  39,  1,  art,  1,  q.  2  in  fundam,  et  conci. 

(2)  Loc.  cit.  q.  3. 

satur,  sed  est  idem  quod  Deus,  et  Deus  eadem  essentia,  et  eo¬ 
dem  modo  se  habens;  ideo  una  cognitione,  et  eodem  modo 
cognoscit  Deus  se,  et  alia  a  se;  et  rationes  Doctoris  sunt.  «  Prima 
»  est,  quia  scientia  Dei,  est  sua  essentia,  et  suum  scire,  est  suum 
»  esse;  ergo  est  modus  cognoscendi  et  modus  essendi;  sed  unus 
»  est  moius  essendi  in  Deo  essentialis;  ergo  et  unus  modus 
»  cognoscendi.  Secunda  est,  quia  Deus  se  ipso,  et  non  alio  co- 
»  gnoscit  se,  et  se  ipso,  et  non  alio  cognoscit  alia;  ergo  una 
»  et  eadem  ratione  cognoscit  se  et  alia ;  sed  modus  cogno- 
»  scendi  attenditur  penes  rationem  cognoscendi ;  ergo  si  est 
»  eadem  ratio  cognoscendi  se  et  alia,  et  idem  est  modus  et 
»  una  cognitio.  Tertia  est ,  quia ,  si  alio  modo  cognoscit  se, 
»  alio  modo  creaturas  ,  ergo  cum  cognoscit  se  et  creaturas , 
»  variatur  in  cognoscendo ,  ergo  apud  eum  est  transmuta- 
»  tio ,  et  vicissitudinis  obumbratio ,  sed  hoc  est  impossibile ; 
»  ergo  etc.  »  (1). 

368.  Q.  An  Deus  mutabilia  immutabiliter  cognoscat? 

E.  Deus  mutabilia  immutabiliter  cognoscit,  ex  parte  suae 
cognitionis,  licet  cognita  obiecta  mutabilia  existant.  Et  ratio 
Doctoris  est  «  quoniam  in  eius  (Dei)  cognitione,  non  est  re- 
»  ceptio,  non  est  successio,  nec  est  oblivio;  et  ideo  quantum- 
»  cumque  res  sunt  mutabiles,  ipse  non  mutatur  in  cognoscendo 
»  mutabilitatem  earum.  Et  quamvis  nullum  sit  simile,  potest 
»  tamen  cogitari,  si  intelligatur  vel  cogitetur  oculus  fixus  in 
»  pariete,  qui  se  ipso  videat  transeuntes  sine  receptione,  et 
»  unico  aspectu  omnes  videat,  et  omnes  motus  ipsorum ,  quan- 
»  tumcumque  res  mutentur,  tamen  nec  oculus  mutatur,  nec 
»  eius  cognitio ,  et  sic  est  in  Deo.  Exemplum  autem,  ad  hoc 
»  intelligendum,  potest  sumi  a  contrario  sic.  Quia  enim  scientia 
»  causata  pendet  a  scibili,  et  non  e  converso,  ideo  potest  esse 
»  mutatio  circa  scientiam,  per  oblivionem  et  errorem  et  suc- 
»  cessivam  considerationem,  nulla  facta  mutatione  in  scibili. 


(1)  Loc.  cit.  art.  2,  q.  1. 

»  Sic  contrario  modo,  quia  scientia  divina  non  pendet  ex  re 
»  scita,  potest  esse  mutatio  circa  scibile,  nulla  mutatione  exi- 
»  stente  in  divina  scientia,  et  tamen  illa  scientia  totum  scit  ». 
Coeterum  de  hac  veritate  quatuor  sanctus  Doctor  alia  refert  ar¬ 
gumenta.  Primum  est  «  quia,  quod  nobilius  est,  Deo  attribuen- 
»  dum  est;  sed  nobilior  est  cognitio,  qua  cognoscitur  res  im- 
»  mutabiliter,  quam  qua  cognoscitur  mutabiliter:  ergo  etc... 
»  Secundum  est ,  quia ,  quod  est  in  aliquo,  est  in  eo  per  mo- 
»  dum  eius ,  in  quo  est,  et  hoc  verum  est  maxime  in  Deo,  in 
»  quo  omne  quod  est ,  est  ipsum,  sive  ipse  Deus ;  ergo  cum 
»  scientia  rerum  et  ipsae  res  cognitae  sint  in  Deo,  et  ipse  sit 
»  omnino  immutabilis;  sunt  ergo  in  Deo  immutabiliter.  Ter- 
»  tium  est,  quia  Dei  scire  est  suum  esse,  et  scientia  sua  est 
»  sua  essentia.  Si  ergo  sciret  mutabiliter,  esset  mutabilis;  quod 
»  omnino  in  ipso  est  impossibile.  Quartum  est,  quia  ubique  est 
»  mutabilitas,  ibi  nulla  est  certitudo.  Si  ergo  Deus  sciret  res 
»  mutabiliter,  sciret  incerte;  sed  incertitudo  est  conditio  de- 
»  decorans  cognitionem,  ergo  non  haberet  Dei  cognitio  per- 
»  fectam  nobilitatem  »  (1).  Sed  hoc  est  absurdum;  ergo  Deus 
mutabilia  immutabiliter  cognoscit. 

869.  Q.  An  Deus  cognoscat  universa  praesenter  ? 

R.  Cognoscere  omnia  praesenter,  dupliciter  cum  Doctore 
Seraphico  potest  intelligi.  «  Aut  quod  notetur  praesentialitas 
>>  a  parte  cognitorum,  et  sic  est  falsa,  quia  non  cognoscit  o- 
»  mnia  esse  vera  praesenter,  et  simul.  Aut  ita,  quod  notetur 
»  praesentialitas  a  parte  cognoscentis,  et  sic  habet  veritatem ; 
s>  et  ratio  huius  est,  quia  Deus  omnium  ideas  habet  praesen- 
»  tes,  et  simul,  per  quas  cognoscit  res  futuras,  ita  certitudi- 
»  lialiter,  sicut  si  essent  praesentes.  Et  iterum,  super  omnes 
»  illas,  simul  et  praesenter  se  convertit,  et  ita  simul  et  prae- 
»  senter  cognoscit.  Et  iterum,  praesens  suae  cognitionis  est 
»  praesens  simplicissimum,  quod  circumplectitur  omnia  tem- 


(1)  I  Sent.,  dist.  39,  q.  2. 

»  pora.  Ex  his  tribus  rationibus  simul  iunctis ,  dicitur  Deus 
»  omnia  praesenter  cognoscere.  Et  rationes  istae  ortum  habent 
»  ex  hoc,  quod  praesentialitas  divinae  cognitionis,  quae  qui- 
dem  aeternitas  est,  est  simplex  et  infinita.  Quia  simplex,  et 
»  ideo  semper  praesens;  quia  infinita,  ideo  sunt  ei  omnia  prae- 
»  sentia.  Et  exemplum  huius  ponitur  in  praesentialitate  Dei 
»  quantum  ad  rerum  existentiam,  secundum  quam  Deus  totus 
»  est  in  una,  et  ita  est  in  una,  ut  nihilominus  sit  et  in  alia. 
»  Et  hoc  est,  quia  simplex  est,  et  infinitus:  ideo  Deus  iudicat 
»  aliquid  esse  futurum,  sed  non  futurum  sibi;  et  omnia  prae- 
»  senter  cognoscit,  et  tamen  nihilominus  praescit  »  (1). 

370.  Q.  An  scientia  divina  sit  causa  rerum  ? 

R.  Scientia  divina  aliquo  modo  respectu  futurorum  est  causa, 
licet  in  sua  generalitate  non  semper  respectu  praesciti  dicat 
causam,  ut  respectu  mali.  «  Futurum  enim,  docente  Magistro, 
»  in  triplici  differentia  est.  Quoddam  enim  est,  cuius  Deus  est 
»  tota  causa,  ut  sunt  illa  quae  creantur.  Quoddam,  cuius  crea- 
»  tura  aut  eius  voluntas  est  tota  causa,  ut  sunt  defectus  et 
»  peccata.  Quoddam,  cuius  Deus  et  creatura  simul  sunt  causa, 
»  ut  sunt  opera  naturalia,  et  opera  moralia ,  quia  Deus  coo- 
»  peratur  creaturis.  Secundum  hoc  intelligendum,  quod,  re- 
»  spectu  primi  futuri,  divina  praescientia  est  tota  causa.  Re- 
»  spectu  vero  secundi  futuri,  nec  est  causa  tota,  nec  causa  ; 
»  quia  non  habet  causam  efficientem,  sed  deficientem,  est  ta- 
»  men  causa  sui  oppositi.  Respectu  vero  tertii  est  causa,  sed 
»  non  tota.  Concedendum  ergo  est,  quod  divina  scientia....  ali- 
»  quo  modo  respectu  futurorum  est  causa.  Tamen,  si  accipia- 
»  tur  in  sua  generalitate,  dicendum  quod  divina  praescientia 
»  semper  importat  causalitatem  aliquam.  Sed  non  semper  re- 
»  spectu  praesciti,  utputa  cum  praescitum  est  malum  »  (2). 
Ex  hac  doctriua  clare  fluit,  scientiam  divinam  non  esse  cau¬ 
ti)  Loc.  cit.  q.  3  in  conclus. 

(2)  I  Sent.,  dist.  38,  art.  i,  q.  1  in  conclus. 

satam  a  rebus,  sed  res  a  scientia  divina.  Si  enim  esset  cau¬ 
sata  a  re  aliqua,  cum  divina  scientia  sit  increata  et  res  creata, 
creatum  esset  causa  increati,  quod  absonum  est. 

371.  Q.  An  Deus  possit  in  omne  aliud  a  se  ? 

R.  Cum  divina  essentia  sit  omni  perfectione  perfecta,  et 
potentia  eius  sit  omnimoda  indivisione  indivisa ,  a  nullo  alio 
dependet,  nullo  alio  indiget :  hoc  ergo  modo  ponendum,  quod 
Deus  potest  in  aliud,  sive  aliud  a  se.  «  Bonum  enim,  ut  no- 
»  tat  Dux  noster,  est  diffusivum  sui;  sed  diffusio,  secundum 
»  quod  huiusmodi,  est  in  aliud;  ergo  bonum,  secundum  quod 
»  bonum,  potest  in  aliud,  aut  ergo  secundum  potentiam  suam, 
»  aut  alienam.  Si  secundum  alienam,  ergo  non  est  perfecte 
»  bonum  per  se.  Si  propter  potentiam  suam;  ergo  bonum,  se- 
»  eundum  quod  bonum,  potest  in  aliud ;  sed  Deus  est  summe 
»  bonus,  ergo  Deus  potest  in  omne  aliud  a  se.  Insuper  perfe- 
»  ctio  creaturae  est  in  hoc,  quod  possit  aliud  a  se  producere; 
»  si  ergo  omne  quod  perfectionis  est,  Deo  est  attribuendum  ; 
»  potentia  producendi  aliud,  Deo  est  attribuenda.  Denique  si 
»  Deus  nihil  aliud  a  se  potest;  ergo  nulli  ali  a  se  praeest;  ergo 
»  nec  aliquid  Deo  subest;  ergo  a  nullo  est  colendus,  a  nullo 
»  est  adorandus,  et  nihil  ab  ipso  omnino  est  quaerendum;  quod 
»  est  summum  inconveniens  secundum  omnes  »  (1). 

372.  Q.  An  Deus  omnia  possit? 

R.  Deus  omnia  potest,  dummodo  posse  dicat  potentiam,  et 
non  imperfectionem  claudat,  vel  impotentiam  significet.  «  Quae- 
»  dam  enim  sunt,  quae  dicunt  potentiam,  quantum  ad  modum 
»  dicendi ;  dicunt  tamen  impotentiam  a  parte  rei ,  ut  posse 
»  mori,  posse  corrumpi.  Propter  hoc  intelligendum,  quod  quae- 
»  dam  sunt,  quae  posse,  est  potentiae  simpliciter  et  perfectae, 
»  ut  posse  intelligere,  diligere,  et  operari.  Quaedam  sunt,  quae 
»  posse,  est  potentiae,  tamen  imperfectae,  ut  currere  et  am- 
»  bulare;  isti  enim  actus,  dicunt  simul  actionem,  et  passionem* 


(1)  I  Sent.,  dist.  42,  art.  1,  q.  1. 

»  sive  defectum  in  agente ;  quaedam,  quae  posse,  simpliciter 
»  est  impotentiae,  ut  privationes,  ut  posse  peccare,  deficere, 
»  loquendo  de  his,  ratione  privationis.  Secundum  hoc  intelli- 
»  gendum,  quod  cum  potentia  Dei  sit  perfectissima,  illa  po- 
»  test  Deus  per  se  et  in  se,  quae  sunt  potentiae  simpliciter  , 
>>  ut  intelligere  et  operari  ;  illa  vero ,  quae  sunt  imperfectae 
»  potentiae,  potest  quidem  non  in  se,  sed  per  se.  Per  se  potest 
»  ex  hoc,  quod  est  ibi  perfectionis,  et  potentiae.  In  se  non  potest 
»  propter  illud,  quod  est  ibi  impotentiae,  et  imperfectionis,  quae 
»  in  eo  non  cadunt.  Illa  autem,  quae  sunt  simpliciter  impoten- 
»  tiae,  nec  potest  in  se,  nec  potest  per  se.  Per  se  non  potest, 
»  quia  nihil  est  a  Deo,  quod  non  sit  a  Deo  per  se  et  immediate, 
»  hoc  autem  quod  est  defectus,  non  potest  esse  in  Deo,  nec  a 
»  Deo,  quia  Deus  non  deficit  in  essendo,  nec  in  agendo.  Si  ergo 
»  quaeratur,  utrum  Deus  possit  omne,  quod  potest  aliud  agens, 
»  respondendum  est  non  simpliciter,  sed  cum  determinatione, 
»  scilicet  quod  potest  omne  quod  est  potentiae;  et  in  se  potest 
»  omne  quod  est  potentiae  simpliciter ,  et  perfectae ;  in  alio 
»  potest  quod  est  potentiae  imperfectae;  nec  in  se,  nec  in  alio, 
»  quod  est  omnimodae  impotentiae,  et  hoc  ipso  dicitur  omnipo- 
»  tens,  quia  potentia  eius  ad  omnia  sufficit,  et  in  nullo  deficit »  (1). 

373.  Q.  An  potentia  Dei  sit  infinita? 

R.  Potentia  Dei  est  infinita,  ex  demonstrationibus  Docto- 
ris,  «  quia  infinitum  dicitur  quod  non  habet  terminum ;  quia 
»  eius  posse  non  invenit  non  posse  ;  ergo  si  semper  invenit 
»  posse....  est  infinita  ».  Altera  Ducis  ratio  est  «  quia  omnis 
»  potentia  activa,  quae  potest  in  effectus  infinitos,  est  actu 
»  infinita;  divina  potentia  est  huiusmodi ;  ergo  etc.  Probatio 
»  primae:  si  potentia  est  pure  in  actu:  ergo  habet  totum  a- 
»  ctualiter,  quod  potest  habere :  ergo  si  totum  habet  actua- 
»  liter,  et  nihil  potest  ei  accrescere,  nec  de  novo  aliquid 
»  dare,  et  potentia,  ut  potens,  se  extendit  ad  infinita;  ergo 


(!)  Loc.  cit.  q.  2  in  conclus. 

»  actu  habet  iu  se  infinitatem.  Minor  patet,  quia  divina  po- 
»  tentia  nunquam  potest  in  tot  effectus,  quin  adhuc  possit  in 
»  plures ;  ergo  manifestum  est,  quod  sit  infinita.  Tertia  ratio, 
»  quia  omnis  potentia,  quae  potest  in  actus  infinitos,  si  om- 
»  nino  est  in  actu,  est  simpliciter  infinita;  sed  divina  virtus 
»  est  huiusmodi,  ergo  etc.  Maior  p  itet  sic  ;  sicut  se  habet  po- 
»  tentia  ad  potentiam,  sic  actus  ad  actum;  sed  actus  infini- 
»  tus  excedit  finitum  in  infinitum,  ergo  et  potentia  potentiam; 
»  ergo  si  potentia  est  omnino  in  actu,  est  infinita.  Minor  pa- 
»  tet,  quia  Deus  dicitur  durare  in  infinitum,  et  potest  creatu- 
»  ram  conservare  in  infinitum,  ergo  etc.  Quarta  ratio  est,  quia 
»  omnis  potentia,  quae  potest  super  extrema  in  infinitum  di- 
»  stantia,  est  infinita.  Sed  potentia  divina  est  huiusmodi,  quia 
»  de  nihilo  aliquid  facit,  et  inter  aliquid  et  nihil,  est  infinita 
»  distantia,  ergo  etc.  Ultima  ratio  est,  quia  omnis  potentia, 
»  quae  omnino  indifferens  est  ab  essentia,  est  infinita;  sed  di- 
»  vina  potentia  est  huiusmodi ;  ergo  etc.  Probatio  primae ; 
»  quandocumque  aliqua  duo  sunt  omnino  indistantia,  ubicumque 
»  est  unum, ibi  et  reliquum;  ergo  si  potentia  est  omnino  indi f- 
»  ferens  ab  essentia,  ubicumque  est  potentia,  et  essentia;  sed 
»  ubi  est  essentia,  ibi  est  centrum  potentiae:  ergo  ubicumque 
»  potest  potentia  talis,  potest  in  centro,  ergo  cum  nulla  potentia 
»  limitetur  in  centro  suo,  sed  amplius  possit,  aut  divina  poten- 
»  tia  nihil  potest,  aut  potest  quantum  vult;  et  sic  in  infinitum; 
•-»  ergo,  quantum  est  de  se,  potentia  illa  potest  in  infinitum 
»  operari;  sed  potentia  illa  omnino  est  indifferens  et  simplex; 
»  ergo  idem  est  ibi  latum  et  intensum;  ergo  si  extensive  est 
»  infinita,  et  intensive;  ergo  omnino  est  infinita.  Et  hoc  est  quod 

»  dicit  philosophus .  quod  virtus  quanto  magis  unita,  tanto 

»  magis  infinita;  cum  ergo  divina  potentia  sit  infinitissima, 

»  quia  est  omnino  idem  cum  sua  origine,  ubique  potest  tam- 
»  quam  in  sua  origine ;  ergo  numquam  invenit  non  posse  »  (1). 


(1)  I  Sent.,  dist.  43,  art.  1,  q.  1  in  fundam. 

374.  Q.  An  divina  potentia  possit  in  effectum  actu  infinitum? 

R.  Potentia  divina,  quamquam  sit  infinita,  in  effectum  actu 
infinitum  tamen  non  potest,  cum  id,  ex  Doctore  nostro,  neque 
sibi,  neque  creaturae  conveniat,  «  Sibi  non  convenit:  cum  enim 
»  summe  bonus  (Deus)  sit,  non  potest  aliquid  facere,  nisi  bonum, 

»  et  ita  non  potest  facere,  nisi  rem  ad  se  ordinatam.*  Quo  - 
»  niam  ergo  ordo  praesupponit  numerum,  et  numerus  prae- 
»  supponit  mensuram,  quia  non  ordinatur  ad  aliud,  nisi  nume- 
»  rata,  et  non  numerantur,  nisi  limitata:  ideo  necesse  fuit,  Deum 
»  facere  omnia  in  numero,  pondere,  et  mensura.  Nec  aliter  fa- 
»  cere  potuit,  nec  potest,  nec  infinitum,  nec  infinita  in  actu. 

»  Ratio  est  etiam,  quia  hoc,  nullo  modo,  convenit  creaturae. 
»  Infinitum  enim  in  actu,  est  actus  purus,  alioquin,  si  aliquid 
»  haberet  de  limitatione,  et  aretatione,  esset  finitum;  sed  quod 
»  est  actus  purus,  est  suum  esse  per  essentiam,  et  nihil  tale 
»  accipit  esse  ab  alia  essentia,  nec  ex  nihilo.  Si  ergo  crea- 
»  tura,  eo  ipso  quod  creatura,  aliunde  est,  et  ex  nihilo,  nullo 
»  modo  potest  esse  actus  purus,  nullo  modo  potest  esse  infi- 
»  nita;  et  si  non  potest  esse  una  infinita;  nullo  modo  possent 
»  esse  infinitae  secundum  numerum,  quia  necesse  est  illas 
»  plures  ad  aliquam  unam  creaturam  reduci;  sed  infinita  ad 
»  infinitum  reduci  est  impossibile ;  patet  ergo,  quod  potentia 
»  divina  non  possit  in  effectum  actu  infinitum.  Et  quod  ad  ali— 
»  quod  finitum  reducantur,  patet,  quia  necesse  est  ponere  or- 
»  dinationem  in  creaturis ,  non  tantum  ad  Deum ,  sed  etiam 
»  ad  se  invicem.  Summa  ergo  rationis  est,  quia  non  decet  Deum 
»  facere  creaturam,  nisi  ordinem  habeat  et  mensuram;  ratio 
»  est  ex  parte  creaturae,  quia  necesse  est,  omnem  creaturam 
»  esse  limitatam,  eo  quod  ex  nihilo,  et  eo  ipso  quod  compo- 
»  sita  est  »  (1). 

375.  Q.  Utrum  in  Deo  sit  ponere  voluntatem  ? 

j R.  Voluntas  est  in  Deo,  et  sic  a  Magistro  comprobatur  qua- 


(1)  I  Sent.  loc.  cit.  q.  3  in  conci. 

druplici  modo:  1.  «  Quia  voluntas  est  illud,  penes  quod  resi- 
»  det  inter  creata  summa  potestas.  Ergo  si  voluntas  de  se 
»  dicit  potestatem,  quia  omnibus  praesidet  in  regno  animae, 
»  et  nihil  potest  sibi  imperare :  sed  Deus  est  potentissimus , 
»  et  omne  quod  possibile  est,  sibi  attribuendum  est:  ergo  in 
»  Deo  est  voluntas. 

2.  «  Quia  voluntas  est,  in  qua  consistit  voluptas  summa, 
»  sive  felicitas.  Beatus  enim  est ,  qui  habet  omne  quod  vult, 
»  unde  nihil  delectatur,  nisi  habens  voluntatem  vel  aliquid  si- 
»  mile  voluntati :  sed  Deus  est  felicissimus,  in  quo  est  omnis 
»  felicitas,  et  iucunditas;  ergo  etc. 

3.  »  Quia  voluntas  est  illud,  penes  quod  residet  iustitia,  et 
»  aequitas.  Iustitia  enim  non  est  aliud,  quam  rectitudo  volun- 
»  tatis,  unde  non  habentia  voluntatem,  non  sunt  capabilia  iu- 
»  stitiae;  sed  Deus  est  iustissimus  secundum  omnem  intelle- 
»  ctum;  ergo  habet  voluntatem. 

4.  »  Quia  voluntas  est  vis,  secundum  quam  attenditur  sum- 
»  ma  liberalitas,  omnis  enim  liberalitas  venit  ex  amore;  sed 
»  constat,  quod  amor  est  actus  voluntatis;  in  Deo  autem  est 
»  ponere  summam  liberalitatem  ;  ergo  et  amorem,  et  volun- 
»  tatem  »  (1).  Sed  in  Deo,  cum  sit  voluntas  perfectissima,  ne 
credas  esse  conditiones  voluntatis  creatae,  et  humanae:  quia 
appetitus,  fuga,  tristitia,  vertibilitas  vel  malitia  dicunt  im¬ 
perfectionem,  quae  in  Deo  nullo  modo  esse  potest,  et  a  vo¬ 
luntate  divina  prorsus  est  remota. 

375.  Q.  Utrum  Deus  dici  possit  omnivolens,  sicut  omnisciens, 
et  omnipotens? 

R.  Tametsi  concedamus,  Deum  esse  omniscium,  atque  omni¬ 
potentem,  non  tamen  omnivolentem  admittimus;  quia  scientia 
est  omnium  tam  futurorum  quam  possibilium  ,  tam  bonorum 
quam  malorum;  potentia  est  omnium  bonorum,  etiam  possibi¬ 
lium;  voluntas  autem  non  est  nisi  bonorum,  quae  sunt,  vel  e- 


(1)  I  Sent.,  dist.  45,  art.  1,  q.  1  in  fund. 

runt;  et  ratio  Magistri  est  «  quia  scire  malum,  scire  est ,  et 
»  scire  malum,  nobilitatis  est.  Similiter  potentia  est  respectu 
»  omnium  bonorum,  in  quibus  salvatur  ratio  potentiae.  Nam 
»  posse  malum,  non  est  posse  sed  deficere,  et  ideo  dicitur  ad- 
»  huc  omnipotens.  Voluntas  vero  est  respectu  bonorum  tan- 
»  tum,  non  respectu  malorum,  quia  voluntas  est  per  modum 
»  adhaerentiae  et  complacentiae;  et  si  esset  omnivolens,  esset 
»  volens  malum,  quod  repugnat  »  (1). 

376.  Q.  An  voluntas  Dei  sit  causa  rerum? 

R.  «  Quamvis  divina  essentia ,  scribit  Magister ,  sit  unum 
»  quid  simplicissimum ,  tamen  est  pelagus  substantiae  infini- 
»  tum,  et  ideo  omnia,  quae  in  nobis  reperiuntur  per  diversi- 
»  tatem,  omnia,  inquam,  in  Deo  nobilius  per  omnimodam  re- 
»  periuntur  identitatem ;  nihilominus  tamen  secundum  omni- 
»  modam  perfectionem,  et  veritatem.  Unde  sicut  in  nobis  sa- 
»  pientia  et  potentia  et  voluntas  vere  est  ens,  et  causa  rerum, 
»  quae  a  nobis  sunt:  sic  et  in  Deo  sunt:  sed  tamen  unum  sunt: 

»  et  quia  intellectus  noster  non  potest  infinitatem  illius  sub- 
»  stanti ae  comprehendere,  nec  per  unum  verbum  exprimere; 
»  ideo,  multis  modis,  intelligimus  Deum,  et  diversis  nominibus 
»  exprimimus,  et  secundum  quod  per  illos  modos  intelligimus, 

»  plura  enunciamus,  ita  quod  Deo  aliquid  attribuimus  secundum 
»  unum  modum,  quod  non  secundum  alium,  et  vere  quidem, 

»  quia  omnia  in  Deo  habent  veram  existentiam.  Et  ideo,  cum 
»  alio  modo  intelligamus  Deum,  cum  dicimus  Deum  bonum,  alio 
»  cum  dicimus  Deum  aeternum,  concedimus  se  diffundere,  quia 
»  bonus  est,  non  quia  aeternus;  haec  enim  est  proprietas  bo- 
»  nitatis  non  durationis.  Hinc  est,  quod  cum  intelligimus  vo- 
»  luntatem  vere  esse  in  Deo,  et  proprietas  voluntatis  sit  pro- 
»  ducere  ea,  quae  exeunt  per  modum  liberalitatis,  ideo  dici- 
»  mus  Deum,  in  quantum  voluntas  est,  esse  causam  rerum.  Ra- 
»  tio  autem  quare  voluntati  attribuitur  causalitas  haec  est  ; 

(1)  Confer  I  Sent.,  dist.  45,  art.  1,  q.  2  in  coriclus. 

»  quia  omnis  rei  cuius  Deus  est  causa,  est  per  scientiam,  po- 
»  tentiam  et  voluntatem;  aut  ergo  est  causa,  quia  potens,  aut 
»  quia  sciens ,  aut  quia  volens.  Non  quia  potens ,  quia  multa 
»  potest,  quae  non  facit.  Similiter  nec  quia  sciens;  ergo  quia 
»  volens,  ideo  facit ;  sed  causa  est  ad  cuius  esse  sequitur  a- 
»  liud,  ergo  voluntas  Dei  est  causa  rerum  ».  Sed  est  et  altera 
ratio  «  quia  Deus  est  causa  rerum  creatarum ,  aut  per  na- 
»  turam,  aut  per  voluntatem,  aut  per  casum  et  fortunam;  Non 
»  per  casum  et  fortunam ,  quia  tales  sunt  secundum  imper- 
)j  fectam  rationem ;  non  per  naturam ,  quia  sic  simile  ex  si- 
»  mili  producitur ;  restat  ergo  quod  per  voluntatem  ,  ergo 
»  etc.  »  (1). 

377,  Q.  An  voluntas  Dei  sit  immediata  causa  rerum  ? 

R.  Voluntas  Dei  est  prima,  et  summa  causa  omnium  spe- 
cierum  et  motionum.  Tum  quia,  omnis  causa  est  prima  et  im¬ 
mediata,  qua  non  est  altera  prior:  sed  divina  voluntas  est 
causa,  qua  non  est  altera  prior;  cum  sit  idem  quod  Deus:  ergo 
voluntas  est  causa  prima  et  immediata.  Tum  quia,  omnis  causa 
est  prima  et  immediata,  quae  est  in  totum  effectum  per  actio¬ 
nem  suam;  sed  omne  quod  fit,  est  a  Deo,  et  nihil  potest  ope¬ 
rari  sine  ipso,  cum  non  possit  in  esse  salvari  et  Deus  toti  coo¬ 
peratur,  et  in  totum:  ergo  etc.  Tum  quia,  omnis  qui  cognoscit 
rem  certissime  et  nobilissime,  cognoscit  per  causam  proximam 
et  immediatam;  sed  cognoscens  Deum  et  videns,  cognoscit  in 
eo  res  certissime  et  nobilissime  tamquam  in  causis  prioribus; 
ergo  in  Deo  est  causa  proxima  et  immediata;  sed  non  nisi  vo¬ 
luntas:  ergo  etc.  Tum  quia  denique,  quod  Deo  attribuitur,  de¬ 
bet  ei  attribui  in  fine  totius  nobilitatis ;  si  ergo  ratio  causa- 
litatis  convenit  ei,  nobilissima  causalitas  debet  ei  attribui;  sed 
haec  est  ratio  causae  primae  et  immediatae;  ergo  voluntas  Dei 
est  causa  rerum  immediata  (2). 

(1)  I  Sent.,  dist.  45,  art.  2,  q.  1  in  conclus.  et  fund. 

(2)  Confer  loe.  cit.  q.  2  in  fund. 


DE  ATTRIBUTIS  DEI  ABSOLUTIS.  367 

378.  Q.  Utrum  voluntas  Dei  sit  causa  libera  quoad  creaturas? 

R.  Quamvis  actus  voluntatis  Dei  interior,  qui  suam  respi¬ 
cit  essentiam  et  intrinsecam  suam  perfectionem  infinitam-,  sit 
actus  omnino  necessarius:  tamen  terminus,  sive  obiectum , 
aut  effectus  ipsius  actus,  omni  pollet  libertate.  Nam  si  vo¬ 
luntas  Dei,  circa  creaturas,  non  esset  libera,  eas  prosequeretur 
ex  necessitate:  si  ex  necessitate,  essent  necessariae;  si  neces- 
sariae,  non  possent  non  esse ;  si  non  possent  non  esse ,  Deus 
non  posset  esse  sine  ipsis  ;  si,  sine  ipsis,  Deus  non  esset  ens 
a  se,  non  esset  perfectissimus,  et  infinitus;  sed  hoc  est  absur¬ 
dum;  ergo  voluntas  Dei  circa  creaturas,  non  necessario  se  ha¬ 
bet,  sed  libera;  ergo  est  causa  libera  rerum.  Neque  obiicias 
cum  Causin  creationem  esse  necessariam ,  quia  ex  actu  ne¬ 
cessario.  Nam  si  Deus  ex  necessitate  vult  suam  bonitatem  . 
non  vult  ex  necessitate  ea,  quae  vult  propter  suam  bonita¬ 
tem;  quia  bonitas  eius  potest  esse  sine  aliis  bonis. 

379.  Q.  Quae  et  quot  sunt  signa  divinae  voluntatis? 

R.  Voluntatis  divinae  signa  sufficienter  enumerantur  in  im- 
pletionem,  prohibitionem,  permissionem,  praeceptum,  et  con¬ 
silium,  ut  in  illo  versu : 

Praecipit  et  prohibet,  permittit,  consulit,  implet. 

«  Voluntas  enim  divina ,  ut  bene  notat  Magister,  proprie  lo- 
»  quendo,  est  praesentium  et  futurorum;  praeteritorum  autem 
»  alio  modo  non  est  quam  praesentium.  Secundum  hoc  no- 
»  tandum,  quod  si  est  respectu  praesentis,  aut  illud  est  bonum, 
»  et  sic  impletio;  aut  malum,  et  sic  permissio.  Si  respectu  fu- 
»  turi,  hoc  est  tripliciter:  aut  est  malum,  et  sic  prohibitio.  Aut 
»  bonum  necessarium,  et  sic  praceptio.  Aut  bonum  superero- 
»  gationis ,  et  sic  consilium.  Bonum  autem  supererogationis 
»  non  habet  malum  oppositum ;  ideo  nec  consilium  habet  si- 
»  gnum  oppositum  (1).  Alio  modo  possunt  distingui  sic:  vo- 


(1)  Loc.  cit.  q.  2,  art.  3. 

»  luntas  divina....  aut  vult  simpliciter,  aut  vult  conditionaliter, 
»  sive  quantum  in  se:  et  utroque  modo  contingit  eam  signari. 
»  Yoluntas  ergo  absoluta  potest  ad  aliquid  comparari ,  aut 
»  per  modum  complacentiae,  aut  per  modum  displicentiae.  Si 
»  per  modum  displicentiae ,  illud  nullo  modo  fit ,  et  ita  hanc 
»  non  contingit  significari,  nec  sciri  aliquo  signo  exteriori.  Si 
»  per  modum  complacentiae ,  aut  quia  placet  illud  quod  fit , 
»  et  sic  impletio.  Aut  quia  placet  aliud  ex  illo,  et  sic  permis- 
»  sio:  et  sic  habemus  duo  signa.  Potest  iterum  significari  di- 
»  vina  voluntas,  ut  antecedens*  sive  conditionalis;  et  hoc  du- 
»  pliciter.  Aut  per  modum  complacentiae,  ita  quod  oppositum 
»  displicet,  et  sic  praeceptio.  Aut  per  modum  displicentiae,  et 
»  sic  prohibitio.  Aut  per  modum  complacentiae,  ita  tamen  quod 
»  oppositum  non  displicet,  et  sic  consilium.  Per  modum  vero 
»  displicentiae,  ita  quod  oppositum  non  placet,  non  est  pos- 
«  sibile  reperiri;  et  secundum  hoc  patet  numerus,  et  sufficien- 
»  tia  (1)  »  signorum  divinae  voluntatis. 

CAPUT  IV. 

DE  ATTRIBUTIS  DEI  RELATIVIS. 

380.  Q.  Utrum  omnis  actio,  secundum  quod  actio,  sit  a  Deo  ? 

R.  «  Circa  istam  quaestionem  fuerunt,  ex  Duce  nostro,  di- 
»  versae  positiones,  tam  magnorum  virorum,  et  adeo  rationa- 
»  biles,  ut  nec  Magister  ausus  fuerit  difinire,  quae  earum  ma- 
»  gis  contineat  veritatem.  Attamen  quia,  per  multam  discus - 
»  sionem  dubia  ducuntur  ad  manifestationem  ,  nunc  commu- 
»  niter  tenetur,  quod  illa  opinio  verior  sit,  quae  dicit,  quod 
»  omnis  actio,  sive  substrata  peccato,  sive  non,  secundum  id 
»  quod  est  actio,  est  a  Deo;  nec  immerito,  quia  illud  oportet 
»  ponere,  si  pensetur  eminentia  divinae  potentiae,  et  indigen- 
»  tia  potentiae  creatae.  Quia  enim  Deus  est  causa  primordia- 


(1)  Loc.  cit.  q.  2,  art.  3. 

»  lissima,  ideo  est  influentiae  maximae  in  causas  secundas;  et 
»  adeo  magnae  influentiae,  ut  nec  modicum,  seu  quantumcum- 
»  flue  parum ,  dum  tamen  aliquo  modo  sit  ens ,  procedat  ab 
»  aliqua  causa  creata,  nisi  cooperante  divina  potentia.  Omnis 
»  etiam  potentia  creata,  quantum  est  de  se,  defectiva  est,  nec 
»  est  pure  activa;  ergo  quantumcumque  faciat  modicam  ope- 
»  rationem ,  necesse  habet  adiuvari  ab  ea  potentia,  quae  est 
»  actus  purus,  propter  omnimodam  impermixtionem  cum  ma- 
»  teria ,  et  quae  sola  sibi  sufficit ,  nullo  modo  indigens  adiu- 
»  vari  a  causa  alia.  Et  ideo  haec  positio,  quae  dicit  omnem 
»  actionem  esse  a  Deo,  secundum  quod  actio  est,  absque  omni 
»  ambiguitate  tenenda  est.  Unde  Anselmus  (1):  Omnis  qualitas, 
»  et  omnis  actio,  et  quidquid  habet  aliquam  essentiam,  a  Deo 
»  est,  a  quo  est  omnis  iustitia,  et  nulla  iniustitia.  Facit  igitur 
»  Deus  omnia,  quae  iusta  vel  iniusta  voluntate  fiunt,  idest 
»  bona  opera,  et  mala.  In  bonis  quidem  facit  quod  sunt,  et 
»  quod  bona  sunt;  in  malis  vero  facit  quod  sunt,  sed  non  quod 
»  mala  sunt.  Et  iterum  ibidem:  Omnes  actiones  et  omnes  mo- 
»  tus  facit  Deus,  quia  ipse  facit  res  a  quibus,  et  ex  quibus,  et 
»  per  quas,  et  in  quibus  fiunt;  et  nulla  res  habet  ullam  po- 
»  tentiam  faciendi,  aut  volendi,  nisi  illo  dante ;  ipsum  quoque 
»  velle  ( quod  aliquando  iustum  est ,  aliquando  iniustum)  in 
»  quantum  est ,  bonum  est ,  et  a  Deo  est.  Non  esse  vero  bo- 
»  num,  non  est  quid,  nec  a  Deo  est....  Ad  illud  quod  obiicitur, 
»  quod  Deus  non  facit  contra  suam  prohibitionem,  dicendum 
»  quod  verum  est ;  sed  Deus,  cum  prohibet  aliquam  actionem 
»  non  prohibet  sibi,  sed  ali :  et  non  prohibet  suam  coopera- 
»  tionem,  quam  non  subtrahit  creaturae;  sed  ipsi  creaturae 
»  prohibet  operationem:  et  ideo  dum  cooperatur  ei,  non  fa- 
»  cit  contra  suam  prohibitionem.  Et  si  tu  obiicias  mihi,  quod 
»  nihilominus  actio  prohibita  a  Deo,  est  a  Deo,  dicendum  quod 

(1)  In  lib.  de  concordia  praedestinationis  et  praescientiae 
ad  finem. 

»  in  actione  prohibita  est  duo  considerare,  et  quod  est  actio,  et 
»  quod  est  prohibita ;  ab  eo  autem  fit,  secundum  quod  est  a- 
»  ctio,  non  autem  secundum  quod  prohibita;  et  ideo  non  se- 
»  quitur,  quod  contra  se  ipsum  faciat  »  (1). 

381.  Q.  An  actio  iniusta,  secundum  quod  iniusta  sit  a  Deo? 

R.  Actio  mala  et  iniusta,  secundum  quod  huiusmodi  est,  a 

Deo  esse  nequit  «  quia  cum  iniustitia,  sive  malitia,  circa  actio- 
»  nem  dicat  defectum  et  privationem,  et  defectum  deordina- 
»  tum  de  se,  et  defectum  carentem  debito  fine,  facere  actio- 
»  nem  iniustam,  hoc  repugnat  potentiae,  sapientiae  et  boni- 
»  tati.  Est  enim  ibi  privatio  utilitatis,  et  ordinis  et  entitatis; 
»  et  quia  nihil  est  attribuendum  Deo,  nisi  quod  decet  poten- 
»  tiam  suam,  sapientiam  et  bonitatem;  ideo  actionem  malam 
»  Deo  tribuere,  non  solum  falsitatis  est,  sed  etiam  blasphemiae 
»  et  impietatis.  Concedendum  est  igitur ,  quod  actio  mala  et 
»  iniusta,  secundum  quod  huiusmodi,  non  est  a  Deo.  Non  est 
»  a  Deo ,  quia  quicumque  facit  iniustitiam,  iniustus  est :  sed 
»  Deus  non  potest  esse  iniustus;  ergo  non  potest  facere  iniu- 
»  stitiam :  ergo  etc.  Non  est  a  Deo ,  quia  iniustitia  defectus 
»  est;  ergo  facere  iniustitiam  est  deficere;  sed  divinum  posse 
»  non  potest  deficere;  ergo  nec  iniustiam  facere,  ergo  etc.  Non 
»  est  a  Deo,  quia  quidquid  est  a  Deo,  laudat  Deum:  sed  iniu- 
»  stitia  nullo  modo  laudat  Deum  ,  nec  operatio  iniusta  ,  se- 
»  eundum  quod  huiusmodi;  nullo  igitur  modo,  secundum  quod 
»  iniusta,  vel  mala  est,  Deo  est  attribuenda  »  (2). 

382.  Q.  An  operatio  fortuita  secundum  quod  fortuita  sit 
a  Deo  ? 

R.  «  Etsi  casuale  et  fortuitum ,  secundum  id  quod  est,  sit 
»  a  Deo;  in  quantum  tamen  casuale  vel  fortuitum,  a  Deo  non 
»  est.  Et  ratio  huius  est,  quia  casuale,  et  fortuitum  aliquid  po- 
»  nunt,  utpote  effectum,  qui  est  ex  concursu  causarum  ob 

(1)  II  Sent.,  dist.  37,  art.  1,  q.  1. 

(2)  Loc.  cit.  art.  2,  q.  1  in  conclus. 

»  aliucl  inceptarum.  Aliquid  etiam  privant ;  dicit  enim  casus, 
»  et  fortuna  defectum  intentionis  et  praecognitionis;  et  quo- 
»  niam  operatio  causarum,  et  concursus  ad  producendum  ta- 
»  les  effectus  aliquid  ponit,  ideo  a  Deo  est:  quia  vero  priva- 
»  tio  intentionis  defectus  est,  ideo  a  Deo  non  est;  et  quoniam 
»  casuale,  et  fortuitum,  ut  sic  nominantur,  imposita  sunt  a  tali 
»  defectu,  hinc  est  quod  non  sunt  concedenda  a  Deo  esse.  Non 
»  sunt  a  Deo,  quia  quidquid  casu  fit,  temere  fit;  quidquid  te- 
»  mere  fit,  lit  sine  providentia ;  si  ergo  omne  quod  fit  a  Deo, 
»  fit  per  providentiam,  quia  Deus  nihil  agit  sine  providen- 
»  tia,  videtur  quod  casuale  et  fortuitum ,  in  quantum  huius- 
»  modi,  non  sint  a  Deo.  Non  sunt  a  Deo,  quia  casus  et  fortuna 
»  accidit  per  defectum  praecognitionis;  sed  Deus  nihil  potest 
»  facere  nisi  praecognoscens,  et  praesciens;  ergo  nihil  casuale 
»  est  a  Deo.  Non  sunt  a  Deo,  quia  sicut  bonum  repugnat  malo, 
»  ita  fortuna  repugnat  providentiae  ;  sed  a  Deo ,  qui  summe 
»  bonus  est,  non  potest  egredi  aliqua  operatio  iniusta;  ergo 
»  pari  ratione,  cum  sit  summe  prudens,  non  potest  exire  ab 
»  eo  aliqua  operatio  fortuita.  Non  sunt  a  Deo,  quia  fortuitum, 
»  secundum  quod  fortuitum ,  ortum  habet  a  causa  per  acci- 
»  dens;  ergo  si  Deus  esset  causa  fortuiti,  secundum  quod  liuius- 
»  modi,  Deus  esset  causa  alicuius  rei  per  accidens;  sed  causa 
»  per  accidens,  reduci  habet  ad  causam  nobiliorem;  ergo  aliqua 
»  causa  esset  nobilior  Deo,  quod  est  absurdum;  ergo  etc.  Deni- 
»  que  casuale  et  fortuitum  non  sunt  a  Deo,  quia  sicut  iniustitia 
»  se  habet  ad  suam  causam,  sic  casuale  et  fortuitum  ad  suam; 
o  sed  iniustitia  non  potest  esse  ab  aliquo,  nisi  operante  iniuste; 
»  ergo  casuale  et  fortuitum  non  potest  esse  nisi  ab  eo ,  qui 
»  operatur  casualiter  et  fortuite;  sed  Deus  nullo  modo  operatur 
»  casualiter,  nec  fortuite;  ergo  casualis,  sive  fortuita  operatio, 
»  secundum  quod  huiusmodi,  non  est  a  Deo  »  (1). 

383.  Q.  An  omnis  compositio  sit  a  Deo? 

(1)  II  Sent.,  dist.  37,  art.  2,  q.  2  in  conclus.  et  fund. 

7?.  Compositionis  nomen  tripliciter  accipitur  a  Magistro ; 

»  dicitur  enim  compositio ,  componentis  actio  ;  dicitur  etiam 
»  compositio,  componibilis  passio;  dicitur  tertio  modo  compo- 
»  sitio,  rei  compositae  dispositio.  Et  quoniam  tam  actio,  quam 
»  passio,  quam  etiam  dispositio  rei  compositae,  secundum  quod 
»  composita  est,  aliquid  dicit:  et  omne  quod  dicit  aliquam  po- 
»  sitionem,  a  Deo  est,  concedendum  est  simpliciter,  quod  omnis 
»  compositio  sit  a  Deo ,  secundum  quod  compositio ,  sicut  et 
»  omnis  actio,  et  conservatio.  Et  ratio  est,  quia  ubicumque  est 
»  aliqua  compositio,  ibi  est  aliqua  componentis  actio;  sed  o- 
»  mnis  actio  est  a  Deo;  ergo  omnis  compositio  est  a  Deo.  Se- 
«  eunda  ratio  est,  quia  sicut  potentiae  et  virtutis  est  distin- 
»  guere,  et  separare,  sic  potentiae,  et  virtutis,  est  res  unire 
»  et  componere;  sed  omne  quod  est  potentiae,  est  ab  omnipo- 
»  tentia  Creatoris:  ergo  etc.  Tertia  ratio  est,  quia  ubicumque 
»  est  compositio  ibi  est  aliqua  unio:  et  ubicumque  est  unio 
»  ibi  est  aliqua  unitas;  sed  omnis  unitas  est  a  prima  unitate; 
»  prima  autem  et  summa  unitas  Deus  est ;  ergo  omnis  com- 
»  positio  est  a  Deo.  Ultima  ratio  est ,  quia  omnis  res  habet 
»  liaec  tria,  scilicet  quod  unum  aliquid  sit,  et  specie  propria 
»  discernatur,  et  rerum  ordinem  non  excedat;  sed  a  Deo  est 
»  omnis  modus,  et  omnis  species,  et  omnis  ordo,  sine  quibus 
»  nihil  esse,  nec  cogitari  potest;  ergo  si  omne  compositum,  et 
»  omnis  compositio  aliquo  modo  est,  videtur  igitur  omnis  com- 
»  positio  a  Deo  esse.  Attendendum  est  tamen,  quod  quemad- 
»  modum  quaedam  actiones  sunt ,  quae  mox  nominatae,  co- 
»  niunctae  sunt  malo,  sicut  mendacium  et  adulterium,  sic  quae- 
»  dam  quarumdam  rerum  compositiones  sunt,  quas  insepara- 
»  biliter  concomitatur  aliqua  deformitas,  et  inordinatio.  Unde 
»  quemadmodum  actio ,  quae  coniuncta  defectui  malitiae  in- 
»  separabiliter,  dicitur  a  Deo  esse:  ita  tamen  quod  defectus 
»  malitiae  non  est  a  Deo  ,  sed  a  defectu  creaturae ,  utpote 
»  liberae  voluntatis;  sic  compositio  cui  iuncta  est  deformitas, 
»  et  inordinatio,  sic  est  a  Deo,  quod  illa  deformitas,  quae  vere 

»  defectus  est,  est  a  defectu  alicuius  causae  componentis  crea- 
»  tae,  vel  a  defectu  ipsorum  componibilium  »  (1). 

384.  Q.  Utrum  conservatio  omnis  rei  sit  a  Deo? 

H.  Quaelibet  res  a  Deo  conservatur,  tamquam  ab  immediato 
principio,  non  tamen  sicut  a  tota  causa;  et  ratio  Magistri  est 
«  necessitas,  et  indigentia  ex  parte  creaturae.  Omnis  enim  crea- 
»  tura  ex  nihilo  est,  et  aliunde  habet  esse.  Quia  ex  nihilo  est, 

»  ideo  quodam  modo  vana  est,  et  vanitati  subiecta  est.  Quia 
»  vero  aliunde  habet  esse ;  ideo  esse  est  sibi  quodam  modo 
»  accidentale.  Contrario  modo  est  in  Deo....  Esse ,  enim ,  non 
»  est  accidens  Deo:  sed  subsistens  veritas  et  manens  causa,  et 
»  naturalis  generis  proprietas.  Sicut  igitur  vanum  non  potest 
»  fulciri  nisi  per  verum  et  stabile,  et  accidens  non  potest  ful- 
»  ciri  nisi  per  subiectum,  sic  esse  creaturae  non  potest  con- 
»  servari  absque  munificentia  creatricis  essentiae.  Unde  sicut 
»  creatura  habet  essentiam  et  actionem ,  ita  etiam  habet  et 
»  durationem :  et  propter  hoc  ,  quamvis  creatura  non  possit 
»  esse  actu  infinita,  nihilominus  tamen  ponitur  duratione  in- 
»  finita.  Infinitas  enim  durationis  non  ponit  in  creatura  ali— 
»  quam  actualem  infinitatem,  et  ratio  huius  est,  quia  potentia 
»  per  quam  durat  creatura,  non  tantum  est  ipsius  creaturae, 
»  imo  etiam  creatricis  essentiae.  Verum  est  etiam  quod  in 
»  creatura  est  aliqua  potentia  ad  durandum:  sed  illa  non  est 
»  omnino  in  actu;  imo  est  in  potentia  quodam  modo  respectu 
»  illius  virtutis  ,  quae  est  actu  infinita.  Et  hoc  est  quod  vult 
»  dicere  Philosophus  in  Libro  de  Causis:  quod  omnes  virtutes 
»  infinitae,  pendentes  sunt  per  unum  infinitum  principium,  quod 
»  est  virtus  virtutum.  Concedendum  est  ergo,  quod  omnis  rei 
»  conservatio  est  a  Deo,  tamquam  ab  immediato  principio;  non 
»  tamen  est  ab  ipso,  sicut  a  tota  causa.  Sicut  enim  in  creatura 
»  est  aliqua  virtus  operativa  creata,  sic  etiam  aliqua  virtus 
»  conservativa  ».  Coeterum  quod  conservatio  omnis  rei  sit  a 


0)  Loc.  cit.  art.  1,  q.  3. 

Deo  claret  propter  tria.  Primo,  quia  «  esse  est  actus  entis,  et 
»  vivere  viventis:  sed  nullus  actus  est,  qui  non  sit  a  Deo  im- 
»  mediate:  ergo  nullum  esse  et  nullum  vivere ;  si  ergo  crea- 
»  tura  continue  est,  et  continuatio  in  esse,  non  est  aliud  quam 
»  duratio,  cum  esse  eius  non  possit  esse  nisi  a  Deo,  omnis  rei 
»  conservatio  est  a  Deo.  Secundo,  quia  nihil  mutabile  subsi- 
»  stit,  nec  salvatur  in  esse,  nisi  per  immutabile,  et  fixum;  sed 
»  omne  esse  creatum  mutabile  est,  et  variabile,  saltem  a  prae- 
»  terito  in  futurum:  sicut  enim  dicit  Hieromynus:  solus  Deus 
»  est,  qui  non  notat  praeteritum,  vel  futurum;  ergo  nihil  po- 
»  test  subsistere,  nisi  Deo  conservante.  Tertio,  quia  quanto  ef- 
»  fectus  magis  percipit  a  causa,  tanto  magis  pendet  ab  ipsa, 
»  et  quanto  magis  pendet  ab  ipsa,  tanto  minus  potest  durare 
»  vel  subsistere  sine  ipsa;  sed  omne  creatum  totum  quod  est, 
»  et  quod  habet,  a  Deo  habet;  ergo  impossibile  est  aliquid 
»  nec  ad  momentum  conservari  in  esse,  nisi  Deo  conservante  ». 
Quod  si  repones,  artificem  creatum  posse  facere  per  se  opus 
stabile ,  dicam  tibi  cum  Duce  nostro  «  quod  non  est  simile  , 
»  pro  eo  quod  artifex  creatus,  sic  facit  rem,  quod  non  facit 
»  principia  eius  intrinseca:  non  enim  potest  in  totam  rei  sub- 
»  stantiam.  Et  propterea  res  facta  conservari  potest  in  primis, 
»  et  propriis  principiis,  quae  non  dependent  a  potestate  ar- 
»  tificis ;  non  sic  autem  est  in  opere  Dei.  Omne  enim  opus , 
»  quod  Deus  facit,  secundum  totum  sui  facit;  et  ideo  totaliter 
»  ab  ipso  dependet,  et  sine  eius  adiutorio,  conservari  non  po- 
»  test  ».  Sed  res  corrumpuntur,  ergo  non  conservantur?  Ad 
hoc  respondet  Doctor  «  quod  argumentum  deficit  dupliciter. 
»  Primum  quidem ,  quia  Deus  conservat  voluntarie ,  et  ideo 
»  tantum  conservat,  quantum  placet  sibi,  et  secundum  dispo- 
»  sitionem  sapientiae  suae.  Praeterea  conservatio  rei  non  est 
»  a  Deo,  tamquam  a  tota  causa,  sed  requiritur  ex  parte  crea- 
»  turae  idoneitas  ad  conservationem,  et  virtus,  quodam  modo, 
»  conservativa,  ad  cuius  defectum  velociorem,  vel  tardiorem 
»  sequitur  diuturnior,  vel  minus  diuturna  duratio  creaturae  : 

»  et  cum  est  idoneitas  creaturae  ad  durandum  in  perpetuum, 

»  utpote  simplicitas  ,  Deus  esse  eius  aeternaliter  continuat. 

»  Denique  si  quaeris,  utrum  si  creatura  sibi  relinqueretur,  cor- 
»  rumperetur  ?  Dico  quod  sic.  Et  si  quaeratur,  utrum  aliquo 
»  agente,  vel  non  ?  Dico  quod  nullo  agente,  sed  propter  defe- 
»  ctum  in  se  ipsa.  Talis  enim  corruptio ,  quae  est  adnihila  • 
»  tio,  dicit  purum  defectum: et  ideo  non  requirit  causam  ef- 
»  ficientem,  sed  deficientem :  Haec  autem  in  creatura  est  ex 
»  hoc,  quod  ex  nihilo  est.  Et  si  obiiciatur  quod  naturalis  in- 
»  clinatio  cuiuslibet  rei,  est  ad  durandum  in  esse,  et  quod  mo- 
»  tus  sequitur  inclinationem  ,  dicendum  quod  verum  est,  de 
»  inclinatione  motus  dicente  positionem.  Yerum  est  etiam  de 
»  principiis  rei  salvatis  in  esse,  super  quae  fundatur  illa  in- 
»  clinatio.  Si  autem  creatura  sibi  relinqueretur,  principia  rei 
»  in  esse  non  conservarentur ,  imo  in  se  ipsis  deficerent :  et 
»  ideo  inclinatio  ad  esse  periret.  Posset  etiam  dici,  quod  cum 
»  ponitur,  quod  creatura  sibi  relinquatur :  ponitur  quod  divina 
»  virtus  se  subtrahat :  et  cum  ponitur,  quod  divina  virtus  se 
»  subtrahat,  per  consequens  ponitur  creaturae  adnihilatio.  Si- 
»  cut  enim  per  operationem  virtutis  infinitae  potest  fieri  e- 
»  ductio  de  nihilo  in  esse,  ita  etiam  per  subtractionem  po- 
»  test  fieri  adnihilatio ;  et  pro  tanto  dicit  Hugo :  quod  soli  di- 
»  vinae  virtuti,  possibilis  est  adnihilatio  creaturae.  Verum  ta- 
j>  men  illud  verbum  intelligendum  est  sane,  quia  multum  ea- 
»  iumniabile  est  »  (1). 

385.  Q.  Quid,  et  utrum  in  Deo  sit  providentia? 

R.  Providentia,  quae  diflnitur  a  Magistro,  «  temporalis  or¬ 
dinis  explicatio  in  divinae  mentis  adunata  prospectu  ;  vel  a 
Nemesio  ,  ut  voluntas  Dei,  per  quam,  omnia  quae  fiunt,  apte 
gubernantur,  in  Deo  est ;  quia  ille  est  provvidus  qui  est  sum¬ 
me  bonus,  summe  potens,  summe  sapiens;  summe  bonus,  vult 
rebus  providere ;  summe  potens,  potest  de  omnibus  curam  ha- 


(1)  II  Sent.,  dist.  37,  art.  1,  q.  2. 

bere;  summe  sapiens,  cognoscit  quidquid  est  omnibus  neces¬ 
sarium.  Sed  Deus  est  summe  bonus ,  summe  potens ,  summe 
sapiens;  ergo  providus  est  Deus.  Haec  veritas  patet  etiam,  ex 
admirabili  rerum  ordine,  et  harmonia.  Omne  enim  quod  est 
bene  ordinatum  dicit  bonum  ordinatorem:  sed  omnia  sunt  bene 
ordinata;  quia  ut  canit  Poeta  divinus: 

La  Provvidenza,  che  cotanto  assetta, 

Del  suo  lume  fa  il  Ciel  sempre  quieto, 

Nel  qual  si  volge  quel  che  ha  maggior  fretta. 

Ed  ora  li,  come  a  sito  decreto 
Cen  porta  la  virtu  di  quella  corda 
Che  cio,  che  scocca,  drizza  in  segno  lieto  (1). 

Ergo  dicunt  bonum  ordinatorem:  sed  bonus  ordinator  est  pro¬ 
vidus:  ergo  Deus  est  providus.  Unde  Grysostomus:  Si  navi¬ 
gium  sine  gubernante  non  persisteret ,  sed  facile  submerge¬ 
retur,  quomodo  subsisteret  mundus  tantum  temporis,  guber¬ 
nante  nemine?  (2).  Tertia  ratio  divinae  providentiae  desumi¬ 
tur  ex  communi  omnium  gentium  consensu.  Homines  enim 
necessitate  aliqua  compulsi,  Deum  vocant,  ad  Deum  confugiunt, 
preces  effundunt ,  et  in  omni  perturbatione ,  in  omni  timore, 
et  sine  electione ,  et  sine  deliberatione.  Quidquid  autem  ab 
omnibus  fit,  fit  vi  naturae,  in  qua  tanta  est  vis  ad  demon¬ 
strandum,  ut  contradici  non  possit.  Quarta  ratio  ab  absurdis 
accipienda  est.  Nam  si  Dei  providentia  non  praesidet  rebus 
humanis ,  nihil  est  de  religione  satagendum ,  aiebat  Augusti¬ 
nus,  et  omnis  religio  est  reiicienda.  Si  enim  negligit  Deus,  in 
hoc  saeculo,  genus  humanum,  cur  ad  coelum  quotidie  manus 
tendimus  ?  Cur  ante  altaria  supplicamus  ?  (3)  Quis  honos  de¬ 
beri  potest ,  nihil  curanti  et  ingrato  ?  An  aliqua  ratione  ob- 


(1)  Parad.  c.  1. 

(2)  Homil.  ad  pop.  Antioch. 

(3)  Salvianus,  de  gubernat  Dei,  lib.  1, 

stricti  esse  possumus  ei,  qui  nihil  habeat  commune  nobiscum?  (1) 
Nec  solum  reiicienda  est  religio ,  sed  nulla  est  virtus ,  nulla 
honestas,  nulla  societas,  nullus  Deus.  Quis  operator  negligat 
operis  sui  curam?  Quis  deserat,  et  destituat,  quod  ipse  con¬ 
dendum  putavit  ?  Si  iniuria  est  regere,  non  est  maior  iniuria 
fecisse?  Cum  aliquid  non  fecisse  nulla  iniustitia  sit,  non  cu¬ 
rare  quod  feceris,  summa  inclementia  (2).  Nulla  virtus  ex  alia 
parte ;  quid  erit  homine  truculentius,  quid  immitius,  si  dempto 
metu  superiori,  vim  legum  aut  fallere  potuerit,  aut  contem¬ 
nere  ?  Multum  raefraenat  homines  conscientia ,  si  credamus 
nos  in  conspectu  Dei  vivere,  si  non  tantum  quae  gerimus  vi¬ 
deri  desuper,  sed  etiam  quae  cogitamus  aut  loquimur,  audiri 
a  Deo  putamus.  Concludamus  igitur  cum  eodem  Lactantio:  Si 
Deus  est,  utique  providus  est,  ut  Deus;  nec  aliter  ei  potest 
divinitas  attribui,  nisi  et  praeterita  teneat,  et  praesentia  sciat, 
et  futura  prospiciat.  Cum  igitur  providentiam  sustulit  (Epi¬ 
curus)  etiam  Deum  negavit  esse.  Cum  autem  Deum  professus 
est  esse,  et  Providentiam  simul  esse  concessit.  Alterum  enim 
sine  altero,  nec  esse  prorsus,  nec  intelligi  potest  (3). 

386.  Q.  Utrum  Deus  etiam  vilissimis  rebus  in  particulare 
provideat? 

R.  Deus  etiam  rebus  vilissimis  providet;  quia  est  Creator 
omnium,  et  Conservator.  Hinc  omnibus  finem  proprium  assi¬ 
gnavit.  Ergo  tam  eius  providentia,  quam  eius  efficientia  pa¬ 
tescere  debet.  Si  dedeceret  minima  gubernare,  multo  magis 
creare  dedecuisset. 

387.  Q.  Utrum  Deus  omnibus  eodem  modo  provideat? 

R.  Non  eodem  modo  omnibus  providet  Deus;  res  enim  non 
ordinantur  ad  finem  aequalem,  et  media  debent  esse  diversa, 
pro  diversitate  finis.  Ergo  nobiliores  nobiliori  modo  ,  inferio- 

(1)  Lactantius,  de  ira  Dei,  c.  8. 

(2)  S.  Ambrosius,  de  officiis,  lib.  1. 

(3)  De  ira  Dei,  cap.  9. 

res  inferiori,  sed  omnes  a  Deo.  Quod  si  aliquando  per  aliud, 
inferiores  creaturas  gubernat,  ideo  facit,  non  per  defectum  vir¬ 
tutis;  sed  propter  defectum  creaturae,  ut  probat  doctor  no¬ 
ster  Alexander  Alensis,  cui  administratur  vel  propter  utili¬ 
tatem  illius,  per  quem  alii  administratur,  vel  providetur  (1). 

388.  Q.  Utrum  permissio  malorum  divinae  officiat  provi¬ 
dentiae  ? 

R.  Malorum  permissio,  divinam  providentiam  non  tollit,  imo 
quam  maxime  exaltat.  Deus  enim  debet  conservare  ordinem 
institutum;  sed  in  ordine  a  Deo  instituto,  est  peccandi  pote¬ 
stas;  ergo  cum  non  debeat  homini  auferre  potentiam,  quam 
dedit,  debet  ipsum  permittere  peccare.  Ad  rem  Magister: 
«  Deus  permittit  mala  fleri,  et  hoc  ordinatissime.  Duplex  est 
»  enim  ordo  rerum.  Unus  in  universo,  alter  in  finem,  et  uter- 
»  que  exigit,  quod  Deus  permittat  mala  fleri.  Ordo  quippe  in 
»  universo  exigit;  quia  ad  perfectionem  universitatis  necesse 
»  fuit,  fleri  creaturam  arbitrio  liberam,  et  peccare  potentem; 
»  sed  administratio  universitatis  est,  ut  Deus  sic  res  conditas 
»  administret,  ut  eas  agere  proprios  motus  sinat;  ergo  etc.  Ordo 
»  ad  finem  hoc  exigit:  quia  duplicem  finem  contingit  reperiri  in 
»  universo:  unus  est  salus  electorum,  alius  divina  laus.  Quo- 
»  niam  ergo  permissio  malorum  reddit  electos  gloriosiores  per 
»  occasionem,  et  Deus  non  curat  utrum  per  causam,  vel  per 
»  occasionem,  electorum  gloria  augeatur,  ideo  Deus  permittit 
»  recte.  Unde  Augustinus  dicit,  quod  nullum  faceret,  quem  ma- 
»  lum  praesciret,  nisi  pariter  nosset,  quibus  bonorum  usibus 
»  accomodaret.  Prosunt  autem  eis  exercitando.  Et  ideo  dicit 
»  de  lapsu  mundi,  quod  permisit  plures  esse  malos ;  quia  si 
»  pauci  essent;  non  auderent  exercere  bonos.  Divina  etiam 
»  laus  hoc  exigit:  quia  occasione  mali,  summe  manifestatur  di- 

»  vina  misericordia  in  electis .  Summe  etiam  manifestatur 

»  Dei  iustitia,  in  aeterna  punitione  reproborum.  Unde  Augu- 


(1)  Q-  26,  art.  2,  ad  2. 

»  stinus:  Si  omnes  remanerent  in  poena,  in  nullo  appareret 
»  misericordis  gratia  redimentis.  Rursus :  si  omnes  transfe- 
»  rentur  ad  lucem,  in  nullo  appareret  severitas  ultionis  »  (1). 
Coeterum  providentiam  negantibus,  propter  nonnulla  quae  ac¬ 
cidunt  supra  mentem  nostram  in  lioc  mundo,  quaeque  limi¬ 
tatis  intellectibus  sunt  incomprehensibilia,  illi  versus  Aligherii 
sunt  repetendi,  qui  sic  canit  : 

Or  tu  chi  se’,  che  vuoi  sedere  a  scranna 
Per  giudicar  da  Iungi  mille  miglia 
Con  la  veduta  corta  d’ una  spanna? 

Certo  a  colui  che  meco  s’  assotiglia, 

Se  la  scrittura  sopra  voi  non  fosse, 

Da  dubitar  sarebbe  a  maraviglia. 

O  terreni  animali,  o  menti  grosse! 

La  prima  volonta,  ch’ e  per  se  buona, 

Da  se,  ch’  e  sommo  ben,  mai  non  si  mosse. 

Cotanto  e  giusto,  quanto  a  Lei  consuona; 

Nullo  creato  bene  a  se  la  tira, 

Ma  essa,  radiando,  lui  cagiona. 

Quale  sovresso  il  nido  si  rigira, 

Poiche  ha  pasciuto  la  cicogna  i  figli, 

E  come  quei  che  e  pasto  la  rimira; 

Cotal  si  fece,  e  si  levai  li  cigli, 

La  benedetta  imagine,  che  1’  ali 
Movea  sospinta  da  tanti  consigli. 

Roteando  cantava,  e  dicea:  Quali 

Son  le  mie  note  a  te  che  non  le  intendi, 

Tai  e  il  Giudicio  eterno  a  voi  mortali  (2). 

389.  Q.  Utrum  impiorum  prosperitas  providentiam  destruat? 

R.  Impiorum  felicitas  non  destruit,  sed  servit,  et  amplifi¬ 
cat  Dei  providentiam.  Exinde  enim  fulgescit,  divinam  provi¬ 
dentiam  ultra  temporis  ambitum  protendi, ita  ut  Deus,  et  bo- 


(1)  I  Sent.  dist.  47,  art.  1,  q.  3  in  conclus. 

(2)  Parad.  c.  19. 

nis  praemia,  et  malis  poenas  impertiatur.  Cum  autem  nullus 
sit  tam  bonus,  ut  aliquando  non  deficiat,  neque  tam  malus, 
qui  aliquid  boni  non  agat,  iustum  est,  ut  bonus,  aliquam  poe¬ 
nam,  et  impius,  aliquod  praemium  recipiat  temporale.  Denique 
florent  impii?  En  providentia,  quae  eos  bonis  vocat  ad  me¬ 
liorem  frugem.  Dolent  boni  ?  En  providentia,  quae  eos  vexa¬ 
tionibus  in  exercitio  virtutis  confirmat.  Bona  igitur  et  mala 
sunt  media  ad  finem ;  non  tollunt,  sed  providentiam  illustrant. 

390.  Q.  An  providentia  liominum  libertati  ofliciat? 

R.  Decreta  Dei  nullo  modo  libertati  officiunt ,  sed  iuvant. 
Deus  enim,  qui  hominem  creavit  liberum,  disponit  suaviter,  ut 
quae  agimus,  per  nos  libere  fiant.  Concurrere  enim,  non  est 
necessitare,  adiuvare  non  est,  destruere  entis  naturam;  et  si 
Deus  providit  hoc  futurum,  hoc  erit;  sed  sic  erit,  sicut  Deus 
providit  illud  esse  futurum.  Providit  autem,  illud  esse  liberum 
futurum,  et  contingens;  sequitur  quod  erit,  sed  libere  et  con- 
tingenter,  non  necessarie. 

391.  Q.  Utrum  solicita  humanorum  cura  sit  divinae  pro¬ 
videntiae  iniuriosa  ? 

R.  Sollicitudo,  circa  humana,  moderata ,  prudens,  et  Chri¬ 
stiana,  Deum  laudat,  et  divinae  bonitati  servit.  Bonitas  enim, 
in  causae  secundae  activitate,  collucet.  Omni  enim  actione 
propria  posthabita ,  omne  expectare  a  Deo  subsidium  ,  insi¬ 
pientis  est,  et  Deum  tentantis,  imo  negantis  divinam  ordina¬ 
tionem.  Non  esse  sollicitos  de  operibus  nostris,  nonne  est  di¬ 
cere  aperte,  Deum  ad  inertiam  nos  creavisse  ?  Quod,  perma¬ 
xime  providentiam,  offuscat. 

ETHICA. 

392.  Q.  Quid  sit,  et  quomodo  distribuatur  ethica? 

R  Quod  Logica,  et  Metapliysica  exequitur  in  intellectu, 
id  ethica  exequi  studet  in  voluntate.  Illa,  veritatis  principiis 
a  tenebris  ignorantiae,  et  erroris  nos  liberat,  intellectum  no¬ 
strum  participem  facit  superni  luminis,  quo  Deus  se  nobis  de¬ 
monstrat;  ista  eo  unice  spectat,  ut  voluntatem  nostram,  ab 
inordinatis  affectibus,  expeditam,  divinae  ordinationi  confor¬ 
met.  Unde  constat,  normam  agendorum,  nullo  modo,  dividi  posse 
a  veritatis  principio ,  scilicet  a  Deo ,  in  quantum  est  princi¬ 
pium,  finis,  rerumque  omnium  exemplar.  Haec  autem  arctis¬ 
sima  affinitas,  et  connexio  Ethicae  cum  Logica,  et  Metapliysica 
diligentissime  servata  fuit  a  seraphico  Duce  nostro.  Nam  si¬ 
cut  in  summo  Deo,  ut  ipse  scripsit,  est  considerare  rationem 
causae  efficientis,  formalis,  et  exemplaris:  quia  est  causa  sub¬ 
sistendi  ,  ratio  intelligendi ,  et  ordo  vivendi;  sic  in  ipsa  illu¬ 
minatione  philosophiae,  aut  illuminat  ad  cognoscendas  causas 
essendi,  et  sic  est  physica;  aut  rationes  intelligendi,  et  sic  est 
logica;  aut  ordinem  vivendi,  et  sic  est  moralis  (1).  Ethica  i- 
gitur ,  definiente  Magistro,  nihil  est  aliud ,  quam  veritas  mo¬ 
rum,  sive  scientia,  quae  regit  virtutem  motivam.  Quod  regi- 

(1)  Confer.  De  reduct.  art.  ad  Theolog.  in  prine. 


382 


ETHICA. 


men  virtutis  motivae,  cum  tripliciter  habeat  attendi,  scilicet, 
respectu  multitudinis  subiectae;  ideo  moralis  philosophia  a  no¬ 
stro  Doctore  triplicatur,  videlicet  in  monasticam,  oeconomi¬ 
cam,  et  politicam.  Huic  triplici  divisioni,  ut  cognitio  nostra  sit 
scientifica,  sive  per  causas,  aliquid  est  addendum  de  actibus 
humanis  in  genere.  Tota  igitur  tractatio,  in  quatuor  capita, 
distribuenda  venit. 

Agemus  in  primo :  De  actibus  humanis. 

In  secundo :  De  iure  monastico. 

In  tertio:  De  oeconomico. 

In  quarto :  De  politico. 

CAPUT  I. 

DE  ACTIBUS  HUMANIS. 

393.  Q.  Utrum  omne  agens  agat  propter  finem  ? 

R.  Omne  agens  agit  propter  finem ,  quia  in  iis,  quae  ma 
infeste  agunt  propter  finem,  hoc  dicimus  esse  finem,  in  quod 
tendit  impetus  agentis;  hoc  enim  adipiscens,  dicitur  adipisci 
finem,  deficiens  autem  ab  hoc,  a  fine  deficere  dicitur.  Nec  differt 
quantum  ad  hoc,  utrum  quod  tendit  in  finem,  sit  cognoscens,  vel 
non;  sicut  enim  signum  est  finis  sagittantis,  ita  est  finis  motus 
sagittae.  Omne  autem  agens,  ad  aliquid  certum  tendit;  sed  hoc 
certum,  est,  vel  factum,  vel  actio;  si  factum,  est  finis  actionis, 
si  actio,  est  aut  ad  intelligendum  aut  sentiendum;  ergo  in  u- 
troque  casu,  agens,  agit  propter  finem.  Altera  ratio  est,  quia 
qui  agit  quaerit  aliquid.  Hoc  aliquid  est  finis;  ergo  omne  agens, 
agit  propter  finem.  Ultima  ratio  est,  si  agens  non  tenderet 
ad  aliquid,  esset  indifferens;  sed  indifferens  non  agit;  ergo  qui 
agit,  ad  aliquid  agit:  ergo  ad  finem:  ergo  omne  agens,  agit 
propter  finem. 

394.  Q.  Utrum  omne  agens  agat  propter  bonum? 

R.  Omne  agens  propter  bonum  agit,  quia  qui  agit,  tendit 
ad  determinatum;  si  est  determinatum  convenit  ei;  quod  est 

conveniens  alicui,  est  illi  bonum;  ergo  etc.  Insuper  Unis  est  in 
quo  quiescit  agens ;  sed  quo  quiescit,  est  appetitus  quietatio ; 
quietatio  appetitus,  est  bonum;  ergo  etc.  Denique,  omne  agens 
agit  secundum  quod  est  in  actu:  sed  actus  habet  rationem  boni, 
nam  malum  est  in  deficiente  ab  actu;  ergo  etc. 

395.  Q.  Utrum  homo  sit  ad  bonum? 

R.  Homo  est  ad  bonum;  quia  voluntas  est  ad  id,  quod  mon¬ 
strat  ratio,  sine  enim  apprehensione  indeterminatus  esset  homo 
sed  ratio  monstrat  bonum  in  genere :  quia  obiectum  rationis 
est  ens ,  et  ens  ut  obiectum  voluntatis  est  bonum ,  quia  finis 
operationis  et  facultatis  operati  vae;  ergo  voluntas  hominis  est 
ad  bonum.  Praeterea,  omnis  homo  beatitudinem  desiderat;  sed 
beatitudo  est  possessio  boni;  ergo  voluntas  ad  bonum  tendit. 
Denique,  omnia  bonum  exoptant;  aut  ergo  bonum  quodcum- 
que,  aut  bonum  quod  sufficit.  Non  quodcumque,  quia  si  quod- 
cumque,  tunc  processus  esset  in  infinitum.  Constat  ergo  quod 
bonum  quod  sufficit;  sed  nullum  bonum  est  sufficiens  implere 
animam,  nisi  bonum  in  genere,  sive  felicitas;  ergo  omnes  ho¬ 
mines  felicitatem  appetunt.  Ex  hoc  facile  fluit;  cum  voluntatis 
motus  sit  progressivus,  bonum  triplicari;  scilicet,  utile,  hone¬ 
stum,  et  delectabile.  Utile  est  medium  ad  finem ,  delectabile 
est  ut  causae  effectus,  honestum  autem  est  verum  bonum  ho¬ 
minis:  quia  intelligens  ordinem  cognoscit,  quem  habent  media 
ad  finem.  Falsa  igitur  est  illorum  philosophorum  doctrina,  qui 
hominis  finem  in  utilitate  ponunt,  quia  medium  in  finem  con¬ 
vertunt. 

396.  Q.  Utrum  humanae  felicitatis  obiectum  sit  Deus? 

R.  Deus  est  finis  ultimus  hominis.  Quia  solum  Deus  est  bo¬ 
num  realissimum  et  universale;  et  ad  hoc  est  humana  volun¬ 
tas.  Quia  haec  tendit  ad  infinitum,  et  ad  immensum,  nullum¬ 
que  est  bonum  infinitum  et  immensum,  nisi  Deus.  Quia,  si  homo 
quiescere  posset  in  se,  ut  in  fine  ultimo,  esset  bonum  absolu¬ 
tum,  et  ens  in  actu  perfectissimum.  Quia  finis  creationis  est 
Deus,  et  homo  a  Deo  fuit  conditus.  Quia  finis  operis,  causae 

et  origini  est  proportionatus ;  ergo  si  origo  divina  ,  divinus 
est  finis.  Ergo  obiectum  felicitatis  humanae  est  Deus.  Hic  ta¬ 
men  notandum  est,  quod  homo  in  hoc  mundo,  Deum  non  intue¬ 
tur.  Felicitas  ergo  perfecta  non  est  homini,  super  terram;  re¬ 
stat  igitur,  quod  eius  felicitas  sit  in  hoc,  ut  recte  tendat  ad 
Deum. 

397.  Q.  Quid  sit  actus  humanus,  quibusque  principiis  potis¬ 
simum  constet  ? 

R.  Illi  actus  proprie  dicuntur  humani ,  quorum  homo  est 
dominus;  est  autem  homo  dominus  suorum  actuum,  per  ratio¬ 
nem,  et  voluntatem.  Unde  liberum  arbitrium  esse  dicitur  fa¬ 
cultas  voluntatis,  et  rationis.  Actus  igitur  humanus  est  ille , 
qui  ex  voluntate  deliberata  procedit.  Si  qui  autem  alius  actus 
homini  conveniat,  potest  dici  actus  hominis,  sed  non  humanus, 
cum  non  sit  hominis,  in  quantum  est  homo.  Actus  autem  hu¬ 
manus  tribus  principiis  constat,  nempe;  efficientibus ,  ut  sunt 

intellectus,  voluntas,  et  libertas:  dirigentibus,  ut  conscientia,  et 

% 

lex;  allicientibus,  ut  vitia,  et  virtutes. 

398.  Q.  Utrum  sint  actus  intrinsece  boni  aut  mali? 

R.  Docuit  Okamus  noster,  eam  esse  boni,  et  mali  moralis 
naturam,  ut,  cum  a  liberrima  Dei  voluntate  sancita  sit  et  de¬ 
finita,  ab  eadem  facile  possit  emoveri,  et  refigi;  adeo  ut,  mu¬ 
tata  ea  voluntate,  quod  sanctum  et  iustum  est,  iniustum  eva¬ 
dere  possit.  Sed  haec  doctrina,  a  veteribus  explosa,  falsa  est, 
et  absurda.  Moralitas  enim  humanorum  actuum  immutabilis 
est ,  utpote  in  essentia  rerum  radicata.  Radicata  in  essentia 
Dei,  qui  in  infinitum  excedit  naturas  creatas,  nec  istas  creare 
potest,  quin  eas  ad  se  ordinet,  sibique  assimilet.  Radicata  in 
essentia  intellectus,  cuius  est  agnoscere  verum, idest  percipere 
rerum  existentiam ,  ordinationum  mutuas  relationes  ,  atque 
perfectiora,  ab  imperfectioribus  discernere.  Radicata  in  essen¬ 
tia  voluntatis,  cuius  est,  verum,  bonum,  et  pulchrum,  appetere, 
qualia  proponuntur  ab  intellectu.  Huic  doctrinae  consentit  ge¬ 
nus  humanum.  Undique  enim  bonum  a  malo  secrevit.  Consen- 


DE  ACTIBUS  HUMANIS. 


385 

tiunt  et  adversarii  ipsi;  si  enim  habent  pro  bono,  illud  quod 
legi  se  conformat,  quod  ab  illa  disentit,  malum;  iam  suppo¬ 
nunt  obedire  bonum,  malum  esse,  dissentire. 

399.  Q.  An  moralitatis  cognitio  sit  ab  intellectu  et  ratione  ? 

R.  Cognitio  moralitatis  ad  intellectum  et  rationem  perti¬ 
net  :  quia  discretio  inter  bonos  et  malos  actus,  nequit  haberi, 
sine  aliqua  cognitione ;  sed  cognitio  est  rationalis,  et  intelle¬ 
ctiva,  Intellectiva,  si  per  se  illico  patet;  rationalis,  si  ad  invi¬ 
cem  refert  terminos  valde  dissitos,  quorum  proinde  habitudo, 
per  ratiocinium  detegi  potest.  Gustus  igitur  moralis ,  et  in¬ 
stinctus  corporeus  scholae  Scoticae,  utpote  coecus  et  irratio¬ 
nalis,  omnino  reiiciendus  est.  Coeterum,  iudicium  moralitatis, 
vel  est  subiectivum,  vel  obiectivum,  prout  respicit  rationem 
iudicantem,  vel  rem  iudicatam.  In  primo  casu  ,  iudicium  aut 
est  certum,  aut  incertum.  In  secundo,  si  res  est  necessaria  ad 
finem,  iudicium  est  obligatorium:  si  contingens,  est  licitum:  si 
mala,  prohibitorium,  reputatur. 

400.  Q.  An  actus  humanus  sit  ab  intellectu,  vel  a  voluntate. 

R.  Actus  humanus  est  a  voluntate.  Etenim  actus  dicitur 

humanus,  in  quantum  procedit  ab  homine,  et  ab  irrationabi¬ 
libus  differt ;  sed  ab  irrationabilibus  non  differt  homo,  nisi  in 
quantum  est  dominus  suorum  actuum:  actuum  autem  suorum 
est  dominus  principaliter  per  voluntatem ;  ergo  praecipue  a 
voluntate,  est  actus  humanus.  Dixi  a  voluntate  praecipue;  qui¬ 
cumque  enim  intimum  animi  sui  sensum  attente  considerat , 
facile  percipit,  ad  actum  humanum  concurrere  voluntatem  , 
per  quinque  veluti  gradus  transcurrendo.  Indiget  enim  cogni¬ 
tione,  quia  non  fertur  in  incognitum.  Indiget  simplici  volitione 
in  bonum.  Indiget  deliberatione  efficaci.  Indiget  mentis  con¬ 
versione  ad  media  pro  fine.  Indiget  fruitione,  qua  quiescit  in 
bono. 

401.  Q.  Quot  sint  fontes  moralitatis  ? 

R.  Tres  praecipue  recensentur  moralitatis  fontes ,  scilicet 
obiectum,  finis,  et  circumstantiae.  Obiectum,  quia  ex  obiecto 

sumit  actio,  ut  sit  bona  vel  mala,  iuxta  illud:  talis  quisque 
est,  qualis  est  eius  dilectio.  Terram  diligis?  terra  es.  Deum 
diligis,  quid  dicam?  quasi  Deus  es.  Finis,  quia  finis  actum  hu¬ 
manum  efficit  ex  indifferente,  bonum,  vel  malum;  ex  bono,  effi¬ 
cit  meliorem:  ex  bono,  efficit  malum:  ex  malo,  efficit  peiorem: 
ex  malo  efficit  bonum,  quoad  agentem.  Circumstantiae,  quia 
ex  circum  actum  stantibus,  saepius  actus  evadit  peior,  vel  me¬ 
lior.  «  Hae  autem  circumstantiae  hoc  versiculo  continentur, 
»  videlicet : 

»  Quo,  quis,  ubi,  cum  quo,  quoties,  cur,  quomodo,  quando. 
»  Quo,  motu  supple;  utrum  ex  tentatione  gravi,  vel  levi,  vel 
»  nulla,  si  malitia,  vel  infirmitate,  vel  ignorantia.  Quis ,  per- 
»  sona,  praelatus,  vel  ordinatus,  clericus,  vel  alius,  vel  alii  in 
»  exemplum  positus  religiosus,  vel  huiusmodi,  in  quibus  pec- 
»  catum  aggravari  potest,  ratione  personae.  Ubi,  si  in  loco 
»  sacro,  vel  communi,  ita  quod  malum  possit  esse  aliis  in  e- 
»  xemplum.  Cum  quo ,  si  multos  ad  simile  malum  traxit,  et 
»  coet.  Quoties,  si  habuit  in  consuetudine.  Cur,  scilicet  quo 
»  fine  vel  intentione;  licet  enim  malum  facere,  bona  intentione, 
»  non  excuset  a  toto,  tamen  excusat  a  tanto.  Similiter  autem 
»  et,  perversa  intentione,  aggravat  peccatum.  Quomodo ,  si  forte, 
»  modum,  novum,  modum  eflfraenatum  peccati,  invenit.  Quando 
»  ut  si  forte  tempus  sacrum,  vel  orationi  deputatum,  in  pec- 
»  cato  expendit  »  (1). 

402.  Q.  Utrum  qualitas  operum  correspondeat  qualitati  in¬ 
tentionis? 

R.  Circa  hoc,  dictante  Magistro,  «  ab  antiquo  duplex  fuit 
»  opinio.  Quidam  enim  dixerunt,  quod  generaliter  verum  est, 
»  quod  opera,  bona  vel  mala  pensantur  ex  intentione.  Alii  vero 
»  dixerunt ,  quod  opera  non  pensantur  generaliter  bona,  vel 
»  mala,  sed  solum  illa,  quae  indifferentia  sunt  ad  hoc  quod 
»  fiant  bene  vel  male:  illa  autem  opera,  quae  sunt  mala  se- 

(1)  In  opusc.  cui  titulus  Speculum  animae  in  praef. 

»  eundum  se ,  ex  intentione  pensari  non  possunt ;  quia  qua- 
»  cumque  intentione  fiant ,  semper  mala  sunt.  Quaelibet  au- 
»  tem  harum  opinionum  verum  dicit,  si  recte  intelligatur. 
»  intentionis  enim  qualitas  dupliciter  potest  accipi,  secundam 
»  quod  intentio  dupliciter  dicitur.  Uno  enim  modo  intentio  di- 
»  cit  bonitatem  finis.  Alio  vero  modo,  non  tantum  dicit  boni- 
»  tatem  finis,  sed  etiam  ordinationem  eius,  quod  est  ad  finem, 
»  quem  appetit.  Et  secundum  hoc  dupliciter  potest  dici  in- 
»  tentio  bona ,  vel  mala.  Uno  modo  dicitur  intentio  bona ,  in 
»  qua  est  perfecta,  et  bona  ordinatio  operis  ad  finem  intentum: 
»  et  e  contra  dicitur  mala,  in  qua  est  ordinatio  indirecta;  et 
»  hoc  modo  bonitas  intentionis,  non  tantummodo  respicit  bo- 
»  nitatem  finis,  sed  etiam  rectum  ordinem  eius,  quod  est  ad 
»  ipsum  finem ;  haec  enim  duo  necessario  requiruntur  ad  hoc, 
»  videlicet  quod  veritas  sit  in  electione,  et  charitas  in  inten- 
»  tione. ..  Alio  modo  dicitur  intentio  bona,  quia  illud  quod  fi- 
»  naliter  intendit  est  bonum:  et  mala,  quia  illud  quod  finali- 
»  ter  intendit,  est  malum.  Et  hoc  modo  non  est  generaliter 
»  verum  quod  qualitas  operis  causetur  a  qualitate  intentio- 
»  nis;  et  hoc  dico  quantum  ad  qualitatem,  quae  est  bonitas. 
»  Si  quis  enim  mentitur,  utpote  ad  liberationem  innocentis , 
»  vel  furatur  ut  pascat  pauperem  ,  non  dicitur  benefacere ; 
»  non  enim  sunt  facienda  mala,  ut  eveniant  bona.  Quantum 
»  autem  ad  qualitatem  malitiae,  non  habet  instantiam  ;  imo 
»  necessario  malitia  operis  correspondet  intentioni  malae  in- 
»  tendenti.  Qualecumque  enim  sit  opus,  dum  facit  illud  homo 
»  mala  intentione,  Deus  qui  scrutatur  corda,  malum  reputat. 
»  Cum  enim  ad  bonitatem  operis  necessario  requiratur  inten- 
»  tio  boni  finis,  sola  illa  desistente,  opus  iudicatur  esse  malum; 
»  non  tamen  illa  sola  assistente,  iudicatur  esse  bonum;  quia 
»  plura  exiguntur  ad  costruendum,  quam  ad  destruendum  »  (1). 

403.  Q.  An  quantum  quis  intendit,  tantum  faciat  ? 


(1)  II.  Sent.,  dist.  40,  art.  1,  q.  1  in  conci. 

R.  Quantitas  intentionis  dupliciter  cum  Magistro  potest  in- 
telligi,  «  videlicet,  aut  ratione  actus  intendendi,  aut  ratione 
»  ipsius  intenti.  Et  secundum  hoc,  distinguitur  ista  locutio  du- 
»  pliciter:  quantum  intendis,  tantum  facis.  Quia  tantum  et 
»  quantum  possunt  esse  nomina,  vel  adverbia.  Si  quantum  et 
»  tantum  sint  adverbia,  tunc  dicunt  quantitatem  actus  inten- 
»  dendi;  et  tunc  est  locutio  vera  generaliter,  sive  respectu 
»  bonorum,  sive  respectu  malorum ;  quia  quantum  actus  in- 
»  tendendi  est  intensus  in  bonitate,  et  malitia,  tantum  opera- 
»  tio  exterior  est  bona,  vel  mala.  Omne  enim  meritum,  et  de- 
»  meritum  ad  actum  voluntatis  reducitur;  licet  circumstan- 
»  tiae  exteriores,  aliquo  modo,  faciant  ad  maiorem  voluntatis 
»  depravationem.  Si  autem  tantum  et  quantum  sint  nomina: 
»  tunc  dicunt  quantitatem  ex  parte  intenti;  et  sic  non  est 
»  generaliter  verus  ille,  sermo,  quia  opus  exterius  factum,  non 
»  semper  commensuratur  ei,  quod  intentio  intendit.  Frequen- 
»  ter  enim  intendit  homo  facere  magnum  bonum,  et  facit  par- 
»  vum,  quia  modicam  habet  charitatem.  Habet  tamen  aliquo 
»  modo  veritatem  in  malis,  videlicet  intendendo,  licet  non  di- 
»  minuendo  ;  et  prout  tantum  et  quantum  dicunt  quamdam 
»  comparationem  proportionis,  non  tamen  commensurationem 
»  aequalitatis.  Unde  qui  intendit  peccare  multum,  multum  pec- 
»  cat,  qualecumque  opus  faciat.  Non  tamen  qui  intendit  pa- 
»  rum  peccare ,  parum  peccat ,  maxime  si  opus  facit,  quod 
»  multum  habet  de  deformitate  »  (1). 

404.  Q.  Utrum  intentio  et  voluntas  interior  sufficiat  ad  me¬ 
ritum  absque  opere  exteriori  ? 

i 

R.  Circa  hanc  quaestionem  distinguendum  est  cum  Doctore 
seraphico.  «  Aut  enim  ille,  qui  habet  intentionem,  habet  fa- 
»  cultatem  bene  operandi,  aut  non.  Si  non  habet  facultatem , 
»  cum  nemo  obligetur  ad  impossibile,  si  bonam  habet  volun- 
»  tatem,  et  directam  intentionem,  tunc  sola  plenitudo  volun- 


(1)  Loc.  cit.  q.  2. 

»  tatis  internae  sufficit  ei  ad  meritum  vitae  aeternae,  absque 
.»  exteriori  operatione.  Si  autem  adsit  facultas,  et  se  offert 
»  opportunitas,  intentio  non  potest  ad  meritum  sufficere  ab- 
»  sque  opere.  Ratio  autem  huius  est  divini  mandati  obligatio, 

»  et  virtutis  perfectio,  et  voluntatis  plenitudo.  Divini  mandati 
»  obligatio  facit,  ut  intentio  sine  operibus  non  sufficiat,  cum 
»  se  offert  opportunitas,  et  facultas.  Mandata  enim  Dei  non 
»  solum  obligant  ad  volendum,  sed  etiam  ad  faciendum;  ideo 
»  qui  non  implet  divina  mandata  cum  possit,  potius  meretur 
»  iram,  quam  mereatur  gloriam.  Virtutis  etiam  perfectio  est 
»  ratio,  quare  non  sufficit  sola  intentio,  quoniam  virtus  est 
))  ultimum  potentiae ;  et  ideo  elevat  potentiam  ad  aliquod  ma- 
»  gnum,  et  arduum;  potentiae  autem  animae  non  habent  suam 
»  virtutem,  sive  perfectionem  completam,  nisi  exeant  in  opera 
»  sibi  debita,  quando  adest  facultas,  et  opportunitas;  et  ideo 
»  illa  intentio,  qua  quis  vult,  et  intendit  bonum,  et  tamen  non 
»  facit,  cum  possit,  non  est  intentio  virtuosa,  ac  per  hoc,  nec  me- 
»  ritoria.  Voluntatis  etiam  plenitudo,  ratio  est,  quare  non  suf- 
»  ficit  sola  intentio:  quoniam  plena  voluntas  ponit  effectum, 

»  si  adsit  facultas ,  alioquin  non  dicitur  plene  homo  aliquid 
»  velle,  si  non  facit,  cum  possit  facere,  sed  semiplene,  et  pi- 
»  gre  vult,  sicut  piger,  qui  vult,  et  non  vult.  Et  propterea  di- 
»  cit  Gregorius:  Quod  nemo  debet  sibi  blandiri  de  bona  vo- 
»  luntate,  imo  ad  dilectionem  Conditoris,  lingua,  mens  et  manus 
»  requiritur,  et  sicut  hortatur  nos:  diligere- debemus  non  so- 
«  lum  verbo,  et  lingua,  sed  opere,  et  veritate;  quoniam  igitur 
»  cum  adest  facultas,  et  se  offert  opportunitas,  absque  operi- 
»  bus,  nec  est  mandatorum  Dei  impletio ,  nec  virtutis  perfe- 
»  ctio,  nec  voluntatis  plenitudo,  et  absque  his  non  est  suffi- 
»  centia  meriti.  Hinc  est  quod  ad  meritum  non  sufficit  bonitas 
»  intentionis,  absque  bonitate  operis  exterioris  »  (1). 

405.  Q.  Quid,  et  quotuplex  sit  lex? 


(1)  Loc.  cit.  q.  3. 

R.  Lex,  quae  definitur,  ut  regula  agendorum,  vel  omitten¬ 
dorum,  aut  est  a  Deo,  et  dicitur  divina;  aut  ab  homine,  et  hu¬ 
mana  vocatur.  Lex  divina  duplex  est,  aeterna  scilicet,  et  tem¬ 
poralis.  Prior  est  ipsa  rectitudo  Dei,  ut  prima  veritas  omnia 
regens,  et  omnia  ligans;  posterior  est  illa,  quam  Deus  in  tem¬ 
pore  praescripsit.  Lex  autem  temporalis,  in  naturalem,  et  po¬ 
sitivam  distinguitur,  prout  est  rationali  creaturae  dirigendae 
applicata,  et  indita,  ut  lumen  quoddam  naturae,  vel  aliquo  si¬ 
gno,  voce  nimirum  aut  scripto,  promulgata.  Et  id  fieri  potest 
duplici  modo,  vel  immediate,  vel  mediate.  Ad  primum  perti¬ 
net  Evangelium,  ad  secundum,  lex,  per  homines  divina  virtute 
missos,  publicata.  Lex  humana  esse  potest,  ecclesiastica,  vel 
civilis,  vel  scripta,  vel  non  scripta.  Si  a  potestate  ecclesiastica 
ad  regimen  animarum  spirituale,  dicitur  ecclesiastica.  Si  a  po¬ 
testate  civili  ad  regimen  temporale,  est  civilis.  Quae  scriptis 
commendatur,  scripta;  quae  moribus  populi  introducitur,  et  a 
legislatore  ut  rata  habetur,  lex  consuetudinaria  appellatur. 

406.  Q.  Utrum  existat  lex  naturalis? 

R.  Lex  naturalis,  quae  est  participatio  legis  aeternae,  ho¬ 
minibus  facta  per  donum  rationis  et  conscientiae ,  secundum 
quam  discernunt  bonum  et  malum,  in  universis  hominibus  usu 
rationis  valentibus,  existit.  Nam  Deus  est  creator  et  ordinator 
omnium  ad  finem;  sed  ordinatio  entis,  ratione  et  libertate  prae¬ 
diti,  non  fit,  nisi  per  legem;  homo  enim  non  tam  ducitur,  quam 
se  ducit;  ergo  necesse  est,  ut  sit  lex  naturalis.  Altera  ratio 
est;  quia,  cum  omnis  vis  sit  principium  actionis,  secundum  suum 
operandi  modum  procedere  debet,  scilicet  per  propriam  le¬ 
gem;  sed  voluntas  humana  est  vis  libera,  movens  et  potens; 
ergo  habere  debet  propriam  legem  :  sed  haec  ei  debet  esse 
naturalis;  ergo  existit  lex  naturalis.  Tertia  ratio  est,  quia  homo 
conscientiae  morsibus  ob  culpam  laceratur;  conscientiae  mor¬ 
sus,  culpam  supponunt;  culpa  est  obligationis  violatio;  obliga¬ 
tionis  violatio  dicit  legem  ligantem ;  haec  lex  ligans,  est  lex 
naturalis;  ergoetc.  Nec  aliter  de  existentia  legis  naturalis  sen- 

serunt  tum  veteres  tum  recentes ,  tum  privata  tum  publica 
conscientia ,  tum  legislatores ,  tum  nobilissimi  ex  philosophis 
gentilibus,  teste  Tullio ,  pluribus  in  locis,  maxime  in  Libr.  de 
Legibus.  In  primo  enim,  capit.  15,  eos  confutans,  qui  volunt  hu¬ 
manis  legibus  iura  omnia  constitui  ait:  «  Quod  si  populorum 
»  iussis ,  si  principum  decretis,  si  sententiis  iudicum,  iura 
»  constituerentur,  ius  esset  latrocinari,  ius  adulterare ,  ius  te- 
»  stamenta  falsa  supponere,  si  haec,  suffragiis,  aut  scitis  mul- 
»  titudinis  probarentur.  Quae  si  tanta  potestas  est  stultorum 
»  sententiis,  atque  iussis,  ut  eorum  suffragiis,  rerum  natura 
»  vertatur;  cur  non  sanciunt,  ut  quae  mala  et  perniciosa  sunt, 

»  habeantur  pro  bonis  et  salutaribus?  Aut  cur,  cum  ius  ex 
»  iniuria  facere  possit,  bonum  eadem  facere  non  possit  ex 
»  malo?  Atqui  nos  legem  bonam  a  mala,  nulla  alia,  nisi  natu- 
»  rae  norma, dividere  possumus...  Nam  et  communis  intelligentia 
»  nobis  notas  res  efficit  eas,  quas  in  animis  nostris  inchoavit, 

»  ut  honesta  in  virtute  ponantur,  in  vitiis  turpia.  Hoc  autem 
»  in  opinione  existimare,  non  in  natura  posita,  dementis  est.  » 
Et  libro  2,  cap.  4,  de  scelere  Tarquinii,  haec  habet:  «  Nec  si, 

»  regnante  Tarquinio,  nulla  erat  Romae  lex  scripta  de  stu- 
»  pris,  idcirco ,  non  contra  illam  legem  sempiternam,  Sextus 
»  Tarquinius  vim  Lucretiae  Tricipitini  filiae,  attulit?  Erat  enim 
»  ratio  profecta  a  rerum  natura,  et  ad  recte  faciendum  im- 
»  pellens,  et  a  delicto  avoncas,  quae  non  tantum  denique  in- 
»  cipit  lex  esse,  cum  scripta  est,  sed  tum  cum  orta  est:  orta 
»  autem  simul  est  cum  mente  divina.  Quamobrem  lex  vera, 
-»  atque  princeps  apta  ad  iubendum  et  vetandum ,  ratio  est 
»  recta  summi  Io  vis.  »  Dixi  legem  naturalem  esse  in  omnibus 
hominibus  ratione  valentibus  :  est  quippe  ipsum  rationis  lumen 
demonstrans,  existere  in  natura  rerum  ordinem  necessarium 
et  optimum;  cuius  observatione  res  sunt  bonae,  cuius  pertur- 
b  atione  depravantur,  cui  propterea  homo  debet  obedire,  si  bo¬ 
nus  esse  velit,  laude  praemioque  dignus,  quemque  qui  scien- 
er  violat ,  furiosus  est,  pugnans  cum  natura,  ipsoque  rerum 

omnium  ordinatore.  Tolle  huius  legis  iustitiam,  nullus  erit  ra¬ 
tionis  usus,  nulla  veri  a  falso  discretio,  nullum,  iusti  ab  iniu- 
sto,  boni  a  malo,  discrimen.  Unde  omnes  conveniunt  sane  philo- 
sopliantes,  in  adultis  ratione  utentibus,  nullam  dari  ignorantiam 
invincibilem,  circa  legis  naturalis  prima  praecepta.  Tam  clare 
enim  erumpunt,  tum  ex  lumine  rationis,  tum  ex  sensu  morali, 
ut  per  se  sint  nota,  nulloque  sophismate  obscurari  possint.  Quae¬ 
nam  enim  unquam  extitit  gens  tam  fera,  quae  non  habuerit 
pro  sacrosanctis,  praecepta  de  Deo  adorando,  de  parentibus 
honorandis,  de  principibus  obediendis,  de  caedibus,  stupris,  et 
furtis  vitandis,  de  servanda,  erga  similes,  iustitia  et  humanitate  ? 

407.  Q.  Quomodo  lex  naturalis  hominibus  innotescat? 

7?.  Circa  hanc  rem  non  levis  exurgit  quaestio  inter  recen¬ 
tes  philosophantes.  Alii  enim ,  qui  ab  adversariis  dici  solent 
semirationalistae,  opinantur  primas  veritates  contineri  in  lu¬ 
mine  rationis,  ita  ut  infans,  etiam  in  sylvis  enutritus,  eas  as¬ 
sequi  possit,  absque  documento,  ubi  pervenit  ad  annos  discre¬ 
tionis.  Alii  vei  o,  qui  traditionalistae  dicuntur,  donum  rationis 
videntur  constituere  in  mera  facultate  intelligendi  documenta 
extrinseca;  unde  infantis  mens,  verbis  et  signis  magistri  de¬ 
stituta,  non  modo  non  assequeretur  plenum  rationis  usum,  sed 
perpetuo  esset  tabula  rasa,  ipso  vitae  rationalis  initio  carens. 
Inter  huiusmodi  opiniones,  vera  est  sententia  media  Doctoris 
nostri,  qui  propositam  quaestionem  perbelle  solvit,  in  modum 
tum  philosophiae  tunc  theologiae  optime  consentaneum,  hisce 
verbis:  «  Est  tertius  modus  dicendi,  quod  habitus  cognitivi 
»  quodam  modo  sunt  nobis  innati ,  quodammodo  acquisiti :  non 
»  tantum  loquendo  de  cognitione  in  particulari,  et  de  cogni- 
»  tione  conclusionum;  sed  etiam  de  cognitione  principiorum.... 

»  Omnes  enim  in  hoc  concordant,  quod  potentiae  cognitivae 
sit  lumen  inditum,  quod  vocatur  naturale  iudicatorium.  Spe¬ 
cies  autem  et  similitudines  rerum  acquiruntur  nobis  me- 
»  diante  sensu,  sicut  expresse  dicit  Philosophus  in  multis  locis; 

*  et  hoc  etiam  aperientia  docet.  Nemo  enim  unquam  co  mo- 

»  sceret  totum,  aut  partem;  aut  patrem,  aut  matrem,  nisi  sensu 
»  aliquo  exteriori,  speciem  eius  acciperet:  et  hinc  est,  quod 
»  amittentes  unum  sensum,  necesse  habemus  unam  scientiam 
»  amittere.  Illud  autem  lumen,  sive  naturale  iudicatorium,  di- 
»  rigit  ipsam  animam  in  iudicando,tam  de  cognoscibilibus,  quam 
»  de  operabilibus.  Sed  hoc  attendendum  est  praecipue ;  quia 
»  sicut  inter  cognoscibilia,  quaedam  sunt  valde  evidentia,  si- 
»  cut  dignitates,  et  prima  principia;  quaedam  sunt  minus  evi- 
»  dentia,  sicut  conclusiones  particulares:  sic  et  in  operabilibus, 

»  quaedam  sunt  maxime  evidentia,  utpote  illud;  quod  tibi  non 
»  vis  fieri,  alteri  ne  feceris;  et  quod  Deo  obtemperandum  est, 

»  et  consimilia.  Quemadmodum  igitur,  cognitio  principiorum 
»  primorum,  ratione  illius  luminis,  dicitur  esse  nobis  innata  , 

»  quia  lumen  illud  sufficit  ad  illa  cognoscenda,  post  receptio- 
»  nem  specierum,  sine  aliqua  persuasione  superaddita,  propter 
»  sui  evidentiam;  sic  et  primorum  principiorum  moralium  co- 
»  gnitio  nobis  innata  est,  pro  eo  quod  iudicatorium  illud  suf- 
»  ficit  ad  illa  cognoscenda.  Rursus,  quemadmodum  cognitio 
»  particularium  conclusionum  scientiarum  acquisita  est,  pro 
»  eo  quod  lumen  nobis  innatum  non  plene  sufficit  ad  illa  co- 
»  gnoseenda ,  sed  indiget  aliqua  persuasione,  et  liabilitatioiie 
»  nova;  sic  etiam  intelligendum  est,  ex  parte  operabilium,  quod 
»  quaedam  sunt  agenda,  ad  quae  tenemur ,  quae  non  cogno- 
»  scimus,  nisi  per  instructionem  superadditam.  Quoniam  igitur 
»  conscientia  nominat  habitum  directivum  nostri  iudicii,  re- 
»  spectu  operabilium,  hinc  est  quod,  quodam  modo ,  habitum 
»  nominat  innatum,  et  quodammodo  nominat  acquisitum.  Ha- 
»  .bitum,  inquam,  innatum  nominat,  respectu  eorum,  quae  sunt 
»  de  primo  dictamine  naturae ,  habitum  vero  acquisitum,  re- 
»  spectu  eorum,  quae  sunt  instructionis  superadditae.  Habi- 
»  tum  etiam  innatum  dicit,  respectu  luminis  directivi.  Habi- 
»  tum  nihilominus  acquisitum,  respectu  speciei  ipsius  cogno- 
»  scibilis.  Naturale  enim  habeo  lumen,  quod  sufficit  ad  cogno- 
»  scendurn  quod  parentes  sunt  honorandi,  et  quod  proximi  non 

»  sunt  laedendi ;  non  tamen  habeo  naturaliter  mihi  impres- 
»  sam  speciem  patris,  vel  speciem  proximi.  His  visis,  plana 
»  est  responsio  ad  quaestionem  propositam....  Concedo  enim, 
»  quod  conscientia  dicit  habitum  quodam  modo  innatum,  vi- 
»  delicet  ratione  illius  luminis  super  nos  signati,  quod  quidem 
»  ostendit  nobis  bona,  et  quod  est  seminarium  aliorum  habi- 
»  tuum  acquirendorum,  et  sic  currunt  sex  rationes  sequentes: 
»  Prima  est  divina  auctoritas  D.  Pauli,  qui  sic  ait:  cum  gen  - 
»  tes,  quae  legem  non  habent,  naturaliter  quae  legis  sunt  fa- 
»  ciunt;  ipsi  sibi  sunt  lex,  quia  ostendunt  opus  legis  scriptum, 
»  in  cordibus  suis,  testimonium  illis  reddente  conscientia.  Se- 
»  eunda  est  Augustini,  qui  scripsit:  Ante  omne  meritum  boni 
»  operis,  non  est  parum  accepisse  naturale  iudicatorium,  quo 
»  sapientiam  quis  praeponat  errori,  et  quietem  difficultati.  Si 
»  ergo  conscientia  est  huiusmodi  iudicatorium,  est  igitur  lia- 
»  bitus  homini  innatus.  Tertia  ratio  est  Isidori,  qui  sic  argu- 
»  mentatus  est :  ius  naturale  est  quod  natura  docuit  omnia 
»  animalia;  ergo  si  natura  docuit  animalia,  illud  quod  est  iuris 
»  naturalis,  multo  fortius  docuit  hominem,  qui  excellit  omnia 
»  animalia;  sed  cognitio  iuris  naturalis  non  est  aliud,  quam 
»  conscientia;  ergo  etc.  Quarta  ratio  est,  quia  naturaliter  ha- 
»  bemus  instinctum  ad  appetendam  beatitudinem,  et  ad  ho- 
»  norandum  parentes;  sed  hoc  non  potest  esse,  sine  aliqua  prae- 
»  cognitione;  ergo  videtur,  quod  ad  huiusmodi  facienda,  habea- 
»  mus  aliquam  cognitionem,  naturaliter  nobis  impressam;  sed 
»  cognitio  inclinans  ad  hoc,  est  conscientia;  ergo  etc.  Quinta 
*  ratio  est,  quia  lex  naturalis  cognoscitur  ab  homine,  aliquo 
»  modo;  aut  ergo  per  acquisitionem,  aut  per  naturam.  Si  per 
»  acquisitionem,  ergo  dici  non  debet  naturalis,  sed  acquisita ; 

»  si  vero  per  naturam,  et  cognitio  legis  naturalis  non  est  a- 
»  liud  quam  conscientia;  ergo  etc.  Sexta  denique  ratio  est,  quia 
w  ius  naturale,  naturaliter  ligat  voluntatem  ;  sed  ligationem 
»  voluntatis  necessario  praecedit  actus  cognitionis :  affectum 
»  enim  praecedit  intellectus ;  ergo  si  voluntas  naturaliter  ad 

»  illud  ius  ligatur,  videtur  quod  illud  ius,  naturaliter  ab  anima 
»  cognoscatur.  Si  ergo  illius  iuris  cognitio  est  conscientia,  pa- 
»  tet,  conscientiam  habere  habitum  innatum.  Nihilominus  fa- 
»  teor  et  ego,  nonnullos  habitus  conscientiae  esse  acquisitos; 

»  sed  hi  habitus  principia  secundaria  respiciunt,  respiciunt  et 
»  complexa;  et  in  his  potest  esse  error,  incertitudo,  ignorantia, 

»  passio  effraenata,  cupiditas,  superstitio,  praeiudicium,  et  con- 
»  similia.  Haec  tamen  omnia,  habitum  naturalem  non  destruunt, 

»  sed  confirmant.  Etenim,  cum  error  non  sit  nisi  veritas  er- 
»  rans>  necessario  notionem  veri  praedicat.  Unde  error  locum 
»  obtinere  non  potest  in  primis  principiis,  sed  solum  in  con- 
»  clusionibus,  et  in  mente  iam  ratiocinio  idonea,  et  consequenter 
»  primis  veri  notionibus  imbuta.  Non  enim  est  facilius  magistris, 

»  mentem  prorsus  inintelligentem  reddere  intelligentem,  quam 
»  nutrici  infantem  non  vivum  lactare  (1).  Si  qua  autem  sunt, 

»  cognoscibilia,  quae  quidem  cognoscantur  per  sui  essentiam, 

»  non  per  speciem ,  respectu  talium  poterit  dici  conscientia 
»  esse  habitus  simpliciter  innatus,  utpote  respectu  huius,  quod 
»  est,  Deum  amare,  et  Deum  timere.  Deus  enim  non  cogno- 
»  scitur  per  similitudinem  a  sensu  acceptam;  imo  Dei  notitia 
»  naturaliter  est  nobis  inserta ,  sicut  dicit  Augustinus.  Quid 
»  autem  sit  amor,  et  timor,  non  cognoscit  homo  per  similitu- 
»  dinem  exterius  acceptam,  sed  per  essentiam;  huiusmodi  enim 
»  affectus  essentialiter  sunt  in  anima  »  (2). 

Doctrinae  seraphicae  suffragatur  Rousseau  his  verbis:  Get- 
tate  gli  occhi  suile  nazioni  tutte  dei  mondo,  percorrete  tutte 
le  storie ;  e  fra  tanti  culti  inumani  e  stravaganti ,  fra  quella 
prodigiosa  diversita  di  costumi,  voi  troverete  ovunque  le  stesse 
idee  di  giustizia,  e  di  onesta  ,  ovunque  gli  stessi  principii  di 
morale,  ovunque  le  stesse  nozioni  dei  bene  e  dei  male.  II  pa- 
ganesimo  antico  produsse  degli  dei  abbominevoli  ,  che  quag- 

(1)  Vid.  Martinet  Theol.  mor.  lib.  I,  art.  2.  §  5,  pag.  58. 

(2)  II  Sent.,  dist.  39,  art.  3,  in  tot.  questio.  2. 

giu  sarebbersi  puniti  come  scellerati ,  e  che  non  offrivano 
per  modello  della  felicita  suprema ,  che  misfatti  a  commet- 
tere,  e  passioni  a  contentare.  Ma  il  vizio ,  armato  d’  una  sa¬ 
cra  autorita,  scendeva  indarno  dall’  eterno  soggrorno,  1’  istinto 
morale  io  respingeva  dal  cuore  dei  mortali.  Celebrando  le 
dissolutezze  di  Giove,  ammiravasi  la  continenza  di  Senocrate; 
la  casta  Lucrezia  adorava  1  impudica  Venere;  1’ intrepido  Ro¬ 
mano  sacriflcava  alio  spavento ;  egli  invocava  il  dio  che  mu¬ 
tilo  suo  padre ,  e  moriva  senza  mormorare  per  la  mano  dei 
suo:  le  piu  spregievoli  divinita  furon  servite  dagli  uomini 
piu  grandi.  La  santa  voce  della  natura,  piu  forte  di  quella 
degli  dei,  facevasi  rispettare  sulla  terra,  e  sembrava  rilegare 
in  cielo  il  delitto  coi  colpevoli....  Ma  odo  sorgere  d’  ogni  in- 
torno  i  clamori  dei  pretesi  saggi....  Eglino  osan  di  rigettare 
questo  accordo  evidente  ed  universale  di  tutte  le  nazioni  ,  e 
contro  la  sonora  uniformita  dei  giudizio  degli  uomini ,  vanno 
a  cercare  nelle  tenebre  qualche  esempio  oscuro,  e  da  essi  solo 
conosciuto,  come  se  tutte  le  inclinazioni  della  natura  fossero 
annichilate  dalla  depravazione  di  un  popolo ,  e  che  tosto  es- 
sendovi  dei  mostri,  la  specie  non  fosse  piu  nulla.  Ma  che  ser- 
vono  alio  scettico  Montaigne,  i  travagli  che  si  da,  per  disot- 
terrare  in  un  angolo  dei  mondo,  un  costume  opposto  alie  no- 
zioni  deda  giustizia?  Che  gli  vale  il  concedere  ai  piu  sospetti 
viaggiatori  1’ autorita  che  ricusa  ai  piu  celebri  scrittori?  Al- 
cuni  usi  incerti  e  stravaganti,  fondati  sopra  cause  locali,  che 
ci  sono  sconosciute,  distruggerebbero  eglino  1’induzion  gene¬ 
rale  tratta  dal  concorso  di  tutti  i  pepoli  ?....  0  Montaigne,  tu 
che  ti  vanti  di  franchezza  e  di  verita,  sii  leale,  e  sincero,  se 
un  lilosofo  puo  esserlo,  e  dimmi  se  esista  qualche  paese  sulla 
terra ,  ove  sia  un  delitto  custodire  la  propria  fede ,  1’  esser 
demente,  beneflco,  e  generoso;  ove  1’  uom  dabbene  sia  dispre- 
gevole  ed  il  perverso  onorato  (1).  Nec  diversimode  sentit  ipse 


(1)  Emil.  lib.  IV,  tom.  II,  p.  349  352.  Parigi  1793. 

Yoltaire,  qui  sic  scripsit :  «  Io  lio  veduto  dappertutto,  che  si 
rispettava  suo  padre  e  sua  madre  ,  che  si  credeva  tenuto  a 
mantener  la  sua  promessa,  che  si  aveva  della  commisera  - 

zione  per  gli  innocenti  oppressi .  Coloro  che  pensan  diver- 

samente  mi  sono  sembrate  creature  mal  organizzate,  mostri 
come  quelli,  che  son  nati  senz’  occhi  e  senza  mani  (1).  I  riti 
variano  presso  tutti  i  popoli;  la  morale  sola  non  varia  (2)  ». 

408.  Q.  An  lex  naturalis  sit  omnium  legum  princeps  ? 

R.  Lex  naturalis,  cum  sit  ordinatio  rationis  ad  bonum  com¬ 
mune,  ab  eo  promulgata,  qui  habet  curam  communitatis,  omni¬ 
bus  legibus  praeit  duplici  modo;  promulgatione,  et  praestantia 
praeceptorum.  Promulgatione ;  quia  fit  ab  ipso  Deo,  in  foro 
mentis,  et  antequam  ulla  lex,  forinsecus  promulgata,  mentem 
obligare  possit.  Praeceptorum  praestantia;  lex  enim  naturalis 
ea  praecipit,  quae  pertinent  ad  substantiam  ordinis,  sive  ae¬ 
terni,  et  immutabilis,  qui  est  ipsa  Dei  essentia:  sive  contin¬ 
gentis  et  positivi,  qui  pendet  a  libera  Dei  voluntate,  et  con¬ 
sequenter  necessario  conservanda  sunt  ab  eo ,  qui  non  vult 
cum  voluntate  divina  pugnare,  et  sic  fieri  absolute  malus  et 
miser.  Hinc  tantum  abest ,  ut  lex  naturalis  libertatem  homi¬ 
num  impediat,  eosque  sub  dura  potestate  incurvet,  ut  contra, 
eos  liberet  a  turpi  vitiorum  servitute,  ut  tyramnos  destruat, 
iniustas  leges  disrumpat,  et  sentire ,  diligere  ,  operari ,  more 
Dei,  faciat ,  atque  erigat  ad  omnimodam  perfectionem  et  fe¬ 
licitatem.  Desinant  ergo  eam  fastidire  parvi  et  magni  incre¬ 
duli,  et  eam  agnoscere  incipiant,  et  diligere,  ut  nobile  et  uni¬ 
cum  ad  beatitatem  medium,  atque  tandem  aliquando  abstineant 
a  stultis  illis  sciscitationibus :  cur  Deo  placuerit  tam  gravia 
praecipere,  et  violatores  suppliciis  adiicere  sempiternis? 

409.  Q.  Utrum  lex  naturalis  possit  mutari  ? 

R.  Lex  naturalis  per  se,  in  praeceptis  primariis,  intrinsece 

(1)  Dizion.  fllosof.  art.  necessario. 

(2)  Osservaz.  sulla  Storia  univers. 

mutari  nequit;  quia  nihil  aliud  est,  quam  dictamen  rationis 
rectae,  quod  ubique,  et  semper  idem  est.  Mutari  nequit,  quia 
obligatio  legis  naturae,  ex  ipsa  rerum  natura  fluit,  quae  per 
se  immutabilis  est.  Mutari  denique  nequit,  quia  quod  praecipit 
lex  naturae,  est  per  se  bonum;  quod  prohibet,  malum;  malum 
autem,  et  bonum  non  mutantur.  Sed  Marci  Tullii  verba  pul¬ 
chrum  est  referre:  «  Est  quidem  vera  lex  recta  ratio  naturae 
»  congruens,  diffusa  in  omnes,  constans,  sempiterna,  quae  vocet 
»  ad  officium  iubendo,  vetando  a  fraude  deterreat :  quae  ta- 

i 

»  men  neque  probos  frustra  iubet,  aut  vetat,  nec  improbos  iu- 
»  bendo,  aut  vetando  movet.  Huic  legi,  nec  abrogari  fas  est, 

»  neque  derogari  ex  hac  aliquid  licet,  neque  tota  abrogari  po- 
»  test.  Nec  vero  aut  per  senatum,  aut  per  populum,  solvi  hac 
»  lege  possumus.  Neque  est  quaerendus  explanator,  aut  inter- 
;>  pres  eius  alius.  Nec  erit  alia  lex  Romae,  alia  Athenis,  alia 
»  nunc,  alia  posthac ;  sed  et  omnes  gentes,  et  omni  tempore, 

»  una  lex,  et  sempiterna,  et  immutabilis  continebit:  unusque 
»  erit  communis  quasi  magister,  et  imperator  omnium  Deus; 

»  ille,  huius  legis  inventor,  disceptator,  lator,  cui  qui  non  pa- 
»  rebit,  ipse  se  fugiet,  ac  naturam  hominis  aspernatus,  hoc 
»  ipso  luet  maximas  paenas,  etiam  si  caetera  supplicia,  quae 
»  putantur,  effugerit  »  (1).  Diximus,  per  se  in  praeceptis  pri¬ 
mariis:  nam  praecepta  secundaria  legis  naturae,  ad  ordinis  per¬ 
fectionem  tantum  spectantia,  aliquando  relaxantur,  seu  ad  tem¬ 
pus  dispensantur,  et  reapse  dispensatum  fuit  in  veteri  Testa- 
.  mento,  cuius  erat  nihil  ad  perfectum  adducere,  sed  homines 
comparare  ad  promulgationem  perfectae  legis  Christi.  Exem¬ 
plum  est,  indultum  polygamiae  et  repudii,  quo,  apud  Iudaeos, 
divinitus  relaxatur  praeceptum  positivum  simul  et  naturale, 
de  unitate,  et  indissolubiliiate  matrimonii. 

410.  Q.  Utrum  lex  naturalis  sanciri  debeat? 

R.  Lex  naturalis  sanctionem  habere  debet.  Primo,  quia  lex 

(1)  Apud  Lactant.  Divin.  instit.  lib.  VI,  cap.  VIII. 

est  ad  aliquid,  aliquid  est  ad  finem;  ergo  qui  observat,  finem 
invenit,  qui  non ,  a  fine  deficit ;  qui  finem ,  habet  bonum ,  qui 
deficit,  habet  malum.  Ergo  bonum  et  malum  est  inditum  legi: 
ergo  sanctionem  habet.  Secundo,  quia  cum  lex  sit  ad  finem 
obligandi,  si  lex  non  haberet  sanctionem,  lex  esset,  et  non  lex. 
Tertio,  quia  lex  debet  movere;  sed  motus  in  rationali  homine, 
non  est  nisi  per  praemium,  vel  per  poenam;  ergo  lex  habere 
debet  praemium,  vel  poenam ;  sed  praemio  et  poena  sancitur 
lex ;  ergo  lex  habet  sanctionem.  Quarto,  quia  si  lex  non  san¬ 
ciretur,  inter  virtutem  et  vitium  non  esset  discrimen;  sed  hoc 
est  absurdum;  maximum  enim  intercedit  discrimen  inter  vi¬ 
tium  et  virtutem ;  ergo  legi  naturali  sanctio  concedenda  est. 
Quinto,  quia  lex  est  ad  ordinem ;  sed  ordo  non  esset,  si  finis 
legis,  tum  observatori,  cum  violatori,  esset  aequalis;  ergo  lex 
ordinata  habet  sanctionem.  Sexto  denique,  quia  absque  san¬ 
ctione,  subditi  non  obedirent;  ergo  lex  sanctionem  habere  debet. 

411.  Q.  Quid  sit  praeceptum  ,  et  de  praeceptis  decalogi , 
quid  praecipue  advertendum  ? 

R.  «  Praeceptum,  ex  Doctore  nostro,  est  imperium  faciendi 
»  aliquid ,  vel  non  faciendi.  Praeceptorum  alia  sunt  affirma- 
»  tiva,  ut:  honora  patrem:  alia  negativa,  ut:  non  occides.  Prae- 
»  cepta  affirmativa,  stricte  sumendo,  dicuntur  praecepta ,  sed 
»  negativa  dicuntur  prohibitiones.  Praecepta  affirmativa  o.bli- 
»  gant  semper,  sed  non  ad  semper.  Negativa  vero  obligant 
»  semper,  et  ad  semper.  Praecepta  decalogi  possunt  dici  data, 
»  yel  innata.  Primo  modo  tantum  pertinent  ad  populum  Israe- 
»  liticum:  secundo  modo,  omnes  obligant;  quia  quidquid  con- 
»  tinet  decalogus  explicite  ,  hoc  continet  lex  naturae ,  quae 
»  scripta  est  in  corde  cuiuslibet,  implicite.  Istud  enim  prae- 
»  ceptum  legis  naturae:  quod  tibi  non  vis  fieri,  aliis  ne  feceris, 
»  includit  haec  praecepta:  non  occides,  non  furtum  facies,  et 
»  huiusmodi,  quae  decalogus  explicite  ponit.  Quaedam  prae- 
»  cepta  ponuntur  imperative,  illa  scilicet  quae  sunt  affirma- 
»  tiva;  quaedam  indicative,  scilicet  negativa;  et  hoc  ideo  quia 

»  difficilius  est  facere  bonum,  quam  declinare  malum.  Plure  s  ■ 
»  enim,  in  faciendo  bonum,  requiruntur  circumstantiae.  In  qui- 
»  busdam  praeceptis  prohibentur  actus ,  habitus  et  affectus  , 

»  ut  patet  in  his:  non  moechaberis,  non  concupisces  uxorem 
»  proximi  tui,  quia  appetitus  est  nimis  inordinatus  ad  illa.  In 
»  quibusdam,  solummodo  prohibentur  actus,  ut  cum  dicitur: 

»  non  occides.  Hoc  dico,  secundum  formam  tradendi,  non  se- 
»  eundum  veritatem  intelligendi ,  quia  omnia  praecepta  ne- 
»  gativa,  manum  et  animum  ligant.  Multis  modis  ligamur:  sci- 
»  licet ,  lege  naturae  ,  ut  est  diligere  Deum  super  omnia,  et 
»  nulli  facere,  quod  nobis  fieri  nolumus;  praeceptis  divinis,  ut 
«  ligabatur  Adam  praeceptis  sibi  datis,  et  ludaei,  suis;  voto, 

»  quia  secundum  Augustinum,  vovere  est  voluntatis,  sed  red- 
»  dere  est  necessitatis.  Unde,  quibusdam,  etiam  consilia  sunt 
»  praecepta ,  sicut  religiosis  qui  voverunt  talia:  decretis  pa- 
»  trum,  ut  est  ieiunare  aliquas  vigilias,  et  huiusmodi:  consue- 
»  tudine,  secundum  quod  in  Francia  primogenitus  succedit  in 
»  regno:  mandatis  praelatorum,  unde;  super  cathedram  Moysi 
»  etc. :  conscientia ,  quia  secundum  Augustinum ,  quidquid  fit 
»  contra  conscientiam,  aedificat  ad  gehennam.  Numerus  prae- 
»  ceptorum  sumitur  sic :  quia  quaedam  ordinant  nos  ad  Deum, 

»  quaedam  ad  proximum;  quod  Deus  insinuare  voluit,  quan- 
»  do  in  duabus  tabulis  legem  dedit.  In  prima  tabula  sunt  tria 
»  praecepta ,  quae  pertinent  ad  Deum,  quorum  primum  per- 
»  tinet  ad  Patrem,  quia  est  de  divina  unitate.  Secundum  ad 
»  Dei  Filium,  quia  est  de  iuramenti  veritate.  Tertium  ad  Spi- 
»  ritum  Sanctum,  quia  est  de  spirituali  vacatione.  In  secun- 
»  da  tabula  sunt  septem  praecepta  ad  proximum  spectantia. 

»  Quorum  primum,  est  de  exhibendis  bonis,  ut  est  illud  lio- 
»  nora  patrem  tuum  etc.  Reliqua  sex  sunt  de  cavendis  malis; 

»  quae  inferri  possunt  corde,  vel  opere,  vel  ore.  Opere  laedi- 
>'  mus  proximum  tripliciter;  propter  quod  dantur  tria  prae- 
»  cepia.  Primum  est :  non  occides ;  secundum ,  non  moecha- 
»  beris;  tertium:  non  furtum  facies.  Ore  quoque  laedimus  pro- 

»  ximum:  et  est  contra  illud:  non  dices  contra  proximum  tuum 
»  falsum  testimonium.  Corde  laedimus  proximum  dupliciter  ; 
»  quandoque  respectu  rei  irrationalis,  de  hoc  dicitur:  non  con- 
»  cupisces  rem  proximi  tui;  quandoque  respectu  rei  rationalis, 
»  et  de  hoc  dicitur:  non  concupisces  uxorem  proximi  tui  (1). 
»  Decem  praecepta,  per  ordinem,  his  versibus,  continentur  : 

Sperne  Deos,  fugito  periuria,  sabbata  serva; 

Sit  tibi  patris  honor,  sit  tibi  matris  amor. 

Non  sis  occisor,  moechus,  fur,  testis  iniquus. 

Vicinique  torum,  resque  caveto  suas  (2). 

413.  Q.  Quid  sit  consilium  evangelicum,  et  in  quo  differat 
a  praecepto? 

R.  Consilium,  ex  Doctore  nostro,  est  persuasio  melioris  boni, 
»  ad  quod  non  tenemur.  Consilia,  in  multis,  differunt  a  prae- 
»  ceptis.  Primo,  quia  ad  praecepta  tenemur,  ad  consilia  vero 
»  non ;  quia  praecepta  servare,  est  necessitatis,  consilia  vero 
»  voluntatis.  Item,  lex  vetus  dat  praecepta,  Evangelium  vero 
»  superaddit  consilia.  Item  consilium  pertinet  ad  perfectos , 
»  praeceptum  ad  perficiendos;  sed  permissio  ad  imperfectos, 
»  prohibitio  ad  perversos.  Item,  praecepta  separant  nos  ab 
»  illicitis,  consilia  vero  a  concessis.  Item,  per  praecepta  de- 
»  clinamus  peccata:  sed  per  consilia,  occasiones  peccati.  Item, 
»  per  praecepta,  maxime  negativa,  poenam  fugimus  :  sed  per 
»  consilia,  praemium  cumulamus.  Item,  consilia  servata  affe- 
»  runt  praemium,  non  servata,  non  adducunt  supplicium.  Item, 
»  ad  praecepta  constringimur  ex  debito:  sed  ad  consilia  non 
»  nisi  ex  voto.  Item,  consilium  per  votum  fit  praeceptum,  si- 
»  cut  ait  Augustinus:  vovere  est  voluntatis,  sed  reddere  est 
»  necessitatis.  Item,  melius  est,  esse  devotum  in  minoribus, 
»  quam  in  maioribus,  indevotum  promissionibus  inveniri.  Unde 
»  melius  est,  nuda  praecepta  servare  cum  devotione,  quam  se 


(1)  In  Comp.  theol.  uerit.  lib.  5,  cap.  59. 

(2)  In  Centil.  p.  3,  sect.  33. 

»  ad  consilia  obligare,  et  in  his  negligentem  esse.  Nota  quod 
»  in  lege  Mosaica,  fuerunt  iudicia  coerimonialia,  et  moralia, 
»  Lex  autem  Evangelica  iudicia  temperat,  partem  auferen- 
»  do:  figuras  evacuat,  rerum  veritatem  exhibendo:  praecepta 
»  consumat,  adiiciendo:  adiicit  autem  tria,  scilicet:  instructio- 
»  nem  documentorum ,  promissionem  praemiorum ,  et  perfe- 
»  ctionem  consiliorum.  Et  ideo  dicitur  lex  Mosaica,  ab  Evan- 
»  gelica  differre ;  quia  illa  figurarum  est,  haec  veritatis:  illa 
»  poenae,  haec  gratiae:  illa  litteralis,  haec  spiritualis;  illa 
»  occidens,  haec  vivificans:  illa  timoris,  haec  amoris:  illa  ser- 
»  vitutis,  haec  libertatis;  illa  oneris,  haec  honoris  »  (1). 

413.  Q.  Quot  sint  consilia  Evangelica? 

R  Sunt  duodecim  ex  Doctore  nostro: 

«  l.  Est  paupertatis,  quae  consistit  in  abdicatione  proprie- 
»  tatis.  Unde  Lucas:  Qui  non  renuntiaverit  omnibus,  quae  pos- 
»  sidet  etc. 

»  2.  Est  obedientia ,  unde  illud :  Super  cathedram  Moysi 
»  sederunt  etc.... 

»  3.  Est  castitas,  de  qua  Dominus  dicit:  Sunt  eunuchi,  qui 
»  se  castraverunt  etc . 

»  4.  Consilium  est  charitatis:  Diligite  inimicos  vestros.  Istud 
»  autem,  quantum  ad  dilectionem  affectus  est  praeceptum,  sed 
»  quantum  ad  dilectionem  effectus,  est  consilium.... 

»  5.  Est  mansuetudinis:  Si  quis  te  percusserit  in  unam 
»  maxillam  etc.... 

»  6.  Est  misericordiae,  et  supererogationis,  ut  illud :  Si  vis 
»  perfectus  esse,  vade  etc.... 

»  7.  Consilium  est  de  simplicitate  verborum  ut  ibi:  Sit  ser- 
»  mo  vester:  est  est,  non  non . 

»  8.  Est  de  vitanda  occasione  peccati.  Unde  dicitur:  Si  o- 
»  culus  tuus  scandalizat  te,  erue  eum,  et  proiice  abs  te. 

»  9.  Consilium  est  de  rectitudine  intentionis  ac  finis.  Unde 


(1)  Loc.  cit.  cap.  69. 

»  dicitur:  Attendite,  ne  iustitiam  vestram  faciatis,  coram  ho- 
»  minibus,  etc . 

»  10.  Consilium  est  de  conformitate  operis  ad  doctrinam, 
»  ut  ibi :  Hypocrita  eiice  prius  trabem  de  oculo  tuo,  etc.... 

»  11.  Consilium  est  de  evitanda  sollicitudine,  ut  ibi :  Nolite 
»  soliciti  esse,  etc . 

»  12.  Est  fraternae  correctionis,  ut  in  Matthaeo:  Si  pecca- 
»  verit  in  te  frater  tuus,  vade  et  corripe  eum,  etc....  »  (1). 

414.  Q.  Quot  sint  dona  Spiritus  Sancti,  et  quid,  circa  ipsa, 
videndum  ? 

R.  «  Licet  omnes  habitus,  dati  divinitus,  possint  dici  gene- 
»  raliter  dona  Dei:  specialiter  tamen  et  appropriate,  septem 
»  sunt  dona  Spiritus  Sancti ,  quae  per  ordinem  enumerat 
»  Isaias,  a  summo  incipiens,  usque  ad  ultimum  descendendo.  Se- 
»  ptem  igitur  sunt  dona  multiplici  ratione.  Primo  scilicet,  ut, 
»  per  haec  septem,  expellantur  vitia  septem ,  ita  scilicet  ut 
»  timor  expellat  superbiam ,  pietas  invidiam ,  scientia  iram , 
»  quae  est  quasi  quaedam  insania,  fortitudo  accidiam ,  con- 
»  silium  avaritiam,  intellectus  gulam,  sapientia  luxuriam.  Se  - 
»  eundo,  dicuntur  esse  septem,  propter  expediendas  vires  na- 
»  turales.  Nam  irascibilis  indiget  expediri,  tam  in  prosperis 

»  quam  in  adversis;  in  prosperis  quidem,  per  timorem;  in  ad- 

% 

»  versis  autem,  per  fortitudinem.  Concupiscibilis  indiget  expe- 
»  diri,  quantum  ad  affectum,  respectu  proximi ,  quod  fit  per 
»  pietatem ,  et  quantum  ad  affectum,  respectu  Dei ,  quod  fit 
»  per  gustum  sapientiae.  Rationalis  quoque  indiget  expediri 
»  in  veritatis  speculatione,  quod  fit  per  donum  intellectus;  et 
»  in  veri  electione,  quod  fit  per  consilium;  atque  in  electi  exe- 
»  cutione,  quod  fit  per  donum  scientiae.  Per  hoc  enim  donum, 
»  recte  conversamur  in  medio  nationis  pravae,  et  perversae. 
»  Tertio,  dicuntur  esse  septem  dona,  propter  regimen  activae, 
»  et  contemplativae  vitae.  Contemplativa  siquidem,  tria  dona 

»  debet  habere,  scilicet,  timorem  ad  reverentiam  maiestatis, 
»  intellectum  ad  intelligentiam  veritatis ,  sapientiam  ad  gu- 
»  stum  bonitatis.  Activa  vero  vita  debet  habere  pietatem  ad 
»  agendum,  fortitudinem  ad  sustinendum,  scientiam  ad  dire- 
»  ctionem  pietatis,  consilium  ad  directionem  fortitudinis.  Plu- 
»  rima  ergo  dona  sunt  ad  intellectum  spectantia,  quia  lux  co- 
»  gnitionis  multum  expedit ,  ad  dirigendos  pedes  nostros  in 
»  viam  rectam.  Propter  eamdem  causam,  fit  donorum  combi- 
»  natio :  ubi,  quasi  semper,  adiungitur  unum  directivum  cum 
»  alio,  quod  spectat  ad  actionem  et  passionem.  Unde  Grego- 
»  rius  super  Ezechielem  dicit,  quod  sumus  per  sapientiam  ma- 
«  turi,  per  intellectum  provvidi,  per  consilium  cauti,  per  for- 
»  titudinem  animosi,  per  scientiam  discreti,  per  pietatem  mi- 
»  sericordes,  per  timorem  humiles.  »  (1). 

415.  Q.  Quot  sint  beatitudines  Evangelicae,  et,  de  ipsis  quid 
tenendum  ? 

R.  «  Beatitudines  sunt  septem,  secundum  distinctionem  gra- 
»  duum,  quamvis  sint  octo,  secundum  essentiam,  quas  Salvator 
»  enumerat,  in  sermone  de  Monte,  scilicet,  paupertas  spiritus, 
»  mititas,  luctus,  esuries  iustitiae,  misericordia,  munditia  cor- 
»  dis,  pax.  Quarum  beatitudinum  numerus  accipitur  secundum 
«  integritatem  perfectionis.  Requiruntur  ad  integritatem  per- 
»  fectionis  tria,  scilicet,  recessus  a  malo,  processus  in  bono, 
»  et  perfectus  status  in  optimo.  Sane,  malum  omne  procedit 
»  ex  tumore  superbiae,  aut  ex  rancore  malitiae,  aut  ex  lan- 
»  guore  concupiscentiae.  Contra  haec  tria  sunt  tres  beatitu- 
»  dines ,  scilicet,  paupertas  spiritu  contra  superbiae  malum , 
»  mititas  contra  malum  rancoris ,  luctus  contra  malum  libi— 
»  dinis.  Item,  processus  in  bono  attenditur  secundum  divinam 
'>  imitationem,  quae  est  secundum  duas  vias  Domini,  scilicet 
»  misericordiam,  et  veritatem,  de  quibus  in  Psalmis:  Universae 
»  viae  Domini  misericordiae,  et  veritas.  Item,  secundum  has 

»  duas  vias,  sumuntur  duae  beatitudines,  scilicet  esuries  iu- 
»  stitiae,  et  affectus  misericordiae.  Praeterea,  status  in  optimo 
»  attenditur  in  duobus;  scilicet  in  limpida  cognitione,  et  tran- 
»  quilla  affectione;  et  secundum  hoc,  sumuntur  duae  ultimae 
»  beatitudines ,  scilicet  munditia  cordis,  ad  Deum  videndum  , 
»  et  pax  mentis,  ad  perfecte  fruendum.  Per  has  septem  bea- 
»  titudines,  excluduntur  septem  vitia  capitalia;  paupertas  spi- 
»  ritus  excludit  superbiam;  mititas  iram,  luctus  invidiam,  (quo- 
»  niam,  qui  luget  pro  peccatis  aliorum,  non  invidet  illis),  esu- 
»  ries  iustitiae  accidiam ,  misericordia  avaritiam ,  munditia 
»  cordis  gulam;  quia  cordis  munditia  non  servit  ventri,  ad  mo- 
»  dum  bruti  animalis ;  pax  excludit  luxuriam ,  quia  gustato 
»  spiritu,  desipit  omnis  caro.  Et  sicut  in  enumeratione  dono- 
»  rum  est  ordo  artificialis,  quo  primo  ponuntur  digniora;  ita 
»  in  beatitudinibus  est  ordo  naturalis,  quia  digniores  ponuntur 
»  ultimo  »  (1). 

416.  Q.  Quid  sit,  et  an  conscientia  se  teneat  ex  parte  in¬ 
tellectus,  vel  ex  parte  affectus? 

R.  Conscientia,  quae  est  sicut  praeco  Dei,  et  nuntius  legis 
naturalis ,  se  tenet  ex  parte  cognitivae  potentiae ,  licet  non 
speculativam,  sed  practicam  respiciat  cognitionem.  Et  ratio¬ 
nes  ad  hoc  plures  sunt.  Prima  ratio  est,  quia  conscientia  dicit 
scire:  sed  scire  est  actus  potentiae  cognitivae:  ergo  ex  parte 
intellectus,  conscientia  se  tenet.  Secunda  ratio  est,  quia  con¬ 
scientia  est  lex  intellectus  nostri:  sed  lex  intellectus  non  dici¬ 
tur,  nisi  in  lumine,  in  scriptura,  quae  directe  respicit  intelle¬ 
ctum  ;  ergo  etc.  Tertia  ratio  Doctoris  nostri  est  «  quia  omnis 
»  scientia  est  ex  parte  intellectus;  omnis  conscientia  est  scien- 
»  tia;  ergo  omnis  conscientia  est  ex  parte  intellectus.  Maior 
»  propositio  per  se  manifesta  est.  Minor  probatur;  quia  omnis 
»  conscius  alicuius  rei,  est  sciens  illam  rem ;  ergo  a  coniugatis, 
»  omnis  conscientia  est  scientia.  Quarta  ratio  est  quia  con¬ 

»  scientia  dividitur  per  rectam,  et  erroneam;  sed  erroneum 
»  respicit  actum  vel  habitum  intellectivum ;  si  ergo  divisum 
»  et  dividentia  spectant  ad  eamdem  potentiam  animae,  vide- 
»  tur ,  quod  conscientia  teneat  se  ex  parte  potentiae  cogni- 
»  tivae.  Ultimo,  hoc  ipsum  attenditur  per  actum,  legere  enim, 
»  et  iudicare,  et  dirigere,  et  testificari,  et  arguere,  omnes  sunt 
»  actus  spectantes  ad  cognitionem ;  sed  omnes  hi  tales  actus 
»  attribuuntur  conscientiae;  nam  conscientia  est  liber,  in  quo 
»  legimus;  conscientia  etiam  interius  iudicat,  conscientia  te- 
»  statur ,  conscientia  arguit,  conscientia  etiam  regit,  et  diri— 
»  git;  ergo  videtur,  quod  conscientia  totaliter  se  teneat  ex 
»  parte  cognitivae ,  cum  actus  et  habitus  sint  eiusdem  po- 
«  tentiae  »  (1). 

417.  Q.  An  teneamur  ad  omne,  quod  conscientia  dictat  esse 
necessarium  ad  salutem? 

R.  «  Conscientia  ligat  semper  ad  faciendum  quod  dictat , 
»  praeterquam  in  his,  quae  sunt  contra  legem  Dei;  tunc  enim 
»  ligat  ad  deponendum  eam ;  quia  ex  Doctore  nostro ,  con- 
»  scientia  aliquando  dictat  aliquid,  quod  est  secundum  legem 
»  Dei,  aliquando  aliquid  quod  est  praeter  legem  Dei,  aliquando 
»  aliquid  quod  est  contra  legem  Dei,  et  loquimur  hic  de  di- 
»  ctamine,  per  modum  praeceptionis,  vel  prohibitionis,  non  per 
»  modum  consilii,  sive  persuasionis.  In  primis  quidem,  conscien- 
»  tia  simpliciter  ligat  et  universaliter,  pro  eo  quod  ad  illa, 
»  homo  ligatus  est  per  legem  divinam,  et  conscientia,  quae 
»  illi  concordat,  ligatum  ostendit.  In  secundis  vero,  conscientia 
»  ligat  quamdiu  manet.  Unde  vel  tenetur  homo  conscientiam 
»  deponere,  vel  tenetur  illud,  quod  dictat  conscientia  adim- 
»  plere ,  utpote  si  dictat,  quod  necessarium  est  ad  salutem, 
»  festucam  de  terra  levare.  In  tertiis  vero,  conscientia  non 
»  ligat  ad  faciendum,  vel  non  faciendum,  sed  ligat  ad  se  de- 
»  ponendum;  pro  eo  quod, cum  talis  conscientia  sit  erronea, 

»  errore  repugnante  legi  divinae,  necessario  quamdiu  manet, 

»  ponit  hominem  extra  statum  salutis :  et  ideo  necesse  est 
»  ipsam  deponere;  quia  sive  homo  faciat  quod  dictat,  sive  eius 
»  oppositum,  mortaliter  peccat.  Si  enim  faciat,  quod  conscientia 
»  dictat,  et  illud  est  contra  legem  Dei,  et  facere  contra  legem 
»  Dei  sit  mortale  peccatum,  absque  dubio  mortaliter  peccat. 

»  Si  vero  facit  oppositum  eius ,  quod  conscientia  dictat,  ipsa 
»  manente,  adhuc  peccat  mortaliter,  non  ratione  operis,  quod 
»  facit,  sed  quia,  malo  modo,  facit.  Facit  enim  in  contemptum 
»  Dei,  dum  credit,  sibi,  dictante  conscientia,  hoc  Deo  displicere, 

»  quamvis  Deo  placeat .  Quamvis  enim  flat  etiam  quod  bo- 

»  num  est,  si  non  faciendum  credatur,  peccatum  est.  Et  ratio 
»  huius  est:  quia  non  tantum  attendit  Deus,  quid  homo  faciat, 

»  sed,  quo  animo,  faciat:  et  iste  qui  facit  quod  Deus  iubet,  cre- 
»  dens  facere  contra  ipsius  Dei  voluntatem,  non  facit  bono  a- 
»  nimo,  sed  malo ;  et  ideo  peccat  mortaliter.  Sic  igitur  patet 
»  quod  omnis  conscientia,  aut  ligat  ad  faciendum  quod  dictat, 

»  aut  ligat  ad  se  deponendum  »  (1). 

418.  Q.  Quid  sit  synderesis,  et  an  sit  in  genere  cognitionis, 

vel  affectionis? 

R.  Synderesis  definitur  a  nostro  Doctore,  ut  conscientiae 
scintilla,  et  est  in  genere  affectionis.  Nam  «  quemadmodum 
»  ab  ipsa  creatione  animae,  intellectus  habet  lumen,  quod  est 
»  sibi  naturale  iudicatorium ,  dirigens  ipsum  intellectum  in 
»  cognoscendis,  sic  affectus  habet  naturale  quoddam  pondus, 
»  dirigens  ipsum  affectum  in  appetendis.  Appetenda  autem  sunt 
»  in  duplici  genere :  quaedam  enim  sunt  in  genere  honesti ; 
»  quaedam  in  genere  commodi :  sicut  et  cognoscibilia  sunt  in 
»  duplici  genere.  Quaedam  in  genere  speculabilium,  quaedam 
»  ex  parte  moralium.  Et  quemadmodum  conscientia  non  nomi- 
»  nat  illud  iudicatorium ,  nisi  in  quantum  dirigit  ad  opera 
»  moralia;  sic  synderesis  non  nominat  illud  pondus  volunta¬ 

*>  tis,  nisi  in  quantum  illam  habet  inclinare  ad  bonum  lione- 
»  stum.  Et  quemadmodum  nomen  conscientiae  potest  accipi 
»  pro  potentia  cum  tali  habitu ,  vel  pro  habitu  talis  poten- 
»  tiae,  sic  etiam  synderesis.  Usitatiori  tamen  modo  loquendi, 
»  synderesis  potius  nominat  potentiam  habitualem,  quam  no- 
»  minet  habitum.  Et  quia  illa  potentia  nunquam  separatur 
»  ab  illo  habitu,  hinc  est  quod  habitus,  et  potentia  uno  no- 
»  mine  comprehenduntur ,  et  potentia  illa ,  ut  sic  habilitata, 
»  nomen  sui  habitus  sortitur....  Synderesis  igitur  dicit  illud 
»  quod  stimulat  ad  bonum,  et  ideo  ex  parte  affectionis  se 
»  tenet  »  (1). 

419.  Q.  Utrum  synderesis  per  peccatum  extingui  possit? 

R.  «  Synderesis,  quantum  ad  actum,  impediri  potest,  sed 
»  extingui  non  potest.  Ideo  autem  non  potest  extingui,  quia, 
»  cum  dicat  quid  naturale,  non  potest  a  nobis  omnino  auferri... 

»  Nam,  quae  naturaliter  insunt,  sunt  inseparabilia;  sed  synde- 
»  resis  inest  nobis  naturaliter:  ergo  videtur  quod  actum  eius 
»  non  possumus  omnino  per  peccatum  amittere;  cum  vitium, 
»  sicut  dicit  Augustinus  ,  non  deleat  extrema  naturae  vesti- 
»  gia.  Sed  est,  et  alia  ratio;  nam,  si  in  aliquibus  deberet  ex- 
»  tingui  ,  maxime  esset  exstincta  in  damnatis ;  sed  in  dam- 
»  natis  synderesis  non  extinguitur,  quia  remorsus  conscientiae 
»  est  ex  actu  synderesis,  et  hic  remorsus  maxime  viget  in 
»  eis,  quia  nec  ignis  eorum  exstinguetur,  nec  vermis  morie- 
»  tur;  ergo  synderesis  extingui  non  potest.  Attamen,  potest  ad 
»  tempus  impediri,  sive  propter  tenebram  obcaecationis,  sive 
»  propter  lasciviam  delectationis,  sive  propter  duritiam  obsti- 
»  nationis.  Propter  tenebram  obcaecationis  impeditur  synde- 
»  resis,  ne  malo  remurmuret,  pro  eo  quod  malum  creditur  esse 
»  bonum,  sicut  est  in  haereticis,  qui  morientes  pro  impietate 
»  erroris,  credunt  se  mori  pro  pietate  religionis  et  fidei,  et 
»  ideo  remorsum  non  sentiunt,  sed  magis  quoddam  gaudium 


(1)  Loc.  cit.  q.  1,  art.  2  in  conclus. 


DE  ACTIBUS  HUMANIS-  409 

»  siccum,  et  vanum.  Propter  lasciviam  delectationis  similiter 
»  impeditur;  aliquando  enim  in  peccatis  carnalibus,  ita  ab- 
»  sorbetur  homo  ab  actu  carnis,  ut  remorsus  locum  non  ha- 
»  beat ;  quia,  carnales  homines,  tanto  impetu  delectationis  fe- 
»  runtur,  ut  ratio  tunc  non  habeat  locum.  Propter  duritiam 
»  obstinationis  etiam  impeditur  synderesis,  ne  ad  bonum  sti- 
»  mulet,  sicut  in  damnatis,  qui  adeo  sunt  in  malo  confirmati, 
»  ut  nunquam  possint  ad  bonum  inclinari;  et  ideo  synderesis, 
»  quantum  ad  instigationem  ad  bonum  sempiternum,  habet  im- 
»  pedimentum :  et  propterea,  quantum  ad  istum  actum,  potest 
»  dici  extincta:  non  tamen  extincta  simpliciter,  quia  habet 
»  alium  usum,  videlicet  remurmurationis  »  (1). 

420.  Q.  An  synderesis  per  peccatum  possit  depravari? 

R.  «  Cum  synderesis  nominet  ipsam  voluntatem,  secundum 
»  quod  habet  naturaliter  moveri;  et  quoniam  peccatum,  non 
»  habet  esse,  circa  actum  voluntatis,  ut  est  natura,  vel  ut  mo- 
»  vetur  naturaliter,  sed  solum  ut  movetur  deliberative;  hinc 
»  est,  quod  synderesis,  per  peccatum  non  habet  depravari. 
»  Non  habet  depravari,  quia  vis  illa  quae  secundum  motum 
»  suum  directe  repugnat  peccato,  non  depravatur  peccato; 
»  sed  actus  synderesis  semper  contra  culpam  remurmurat, 
»  etiam  in  pessimis  peccatoribus;  ergo  videtur,  quod  non  ha- 
»  beat  depravari,  et  deordinari  per  culpam  ».  Altera  eiusdem 
Doctoris  ratio  est  «  quia,  quando  tota  natura,  per  morbum  cor- 
»  rumpitur ,  non  est  ulterius  possibilitas  ad  sanitatem ;  ergo, 
»  si  tota  rectitudo  animae  aufertur  per  culpam,  iam  non  es- 
»  set  ultra  spes  redeundi  ad  gratiam.  Sed  constat  quod  spes 
»  est  redeundi;  quia  de  nemine  desperandum  est,  dum  est  in 
»  via;  ergo  videtur  quod  aliqua  rectitudo  remaneat;  sed  re- 
»  ctitudo  quae  maxime  est  adhaerentiae,  est  rectitudo  volun- 
»  tatis  per  modum  naturae,  et  haec  est  synderesis;  ergo  non 
»  videtur,  quod  depravari  possit  per  culpam.  Attamen  quia 

»  ipsa  habet  alias  (vires)  regere,  et  dirigere,  et  dominium  re- 
»  gendi  potest  perdere :  hinc  est,  quod  contingit,  eam  per  cul- 
»  pam  praecipitari.  Praesidentia  enim  dominii  a  duobus  pendet, 
»  videlicet  a  rectitudine  praesidentis,  et  ab  obtemperantia 
»  famulantis;  et  quamvis  synderesis,  quantum  est  de  se,  sem- 
»  per  sit  recta;  quia  tamen  ratio  et  voluntas  frequenter  ei 
»  obviat,  ratio  per  erroris  excaecationem,  et  voluntas  per  im- 
»  pietatis  obstinationem;  hinc  est  quod  synderesis  praecipitari 
»  dicitur,  pro  eo  quod  etfectus  eius  et  praesidentia  in  vires 
»  alias  deliberativas,  propter  earum  repugnantiam,  repellitur, 
»  et  cassatur.  Et  ponitur  exemplum  in  milite ,  qui  quantum 
»  est  de  se,  semper  bene  sedet  super  equum,  equo  tamen  ruente 
»  praecipitari  dicitur;  sic  et  in  proposito  intelligendum  est  »  (1). 

421.  Q.  Quid  de  virtutibus  sit  praecipue  adnotandum  ? 

R.  De  virtutibus  tria  sunt  simpliciter  referenda,  ex  Duce 
nostro,  scilicet,  difinitio,  et  distinctio,  et  connexio.  Multiplex 
virtutis  definitio  invenitur.  Nam  virtus  accipitur  communiter, 
proprie ,  et  magis  proprie.  «  Communiter  accepta  virtus,  com- 
»  prehendit  virtutem  moralem,  et  naturalem.  Et  secundum  hoc 
»  comparata  ad  actum,  definitur  a  Philosopho.... :  virtus  est  ul- 
»  timum  potentiae  de  re.  Comparata  ad  actum,  et  finem  ul- 


»  timum,  definitur  ab  eodem  sic:  virtus  est  dispositio  perfecti 
»  ad  optimum.  Accepta  vero  proprie,  comprehendit  moralem 
»  tantum,  ad  politicam  et  gratuitam  se  extendens,  et  secun- 
»  dum  hoc,  comparata  ad  actum,  definitur  a  Philosopho  in  e- 
»  thicis  sic :  virtus  est  habitus,  qui  perficit  habentem,  et  opus 
*  eius  bonum  reddit.  Comparata  ad  principium  directivum  di- 
»  finitur....  ab  Augustino  sic :  virtus  est  aequalitas  quaedam 
»  vitae  rationi  undique  consentientis.  Accepta  magis  proprie 
»  comprehendit  virtutem  gratuitam.  Et  secundum  hoc,  com- 
»  parata  ad  finem,  definitur  ab  Augustino :  virtus  est  habitus, 
»  ratione  recta,  ad  suum  finem  perveniens.  Comparata  ad  suum 


(1)  Loc.  cit.  q.  3  in  conclus.  et  in  fund. 

»  subiectum,  quod  informat,  difiaitur:  virtus  est  bona  voluntas. 

»  Ad  actum  proprium  sive  complementum,  difinitur ;  virtus  est 
»  ordo  amoris,  sive  amor  ordinatus.  Comparata  ad  suum  prin- 
»  cipium  effectivum,  difinitur  ab  eodem  sic:  virtus  est  bona 
»  qualitas  mentis,  qua  recte  vivitur,  qua  nemo  male  utitur,  quam 
»  Deus  in  nobis,  sine  nobis,  operatur.  Sunt  autem  septem  vir- 
»  tutes,  quibus  vita  regitur  Christiana;  tres  theologicae,  scili— 
»  cet,  fides,  spes,  et  charitas;  quatuor  cardinales,  scilicet  pru- 
»  dentia,  iustitia,  temperantia,  et  fortitudo.  Quarum  sufficientia 
»  sic  accipitur.  Duplex  est  facies  animae,  scilicet  superior,  quae 
»  est  respectu  finis;  et  inferior,  quae  est  respectu  eorum,  quae 
»  sunt  ad  finem.  Superior  habet  rectificari  per  theologicas,  et 
»  quantum  ad  triplex  obiectum,  quod  est  in  divinis,  et  quantum 
»  ad  triplex  subiectum,  quod  est  in  nobis.  In  divinis  est  summa 
»  veritas,  in  quam  nos  dirigit  fides  in  credendo,  et  assentiendo; 
»  summa  maiestas  sive  largitas ,  in  quantum  erigit  spes  in 
»  laudando,  et  expectando;  summa  bonitas,  cum  qua  unit  cha- 
»  ritas  in  complectendo  et  diligendo.  Triplex  etiam  subiectum 
»  in  nobis  est,  scilicet  potentia  rationalis,  quae  ordinatur,  sive 
»  rectificatur  per  fidem ;  irascibilis,  quae  per  spem,  eoncupi- 
»  scibilis,  quae  per  charitatem.  Inferior  vero  facies  animae, 

»  habet  rectificari  per  quatuor  cardinales.  Nam  prudentia  re- 
»  ctificat  rationalem;  fortitudo  irasci  bilem;  temperantia  con- 
»  cupiscibilem;  iustitia  rectificat  omnes  vires,  sive  virtutes,  in 
»  comparatione  ad  alterum.  In  comparatione,  inquam,  ad  pro- 
»  ximum,  rectificans  omnes  vires ,  dicitur  iustitia  cardinalis. 
»  In  comparatione  vero  ad  proximum,  ad  ipsum,  et  ad  Deum, 
»  non  solum  cardinalis  dicitur,  sed  generalis  iustitia,  totius  a- 
»  nimae  rectitudinem  comprehendens.  Potest  et  aliter  suffi - 
»  cientia  cardinalium  assignari  per  subiecta.  Nam  rationalis 
»  rectificari  habet  respectu  sui,  et  sic  indiget  prudentia,  re- 
»  spectu  proximi,  et  sic  indiget  iustitia.  Irascibilis  habet  re- 
»  ctificari  contra  adversa,  et  sic  indiget  fortitudine:  concupi- 
»  scibilis  contra  prospera,  et  sic  indiget  temperantia;  habent 

»  autem  virtutes  esse  gratuitum  a  gratia,  tamquam  ab  ori- 
»  gine,  et  radice :  et  esse  meritorium  a  charitate,  tamquam  a 
»  motore,  forma,  et  fine.  Et  ideo  omnes  virtutes,  quoad  habitus 
»  sunt  connexae,  quoad  habitus  meritorios  sunt  aequales  »  (1). 

422.  Q.  Quid  sit  peccatum  actuale,  et  quotuplex  ? 

R.  «  Cum  peccatum  dicat,  ex  Doctore  nostro,  recessum  vo- 
»  luntatis  a  primo  principio,  in  quantum  ipsa  voluntas  nata  est 
»  agi  ab  ipso,  et  secundum  ipsum,  et  propter  ipsum;  omne  pec- 
»  catum  est  inordinatio  mentis,  sive  voluntatis,  circa  quam  nata 
»  sunt  esse  virtus  et  vitium.  Peccatum  igitur  actuale,  est  actua- 
»  lis  inordinatio  voluntatis.  Inordinatio  autem  ista,  aut  est 
»  tanta,  quod  ordinem  iustitiae  exterminat,  et  hoc  modo  dicitur 
»  mortale  peccatum;  quia  natum  est,  vitam  auferre  separando 
»  ipsam  a  Deo,  per  quem  vivificatur  anima  iusta.  Aut  est  tam 
»  modica,  quod  ordinem  illum  non  perimit,  sed  tantum  in  ali— 
»  quo  perturbat;  et  tunc  dicitur  veniale  peccatum,  quia  de  ipso 
»  adipisci  possumus  cito  veniam,  pro  eo  quod  gratia  non  tolli— 
»  tur  per  ipsum,  nec  inimicitiam  divinam  incurrit  homo  »  (2). 

423.  Q.  Quid,  circa  peccata  actualia,  sit  tenendum? 

R.  «  Circa  peccata  actualia  hoc  est  in  summa,  ex  Doctore 
»  nostro,  tenendum,  videlicet  quod  peccatorum  actualium,  u- 
»  num  est  initium,  duplex  radix,  triplex  fomentum,  septiforme 

»  caput .  Ratio  ad  intelligentiam  horum  est,  quia,  cum  pec- 

»  catum  mortale  sit,  actualis  a  primo  principio  recessus;  re- 
»  cessus  autem  a  primo  principio,  non  potest  esse,  nisi  per  con- 
»  temptum  ipsius,  vel  in  se  ipso,  vel  in  suo  praecepto ;  con- 
»  temptus  autem  primi  principii,  cum  sit  superbia;  necesse  est 
»  quod  omnis  mortalis  peccati  culpa,  sive  offensa,  initium  su- 
»  mat  a  superbia.  Quia  vero  nullus  contemnit  primum  et  sum- 
»  mum  principium,  vel  eius  praeceptum  per  se,  nisi  per  hoc 
»  quod  aliquid  aliud  ab  ipso  vult  acquirere ,  vel  timet  per- 

(1)  In  Centil.  p.  3,  sect.  36. 

(2)  In  Brevil.  c.  8,  p.  3. 

»  dere;  hinc  est,  quod  necesse  est  omne  peccatum  actuale  o- 
»  riginem  trahere  a  duplici  radice,  scilicet  timore  et  amore.... 
»  Amor  autem  inordinatus  est  respectu  commutabilis  boni.  Et 
».  quoniam  illud  est  triplex,  scilicet  interius  excellentia,  exte- 
»  rius  pecunia ,  inferius  carnalis  lascivia ;  hinc  est,  quod  ne- 
»  cesse  est,  esse  tria  peccatorum  actualium  fomenta....  ad  quae 
»  dum  anima  inordinate  fertur,  omnia  peccata  actualia  oriun- 
»  tur.  Et  quia  hoc  fit  secundum  septiformem  modum,  ideo 
»  septem  sunt  peccata  capitalia,  ex  quibus  generatur  univer- 
»  sitas  vitiorum.  Voluntas  enim  nostra  aut  deordinatur,  quia 
»  appetit,  quod  non  est  appetendum;  aut  quia  refugit,  quod 
»  non  est  refugiendum.  Si  quia  appetit  quod  non  est  appeten- 
»  dum,  utpote  bonum  ut  nunc,  sive  commutabile,  sive  appa- 
»  rens  bonum:  aut  est  interius,  et  sic  est  privata  excellentia, 
»  quam  amat  superbia;  aut  exterius,  et  sic  est  sufficientia, 
»  quam  amat  avaritia;  aut  inferius,  et  sic  aut  delectabile,  quia 
»  ad  conservationem  individui,  et  sic  alimentum,  quod  est  de- 
»  lectabile  secundum  gustum  et  appetitur  a  gola;  aut  quia 
»  ad  conservationem  speciei,  et  sic  coitus,  qui  est  delectabilis 
»  secundum  tactum,  et  appetitur  a  luxuria.  Si  autem  voluntas 
»  deordinatur,  quia  refugit  quod  non  est  refugiendum;  hoc  po- 
»  test  esse  tripliciter,  secundum  triplicem  modum  refugiendi, 
»  aut  enim  refugit,  secundum  perversum  instinctum  ipsius  ra- 
»  tionalis,  et  sic  est  invidia;  aut  secundum  instinctum  irascibi- 
»  lis,  et  sic  ira;  aut  secundum  instinctum  concupiscibilis,  et  sic 
»  est  accidia.  Unde,  quia  quatuor  sunt  principalia  appetibilia, 
»  et  tres  vires ,  secundum  quarum  instinctum  est  fuga ;  ideo 
»  septem  sunt  capitalia  peccata.  Rursus,  quia  sensus  appeti- 
»  bilis  est  cum  delectatione ,  sensus  autem  rei  fugiendae  est 
»  cum  dolore:  hinc  est,  quod  quatuor  habent  coniunctam  lae— 
»  titiam,  tria  vero  alia  habent  adiunctam  tristitiam  et  poenam; 
»  omnia  tamen  dicuntur  capitalia,  quia  deordinationes  sunt 
»  principales,  et  multarum  aliarum  deordinationum  sunt  prin- 
»  cipia,  suo  modo,  influentia.  Unde,  licet  quaedam  ex  his,  prin- 

»  cipaliter  fugam  respiciant ,  habent  tamen  et  ipsa  delecta- 
»  bilia  sua.  Nam  invidia,  vult  privatum  bonum  possidere,  sine 
»  socio ,  et  ita  integraliter.  Ira  sine  contrario,  et  ita  imper- 
»  turbabiliter.  Accidia  sine  labore  aliquo,  et  ita  infatigabiliter. 

»  Et  quia  haec  non  de  facile  obtinentur,  ideo  magnum  exer-  1 2 
)>  citium  vitiorum  secum  trahunt  ad  huiusmodi ,  quae  appe- 
»  tunt  exequenda ,  vel  ad  ea  quae  respuunt  declinanda ,  re- 
»  spectu  quorum,  dicuntur  capitalia  peccata,  quasi  capita,  ex 
»  quibus  manant  alia  quam  plurima  »  (1). 

424.  Q.  Utrum  vitia  capitalia  sint  ita  connexa,  ut  unum  ex 

altero  proferatur? 

# 

R.  «  Vitia  capitalia,  secundum  connexionem  ordinantur,  qua 
»  fit,  ut  unum  ex  altero  proferatur.  Nam  superbus  non  vult 
»  subesse  maioribus,  vult  praeferri  aequalibus,  vult  concul-  j 
»  care  minores.  Et  si  non  potest,  invidet  maioribus,  quia  prin- 
»  cipantur;  aequalibus,  quia  prosperantur;  minoribus,  quia  exal- 
»  tantur.  Et  cum  sic,  nihil  proficiat,  concipit  iram  de  facili  ad 
»  maiores,  mediocres,  et  minores.  Deinde  decidit  in  accidiam, 

»  qua  mentis  tranquillitas  perturbatur.  Et  tunc,  cum  interio- 
»  rem  consolationem  amiserit,  ad  exteriorem  per  avaritiam 
»  se  convertit,  et  sic  factus  opulentus,  immoderate  per  inglu- 
»  viem  farcit  ventrem,  et  postremo  ad  luxuriam  resolvit  car- 
»  nem,  a  summo  rationis  vertice,  usque  ad  carnis  infimum,  de- 
»;  pravatus.  Sic  patet,  quod  quinque  prima,  sunt  spiritualia,  duo 
»  vero  ultima  sunt  carnalia  »  (2). 

425.  Q.  Utrum  vitium  et  peccatum  distinguantur? 

R:  Distinguuntur  in  hoc,  quod  vitium  dicit  habitum  et  con¬ 
suetudinem  committendi  peccatum;  peccatum  autem,  est  sim¬ 
pliciter  malus  actus,  quo,  quis  legem  violat. 

426.  Q.  Utrum  virtus  teneat  medium  vitiorum  ? 

R.  «  \irtus,  ex  Duce  nostro,  tenet  medium  vitiorum,  et  in 

(1)  In  Breoil.  p.  3,  c.  9. 

(2)  In  CentiU  p.  1,  sect.  15. 

»  utroque  latere,  tum  a  dextris,  quam  a  sinistris,  vitiis  est  ob- 
»  sessa:  ita  ut,  si  modice  a  discretionis  tramite  deviaverit, 
»  iam  virtus  non  sit.  Verbi  gratia:  parsimonia,  vel  abstinentia, 
»  si  metas  suas  excedit  in  superfluitate  alimenti ,  declinat  in 
»  vitium  gulae.  Si  nimis  modicum  admittat  de  necessario  ali- 
»  mento,  vitium  indiscretionis  incurrit,  per  quam,  vires  cor- 
»  poris  destruat,  vigorem  mentis  extinguat,  naturam  debilitet, 
»  et  bona  quae  promereri  potuit  negligat,  et  vitam  citius  pe- 
»  rimat,  vel  sensum  perdat ;  vel  si  vires  recuperare  debeat, 
»  tanta  postmodum  studeat  cura  corpus  suum  reficere,  com- 
»  modis,  et  fomentis,  quanta  prius  indiscrete  eadem  subtraxe- 
»  rat  ei.  Similiter  contemptus  divitiarum,  si  ultra  quam  iu- 
»  stum  est,  congreget  temporalem  substantiam,  in  avaritiae 
»  vitium  cadet.  Si  nihil  temporale  velit  ad  usum  admittere, 
»  ex  tali  indiscretione  necabit  naturam,  fame ,  frigore,  et  ae- 
»  gritudine.  Patientia,  si  nimis  declinet  in  impatientiae  vitium, 
»  incidet  in  torporem,  ut  zelum  iustitiae  perdat,  et  dissimulet 
»  tam  in  se,  quam  in  aliis  vitia  crescere,  quae  deberet  per- 
»  sequi  et  ulcisci.  Humilitas,  dum  in  se  nimis  timet  extolli,  ex 
»  indiscreta  abiectione  sui,  perdit  confidentiam  salutis,  vel  pro- 
»  fectus  spiritualis.  Charitas  proximi,  si  indiscrete  teneatur, 
»  facit  proximo  favere  vel  cooperari,  in  detrimentum  salutis 
»  propriae  vel  illius;  ut  qui  periurat  amore  proximi  et  multis 
»  aliis  modis.  Castitatis  amor,  aliquos  membra  virilia  sibimet 
»  amputare  fecit,  et  dum  voluerunt  tentationis  ardorem  tem- 
»  perare,  se  periculo  propriae  interfectionis  exposuerunt.  A- 
»  gilitas  boni  operis  quandoque  sic  fugat  pigritiam,  ut  quie- 
»  tem  devotionis  extinguat.  Spiritualis  laetitia,  sic  accidiam 
»  vel  tristitiam  declinat,  ut  quandoque  in  dissolutionem  inci- 
»  dat,  et  vanam  laetitiam.  Taciturnitas  verba  otiosa  decli- 
»  nans,  quandoque  utilia,  et  necessaria  reticet,  in  detrimen- 
»  tum  proximi,  et  sui.  Obedientia,  si  indiscreta  sit,  ita  fugit 
»  propriae  voluntatis  vitium,  ut  obediat  superiori  etiam  ad 
»  peccatum ;  cum  tamen  obedire  magis  Deo  oporteat  pro- 

»  hibenti  omne  peccatum.  Et  sic  de  aliis  virtutibus  sentien- 
»  dum  »  (1). 

427.  Q.  Utrum  vitia, aliquando  virtutis  velamen  assumant? 

U.  «  Quia  virtus  tam  nobilis ,  et  venerabilis  omnibus ,  et 
»  prae  omnibus  est,  quod  etiam  vitiosi,  eam  super  omnia  ve- 
»  nerantur;  ideo  et  vitia  quandoque,  se  virtutes  esse,  mentiun- 
»  tur,  et  velamen  virtutis  assumunt;  ut,  aut  securius  dissi- 
»  mulentur,  et  non  arguantur;  aut  etiam  laudem  virtutis  as- 
»  sequantur.  Unde  videmus,  ea  quandoque  etiam  a  quibusdam 
»  religiosis,  et  studiose  exerceri,  et  ex  auctoritate,  quasi  pro 
»  virtute,  defendi ;  ita  ut  vera  virtus  eis,  in  aliis  quandoque 
»  displiceat,  et  eam  pro  vitio  despiciant,  et  impugnent,  et  in- 
»  terpretentur  esse  vitium,  quod  virtus  pura  est;  et  e  contrario 
»  virtutem  esse  asserant,  quod  est  vere  vitium ,  sed  virtutis 
»  colore  velatum.  Verbi  gratia:  Paupertas  spiritus,  idest  volun- 
»  taria  pro  Christo  paupertas,  magna,  et  vera  virtus  est,  quam 
»  multi  religiosi  profitentur;  et  tamen  videmus  plures  sub 
»  praetextu  necessitatis,  pietatis,  et  honestatis,  divitias  desi- 
»  derare  in  pecunia,  in  praediis,  in  aedificiis,  vestitu,  et  victu, 
»  et  libris,  et  aliis,  quae  verae  divitiae  reputantur ;  ita  ut  sa- 
»  tiari  nequeant;  quia,  etiamsi,  quod  cupiunt,  haberent,  si  quis 
»  plus  offerret,  acciperent  plus,  usque  ad  magnam  quantitatem, 
»  quia  non  dicerent:  sufficit,  nolumus  plus  habere.  E  contra 
»  parce  vivere,  et  paucis  esse  contentum,  tenacitas,  et  ava- 
»  ritia  appellatur,  quasi  non  audeant  uti  his,  quae  habent. 

»  Silentium  tristitia  appellatur,  maturitas  amaritudo,  zelus 
»  iustitiae,  temerarium  iudicium  dicitur.  Quies  devotionis,  pi- 
»  gritia  vocatur.  Corporis  castigatio,  indiscretio  censetur.  Sim- 
»  plicitas  stultitia  creditur.  Timor  Dei,  litigiosa  conscientia 
»  aestimatur.  Fugere  publicum,  singularitas  vocatur.  Cavere 
»  scandalum,  hypocrisis  iudicatur.  Ecce  quomodo  virtus  pro- 
»  scribitur,  et  perverse  vitium  interpretatur.  E  converso  au- 


(1)  De  profectu  religios.  lib.  2,  c.  50. 

»  tem  plerumque  dissolutio,  socialis  iucunditas  putatur.  Cu- 
»  riositas  aedificiorum,  et  librorum,  et  aliorum, honestas  ha- 
»  betur.  Laxa  conscientia,  libertas  reputatur.  Corpus  delicate 
»  fovere,  discretio  reputatur.  Garrulitas,  affabilitas  dicitur.  In- 
h  vidia  fraterna,  zelus  iustitiae  dicitur.  Duritia,  et  inclementia, 
51  rig°r  ordinis  putatur.  Avaritia  acquirendi,  provvisio  fidelis 
»  nuncupatur.  Astutia,  prudentia  nominatur.  Elatio ,  auctori- 
»  tatis  ostensio  monstratur:  zelus  et  contentio,  ordinis  defen- 
»  sio  appellatur.  lactantia  de  bonis ,  aedificatio  proximi  vult 
»  videri.  Detractio,  detestatio  vitii  alterius  vult  putari.  Con- 
»  formitas  vitiosa,  vult  credi  fuga  singularitatis;  torpor  ne- 
»  gligentiae,  vult  humilitas  videri :  et  pusillanimitas,  altiora 
»  se  non  quaerere.  Inquietudo  evagandi,  et  negotiandi,  vult  a- 
»  gilitas  dici  bene  operandi.  Prodigalitas,  largitas  vult  videri. 
»  Et  sic  de  aliis.  Sciendum  itaque  est,  quod  discretio  spiritus 
»  medium  virtutis  iter  elegit;  non  declinans  ad  dexteram,  vel 
»  ad  sinistram,  regia  gradiens  via ,  ne  dicat  bonum  malum , 
»  vel  malum  bonum ,  ponendo  lucem  tenebras  ,  et  tenebras 
»  lucem ;  dividens  diem  virtutis  a  nocte  vitiorum ;  ne  Ange- 
»  lum  satanae,  pro  Angelo  lucis  recipiat ,  verum  a  falso  di- 
»  stinguens,  et  quod  bonum  est  tenens  »  (1). 

428.  Q.  Quid  sit  passio,  quotuplex  et  utrum  passiones  sint 
bonae  vel  malae? 

R.  Passio,  est  motus  appetitus  sensitivi,  ex  boni  et  mali  ima¬ 
ginatione  procedens,  cum  corporali  aliqua  transmutatione.  Pas¬ 
sio,  vel  est  cognoscitiva,  vel  appetitiva,  prout  intellectum  re¬ 
spicit,  vel  voluntatem.  Appetitiva,  vel  est  concupiscibilis,  vel 
irascibilis.  Si  tendit  in  bonum,  et  refugit  a  malo,  pertinet  ad 
primam ,  si  pugnat  contra  difficultates  boni  assequendi ,  vel 
mali  vitandi,  ad  secundam  revocatur.  Passiones  concupiscibiles 
sunt  sex:  Amor,  Odium,  Desiderium,  Fuga,  Gaudium,  Tristitia. 
Passiones  irascibiles  sunt  quinque:  Spes,  Desperatio,  Audacia, 

(1)  Loc.  cit.  cap.  51. 

Timor,  Ira.  Hae  passiones,  per  se,  sunt  bonae,  cum  bene  et  recte 
ad  virtutem  adhibeantur.  Sunt  bonae,  quia  omnis  motus  na¬ 
turalis  est  ex  apprehensione ,  quae  est  ad  finem  a  Creatore 
volitum;  sed  hoc  est  bonum,  quia  finis  creationis;  ergo  motus 
ad  bonum  est  bonus ;  ergo  passiones  per  se  sunt  bonae.  Ho¬ 
mini  enim  sunt  quasi  instrumenta  ad  facilius  et  fortius  agen¬ 
dum;  sed  medium  est  bonum  hominis;  ergo  passiones,  homini 
sunt  per  se  bonae  et  convenientes.  Dixi,  cum  adhibeantur  ad 
virtutem.  Passiones  enim  tendunt  ad  bonum  proprium;  bonum 
proprium  est  secundarium:  si  secundarium,  primario  subiicia- 
tur  oportet.  Primarium  est  finis  creationis ;  ergo  tunc  sunt 
bonae,  cum  sunt  ad  honesta,  cum  bonum  creationis  respiciunt. 
Ex  his,  quae  diximus,  evincitur  ut  falsa  et  absurda,  tum  Stoi¬ 
corum  sententia,  qui  passiones  omnes  ut  malas,  tum  Fourrie- 
ristarum ,  qui  ut  bonas  omnes,  etiam  male  adhibitas,  existi¬ 
marunt. 

429.  Q.  Quid,  circa  meritum  vel  demeritum,  sit  observandum? 

R.  Si  actio  hominis  alteri  prosit,  aequalitas  generica,  quae 
intercedit  inter  homines,  ideam  meriti,  et  retributionis  susci¬ 
tat:  quia,  si  naturaliter  homines  sunt  aequales,  ut  sint  aequales 
natura  desiderat ;  nunc  qui  dat,  et  non  accipit,  non  est  ei  ae¬ 
qualis,  qui  accipit,  et  non  dat.  Eodem  modo  in  sensu  contrario, 
demeriti  idea  exurgit;  quia  qui  nimium  crescit,  vult  natura,  ut 
proportionaliter  minuat.  Meritum  igitur  et  demeritum,  rela¬ 
tionem  dicunt  intercedentem  inter  operantem,  et  operationis 
effectum  recipientem.  Retributio  autem  est  quantitas  neces¬ 
saria,  ad  aequitatem  inter  homines  servandam,  et  dicitur  prae¬ 
mium,  aut  poena,  prout  merito,  aut  demerito  respondet.  Hinc 
apparet,  meritum  proprie  non  pendere  ab  obligatione,  sed  a 
ratione  bonum  operanti,  et  a  voluntate,  ad  legem  observandam, 
disposita.  Non  erit  ergo  ratio  meriti  apud  Deum?  Absit.  Imo 
erit  summa,  ex  praesuppositione  ordinationis  divinae.  Deus 
enim  non  nobis,  sed  sibi  ipsi  est  debitor,  in  quantum  debitum 
est,  ut  sua  ordinatio,  recte  et  accurate,  impleatur.  Idem  dic 

de  demerito,  sensu  inverso.  Nam  qui  violat  legem,  a  legisla¬ 
tore  necessum  est  ut  deprimatur;  et  haec  depressio  est  poena. 
Omnis  actio  meritoria,  vel  demeritoria,  est  illius  ordinis  in  quo 
exeritur,  et  sicut  homo  pertinet,  vel  ad  ordinem  monasticum, 
vel  civilem,  vel  politicum;  ita  vitae  monasticae  ordinatrix  est 
latio,  vitae  civilis  est  auctoritas,  politicae  sive  universalis  est 
Deus  Creator.  Ratio  autem,  aut  pace  conscientiae,  aut  morsu: 
auctoritas  vel  laude,  vel  infamia:  denique  Deus,  aut  praemio 
aeterno,  aut  aeterno  dolore,  actiones  hominum  omnes,  vel  re¬ 
munerantur,  vel  puniunt. 


CAPUT  II. 

DE  VERITATE  MORUM  MONASTICA  SIVE  DE  IURE  PRIVATO. 

430.  Q.  Quid  sit  ius,  eius  origo,  et  quotuplex? 
i?.  Deus  est  summum  ius,  quia  omnium  Creator  est,  et  ex 
ipso  omnia  hominum  officia  derivant;  atque  ex  officiis  homi¬ 
nibus  a  Deo  impositis,  omnia  hominum  insurgunt  iura.  Ex  Deo 
igitur  omnia  fluunt  officia,  quae  homines  ligant;  et  ex  officiis, 
iura  totius  mundi,  quae  rite  et  ordinate  sunt  instituta,  sive 
canonica,  sive  civilia,  sive  pubblica,  sive  privata.  Ius  defini¬ 
tur,  ut  potestas  legittima  aliquid  agendi,  vel  obtinendi.  Nomine 
autem  officii,  sive  obligationis,  vinculum  iuris  intelligitur,  quo 
tenemur  aliquid  facere,  vel  omittere.  Ex  his,  clarissime  cernis, 
ius  et  officium  esse  duo  correlativa,  quorum  neutrum  esse  po¬ 
test  sine  alio.  Colligis  etiam,  cum  ius  absolutum  sit  Deus,  cum 
ex  Deo  oriantur  obligationes,  cum  ex  obligationibus,  hominum 
iura,  non  posse  dari  ius  contra  officium.  Officium  enim  Deo 
obtemperandi,  ius  omne  antecedit.  Patet  tertio,  solum  entia 
intellectu  praedita,  esse  iuris  et  officii  proprie  dicti  capacia.  Ius 
enim  dicit  legem,  lex  implicat  intelligentiam  et  voluntatem. 
Belluae  igitur,  nec  ius,  nec  officium  habere  possunt,  Ius  autem 
triplex  est,  prout  consideratur  vel  in  se,  vel  in  subiecto,  vel 
in  obiecto.  In  se,  dividitur  in  strictum  et  latum,  prout  stri- 

ctum,  vel  latum  officium,  erga  alios  importat.  Ratione  subiecti, 
dividitur  in  ius  Dei ,  ius  Angeli,  ius  hominis.  Ratione  obiecti, 
ius,  vel  est  ierarchicum,  vel  personale,  vel  reale.  Ius  ierar- 
chicum  dicitur  illud,  sine  quo  societas  ulla  consistere  nequit , 
ut  est  familia,  vel  civitas,  vel  Ecclesia,  vel  regnum.  Ius  per¬ 
sonale  est  illud,  quod  ita  personae  proprium,  ut  sine  illo  non 
existat,  aut  non  sit  talis,  qualis  esse  debet.  Ius  denique  reale 
dicitur  illud,  cuius  obiectum  est  res  necessaria,  vel  utilis  vi¬ 
tae  naturali,  aut  supera aturali,  aut  sociali. 

431.  Q.  Quaenam  sint  officia,  quibus  homo  Deo  obligatur? 

R.  Tria  sunt  officia ,  ex  Doctore  nostro ,  quibus  homo  ad 

Deum  ordinatur,  «  quorum  sufficientia  potest  sumi  penes  su- 
% 

»  biectum,  quod  est  triplex  in  nobis;  scilicet,  potentia  irascibi- 
»  lis,  quae  ordinatur  per  praeceptum  de  protestatione  veritatis; 
»  potentia  concupiscibilis,  quae  ordinatur  per  praeceptum  de 
»  sabbatizatione  mentis;  potentia  rationalis,  quae  ordinatur  per 
»  praeceptum  de  ordinatione  maiestatis.  Potest  etiam  sumi  pe- 
»  nes  obiectum,  quod  est  triplex  in  divinis;  scilicet,  summa 
»  maiestas  reverenda,  respectu  cuius  est  primum  (praeceptum 
»  Decalogi) ;  summa  veritas  profitenda,  respectu  cuius  est  se- 
»  eundum;  summa  bonitas  diligenda,  respectu  cuius  est  tertium. 
»  Potest  sumi  nihilominus  penes  actum  intermedium,  qui  est 
»  triplex,  scilicet  actus  operis,  qui  exercetur  in  primo  man- 
»  dato,  per  actualem  adorationem ;  actus  oris,  qui  exercetur 
»  in  secundo,  per  sermocinalem  prolationem;  actus  cordis,  qui 
»  exercetur  in  tertio,  per  affectualem  dilectionem.  Non  potest 
»  bene  sabbatum,  idest  quietem  mentis ,  celebrare ,  qui,  per 
»  quietem  continuam,  non  studet  omne  peccatum  mortale  de- 
»  clinare  »  (1).  Ex  hac  lucidissima  Ducis  nostri  doctrina  li¬ 
quet,  omnia  religionis  officia  erga  Deum,  esse,  ipsum  adorare 
fide,  spe,  et  charitate.  Adorare,  nempe  illum  agnoscere,  reve¬ 
reri,  diligere,  non  solum  foris,  verbo,  et  opere:  sed  maxime  in- 


(1)  In  Centil.  p.  3,  sect.  33. 

tus  toto  mentis  sensu  et  affectu,  ut  principium,  et  finem,  au¬ 
ctorem,  et  consummatorem  hominis,  et  universorum.  Fide,  quia 
ctrni  Deus  sit  prima  Veritas,  ipsi  est  credendum.  Spe,  quia  cum 
Deus  sit  summa  Bonitas,  ad  ipsum  est  anelandum.  Charitate , 
quia  cum  Deus  sit  omnium  bonorum  Fons,  et  Origo  ,  ipsi  est 
dulciter  adhaerendum. 

432.  Q.  Utrum  Deo  cultus  internus  debeatur? 

R.  Cultus  internus,  qui  consistit  in  amore,  in  adoratione  , 
in  oratione,  in  gratiarum  actione,  Deo  debetur.  Haec  enim  Deo 
vindicat  divinarum  perfectionum  excellentia,  et  ipsa  hominis 
natura.  Cum  enim  facultatem  amandi  habeant  homines  a  Deo 
acceptam,  haec  illud  obiectum  versus,  se  se  ferre  debet,  quod 
magis  perfectum  est,  et  amore  dignum ;  sed  nullum  obiectum 
fingi  potest,  quod  Deo  sit  perfectius,  et  amore  dignius;  ergo 
Deus  est  amandus.  Item,  immutabilis  rerum  ordo  exigit,  ut 
homo  eam,  qua  pollet,  amandi  facultatem  ad  illud  bonum  con¬ 
vertat,  quo  solo  expleri  potest  voluntatis  nostrae  capacitas ; 
sed  huiusmodi  bonum,  solum  in  Deo  esse  demonstravimus;  ergo 
Deus  est  amandus.  Sed  et  etiam  est  adorandus.  Hoc  enim  exi¬ 
git,  tum  divinae,  tum  humanae  naturae  ratio.  Etenim  Deum  a- 
dorare  nihil  aliud  est,  quam  summum  illius,  in  nos  omnesque 
creaturas,  dominium  confiteri,  ipsique  se  se  omnino  subiicere; 
atqui  naturae  divinae  excellentia,  simul  et  hominis  conditio 
postulant,  ut  supremum  illud  Dei  dominium  agnoscamus,  et  re¬ 
vereamur,  ipsius  libenter  subiecti  simus,  cum  e  nihilo  nos  e- 
duxerit ;  ergo  est  adorandus.  Nec  minus  necesse  est,  ut  Deo 
preces  nostras  offerramus.  Nam  Deus  est  summe  potens,  et 
beneficus:  homines  vero  Dei  ope  indigent,  ut  ipsius  praecepta 
exequantur,  et  quae  sunt  necessaria,  obtineant;  atqui  praeci¬ 
pit  ratio  naturalis,  ut  creatura  ex  se  indigens,  suum  aucto¬ 
rem  potentissimum,  et  beneficum  suppliciter  deprecetur,  ad 
illud,  quo  caret,  impetrandum ;  ergo  Deo  preces  sunt  offeren¬ 
dae.  Precibus  sunt  adnectendae  gratiarum  actiones.  Ea  enim 
est  naturae  lex,  ut  ei,  a  quo  beneficium  acceperis, memorem 

animum,  et  grates  rependere  debeas;  sed  nulla  sunt  beneficia, 
quae  cum  iis  comparari  possint,  quae  in  homines  effudit  sum¬ 
ma  Dei  liberalitas;  nobis  enim  concessit  vitam,  datamque  con* 
servat,  et  quidquid  facultatis,  quidquid  boni  nobis  est,  a  Deo 
defluxit ;  tenemur  ergo  Deo  agere  gratias;  et  cultus  internus 
necessarius  est.  Adde,  quod  nunquam  fuit  gens  tam  rudis,  et 
fera ,  quae  Deum  non  coluerit.  Nam  sua ,  ut  scripsit  Cicero , 
(pro  Flacco),  cuique  civitati  religio  est.  Deum  quippe  natura 
venerari  novit,  nec  quisquam  est  homo,  qui  lege,  quae,  hoc 
praecipiat,  careat.  Sed  unanimis  gentium  consensus,  naturae 
vox  est,  quae  nec  ex  cupiditatibus ,  nec  ex  praeiudiciis  oriri 
potest;  omnes  enim  cupiditates,  et  praeiudicia  avellit  et  dam¬ 
nat,  et  semper,  et  ubique;  restat  igitur,  ut  Deo  cultus  internus 
sit  exhibendus.  Denique,  quo  consilio  Deus  mundum  creavit? 
Quo  consilio  rationem,  et  intelligentiam  naturaliter  religiosam, 
Deus  homini  indidit  ?  Nonne  Creatori  ea  fuit  mens,  ut  ipsum 
colerent  homines,  intimisque  animi  sensibus  prosequerentur? 
Cultus  igitur  internus,  Deo  absolutissime,  est  tribuendus. 

433.  Q.  Utrum  Deus  cultu  externo  sit  colendus? 

R.  Cultus  externus  est  ille ,  qui  ministerio  corporis  exer¬ 
cetur,  quo,  homo  religionis  sensus  erga  Deum  manifestat.  Ast 
huiusmodi  cultu,  Deus  est  colendus :  a  cultu  enim  interiori  ne¬ 
cessario  fluit;  et  ita  a  natura  sumus  comparati,  ut  aliquem 
diligere  nequeamus,  quin  in  signa  externa  prosiliamus.  Insu¬ 
per,  cur  Deo  cultum  debemus  internum?  Nonne  quia  nostram 
creavit  animam,  pluribusque  muneribus  cumulavit  ?  Sed  Deus 
non  solum  creavit  animam,  sed  etiam  corpus;  ergo  utriusque 
famulatum  debemus :  ergo  anima ,  et  corpore  eum  honorare: 
ergo  cultus  externus  Deo  est  exhibendus.  Sed  est  et  tertia  ra¬ 
tio  maximi  momenti.  Tanta  enim  est  hominis  infirmitas,  tam- 
que  pendet  a  sensibus,  ut  externis  signis  indigeat,  quae  fo¬ 
veant  in  Deum  affectus,  et  suscitent.  Sed  haec  indigentia  est 
a  natura;  ergo  a  natura  est  cultus  externus,  sine  quo  affectus 
omnes  languescerent,  et  extinguerentur.  Denique,  in  orbe  ter- 

rarum ,  omnia  creata  Dei  maiestatem  annuntiant ;  annuntiat 
coelum ,  annuntiat  terra ,  annuntiant  maria,  montes,  nemora, 
flumina  annuntiat.  Gloria  enim  Dei  plena  est  terra.  Numquid 
homo,  ratione  praeditus,  et  omnibus  cumulatus  beneficiis,  so¬ 
lus,  in  rerum  natura,  sui  Auctoris  laudes  celebrare  abnue¬ 
ret  ?  Concludamus  igitur  cum  De-Lamennais :  «  L’uomo  com¬ 
posto  di  due  sostanze,  deve  a  Dio  1’omaggio  intiero  dell’ esser 
suo;  o,  per  pariare  il  linguaggio  profondamente  filosofico  dei 
catechismo,  egli  dee  conoscere  Dio,  amarlo  e  servirlo ;  cono- 
scerlo  coi  suo  pensiero,  amarlo  coi  suo  cuore,  e  servirlo  coi 
suoi  sensi.  La  necessita  di  un  culto  esteriore  deriva  adunque 
dalla  natura  dell’  uomo,  essere  intelligente,  e  fisico.  Un  culto 
puramente  spirituale  e  il  culto  degli  spiriti  puri;  questo  e  il 
culto  degli  Angeli ;  ma  non  e  quello  dell’  uomo ,  che  per  un 
effetto  dell’  intima  unione  dell’  anima  coi  corpo,  non  puo  en- 
trare  in  societa  ne  con  Dio,  ne  coi  suoi  simili,  che  coli’  aiuto 
degli  organi.  «  Il  culto,  dicesi,  che  Dio  domanda  e  quello  dei 
cuore  »  (1).  Chi  impedisce  che  non  si  dica  dei  pari:  «  Le  virtii 
che  Dio  esige  sono  quelle  dei  cuore  »  ;  e  di  concluderne,  che 
amando  il  prossimo  ,si  compie  ogni  giustizia?  Quale  pieta  ! 
Come  se  1’  amore  non  si  manifestasse  necessariamente  con  atti 
esteriori !  Chi  ama  1’uomo,  serve  1’  uomo;  chi  ama  Dio,  lo  serve 
egualmente:  Il  culto  e  azione  come  la  virtii;  e  dei  par  i.  che 
ciascuno  dee  concorrere  colla  sua  azione,  nelle  societa  poli— 
tiche,  al  mantenimento  dell’ ordine,  da  cui  risulta  la  felicita 
dell’ uomo,  ciascuno  dee  altresi  concorrere  colla  sua  azione, 
nella  societa  religiosa ,  al  mantenimento  dell’  ordine ,  da  cui 
risulta  la  gloria  di  Dio ;  e  siccome  il  culto  esteriore  e  una  re- 
lazione  che  deriva  dalla  natura  dell’  uomo  ,  il  culto  pubblico 
e  una  relazione  che  deriva  dalla  natura  della  societa.  Frat- 
tanto  1’  ignoranza  sorridera  di  disprezzo  al  solo  nome  di  culto; 
essa  non  vede,  che  egli  e  che  conserva  le  credenze,  e  nutrisce 

1’  amore.  Pratiche  tormentose  e  puerili ,  bizzarre  cerimonie 
ecco  tutto  cid  ch’  essa  discopre  in  questa  sublime  manifesta- 
zione  della  fede.  Filosofo,  ridi  se  tu  vuoi,  delle  nostre  genu- 
flessioni  e  dei  nostri  gesti  (1);  ma,  dopo  aver  riso  dinne  ci6  che 
sarebbe  divenuto  il  genere  umano,  se  non  si  fosse  inginocchiato 
davanti  alia  croce?  AI  tuo  culto  interno,  che  consiste  in  e- 
sercitarsi  in  sublimi  contemplazioni  (2)  paragona  il  culto  cri- 
stiano,  che  consiste  in  esercitarsi  in  sublimi  sacrifizii;  enu¬ 
mera  le  virtu,  che  hanno  fatto  nascere  i  tuoi  solitarii  collo¬ 
qui  coli’  Eterno  (3),  e  quelle  che  produce  ogni  giorno  un  solo 
sguardo  gettato  sull’  imagine  dei  Figlio  suo  »  (4). 

434.  Q.  Quaenam  sint  officia  hominis  circa  se  ipsum  ? 

R-  Primum  hominis  officium,  circa  se  ipsum,  est  dilectio  a- 
nimae  propriae,  quae  talis  esse  debet,  ut  sola  dilectione  Dei 
minor  sit.  Secundum  officium  hominis,  est  dilectio  corporis  sui, 
aliorumque  bonorum.  Sed  haec  dilectio,  ad  animae  bonum,  et 
ad  finem  aeternum,  ordinata  esse  debet.  Hinc,  inflexibili  disci¬ 
plina,  pravae  eius  concupiscentiae  sunt  infraenandae.  Subacta 
carne,  homo  debet  habere,  de  bono  nomine  curam.  Denique  si 
bona  fortunae  habes,  sic  posside,  et  cura,  ut  te  non  possideant, 
nec  nimia  distendant  sollicitudine.  Si  desint,  noli  eorum  desi¬ 
derio  laborare. 

435.  Q.  Utrum  iure  naturae  prohibitum  sit  suicidium? 

R.  Triplici  ratione  suicidium  directe  prohibitum  est:  tum 
ex  parte  Dei,  tum  ex  parte  societatis,  tum  ex  parte  sui  ip¬ 
sius.  Ex  parte  Dei,  quia  ipsi  est  actus  summe  iniuriosus;  nam 
arripit  eius  dominium  ,  et  corpus  soli  Deo  subiectum,  absque 
auctoritate,  perimit.  Laedit  etiam  Deum,  quia  se  interimendo, 
officia  negligit  religionis,  et  amplius  praestare  nequit.  Ex  parte 


(1)  Emil.  tom.  3. 

(2)  Ibidem. 

(3)  Ibidem. 

(4)  Saggio  sull’  indifferenza  in  materia  di  relig.  tom.  I,  c.  12_ 

societatis  prohibitum  est;  quia,  qui  sibi  infert  mortem,  mem¬ 
brum  utile,  magno  bonorum  scandalo  societati  eripit ,  quam 
bonis  operibus,  et  constanti  animo  debebat  aedificare.  Ex  parte 
sui;  quia  se  privat  magno  ordinis  naturalis  bono,  nempe  vita, 
quae  est  futurorum  fundamentum,  obnoxiumque  se  reddit  di¬ 
vinae  iustitiae ,  quae  poenis  acerbissimis  afficit  facinorosos. 
Diximus  directe  prohibitum  esse  suicidium;  nam  qui  vult  bo¬ 
num,  ad  cuius  consecutionem  sit  necessarium  vitae  sacrificium, 
tum,  non  suicidium,  sed  opus  satis  laudabile,  operatur.  Hoc  e- 
nim  modo,  diligitur  plus  anima,  quam  corpus. 

436.  Q.  Utrum  liceat  perimere  iniustum  aggressorem? 

R.  Si  quis  non  habeat  tutam  viam  se  expediendi  ab  ag¬ 
gressore  iniusto,  vel  fugiendo ,  vel  eum  terendo  clamoribus  , 
prosternendo ,  exarmando  ,  ligando ,  vulnerando,  potest  licite 
eum  occidere.  Enim  vero,  casu  proposito,  ambo  pugnatores 
habent  ius  conservandi  vitam;  sed  aggressus  habet  etiam  ius 
vim  hostilem  destruere ,  ius,  quo  non  gaudet  aggressor ,  quia 
actio  iniusta  non  dat  ius,  sed  officium  illud  tollendi.  Ius  ergo 
aggressi  praevalet  iuri  aggressoris;  sed  a  maiori  iure  colliditur 
minus ;  ergo  in  aggressore  suspensum  est  incolumitatis  ius : 
ergo  aggresso  licet  eum  interimere.  Falsa  igitur  doctrina  Aha- 
rens ,  qui  veram  negans,  facinorosos  defendit ,  et  innocentes 
inermes  sceleratis  relinquit.  Licitum  num  ergo  erit  duellum? 
Imo  ex  dictis  summe  prohibitum,  tum  quia  non  est  defensio, 
qui  enim  quaerit  arma  aequalia,  non  media  defensionis ,  sed 
superbiae  quaerit.  Tum  quia  ibi  non  est  necessitas,  sed  volun¬ 
tas  ;  constituunt  enim  concorditer  locum  pugnae.  Detestabilis 
ergo  duellorum  usus,  ut  synodus  Tridentina  loquitur,  fabricante 
diabulo,  ut  cruenta  hominum  morte,  animarum  etiam  perni¬ 
ciem  lucretur,  ex  Christiano  orbe  est  omnino  exterminandus. 

437.  Q.  Utrum  homo  teneatur  diligere  inimicum? 

R.  Homo  tenetur  diligere  inimicum,  multiplici  ex  ratione 
Magistri.  Tenetur  primo,  quia  «  non  est  charitas  vera,  nisi  di- 
»  ligat  omne  diligibile;  diligibile  autem  a  charitate,  est  omne 


426 


ETHICA. 


»  illud ,  quod  est  possibile  ad  beatitudinem  pervenire.  Ideo 
»  non  habet  aliquis  charitatem ,  nisi  diligat  omnes  illos ,  qui 
»  sunt  in  statu  viae ,  sive  sint  amici ,  sive  inimici.  Unde  in 
»  Psalmis  dicitur:  Latum  mandatum  tuum  nimis;  quia  manda- 
»  tum  charitatis  ad  omnes  se  extendit.  Et  sicut  longitudo 
»  mandati  se  extendit  ad  omnem  differentiam  temporis,  sic 
»  latitudo  ad  omnem  personam  hominis  viatoris.  Unde  sicut 
»  aliquis  non  haberet  charitatem,  si  proponeret  etiam  in  uno 
»  solo  die  peccare ,  et  in  aliis  benefacere ,  quia  deficit  sibi 
»  longitudo  mandati :  sic  esto ,  quod  aliquis ,  omnes  homines 
»  diligat ,  praeter  unum  solum ,  quem  a  dilectione  excludit, 
»  charitatem  non  habet,  quia  deficit  sibi  latitudo  illius  man- 
»  dati.  Tenetur  secundo,  quia  nulli  Deus  dimittit  peccatum, 
»  nisi  ipse  dimittat  proximo....  Sed  nemo  dimittit  proximo  ex 
»  corde ,  nisi  ipsum  diligat  affectu ;  ergo  nemo  potest  apud 
»  Deum  veniam  mereri,  nisi  offendentes  se  diligat  ex  corde. 
»  Tenetur  tertio,  quia  plus  diligendus  est  proximus,  quam 
»  corpus  proprium;  nec  aliquid  magis  adversatur,  et  inimi- 
»  catur  spiritui,  quam  ipsa  caro:  cum  ergo  quilibet  teneatur 
»  naturam  carnis  suae  diligere  ,  videtur  quod  teneatur  ini— 
»  micum  suum  affectu  diligere.  Tenetur  quarto ,  quia  sicut 
»  culpa  est  detestabilis,  sic  imago  Dei  est  diligibilis,  sed  quan- 
»  tumcumque  homo  diligatur,  semper  tenetur  homo  detestari 
»  eius  culpam;  ergo  quantumcumque  per  culpam  adversetur, 

»  semper  tenetur  diligere  eius  naturam: . Diligere  ergo  ini- 

»  micos  ad  bona  aeterna,  hoc  necessitatis  est,  et  praeceptionis, 
»  et  ad  hoc  omnes  generaliter  sunt  obligati,  tam  perfecti,  quam 
»  imperfecti  ».  Dico  esse  obligatos  «  non  tantum  affectu,  sed 
»  etiam  effectu.  Dilectio  enim  affectus,  sine  dilectione  effectus, 

»  non  est  vera  ».  Nota  tamen  quod  diligere  in  effectu  exte¬ 
riori,  ex  Magistro,  potest  esse  dupliciter.  «  Aut  quandocumque 
»  se  oflert  temporis  opportunitas,  aut  quando  incumbit  neces- 
»  sitas.  Si  loquamur  de  exhibitione  operis  exterioris  genera- 
»  liter ,  quando  se  offert  temporis  opportunitas,  sic  diligere 

»  inimicos  effectu,  et  affectu,  cumulus  est  perfectionis.  Si  au- 
»  tem  loquamur  de  exhibitione  operis,  quando  incumbit  neces- 
»  sitas,  sic  diligere  inimicos  effectu,  est  generalis,  et  necessa- 
»  riae  obligationis;  quia,  si  quis  videt  proximum  suum,  sive 
»  amicum,  sive  inimicum,  habere  necessitatem;  et  claudit  vi- 
»  scera  sua  ab  eo,  iuxta  sententiam  beati  Ioannis ,  iam  am- 
»  piius  non  est  charitas  Dei  in  eo.  Sic  ergo  patet,  quod  sicut 
»  diligere  affectu,  uno  modo  necessitatis  est,  alio  modo  per- 
)>  fectionis;  sic  diligere  effectu  uno  modo  necessitatis  est,  alio 
»  modo  perfectionis,  et  supererogationis  »  (1). 

438.  Q.  Quot  sint  hominum  officia  erga  proximum? 

R.  «  Officia  hominum  erga  proximum  sunt  septem,  ex  Duce 
«  nostro,  nec  plura,  nec  pauciora.  Et  huius  positionis  ratio 
»  sumitur,  tum  ex  parte  obiecti,  tum  subiecti,  tum  actus  me- 
»  dii.  Ex  parte  obiecti  sic  probat.  In  proximo  enim,  ad  quem 
»  ordinant  mandata  secundae  tabulae,  relucet  proprietas  Pa- 
))  tris,  et  Filii,  et  Spiritus  Sancli.  Relucet  proprietas  Patris; 

»  sic  debemus  ei  honorem  et  reverentiam ,  et  penes  hoc  at- 

»  tenditur  illud  mandatum.  Honora  patrem  tuum  etc .  In 

»  quibus  relucet  proprietas  summi  Patris  in  hoc,  quod  habet 
»  rationem  principii....  Relucet  proprietas  Filii,  sic  debemus  ei 
»  veritatem,  et  sic  est  illud  mandatum:  Non  loqueris  contra 
»  proximum  tuum  falsum  testimonium....  Relucet  proprietas 
»  Spiritus  Sancti:  sic  debemus  ei  (proximo)  dilectionem,  et  in- 
»  nocentiae  puritatem.  Et  quoniam  possumus  nocere  proximo, 
»  sive  damnificare  eum,  multipliciter ,  in  persona  propria,  et 
»  persona  coniuncta,  et  in  rebus  suis;  et  hoc  modo  dupliciter, 
»  vel  in  actu  interiori, vel  exteriori,  ideo  sunt  ulterius  quin- 
»  que  mandata.  Contra  nocumentum  enim,  quod  habet  fieri  in 
»  persona  proximi,  est  illud  praeceptum:  Non  occides.  Contra 
»  nocumentum  vero  quod  habet  fieri  in  persona  coniuncta,  est 
»  illud  praeceptum:  Non  moechaberis:  secundum  quod  exer- 

(1)  III  Sent.,  dist.  30,  art.  5,  q.  3,  4,  5,  passim. 

»  cetur  in  opere.  Contra  nocumentum  quod  fit  in  rebus,  est 
»  illud:  Non  furtum  facies.  Et  quia  nocumentum  illud  duplex 
»  videlicet,  in  persona  coniuncta,  et  in  rebus  frequentius,  fit 
»  in  voluntate  per  concupiscentiam,  quam  fiat  in  opere;  ideo 
»  sunt  alia  duo  mandata,  in  quorum  uno  prohibetur  concu- 
»  piscentia  uxoris,  in  hoc  quod  dicitur:  Non  concupisces  uxo- 
»  rem.  In  alio  prohibetur  concupiscentia  rerum  in  hoc  quod 
»  dicitur :  Non  concupisces  rem  proximi  tui.  Sic  igitur  patet 
»  sufficientia  ex  parte  conditionum  obiecti.  Ex  parte  vero  su- 
»  biecti,  secundum  triplicem  potentiam  animae,  contingit  etiam 
w  sufficientiam  assignare  hoc  modo:  triplex  enim  est  potentia 
»  animae,  secundum  quam  contingit  ad  proximum  ordinari , 
»  videlicet,  rationalis,  concupiscibilis,  et  irascibilis.  Quantum 
)}  ailtem  ad  potentiam  irascibilem,  habet  homo  convenienter 
»  ordinari  ad  superiorem,  per  reverentiam  et  honorem ;  et  sic 
»  est  illud:  Honora  patrem  tuum  etc.  Ad  proximum  vero  per 
»  pacem,  et  odii  declinationem.  Secundum  autem  rationalem  vir- 
»  tutem,  ordinamur  ad  proximum,  per  veritatis  loquelam,  et 
»  testificationem,  et  sic  est  illud  mandatum:  Non  loqueris  con— 
»  tra  proximum  tuum  falsum  testimonium.  Secundum  vero 
»  concupiscibilem  potentiam,  habet  homo  ordinari  ad  proxi- 
»  mum  per  ipsius  refraenationem.  Et  quoniam  illa  est  mul- 
»  tiplicitei  corrupta  per  cupiditatem,  et  concupiscentiam;  ideo 
»  prohibetur  cupiditas,  et  concupiscentia  in  actu  exteriori  per 
»  duo  mandata,  per  hoc  videlicet:  Non  moechaberis,  et  per 
»  hoc:  Non  furtum  facies.  Prohibetur  etiam  in  actu  interiori 
»  per  alia  duo,  videlicet  per  hoc:  Non  concupisces  uxorem,  et 
»  per  hoc:  Non  concupisces  rem  proximi  tui.  Et  sic  potest  sumi 
»  sufficientia,  ex  parte  virium  animae,  in  mandatis  secundae 
»  tabulae.  Ex  parte  autem  actus,  potest  sumi  sic:  ordinari 
*  emm  habemus  ad  proximum,  secundum  innocentiam,  et  se- 
N>  cundum  beneficentiam.  Si  secundum  beneficentiam,  sic  est 
»  illud  mandatum :  Honora  patrem  tuum  etc....  Si  secundum 
»  innocentiam,  hoc  est  tripliciter ;  aut  secundum  actum  cor- 

»  dis,  aut  oris,  aut  operis.  Si  secundum  actum  operis,  aut  hoc 
»  est  in  prohibenda  deordinatione,  quae  est  contra  ipsius  esse 
»  individui:  et  sic  est  illud:  Non  occides.  Aut  contra  debitam 
»  conservationem  speciei :  et  sic  est  illud :  Non  moechaberis. 
»  Aut  contra  possessionem  temporalis  subsidii;  et  sic  est  illud: 
»  Non  furtum  facies.  Si  autem  ordinemur  ad  proximum  secun- 
»  dum  actum  oris,  sic  est  illud  mandatum :  Non  falsum  testi— 
»  monium  dices.  Si  vero  secundum  actum  cordis,  qui  quidem 
»  consistit  in  affectu;  hoc  contingit  dupliciter,  aut  liberaliter 
»  contra  cupiditatem,  aut  honeste  contra  voluptatem,  et  secun- 
»  dum  hoc,  sunt  duo  mandata.  Unum  contra  voluptatis  concu- 
»  piscentiam,  et  sic  est  illud :  Non  concupisces  uxorem.  Aliud 
»  vero  contra  cupiditatem,  et  avaritiam:  et  sic  est  illud:  Non 
»  concupisces  rem  »  (1).  Et  sic  per  omnem  modum  patet,  esse 
septem  officia  hominis,  erga  proximum,  nec  plura  nec  pauciora. 

439.  Q.  Quot  sint  opera  misericordiae  ? 

R.  «  Opera  misericordiae  sunt  quatuordecim ,  alia  corpo- 
»  ralia,  spiritualia  altera.  Corporalia  sunt  septem,  hoc  versi- 
»  culo  comprehensa : 

Visito,  poto,  cibo,  redimo,  tego,  colligo,  condo. 

»  Quorum  sufficientia  sic  accipitur.  Homo  est  substantia  ani- 
»  mata;  per  hoc  tangitur  vegetabilis,  quae  indiget  restaura- 
»  tione  calidi  et  sicci,  et  hoc  per  cibum;  frigidi  et  humidi,.  et 
»  hoc  per  potum.  Sensibilis,  et  huic  est  necessarium  duplex 
»  operimentum,  propter  exteriora  nociva,  remotum,  et  est  ho- 
»  spitium;  propinquum,  et  hoc  est  vestimentum.  Rationalis;  et 
»  sic  est  substantia  libera,  nata  habere  libertatem  a  carcere, 
»  vel  ab  infirmitate:  et  sic  est  contra  intrusionem  in  carcere, 
»  vel  in  lecto  visitatio;  et  a  servitute,  et  contra  hanc  est  re- 
»  demptio.  Mortalis;  et  sic  inest  ei  mors:  propter  quam ,  sive 
»  postquam,  indiget  sepultura.  Spiritualia  quoque  sunt  septem, 
»  hoc  versiculo  comprehensa : 


(1)  III  Sent.  dist.  37,  art.  2,  q.  1. 

Instrue,  consule,  castiga,  solare,  remitte, 

Ora,  fer, 

»  quorum  sufficientia  sic  accipitur.  Defectus  spiritualis  in  pro- 
»  ximo,  si  non  potest  relevari,  nisi  per  Deum,  tunc  adhibenda 
»  est  oratio ;  si  potest  relevari  per  hominem,  et  est  cognitivae, 

»  ut  ignorantia  cognoscendorum ,  tunc  est  instructio ;  si  est 
»  ignorantia  agendorum ,  tunc  est  consilium.  Si  vero  est  af- 
»  fectivae,  aut  est  culpa  commissa  in  te,  et  sic  est  remissio; 

»  aut  in  alios,  et  sic  est  correctio.  Si  est  poena,  aut  est  rele- 
»  vandus  verbo,  et  sic  est  consolatio;  aut  facto,  et  sic  est  sup- 
»  portatio  »  (1). 

440.  Q.  Utrum  homo  gaudeat  naturaliter  iure  proprietatis? 

R.  Hac  nostra  aetate  omnigenarum  absurditatum  feracis¬ 
sima,  non  defuerunt,  qui  communismum  ab  ipsa  personarum 
communitate  derivantes,  docerent  homines  non  esse  natura¬ 
liter  arbitros  sui,  suarumque  animae  et  corporis  virium :  sed 
omnes,  et  singulos,  absque  proprietatis  iure,  nasci  membra  fa-  ■ 
miliae  humanitariae.  Hic  error,  a  Saint-Simon,  Enfantin,  Owen, 
Fourier,  Cabet  inductus,  non  indiget  confutatione:  sed  cura 
medicorum,  et  custodia,  in  dementium  valetudinario.  Fuit  et 
altera  opinio  Montesquieu,  et  ipsius  Suarez,  quae  ius  proprie¬ 
tatis,  vel  a  solo  iure  civili,  ut  primus,  vel  ab  iure  gentium,  ut 
secundus,  derivavit.  Sed  tam  primi,  quam  secundi  opinio,  a  ve¬ 
ritate  aberrat.  Homo  enim  gaudet  iure  naturali  proprietatis. 
Nam  debet  sustentare  et  se,  et  suos;  ad  hunc  finem  necessa¬ 
rium  est  medium:  medium  est  proprietas,  quae  est  ius  ad  rem, 
cum  exclusione  alterius;  ergo  proprietas  est  homini  natura¬ 
lis.  Gaudet  secundo,  quia  homo  naturaliter  providus  est,  quoad 
futurum;  quia  naturaliter  intelligens,  praeteritum  cum  futuro 
comparat;  et,  ex  elapsis  indigentiis,  indigentiae  superventurae 
possibilitatem  arguit.  Sed,  ut  futuris  provideat  necessitatibus, 
indiget  proprietate;  anni  enim  abundantiae,  penuriosis  annis 


(1)  In  Centil.  part.  III,  sect.  46. 

compensari  debent;  ergo  proprietas  radicitus  natura  funda¬ 
tur.  Gaudet  tertio,  quia  temporis  progressu,  et  multitudine 
crescente,  terra  indiget  cultura,  ut  foecunda,  et  fertilis  sit;  sed 
iustum  non  est,  quod  cultor  suis  privetur  sudoribus,  aliisque 
sacrificetur ,  quod  eveniret  si  alter  suam  possessionem  inva¬ 
deret  ;  ergo  est  illi  ius  alios  {excludere:  sed  hoc  est  proprieta¬ 
tis  :  ergo  homo  naturaliter  gaudet  proprietate.  Gaudet  quarto, 
quia  familia  naturaliter  est  durabilis,  et  constans;  sed  haec 
indiget  proprietate  durabili,  et  constanti,  tum  habitationis,  tum 
provvisionis:  ergo  homini  proprietas  est  naturalis.  Gaudet  quin¬ 
to;  quia  homo  ad  pacem,  et  ordinem  natus  est;  sed  nec  pax, 
nec  ordo  haberetur  sine  proprietate;  ergo  proprietas  est  iuris 
naturalis.  Gaudet  sexto,  quia  instinctus  et  communis  populorum 
sensus,  est  manifestatio  legis  naturae ;  sed  haec  manifestatio 
dicit  proprietatem:  ergo  proprietas  est  homini  naturalis.  De¬ 
nique,  haec  veritas,  ex  absurdis  comprobatur.  Sublato  enim 
iure  dominii ,  idest  iure  cuique  dato  ad  proprios  usos  reti¬ 
nendi,  quidquid  sua,  vel  maiorum  suorum  industria  acquisive- 
rit,  nullus  iam  est  labori  industriaeque  stimulus,  nullus  con¬ 
sequenter  locus  familiae,  quae  in  solo  inculto  fundari  nequit, 
et  substentari  sine  proprietate  quarumdam  rerum,  et  facultate 
rem  familiarem  augendi.  Remota  autem  familia,  cum  suis  iu- 
ribus,  et  officiis,  quid  iam  sunt  homines  nisi,  pecudum  genus 
se  invicem  laniantium,  quousque  a  feris  extinguantur  ? 

441.  Q.  Utrum  iuri  civili  attribui  possit  possessionum  di¬ 
stinctio  ? 

R.  Iuri  civili,  nulla  possessionum  distinctio  attribui  potest: 
duo  enim  obstant  ex  theologo  Martinet  argumenta  vere  ine¬ 
luctabilia.  «  Obstat  primo  necessitas  evidens,  quam  natura 
»  primis  hominibus  imposuit  appropriandi  sibi  sedes,  fundos 
»  frugiferos ,  resque  domesticas  indispensabiles  ,  multo  prius 
»  quam  cogitarent  de  constituendis  iuribus  civilibus.  Unde  tan- 
»  tum  abest,  ut  primi  conditores  civitatum  ,  iuriumque  civi- 
»  lium,  habendi  sint  pro  institutoribus  iuris  dominii,  ut  con- 

»  tra  suadeat  sana  ratio,  familias  in  civitatem  convenisse,  iu- 
»  raque  sibi  constituisse,  aut  accepisse  a  rectoribus  suis,  maxime 
»  ad  tutelam  rei  familiaris ,  et  patrimonialis ,  quam  proprio, 
»  vel  maiorum  suorum  labore,  acquisierant.  Obstant  pessima 
»  consectaria ,  quae  socialismus  recens  derivat  a  praedicta 
»  opinione,  hac  argumentatione:  quod  olim  unaquaeque  gens 
»  libera  deliberatione  instituit,  hodie  potest,  pari  deliberatione, 
»  dissolvi.  Si  qua  ergo  gens  conveniat  per  se,  aut  per  dele- 
»  gatos  ad  deliberandum  de  iure  proprietatis,  atque  iudicet 
»  proprietates  quorumdam  ordinum,  verbi  gratia,  cleri  sae- 
»  cularis,  et  regularis,  vel  nobilitatis,  inutiles  esse,  aut  etiam 
»  noxias  communitati,  pleno  iure  valet  eas  abolendi,  etiam  sine 
»  idennitate;  quinimmo  potest  universas  proprietates  pri- 
»  vatas  revocare  ad  pristinam  communitatem,  vel  aequiorem 
n  distributionem.  Nec  dicant  theologi,  quos  refellimus,  id  ve- 
»  tari  divino  praecepto:  non  furtum  facies;  namque  ipsi  fa- 
«  tentur,  praecepto  illo ,  non  fuisse  constitutum  ius  dominii 
»  privati,  sed  confirmatam  tantummodo  eius  institutionem,  li- 
»  bero  civium  consensu,  factam.  Unde  si  civibus  placuisset 
»  servare  communitatem  bonorum,  abstinuisset  Deus  a  dicto 
»  praecepto,  aut  aliud  dedisset  in  hunc  modum:  noli  tuum 
»  dicere,  et  facere  quod  omnium  est.  Multa  sunt  de  iure  na- 
»  turali,  ait  Suarez,  quae  non  obligant,  nec  locum  habent,  nisi 
»  aliqua  suppositione  facta ,  ut  praeceptum  non  furandi  non 
»  habet  locum,  nisi  facta  divisione  bonorum,  et  dominiorum  (1). 
»  Liquet  inde  praeceptum  positum  fuisse  solis  privatis,  post 
»  liberam  proprietatis  privatae  institutionem,  non  ipsi  insti- 
»  tutori,  scilicet  populo,  qui,  si  libere  revocet  quod  libere 
»  instituit,  eo  ipso  tollit  suppositionem  olim  factam,  quae  fuit 
»  materia,  et  ratio  praecepti.  Haec  satis  superque  monent  ho- 
»  diernos  theologiae ,  et  iuris  magistros,  non  solum  vitandas 
»  esse  concessiones  factas  a  decessoribus  suis  scholae  Iusti- 


(1)  De  Legibus,  c.  17,  n.  9. 

»  nianeae,  sed  viriliter  profligandas  esse,  ut  apprime  caras 
«  osoribus  iuris  divini,  qui,  animo  omnia  iura  convellendi ,  o- 

»  mnium  institutionem  derivant  a  libera  hominum  voluntate. 

■ 

»  Quod  enim  de  iure  dominii  tenent,  id  pariter  affirmant  de 
»  iuribus  coniugii,  familiae,  civitatis,  religionis.  Ex  eorum  de- 
»  creto,  haec  omnia  informavit  humana  voluntas,  et  conse- 
»  quenter  reformare  potest  »  (1).  Et  sic,  omnia  officia,  omnia 
iura  funditus  pessumdant,  et  destruunt. 

442.  Q.  Quid  sit,  et  an  homo  habeat  ius  ineundi  contractus? 

R.  Contractus  est  duorum,  vel  plurium  in  idem  consensus, 
obligationem  utrinque  pariens.  Hinc  colligere  est,  quatuor  esse 
conditiones  contractus  validi.  Prima  est  cognitio,  circa  id  de 
quo  initur  contractus ;  secus  non  esset  duarum  voluntatum 
consensus.  Ignoti  enim  nulla  cupido.  Secunda  est  contrahen¬ 
tium  libertas ;  aliter  non  esset  voluntatum  expressio.  Tertia, 
mutuus  partium  consensus;  secus  enim  non  essent  duae,  sed 
una  voluntas.  Quarta  est  possibilitas  rei  stipulatae  ,  et  pro¬ 
missae:  quia  ad  impossibile  nemo  tenetur.  Rationes,  per  quas 
contractus  solvitur,  similiter  quatuor  sunt :  oneris  satisfactio, 
unius  contrahentis  remissio,  impossibilitas  contractus;  et  unius 
ex  contrahentibus  partibus  defectio.  Contractus  autem ,  vel 
est  unilateralis,  si  una  tantum  pars,  vel  bilateralis,  si  utraque 
obligatur.  Est  perfectus,  si  utrinque  parem :  vel  imperfectus, 
si  imparem  obligationem  inducit.  Est  absolutus,  vel  conditio- 
ualis,  formalis,  vel  tacitus:  prout  absolute,  vel  conditionate, 
prout  verbis  expressis,  vel  tacita  consentione,  convenitur.  Est 
commutativus,  cum  materia  utrinque  certa  est,  et  aequiva- 
lens;  est  aleatorius,  si  beneficium  et  onus,  a  consentientibus, 
fortunae  committitur.  Denique,  eo  modo,  quo  homo  iure  pro¬ 
prietatis  gaudet ,  gaudet  et  etiam  iure  eam  translatandi.  Il¬ 
lud  enim,  quod  est  necessarium  ad  vitam  socialem,  et  conti¬ 
netur  in  iure  dominii  privati,  est  de  iure  naturali:  sed  talis 

(1)  In  theol.  mor.  lib.  1,  arL  3,  §  5, 

est  contractus;  ergo  est  de  iure  naturali.  Quid  enim  profice- 
rent  possessiones  sine  cultoribus ,  et  cultoribus,  quid  valida 
brachia  sine  possessionibus?  Quid  frumenta  carenti  tecto ,  et 
veste  ?  Quid  tectum,  et  vestes,  terra  carenti  ?  Tolle  facultatem 
omnibus  concessam  illis  verbis:  do,  ut  des;  facio,  ut  facias; 
facio,  ut  des;  do,  ut  facias;  et  vitam  socialem  extinguis:  po¬ 
testas  igitur  contrahendi,  est  de  iure  naturali.  «  Fabulis  ita- 
»  que,  ut  verbis  utamur  citati  theologi  Martinet,  sine  ullo 
»  dubio  adnumeranda  sunt,  quae  in  fronte  iuris  Iustinianaei 
»  legimus  de  iure  gentium,  ex  quo,  inter  caetera  introdu- 
»  cta  fuissent:  dominia  distincta;  agris  termini  positi;  com- 
»  mercium,  emptiones,  venditiones,  locationes,  conductiones, 
»  obligationes  institutae,  exceptis  quibusdam,  quae  iure  civili 
»  introductae  sunt.  Nec  otiosam  putes  hanc  disquisitionem 
»  de  origine  juris  possidendi,  disponendi,  contrahendi.  Si  enim 
»  ius  illud  acceptum  referre  debeas  iuri  gentium  Tribonia- 
«  naeo  aut  iuri  civili,  quod  ex  legibus,  plebiscitis,  senatus- 
»  consultis,  decretis  principum ,  auctoritate  prudentium  ve- 
»  nit,  quid  iam  tibi  necesse  est,  inquirere  de  conditionibus  ab- 
»  solute  necessariis  ex  lege  Dei  naturali,  et  positiva,  ad  in- 
»  trinsecam  iustitiam  contractuum,  cui  quidquid  repugnat 
»  furtum  est,  resarciendum  in  hoc  saeculo,  aut  in  futuro  sine 
»  fine  luendum  ?  Interroga  conditores  huiusmodi  iuris;  confer 
»  primum  omnium  gentium  leges,  ut  scias  quid  concorditer 
»  statuerint  circa  contractus;  pondera  dein  quidquid  ea  de  re 
»  in  lucem  prodierit,  ex  legibus,  plebiscitis,  senatusconsultis, 

»  decretis  principum,  auctoritate  prudentium,  ut  sic  certo  tibi 
»  constet,  quid  in  hac  materia  praecipiat,  permittat,  aut  pro- 
»  hibeat  communis  iustitia  gentium ,  aut  saltem  gentis  tuae. 

»  Si  vero  agnoscas,  cum  omnibus  iurisperitis  sensu  Christiano 
»  non  carentibus,  universis  legibus,  statutis,  et  iudiciis  liomi- 
»  num,  supereminere  immotam  iusti,  et  iniusti  normam,  cui 
»  legislatores ,  et  iudices  aeque  ac  subditi,  obsequi  tenentur , 

»  sub  poena  mortis  aeternae,  et  Ministros  Christi  positos  fuisse 

»  ad  procurandam  apud  omnes  cognitionem ,  et  observatio- 
»  nem  huius  legis  legum,  inde  colliges,  theologis  in  cathedra, 
•»  et  pastoribus  in  sacro  tribunali,  multo  magis  spectandas  esse, 
»  in  negotiis  huius  saeculi,  regulas  legis  divinae  quam  legum 
D  humanarum,  istarumque  obligationi  generatim  sufficere  re- 
»  verentiam  in  foro  externo,  quoties  non  continent  proximam 
)>  applicationem  legis  divinae  »  (1). 

443.  Q.  Quid,  circa  mutui  naturam,  et  gratuitatem,  sit  a 
Christiano  philosopho  advertendum? 

R.  Contractus  mutui,  quo  mutuans  rem  fungibilem  mutua- 
tario  tradit  in  usum  consumptionis,  cum  onere  post  certum 
tempus  rem  aequivalentem  retribuendi,  tria  dicit,  rem  fungi¬ 
bilem  natura  sua  pereuntem,  in  usum  consumptionis,  et  cum 
onere  rem.  aequivalentem  reddendi.  Ex  hac  trina  conditione 
claret,  mutuum  a  comodato  substantialiter  distingui.  In  re  enim 
commodata,  commodans,  solo  usu  concesso,  rei  proprietatem 
sibi  retinet,  ipsique  accrescit  et  perit,  tempore  concessionis  , 
quo  fluito,  commodatarius  eam  talem,  qualem  accepit  resti¬ 
tuere  debet.  Sed  id  non  accidit  in  mutuo,  cuius  materia  adhi¬ 
beri  nequit,  absque  mutatione  vel  alienatione ;  unde  mutuans 
a  mutuatario  non  aliud  exigere  potest,  quam  retributionem 
rei  substantialiter  aequivalentis.  Commodatum  et  mutuum,  e- 
tiam  ratione  beneficii,  differunt.  Commodans  enim,  quamvis  vi¬ 
deatur  dare  minus ,  quam  mutuans ,  tamen  reipsa  liberalior 
est;  dat  enim  rei  usum,  et  sibi  pericula  fortuita  retinet,  se¬ 
que  obligat  ad  rem  recipiendam,  tempore  statuto,  cum  illa 
pretii  imminutione ,  quae  iix  ab  usu  saltem  diutino,  separari 
potest.  Unde  minus  recipit,  quam  dedit.  Mutuans  vero  tantum 
accipit  quantum  dedit,  et  in  mutuatarium  omnia  rei  pericula 
confert.  Hinc,  si  commodatum,  ex  se  gratuitum  est,  ut  omnes 
fatentur,  eodem  et  potiori  iure,  gratuitum  esse  debet  mutuum. 
Attamen  cum  commodatum  in  locationem  mutari  possit ,  et 


(1)  In  Theol.  mor.  lib.  6,  art.  9,  §  1. 

pretium  moderatum,  pro  concessione  usus  rei  ad  tempus,  ca- 
reat  usura,  potest  ne  idem  dici  de  mutuo?  seu,  res  fungibilis 
mutuo  data,  est  ne  locationis  capax?  En  quaestio  disputat is- 
sima,  circa  quam,  prodiit  et  adhuc  vivissima  superest  duplex 
opinio.  Prima  distinguit  mutuum  pauperi  datum,  a  mutuo  illi 
dato,  qui  vult  lucrari  ex  eo, et  ditescere.  Illud  gratuitum  esse 
debet,  quia  est  in  usum  consumptionis,  aliquidque  exigere,  prae¬ 
ter  sortem,  esset  inhumanum.  Sed  cum  agitur  de  divite ,  qui 
petit  ditescendi  gratia,  quid  obstat,  quominus  paciscar  de  ali¬ 
qua  lucri  parte,  ipsi  ex  meis  numnis  subventuri?  Scio  et  ego 
numnos  perse  esse  steriles,  et  solum  ex  industria  accipientis 
fructificatur  os :  sed  quis  ignorat,  in  commercio  esse  sterilem 
industriam  sine  nummis?  Usus  itaque  nummorum  in  divitibus 
est  aliquid  praetio  aestimabile,  quod  gratis,  nulla  lege,  conce¬ 
dere  teneor.  Hinc  patet,  iustum  esse  pretium,  de  usu  pecuniae 
per  totum  mutui  tempus.  Sed  Sacra  Scriptura,  perpetua  Ec¬ 
clesiae  Dei  viventis  doctrina,  nec  non  sani  philosophi,  contra 
usuram  conclamant  ?  Conclamant  quidem ,  respondent  defen¬ 
sores  huius  sententiae,  sed  tantum  contra  enormes  usuras,  vel 
pauperibus  impositas,  sed  intelligi  non  debent  de  usuris  m^ 
deratis  divitibus  impositis.  Sed  est  et  altera  opinio,  quae  con¬ 
cessa  intrinseca  mutui  gratuitate,  ius  aliquid  accipiendi  a  di¬ 
vitibus,  derivat  a  legis  civilis  dispositione,  ubique  aliquid  prae- 
ter  sortem,  concedentis.  Huius  autem  concessionis  ratio  desu¬ 
mitur,  tum  ex  necessitate  foenoris  ad  frequentationem  mutui, 
sine  qua  nullum  est  commercium  et  prosperitas;  tum  ex  com¬ 
muni  utilitate  dantium  mutuo ,  et  accipientium ;  tum  ex  uni¬ 
versali  acceptatione  taxationis  legalis;  tum  ex  tacita  Sanctae 
Sedis  approbatione,  quae  saepe  de  hoc  negotio  quaesita ,  re¬ 
spondit  eos  non  esse  inquietandos,  quousque  aliquid  fuerit  di- 
flnitum.  Inter  duas  sententias,  quid  concludendum?  Conclu¬ 
dendum  est  contra  primos  defensores,  titulum  derivatum  a 
venditione  usus  rei  mutuatae,  plane  distincta  a  contractu  mu¬ 
tui,  omnino  esse  ficti tiurri.  Quidquid  enim  excogitaverit  claris- 

simus  Mastrofini,  ut  suaderet  suam  thesim,  apud  animos  stu¬ 
dio  partium  vacuos, immota  mansit  contraria,  scilicet,  num¬ 
mos  per  se  esse  steriles,  et  solum  fructiflcaturos  ex  industria 
accipientis;  ac  proinde  illicitum  esse  pretium,  cpiod  dicitur  u- 
sura  pro  usu  mutuatae  pecuniae.  Unde  Doctor  noster  in  Phare¬ 
trae  libro  I  cap.  38:  «  Quid  durius  ,  quam  ut  des  pecuniam 
»  tuam,  et  ipse  duplum  exigas?  Qui  simplum  non  habuit,  quem- 
»  admodum  duplum  solvet?  Et  Seneca:  quid  foenus  et  usura, 

»  nisi  humanae  cupiditatis  extra  naturam  quaesita  nomina  ? 

»  0  miserum!  si  quem  haec  delectant.  »  Concludendum  contra 
defensores  tituli  legalis ;  huius  aequitatem  non  a  voluntate 
principis ,  qui  nihil  omnino  potest  contra  naturalem  usurae 
prohibitionem,  sed  a  necessitate  sociali,  cui  Ecclesia  columna 
et  fundamentum  veritatis,  indulgendum  esse  censuit.  Conclu¬ 
dendum  est  etiam  quaestionem  a  Christianis  philosophis  mo¬ 
veri  tantum  de  recepta  taxatione  annui  foenoris  quinque  pro 
100  extra  commercium  ,  et  sex  pro  100  in  re  commerciali. 
Hanc  enim  solam  spectant  Apostolicae  decisiones.  Concluden¬ 
dum  est  insuper ,  inquietandos  non  esse  nec  fideles,  nec  pre¬ 
sbyteros,  quibus  sufficere  videtur  titulus  legis  civilis ,  modo 
sint  parati  S.  Sedis  stare  mandatis;  et  sint  in  bona  fide,  ita 
tamen,  ut  qui  dubia  et  mala  fide  percipit  auctarium,  peccet 
quidem,  nec  tamen  ad  restitutionem  teneatur.  Concludendum 
ultimo  est,  temerarios  esse  presbyteros,  qui  docent  absolute 
in  sacris  concionibus,  licitum  esse  lucrum  ex  mutuo  percipere, 
titulo  legis  civilis,  reticitis  conditionibus  debitis;  nam  partes 
iudicis  temere  assumunt,  privataque  auctoritate  difiniunt  quae¬ 
stionem  ,  quam  S.  Sedes  difinire  nondum  voluit. 

444.  Q.  Quot  sint  tituli,  qui  a  philosopho  ut  legittimi  haberi 
possunt, ad  aliquid  praeter  sortem  accipiendum? 

R.  Sunt  communiter  quinque;  damnum  emergens,  lucrum 
cessans,  periculum  sortis,  poena  conventionalis,  et  donatio. 
Damnum  emergens,  quando  scilicet  mutuans,  mutui  causa,  vere 
patitur.  Lucrum  cessans  non  iam  possibile ,  sed  probabiliter 

speratum,  cui  mutuans  renuntiat  causa  mutui.  Periculum  sor¬ 
tis,  quod  potest  esse,  vel  iuris  vel  facti;  et  si  facti,  vel  pericu¬ 
lum  est  commune,  vel  insolitum;  quod  peri  c  ulum,  aliqua  pro¬ 
portionali,  ac  debita  compensatione,  retribui  potest.  Poena  con¬ 
ventionalis,  quando  mutuatarius,  ad  aliquid  solvendum,  se  obli¬ 
gat,  si  tempore  statuto,  restituere  quod  accepit,  negligat.  De¬ 
nique  donatio,  dummodo  sit  gratuita,  et  libera  a  parte  mu- 
tuatarii,  et  eam  acceptet  mutuans,  non  quasi  debitam,  sed  ut 
signum  gratitudinis. 

CAPUT  III. 

1)E  VERITATE  MORUM  OECONOMICA,  SIVE  DE  IURE  CIVILI. 

445.  Ql  Quid  sit  matrimonium,  et  utrum  sit  naturale  ? 

R.  «  Matrimonium,  docente  Magistro,  dicitur  a  matre;  unde 
»  matrona  dicitur,  quae  iam  nupsit,  et  est  dicta  matrona,  quasi 

»  mater  nati.  Unde . hoc  sacramentum  appellatur  coniugium, 

»  appellatur  et  nuptiae,  appellatur  et  matrimonium.  Et  lianc 
»  triplicem  denominationem  habet,  secundum  triplicem  com- 
»  parationem,  sive  considerationem.  Potest  enim  considerari 
»  secundum  illud  quod  est ;  et  sic  dicitur  coniugium ,  quasi 
»  commune  iugum:  quia  mutuum  est  vinculum,  et  mutua  po- 

»  testas .  Aut  secundum  signum,  in  quo  apparet ;  et  sic  di- 

)>  cuntur  nuptiae,  quasi  a  nubibus :  quia  nubentes  operiri  so- 
»  lebant,  et  eorum  capita  velabantur;  unde  et  nomen  transla- 
»  tum  est.  Aut  secundum  fructum,  ad  quem  perducit;  et  quo- 
»  niam  perducit  ad  bonum  prolis,  ideo  matrimonium  appellatur. 

»  Magis  autem  bonum  prolis,  per  matris  nomen  datur  intel- 
»  ligi:  quia  mulier,  propter  procreationem  liberorum,  facta  est 
»  in  adiutorium  viri;  et  quia  in  procreatione  prolis,  magis  in- 
»  cumbit  sibi  labor.  Unde  nota ,  quod  matrimonium  quatuor 
»  habet  ethimologias,  secundum  nomen  matris.  Uno  modo  di- 
»  citur  matrimonium,  quia  matris  rnonos ,  idest  lex....  Secundo 
»  modo,  quia  matrem  monet,  ut  servet  foedus  contra  luxuriam... 

»  Tertio  modo,  quia  matrem  in  vita  defendit  tum  per  virum, 

»  tum  per  prolem ,  quia  mulier  indiget  defensore :  Defendite 
»  viduam.  Quarto,  matrimonium  dicitur  matris  munium,  idest 
»  matris  officium  ,  quo  eo  quod,  prolis  enutritio  et  acquisitio 
»  maxime  spectat  ad  mulierem,  in  concipiendo,  in  portando, 

»  in  pariendo,  in  nutriendo,  et  in  compatiendo;  unde  sicut  pos- 
v  sessio  dicitur  patrimonium ,  quia  paterna  sollicitudine  ac- 
»  quiritur ;  sic  prolis  acquisitio  matrimonium  est  (1).  Matri- 
»  monium  autem  est,  eodem  Duce  dictante,  coniunctio  legit— 

»  tima  maris  et  foeminae ,  individuam  vitae  consuetudinem 
»  retinens.  Haec  coniunctio  non  solum  fuit  post  peccatum,  ve- 
»  rum  etiam  ante  peccatum.  Sed  prius  institutum  fuit  coniu- 
»  gium  in  officium,  nunc  autem  non  solum  in  officium,  verum 
»  etiam  in  remedium  contra  libidinis  morbum.  Prius  signifi- 
»  cabat  coniunctionem  Dei  et  animae,  nunc  autem,  praeter  hoc, 
»  significat  coniunctionem  Christi  et  Ecclesiae,  et  duarum  na- 
»  turarum  in  unitate  personae.  Introducitur  haec  coniunctio 
»  in  esse,  per  liberum  consensum  animorum  ex  parte  utriusque 
»  personae,  exterius  expressum  in  aliquo  signo  sensibili,  con~ 
»  summari  autem  habet  in  copula  carnali.  Nam  per  verba  de 
»  futuro  dicitur  matrimonium  initiari,  per  verba  de  praesenti 
,>  ratificari,  sed  per  carnalem  copulam  habet  consummari  »  (2). 

.  Sed  quamquam  haec  societas,  temporis  initio,  in  libera  volun¬ 
tate  consistat,  tamen  vix  inita,  naturalis  evadit.  Procreationis 
enim  factum,  tum  fine,  tum  medio,  est  naturale;  naturalis  ho¬ 
minis  propagatio,  naturalis  organismus,  naturalis  tendentia. 
Sed  societas  maritalis  est  ex  intentione  procreandi ;  ergo  est 
ex  natura;  sed  quod  est  a  natura,  est  naturale;  ergo  societas 
coniugalis  maris  et  foeminae  est  naturalis.  Hoc  argumentum, 
ex  communi  omnium  gentium  consensu,  confirmatur.  Nullus 
enim  populus,  nulla  aetas  fuit,  nullum  oppidum,  nulla  civita¬ 
ti)  IV  Sent.,  dist.  27,  29,  art.  1. 

(2)  In  Brevil.  p.  6,  cap.  13. 

tula  fuit,  quae  coniugia,  aliqua  accidentali  diversitate  varia, 
non  habuerit,  sine  quibus  nulla  societas  nec  esse,  nec  vivere, 
nec  durare  potest. 

446.  Q.  Utrum  matrimonium  sit  necessario,  et  natura  sua, 
religiosum  ? 

R.  Cum  societas  coniugalis  viri  et  mulieris  preparata  fue¬ 
rit  a  Deo,  ante  ipsam  utriusque  existentiam ,  scilicet  in  for¬ 
matione  corporis  humani;  divinitus  tamen  ordinata  fuit,  et  est 
natura  sua  religiosa.  Quia  illud  est  religiosum ,  quod  ordina¬ 
tur  ad  rem  significandam  supernaturalem:  sed  tale  est  matri¬ 
monium,  quia  Dei  et  animae,  ut  diximus,  coniunctionem  signi¬ 
ficat:  ergo  matrimonium  est  natura  sua  religiosum.  Est  etiam 
religiosum ;  quia,  quod  est  ad  procreationem,  et  institutionem 
prolis  aptae  ad  aeternum  Patris  caelestis  consortium,  est  re¬ 
ligiosum:  sed  talis  est  finis  matrimonii;  ergo  matrimonium  re¬ 
ligionem  dicit.  Tertia  ratio  est,  quia  connubium ,  inspirante  , 
sanciente ,  et  benedicente  Deo ,  celebratum  fuit  multis  ante 
saeculis,  quam,  partitione  generis  humani ,  in  gentes  consti¬ 
tuisset  Deus  societatem  civilem ,  ut  concors  populorum  nar¬ 
rat  historia.  Quare,  nullus  Christianus  philosophus  infici  ari  po¬ 
test,  matrimonium,  licet  mutuo  viri  et  mulieris  libero  consensu 
ineatur,  nec  unquam  sine  ipso  valide  iniri  possit;  ratione  ta¬ 
men  divinae  eius  institutionis,  ordinationisque  ad  lines  sanctis¬ 
simos,  esse  pactum,  natura  sua,  divino-humanum,  intrinsecus 
religiosum,  antecedens  omnia  hominum  pacta  et  statuta;  an¬ 
tecedens  societatem  domesticam,  cuius  est  fundamentum;  an¬ 
tecedens  a  fortiori  societatem  civilem,  quae,  longa  post  sae- 
cula,  ad  tutelam  societatis  domesticae,  eiusque  perfectionem, 
fuit  constituta.  Liquet  ergo,  substantiam  matrimonii,  priusquam 
gratia  Sacramenti  perficeretur,  omnino  religiosam  fuisse,  omni- 
busque  statutis  civilibus  maiorem;  quanto  magis  post  institu¬ 
tionem  Sacramenti  novae  legis  !  Maxime,  cum  contractus  co¬ 
niugalis  a  Sacramento  dividi  nequeat ,  ut  demonstrant  invi¬ 
ctissime,  omnes  sana  mente  theologi. 

447.  Q.  Utrum  matrimonium  sit  de  praecepto  ? 

R.  Circa  hanc  quaestionem  respondet  Magister  his  verbis  : 

»  Prima  institutio  matrimonii  praeceptum  habuit....  et  prae- 
»  ceptum  illud  fuit  affirmativum,  et  fuit  iuris  naturalis.  Sed 
»  attendendum,  quod  ius  naturale,  quaedam  dictat  simpliciter, 

»  ut  Deum  amandum.  Secundum  tempus,  ut  omnia  esse  com- 
»  munia.  Dico  ergo,  quod  praeceptum  de  usu  matrimonii,  fuit 
»  naturale  secundo  modo;  quia  quamdiu  pauci  erant,  dictabat 
»  ius  naturale,  quod  multiplicanda  esset  proles  ad  cultum  Dei. 

»  Sed  cessante  isto  statu,  cessavit  praeceptum  »  (1).  Ex  hoc 
Magistri  principio  fluit,  quod  caelibatus  non  sit  prohibitus,  imo 
est  status,  coniugali  perfectior  ;  tum  quia  bonum  ordinis  su¬ 
perioris  diligit:  tum  quia  ad  maiora  praedisponit :  tum  quia 
melius  contemplationibus  favet :  mentem  acuit :  dat  robur 
militi;  et  innumera  praestat  societati  officia,  sine  quibus,  nec 
civilitas,  nec  progressus  vigeret.  Unde  Doctor:  «  Quod  virgi- 
»  nitas,  sit  melior  et  perfectior  coniugio  videtur,  quia  virtus 
»  consistit  circa  difficile  et  arduum;  ergo  circa  maius  arduum, 
»  maior  virtus ;  sed  magis  arduum  est,  omnino  abstinere  a 
»  coitu,  quam  aliquando  tantum:  ergo  maioris  virtutis.  Vide- 
»  tur,  quia  opera  perfectionis  sunt  in  consilio,  imperfectionis 
»  vero  in  indulgentia ;  ergo  virginitas  etc.  Videtur ,  quia  cui 
»  debetur  fructus  maior,  illud  est  maioris  virtutis ;  sed  conti- 
»  nentiae  virginali  debetur  fructus  centesimus ,  sicut  dicitur 
»  in  Glossa,  coniugali  vero  trigesimus;  ergo  etc.  Videtur  de- 
»  nique,  quia  quod  similius  est  statui  gloriae,  est  perfectius ; 
»  sed  continentia  virginalis  est  similior  statui  gloriae;  quia 
»  ibi  est  incorruptio,  ibi  non  nubunt.  Unde  Hieronymus  dicit, 
»  quod  Angelis  est  cognata  virginitas;  ergo  etc.  »  (2). 

448.  Q.  Utrum  matrimonium  fleri  queat  inter  consangui¬ 
neos  et  propinquos  ? 

(1)  IV  Sent.,  dist.  26,  art.  1,  q.  3. 

(2)  IV  Sent.  dist.  33,  art.  2,  q.  2,  in  fund. 

R.  Matrimonium  fieri  nequit  inter  propinquos  et  consan¬ 
guineos.  «  Quia,  ex  Doctore,  vinculum  consanguinitatis  impe- 
»  clit  matrimonium  in  aliquo  sui  gradu,  propter  dictamen  le- 
»  gis  naturae,  in  aliquo  vero,  propter  prohibitionem  legis  di- 
»  vinae,  in  aliquo,  propter  statutum  Ecclesiae.  Vinculum  con- 
»  sanguinitatis ,  quod  est  stipitis  ad  prolem,  impedit  propter 
»  dictamen  naturae,  unde  naturale  est  apud  omnes,  quod  fi- 
»  lias  non  coniungatur  matri ,  et  quod  filia  non  coniungatur 
»  patri.  Et  si  quaeratur  ratio,  quare  hoc  est,  dicendum,  quod 
»  hoc  est,  propter  reverentiam  et  honorem,  qui  debet  exhiberi 
»  patri  et  matri,  et  ideo  non  debent  commisceri.  Vel  propter 
»  generationis  successionem ,  quae  debet  procedere,  non  re- 
»  trocedere.  Unde  non  debet  proles  genita  coniungi  suo  prin- 
»  cipio,  ut  gignat.  Et  hinc  est  quod  natura  dictat,  quod  alio 
»  affectu  tractandi  sunt  parentes,  alio  affectu  tractari  debent 
»  coniuges.  »  Sed  est  et  altera  ratio;  matrimonium  enim  est 
eoniunctio  maritalis:  sed  in  coniunctione  maritali  est  aequa¬ 
litas  socialis :  aequalitas  socialis  non  est  conveniens,  quod 
sit  inter  subiectos  et  socios.  Esset  enim  aequalitas  socialis, 
et  non;  socialis,  propter  coniugium,  non  propter  dependen¬ 
tiam.  «  Ideo  propter  dictamen  naturae  impeditur  matrimo- 
»  nium,  per  consanguinitatis  primum  vinculum,  quae  est  pro- 
»  lis  genitae  ad  suum  principium.  Propter  prohibitionem  le- 
»  gis  divinae,  impeditur  matrimonium  per  consanguinitatem, 

»  usque  ad  secundum  gradum ,  sicut  patet  per  Leviticum . 

»  Et  si  quaeratur  ratio  huius,  dicendum:  quod  hoc  est,  propter 
»  honestatem....  Propter  statutum  Ecclesiae  impeditur  matri- 
»  monium  a  secundo  gradu,  et  deinceps.  Et  si  quaeratur  ratio 
»  huius  dicendum:  quod  hoc  statutum  fuit,  propter  dilectionem 
»  dilatandam,  quia  enim  homo  pronus  est  ad  diligendum  sibi 
»  propinquum,  et  matrimonium  aggeneret  propinquitatem,  et 
»  dilectionis  mutuae  praestat  fomentum;  hinc  est  quod  Ec- 
»  clesia  statuit,  ut  amor  ad  extraneos  extenderetur,  quod  ma- 
»  trimonia  extra  propriam  parentelam  contraherentur :  et 

)>  ita  non  solum  in  secundo,  sed  etiam  deinceps,  propter  di- 
»  latandam  charitatem,  et  propter  ampliandam  honestatem; 
»  et  ita  patet ,  quod  consanguinitatis  vinculum,  ob  diversas 
»  causas,  habet  impedire  matrimonium  (1)  per  se  ».  Dico  per 
se,  quia  accidere  potest,  ut  sit  dispensatio  a  legislatore,  vel  di¬ 
vino,  vel  humano;  et  sic  servatur,  per  legem  communem,  bo¬ 
num  multorum,  et  producitur  bonum  unius,  in  casu  particulari. 

449.  Q.  Quot,  et  utrum  sint  rationabilia  impedimenta,  quae 
matrimonium  impediunt  contrahendum,  et  dirimunt  iam  con¬ 
tractum  ? 

R.  Tempore  seraphici  Doctoris,  impedimenta  erant  duode¬ 
cim,  modo  quindecim  enumerari  solent  his  versiculis  contenta: 

Error,  conditio,  votum,  cognatio,  crimen, 

Cultus  disparitas,  vis,  ordo,  ligamen,  honestas 
Aetas,  affinis,  si  clandestinus,  et  impos, 

Raptave  si  mulier,  parti  nec  reddita  tutae 
Haec  facienda  vetant  connubia,  facta  retractant. 

Sed  in  illis  duodecim,  ista  quindecim  iam  includebantur.  Nam 
aetatis  impedimentum,  ingreditur  in  defectu  erroris,  idonei¬ 
tatis;  raptus,  in  impedimento  violentiae ;  et  clandestinitatis,  ad 
impedimentum  criminis,  vel  honestatis  revocari  potest.  Eorum 
autem  rationalis  sufficientia,  sic  perbelle  a  Duce  nostro,  expli¬ 
catur:  «  Ad  matrimonialem  consensum  requiritur  libertas  in 
»  consensu,  et  libertas  in  consentiente ,  et  idoneitas  ad  con- 
»  iunctionem.  Sed  libertas  in  consensu,  tollitur  per  duo,  se- 
»  eundum  duas  partes  involuntarii,  scilicet  per  ignorantiam, 
»  et  per  violentiam.  Et  sic  sunt  duo  impedimenta,  scilicet  er- 
»  ror,  et  violentia.  Libertas  autem  in  consentiente  tollitur  per 
»  hoc,  quod  quis  est  alligatus  alteri,  et  hoc,  vel  Deo,  vel  ho- 
»  mini.  Si  Deo,  hoc  est,  vel  per  votum  expressum,  vel  per  a- 
»  liquid,  quod  habet  votum  annexum.  Primum  est  in  voto,  se- 
»  eundum  in  ordine.  Si  autem  homini  hoc  est  dupliciter:  aut 


(1)  IV  Sent.,  dist.  40,  q.  2,  art.  1. 

»  per  ligamen  existens,  aut  per  ligamen  praecedens.  Primum 
»  est  in  ligamine,  quo  quis  ligatus  est  uxori:  secundum  est  in 
»  crimine ,  quando  moechus  vel  moecha  machinatus  est  in 
»  morte  coniugis,  vel  ipso  vivente,  fidem  de  contrahendo  de- 
»  dit.  Et  sic  sunt  quatuor  impedimenta,  scilicet,  ordo,  votum, 
»  ligamen,  et  crimen.  Idoneitas  autem  ad  unionem,  est  distan- 
»  tia  personarum  conveniens,  quae  tollitur  per  nimiam  pro- 
»  ximitatem,  vel  per  nimiam  elongationem.  Nimia  autem  pro - 
»  ximitas  venit,  sive  per  generationem,  sive  per  aliquid  si- 
»  mile  generationi,  ut  est  cognatio  legalis,  spiritualis;  aut 
»  venit  per  commixtionem  sexuum,  aut  per  contracta tionem 
»  sponsalium,  et  sic  sunt  tria  impedimenta,  scilicet,  cognatio, 
»  affinitas ,  et  publicae  iustitiae  honestas.  Nimia  autem  di- 
»  stantia  aut  attenditur  quantum  ad  ea,  quae  sunt  fortunae, 
»  quae  non  sunt  in  nostra  potestate,  ut  patet  cum  est  unus 
»  servus,  et  alter  liber;  aut  quantum,  ad  ea,  quae  sunt  reli- 
»  gionis  Christianae ,  ut  cum  unus  est  baptizatus,  alter  vero 
»  minime.  Et  sic  sunt  tria  impedimenta,  scilicet,  impotentia 
»  coeundi,  error  conditionis,  et  disparitas  religionis.  Ac  per 
»  hoc,  sunt  in  universo  duodecim  impedimenta,  quae,  Spiritu 
»  Sancto  dictante,  introducta  sunt  in  Ecclesia  Dei,  cui  etsi  o- 
»  mnia  Sacramenta  sint  commissa,  potissime  coniugii  Sacra - 
»  mentum  commissum  est  regulandum  propter  varietates, 
»  quae  circa  hoc  incidere  possunt,  et  propter  morbum  anne- 
»  xum,  qui  est  maxime  infectivus,  et  minime  tenens  modum. 
»  Et  ideo  ipsius  Ecclesiae  est,  gradus  cognationum  limitare, 
»  sicut  pro  tempore  expedire  videt ,  et  personas  legitimas  , 
»  vel  illegitimas  indicare  ,  et  divortia  facere.  Sed  nunquam 
»  debet,  nec  potest  mairimonium  quod  legitime  introductum 
»  est,  annullare;  quia  quos  Deus  coniunxit,  non  potest  homo, 
»  quantumcumque  sit  magnae  potentiae,  separare,  cum  ipsius 
»  Dei  indicio  iudicandi  remaneant  universi  »  (1). 


(1)  In  Rrevil.  p.  6,  cap.  13. 


DE  VERIT.  MORUM  OECON.  SIVE  DE  IURE  OIV.  445 

450.  Q.  Utrum  societas  coniugalis  sit  indissolubilis? 

R.  Societas  maritalis  est  indissolubilis,  multiplici  ratione. 
Prima  est,  quia  pactio  coniugalis  est  pactio  amoris;  sed  amor 
est  ad  durationem;  ergo  est  indissolubilis.  Secunda  est,  quia 
linis  matrimonii  est  procreatio  prolis,  et  educatio;  sed  sine 
indissolubilitate  maritali,  nec  proles  curari,  nec  educari  potest; 
ergo  etc.  Tertia  ratio  est,  quia  procreatio  hominis  est  pro¬ 
creatio  rationabilium:  sed  rationabilia  indigent  longa  educa¬ 
tione;  ergo  etc.  Quarta  ratio  est,  quia  cum  causa  efficiens  de¬ 
beat  esse  conservans,  parentes  patet  debere  substantias  filiis 
conservare :  sed  haec  conservatio  exigit  indissolubilitatem ; 
ergo  etc.  Quinta  ratio  est ,  quia  provectiores  filii  parentibus 
debent  honorem,  gloriam,  gratitudinem:  sed  hoc  exigit  indis¬ 
solubilitatem  ;  ergo  etc.  Sexta  ratio  est,  quia  quo  crescit  cor¬ 
ruptio,  eo  crescit  divortium;  sed  corruptio,  tum  rationi,  tum 
voluntati,  tum  familiae  adversatur;  ergo  divortium  malum  est; 
bona  igitur  indissolubilitas ;  ergo  etc.  Septima  ratio  est,  quia 
divortium  est  fons  odii  inter  coniugum  familias:  sed  Deus  odium 
prohibet,  et  vult  dilectionem;  ergo  non  vult  divortium:  ergo  vult 
indissolubilitatem.  Octava  ratio  est,  quia  societas  publica,  sine 
unitate  familiae  nequit  prosperari;  sed  societas  publica  est  a 
natura:  ergo  a  natura  familiae  unitas,  sive  indissolubilitas; 
ergo  etc.  Nona  ratio  est,  quia  hoc  ipsi  adversarii  confirmant, 
ut  enim  habemus  ex  Bentham :  coniugium  perpetuum,  esse  ma¬ 
gis  naturale,  magis  utile,  magis  nobile,  magis  providum,  tum 
filiis ,  tum  coniugibus  ,  tum  societati,  nullus  est  qui  non  vi  - 
deat  (1). 

451.  Utrum  poligamia,  sive  habere  plures  uxores  simulta- 
neas,  et  poliandria,  sive  habere  plures  viros  simultaneos,  sit 
contra  rectam  rationem,  et  naturale  ius? 

R.  Ius  naturale,  ex  Doctore  nostro,  tripliciter  dicitur,  sci¬ 
licet  communiter,  proprie,  et  magis  proprie.  Uno  modo  difi- 


(1)  Operum,  tom,  I,  pag.  116. 

nitur  sic:  ius  naturale  est,  quod  in  lege,  et  Evangelio  contine¬ 
tur.  Si  sic  accipitur,  habere  concubinam,  est  contra  ius  natu¬ 
rale,  quia  est  contra  legem,  et  Evangelium.  Sed  contra  legem 
Moysi  implicite,  quia  non  praecipit  expresse  fornicatorem  in¬ 
terfici  ,  nisi  in  casu  adulterii ;  tamen  implicite  clauditur  ibi : 
non  moechaberis,  ubi  prohibetur  omnis  coitus,  nisi  matrimo¬ 
nialis.  Contra  legem  evangelicam  est  expresse,  nam  dicit,  for¬ 
nicarios  non  habere  partem  in  regno  Dei,  et  dicit  quod  habeat 
unusquisque  suam,  propter  fornicationem  vitandam.  Secundo 
modo,  ius  definitur  proprie :  ius  naturale  est,  quod  est  com¬ 
mune  omnium  nationum,  et  hoc  ius  est,  quod  dictat  ratio  recta. 
Contra  illud  adhuc  est,  habere  plures  mulieres ;  quia  ius  na¬ 
turale  dictat,  quod  conveniant  vir  et  mulier  in  tali  actu,  ad 
generationem  prolis ,  quae  utrique  succedat ,  et  cui  commu¬ 
niter  praesint,  et  illa  uirique  aequaliter  subsit;  et  quoniam 
actus  ille  est  consimilis  in  specie ,  et  ad  generandum  consi¬ 
milem  in  specie,  dictat  natura,  ut  conveniant  in  quadam  ae¬ 
qualitate;  sed  hoc  est  cum  pater  coniungitur  illi,  ut  sit  uxor 
et  materfamilias,  et  ideo  recta  ratio  dictat,  quod  non  conve¬ 
niant  si  coniungantur  illi,  ut  concubinae.  Sed  ista  in  multis 
est  obfuscata  per  libidinem;  sed  tamen  salva  manet  in  his, 
qui  non  depravant  indicium  per  mala  opera.  Tertio  modo  di¬ 
citur  ius  naturale  proprissime,  quod  natura  docuit  omnia  a- 
nimalia;  et  hoc  modo  non  est  contra  naturam,  nec  tamen  o- 
mnino  secundum  naturam;  et  hoc,  quia  quaedam  animalia  bruta 
sunt,  licet  non  omnia,  quae  coniunguntur  per  individuam  co¬ 
pulam,  ut  sunt  turtures;  et  quoniam  sicut  vult  Philosophus, 
omnes  virtutes,  quae  sunt  in  animalibus  dispersae,  in  homine 
colliguntur,  sicut  arma  omnium  animalium  in  manu  hominis; 
quamvis  non  omnia  animalia  habeant  instinctum,  tamen  na¬ 
tura  hominis  habeat.  Unde  ad  hoc  inclinatur  recta  natura  ho¬ 
minis,  ut  si  adhaeret  mulieri,  sic  adhaereat,  ut  pro  ipsa  pa¬ 
trem,  et  matrem  deserat;  et  sic  accipiat  in  copulam  indivi¬ 
duam.  Habere  igitur  concubinam,  non  solum  est  malum,  quia 

prohibitum,  sed  prohibitum,  quia  malum.  Sed  non  coniugata 
habet  potestatem  sui  corporis ,  et  nulli  facit  iniuriara  ,  quia 
ipsa  vult.  —  Ad  hoc  respondet  Doctor ,  quod  facit  iniuriam 
Deo,  quia  contra  ius  statutum  facit:  facit  etiam  iniuriam  sibi, 
pro  eo  quod,  se  deordinando,  in  corpus  suum  peccat;  nam  vir 
facit  sibi  iniuriam,  quamvis  ipsa  velit,  quia  ut  phraenetica  vult 
malum  suum,  ut  si  aliqua  vellet  ut  se  occideret,  vel  ea  abu¬ 
teretur  contra  naturam ,  quis  auderet  dicere  hoc  non  esse 
malum  ?  Sed  mulier  habet  potestatem  corporis  viri.  —  Ad  hoc 
respondet  Doctor,  quod  etsi  caetera  bona  sint  communio,  hoc 
tamen  bonum  debet  esse  privatum.  Unde  nulli  alii  potest  u- 
xorem  suam  comunieare,  nec  potestatem  exigere  in  alio,  sed 
solum  in  corpore  suo;  sic  nec  mulier  de  viro.  Sed  natura  di¬ 
ctat,  prolem  esse  multiplicandum.  —  Dictat  quidem,  notat 
Doctor  noster,  sed  debite,  sed  ordinate,  et  ita  quod  nulli  fiat 
iniuria.  Rectae  enim  rationis  est,  quod  non  faciat  alii,  quod 
sibi  non  vult  fieri;  sed  vir  non  vult  quod  uxor  habeat  alium 
virum;  igitur  nec  ipse  debet  velle  habere  aliam  uxorem,  cum 
in  tali  actu,  ad  paria  iudicentur,  et  tamquam  pares  conve¬ 
niant.  Altera  ratio  est,  quia  secundum  dictamen  naturae,  vir 
tenetur  uxori  debitum  reddere;  ergo  cum  impossibile  sit  si¬ 
mul  pluribus  reddere,  non  potest  se  simul  pluribus  obligare; 
sed,  si  plures  posset  simul  habere,  simul  se  pluribus  obligaret; 
ergo,  habere  plures  uxores,  est  contra  legem  naturae.  Sed  a 
Deo  dispensatum  fuit;  et  Abraham,  et  Iacob,  et  David,  et  Hel- 
chana  plures  habuere  uxores.  —  Verissimum,  respondet  Doctor, 
sed  ista  quatuor  fuerunt  concurrentia,  scilicet  necessitas,  con- 
gruitas,  utilitas,  et  honestas.  Primum  quidem  congruum  fuit 
illud  tempus  dispensationi ,  quoniam  tempus  fuit  figurae ;  et 
quoniam  Christus  generare  debebat  liberos,  et  filios  per  bap¬ 
tismum,  et  in  Ecclesia  catholica  et  in  haereticis  diverticulis, 
ideo  in  figura  debuit  praecedere  matrimonium,  sive  generatio 
ex  libera  et  ancilla.  Fuit  ergo  temporis  congruitas.  Fuit  etiam 
necessitas,  quia  pauci  erant  Deum  colentes;  et  ut  cultus  di- 

vinus  non  periret,  necesse  fuit,  ut  filios  multiplicarent,  et  con¬ 
tingit  quod  uxores  steriles  haberent,  ideo  necessitatem  ha¬ 
buerunt  tunc  plures  habere.  Fuit  etiam  utilitas,  quia  filii  eru¬ 
diebantur  a  parentibus,  et  mores  patrum  servabant :  et  ideo 
quanto  plures,  tanto  cultus  Dei  erat  cebebrior;  et  ideo  erat 
tunc  utile  multos  procreare.  Fuit  etiam  honestas,  quia  non 
affectu  libidinoso,  sed  casto:  non  affectu  adulterii,  sed  mariti 
etiam  concubinas  cognoscebant.  In  cuius  rei  testimonium  de 
Abraham  dicitur;  quod  non  ipse  accepit  ancillam,  sed  uxori 
obedivit,  et  ei  in  ea  debitum  reddidit,  et  affectu  viri  cognovit. 
Unde  Augustinus  vocat  ipsum  virum,  semine  viriliter  uten¬ 
tem,  uxore  temperanter,  ancilla  obtemperanter,  nulla  intem¬ 
peranter.  Ista  autem  dispensatio  facta  est  divina  ispiratione; 
unde  omnibus  quibus  licuit,  licuit  ex  dispensatione,  quae  fuit 
per  ispirationem  divinam.  Sed  Deus  non  facit  contra  ius  na¬ 
turae.  —  Et  hoc  est  verum,  respondet  Doctor,  quia  verum  est 
contra  ius  nalurae,  quod  ordinat  in  ipsum;  sed  contra  ius  na¬ 
turae,  quod  ordinat  ad  proximum,  potest;  non  tamen  facit  con¬ 
tra,  sed  supra :  quia  ratio  recta  sic  dictat  hoc  non  esse  fa¬ 
ciendum,  ut  tamen  dicat  in  eius  opposito,  Deo  esse  obedien- 
dum.  Concludamus  igitur  polygamiam  simpliciter  esse  contra 
ius  naturae,  et  poliandriam  absolute  iuri  naturae  pugnare.  Et 
ratio  Doctoris  concludens  est,  quia  si  una  esset  plurium,  nulla 
esset  utilitas,  quia  unus  potest  foecundare  plures,  sed  non  una 
a  pluribus.  Esset  etiam  damnum  quia  defectus  tranquillitatis; 
non  enim  potest  cum  pace  unus  duobus  dominis  servire,  sicut 
unus  dominus  duobus  servis  imperare,  et  vir  caput  est,  et  domi¬ 
natur  mulieri.  Deesset  etiam  bonum  Sacramenti,  quia  una  anima 
non  duobus  viris,  sed  Christus  multis  copulatur  animabus.  Et 
amplius  esset  incertitudo  prolis,  et  confusio  haereditatis  (1). 

452.  Q.  An  sit  in  viro,  vel  in  uxore,  societatis  coniugalis  au¬ 
ctoritas  ? 


(1)  Confer  IV  Sent.  dist.  33,  in  tot.  art.  1,  q.  1,  2,  3. 

R.  Auctoritas  societatis  coniugalis  in  viro  est  collocanda. 
Et  ratio  est,  quia  vir  generaliter  potenti  ratione  pollet,  et 
maiori  animi  vi,  ad  filiorum  educationem.  Quia  necessitatibus 
temporalibus,  se  magis  active,  prudenter,  sapienterque  prae¬ 
stat.  Quia  iurium  domesticorum  defensionem,  corporis  vigore, 
magis  adiuvat.  Quia ,  propter  foetum  et  natos ,  mulier  plus 
quam  regere,  regi  debet.  In  viro  igitur  est  auctoritas  coniu¬ 
galis  societatis.  Sansimonismi  ergo  sententia,  quae  mulierem 
marito  aequalem,  tum  familia,  tum  templo,  tum  civili  guber¬ 
nio,  docebat,  inter  deliramenta  nostrae  aetatis,  est  amandanda. 

453.  Q.  Quaenam  sint  iura,  et  officia  parentum  in  filios,  et 
filiorum  in  parentes? 

R.  En  doctrina  serapbica  Ducis  nostri.  «  Pater  nominat  per- 
»  sonam  generantis,  personam  instruentis,  personam  educantis, 
»  quia  pater  habens  filium,  generat  ipsum,  instruit  ipsum,  et 
»  nutrit;  ipsius  igitur  est,  instruere  filios,  ipsos  nutrire,  ipsos 
»  ditare,  et  ligare  bona  sua.  Parentibus  autem  a  filiis  debetur 
»  triplex  honor.  Ratione  originis,  debetur  honor  reverentiae ; 
»  ratione  regiminis,  honor  obedientiae :  ratione  benefactoris, 
»  honor  beneficientiae.  Triplex  est  igitur  officium  et  ius  filio- 
»  rurn  in  parentes,  reverentiae  ut  generantibus,  obedientiae 
»  ut  regentibus,  beneficientiae  ut  benefactoribus  »  (2). 

454.  Q.  Quaenam  sint  mutua  officia  inter  dominos  et  fa¬ 
mulos  ? 

R.  Hic  non  loquimur  de  servis  proprie  dictis;  namque  in¬ 
ter  Christianos  servitus  abolita  fuit.  Servitus  enim  dicit  to¬ 
talem  hominis  ordinationem  ad  hominem ;  sed  haec  servitus 
non  debetur  nisi  Deo,  quia  omnium  Creator  est  et  Conditor; 
ergo  hominis  dignitati  repugnat:  ergo  prohibita  est  servitus, 
quia  crudelis  et  deordinata.  Hic,  loquendo  de  famulis,  qui  se 
se  obligant ,  ad  aliquid  in  familiis  praestandum ,  et  sui  iure 
manent,  et  libere  de  se  disponunt,  dicimus  officia  dominorum 

(2)  De  decem  praecept.  serm.  5. 

praecipue  esse  quatuor.  Primo:  ut  non  exigant  a  famulis  im¬ 
moderatos  labores  ultra  vires  et  pacta.  Secunclo:  ne  defrau¬ 
dent  famulos  debita  mercede.  Tertio:  ne  inhumaniter  et  su¬ 
perbe  eos  tractent.  Quarto:  ut  proprio  exemplo  et  auctoritate 
ad  bonum  dirigant  honestum,  et  de  malis  actionibus  charita- 
tive  corripiant.  Officia  autem  famulorum  erga  heros  suos,  tria 
adnumerantur.  Primum  est:  humilis  obedientia  iustis  domi¬ 
norum  imperiis.  Secundum  est:  observantia  et  reverentia  cor¬ 
dis,  oris,  et  operis  eorum  auctoritati,  quae  tenet  locum  Dei, 
a  quo  omnis  paternitas  nominatur.  Tertium  officium  est :  in 
operibus  praestandis  hdelitas  diligens  et  accurata;  et  haec 
nec  venalis,  nec  propter  timorem,  sed  propter  ordinis  amo¬ 
rem  a  Deo  constitutum,  esse  debet. 

455.  Q.  Utrum  homo  sit  naturaliter  socialis? 

R.  Homo  natura  sua  socialis  est ;  idque  contra  Rousseau , 
Hobbes ,  aliosque  multos  eiusdem  furfuris  asseclas,  plurimis 
rationum  momentis  comprobatur.  Prima  ratio  est,  quia  homo 
alteri  debet  bonum,  quod  sibi  ipsi,  et  mediis  uti  ad  hoc  con¬ 
venientibus;  sed  haec  coniunctio,  conspiratio  et  mediorum  ne¬ 
cessitas,  societatem  constituit ;  ergo  homo  naturaliter  est  so¬ 
cialis.  Secunda  ratio  est,  quia  homo  universaliter,  tum  quoad 
mentem ,  tum  quoad  voluntatem ,  tum  quoad  corpus,  talibus, 
secundum  naturae  leges,  indiget  subsidiis,  quae  sola  societas 
exibere  potest.  Sed  homo  his  indigentiis,  tum  propter  instin¬ 
ctum,  tum  propter  officium  satisfacere  debet ;  ergo  est  natu¬ 
raliter  socialis.  Socialis  mente,  quia  haec,  sine  aliorum  adiu- 
mento,  et  assiduo,  et  diurno,  nec  bene  omnia  cognoscit,  nec  recte 
ratiocinatur,  nec  facta  praeterita  habere  potest.  Socialis  vo¬ 
luntate,  quia  haec  propter  passionum  impetum,  debet  educari, 
tum  private,  tum  publice.  Socialis  corpore,  quia  sine  societate 
non  oritur ,  non  vivit ,  non  perficitur.  Socialis  loquela ,  quia 
homo  solus  hac  naturaliter  utitur,  et  vinculum  societatis  lo¬ 
quela  appellatur.  Socialis  instinctu,  quia  homo  naturaliter  pro¬ 
clivis  est,  ad  aliis  tum  gaudia,  tum  poenas  communicandum. 

Socialis  denique  naturali  inaequalitate ,  quae ,  eo  magis  so¬ 
cietatem  inducit ,  quo  maior  est  diversitas.  Sic  iuvenis  pru¬ 
dentia  senis  indiget ,  senes  fortitudine  iuvenis ;  doctus  igno¬ 
rantem,  indoctus  sapientem,  dives  pauperum  brachia,  paupe¬ 
res  divitum  subsidia,  expostulant.  Et  si  aliquando  indigentiae 
desunt,  gratificatio,  reverentia  oris,  operisque  retributio,  quae 
omnia  societatem  supponunt,  augenda  sunt.  Omnia  ergo  quae 
nos  circumstant,  hominem  esse  naturaliter  socialem,  apertis¬ 
sime  docent. 

456.  Q.  Ubinam  finis  societatis  civilis  sit  ponendus? 

R.  Finis ,  per  quem  societas  civilis  operari  debet ,  imme¬ 
diatus,  est  bonum  commune  externum.  Primo  enim,  natura  non 
dictat  officium ,  nisi  in  quantum  nobis  indicat  media,  ad  im¬ 
plendum  ;  sed  societati  civili,  natura  non  indicat  media  ,  nec 
ad  cognoscendum,  nec  ad  operandum  in  internis,  directa;  ergo 
non  obligat  societatem  civilem  super  interna,  ergo  nec  ius 
essentiale:  ergo  solum  bonum  commune  externum  est  finis  so¬ 
cietatis  civilis.  Secundo ,  quia  auctoritas,  ut  videbimus  infra, 
oritur  ex  necessitate  vinculi,  quod  astringat  ad  unicam  ope¬ 
rationem  individuos  libertate  praeditos,  ut  finem  consequan¬ 
tur:  sed  ad  hunc  finem,  sufficit  bonum  commune  externum;  in¬ 
ternum  enim  per  se  nec  impedit,  nec  adiuvat;  ergo  obiectum 
auctoritatis,  sive  finis  societatis  civilis,  est  bonum  sociorum 
externum.  Tertio  ,  quia  actio  interna  hominis  regitur  a  ra¬ 
tione;  sed  ratio,  secundum  naturam,  non  regitur  ab  auctoritate, 
sed  a  vero  suo  obiecto;  ergo  auctoritas  civilis  directe  rationem 
non  movet,  nec  alias  potentias  interiores;  ergo  finis  societatis 
civilis  non  est  internum ,  sed  bonum  commune  externum. 

457.  Q.  Utrum  bonum  commune  societatis  externum,  interno 
subordinari  debeat? 

R.  Bonum  commune  externum  societatis  civilis,  interno  sub¬ 
ordinari  habet.  Et  ratio  est ,  quia  bonum  externum  non  est 
bonum,  nisi  in  quantum  est  medium  ad  honestum  internum,  et 
futurum  adipiscendum.  Ergo  bonum  externum  non  est  bonum, 

si  non  ducit  ad  internum;  sed  auctoritas  est  in  bonum  sociale, 
quia  est  ad  finem,  et  finis  omnium  est  bonum  internum;  ergo 
ita  debet  ordinare  externa,  ut  sint  media  ad  internum.  Prae¬ 
terea,  societas  est  medium,  quo  socii,  sibi  invicem  adiuvantes, 
beatitatem  consequantur:  ergo  auctoritas  quae  movet  socios, 
debet  eos  ad  felicitatem  conducere;  sed  felicitas  non  est,  nisi 
in  ordine  interno;  ergo  finis  societatis  civilis  externus,  interno 
est  subiiciendus.  Ergo ,  uno  verbo ,  finis  societatis  civilis  de¬ 
bet  esse  bonum  commune  externum,  ad  ordinem  omnium  socio¬ 
rum  individualem  internum,  aeternaeque  felicitati  subordina- 
tum.  Salus  igitur  publica,  bonum  generale,  securitas  publica, 
tum  interna ,  tum  externa ,  progressus ,  civilitas ,  iurium  tu¬ 
tela,  et  similia,  quae  ut  finem  societatis  docuerunt  tum  ve¬ 
teres,  tum  recentes  philosophi,  sunt  vel  falsa,  vel  deficientia 
vel  perniciosa:  quia  atheismo  favent,  totius  moralitatis  interi¬ 
tum  adducunt ;  suicidium ,  blasphemias ,  poligamiam ,  polian- 
driam,  incestum  absolvunt,  omniaque  tum  officia,  tum  iura, 
maximam  in  ruinam  pessime  trahunt, 

458.  Q.  Quibus  elementis  coalescat  societas  civilis  ? 

R.  Societas  civilis  duobus  elementis  componitur,  videlicet, 
auctoritate  et  multitudine.  Auctoritate,  quia  societatis  natura, 
unitatem  voluntatum,  operationumque  harmoniam,  ad  finem 
exigit;  sed  voluntates  et  operationes  nulla  necessitate  interna 
determinantur;  necessum  est  igitur  congrua  potestate,  quae 
ipsas  determinet.  Haec  potestas ,  congrue  sociosque  iuridice 
determinans,  auctoritas  vocitatur.  Sed  si  est  determinans,  quid 
determinabit?  Patet,  multitudinem.  Ergo  multitudo  et  aucto¬ 
ritas  sunt  prima  et  radicalia  societatis  civilis  elementa.  Hinc 
facile  intelligitur ,  auctoritatem  esse  ius  movendi,  tum  men¬ 
tem,  tum  voluntatem,  tum  sociorum  organismum,  per  quantum 
haec  omnia,  ad  bonum  commune,  sunt  convenientia.  Ligat  ergo 
tum  voluntatem,  tum  corpora.  Intelligitur  etiam,  auctoritatem 
per  .se  esse  in  bonum,  suaque  natura  beneficam;  quia  est  ad 
finem,  et  finis  per  se  est  bonus.  Intelligitur  denique,  regem, 

imperatorem,  superiorem,  in  philosophia  Christiana,  non  esse 
dominum ,  sed  ministrum :  nec  auctoritatem  dominium ,  sed 
ministerium;  eodemque  modo  subditum  non  esse  servum,  nec 
obedientiam  ad  bonum,  esse  servitutem,  sed  libertatem. 

459.  Q.  Utrum  constitutio  civilis  debeat  esse  organica,  vel 
mechanica  ? 

R.  Constitutio  civilis  nequit  esse  mechanica,  quia  haec  ad 
se  omnia  accommodat,  et  iura  inferiora  invadit  et  pessumdat: 
sed  organica  esse  debet.  Agitur  enim  de  hominibus  ratione,  et 
voluntate  pollentibus;  agitur  de  societatibus  particularibus, 
iuribus  fruentibus  propriis;  agitur  de  bonis  particularibus,  et 
de  specialibus  partium  perfectionibus,  quae  si  defendantur,  et 
iuste  dirigantur,  societas  civilis,  amplissime  et  nobilissime 
perficitur.  Si  autem  constitutio  sit  mechanica,  et  auctoritas, 
inferiorum  iura  invadat  vel  destruat ,  tum ,  cum  subditorum 
ruina,  propriam  demolitionem  adducit  (1). 

460.  Q.  Utrum  potestas  dominandi  sit  a  Deo  ? 

R.  Dominandi  potestas  est  a  Deo,  sed  mediante  facto  hu¬ 
mano.  Est  a  Deo,  quia  potestas  praesidendi,  ut  docet  Magi- 
gister  «  dicit  potentiam  in  excellentia,  et  omne  tale  dicit  po- 
»  sitionem  aliquam;  sed  omne  quod  positionem  aliquam  dicit, 
»  a  summa  potentia  est ;  ergo  omnis  potentia  praesidendi  a 
»  Deo  est,  qualitercumque  quis  praesit.  Item  omnis  poena  a 
»  Deo  est,  quae  habet  simpliciter  rationem  poenae:  sed  omnis 
»  servitus  est  poena :  ergo  a  Deo  est ;  sed  ab  eodem,  a  quo 
»  est  servitus,  ab  eodem  est  dominandi  potestas:  igitur  omnis 
»  potestas  dominandi  a  Deo  est  »  (2).  Sed  est  et  tertia  ratio 
a  Vincenti o  Gioberti  prolata,  quae  minus  non  urget.  Scribit 
enim:  «  La  sovranita  ministeriale  e  da  Dio,  come  la  sovia- 
nita  assoluta  e  in  Dio,  e  colla  di  lui  natura  s’  immedesima  so- 
stanzialmente.  Elia  trapassa  da  un  uomo  agli  altri ,  da  una 


(1)  G.  Audisio  della  Societa  polit,  e  relig.  c.  19. 

(2)  II  Sent.  dist.  44,  art.  2,  q.  1. 

generazione  alie  succedenti.  Si  comunica,  si  moltiplica,  si  al- 
larga,  si  perpetua,  si  trasforma,  per  via  di  tradizione.  Clie 
1’  uomo  faccia  un  sovrano  e  cosa  assurda ;  e  tanto  assurda , 
quanto  clie  il  figlio  generi  il  padre,  e  la  causa  nasca  dall  ef- 
fetto.  A  cio  1’  uomo  creasse  il  sovrano,  dovrebbe  essere  gia 
tale  egli  stesso ,  prima  di  farlo ;  niuno  potendo  dare  cio  clie 
non  possiede.  La  sovranita  puo  bensi  travasarsi ,  di  uomo  in 
uomo,  e  cosi  modificarsi  in  molte  guise,  ora  riunendosi  in  po- 
chi,  ora  dispergendosi  in  molti ,  e  pigliando  diverse  forme ; 
ma  sotto  queste  varieta  accidentali  ed  estrinseche  si  manten- 
gono  sempre  immutabili  i  due  caratteri  essenziali  di  ogni  si- 
gnoria  civile.  I  quali  consistono ;  l.°  nell’  essere  la  sovranita 
solamente  tramandata,  ma  non  creata  dalfuomo,  clie  non  puo 
possederla,  senza  riceverla  da  altri,  e  redarla  da  una  societa 
anteriore;  2.°  nel  venire  essa  conferita  con  un  atto  riflesso  e 
libero,  tacito  o  espresso,  per  cui  il  possessore  la  comunica  a 
chi  ne  e  privo,  effettuandosi  sempre  la  tramissione  dall’  alto 
al  basso.  e  non  viceversa.  La  collazione  della  sovranita  b  in 
ogni  caso  una  investitura  di  tutta  essa,  o  di  alcuna  sua  parte, 
fatta  dal  sovrano  nella  persona  dei  suddito.  La  sovranita  si 
riceve ,  ma  non  si  fa  e  non  si  piglia :  il  caso  o  la  forza  pos- 
sono  occasionarla,  ma  non  causaria,  propriamente  pariando: 
b  a  priori  e  non  a  posteriori:  e  in  cio  versa  la  forza  morale, 
che  la  rende  legittima  e  veneranda.  Elia  importa  la  suddi- 
tanza,  come  un  necessario  corr, elativo;  e  il  dire  che  il  sovrano 
possa  essere  creato  dai  suoi  soggetti ,  e  trarne  i  diritti  che 
lo  privilegiano  ,  inchiude  contraddizione.  Insomma  ,  il  sovrano 
e  autonomo  rispetto  ai  sudditi,  e  se  ricevesse  da  loro  l’auto- 
rita  sua ,  non  sarebbe  veramente  sovrano ,  perche  i  suoi  ti- 
toli  ripugnerebbero  alia  sua  origine  »  (1).  Auctoritas  igitur 
est  a  Deo ,  sed  mediante  facto  humano :  quia  omnis  societas 

(1)  Introd.  alio  studio  della  filosofia,  c.  5,  ediz.  Losanna, 
tom.  3,  pag.  86. 

realis  oritur  ex  factis  particularibus:  sed  societas  realis  est 
mediante  auctoritate  reali,  et  per  eam  subsistit;  ergo  eo  modo, 
quo  est  societas,  est  auctoritas:  ergo  mediante  homine.  Secundo, 
quia  inter  unum  et  alium  hominem,  non  est  ordo  essentialis: 
sed  quod  non  est  essentiale,  est  a  facto  particulari  determinan¬ 
dum;  ergo  a  facto  particulari,  est  potestas  praesidendi.  Tertio, 
quia  omne  ius  humanum  oritur  a  facto,  legibus  ordinis  subor- 
dinato :  sed  potestas  dominandi  est  ius  humanum ;  ergo  ab  ho¬ 
mine  determinatur.  Quarto ,  quia  homines  propter  [naturam 
specificam  sunt  aequales,  et  inter  se  independentes;  ergo  si  est 
in  ipsis,  qui  imperat,  est  a  facto  particulari.  Ergo  auctoritas  est 
a  Deo,  mediante  facto  humano.  Quinto  denique,  quia  homo,  se¬ 
cundum  naturam  suam ,  est  factus  ad  Dei  imaginem ;  sed  in 
quantum  est  imago  Dei,  ut  sapienter  scribit  Seraphicus  «  natus 
»  est  immediate  ferri  in  Deum,  ergo  si  solus  Deus  eo  maior  est, 
»  igitur  secundum  naturam  nihil  est  supra  hominem  nisi  Deus 
»  ergo  nullum  dominium  in  homine  nisi  solum  divinum  »  (1), 
ergo  si  est,  est  ab  homine:  ergo  a  facto  particulari.  Falsa  igi¬ 
tur,  tum  sententia  illorum ,  qui  auctoritatem  immediatam  a 
Deo  derivarunt,  tum  illorum,  Deum  excludentium,  qui  a  po¬ 
pulo  voluerunt.  Ordinem  enim  abstractum  cum  reali  confu¬ 
derunt,  et  sic  utrumque  destruxerunt. 

461.  Q.  Utrum  potestas  dominandi  sit  in  homine,  secundum 
institutionem  naturae,  vel  secundum  punitionem  culpae  ? 

R.  Potestas  dominandi,  ex  Duce  nostro ,  dicitur  tripliciter, 
«  scilicet  largissime ,  communiter,  et  proprie.  Largissime....  di- 
»  citur  respectu  omnis  rei ,  qua  homo  potest  ad  libitum  et 
»  votum  suum  uti,  et  hoc  modo,  dicitur  homo  esse  dominus 
»  possessionum  suarum,  sive  mobilium,  sive  immobilium.  Alio 
»  modo,  potestas  praesidendi  sive  dominandi,  dicit  excellentiam 
»  potestatis  in  imperando  ei,  qui  capax  est  rationis,  et  prae- 
»  cepti.  Tertio  modo,  potestas  dominandi,  sive  praesidendi  di¬ 


ti)  II  Sent.  dist.  44,  art.  3,  q.  2. 

»  citur  potestas  coercendi  subditos :  et  haec  potestas  dicit 
»  quamdam  arctationem  libertatis;  et  talis  potestas  dominandi 
»  proprie  dicitur  dominium  ,  cui  respondet  servitus.  Primo 
»  modo,  potestas  dominandi  communis  est  omni  statui,  vide- 
»  licet  statui  naturae  institutae,  et  naturae  lapsae,  et  naturae 
»  glorificatae;  et  excellentiori  modo  fuit  in  statu  naturae  in- 
»  stitutae,  quam  sit  in  statu  naturae  lapsae.  Secundo  modo, 
«  competit  statui  viae,  sive  pro  statu  naturae  institutae,  sive 
»  pro  statu  naturae  lapsae.  Si  enim  homo  stetisset,  et  vir  pos- 
»  set  imperare  uxori,  et  pater  potuisset  imperare  filio;  et  hoc 
»  reperitur  etiam  in  Angelis ,  quamdiu  sunt  administratorii 
»  spiritus:  quia  ex  illa  parte  aliquo  modo  sunt  in  statu  viae.... 
»  Tertio  vero  modo,  potestas  dominandi  in  homine,  est  solum 
»  secundum  naturae  lapsae  statum.  Inest  enim  ei  secundum 
»  culpae  punitionem, non  secundum  naturae  institutionem;  et 
»  hoc  quia  servitus  sibi  correspondens....  est  poena  peccati.... 

»  Sed  dominium  facit  ad  conservationem  ordinis  naturalis.  _ 

»  Facit  quidem,  dicit  Doctor,  sed  est  ordo  qui  respicit  natu- 
»  ram  secundum  omnem  statum;  et  est  ordo  qui  respicit  na- 
»  turam  secundum  statum  suae  conditionis;  et  est  ordo  qui 
»  respicit  naturam  secundum  statum  suae  corruptionis;  et  se- 
»  eundum  hoc,  quaedam  sunt  de  dictamine  naturae  simplici- 
»  ter;  quaedam  sunt  de  dictamine  naturae,  secundum  statum 
»  naturae  institutae;  quaedam  de  dictamine  naturae,  secundum 
»  statum  naturae  lapsae.  Deum  esse  honorandum,  dictat  na- 
»  tura  secundum  omnem  statum;  omnia  esse  communia,  dictat 
j>  secundum  statum  naturae  institutae;  aliquid  proprium  esse, 

»  dictat,  secundum  statum  naturae  lapsae,  ad  removendas  con- 
»  tentiones  et  lites;  sic  omnes  homines  esse  servos  Dei,  dictat 
»  natura  secundum  omnem  statum.  Hominem  vero  adaequari 
»  homini,  dictat  secundum  statum  suae  primae  conditionis.  Ho- 
»  minem  autem  homini  subiici,  et  hominem  homini  famulari,  di- 
»  ctat  secundum  statum  corruptionis,  ut  mali  compescantur. 

»  et  boni  defendantur.  Nisi  enim  essent  huiusmodi  dominia 

»  coercentia  malos,  propter  corruptionem  quae,  est  in  natura, 

»  unus  alterum  opprimeret,  et  communiter  homines  vivere  non 
»  possent.  Non  sic  autem  esset,  si  homo  mansisset  in  statu  in- 
»  nocentiae;  quilibet  enim,  in  gradu,  et  statu  suo  maneret.  Et 
»  sic  patet  quod  illa  ratio  non  concludit,  quod  dominium  re- 
»  spiciat  naturam  institutam ,  sed  solum  quod  respicit  natu- 
»  ram  lapsam ,  ubi  ordo  habet  perturbari,  et  potest  per  do- 
»  minium  conservari  »  (1). 

462.  Q.  Quidnam  sit  auctoritatis  subiectum ,  et  quotuplex 
esse  possit? 

R.  Subiectum  auctoritatis,  vel  est  persona  physica,  ut  homo 
individuus;  vel  est  persona  moralis,  sive  plurium  coetus,  qui 
in  unum  conveniant.  Attamen ,  sive  sit  physica,  sive  sit  per¬ 
sona  moralis,  auctoritatis  subiectum  semper  est  unum.  A  multis 
enim  nulla  oritur  unitas.  Hinc,  formae  regiminis  civilis  rea- 
liter  distinctae,  duae  esse  possunt,  vel  monarchiae,  vel  poliar- 
chiae.  Omne  enim  quod  est  in  mundo,  vel  est  unum,  vel  mul¬ 
tiplex,  vel  simplex,  vel  compositum.  Nec  mihi  quis  dicat  esse 
tertii  gubernii  formam ,  videlicet  democraticam.  Missa  enim 
physica  impossibilitate  regiminis  omnium,  multi  et  omnes,  ad 
poliarchiae  formam,  pertinerent.  Hinc  non  esset  distinctio  es¬ 
sentialis,  sed  accidentalis.  Diversitas  autem  inter  duas  gubernii 
formas  assignata,  est  essentialis,  tum  quoad  originem,  cum  po- 
liarchia  ex  primitiva  aequalitate,  et  ex  disparitate  exurgat 
monarchia;  tum  propter  subiectum  dirigens,  quod  in  monar¬ 
chia  est  physice  unum,  sive  princeps,  in  poliarchia  moraliter 
et  artificialiter  unum,  sive  plurium  in  unum  consensus.  Con¬ 
cedendum  est  igitur,  duas  esse  formas  civilis  regiminis  pri¬ 
mitivas,  nempe  monarchiam,  et  poliarchiam.  Caeterum  autem, 
omnes  aliae  formae  tum  democratiae,  tum  aiistociatiae,  tum 
monarchiae  purae,  tum  constitutionalis,  ad  duas  primas  in¬ 
vocantur. 

(1)  II  Sent.  dist.  44,  art.  2,  q.  2,  in  conci,  ad  4. 

463.  Q.  Quale  sit,  inter  omnia  regimina,  optimum? 

R.  Inter  omnia  regimina  optimum,  est  legitimum.  Finis  enim 
auctoritatis  est  sociorum  unitas;  unitas  sociorum  est  a  veri¬ 
tate;  veritas,  qua  socii  obligantur,  est  ratio  ordinis,  sive  ius ; 
ius  autem  movens  voluntatem,  est  ipsa  veritas  in  auctoritate; 
sed  auctoritatis  veritas  est  legitimitas :  ergo  legitimitas  in 
regimine,  est  omnium  optimum. 

464.  Q.  Quot  modis  acquiratur,  et  amittatur  auctoritas  ? 

R.  Auctoritas  tribus  praecipue  modis,  acquiritur;  electione, 

haereditate,  et  iure  victoriae.  Si  populus,  aut  concilium  natio- 
nale,  aut  principis  exteri  ius,  nominat  regem,  dicitur  electio. 
Si  alicui  dinastae  adnectitur  politicae  auctoritatis  gradus , 
dicitur  auctoritas  haereditaria.  Si  denique  ius  praevaluit  in 
bello  iusto,  et  gentis  victricis  tranquillitas  id  expostulet ,  si¬ 
mul  cum  affinibus  populis :  tunc  tertius  acquisitionis  modus 
habetur,  qui  dicitur  auctoritas  iure  victoriae.  Auctoritas  au¬ 
tem  amittitur  abdicatione,  dummodo  sit  ius  alienabile;  et  al¬ 
teri  non  officiat.  Amittitur  abusu ,  si  potestas,  quae  esse  de¬ 
bet  in  bonum,  imponat  res  intrinsece  malas.  Malum  enim,  ius 
non  imponit ,  sed  destruit.  Hinc,  inter  auctoritatem  et  socie¬ 
tatem,  exurgit  iurium  collisio;  et  ius  auctoritatis  suspenditur, 
illique  non  obtemperatur.  Si  autem  princeps  constanter  au¬ 
ctoritate  abutitur,  aut  est  auctoritas  conveniens,  a  qua  depen¬ 
deat,  vel  non.  Si  est,  potest  eum  regno  expoliare ;  ordo  enim 
id  requirit,  et  auctoritas,  si  est  in  malum,  non  est  auctoritas. 
Si  superior  non  est,  populo  nullum  est  ius  eum  expoliandi.  A- 
geret  enim  contra  ordinem  societatis;  et  hanc  exponeret  re¬ 
volutioni  ,  quae  est  semper  omnium  malorum  pessimum.  Re¬ 
stat  igitur,  ut  populus,  orationibus  ad  aeternum  regem,  recurrat. 

465.  Q.  Quid,  circa  potestatem  legiferam,  sit  adnotandum  ? 

R.  Ius  ferendi  leges  auctoritati  competit;  finis  enim  eius 

est  movere  subditos  ad  bonum  commune ;  sed  hic  motus,  nisi 
lege,  non  habetur;  ergo  auctoritati,  ius  leges  ferendi,  competit. 
Cum  autem  bona  sit  actio,  qua,  superior  ad  bonum  commune 

subditos  movet,  hinc  est,  quod  perfectio  legis ,  et  ab  actu,  et 
a  superiore,  et  a  subditis  repetenda  est.  Ex  natura  actus,  lex 
honesta,  utilis,  et  conveniens  esse  debet.  Actus  enim  tum  di¬ 
citur  perfectus,  cum  efficaciter  tendit  ad  suum  finem;  sed  lex, 
actus  principis ,  tum  tendit  efficaciter  ad  suum  finem ,  si  est 
honesta,  utilis,  et  conveniens ;  finis  enim  legis  est  componere 
subditos  ad  bonum  externum  interno  subordinatum.  Sed,  ad 
subditos  bene  componendos,  debet  esse  conveniens,  sive  apta 
ad  movendum  socios  secundum  naturam :  utilis ,  nempe  talis 
ut  bona  externa  largiat:  honesta,  ut  bonum  morale  promo¬ 
veat.  Lex  ergo,  quoad  actus  naturam,  debet  esse  conveniens, 
utilis,  et  honesta.  Quoad  superioris  naturam,  ex  auctoritate  su¬ 
prema,  et  competenti,  oritur  lex  perfecta.  Ex  auctoritate  su¬ 
prema  ;  lex  enim  debet  totam  ordinare  societatem :  partium 
enim  ordo,  sensu  absoluto,  non  esset  ordo,  si  toto  sociali  non 
esset  subordinatus;  sed  totum  sociale  nequit  ordinari,  nisi  ab 
eo,  qui  totam  habet  ordinatricem  facultatem:  effectus  enim  non 
est  sua  causa  maior.  Ergo  lex  perfecta  ex  auctoritate  suprema 
pendet.  Hinc  lex  debet  esse  universalis,  et  haec  universitas, 
etiam,  legislatorem,  ut  privatum  civem,  complectit.  Deinde  lex 
esse  debet  competens,  sive  ex  auctoritate  [competenti.  Nam¬ 
que  auctoritas  ordinans,  quod  ab  ea  non  dependet  iuridice,  in 
hoc  illi  non  est  auctoritas  vera,  nec  vim  habet  obligatoriam. 
Auctoritas  enim  est  ius,  et  iuris  vis  est  tota  in  ratione  com¬ 
petenti  ,  sive  ordinanti ,  quod  dependet  secundum  rationem. 
Hinc  auctoritati  civili  nullum  est  ius,  super  actus  internos,  nec 
protarchia,  deutarchiae  iura  interna  invadere  debet.  Hinc  con¬ 
firmatur,  ut  maxime  rationale,  omnem  deutarchiam  legittimam, 
suo  iure  donari,  subditos  suos  legem  internam  violantes,  iudi- 
care.  Quoad  subditos  denique,  legis  perfectio  expostulat,  primo, 
ut  lex  sit  clara;  quia  publicitas  non  urget  subditos  ad  ope¬ 
randum,  si  claritate  deficiat;  etenim  nuncium  obscurum  est 
indeterminatum  ,  et  indeterminatum  nequit  determinare;  ne- 
cessum  est  igitur,  ut  lex  sit  clara.  Secundo,  ut  sit  publica;  o « 

bligare  enim  debet  omnium  voluntates,  praecipue  per  ratio¬ 
nem  i  uri  dicam  ;  sed  ratio  iuridica  non  movetur,  nisi  per  im¬ 
perantis  notitiam :  ergo  omnibus  debet  notificari.  Sed  notitia 
omnis  protarchiae  communis  est  publica :  ergo  requiritur,  ut 
lex  sit  publica.  Tertio,  ut  debita  sanctione  fulciatur.  Cum  enim 
homo  sit  sensibilis  naturaliter,  et  etiam  sensibiliter  debeat  mo¬ 
veri,  perspicuum  est,  praemium  vel  poenam  esse  necessariam, 
ad  legis  efficacitatem;  sed  praemium  et  poena,  quae  legi  ne¬ 
cessario  connectitur,  est  sanctio;  ergo  sanctione  lex  efficitur 
perfecta,  quia  efficacior.  Sed  quoniam  bene  gerere  negotia 
materialia,  pertinet  ad  populum,  politica,  ad  peritos  guberna¬ 
tores,  moralia,  ad  sacerdotium;  hinc  est,  quod  ad  bonas,  et  ex 
omni  parte  perfectas  leges,  legum  propositio,  democratica,  de¬ 
liberatio,  aristocratica,  adprobatio,  ieratica,  esse  debet. 

466.  Q.  Quid,  de  potestate  executiva,  sit  observandum  ? 

R.  Auctoritas  civilis,  non  tantum  legislativa,  sed  etiam  fa¬ 
cultate  executiva,  pollere  debet.  Lex  enim  est  universalis:  u- 
niversale  indiget  applicatione:  applicatio  non  potest  esse  a 
subditis,  quia  sunt  moti  non  motores:  ergo  ad  auctoritatem 
spectat;  ergo  potestas  executiva  est  necessaria.  Id  etiam  em¬ 
pirice  comprobatur.  Si  enim  lex  publicaretur  sine  executione, 
esset  quasi  vana:  multique  eam  violarent;  et  undique  nutans 
esset  societas.  In  quonam  autem,  executivae  potestatis  perfe¬ 
ctio,  est  ponenda?  In  hoc,  ut  vi  morali  in  voluntates  dominetur, 
et  vi  physica,  moveat  corpora  ad  bonum.  Vis  moralis  dicitur 
potestas  iudiciaria  ;  vis  physica  nominatur  coactiva:  prout 
bona  regit,  administrativa:  prout  personas  moderatur,  appel¬ 
latur  gubernium,  quod,  lato  sensu,  est  etiam  ad  bene  regen¬ 
dam  societatem  omnium  potestatum  complexus.  Potestas  igi¬ 
tur  executiva,  gubernio  personas,  admini strati on e  res,  iudici- 
bus  ius  individuis  applicatum ,  militibus  factum  iuri  respon¬ 
dens  vi  physica,  obtinendum  respicit. 

467.  Q.  Utrum  potestatum  unitas,  publicae  securitati  ad¬ 
versetur  ? 

R.  Potestatum  unitas,  publicae  securitati  non  adversatur, 
ut  somniavit  Montesquieu,  imo  perbelle  favet.  Experientia  e- 
nim  constat  multas  esse  familias,  quae  potestatum  unitatem 
exercent,  et  bene  se  habent.  Constat  praeterea,  multos  fuisse 
principes  et  imperatores,  quibus  libenter  populi  se  dederunt; 
et  omnem  securitatem  pleno  haustu  delibarunt.  Et  ratio  est, 
quia  ibi  est  securitas,  ubi  omnium  ius  servari  potest:  sed  o- 
mnis  civis  pacifice  suis  iuribus  utitur,  si  imperans  ea  cogno¬ 
scit  ,  recte  amat ,  fortiter  protegit ;  ergo,  aut  dicendum  est , 
potestatum  unitati  intelligentiam,  rectitudinem,  et  vim  abso¬ 
lute  deesse,  aut  esse  posse  securitatem.  Sed  intelligentia  et 
vis  unita  crescit ;  rectitudo  potest  tentari ,  non  necessitari , 
imo,  ut  independens ,  potest  esse  iustior,  et  utilior.  Ergo  do¬ 
ctrina  Montesquieu,  in  sua  generalitate ,  falsitatem  redolet. 
Restat  igitur  concludi ,  potestatum  exercitium  distinctum  esse 
et  divisum;  quamquam  originaria  et  suprema  earumdem  pos¬ 
sessio,  unitatem  per  maxime  adhaecrescentem,  compactamque 
expostulet. 

468.  Q.  Quaenam  sint  officia  inter  subditos  et  auctoritatem? 

R.  Diximus  finem  societatis  esse  bonum  commune  externum 
omnium  sociorum  ad  internum  ordinatum,  ultimoque  fini  su- 
bordinatum.  Adigere  autem  socios  ad  hunc  assequendum,  est 

officium  auctoritatis.  Spectat  igitur  ad  auctoritatem,  subdito- 

/ 

rum  iura  vigentia  protegere,  eorumque  usum  facilem,  et  ex¬ 
peditum  reddere;  ordo  enim  socialis  exigit,  ut  nullum  ius  so¬ 
ciale  manifestum  destruatur,  imo  omnium  sociorum  bona  pro¬ 
moveantur.  Ius  et  officium  protegendi,  vel  est  negativum,  vel 
positivum ;  illud  magis  rigidum,  hoc  minus  urgens,  quia  totam 
non  habet  evidentiam.  Primum  igitur  auctoritatis  officium  est, 
subditorum  subsistentiam,  mediis  externis,  procurare,  omnes- 
que  socios,  ad  vires  adhibendas  promovere,  ut  eam  adipiscan¬ 
tur,  praemiis,  industrioribus  favendo.  Secundum  est,  sociorum 
honorem  defendere  ex  natalium  fortunaeque  infortuniis,  quae, 
ob  publicum  praeiudicium,  innocentem  dedecorare  possunt , 

quin  tamen  ius  amittat,  complicitates  sociales  puniendi,  ad  pu¬ 
blicum  societatis  exemplum.  Tertium  est ,  legalibus  munire 
praesidiis  substantias,  ita  ut  ius  quod  in  societatibus  deutar- 
chicis  oritur,  firmissimam,  etiam  in  morte,  securitatem  habeat, 
ordini  congruentem,  ex  quo  derivat.  Quartum  est,  subditorum 
intellectum  defendere,  ita  tamen  ut  libertate  gaudeant  socii 
a  servitute  tyrannidis,  tum  ex  parte  erroris  et  scandali,  quam 
ex  indebitae  auctoritatis  parte  profluentis.  Quintum  est,  stu¬ 
dium  bonorum  moralium  promovere,  seu  socios,  ex  sensibus 
ad  rationem  revocare,  etiam  motivis  sensilibus  adhibitis,  su¬ 
perioris  linis  intuitu.  Empyrice  enim  populos  gubernare,  est 
omnium  permaximum  infortunium.  Sextum  est,  independen- 
tiam  civilem  servare,  ut  libere  agant  in  propriis  ditionibus, 
et  ab  aliis  non  dependeant,  nisi  in  quantum  hoc  iubeat  lex, 
inter  populum  et  populum,  universalis  amoris.  Denique  septi¬ 
mum  est,  laesum  ordinem  instaurare,  nocentes  emendare,  esse 
omnibus  in  exemplum.  Quare  poenae,  reparatrices,  medicina¬ 
les,  et  exemplares,  esse  debent.  Hinc  a  necessitate  linis,  neces¬ 
sitas  poenae  mensuratur;  et  etiam  poena  mortis,  si  ad  finem 
socialem  ducat  et  sit  necessaria,  uti  potest  sapiens  guberna¬ 
tor.  Subditi  autem,  erga  auctoritatem  tribus  obligantur  offi¬ 
ciis,  prout,  vel  cives  separatos,  vel  totam  societatem,  vel  au¬ 
ctoritatem,  respiciunt.  Civibus  separatis,  est  habenda  oris  re¬ 
verentia,  amor  animae,  cordis  obsequium.  Erga  totam  socie¬ 
tatem  adhibenda  est,  ad  bonum  commune,  sollicita  cooperatio, 
eius  augmenti,  mediantibus  iuribus,  non  violentiis,  studiositas 
operosa;  et  ad  patriam  terram,  Christianorum  affectio  gene¬ 
rosa.  Denique  auctoritatem  tenentur  subditi,  propter  dignitatis 
excellentiam,  revereri;  legibusque  obedire,  quae  ab  ipsa  ema¬ 
nant.  Nolle  enim  superiorum  legibus  obtemperare,  est  omnium 
absurdissimum.  Quia,  qui  obedire  detrectant,  vel  superiores , 
non  esse  superiores  fingunt:  vel  inferioribus  superiores  subii- 
cendos  esse  autumant:  vel  discordiam,  esse  societatis  lucrum, 
et  ornamentum,  et  vitam,  per  summam  insaniam,  praetendunt. 

469.  Q.  Quaenam  sint  officia  auctoritatis  civilis  erga  reli¬ 
gionem  Christianam? 

R.  Religio  cliristiana ,  ut  monstrant  theologi ,  est  societas 
cuius  finis  est  spiritualis,  cuius  natura  est  divina,  cuius  prae¬ 
cepta  sunt  obligatoria,  cuius  auctoritas  est  immediate  a  Deo, 
cuius  directio  est  infallibilis,  cuius  doctrina  est  una ,  univer¬ 
salis,  certa,  perpetua,  sancta.  His  datis,  in  societate  Christiana, 
exurgit  ius  propagationis,  possessionis,  omniumque  mediorum, 
quae  ad  finem  sunt  congruentia  ;  auctoritatique  civili  gravia 
insunt  officia  reverentiae,  observantiae,  et  etiam  defensionis, 
maxime  si  de  populo  cliristiano  agatur,  et  auctoritas  sit  Chri¬ 
stiana.  Gaudet  iure  propagationis  Ecclesia,  quia  verum  habet, 
et  infallibiliter  docet;  sed  qui  habet  verum,  et  infallibiliter  do¬ 
cet,  ius  habet  ad  propagationem;  quia  veritas  est  natura  sua 
diffusiva,  ipsaque  homines  indigent;  ergo  Ecclesiae,  ius  propa¬ 
gationis  inest.  Insuper,  omnis  societas  moralis  est  in  bonum, 
et  ius  habet  se  communicandi;  sed  officium  hominis  est  veritati 
adhaerere,  ipsamque  diligere;  ergo  Ecclesia  habet  ius  ad  pro¬ 
pagationem.  Gaudet  iure  proprietatis ;  Ecclesia  enim  est  so¬ 
cietas  ad  bonum  spirituale;  ergo  indiget  mediis  necessariis;  sed 
finis  spiritualis  exigit  media  (ut  nunc  est  homo)  tum  spiritua¬ 
lia,  tum  temporalia,  tum  animae,  tum  corporis;  inter  materialia 
autem  est  proprietas:  ergo  Ecclesia  iure  proprietatis  fruitur. 
Si  secus  esset,  Ecclesia  a  Deo  missa,  ut  gentes  congreget,  ut 
praedicet ,  ut  baptizet ,  ut  omnia  sacra  faciat,  inter  persecu¬ 
tiones,  a  persecutoribus  loca  quibus  adunare  gentes,  praedi¬ 
care,  sacra  facere,  petere  deberet.  Si  autem  persecutor  media 
temporalia  negaret,  Ecclesiae  nullum  esset  ius,  eoque  fungens, 
crimen  committeret.  Sed  hoc  est  absurdum:  ergo  Ecclesia  ha¬ 
bet  ius  possidendi.  Ad  rem  perbelle  interrogat  Aloysius  Tap- 
parelli:  Nonne  Ecclesia,  hominibus  constat?  Nonne  homines,  ius 
habent  possidendi?  Nonne  possessor,  sua  disponere  potest?  Multi 
possessores  nonne  iure  fruuntur,  in  unum  convenire  ad  bonum, 
spirituale,  obligatorium?  Huic  societati,  quis  renuet  suam  au- 

ctoritatem  ?  Haec  auctoritas  non  est  ad  finem?  Ergo  iudicium 
Ecclesiae  est  competens;  ergo  obligantur  subditi;  ergo  Ecclesia 
ius  habet  ad  necessaria  a  sociis  expetenda:  ergo  Ecclesia  na¬ 
turaliter  ius  proprietatis  habet  (1).  Sed  si  habet  ius  possi¬ 
dendi,  habet  etiam  administrandi.  Latrones  igitur  sunt,  expo- 
liatores  bonorum  Ecclesiae.  Gaudet  denique  iure  utendi  omni¬ 
bus  mediis,  suo  fini  convenientibus;  namque  omni  enti  inditum 
est  ius  vivendi,  se  evolvendi,  iuxta  propriam  naturam,  et  ad 
suum  finem,  tendendi.  Sed  Ecclesia  est  ens  vivum,  visibile,  sa¬ 
crum,  divinum:  constat  enim  hominibus,  et  a  Deo  est  instituta; 
ergo  gaudet  mediorum  iure  ad  finem.  Hinc  ordines  religiosi 
sunt  colendi;  hinc  potestas  legifera,  executiva,  iudiciaria,  est 
Ecclesiae  tribuenda:  hinc  denique  principes  et  reges,  exemplo 
suo  et  suorum,  in  subditos  religionis  sensus,  fovere  debent; 
tum  quia  servi  sunt  Christi ,  tum  quia  sunt  in  bonum  mini¬ 
stri  ,  tum  quia  sunt  rectores  populi,  qui,  regis  ad  exemplum, 
mores  suos  componere  solet.  Item  debent  principes,  potestate 
uti,  in  praesidium  religionis,  quae  est  summum  populi  bonum. 
Ecclesiam  liberam  reddere,  tum  in  electione  Episcoporum,  tum 
in  iuventutis  studiosae  educatione.  Secus  se  habentes,  et  mu¬ 
nus  pedagogicum,  quasi  rem  suam,  affectantes,  meritissimas 
luent  poenas,  regiaque  expulsi,  dicere  debebunt  illud  sapien¬ 
tiae:  Per  quae  peccat  quis,  per  haec  et  torquetur. 

470.  Q.  Utrum  Ecclesia  catholica  societatis  civilis  liberta¬ 
tem  auferat  ? 

R.  Ecclesia  non  aufert,  imo  perficit  societatis  civilis  liber¬ 
tatem.  Non  aufert  primo,  quia  cuiuslibet  societatis,  tum  do¬ 
mesticae,  tum  civilis,  officium  proprium  est,  independenter  se 
regere,  honesteque  socios;  sed  si  honeste  se  regunt,  ius  non 
est  Ecclesiae,  nec  aliquid  vetandi,  nec  quid  imperandi,  quoad 
lacultates  domesticas.,  et  civiles ;  ergo  propriam  possident  li¬ 
bertatem;  ergo  Ecclesia  non  aufert  libertatem.  Non  aufert 

(1)  Diritto  natur.,  vol.  2,  dissert.  VII,  cap.  2,  pag.  377.  \ 

secundo,  quia  si  aliquando,  aut  per  mentis  errorem,  aut  per 
malam  voluntatem  eorum  vi  abuterentur,  id  non  esset  ho¬ 
nestum,  sed  deordinatum;  atqui,  solum  in  hoc  casu,  Ecclesia 
auctoritatem  impediret :  ergo  legitimam  non  tollit  libertatem, 
sed  malam;  ergo  Ecclesia  non  adversatur  libertati  civili.  Non 
aufert  tertio,  quia  propria  voluntate  et  debito  officio,  homines 
fidem  amplexi  sunt :  sed  qui  propria  voluntate  proprium  of¬ 
ficium  iam  debitum  adimplet,  nec  minimum  libertatis  perdit,: 
ergo  servat :  ergo  Ecclesia  libertati  non  officit.  At  non  tan¬ 
tum  servat,  sed  perficit.  Perficit  primo,  quia  libertatis  opera- 
tivae  magna  perfectio  est  ordinis  conservatio;  sed  sola  Ec¬ 
clesia  influit,  ut  ordinis  transgressiones  impediantur;  ergo  per¬ 
ficit  libertatem.  Perficit  secundo,  quia  magna  perfectio,  tum 
societatis,  tum  principis,  est  subditos  habere  dociles,  intima 
animi  convinctione;  sed  nulla  praeter  Ecclesiam  est  institutio, 
quae  animis  subditorum,  tum  docilitatem,  tum  convinctionem 
inserere  possit:  semper  enim  mentem  suadet,  quia  infallibilis, 
corda  praepotentum  facile  flectit ,  tum  patientiae  doctrinis , 
tum  praemiis,  tum  poenis;  ergo  perficit  libertatem.  Perficit 
tertio,  quia  magna  perfectio  subditorum  libertatis  est  nullam 
habere  coactionem  nisi  exiure;  sed  ad  hoc  tantum  cogit  Ec¬ 
clesia;  ergo  libertatem  socialem  perficit.  Hinc  clarissime  li¬ 
quet,  separationem  Ecclesiae  a  statu  indebitam  esse,  et  stul¬ 
tam:  harmonice  enim  procedere  debent,  ut  mater  et  filius.  Li¬ 
quet  etiam,  Ecclesiam  a  statu  politico  esse  independentem,  et 
liberam,  eo  modo,  quo  spiritus  non  pendet  a  corpore,  aeter¬ 
nitas  a  tempore  ,  coelum  a  terra.  Denique  liquet,  nullas  Ec¬ 
clesiae  conditiones  ab  hominibus  imponi  posse,  quia  homo  Deo 
subest. 


P.  RASlUt. 

CAPUT  IV. 

DE  VERITATE  MORUM  POLITICA,  SIVE  DE  IURE 
INTERNATIONALE 

471.  Q.  Utrum  ius  gentium  differat  a  iure  naturali  ? 

R.  Ius  internationale  non  differt  substantialiter  a  iure  na¬ 
turali.  Quamquam  enim  in  gentium  iure  positivo,  sicut  in  iure 
positivo  ecclesiastico,  et  in  iure  civili  publico  et  privato  cuius¬ 
que  gentis,  multa  legitime  constitui  possint;  tamen  ius  gen¬ 
tium  non  differt  a  privato.  Nam,  ut  a  Deo  est  societas  dome¬ 
stica,  societas  civilis,  et  religiosa ;  ita  a  Deo  est  familia  gen¬ 
tium.  Ut  sine  familia  cessat  propagatio  et  prolis  educatio:  ita 
sine  gente  nequit  prosperare,  nec  religio,  nec  societas.  Prae- 
tei  ea,  ex  lege  communi,  tales  sunt  singuli  homines,  quales  fiunt 
regimine  domestico;  et  tale  est  commune  regimen  familia¬ 
rum,  quale  est  civilis  gentis  regimen.  Unde  prorsus  desipiunt 
philosophi,  qui,  admissa  legis  aeternae  existentia,  volunt  da¬ 
tam  esse  privatis  hominibus,  familiis,  non  gentibus. 

472.  Q.  Quaenam  sint  officia,  tempore  pacis,  internationalia? 

R.  Officia  inter  nationes,  tempore  pacis,  duo  praecipue  re¬ 
censentur.  Primum,  bonum  spirituale,  alterum,  temporale  re¬ 
spicit.  Quoad  spiritualia  bona,  officium  est  gentium  quaerere 
iustitiam,  servare  pacta,  nec  iura  aliorum  laedere.  Hinc  non 
modo  sibi  invicem  debent  exemplum  pietatis ,  et  regiminis 
vere  Christiani;  sed  tenentur  de  omnibus  officiis  charitatis 
fraternae,  nominatim  de  mutua  ope  sibi  praestanda,  consiliis, 
monitis  et  armis,  ubicumque  opus  fuerit  ad  veritatem,  et  iusti¬ 
tiam  communem  defendendam.  Hinc  videre  est,  quam  sit  ab¬ 
surdum,  et  contrarium  non  solum  religioni,  sed  etiam  iuri  gen¬ 
tium,  principium  luris  novi  de  non  interventu ,  vetans  ne  quis 
sucurrere  audeat  genti  ab  iniustis  invasoribus  oppressae;  prin¬ 
cipium,  quod  a  Summo  Pontifice  Pio  IX  vocatum  fuit  «  per- 
mciosum  et  funestum,  ita  ut  quaedam  veluti  impunitas  ac 

»  licentia  impetendi,  et  diripiendi  aliena  iura,  proprietates  et 
»  ditiones  ipsas,  contra  divinas  humanasque  leges  sanciri  vi- 
»  cieatur ;  quemadmodum,  luctuosa  hac  tempestate,  cernimus 
»  evenire  »  (1).  Quoad  bona  temporalia,  quae  gentes  sibi  mutuo 
exoptare  debent,  et  ad  quorum  tutelam  mutuam,  ex  charitate 
tenentur,  tria  praecipue  observanda  sunt.  Primum,  ius  cuique 
datum  vivendi  propriis  legibus  intra  terminos  suos.  Secun¬ 
dum,  ius  locum  sibi  congruum  tenendi,  in  legatorum  reipubli- 
cae  Christianae  consessu.  Tertium,  ius  ineundi  pacta  et  com¬ 
mercia,  cum  qualibet  gente,  absque  aliarum  detrimento.  Haec 
iura,  quae  constituunt  gentis  vitam,  sunt  omnibus  tum  pu¬ 
sillis,  tum  magnis  nationibus  communia,  quae  diu  iis  pacifice 
usae  sunt;  nec  possunt  violari  in  una  ex  minimis,  extra  iustas 
causas,  quin  aliae,  violationis  poenam  ferant;  primum  gens  rea 
violationis,  dein  quae  iniquitati,  pro  viribus,  non  obstiterunt. 

473.  Q.  Quaenam  sint  iustae  causae  destituendi  gentem,  aut 
partim,  aut  in  integrum,  iuribus  propriis? 

R.  Iustae  causae,  gentem  propriis  iuribus  destituendi,  nihil 
differunt  a  causis,  propter  quas  pessimi  cives  merito  civium 
iuribus  excidunt.  Ut  ergo,  unicuique  societati  ius  est,  infra- 
ctores  legis,  violentosque  libertatis  alienae  oppressores  pu¬ 
niendi,  coercendi ,  plectendi ,  bonorum  iactura,  extremo  sup¬ 
plicio  :  ita  gentium  communitati  ius  denegari  nequit,  gentem 
iuris  politici  violatricem  coercendi,  eam  que  regimine  proprio 
privandi.  Quia  vero  in  huiusmodi  iudiciis  aliquando  violatur 
iustitia,  impia  praepotentium  coitione,  quibus  placet  terminos 
suos  dilatare,  minorum  oppressione ;  istis  superest,  posterita¬ 
tis  et  Christi  iudicium  appellare,  qui  patienter  agit,  sed  non 
tardat  promissionem  suam ,  potentes  tortores  potenter  tor¬ 
quendi  in  hoc  saeculo.  Oppressores  vim  et  astutiam  adhibue¬ 
runt,  fovendo  primum  in  populis  confinibus  factiones,  eos  deinde, 

(1)  In  allocutione  concistor.  die  vigesima  octava  septembris 
an.  186Q. 

obtentu  pacis,  occupando,  dominando,  lacerandoque;  simili  modo 
torqueantur  et  ipsi,  usque  ad  restitutionem,  sin  ad  mortem.  Hinc 
non  est  mirum,  si  potentissima  imperia  olim  latrociniis  aucta, 
torqueri  hodie,  et  periclitari  conspicimus,  indefessa  hostium  in¬ 
testinorum  cum  exteris  coniuratione.  Caeterum,  quidquid  a- 
gant  facinorosi  populorum  oppressores ,  tormentis  non  inve¬ 
nient  finem,  antequam  scelera  eluerint  sua,  dicentes:  Merito 
haec  patimur,  quia  peccavimus  ingentem  nostram,  in  fratres 
nostros,  in  amicos,  in  patrem;  en  sanguis  eius  exquiritur. 

474.  Q.  Quaenam  sint  officia  internationalia  erga  populos 
infideles  ? 

R.  Infideles  populi,  ut  veniant  ad  veritatem,  duobus  prae¬ 
cipue  indigent.  Indigent  viris  apostolicis ,  audiendique  et  su¬ 
scipiendi  legem  Dei,  libertate.  Cum  autem  haec  haberi  nequeant, 
sine  mutua  gentium  fidelium  cooperatione,  dubium  non  est, 
quin  earum  rectores,  de  parte  viribus  suis  congrua,  in  opere 
evangelizationis  universalis,  teneantur.  Tenentur,  ut  ministri 
Dei  in  bonum  omnium  sociale.  Tenentur,  ut  rectores  populi, 
cui  praesunt  ad  procurandam  eius  gloriam,  et  bonum,  et  mala 
vitanda.  Teste  enim  historia,  tales  sunt  gentes  in  familia  Chri¬ 
sti,  quales  se  praebent  in  operibus  veritatis.  Et  Deus,  genti¬ 
bus,  propter  praestitum  veritati  servitium,  largiter  iam  in  hoc 
saeculo ,  quod  in  futuro  singulis  hominibus  evangelizantibus, 
congruenter  retribuet.  Multa  enim  dimittuntur  peccata  genti, 
quae,  erga  infideles  populos,  multam  dilectionem  demonstrat. 
Bene  utenti  talentis  acceptis,  talenta  duplicantur  :  non  utenti 
vero  auferuntur  accepta.  Id  etiam  sponte  fluit  ab  opere  ipso. 
Lucrifaciendo  enim  animas  Christo,  gens  valde  commendatur, 
non  solum  proselytis,  qui  eam  loco  matris  habent:  verum  et¬ 
iam  principibus  ethnicis ,  qui  revereri  solent  virtutem ,  nun¬ 
tiorumque  pectus  vere  apostolicum.  Contra,  populus  unice  sibi 
serviens  inglorius  erit,  et  pro  quaesitis  divitiis  multa  inve¬ 
niet  mala.  Hinc  habes,  omnium  Europae  malorum  causam  pri¬ 
mariam,  Ex  quo  enim  eius  rectores,  hoc  officium  spreverunt  . 

vires  sibi  datas  ad  bonum,  nefarie  converterunt  in  malum. 
Unice  enim  studentes,  in  amplificandis  suis  temporalibus  di¬ 
tionibus,  populos  iam  ad  bonum  confoederatos,  ad  strages  fra¬ 
ternas  compulerunt ,  nec  aliquando  puduit  Mahumetanos  vo¬ 
care  ad  christianitatem  vastandam.  Fratrum  pugnas  cumu¬ 
larunt  parricidio ,  Roma  tradita  ferarum  legionibus ,  quarum 
immanitas  ipsis  infidelibus  horrorem  incussit.  Interim  impie¬ 
tas  Europam  invadebat,  ementito  reformationis  nomine,  omnia 
sine  fine  et  modo  subversura.  Atrocibus  enim  odiis,  quibus  diu 
exagitavit  gentem  Christianam ,  mox  coniuxit  subversionem 
civilem,  nomine  libertatis  politicae.  Crudeli  principum  domi¬ 
nationi  suffecit  tyrannicam  ordinum  mediorum  hodiernae  ae¬ 
tatis,  cessuram  locum  regno  democratiae,  cuius  est,  omnia  ci¬ 
vilitatis  et  progressus  Christiani  diruere  fundamenta.  Quibus 
omnibus  si  adiiciantur  naturae  perturbationes ,  tempestatum 
interversio,  exundatio  fluviorum,  pestilentes  morbi  in  homi¬ 
nibus,  in  iumentis,  in  vineis,  in  frugibus,  in  commerciis,  et  ne¬ 
gotiis,  non  immerito  est  concludendum,  Europam,  suis  in  Chri¬ 
stum  contumeliis,  et  in  Ecclesiam  iniuriis ,  et  in  Pontificem 
Summum  ingratissima  rebellione,  ad  illud  devenisse  praenun¬ 
tiatum  legis  desertoribus  in  Deuteronomio :  «  Et  erit  vita  tua 
»  quasi  pendens  ante  te.  Timebis  nocte  et  die,  et  non  credes 
»  vitae  tuae.  Mane  dices:  Quis  mihi  det  vesperum?  Et  vespere: 
5)  Quis  mihi  det  mane  »  (1). 

475.  Q.  Utrum  bellum  sit  licitum  inter  gentes? 

R.  In  hoc  mundo  parum  prosunt  iura  armis  destituta.  Ut 
ergo  privatis  iuribus  cuiusque  gentis  opus  est  gladio  vindice, 
in  eos,  qui  iura  negant  sibi  nata;  ita  quoque  iuri  inter  natio¬ 
nes.  Deficiente  autem,  inter  gentes  nondum  foederatas,  gladio 
communi ,  cuius  sit  mutuas  ulcisci  iniurias ,  docet  sana  ratio 
ius  inesse  gentibus  ,  paratas  sibi  iniurias,  armis  propulsandi, 
resarciendique  illatas.  Inde  belli  divisio  in  defensivum,  quo  con¬ 


ti)  Deuteron  c.  28,  v.  67. 

titmeha  repellitur:  in  offensivum,  quo  reparatur  accepta.  U- 
trumque  licitum  esse ,  debitis  servatis  conditionibus ,  nullus 
unquam  genti  negavit ,  si  excipias  Quaclieros ,  et  Manicheos. 
Bellum  autem  illud  dicitur  licitum ,  quod  a  gente  suscipitur 
adversus  aliam  gentem,  iusta  et  necessaria  de  causa,  ex  iussu 
aut  saltem  consensu  supremi  magistratus,  et  secundum  regu¬ 
las  iuri  gentium  consonas.  Diximus,  iusta  et  necessaria  de  causa. 
Tanta  enim  mala  bellum  secum  trahit,  ut  ex  sola  necessitate 
sit  suscipiendum.  Unde  Augustinus:  «  Pacem  habere  debet  vo- 
»  luntas,  bellum  necessitas,  ut  liberet  Deus  a  necessitate,  et  con¬ 
ii  servet  in  pace  (1)  ».  Diximus  secundo,  ex  iussu,  aut  saltem 
consensu  summi  magistratus :  ad  eum  enim,  qui  curam  habet 
societatis,  necessario  pertinet  ius  belli  et  pacis;  ergo  prohibi¬ 
tum  est  bellum  offensivum  initiare,  principe  inconsulto.  Dixi¬ 
mus  tertio,  secundum  regulas  iuri  gentium  consonas,  quarum 
praecipua  est,  ut  nemo  bellum  offensivum  inchoet,  nisi  facta 
prius  denuntiatione  parti  adversae,  ad  satisfactionem  haben¬ 
dam.  Ex  dictis  prospicitur,  iustam  belli,  sive  offensivi,  sive  de- 
lensivi,  causam,  semper  esse  defensionem,  vel  restitutionem 
Justitiae,  ideoque  pacis:  siquidem  cum  inter  privatos,  cum  in¬ 
ter  nationes,  est  opus  iustitiae  pax. 

4/0.  Q.  Utrum  ad  bellum  inferendum  possessori  certo,  et 
bonae  lidei,  sufficiat  ius  probabile  ad  rem  ? 

R.  Non  sufficit  ius  probabile:  quia  motor  bellicosae  litis,  di¬ 
scrimini  indefinito  obiicit  multorum  vitam,  et  innumera  bona 
pacis,  in  sua  ditione  et  in  adversa.  Quod  si  faciat  cum  iure 
simpliciter  probabili,  ideoque  dubio,  notam  inhumanitatis,  co¬ 
ram  Deo  et  hominibus,  non  effugiet.  Unde,  ad  iustam  belli  in¬ 
dictionem,  requiritur  ius  multo  probabilius  iure  possidentis. 
Hoc  tamen  in  casu,  possessor  certus,  et  bonae  fidei  retinet  ius 
suam  propugnandi  possessionem  armis,  ni  aliquando  pruden¬ 
tia,  aliquam  transactionem,  suadeat. 


(1)  Ad  Bonif.  Epist.  189. 

477.  Q.  Quaenam  sint  officia  gentium,  tempore  belli  ? 

R.  Ne  more  belluarum,  unde  belli  nomen  derivatum  putat 
Festus,  cliristianae  gentes  belligerent,  memores  sint  etiam,  in¬ 
tra  praelia ,  praecepto  charitatis  se  ligari,  eaque  sola  licere, 
quae  ad  belli  finem  ordinantur.  Belli  autem  offensivi  finis  est, 
populum  gravis  iniuriae  reum  cogere  ad  satisfactionem,  et 
exinde  ad  pacem.  Quidquid  eo  conducit,  nec  aliunde,  ut  in¬ 
trinsece  malum,  sit  prohibitum,  licitum  est.  Sic  licet,  hostem 
tamquam  furiosum  armis  subigere,  spoliare  iis  in  quibus  con¬ 
fidit,  caedere  eius  exercitum,  nisi  posset  exarmari  vel  capti¬ 
vari,  munitiones  obsidere,  diruere  domos,  etiam  cum  periculo 
innoxios  perimendi,  tributis  gravare  provincias,  quantum  suf¬ 
ficiat  ad  belli  expensas,  donec  hostis  debilitatus  praestet  pi¬ 
gnora  satisfactionis.  Attamen  hosti  non  sunt  infligenda  mala 
ex  odio,  sed  tamquam  remedia,  ad  pacem  habendam,  neces¬ 
saria.  Hinc  temperandum  est  a  nimia  saevitie,  a  caedibus  inu¬ 
tilibus,  ab  incendiis,  vastationibus ,  exactionibus  supervacuis 
Hinc  soli  militantes,  vel  militantibus  operam  praestantes  non 
inviti ,  habendi  sunt  pro  hostibus,  licite  in  pugna  occidendis. 
Uxoribus  autem  innoxiis,  infantibus,  senibus,  clericis,  vulneratis 
inermibus,  arma  deponentibus,  petentib usque  levamina, parcen¬ 
dum  est.  Vita  enim ,  libertas ,  honor ,  bona  innocentium  sunt 
sacra.  Sed  saeva  saevis  Sunt  compensanda.  —  Verissimum: 
sed  non  nefaria  nefariis.  Hinc  licitum  non  est,  interimere  ca¬ 
ptivos  sub  conditione  deditos,  nec  violatae  fidei  reos:  violare 
reverentiam  nuntiis  debitam:  promissas  frangere  inducias  ab 
hoste  servatas:  veneno  cibaria  inficere,  aquas,  arma;  submit¬ 
tere  sicarios,  veneficos,  ad  hostium  duces,  vel  tales  emere 
pretio.  Divina  enim  regula  est  Christianorum:  Noli  vinci  a  malo, 
sed  vince  in  bono  malum. 

478.  Q.  Utrum  liceat  praemiis,  milites  adversos  ad  prodi¬ 
tionem  et  desertionem,  sollicitare  ? 

R.  Circa  hanc  quaestionem,  distinguendum  est  inter  prodi¬ 
tionem,  et  desertionem.  Proditio  enim  semper  mala  est;  ideo 

rjemo  est  ad  eam  Erecte  sollicitandus;  et  simplices  desertores 
si  callide  possunt  interrogari  de  inimicorum  arcanis,  poenis 
tamen  vel  praemiis,  eos  ad  revelanda  adigi,  infame  est.  Sed 
item  non  accidit  de  desertione;  nam  desertio,  in  bello  iniusto, 
non  est  aliud  quam  cessatio  a  latrociniis :  unde  non  videmus, 
eur  tali  bello  oppressis  non  liceret  iniqui  hostis  copias  ad 
desertionem  provocare,  easque  fundere  auro,  potius  quam  ferro. 
Caeterum,  quoad  officia  belligerantium  definienda,  naturae 
belli  semper  habenda  est  ratio.  Quaedam  enim  licent  iniuste 
oppressis,  quae  oppressoribus  sunt  omnino  prohibita.  Item  est 
de  conditionibus  pacis.  Si  enim  agatur  de  gente  inquieta,  per¬ 
fida,  et  finitimis  populis  periculosa,  tunc  durius  erit  proce¬ 
dendum,  non  tamen  exterminio  totius  populi,  ut  olim  gentiles, 
et  barbari  solebant  vastatores:  sed  perturbantium  depositione, 
novique  regiminis  institutione,  sub  qua,  salva  sit  bonis  integri  - 

tas  mrium  civilium,  quibus,  semper  nefas  est  gentem  Christia¬ 
nam,  destituere  (1). 

479.  Q.  Quaenam  sit  origo ,  finis,  auctoritas,  et  organismus 
societatis  gentium  ? 

R ;  Ethnarchia,  sive  plurium  societatum  unitas,  est  a  natura, 
umms  enim  natio,  natura  sua,  tendit  ad  amplitudinem  maio¬ 
rem,  tum  numeri,  tum  spatii;  ergo,  in  spatio  universi  limitato, 
ad  aliarum  contactum :  ergo  ad  ethnarehiam.  Secunda  ratio' 
est,  quia  omnis  natio  ad  suam  perfectionem  tendit;  perfectio 
societatis  est  etiam  in  numero,  et  in  commercio;  sed  in  com¬ 
mercio  et  in  numero,  exurgunt  relationes,  tum  gratitudinis 
tum  affectionis;  gratitudo  et  affectio  dicit  contactum ;  conta¬ 
ctus  societatem;  ergo  omnis  societas  ad  ethnarehiam  vocatur. 
Tertia  ratio  est ,  quia  veritas  et  bonitas  sunt  per  se  diffusi- 
vae ;  diffusio  autem  in  casu  nostro  est  obligatoria ;  obligatio 
icit,  inter  beneficiis  affectum  et  benefacientem,  contactum  re¬ 
ciprocum:  ergo  societatem:  ergo  ethnarehiam  universaliorem. 


(1)  Confer.  Martinet  in  Theol.  Moral.  vol.  3. 

Ex  his  principiis  fluescit  hanc  societatem  ethnarchicam,  a  so¬ 
cietatibus  independentibus,  quam  maxime  difterre.  Societas  e- 
nim  gentium  est  protarchia  hypotatica,  cuius  deutarchiae  sunt 
nationes.  Societas  igitur  gentium,  eo  modo,  se  habet  ad  natio¬ 
nes,  quo  natio,  ad  cives  et  familias.  Bonum  autem  nationis  est 
bene  esse,  et  perficere  operationes,  scilicet,  independentiam 
servare,  et  ordinem  politicum  bonis  decorare.  Ergo  finis  socie¬ 
tatis  gentium  est  securitas  nationum ,  earum  independentia , 
iuriumque  singulorum  protectio.  Sed  si  claret  finis,  obscura 
non  est  auctoritas.  Quia  omnis  societas,  opus  est,  ut  habeat 
auctoritatem.  Creator  enim,  et  omnium  gentium  conservator, 
Deus,  ordinem  vult,  et  perfectionem  iubet;  sed  ordo  exigit  or¬ 
dinatorem,  perfectio  socialis  dicit  operantium  harmoniam;  ad 
hoc  requiritur  auctoritas;  ergo  in  ethnarchia  auctoritas  est. 
Quae  auctoritas  confirmatur  ex  eo,  quod  est  ius  gentium ;  si 
est  ius,  est  lex;  si  est  lex,  est  legislator;  ergo  auctoritas  ethnar- 
chica.  Sed  unde  erit  determinatio  huius  auctoritatis  ?  Ex  so¬ 
ciis  consentientibus.  Societas  enim  ethnarchica  est  voluntaria; 
sed  in  voluntariis,  natura  non  determinat  praeminentiam;  ergo 
nulla  est  auctoritas  determinata.  Attamen  auctoritas  est  ne¬ 
cessaria.  Erit  ergo  causa  socians,  auctoritatis  determinatrix ; 
sed  causa  socians  et  determinans,  est  consensus:  ergo  consen¬ 
sus  determinet  auctoritatem.  Sed  auctoritas  vel  est  monar- 
chica,  vel  polyarchica ;  ergo  auctoritas  gentium  erit,  vel  mo¬ 
narchia,  vel  polyarchia.  Restat  denique,  ut  aliquid  de  orga¬ 
nismo  dicamus.  Nationes  enim  sub  ethnarchia  sociae,  et  quasi 
sorores,  sensim  sine  sensu,  ad  unitatem  elficaciamque  suorum 
iurium,  tendere  debent.  Hinc  organismo  indigent  congruenti. 
Et  ratio  est,  quia  si  omnis  natio  independens,  ut  ordinem  ha¬ 
beat  civicum,  tenetur  ad  suam  politicam  constitutionem,  vide¬ 
licet  tres  potestates,  legiferam,  executivam,  et  iudiciariam  ha¬ 
bere;  hoc  ethnarchia  agere  debet,  ut  ordinem  internationalem 
assequatur.  Organismus  igitur  ethnarchiae  triplex  esse  debet, 
idest,  legislativus,  executivus,  et  iudiciarius.  —  Sed  hoc  omne, 

est  ideale.  —  Certe:  ast  ex  ideis  oritur  realitas;  quae  si  es¬ 
set,  omnia  iura  florerent,  omnes  parvae  societates  bonis  cu¬ 
mularentur,  praepotentes  non  opprimerent  inermes;  non  am¬ 
plius  bella:  non  populorum  expoliationes:  non  caedes  urbium: 
militia  populos  non  devoraret :  tranquillitas  ordinis  regnaret 
ubique,  scilicet  pax.  Concedat  hoc  Deus  generi  humano  tantis 
lacerato  malis. 

Hoc  precor,  hunc  illum,  nobis  aurora,  nitentem 

Luciferum  roseis,  candida,  portet  equis. 

480.  Q.  Utrum,  inter  ethnarchiam  et  Christianam  religio¬ 
nem,  sit  relatio? 

11  Inter  ius  gentium  et  Evangelium  est  relatio,  et  connexio 
tam  essentialis,  ut  sine  principiis  catholicis,  ethnarchia  esse 
nequeat.  Et  ratio  est ,  quia  societas ,  quo  crescit  numero ,  eo 
magis  indiget  perfectione  maiori;  ideoque  perfectissima  eva¬ 
dit  :  sine  enim  mediis  convenientibus  nequit  vivere ;  sed  haec 
perfectio  necessaria  nequit  moraliter  haberi,  nisi  in  societate 
catholica ;  ergo  societas  gentium,  sine  Ecclesia,  esse  nequit. 
Maior  probatur  sic,  ex  facto.  Rudes  enim  societates  non  cre¬ 
scunt  ;  et  vastissima  imperia  tum  magni  Alexandri,  tum  Iulii 
Caesaris,  quamquam  multitudines  populorum  in  unum  confla¬ 
vissent,  violenta  illa  corporum  coacervatio,  toto  coelo,  dista¬ 
bat  a  spontanea  animarum  conglutinatione ,  quam  Christiana 
societas  producit.  Hinc  nulla  fraternitas  religiosa ,  nullus  o- 
mnium  gentium  coetus  socialiter  universalis.  Probatur  etiam 
metaphysice;  quia,  ad  vastam  gentium  unitatem  socialem  ef¬ 
ficiendam,  requiritur  summa  veri  perspicuitas;  solum  enim  ve¬ 
rum  mentes  unit:  nulla falsitas:  duo  enim  intellectus  discordes, 
sunt  divisionis  elementa,  eo  magis  perniciosa,  quo  maioris  mo¬ 
menti  sunt  subiecta,  de  quibus  fertur  opinio;  et  rationes,  quas 
proferunt,  iudicantur,  credunturque  veraciores.  Requiritur  for¬ 
tissima  voluntatum  educatio;  voluntates  enim  indomitae,  va¬ 
stum  gubernium  impossibile  reddunt.  Requiritur  denique  ma- 

gna  organismi  vis,  quae  individuos  in  unum  colligat.  Sed  hoc 
triplex  incrementum,  socialem  perfectionem  constituit ;  ergo 
maxime  unitati,  scilicet  ethnarchiae,  requiritur  summa  perfe¬ 
ctio  socialis ;  sed  haec  summa  perfectio ,  diximus  in  minori , 
non  est  moraliter  possibilis,  nisi  in  Ecclesia  catholica.  Prin¬ 
ceps  enim  terrenus,  veri  infallibilitate  carens,  nec  mentem,  nec 
animam  replet.  Ecclesia  autem,  in  rebus  magis  necessariis,  in¬ 
tellectus  adhaerentes  rapit.  Etenim  in  hac,  omnia  solvuntur 
problemata:  in  hac  omnia  clarificantur  officia :  in  hac  omnes 
vitae  aeternae  spes  eriguntur:  in  hac  omnia  momentosa  ne¬ 
gotia  substentantur :  omnia  iura  civilia  defenduntur,  omnes 
conscientiae  latebrae  illuminantur.  Nec  solum  intellectus,  sed 
etiam  voluntates  rapit  Christiana  religio.  Fortiter  enim,  suis 
mediis,  tum  in  multitudines,  tum  in  principes  dominatur.  Domi¬ 
natur  rectitudine,  dominatur  exemplis,  dominatur  patientia, 
dominatur  factis,  dominatur  interne,  dominatur  externe;  prin¬ 
cipes  et  populi,  una  fide,  una  lege,  propter  religionem  coniuncti 
sunt.  Unde  Doctorum  aquila  maximus  Augustinus ,  Ecclesiam 
Catholicam,  sine  qua  religio  Christi  est  magni  nominis  umbra, 
ita  alloquebatur,  singulas  demonstrationis  nostrae  partes  re¬ 
censens:  «  Merito  Ecclesia  catholica,  mater  Christianorum  ve- 
»  rissima,  non  solum  ipsum  Deum,  cuius  adeptio  vita  est  beatis- 
»  sima,  purissime  atque  castissime  colendum  praedicas,  nullam 
»  nobis  adorandam  creaturam  inducens,  cui  servire  iubeamur, 
»  sed  etiam  proximi  dilectionem  atque  charitatem  ita  com- 
»  plecteris ,  ut  variorum  morborum,  quibus  pro  peccatis  suis 
»  animae  aegrotant,  omnis  apud  te  medicina  praepolleat.  Tu 
»  pueriliter  pueros,  fortiter  iuvenes,  quiete  senes,  prout  cuius- 
»  que  non  corporis  tantum,  sed  et  animi  aetas  est,  exerces 
»  ac  doces.  Tu  foeminas  viris  suis,  non  ad  explendam  libidi- 
»  nem,  sed  ad  propagandam  prolem,  et  ad  rei  familiaris  so- 
»  cietatem,  casta  et  fideli  obedientia  subiicis.  Tu  viros  co- 
»  niugibus,  non  ad  illudendum  imbecilliorem  sexum,  sed  sin- 
»  ceri  amoris  legibus  praeficis.  Tu  parentibus  filios  libera 

»  quadam  servii  ute  subiungis,  parentes  filiis  pia  dominatione 
»  praeponis.  Tu  fratribus  fratres  religionis  vinculo  firmiore  at- 
»  que  arctiore,  quam  sanguinis,  nectis.  Tu  omnem  generis  pro- 
»  pinquitatem  et  affinitatis  necessitudinem ,  servatis  naturae 
»  voluntatisque  nexibus,  mutua  charitate  constringis.  Tu  do- 
»  minis  servos,  non  tam  conditionis  necessitate,  quam  officii 
»  delectatione  doces  adhaerere.  Tu  dominos  servis ,  summi 
»  Dei,  communis  Domini  consideratione,  placabiles,  et  ad  con- 
»  sulendum  quam  coercendum  propensiores  facis.  Tu  cives  ci- 
»  vibus,  gentes  gentibus,  et  prorsus  homines,  primorum  paren 
»  tum  recordatione,  non  societate  tantum,  sed  quadam  etiam 
»  fraternitate  coniungis.  Doces  reges  prospicere  populis;  mo- 
»  nes  populos  se  subdere  regibus.  Quibus  honor  debeatur,  qui- 
»  bus  affectus ,  quibus  reverentia ,  quibus  timor,  quibus  con- 
»  solatio,  quibus  admonitio  ,  quibus  cohortatio ,  quibus  disci- 
»  plina,  quibus  obiurgatio ,  quibus  supplicium,  sedulo  doces; 
»  ostendens  quemadmodum  et  non  omnibus  omnia,  et  omnibus 
»  charitas,  et  nulli  debeatur  iniuria  »  (1).  Restat  igitur  con¬ 
cludendum,  perfectionem  ethnarchiae  non  esse,  nec  esse  posse, 
extra  Ecclesiam  vivi  Dei;  quia  absque  ipsa,  nec  unitas  men¬ 
tium,  nec  voluntatum  educatio,  nec  organismi  vinculum,  nec 
officiorum  efficacitas,  datur.  Sed  est  et  altera  ratio.  Religio 
enim  catholica  est  una ;  sed  unitas  Religionis  constituit,  inter 
homines,  societatem.  Nam  conspiratio  multorum  ad  finem  com¬ 
munem  cognitum  et  volitum,  est  societas;  omniumque  homi¬ 
num  operatio  ordinata  ad  finem  a  Creatore  volitum,  erit  ge¬ 
neris  humani  societas ,  et  societas  universalis.  Omnis  enim 
homo,  ad  religionis  officiorum  executionem,  in  vera  Ecclesia, 
tenetur:  ergo  ethnarchia,  extra  Ecclesiam,  esse  nequit.  Tertia 
ratio  est ,  quia  unitas  gentium  naturalis ,  unitatem  iudicii  in 
veris,  unitatem  voluntatis  in  rectis,  unitatem  organismi  in  o- 
peribus  exigit :  sed  haec  triplex  unitas,  extra  Ecclesiam,  esse 


(1)  De  moralit.  Eccl.  cathol.  lib.  I,  eap.  30. 

nequit;  ergo  aut  nulla  ethnarehia,  aut  erit  catholica.  Proba¬ 
tur  minor,  in  triplici  suo  respectu,  hoc  modo.  Unitas  veritatis 
nequit  haberi,  nisi  aut  evidentia  naturali,  aut  auctoritate  in¬ 
fallibili  ;  sed  societas  naturalis  caret  utraque ;  ergo,  extra  Ec¬ 
clesiam,  ethnarehia  est  moraliter  impossibilis.  Unitas  in  rectis, 
potest  esse  tantum  ab  auctoritate,  quae  inviolabiliter  eam  su¬ 
stineat;  sed  auctoritas,  in  societate  humana,  ad  excessum  ten¬ 
dit;  habet  enim  passiones  ad  malum,  et  nullum  fraenum,  quia 
in  ethnarehia  naturali  nullus  est  superior;  hinc  et  in  ethnar- 
chia  naturali,  religiosa  nulla  veri  evidentia,  nulla  recti  invio- 
labilitas,  nulla  vis  ad  resistentiam,  nullus  organismus  undique 
a  Deo  constitutus ,  et  usque  ad  finem  saeculi  divinitus  secu¬ 
rus,  nec  unus,  nec  sanctus,  nec  universalis;  ergo  ethnarehia, 
extra  Ecclesiam,  esse  nequit. 

481.  Q.  Quaenam  erit  forma  auctoritatis  ethnarchicae? 

R.  Forma  ethnarchicae  auctoritatis  erit  polyarchico-monar- 
chica.  Erit  polyarchica ,  quia  nationum  iura  temporalia  sunt 
independentia  in  Ecclesia ;  unde  nationes  aequalitatem  natu¬ 
ralem  servant;  sed,  inter  aequales,  auctoritas  exurgit  poliar- 
chica,  et  hoc  eo  magis,  quo  nulla  indiget  aliis.  Ergo  auctori¬ 
tas  ethnarchiae  Christianae  erit  polyarchica.  Hoc  tamen  nil 
impedit,  quominus  in  Pontifice  Maximo,  maxima,  internationalis 
auctoritatis,  pars  collocetur.  Cum  enim  eius  determinatio  a  so¬ 
ciorum  consensu  pendeat,  et  auctoritas  naturaliter  tendat  eo 
esse,  quo  maior  est  capacitas  ad  bonum  sociale  promovendum, 
oppido  liquet,  quod  si  talis  capacitas  sit  in  Pontifice,  in  hoc, 
gentium  auctoritas  sit  ponenda.  Ast  in  Pontifice  Summo,  magis 
quam  in  alio  quocumque,  emicat  talis  habilitas.  In  Pontifice  enim 
maximo,  unitatis  catholicae  centro ,  tum  fidei,  tum  legis,  tum 
hierarchiae,  paucis  verbis,  totius  religionis  principium  conser¬ 
vativum,  reperitur.  In  Religione  autem  catholica,  ut  vidimus, 
est  causa  essendi  ethnarchiae:  ergo  Pontifex  Maximus  est  con¬ 
servator  unice  capax  existentiae  ethnarchicae.  Insuper  prae¬ 
ter  existentiam,  maximum  cuiuscumque  societatis  bonum  est, 

iuris  cognitio ,  iustitiaeque  conservatio :  sed  id  in  societate 
Christiana  declaratur,  defenditurque  ab  Ecclesia,  ideoque  a 
Summo  Pontifice,  qui  est  omnium  caput:  ergo  Pontifex,  ethnar- 
chicae  superioritatis,  inter  omnes  capacissimus  est.  Denique 
unusquisque  propendit  magis  duci  ab  eo,  qui,  cum  capacitate  et 
mediis,  vim  non  habet  ad  violandum  ius,  quam  ab  eo,  qui  vi 
armata  Iruitur  potentiam  iuris  socialis  opprimendi ;  sed  in¬ 
ter  nationes,  debiliores  ad  ordinandum  influentiam  non  ha¬ 
bent,  fortiores  viribus  abuti  possunt;  e  contra,  in  Pontifice  in¬ 
fluentia  et  vis  moralis  est  maxima,  sed  vis  armata  quasi  nulla; 
et,  ut  summa  auctoritas  spiritualis,  ut  sacerdos,  ut  senex,  mi¬ 
nus  ad  iura  violanda,  est  dispositus;  ergo  capacior:  ergo,  iure 
naturali,  gentes  civiles,  ni  sophismatibus  incredulorum  aut  pas¬ 
sionibus  politicis  sint  irretitae,  semper,  in  Petri  successore,  au¬ 
ctoritatem  ethnarchicam,  collocabunt.  Sed,  hac  nostra  tempe¬ 
state,  constabilire  mediae  aetatis  theocratiam  religiosam,  est 
somniantium  ridiculum  deliramentum.  —  Esset  quidem,  si  quae¬ 
dam  minus  propria  spiritus  Christiani,  et  praesentis  civilitatis, 
utputa  Pontifices;  gladio  materiali,  pugnantes,  populi  ad  tu¬ 
multuationem  excitati  constituerentur.  Esset  etiam,  si  pro  prae¬ 
senti  tempore,  regnum  intelligitur  impietatis,  tum  incredulae, 
tum  haereticae,  tum  rationalisticae;  sed  nunquam  fuit,  nun¬ 
quam  delirium  erit,  agere,  ut  ius  ab  Ecclesia  declaratum  im¬ 
peret  super  vim  brutalem ,  et  verae  civilitatis,  verique  pro¬ 
gressus  salutaris  influxus,  super  mala  tempora,  et  homines  ob- 
caecatos,  se  expandat.  Etenim  si  verus  progressus  a  recto  vi¬ 
vae  auctoritatis  regimine  pendet,  et,  in  victoria  iuris  super 
vim  materialem,  consistit;  quo  magis  bonis  exornatur  progres¬ 
sus  socialis,  eo  melius  exurgit  Pontificiae  auctoritatis  neces¬ 
sitas  politica;  nec  ad  longum  tempus,  incredulitatis  impiissimi 
duces,  naturalem,  tum  humanae,  tum  socialis  rationis,  cursum 
retardare  poterunt. 

Sed  sit  finis  Christianae  philosophiae  Breviloquio;  et  si  cui 
aliter  videtur,  et  fortassis  melius,  in  rebus  philosophicis  evol- 

vendis ,  non  invideo.  Sed  hoc  rogo,  ut  si  quis,  aliquid  in  hac 
opella  invenerit  adprobatione  dignum ,  agat  gratias  Deo  o- 
mnium  honorum  largitori.  In  aliis  vero  locis,  ut  invenerit  vel 
falsum  ,  vel  dubium ,  vel  obscurum  ,  scribentis  insufficientiae 
benigne  indulgeat,  qui  absque  dubio,  teste  conscientia, vera,  a- 
perta  et  communia,  dicere  concupivit.  Quidquid  enim  sit  de 
verbis,  quae  foliis  comparantur,  hoc  summopere  attendendum, 
et  inquisitione  qualibet  observandum ,  ne  quis  adeo  laetetur 
in  sententia  oris  sui,  sicque  ei  inhaereat,  ut  oris  alieni  verba 
despiciat,  aspiciens  ea,  oculo  minus  sano,  et  sic  per  tumorem 
et  livorem  sibi  veritatis  aditum  praecludat;  et  de  numero  ho¬ 
rum  sit,  de  quibus  dicit  Apostolus:  Quod  semper  sunt  discen¬ 
tes,  nunquam  ad  scientiam  veritatis  pervenientes;  quod  Deus 
avertat  ab  omnibus  veritatis  inquisitoribus.  Hanc  autem  ve¬ 
ritatem  infatigabiliter  quaerere ,  infallibiliter  invenire ,  ina- 
missibiliter  apprehendere,  et  tenere,  concedat  nobis  ille  ,  qui 
est  Via,  Veritas  et  Vita;  qui  cum  Patre  et  Spiritu  Sancto  unus 
existens  in  essentia,  et  ab  eis  distinctus  in  persona,  hominem 
rectum  fecit,  qui  se  infinitis  quaestionibus  immiscuit ,  secun¬ 
dum  quod,  series  manifestat  trium  praecedentium  partium  phi¬ 
losophiae  ;  Cui  est  omnis  honor,  gloria,  laus,  et  imperium  per 
infinita  saeculorum  saecula.  Arnen. 

BREVILOQUII  CHRISTIANAE  PHILOSOPHIAE  FINIS. 

CIRCA  MODUM  DISPUTANDI  ANIMADVERSIONES 


Disputationes  scholasticae  semper  apud  Nostros  maximi 
habitae  sunt.  His  enim  arguendi  exercitationibus,  mens  illu¬ 
minatur,  ingenium  acuitur,  habitusque  ratiocinandi  formatur, 
regitur,  perficitur,  et,  quam  maxime  longius  fieri  potest,  pro¬ 
vehitur.  His  disputationibus,  iam  comprehensa  ad  mentem  re¬ 
vocantur,  non  comprehensa  melius  clariusque  apprehendun¬ 
tur  et  intelliguntur.  His,  parva  multorum  capacitas  et  imbe¬ 
cillitas  ,  qui  vix  duarum ,  vel  trium  id  earum  coniunctionem 
percipere  queunt,  saepissime  perspicaces  evadunt,  ut  pluri¬ 
mas  assequantur.  His  denique,  perspicacitas  roboratur,  exci¬ 
tatur  attentio,  allucinationes  cognoscuntur,  ambiguitates  pro¬ 
fligantur,  iuvenumque  profectus  manifestatur,  et  diligentia,  et 

studium. 

Quae  autem  optime  regere  debent  disputationes  haec  sunt, 
quae  tres  amplectuntur  personas ,  tum  Lectoris ,  tum  Defen¬ 
dentis,  cum  Arguentis.  Lectoris  igitur  munus  erit  Defenden¬ 
tem  iuvare,  si  deficiat  in  responsione ,  corrigere  si  erret,  il¬ 
luminare  si  ignoret;  et  si  aliquando  propter  vocum  inopiam, 
vel  aliquam  similem  causam,  in  Defendentis  responsionibus  a- 
liqua  confusio,  vel  obscuritas  apparere  videatur,  debet  Ma¬ 
gister  pro  viribus,  ipsam,  claritate  brevitateque  possibili,  effu¬ 
gare.  Similiter  si  Defendens  interrogatus  fuerit  de  aliquo,  vel 
circa  aliquod,  quod  quidem  transgrediatur  debilem  ipsius  fa¬ 
cultatem,  statim  philosophiae  Lector  debet  responsum  prae- 

bere,  ostendendo,  hoc  defendentis  capacitatem,  statum,  aut  in¬ 
genium  transilire. 

Defendentis  autem  officium  primum  est,  statum  quaestionis 
disputandae  cognoscere,  suam  sententiam  rationibus  probare, 
ambiguitates  auferre.  Munus  est  etiam  ipsius,  argumentatio¬ 
nem  attente  perscrutare,  accurate  intelligere,  secum  in  mente 
rapide  evolvere ;  deinque  integram  clare  repetere,  lente  pro¬ 
cedendo  ad  singulas  praemissas  expendendas,  concedendo  pro¬ 
positionem  ,  quae  dignoscitur  vera:  negando  propositionem, 
quae  dignoscitur  falsa:  omittendo  propositionem,  si  nihiJ  ad 
sensum,  vel  thesim  propositam,  conferat :  distinguendo,  si  du¬ 
plicem  ferat  sensum,  aut  veritatis  affirmatione,  aut  negatione 
falsitatis.  Si  autem  aliquando  ab  auctoritate  argumentum  su¬ 
matur,  ad  Defendentem  dicere  pertinet:  admitto,  vel  explico 
auctoritatem.  Item  si  argumentum  sumatur  ab  exemplo  re¬ 
spondeat:  nego  paritatem,  vel  aliter  iuxta  paritatis  sensum. 
Denique  si  aliquid  supponatur  tamquam  certum  in  aliqua  pro¬ 
positione,  quod  quidem  sit  falsum;  Defendentis  est  negare  sup¬ 
positum,  vel  maioris,  vel  minoris,  nisi  forte,  aliis  verbis,  re¬ 
spondere  possit,  quod  melius  erit ;  quia  communiter  non  bene 
recipitur  ab  Argumentante,  quod  taliter  sibi  respondeatur.  Nec 
minus  urbano  modo  procedendum  est,  in  negationibus  refel¬ 
lendis,  et  subsumptis  evolvendis.  Illud  enim  verbum:  Nego,  est 
durum,  ut  durum  est  dicere:  Nihil  valet  tua  paritas,  tua  au 
ctoritas,  tua  similitudo.  Hisce  in  casibus,  Religiosus  cliaritate, 
et  urbanitate  imbutus,  dicat:  Fcvcecis  probare ,  peritiamque 
Arguentis  laudet. 

Denique  Arguentis  munus  est,  inutiles  ambages  omittere, 
reverenter  petere  explanationes,  si  sint  necessariae,  superva¬ 
caneis  verbis  non  contendere,  varietatem,  seu  mutationem  me¬ 
diorum  fugere,  suum  unicum  argumentum  fideliter  prosequi. 
Insuper  Arguens  ita  se  gerat,  ut,  non  contradicendi  libidine  , 
nec  superandi  studio:  sed  ingenuo  solum  veritatis  excolendae 
desiderio,  moveatur.  Abstineatur  igitur  a  conviciis,  a  morda-r 

citate,  a  verbis  inurbanis,  quae  non  solum  Religiosum,  sed  sa¬ 
pientiae  amatores  saeculares  dedecent,  ut  advertit  Cicero,  ubi 
ait :  «  Maledicta ,  contumeliae  ,  contentiones ,  concertationes- 
»  que  in  disputando  pertinaces,  indigna  mihi  philosophiae  vi- 
»  deri  solent  ». 

Caeterum,  haec  exercitia  a  nobis  divulgantur,  tum  propter 
Lectores,  tum  Defendentes,  tum  Arguentes.  Lectoribus  enim, 
propter  ista,  facile  erit  opportuna  occasio  latius  explicandi 
demonstrationes,  accuratius  enucleandi  argumenta  complexa, 
diligentiusque  explanandi  res  difficiles,  et  ad  mediocrium  et¬ 
iam  mentem  afferendi.  Arguentibus  autem,  et  Defendentibus, 
non  minus  haec  exercitia  proderunt.  Obiectionibus  enim  bene 
perpensis,  fortiter  ventilatis,  sedule  attenteque  discussis,  va¬ 
lidiores  quam  maxime,  et  strenui  erunt,  in  detegendis  falsa¬ 
rum  opinionum  secretis,  in  ostendendis  stultorum  sophistarum 
fallaciis,  in  denudandis  ridiculae  doctrinae  praeoccupationi¬ 
bus,  in  cognoscendis  parvulorum  sophismatum  viribus,  in  per¬ 
fringendis  blasphemantium  hominum  conatibus,  in  exsufflandis 
vanissimis  delirantium  chimeris,  in  pervincendis  levissimis 
roboantis  garrulitatis  strepitibus ,  necnon  in  excolendis  veris 
philosophiae  principiis,  in  defensandis  rationis  veritatibus,  in 
omnibus  erroribus  facile  profligandis.  Sed  haec  omnia,  et  alia 
huc  spectantia,  magis  continuis  exercitationibus  patefient. 

EXERCITIA 

DISPUTATIONIS  SCHOLASTICAE  SUPER  PROEMIUM. 

1. 

Philosophia  non  est  scientia ,  ergo  falsa  tua  thesis. 

Prob.  1.  Scientia  non  est  de  concretis,  sed  abstractis ; xat 
philosophia  est  de  concretis;  ergo  philosophia  non  est  scientia. 

2.  Homo ,  Deus ,  mundus  sunt  realia :  sed  realia  sunt  con¬ 
creta:  ergo  etc. 

3.  Quod  existit  est  reale,  et  inde  concretum:  ergo  etc. 

4.  Simplex  apprehensio  est  prima  cognitio:  sed  cognitio  re¬ 
spicit  obiectum,  obiectum  est  reale,  ergo  etc. 

2. 

Philosophia  non  est  utilis ,  ergo  falsa  tua  thesis. 

P.  1.  Non  est  utile,  quod  non  est  ad  finem;  sed  philosophia 
non  est  ad  finem:  ergo  philosophia  non  est  utilis. 

2.  Speculationi  non  prodest,  quod  confundit :  sed  philoso¬ 
phia  confundit:  ergo  etc. 

3.  Exitialis  ad  mores  est  dubitatio:  sed  philosophia  dubi¬ 
tationem  inducit,  ergo  etc. 

4.  Inutile  est,  quod  inutiliter  facit  deterere  tempus:  sed  ta¬ 
lis  est  scientia  philosophica,  ergo  etc. 

5.  Qui  incredulis  arma  praebet,  non  iuvat  religioni :  sed 
philosophia  arma  praebet  incredulis,  ergo  etc. 

EXERCITIA 

DISPUTATIONIS  SCHOLASTICAE  SUPER  LOGICAM. 

1. 

Logica  non  est  scientia ,  ergo  falsa  tua  thesis. 

P.  1.  Modus  sciendi  non  est  scientia;  sed  Logica  est  mo¬ 
dus  sciendi:  ergo  Logica  non  est  scientia. 

2.  Scientia  versari  debet  circa  materiam  determinatam ; 
sed  Logica  non  est  materia  determinata:  quia  de  pluribus,  imo 
de  omnibus  agit,  ergo  etc. 

3.  Logicae  non  conveniunt  conditiones  scientiae:  ergo  etc. 

4.  Logica  non  est  de  obiecto  necessario,  sed  de  contingenti: 
atqui  de  contingentibus  non  datur  scientia;  ergo  etc. 

2. 

Conscientia  non  est  criterium  veritatis ,  ergo  falsa  tua  thesis . 

P.  1.  Ubi  est  dubium,  ibi  nulla  certitudo;  sed  in  conscien¬ 
tia  est  dubium:  ergo  etc. 

2.  Dubitamus  utrum  odio,  vel  affectione  moveamur:  ergo  etc. 

3.  Conscientia  somniantibus  et  amentibus  testatur,  se  multa 
videre  et  audire,  quae  non  existunt:  ergo  etc. 

3. 

Sensus  externus  nequit  esse  veritatis  criterium , 
ergo  falsa  tua  thesis. 

P.  1.  Dormientes  aeque  ac  vigilantes,  corpora  percipere 
putant,  quae  realiter  non  sunt:  ergo  etc. 

2.  Saepe  sensus  nos  fallunt:  ergo  tamquam  veritatis  crite¬ 
rium  assignari  nequeunt:  ergo  etc. 

4. 

Ratio  inductiva  non  est  via  ad  verum ,  ergo  falsa  tua  thesis. 

P.  1.  Inductio  est  de  aliquo  particulari:  sed  de  particula¬ 
ribus  non  datur  scientia:  ergo  nulla  est  certitudo  inductiva. 

2.  Certitudo  perfecta  non  invenitur  nisi  in  iis,  quorum  op¬ 
positum  est  impossibile:  atqui  fieri  potest,  ut  id  eveniat,  quod 
naturae  adversatur  legibus;  ergo  certitudo  rationis  inductivae 
non  est  perfecta. 

♦5. 

Memoria  non  est  criterium  veritatis,  ergo  falsa  tua  thesis. 

P.  1.  Quod  decipit  non  est  veritatis  criterium:  sed  memo¬ 
ria  decipit:  ergo  etc. 

2.  Ni  memoria  deciperet,  de  omnibus  apprehensis  recorda¬ 
remur:  sed  hoc  est  impossibile,  ergo  etc. 

3.  Scientia  debet  versari  circa  determinatum:  sed  memoria, 
prout  respicit  praeterita,  est  quid  indeterminatum,  ergo  etc. 

6. 

Sensus  communis  non  est  criterium  veritatis , 
ergo  falsa  tua  thesis. 

P.  1.  Consuetudines  populorum,  et  opiniones  sapientum  saepe 
sibi  adversantur;  sed  in  certaminibus  idearum,  non  est  certi¬ 
tudo;  ergo  sensus  communis  non  est  criterium  veritatis. 

2.  Veritas  refertur  aci  subiectum;  sed  subiectum  est  insta¬ 
bile:  ergo  et  instabilis  veritas. 

3.  Quod  non  stat  firmum,  est  opinio:  opinio  non  parit  cer¬ 
titudinem:  ergo  de  veritate  certi  esse  non  possumus. 

4.  Nil  est  certum  sine  demonstratione :  sed  demonstratio 
indiget  propositione :  propositio  non  demonstrat :  ergo  nihil 
certe  scire  possumus. 

EXERCITIA 

DISPUTATIONIS  SCHOLASTICAE  SUPER  METHAPHYSICAM  GENERALEM. 

1. 

Deus  potest  facere  impossibile ,  ergo  falsa  tua  thesis. 

P.  1.  Deus  potest  facere,  supra  quam  possumus  intelligere: 
ergo  etc. 

2.  Deus  potest  facere,  quod  sermo  docentis  significare  po¬ 
test:  ergo  etc. 

3.  Deus  de  trunco  potest  facere  vitulum:  ergo  etc. 

4.  Deus  de  non  ente  facit  ens:  ergo  de  uno  ente  potest  fa¬ 
cere  aliud :  ergo  etc. 

2. 

Deus  non  cognoscit  negationes ,  ergo  falsa  tua  thesis. 

P.  1.  Omne  nobilius  Deo  est  attribuendum ;  sed  quaedam 
melius  est  nescire,  quam  scire:  ergo  etc. 

2.  Intellectus  noster  non  intelligit  singularia :  ergo  multo 
minus  divinus. 

3.  Deus  dicitur  omnisciens  et  omnipotens:  sed  potentia  mali 
non  est  a  Deo:  ergo  nec  scientia. 

3. 

Nulla  est  essentiarum  cognitio ,  ergo  falsa  tua  thesis. 

P.  1.  Essentia  est  inexcogitabilis :  sed  quod  est  inexcogi¬ 
tabile,  non  est  cognoscibile;  ergo  etc. 

2.  Quidditas  rei  est  menti  impervia:  ergo  etc. 

3.  Quidditatis  cognitio  importat  cognitionem  perfectissi¬ 
mam:  sed  haec  non  est  in  homine:  ergo  etc. 

4. 

Nullum  est  discrimen  inter  causam  et  principium ,  ergo 

falsa  tua  thesis. 

P.  1.  Causa  dicit  initium  aeque  ac  principium:  ergo  causa 
et  principium  sunt  unum  et  idem. 

2.  Causa  est  aliquid  efficiens,  et  aliquid  efficiens  est  prin¬ 
cipium:  ergo  etc. 

3.  Idem  est  dicere  ex  effectu ,  tu  mihi  es  principium ,  tu 
mihi  causa;  et  hoc  sonat  idem,  ergo  etc. 

5. 

Effectus  est  sine  causa ,  ergo  falsa  tua  thesis. 

P.  1.  Effectus  dicit  aliquid  distinctum:  ergo  etc. 

2.  Effectus  dicit  quid  activum:  sed  activitas  est  a  se:  ergo  etc. 

3.  Effectus  vivit:  sed  vita  est  a  se:  ergo  etc. 

6. 

Nullis  rebus  creatis  inest  vis  agendi ,  ergo  falsa  tua  thesis. 

P.  1.  Res  creata  est  in  potentia:  ergo  etc. 

2.  Solus  actus  primus  habet  vim  agendi:  ergo  etc. 

3.  Si  res  creatae  haberent  vim  agendi,  essent  a  Deo  in- 
dependentes:  sed  hoc  absurdum:  ergo  etc. 

7. 

Detis  non  influit  in  omnem  creaturae  actionem , 
ergo  falsa  tua  thesis. 

P.  1.  Omnis  creatura  est  activa:  ergo  etc. 

2.  Sunt  actiones  malae :  sed  Deus  in  malum  non  potest ; 
ergo  etc. 

3.  Homo  est  libertate  praeditus;  sed  libertas  dicit  electio- 

nem;  electio  dicit  propriam  vim;  ergo  non  vim  divinam;  ergo 
Deus  etc. 

4.  Homo  saepe  fallit:  sed  Deus  est  falli  nescius :  ergo  etc. 

8. 

Accidentia  nequeunt  existere  sine  substantiis , 
ergo  falsa  tua  thesis. 

P.  1.  Accidens  dicit  aliquid  relativum  necessarium:  ergo  etc. 

2.  Accidens  est  id,  quod  non  est  sine  substantia:  ergo  etc. 

3.  Accidens  nihil  est,  sine  subiecto:  ergo  etc. 

4.  Si  stat  accidens  sine  substantia,  vana  est  omnis  cogni¬ 
tio  :  sed  hoc  absurdum :  ergo  etc. 

9. 

Spiritus  non  sunt  in  loco ,  ergo  falsa  tua  thesis. 

P.  1.  Incorporeum  non  est  in  loco:  sed  Angeli  sunt  incor¬ 
porei:  ergo  non  sunt  in  loco. 

2.  Locus  ad  locatum  dicit  contactum :  sed  contactus  spi- 
.  *  * 

ritibus  repugnat:  ergo  etc. 

3.  Locus  dicit  influentiam  super  locatum  :  sed  non  est  in¬ 
fluentia  corporis  super  spiritum:  ergo  etc. 

4.  Locus  dicit  potentiam  super  locatum :  sed  corpus  non 
potest  super  spiritum :  ergo  etc. 

5.  Omne  locatum  dicit  pondus  ad  locum :  sed  spiritus  non 
habent  pondus  :  ergo  etc. 

10. 

Nulla  est  unitas  privationis ,  ergo  falsa  tua  thesis. 

P.  1.  Unitas  privationis  dicit  simplicitatem  in  anima:  sed 
anima  variis  praedita  est  potentiis:  ergo  etc. 

2.  Anima  cogitat  tempus  praesens,  transactum,  et  futurum: 
sed  haec,  composita  sunt:  ergo  etc. 

3.  Simplicitas  rei  creatae  dicit  initium  :  initium  dicit  exi¬ 
tum:  exitus  compositionem;  ergo  etc. 

11. 

Ab  uno  nequeunt  esse  multa,  ergo*  falsa  tua  thesis. 

P.  1.  Unum  est  summe  simplex:  sed  simplex  excludit  mul- 

« 

titudinem:  ergo  etc. 

2.  Multitudo  dicit  compositionem:  ergo  etc. 

3.  Unum  dicit  aliquid  a  se,  individuum:  individuum  exclu¬ 
dit  multitudinem ;  ergo  ab  uno  nequeunt  esse  multa. 

12. 

In  rebus  est  falsitas,  ergo  falsa  tua  thesis. 

P.  1.  Imperfectio  dicit  falsitatem:  sed  res  sunt  imperfe¬ 
ctae:  ergo  in  rebus  est  falsitas. 

2.  Defectus  dicit  falsitatem,  sed  res  sunt  defectivae:  ergo  etc. 

3.  Saepe  falsitas  est  in  labiis  hominum:  ergo  in  rebus  ad- 
invenitur  falsitas. 

13. 

Malum  non  fundatur  in  bono,  ergo  falsa  tua  thesis. 

P.  1.  Arbor  bona  non  potest  fructus  malos  facere:  ergo  etc. 

2.  Cuius  causa  bona  est,  ipsum  quod  venit  a  causa  est  bo¬ 
num:  sed  malum  non  potest  esse  bonum:  ergo  etc. 

3.  Contrariorum  contrariae  sunt  causae:  sed  bonum  et  ma¬ 
lum  sunt  contraria:  ergo  malum  in  malo  fundatur :  ergo  etc. 

14. 

Permissio  mali  detrahit  summo  bono ,  ergo  falsa  tua  thesis. 

P.  1.  Malum  iniuriat  permittenti:  ergo  etc. 

2.  Qui  non  vetat,  vetare  cum  possit,  iubet:  ergo  etc. 

3.  Blasphemia  est  malum :  sed  Deus  non  impedit  blasphe- 
miam:  ergo  vult  malum. 

4.  Ex  malo  oritur  damnatio:  damnatio  non  impedita,  pu¬ 
gnat  cum  divina  bonitate:  ergo  etc. 

15. 

Omnium  aevi  aeternorum  est  unum  aevum , 
ergo  falsa  tua  thesis. 

P.  1.  Sicut  se  habet  tempus  ad  temporalia,  ita  aevum  ad 
aevi  aeterna;  sed  tempus  est  unum:  ergo  unum  est  aevum. 

2.  Maior  est  varietas  in  mutabilibus,  quam  in  immutabili¬ 
bus;  ergo  si  in  mutabilibus  unica  est  mensura,  hoc  et  etiam 
est  aevi  aeterni. 

16. 

Inter  aevum  et  tempus  est  aliud  mensurans, 

f 

ergo  falsa  tua  thesis. 

P.  1.  Inter  aevum  et  tempus,  sunt  principia  et  temporis  et 
aevi:  ergo  etc. 

2.  Tempus  mensurat  motum,  aevi  aeternum  mensurat  spi¬ 
ritus:  sed  inter  motum  et  spiritus  est  principium  regens  utrum¬ 
que:  ergo  etc. 

3.  Inter  tempus  et  aevi  aeternum  sunt  saecula:  ergo  etc. 

EXERCITIA 

DISPUTATIONIS  SCHOLASTICAE  SUPER  COSMOLOGIAM. 

1. 

Inter  Deum  et  mundum  nulla  est  distinctio , 
ergo  falsa  tua  thesis. 

P.  1.  Deus  est  substantia,  quae  omnia  amplectit:  ergo  etc. 

2.  Causa  est  in  effectu,  et  effectus  in  causa:  ergo  etc. 

3.  Deus  est  necessarius:  ergo  necessitate  agit;  ergo  effe¬ 
ctus  necessarius ;  ergo  effectus  in  causa ,  et  causa  in  effectu: 
ergo  etc. 

2. 

Creatio  non  est  mutatio  in  re  creata ,  ergo  falsa  tua  thesis \ 

P.  1.  Mutari  est  se  aliter  habere  nunc,  quam  prius:  atqui 
quod  creatur,  non  se  habet  aliter  nunc,  quam  prius:  ergo  etc. 

2.  Quod  non  fuit  aliquo  modo,  aliter  non  se  habuit:  sed 

creatio  non  fuit  prius  aliquo  modo:  ergo  non  se  habuit  aliter 
postea:  ergo  etc. 

3.  Omnis  mutatio  est  perfectio  entis  in  potentia:  sed  crea¬ 
tio  nil  supponit:  ergo  creatio  non  est  mutatio  etc. 

4.  Omnis  mutatio  fundatur  super  aliquid :  sed  aliquid  non 
fuit  in  creatione:  ergo  etc. 

3. 

Inter  Creatorem  et  creaturam  est  medium. 

P.  1.  Sicut  se  habet  generari  ad  generatum,  et  fleri  ad  fa¬ 
ctum:  ita  creari  ad  creatum;  sed  fleri  est  medium  inter  fa¬ 
cientem  et  factum:  ergo  creari  est  medium  inter  Creatorem 
et  creaturam. 

2.  Quod  creatur  est  creatura,  quo  creatur  est  creatio:  ergo 
sunt  duo:  ergo  etc. 

3.  Quod  transit  non  est  idem  cum  eo,  quod  permanet:  sed 
permanet  creatura,  et  actio  creationis  transit:  ergo  sunt  tria. 

4.  Creatio  est  via  ad  ens:  sed  via  supponit  exitum  et  ter¬ 
minum:  ergo  etc, 

4. 

Mundus  est  aeternus ,  ergo  falsa  tua  thesis. 

P.  1.  Est  aeternum,  quod  non  habuit  principium:  sed  ma¬ 
teria  non  habuit  principium:  ergo  etc. 

2.  Effectus  est  similis  causae:  ergo  materia  similis  Deo:  ergo 
aeterna ;  ergo  etc. 

3.  A  pulcherrimo  non  procedit  tenebrosum,  sicut  a  luce 
non  procedit  nox:  ergo  etc. 

4.  Artifex  nequit  producere  quod  non  cognoscit ,  sed  res 
cognoscitur  per  creationem,  et  cognitio  est  aeterna;  ergo  etc. 

5.  Creatio  est  accidens,  accidens  non  est  sine  substantia , 
ergo  si  est  creatio,  est  materia  ingenita :  ergo  aeterna. 

6.  Posita  causa,  ponitur  effectus;  sed  Deus  ab  aeterno  est 
causa;  ergo  et  effectus. 


494 


APPENDIX 


7.  Deus  est  causa  sufficiens:  ergo  etc. 

8.  Quod  incipit  agere  exit  in  actum,  exitus  dicit  motum  in 
agente:  ergo  Deus  mutatur :  sed  hoc  falsum:  ergo  mundus  est 
aeternus. 

5. 

Deus  non  creavit  propter  bonitatem ,  ergo  falsa  tua  thesis. 

P.  1.  Creatio  est  in  hominis  utilitatem:  ergo  etc. 

2.  Ille  est  finis  principalior,  quem  efficiens  magis  intendit: 
sed  Deus  magis  intendit  hominis  utilitatem,  quam  suam;  ergo  etc. 

3.  Ille  finis  potior ,  quem  res  condita  magis  appetit :  sed 
creatura  magis  appetit  sua  utilitatem;  ergo  etc. 

4.  Deus  erat  tam  bonus  ante,  quam  post  creationem;  ergo  etc. 

5.  Deus  non  agit  frustra;  ergo  etc. 

6. 

Deus  non  potuit  mundum  facere  meliorem,  quoad  substantiam 
partium  integrantium ,  ergo  falsa  tua  thesis. 

P.  1.  Deus  est  optimus:  ergo  etc. 

2.  Deus  optime  operatur:  ergo  etc. 

3.  Substantia  partium  integrantium  est  optima:  ergo  etc. 

4.  Substantia  vel  est  optima,  vel  non ;  si  non,  Deus  est  de¬ 
ficiens;  si  sic,  habeo  propositum;  ergo  etc. 

7. 

Deus  non  potuit  mundum  facere  meliorem 
quoad  proprietates  partium  integrantium,  ergo  etc. 

P.  1  Optimi  est  optima  operatio :  sed  optimo  nil  melius : 
ergo  etc. 

2.  Aut  Deus  potuit  facere  optima,  aut  non,  aut  non  voluit; 
potuit  ergo  fecit;  non,  ergo  deficit:  non  voluit,  ergo  invidus; 
sed  haec  ultima  sunt  absurda:  ergo  stat  primum:  ergo  etc. 

3.  Agens  ex  toto  optime  operatur;  sed  Deus  ex  toto  agit: 
ergo  optime:  ergo  etc. 

4.  Bonum  est  sui  diffusivum,  et  magis  bonum,  est  magis  dif- 
fusivum,  et  optimum,  optime  diffusivum;  sed  talis  est  Deus; 
ergo  etc, 

8. 

Deus  potuit  facere  mundum  meliorem 

quantum  ad  partium  ordinem,  ergo  falsa  tua  thesis. 

P.  1.  Ordo  praesens  est  linitus ;  ergo  etc. 

2.  Deus  potuit  melius  mundum  ordinare;  ergo  etc. 

3.  Melior  est  ordo,  in  quo  nulla  cadit  inordinatio,  quam  in 
quo  cadit:  sed  in  universo  sunt  inordinata;  ergo  etc. 

4.  Quod  propinquius  est  fini,  melius  est  ordinatum:  ergo  o- 
mnia  sunt  coniuncta  fini :  ergo  omnes  salvantur ;  sed  hoc  non 
accidit;  ergo  etc. 

5.  Bonitas  ordinis  est  ex  bonitate  partium;  sed  partium 
proprietates  possunt  esse  meliores;  ergo  etc. 

9. 

Materia  non  est  una  in  omnibus,  ergo  falsa  tua  thesis. 

P.  1.  Materia  angeli  non  est  eadem  hominis ;  ergo  etc. 

2.  Quae  dividuntur  non  sunt  unius:  sed  materia  hominis,  ab 
angeli  materia  dividitur;  ergo  etc. 

3.  Angelus  est  ad  lucem,  materia  corporum  est  ad  tene¬ 
bras;  ergo  etc. 

4.  Creatio  non  est  ad  esse,  sed  ad  essentiam:  ergo  ubi  va¬ 
riantur  essentiae,  variatur  et  materia;  ergo  etc. 

5.  Esse  simpliciter  unum  in  pluribus,  est  solius  Dei;  ergo 
hoc  non  competit  materiae ;  ergo  etc. 

10. 

In  angelo  nulla  est  materia,  ergo  falsa  tua  thesis. 

P.  1.  Angelus  est  spiritus:  ergo  etc. 

2.  Materia  dicit  quantitatem ;  sed  angelus  non  habet  quan¬ 
titatem:  ergo  nec  materiam. 

3.  Materia  est  composita,  angelus  est  simplex;  ergo  etc. 

11. 

In  homine  non  est  imago  Dei ,  ergo  falsa  tua  thesis. 

P.  1.  Imago  dicit  similitudinem :  sed  nulla  est  similitudo 
inter  Deum  et  hominem;  ergo  etc. 

2.  Imago  dicit  identitatem:  sed  nulla  est  identitas  hominis 
cum  Deo:  ergo  etc. 

3.  Imago  dicit  convenientiam :  sed  nulla  est  convenientia 
hominis  cum  Deo:  ergo  etc. 

4.  Imago  dicit  figuram:  sed  Deus  non  est  figurabilis;  ergo  etc. 

5.  Homo  est  finitus,  Deus  infinitus ;  ergo  etc. 

12. 

Corpus  est  inutile,  ergo  falsa  tua  thesis. 

P.  1.  Est  inutile  quod  nec  Deo,  nec  homini  iuvat;  ergo  etc. 

2.  Corpus  est  mutum:  ergo  non  glorificat  Deum;  ergo  etc. 

3.  Corpus  est  impedimentum  homini  ad  bene  speculandum; 
ergo  etc. 

13. 

Diversitas  morum  causatur  a  plagis  et  locis; 
ergo  falsa  tua  thesis. 

P.  1.  Plaga  lenis  invitat,  et  attrahit  ad  voluptatem:  ergo  etc. 

2.  Asiatici  sunt  molles:  ergo  etc. 

3.  Ignobilia  per  nobiliora  diriguntur:  ergo  etc. 

4.  Ni  corpora  influerent  in  animum,  essent  inutilia;  sed  Deus 
nihil  agit  frustra:  ergo  etc. 

14. 

Animalia  non  sunt  propter  hominem,  ergo  falsa  tua  thesis. 

■ 

P.  1.  Eo  se  habet  finis,  quo  principium;  sed  principium  a- 
nimalium  est  Deus;  ergo  et  finis;  ergo  propter  Deum;  ergo  etc. 

2.  Animalia  sunt  ad  esum  et  vestimentum :  sed  si  homo 
stetisset,  his  non  indiguisset:  ergo  aut  frustra,  aut  non  propter 
hominem;  ergo  etc, 


EXERCTTIA  DISPUTATIONIS  SCHOLASTICAE.  497 

3.  Quod  nocet,  non  est  pro  homine:  sed  animalia  nonnulla 
nocent:  ergo  etc. 

4.  Quod  dehonestat  habitationem,  non  est  ad  ornamentum; 
sed  bestiae  dehonestant  hominis  habitationem:  ergo  etc. 

15. 

Nullus  est  Angelus;  ergo  falsa  tua  thesis. 

P.  1.  Angelus  est  fictio  mentis :  sed  fictio  non  est  realis : 
ergo  etc. 

2.  Angelus  est  quid  subiectivum:  ergo  non  habet  realita- 
;  tem  obiectivam:  ergo  etc. 

3.  Ratio  ordinis  est  pure  mentalis:  ergo  etc. 

4.  Angelum  nemo  vidit  unquam:  ergo  etc. 

5.  Quod  est  inutile,  non  existit:  ergo  etc. 

6.  Est  inutile  quod  redundat;  sed  Angeli  redundant:  ergo  etc. 

7.  Sine  Angelis,  Deus  ad  hominem  loquitur;  ergo  etc. 

8.  Deus  est  ubique  praesens :  ergo  vana  missio  Angeli ; 
ergo  etc. 

|  16. 

Non  est  Angelus  ad  custodiam  hominis; 
ergo  falsa  tua  thesis. 

P.  1.  Cui  nulla  potest  fieri  violentia,  nulla  indiget  custo- 
|  dia:  sed  homo  non  violentatur:  ergo  etc. 

2.  Quo  paucioribus  auxiliis,  quis  triumphat,  eo  gloriosior ; 

;  ergo  gloriosius  est  homini  vincere  diabulum  per  se;  ergo  ca¬ 
rentia  Angelorum  auget  gloriam  hominis:  ergo  etc. 

3.  Maior  est  qui  recumbit,  quam  qui  ministrat:  ergo  homo 
maior  Angelo:  sed  hoc  absurdum:  ergo  etc. 

4.  Perfectus  custos  non  indiget  subalternis :  sed  Deus  est 
|  perfectus  custos:  ergo  superflua  est  custodia  Angelorum. 


V.  BASILI1. 

17. 

Stante  homine ,  nullus  fuisset  Angelus  ad  eius  custodiam 
deputatus;  ergo  falsa  tua  thesis. 

p.  1.  Angelus  est  custos  propter  defectum;  sed  in  homine 
innocente  nullus  fuisset  defectus;  ergo  etc. 

2.  Homo  innocens  aequiparatur  Angelo:  ergo  ut  Angelus, 
homo  non  indiget  custodia:  ergo  etc. 

3.  Custodia  dicit  praesidentiam :  sed  anima  humana  solus 
Deus  est  maior:  ergo  etc. 

18. 

In  mundo  non  est  ordo;  ergo  falsa  tua  thesis. 

P.  1.  In  re  ordinata  nulla  est  deordinatio :  sed  in  mundo 
sunt  multae  deordinationes:  ergo  etc. 

2.  In  mundo  sunt  peccata;  sed  peccatum  est  deordinatio: 
ergo  etc. 

3.  In  mundo  multa  sunt  casualia:  sed  casuale  ordini  repu¬ 
gnat:  ergo  etc. 

4.  In  mundo  sunt  monstruosa;  sed  monstruosum  repugnat: 
ergo  etc. 

5.  In  mundo  sunt  damnosa  et  inutilia:  ergo  etc. 

19. 

Miraculum  non  est  possibile;  ergo  falsa  tua  thesis. 

P.  1.  Quod  repugnat,  non  est  possibile;  ergo  etc. 

2.  Repugnat,  quod  legibus  adversatur;  ergo  etc. 

3.  Repugnat,  quod  est  contra  sapientiam  Dei;  ergo  etc 

4.  Qui  mutat  leges,  dicit  se  errasse;  ergo  etc. 

5.  Leges  naturae  sunt  fixae ;  ergo  mutari  nequeunt. 

6.  Quod  Deus  statuit,  nequit  mutari ;  ergo  etc. 

7.  Mutatio  legis  dicit  mutationem  imperantis ;  ergo  etc. 

8.  Leges  sunt  ad  bonum  commune ;  ergo  etc. 

20. 

Deus  non  est  sola  causa  miraculi ;  ergo  falsa  tua  thesis. 

P.  1.  Miraculum  est  id,  quod  contingit  ultra  facultatem,  et 
spem  admirantis;  sed  sunt  plurima,  quae  nostra  aetate  eve¬ 
nerunt,  ultra  spem  admirantis;  ergo  etc. 

2.  Phoenomena  electrica,  magnetica  et  optica,  si  accidis¬ 
sent,  temporibus  anteactis ,  fuissent  ultra  spem  admirantium 
patrum;  ergo  etc. 

3.  Daemones  possunt  miracula  patrare;  ergo  etc. 

4.  Daemones  possunt  novas  rerum  formas  inducere;  ergo  etc. 

5.  Mesmeristae  faciunt  miracula;  ergo  etc. 

6.  Mesmeristae  futura  praedicunt,  corpora  movent,  sine  me¬ 
diis,  interna  detegunt;  ergo  etc. 

7.  Malefici  in  Aegypto  mutaverunt  virgam  in  serpentem  ; 
ergo  etc. 

8.  Nulla  est  religio,  quae  sua  non  iactet  miracula,  ergo  etc. 

9.  Claudia  vestalis ,  Esculapius ,  Apollonius  Tianaeus,  Eu- 
tichianus ,  Novatianus  ,  Vespasianus  fecerunt  miracula ;  ergo 
Deus  non  est  sola  causa  miraculi. 

EXERCITIA 

DISPUTATIONIS  SCHOLASTICAE  SUPER  ANTHROPOLOG1AM. 

1. 

Anima  non  est  simplex;  ergo  falsa  tua  thesis. 

P.  1.  Indivisibilitas  non  est  argumentum  simplicitatis  ani¬ 
mae;  ergo  etc. 

2.  Gravitas,  vis  motrix,  et  caetera  huiusmodi  sunt  indivi¬ 
sibilia,  et  tamen  sunt  corpora;  ergo  etc. 

3.  Perceptio  et  perceptum  sunt  eiusdem  naturae :  sed  per¬ 
ceptum  est  extensum;  ergo  extensa  perceptio;  ergo  etc. 

4.  Quidquid  recipitur,  recipitur  per  modum  recipientis:  sed 
anima  recipitur  in  corpore ;  ergo  etc. 

5.  Anima  non  potest  movere  corpus  ni  tangat;  sed  tactus 
est  corporum;  ergo  etc. 

6.  Spiritibus  nihil  resistit;  sed  plurima  resistunt  animae; 
ergo  etc. 

7.  Anima  subit  corporis  vices:  iuvenescit  enim  et  senescit; 
ergo  sunt  eiusdem  naturae:  ergo  anima  non  est  simplex. 

2. 

Animae  hominum  sunt  una  numero ;  ergo  falsa  lua  thesis. 

p.  1.  Una  anima  potest  perficere  diversa  membra;  ergo 
diversa  corpora:  ergo  etc. 

2.  Plus  assimilantur  duorum  hominum  corpora,  quam  di¬ 
versa  membra;  ergo  etc. 

3.  Anima  intellectiva  est  universalis,  sive  ad  universalia; 
sed  quod  ad  universalia,  plurima  amplectit;  ergo  plura  corpora. 

4.  Diversorum  animae  hominum  idem  intelligunt;  ergo  etc. 

5.  Officium  animae  est  dirigere  corpus;  ergo,  cum  nihil  sit 
otiosum,  dissoluto  corpore,  anima  aliud  vivificat;  ergo  non  in- 
dividuatur:  ergo  est  una. 

3. 

Anima  non  est  tota  in  toto  corpore;  ergo  falsa  tua  thesis. 

P.  1.  Compresso  vel  putrefacto  cerebro ,  sensationes  defi¬ 
ciunt;  ergo  anima  est  in  cerebro;  ergo  etc. 

2.  Anima  est  in  corpore  organico;  sed  omnis  corporis  pars 
non  est  organica:  ergo  anima  est  solum  in  organis,  ergo  etc. 

3.  Si  anima  esset  tota  in  toto,  crescente  corpore,  cresceret 
et  ipsa,  et,  minuente  corpore,  minueret  et  ipsa;  sed  hoc  est 
absurdum:  ergo  etc. 

4.  Quod  est  totum  in  uno,  non  est  totum  in  altero;  ergo 
si  anima  est  in  una  parte,  non  est  in  alia;  ergo  etc. 

4. 

Anima  creata  est  ante  corpus;  ergo  falsa  tua  thesis. 

P.  1.  Corpus  humanum  non  est  nisi  per  animam ;  ergo  a- 
nima  fuit  tempore  prius,  quam  corpus;  ergo  etc. 

2.  Anima  se  habet  ad  corpus,  sicut  aevum  ad  tempus;  sed 
aevum  est  prius  tempore;  ergo  etc. 

3.  Absolutum  est  ante  dependens;  sed  anima  quoad  corpus 
habet  rationem  absoluti;  ergo  est  ante  corpus. 

4.  Inter  corpus  et  spiritum  maior  est  distantia,  quam  in¬ 
ter  corpora  miscibilia;  sed  miscibilia  separatim  producuntur; 
ergo  etc. 

5.  Tanto  prius  debet  aliquid  produci,  quanto  magis  se  ap¬ 
propinquat  Deo;  sed  anima  magis  se  appropinquat  Deo,  quam 
corpus;  ergo  etc. 

5. 

Anima  rationalis  est  ex  traduce;  ergo  falsa  tua  thesis. 

P.  1.  Actus  generandi  est  entis  completi;  sed  homo  est  ens 
completum;  ergo  generat  totum;  ergo  etc. 

2.  Ens  completum  est  illud,  quod  potest  generare  sibi  si¬ 
mile  ;  sed  talis  est  homo;  ergo  etc. 

3.  Forma  naturalis  habet  potentiam  se  multiplicandi;  ergo  etc. 

4.  Vis  generati va  residet  penes  animam ;  ergo  si  caro  est 
ex  carne,  multo  fortius  anima  est  ex  traduce;  ergo  etc. 

5.  Perfectior  generans  est  homo  quam  brutum ;  sed  bru¬ 
tum  generat  tum  quoad  animam,  tum  quoad  corpus;  ergo  etc. 

6.  Aut  anima  est  per  propagationem, aut  per  creationem; 
si  per  propagationem  est  ex  traduce  ;  si  per  creationem,  sicut 
Deus  adultero  non  dat  gratiam  in  adulterio ;  sic  nec  animam 
per  adulterium:  sed  hoc  non  accidit;  ergo  etc. 

7.  Nihil  vivit,  nisi  per  animam :  sed  semen  est  vivum  ;  a- 
nima  igitur  est  in  semine. 

6. 

Anima  sensitiva  est  a  generante;  ergo  falsa  tua  thesis. 

P.  1.  Anima  belluina  est  a  generante ;  ergo  solus  intelle¬ 
ctus  est  a  Deo. 

2.  Anima  sensitiva  pendet  a  corpore  in  vivendo ;  ergo  et 
in  nascendo. 

3.  Prius  est  animal,  quam  equus;  ergo  a  pari  prius  est  sen¬ 
sibilis,  quam  intellectualis;  ergo  etc. 

4.  Embryon  prius  nutritur,  et  sentitur,  quam  perficiatur  ani¬ 
ma  rationali ;  ergo  sensitiva  prius  est,  quam  intellectualis  ; 
ergo  etc. 

7. 

Anima  non  est  immortalis ;  ergo  falsa  tua  thesis. 

P.  1.  Anima  vivit  cum  corpore;  ergo,  dissoluto  corpore,  in¬ 
terit  et  anima. 

2.  Cessante  fine  entis,  cessat  ens;  sed  finis  animae  est  in¬ 
formatio  corporis:  ergo  etc. 

3.  Quod  est  ex  nihilo,  tendit  in  nihilum;  sed  anima  est  ex 
nihilo;  ergo  in  nihilum  tendit;  ergo  etc. 

4.  Si  anima  esset  immortalis  mors  non  esset  timenda;  sed 
homines  timent  mortem;  ergo  etc. 

5.  Virtus  est  sibi  praemium,  vitium  sibi  poena;  ergo  non 
indiget  altera  vita;  ergo  etc. 

6.  Desiderium  vivendi  non  est  argumentum  ad  immorta¬ 
litatem,  sicut  desiderium  divitiarum  non  est  argumentum  ad 
divitias ;  ergo  etc. 

7.  Meritum  humanum  est  linitum ;  ergo  finitum  et  prae¬ 
mium  ;  ergo  etc. 

8.  Illud  est  possibile  quod  non  repugnat;  sed  non  repugnat 
quod  animae  adnihilentur  post  sufficiens  praemium;  ergo  etc. 

9.  Culpa  est  finita;  ergo  et  finita  poena;  ergo  etc. 

10.  Misericordia  Dei  est  infinita;  ergo  damnatis  potest  re¬ 
mittere  peccata ;  ergo  etc. 

11.  Voluntas  damnati  est  libera;  ergo  se  potest  retrahere 
a  peccato ;  ergo  etc. 

12.  Poena  inutilis  est  iniusta ;  sed  poena  aeterna  est  inu¬ 
tilis;  ergo  iniusta. 

8. 

Vera  est  doctrina  vitalismi ;  ergo  falsa  tua  thesis. 

P.  1.  In  homine  duplex  est  homo;  ergo  etc. 

2.  Dicitur  communiter  corpus  humanum ,  anima  humana ; 
ergo  etc. 

3.  Quae  sibi  adversantur  non  sunt  eiusdem ;  sed  rationale 
et  sensitivum  sibi  adversantur;  ergo  etc. 

4.  Homo  potest  carere  intelligentia ,  quin  amittat  vitam  ; 
ergo  etc. 

5.  In  cadavere  animalis,  et  in  nervis  amputatis,  etiam  sine 
anima  datur  vita ;  ergo  etc. 

9. 

Nulla  est  species  sensibilis;  ergo  falsa  tua  thesis. 

P.  1.  Species  sensibilis  est  immaterialis,  res  sensibilis  ma¬ 
terialis  ;  sed  materia  nequit  dare  quod  non  habet ;  ergo  etc. 

2.  Simile  simili  cognoscitur;  ergo  per  species  immateriales 
cognosci  nequit  materiale ;  ergo  etc. 

3.  Corpus  non  agit  in  spiritum;  ergo  etc. 

4.  Corpus  est  materiale;  ergo  producere  nequit  speciem 
immaterialem ;  ergo  etc. 

10. 

Nulla  est  species  intelligibilis ;  ergo  falsa  tua  thesis. 

P.  1.  Species  intelligibilis  est  incorporea:  phantasma  est 
materiale;  sed  materia  non  dat  intellectum ;  ergo  etc. 

2.  Natura  rei  mutari  nequit;  ergo  nec  phantasma  in  spe¬ 
ciem  intelligibilem ;  ergo  etc. 

3.  Particulare  nequit  dare  universale ;  sed  phantasma  est 
particulare;  ergo  non  potest  dare  universale;  ergo  nec  species 
intelligibiles :  ergo  etc. 

4.  Intellectus  priusquam  sibi  species  efformet  intelligibiles, 
aut  cognoscit  rem,  aut  non  cognoscit;  sed  nequit  cognoscere, 
esset  enim  cognitio  ante  cognitionem;  ergo  non  cognoscit,  quia 
intellectus  non  valetsibi  effingere  species,  quas  ignorat:  ergo  etc. 

11. 

Intelletus  possibilis  non  differt  ab  agente ; 
ergo  falsa  tua  thesis. 

P.  1.  In  perpetuis  non  differt  esse  et  posse;  sed  intellectus 
est  perpetuus:  ergo  etc. 

2.  Perpetuitas  dicit  darationem;  duratio  dicit  actum;  ergo 
intellectus  est  actualis,  non  possibilis:  ergo  etc. 

3.  In  imaginatione  unus  est  actus;  ergo  est  unus  actus  in 
intellectu ;  ergo  etc. 

4.  Imaginatio  est  una :  ergo  etc. 

5.  Oculus  cati  suscipit  speciem  et  facit:  ergo  pari  ratione 
intellectus  agens  et  possibilis:  sed  in  cato  est  unus  actus;  ergo 
fortius  unus  intellectus  in  homine :  ergo  etc. 

6.  Intellectus  possibilis  aut  intelligit,  aut  non.  Si  non ,  non 
est  intellectus,  si  sic,  est  agens :  ergo  etc. 

12. 

In  homine  non  est  lumen  intellectuale:  ergo  falsa  tua  thesis. 

P.  1.  Lumen  intellectuale  dicit  actum ;  actus  dicit  Deum  : 
ergo  etc. 

2.  Actui  secundo  si  est  lumen  commune,  dicit  in  omnibus 
luminis  aequalitatem  ;  sed  hoc  contrarium  est  experientiae ; 
ergo  etc. 

3.  Lumen  intellectuale  aut  est  a  se ,  aut  ab  alio ;  si  est  a 
se,  est  Deus;  si  ab  alio,  est  compositum:  ergo  etc. 

4.  Lumen  intellectuale  dicit  infallibilitatem;  sed  homo  est 
fallibilis:  ergo  etc. 

5.  Lumen  intellectuale  dicit  constantiam  virtutis ;  sed  in 
homine  nulla  est  virtutis  constantia;  ergo  etc. 

6.  Si  omnibus  inesset  lumen  intellectuale,  nullae  essent 
quaestiones;  sed  multae  sunt  inter  homines  quaestiones:  ergo  etc. 

7.  Uniformitas  est  in  materialibus ;  ergo  fortius  in  ratio¬ 
nalibus;  sed  ita  non  evenit :  ergo  etc. 

13. 

Homini  non  est  connaturale  cognoscere : 
ergo  falsa  tua  thesis. 

P.  1.  Quod  est  connaturale  non  mutat:  ergo  etc. 

2.  Quod  est  connaturale  non  amittitur;  sed  aliquando  lu¬ 
men  naturale  amittitur:  ergo  etc. 

3.  Quod  est  connaturale  semper  est  in  verum;  sed  cogno¬ 
scens  aliquando  est  in  falsum  :  ergo  etc. 

\  4.  Quod  est  a  natura  semper  agit;  sed  cognoscens  aliquando 
cognoscit,  aliquando  non ;  ergo  etc. 

5.  Cognoscere  est  vivere;  sed  vivere  est  a  Deo;  ergo  a  Deo 
est  cognoscere;  ergo  homini  non  est  connaturale  cognoscere: 
ergo  etc. 

14. 

Homo  Deum  intuitur :  ergo  falsa  tua  thesis. 

P.  1.  Deus  est  lux :  sed  lux  non  habetur  nisi  per  intuitio- 
nem  :  ergo  etc. 

2.  Verum  non  videtur  nisi  ubi  est:  sed  verum  non  est  nisi 
in  Deo :  ergo  etc. 

3.  Intelligere  lucere  est:  sed  lux  dicit  intuitionem:  ergo  etc. 

4.  Sicut  de  sole  exit  unde  sol  videri  possit;  ita  de  Deo  di¬ 
cendum  est ;  ergo  a  Deo  est  visio :  ergo  etc. 

5.  Scibile  est  necessarium ;  ergo  divinum :  ergo  a  Deo. 

6.  Omne  iniudicabile  est  super  iudicabile;  sed  lux,  qua  iu- 
dicamus,  est  iniudicabilis;  ergo  super  iudicabile;  ergo  est  Deus: 
ergo  etc. 

7.  Omne  infallibile  est  super  fallibile;  sed  lux,  qua  cogno¬ 
scimus,  non  fallit ;  ergo  est  Dei :  ergo  etc. 

8.  Sicut  Deus  est  causa  essendi,  ita  est  ratio  intelligendi ; 
ergo  nihil  intelligi  potest  sine  Deo ;  ergo  etc. 

9.  Nullum  defectivum  cognoscitur  nisi  per  perfectum :  sed 
perfectus  solus  Deus:  ergo  per  solum  Deum  cognoscitur;  ergo  etc. 

10.  Quo  se  habet  affectus  ad  bonum,  eo  est  intellectus  ad 
verum;  sed  bonum  est  a  Deo;  ergo  a  Deo  est  intellectus;  ergo 
a  Deo  intelligere  :  ergo  etc. 

15. 

Intellectus  et  voluntas  non  differunt;  ergo  falsa  tua  thesis. 

P.  1.  Intellectus  est  ad  verum,  voluntas  ad  bonum;  sed  ve¬ 
rum  et  bonum  convertuntur :  ergo  etc. 

2.  Intellectus  speculativus  fit  per  voluntatem  practicus : 
ergo  etc. 

3.  Extensio  non  variat  potentiam;  ergo  sunt  idem  et  unum 
potentia  cognitiva  et  motiva :  ergo  etc. 

4.  Potentiae  differunt  per  obiecta;  sed  obiectum  voluntatis 
idem  est  ac  intellectus :  ergo  non  differunt. 

5.  Lumini  et  calori  correspondent  intellectus  et  voluntas ; 
sed  lumen  et  calor  sunt  unius  potentiae  :  ergo  unius  potentiae 
intellectus  et  voluntas. 

6.  Optimum  rei  est  unitas;  sed  anima  est  optima;  ergo  est 
una;  ergo  voluntas  et  intellectus  non  differunt. 

16. 

Voluntas  est  etiam  brutorum;  ergo  falsa  tua  thesis. 

P.  1.  Voluntatis  est  eligere  bonum,  et  fugere  malum  ;  sed 
bruta  haec  faciunt;  ergo  etc. 

2.  Animalia  faciunt  opposita :  ergo  etc. 

3.  Animalia  refraenantur:  ergo  etc. 

4.  Animalia  moventur  a  principio  intrinseco  :  ergo  etc. 

5.  Animalia  quoad  futurum  sunt  provvida :  ergo  etc. 

6.  Quaedam  animalia  sunt  indomita;  ergo  etc. 

17. 

Voluntas  non  est  libera;  ergo  falsa  tua  thesis. 

P.  1.  Quod  est  liberum  movetur  a  se;  sed  anima  movetur 
a  Deo:  ergo  etc. 

2.  Quod  aliquis  necessario  vult,  non  est  liberum;  sed  vo¬ 
luntas  necessario  vult  bonum  :  ergo  etc. 

3.  Qui  vult  finem,  necessario  vult  media;  sed  voluntas  ne¬ 
cessario  vult  felicitatem  ;  ergo  et  media :  ergo  etc. 

4.  Voluntas  sequitur  iudicium ;  sed  iudicium  est  necessa¬ 
rium  ,  sive  ex  necessitate :  ergo  etc. 

5.  Inter  aequalia  non  datur  electio:  ergo  etc. 

18. 

Liberum  arbitrium  non  amplectit  rationem  et  voluntatem : 

ergo  falsa  tua  thesis. 

P.  1.  Liberum  arbitrium  non  cogitur ,  sed  cogitur  ratio ; 
ergo  liberum  arbitrium  rationem  non  amplectit. 

2.  Ratio  est  eorum,  quae  non  sunt  a  nobis:  liberum  arbi¬ 
trium  est  eorum ,  quae  a  nobis  sunt ;  ergo  in  plus  se  exten¬ 
dit  ratio,  quam  liberum  arbitrium  :  ergo  etc. 

3.  Voluntas  appetit  impermutabiliter ,  liberum  arbitrium 
permutabiliter  :  ergo  etc. 

4.  Voluntas  est  possibilium  et  impossibilium ,  liberum  ar¬ 
bitrium  possibilium:  ergo  etc. 

5.  Ex  duabus  potentiis  nunquam  fit  una;  sed  ratio  et  vo¬ 
luntas  sunt  duae  potentiae  ;  ergo  ex  his  non  fit  una  :  ergo  etc. 

19. 

Liberum  arbitrium  non  est  necessariorum ; 
ergo  falsa  tua  thesis. 

P.  1.  Liberum  arbitrium  est  ad  futura;  sed  futura  sunt 
contingentia :  ergo  etc. 

2.  Liberum  arbitrium  dicit  consilium;  sed  consilium  non 
est  in  necessariis :  ergo  etc. 

3.  Liberum  arbitrium  dicit  indifferentiam  ad  faciendum,  \el 
non :  ergo  dicit  contingens. 

4.  Necessarium  et  voluntarium  opponuntur;  ergo  in  neces¬ 
sariis  nequit  esse  liberum  arbitrium. 

20. 

Liberum  arbitrium ,  secundum  quod  liberum , 
est  in  malum;  ergo  falsa  tua  thesis. 

P.  1.  De  nullo  quis  vituperatur  aut  laudatur,  nisi  de  illo 
quod  est  a  libero  arbitrio:  sed  homo  laudatur  virtutem  adhi¬ 
bens,  et  vituperatur  peccaris;  ergo  peccatum  est  a  libero  ar¬ 
bitrio:  ergo  etc. 

2.  Liberi  arbitrii  est  eligere:  electio  est  in  bonum  vel  ma¬ 
lum;  bonum  est  a  ratione;  ergo  malum  a  libero  arbitrio  ut  li¬ 
bero  :  ergo  etc. 

3.  Potestas  rationalis  est  ad  opposita;  sed  liberum  arbi¬ 
trium  est  potestas  rationalis ;  ergo  ad  opposita,  ergo  ad  bo¬ 
num  et  malum :  ergo  etc. 

4.  Liberum  arbitrium  potest  facere  malum,  aut  a  se,  aut  ab 
alio;  ab  alio  non,  non  enim  esset  liberum;  ergo  a  se  ipso:  ergo  etc. 

21. 

Homo  ab  intrinseco  cogi  potest ;  ergo  falsa  tua  thesis. 

P.  1.  Homo  potest  violentari :  ergo  etc. 

2.  Maior  virtus  potest  in  minorem  ;  sed  maior  est  virtus 
angelica,  quam  humana :  ergo  etc. 

3.  Virtus  potest  privari  actu:  ergo  etc. 

4.  Sicut  se  habet  intellectus  ad  verum,  ita  se  habet  affe¬ 
ctus  ad  bonum ;  sed  intellectus  compellitur  ad  verum ;  ergo 
et  liberum  arbitrium  ab  bonum. 

5.  Causa  inducens  iterata  parit  necessitatem ;  ergo  libe¬ 
rum  arbitrium  ab  habitu  necessitatur  :  ergo  etc. 

22. 

Liberum  arbitrium  cogitur  a  Beo;  ergo  falsa  tua  thesis. 

P.  1.  Causa  prima  potest  cogere  secundam :  ergo  etc. 

2.  Causa  prima  est  omnipotens;  ergo  omnia  potest:  ergo  etc. 

3.  Homo  potest  cogere  brutum ;  ergo  fortius  Deus  potest 
cogere  liberum  arbitrium. 

23. 

Deus  rebus  praescitis  necessitatem  imponit; 
ergo  falsa  tua  thesis. 

P.  1.  Quae  praescivit  Deus,  necesse  est  futura  esse:  ergo  etc. 

2.  Quod  Deus  praescit,  est  verum:  ergo  etc. 

3.  Quod  Deus  praescivit,  aut  evenire  debet,  aut  non;  si  non, 
fallit  Deus;  si  sic,  necessitatur  homo;  ergo  etc. 

4.  Omne  aeternum  est  necessarium :  sed  Deus  est  aeter¬ 
nus;  ergo  necessario  scit:  ergo  etc. 

5.  Omne  immutabile  est  necessarium:  sed  Deus  est  immu¬ 
tabilis;  ergo  etc. 

24. 

Deus  debuit  facere  hominem  impeccabilem; 
ergo  falsa  tua  thesis. 

P.  1.  Optimi  est  optima  adducere;  sed  melior  est  natura 
quae  non  possit,  quam  quae  possit  peccare:  ergo  etc. 

2.  Summae  liberalitatis  est  dona  velociter  dare:  eigo,  cum 
Deus  fecit  hominem,  debuit  ei  dare  dona,  ut  non  peccaret; 
ergo  etc. 

3.  Maioris  sapientiae  est,  scire  mala  praecavere,  quam  re¬ 
medium  exhibere  post  facta:  ergo  etc. 

4.  Divinae  potentiae  dignior  est  operatio  subita,  quam  suc¬ 
cessiva  ;  ergo  subito  etc. 

25. 

Deus  non  debuit  permittere  hominem  impugnari, 
ergo  falsa  tua  thesis. 

P.  1.  Qui  permittit  malum,  male  agit;  sed  Deus  bene  agit: 
ergo  etc. 

2.  Malus  pastor  est,  qui  permittit  ovem  morderi  a  lupo, 
ergo  etc. 

3.  Iniustum  est,  constituere  bellum  inter  partes  inaequales: 
ergo  etc. 

26. 

Dem  potuit  homini  dare  liberum  arbitrium  ad  malum 
inflexibile;  ergo  falsa  tua  thesis. 

P.  1.  Sicut  Deus  potuit  dare  lucem  immunem  a  tenebris , 
ita  potuit  dare  intellectum  et  voluntatem  immunem  a  pec¬ 
cato;  ergo  etc. 

2.  Optimi  est  optima  dare;  sed  optimum  est  liberum  arbi¬ 
trium  ad  malum  inflexibile:  ergo  etc. 

3.  Melius  est  non  permittere  peccata,  quam  permittere; 
ergo  melius  est  liberum  arbitrium  inflexibile,  quam  flexibile 
ad  malum :  ergo  etc. 

27. 

Peccatum  originale  adversatur  rationi;  ergo  non  est 
philosophice  admittendum. 

P.  1.  Quod  repugnat  Deo,  indignum  est  rationis:  ergo  etc. 

2.  Peccatum  originale  pugnat  cum  sapientia,  potentia,  et 
bonitate  Dei:  ergo  etc. 

3.  Summe  sapiens  non  facit  opus  imperfectum:  ergo  etc. 

4.  Summe  potens  defendit  atrium  suum:  ergo  etc. 

5.  Summe  bonus  omnia  communicat,  ut  effectus  non  deli¬ 
ciat;  ergo  etc. 

6.  Naturae  lapsae  nullus  est  testis,  nisi  revelatio;  ergo  sola 
revelatione  nititur  peccatum  originale:  ergo  etc. 

EXERCITIA 

DISPUTATIONIS  SCHOLASTICAE  SUPER  THEOLOGIAM  NATURALEM. 

1. 

Deus  non  est  cognoscibilis  per  creaturas; 
ergo  falsa  tua  thesis. 

P.  1.  Via  ad  errorem  non  est  via  ad  cognitionem;  sed  co¬ 
gnitio  per  creaturas,  est  via  ad  errorem;  ergo  etc. 

2  Via  tenebrosa  non  est  via  ad  lumen  cognoscendum;  sed 
creatura  est  tenebrosa;  ergo  etc. 

3.  Medium,  per  quod  aliquid  cognoscitur,  debet  communi¬ 
cari  in  aliquo,  cum  eo  quod  cognoscendum  est;  sed  creatura 
et  Creator  nihil  habent  commune;  ergo  etc. 

4.  Medium,  per  quod  ascenditur  ad  extremum ,  distat  ab 
illo,  gradibus  finitis;  sed  omnis  creatura  infinite  distat  a  Deo; 
ergo  etc. 

2. 

Deus  per  creaturas  non  cognoscitur  in  omni  statu; 
ergo  falsa  tua  thesis. 

P.  1.  Cognitio  per  vestigium  est  cognitio  per  medium;  mens 
formatur  a  veritate  ipsa;  veritas  est  Deus:  ergo  mens  non 
indiget  creaturis  ad  Deum  cognoscendum;  ergo  etc. 

2.  Rectum  non  est ,  quod  propinquius  perveniat  in  finem 
per  medium  magis  distans;  sed  homo  in  statu  primo,  pro¬ 
pinquior  Deo  erat  caeteris  creaturis;  ergo  etc. 

3. 

Deus  non  est  nominabitis;  ergo  falsa  tua  thesis. 

P.  1.  Dei  non  est  nomen,  neque  verbum ,  neque  ratio,  ne¬ 
que  phantasia;  ergo  etc. 

2.  Prima  causa  omni  superior  est  enarratione ;  ergo  etc. 

3.  Nomen  habet  proportionem  ad  nominatum ;  sed  inter  fi¬ 
nitum  et  infinitum  non  est  proportio;  ergo  Deus  etc, 

4.  Nomen  a  forma  imponitur;  sed  Deus  formam  non  habet; 

ergo  etc. 

5.  Omne  nomen  significat  substantiam  cum  qualitate,  et 
quantitate;  sed  in  Deo  non  est  qualitas,  nec  quantitas;  ergo  etc. 

4. 

Athei  positivi  existunt ;  ergo  falsa  tua  thesis. 

P.  1.  Multi  dicunt  Deum  non  esse :  ergo  etc. 

2,  Omnis  idolorum  cultor,  dicit  alium  Deum  non  esse, nisi 

idolum  ,  et  hoc  credit,  et  cogitat .  sed  idolum  non  est  Deus  : 
ergo  etc. 

3.  Illud,  quod  facile  nos  latet,  de  facili  cogitari  potest,  non 
esse;  sed  veritas  divini  esse,  est  inaccessibilis;  ergo  potest  co¬ 
gitari  non  esse :  ergo  etc. 

4.  Quod  contingit  exprimere,  contingit  cogitare;  sed  contingit 
exprimere  divinum  esse  non  esse;  ergo  et  cogitare:  ergo  etc. 

5.  Quod  nihil  ponit,  nihil  infert ;  sed  qui  negat  Deum,  nihil 
ponit;  ergo  nihil  infert:  ergo  etc. 

5. 

Deus  non  existit;  ergo  falsa  tua  thesis. 

P.  1.  Nulla  est  proportio  inter  Deum ,  et  creaturas:  ergo  etc. 

2.  Eorum,  quae  sunt  relativa,  eadem  ratio  est;  atqui  inter 
Deum  et  creaturas  non  est  relatio ;  ergo  non  est  eadem  ra¬ 
tio;  ergo  ex  contingenti  non  infertur  necessarium:  ergo  etc. 

3.  Effectus  finitus  est  a  causa  finita;  ergo  a  mundo,  Dei 
existentia  non  colligitur :  ergo  etc. 

4.  A  distributivo  ad  collectivum  non  datur  illatio ;  ergo 
quod  unum  non  potest,  possunt  plura;  ergo  plura  simul  pos¬ 
sunt  producere,  quod  non  unum :  ergo  etc. 

5.  Series  contingentium  infinita,  existere  potest  sine  neces¬ 
sario  :  ergo  etc. 

6.  Sensus  communis  est  testis  hominum;  sed  homines  sunt 
lallaces;  ergo  nequeunt  dare  Dei  existentiam :  ergo  etc. 

7.  Omnia  sunt  merum  somnium  :  ergo  etc. 

53. 

D.  Bonaventura  falso  ontologismo  favet;  ergo  falsa  tua  thesis. 

P.  1.  Doctrinis  Bonaventurae  innituntur  ontologi:  ergo  etc. 

2.  D.  Bonaventura  dixit ,  Deum  esse  primam  veritatem 
menti  claram  :  ergo  etc. 

3.  D.  Bonaventura  dixit,  Deum  primum  ab  homine  videri: 
ergo  etc. 

4.  D.  Bonaventura  dixit,  sine  Deo  nihil  hominem  videre 
posse  :  ergo  etc. 

7. 

Deus  est  in  genere  determinato ;  ergo  falsa  tua  thesis. 

P.  1.  Quod  distinguitur  ab  aliis,  determinatur;  sed  Deus 
distinguitur  ab  aliis :  ergo  etc. 

2.  Quod  habet  aliis  aliquid  superius,  est  determinatum;  sed 
Deus  est  super  omnia :  ergo  etc. 

3.  Omne  quod  est  in  creatura,  est  in  Deo;  sed  in  creatura 
est  distinctio,  et  determinatio:  ergo  etc. 

8. 

Deus  non  est  unus ;  ergo  falsa  tua  thesis. 

P.  1.  Plus  Deus  potest  facere,  quam  intellectus  cogitare ; 
sed  intellectus  intelligit  plures  deos;  ergo  Deus  plures  potest 
facere  deos;  ergo  etc. 

2.  Plura  bona  sunt  meliora  paucioribus;  sed  plures  dii  sunt 
plura  bona ;  ergo  melius  plures,  quam  unus ;  ergo  etc. 

3.  Magna  potentia  est,  quae  potest  magnum;  maior  quae 
maius,  maxima  quae  maximum;  sed  Deus  est  summe  potens; 
ergo  potest  producere  summum  bonum;  sed  summum  bonum 
est  Deus;  ergo,  cum  in  aeternis  idem  sit  esse  et  posse,  Deus 
plures  deos  potest  facere ;  ergo  etc. 

9. 

Duo  principia  sunt  in  mundo;  ergo  falsa  tua  thesis. 

P.  1.  Oppositorum,  oppositae  sunt  causae;  sed  spiritus  et 
corpus  opponuntur;  ergo  habent  diversam  causam ;  ergo  etc. 

2.  Quod  est,  principium  habet ;  sed  in  mundo  est  malum ; 
ergo  habet  principium.  Hoc  principium  non  est  bonum  ;  ergo 
malum;  ergo  etc. 

3.  In  mundo  est  corruptio ;  corruptio  dicit  causam  :  causa 
est  mala ;  ergo  etc, 


T.  BASIU1. 

4.  Bonum  non  est  nisi  a  bono  ,  malum  non  nisi  a  malo ; 
ergo  etc. 

10. 

Deus  non  est  simplex :  ergo  falsa  tua  thesis. 

P.  1.  Quod  constat  pluribus  non  est  simplex;  sed  Deus  con¬ 
stat  pluribus ;  ergo  etc. 

2.  In  Deo  sunt  tres  personae;  ergo  constat  pluribus;  ergo  etc. 

3.  In  Deo  sunt  plura  attributa;  ergo  etc. 

4.  Numerus  dicit  compositionem ;  ergo  etc. 

11. 

Deus  est  mutabilis',  ergo  falsa  tua  thesis. 

P.  1.  Nemo  dat  quod  non  habet;  sed  Deus  omnibus  dat  mo¬ 
tum  ;  ergo  etc. 

2.  Omne  quod  nunc  est  aliquid ,  quod  non  fuit  prius ,  est 
mutatum;  sed  Deus  non  fuit  semper  Creator ;  ergo  etc. 

3.  Qui  de  non  agente  fit  agens  mutatur;  sed  Deus  de  non 
creante  factus  est  creans ;  ergo  etc. 

4.  Deus  fuit,  de  non  creante,  creans ;  ergo  mutatio  est  ad 
intra;  ergo  etc. 

5.  Voluntas  divina  est  causa  prima  et  immediata  rerum  : 
sed  posita  tali  causa,  ponitur  effectus;  ergo  si  ab  aeterno  vo¬ 
luit,  mundus  est  aeternus:  sed  hoc  absurdum;  ergo  Deus  est 
mutabilis. 

12. 

Deus  non  est  immensus;  ergo  falsa  tua  thesis. 

P.  1.  Immensitas  dicit  ubiquitatem;  ubiquitas  dicit  locali- 
tatem :  localitas  inconvenientiam;  sed  in  Deo  non  est  incon¬ 
venientia  ;  ergo  etc. 

2.  Quo  quid  simplicius,  eo  impermixtius;  sed  Deus  est  sim¬ 
plicissimus;  ergo  impermixtus;  ergo  non  est  ubique;  ergo  etc. 

3.  Quod  a  rebus  summe  distat,  non  est  in  rebus;  sed  Deus 
summe  distat  a  rebus;  ergo  non  est  in  rebus  :  ergo  etc. 

4.  Quo  aliquid  est  unitum,  minus  est  diffusivum;  ergo  etc. 

5.  Est  agentis  nobilissimi  agere  ubi  non  est:  sed  Deus  est 
agens  nobilissimus ;  ergo  etc. 

13. 

Deus  non  cognoscit  alia  a  se ;  ergo  falsa  tua  thesis . 

P.  1.  Intelligibile  est  perfectio  intellectus;  ergo  si  Deus  i  n- 
telligit  aliud  a  se,  intellectus  eius  perficitur;  sed  hoc  pugnat; 
ergo  non  etc. 

2.  Cognoscere  est  videre  aliquid  extra  se ;  sed  haec  co¬ 
gnitio  dicit  defectum:  defectus  non  est  in  Deo ;  ergo  etc. 

3.  Ratio  cognoscendi  est  veritas;  sed  veritas  est  Deus;  ergo 
se  ipsum  solum  cognoscit;  ergo  etc. 

4.  Ratio  cognoscendi  est  assimilatio ;  sed  nihil  assimilatur 
Deo;  ergo  se  solum  cognoscit,  non  alia;  ergo  etc. 

5.  Sicut  Deus  non  facit  omne  quod  potest  fieri,  sic  non  o- 
mne  cognoscit,  quod  potest  cognosci ;  ergo  etc. 

14. 

Deus  non  potest  plura  scire  ;  ergo  falsa  tua  thesis. 

P.  1.  Scientia  Dei  est  infinitorum;  ergo  etc. 

2.  Deus  scit  complexum  et  incomplexum;  ergo  etc. 

3.  Deus  non  cognoscit  successive;  ergo  etc. 

4.  Si  Deus  plura  potest  scire,  in  Deo  est  augmentum  ;  sed 
hoc  absurdum ;  ergo  etc. 

15. 

Deus  eadem  cognitione  non  cognoscit  se ,  et  alia  a  se ; 

ergo  falsa  tua  thesis. 

P.  1.  Cognitio  dicit  ideam:  idea  dicit  modum:  modus  alius 
est  in  Creatore,  alius  in  creatura;  ergo  diversificantur;  ergo  etc. 

2.  In  Deo  idem  est  cognoscens,  cognitum,  et  ratio  cogno¬ 
scendi  ;  sed  in  cognitione ,  qua  cognoscit  creaturas,  hoc  non 
est;  ergo  etc. 

3.  Inter  Creatorem  et  creaturam  nihil  est  commune  ra¬ 
tione  essendi;  ergo  nec  cognoscendi;  ergo  etc. 

16. 

Deus  mutabilia  mutabiliter  cognoscit;  ergo  falsa  tua  thesis. 

P.  1.  Res  cognoscuntur  ut  sunt ;  sed  res  sunt  mutabiles ; 
ergo  etc. 

2.  Scibile  et  scientia  habent  proportionem;  ergo  etc. 

3.  Quidquid  scitur ,  est  verum  ;  ergo  si  cognoscitur  muta¬ 
bile,  mutabiliter  cognoscitur ;  ergo  etc. 

4.  Res  sunt  contingentes;  ergo  contingenter  cognoscuntur ; 
ergo  etc. 

17. 

Deus  non  cognoscit  omnia  praesenter ;  ergo  falsa  tua  thesis. 

P.  1.  Deus  est  praescius  futuri;  sed  futurum  non  est  prae¬ 
sens  ;  ergo  etc. 

2.  In  praescientia  duo  sunt:  scientia  et  antecessio  respectu 
cogniti;  aut  ergo  non  est  praescientia  in  Deo,  aut  non  cogno¬ 
scit  omnia  praesenter ;  ergo  etc. 

3.  Omne  praesens  secundum  praesentialitatem  est  neces¬ 
sarium;  ergo  Deus  cognoscit  necessarie;  ergo  necesse  est  esse; 
ergo  contingens  necessarium;  sed  hoc  absurdum;  ergo  etc. 

4.  Si  Deus  cognoscit  omnia  praesenter;  ergo  plura  simul; 
ergo  se  convertit  ad  multa ;  ergo  non  est  simplex ;  sed  hoc 
absurdum;  ergo  etc. 

5.  Si  Deus  omnia  cognoscit  praesenter ,  ergo  scit  opposita: 
quidquid  autem  scitur  est  verum ;  ergo  duo  contraria  oppo¬ 
sita  sunt  vera;  sed  hoc  pugnat;  ergo  etc. 

18. 

Scientia  Dei  est  causa  omnium  rerum ,  etiam  respectu  mali; 

ergo  falsa  tua  thesis. 

P.  1.  Res  futurae  sunt,  quia  Deus  eas  novit;  ergo  etc. 

2.  Omne  quod  antecedit  aliud,  et  ipso  posito,  ponitur  aliud* 

ipsum  est  causa  illius ;  sed  divina  scientia  omne  antecedit ; 
ergo  etc. 

3.  Nihil  est,  nisi  Deo  operante;  ergo  etc. 

4.  Omne  quod  scitur,  est  in  sciente,  ut  in  causa;  sed  Deus 
scit  omnia ;  ergo  etc. 

19. 

Deus  non  potest  in  omne  aliud  a  se;  ergo  falsa  tua  thesis. 

P.  1.  Agens  in  aliud  egreditur  a  se;  sed  egressio  dicit  mo¬ 
tum:  motus  imperfectionem;  in  Deo  non  est  imperfectio;  ergo  etc. 

2.  Omne  quod  agit  in  aliud,  dependet  ab  illo:  sed  Deus  est 
independens;  ergo  etc. 

3.  In  Deo  idem  est  posse  et  esse:  sed  Deus  non  est  aliud  a 
se;  ergo  non  potest  in  aliud  a  se. 

20. 

Deus  non  est  omnipotens ;  ergo  falsa  tua  thesis. 

P.  1.  Deus  non  potest  pati  ;  ergo  etc. 

2.  Deus  non  potest  peccare ;  ergo  etc. 

3.  Deus  nihil  potest  recipere ;  ergo  etc. 

4.  Deus  non  potest  in  effectum  actu  infinitum ;  ergo  etc. 

21. 

In  Deo  non  est  voluntas;  ergo  falsa  tua  thesis. 

P.  1.  Voluntas  est  motus  animae;  sed  in  Deo  non  est  mo¬ 
tus  ;  ergo  etc. 

2.  Voluntas  dicit  fugam  a  malo,  et  amorem  ad  bonum;  sed 
in  Deo  non  est  fuga;  ergo  etc. 

3.  Voluntas  dicit  vertibilitatem ;  ergo  etc. 

4.  Voluntas  dicit  contingentium  ;  ergo  etc. 

22. 

Deus  est  omnivolens;  ergo  falsa  tua  thesis. 

P.  1.  Quia  omnia  potest  Deus,  dicitur  omnipotens;  ergo  de¬ 
bet  dici  omnivolens. 

2.  Ut  se  habet  cognitiva  ad  verum  ,  ita  affectiva  ad  bo¬ 
num  ;  ergo  etc. 

3.  Sicut  Deus  dicitur  verum  omnis  veri  ,  ita  bonum  omnis 
boni ;  ergo  etc. 

4.  Optima  voluntas  se  extendit  ad  omnia;  sed  Deus  est  o- 
ptima  voluntas  ;  ergo  etc. 

23. 

Deus  non  est  causa  immediata  rerum ;  ergo  falsa  tua  thesis. 

P.  1.  Unius  est  una  causa  immediata;  ergo  si  Deus  est  im¬ 
mediata,  nullum  ens  habet  aliam  causam  quam  Deum,  ideoque 
cessat  omnis  operatio  creaturae;  sed  hoc  abnorme;  ergo  etc. 

2.  Si  divina  voluntas  est  causa  proxima  et  immediata  re¬ 
rum,  posita  causa  ponitur  effectus;  ergo  cum  divina  voluntas 
sit  ab  aeterno,  ab  aeterno  sunt  omnia;  sed  hoc  falsum;  ergo  etc. 

3.  Quod  habet  causam  proximam  immediatam  et  necessa¬ 
riam  est  demonstrabile;  ergo  sunt  omnia  demonstrabilia;  ergo 
nulla  mysteria;  sed  hoc  non  est;  ergo  etc. 

4.  Cognita  causa  proxima,  non  est  ultra  quaerere;  ergo  sunt 
vanae  scientiae;  sed  hoc  absurdum;  ergo  etc. 

24. 

Omnis  actio  non  est  a  Deo;  ergo  falsa  tua  thesis. 

P.  1.  Aliqua  actio  est  prohibita;  ergo  etc. 

2.  In  aliqua  actione  est  peccatum;  ergo  etc. 

3.  Actio  substrata  peccato,  non  est  simpliciter  bona;  ergo  etc. 

4.  Si  Deus  cooperatur  in  libero  arbitrio,  luxuriatur  cum 
adultero,  furatur  cum  latrone;  sed  hoc  abnorme;  ergo  etc. 

25. 

Actio  iniusta  est  a  Deo;  ergo  falsa  tua  thesis. 

P.  1.  Quod  est  causa  alicuius  per  sui  praesentiam,  per  ab¬ 
sentiam  est  causa  oppositi;  sed  Deus  per  praesentiam  est  causa 
boni;  ergo  per  absentiam  mali ;  ergo  etc. 

2.  Qui  currit  cum  fure  furatur;  sed  Deus  est  causa,  ut  fur 
currat;  ergo  cum  fure  furatur;  ergo  etc. 

3.  Qui  est  in  peccato,  est  ab  actione  Dei;  ergo  etc. 

4.  Deliberatum  est  a  Deo ;  ergo  etc. 

26. 

Actio  fortuita  secundum  quod  fortuita,  est  a  Beo; 
ergo  falsa  tua  thesis. 

P.  1.  Omnis  actio  est  a  Deo;  sed  fortuitum  est  actio;  ergo  etc. 

2.  Sicut  ens  est  a  Deo,  ita  accidens;  sed  accidens  est  ens 
fortuitum  ;  ergo  etc. 

3.  Quae  uniuntur  in  opere,  sunt  a  summe  summo;  sed  Deus 
solum  est  summe  summus;  ergo  a  Deo  est  accidens ;  ergo  etc . 

4.  Sicut  causa  per  se  est  a  Deo ,  sic  causa  per  accidens ; 
ergo  etc. 

27. 

Conservatio  omnis  rei  non  est  a  Beo;  ergo  falsa  tua  thesis. 

P.  1.  Verbum  Dei  est  potestate  plenum  ;  ergo  quod  agit 
bene  agit:  quod  bene  actum,  a  se  servatur;  ergo  etc. 

2.  In  Deo  dicere  est  facere ;  ergo  Deus  rebus  dedit  virtu¬ 
tem  conservationis;  ergo  etc. 

3.  Conservatio  creaturae  est  successiva:  sed  in  Deo  non  est 
successio ;  ergo  etc. 

4.  Facere  opus  stabile  est  agentis  creati;  ergo  fortius  Dei; 
ergo  etc. 

5.  Idem  est  principium  essendi  et  conservandi;  sed  forma 
dat  sufficienter  esse  unicuique  rei;  ergo  conservatio  Dei  vana 
est;  ergo  etc. 

6.  Si  omnis  res  conservaretur  a  Deo ,  nunquam  deficeret ; 

sed  hoc  non  accidit;  ergo  etc. 

7.  Creatura  sibi  relicta,  aut  conservatur,  aut  non:  si  con¬ 
servatur,  habeo  propositum ;  si  non,  aut  hoc  est  actione  pro¬ 
pria,  aut  aliena:  actione  propria  non;  quia  natura  desiderat 
quod  melius  est:  non  actione  aliena,  quia  nulla  creatura  potest 
aliquid  redigere  in  nihilum  ;  ergo  etc. 

28. 

In  Deo  non  est  provvidentia;  ergo  falsa  tua  thesis. 

P .  1.  Provvidentia  est  directio  rerum  in  finem;  sed  multa 
finem  non  obtinent;  ergo  etc. 

2.  Multi  inter  homines  damnantur;  damnatio  est  aberratio 
a  fine ;  ergo  etc. 

•3.  Disparitas  in  aequalibus  parvam  dicit  curam  in  rectore; 
sed  ita  est  in  mundo;  ergo  etc. 

4.  Divinae  maiestati  non  convenit  ad  viliora  descendere  ; 
ergo  etc. 

5.  Boni  opprimuntur,  mali  exaltantur;  ergo  etc. 

6.  Ubi  est  cura  hominis,  ibi  evanescit  cura  Dei;  sed  ho¬ 
mini  est  cura  sui  et  suorum ;  ergo  etc. 

7.  Omnes  fatigantur,  quasi  nulla  esset  provvidentia ;  ergo 
sensus  communis  eam  excludit;  ergo  etc. 

29. 

Deus  non  potest  permittere  mala ;  ergo  falsa  tua  thesis. 

P.  1.  Consentire  est  facere ,  cum  possis  malum  impedire  ; 
ergo  etc. 

2.  Cohibere  a  peccato  pertinet  ad  rectorem  humanum;  ergo 
multo  fortius  ad  divinum;  ergo  etc. 

3.  Zelus  obviat  peccato ;  ergo  etc. 

4.  Deus  est  summa  misericordia,  et  summa  veritas;  ergo  etc. 

EXERCITIA 

ARGUMENTATIONIS  SOOLASTICAE  SUPER  ETHICAM. 

1. 

Omne  agens  non  est  ad  flnem;  ergo  falsa  tua  thesis. 

/ 

P.  1.  Omne  medium  agit;  sed  multa  sunt  media;  ergo  etc. 

2.  Media  sunt  multa ,  quae  finem  non  tangunt ;  ergo  etc. 

3.  In  mundo  sunt  deordinationes ;  sed  deordinationes  sunt 
aberrationes  a  fine;  ergo  etc. 

4.  Finis  est  extremum  rei;  sed  pauci  tangunt  extrema; 
ergo  etc. 

5.  Finis  omnium  est  unitas ;  ergo  si  omne  agens ,  agit  in 
finem,  tendit  ad  unum ;  sed  hoc  non  est ;  ergo  etc. 

2. 

Omne  agens  non  est  ad  bonum ;  ergo  falsa  tua  thesis. 

P.  1.  Multi  agunt  inconvenientier ;  ergo  etc. 

2.  Omnis  actio  est  ex  intentione ;  sed  multae  intentiones- 
sunt  malae  ;  ergo  etc. 

3.  Inter  malum  et  bonum  per  se,  est  summa  distantia;  ergo 
omne  agens  male,  ad  malum  tendit;  ergo  etc. 

3. 

Homo  non  est  ad  bonum ;  ergo  falsa  tua  thesis. 

P.  1.  Homo  tendit  in  malum;  ergo  etc. 

2.  Malum  est  in  oppositum  finis;  sed  multi  sunt  qui  se  di¬ 
recte  opponunt  fini;  ergo  etc. 

3.  Si  homo  esset  ad  bonum,  semper  esset  felix;  sed  felici¬ 
tas  non  est  in  terra;  ergo  etc. 

4.  Multi  in  voluptate  constituunt  operationis  finem ;  sed 
haec  est  inversio :  inversio  est  mala ;  ergo  etc. 

4. 

Deus  non  est  obiectum  hwnanae  felicitatis ; 
ergo  falsa  tua  thesis. 

P.  1.  Felicitas  obiectiva  debet  homini  proportionari ;  sed 
inter  Deum  et  hominem  nulla  est  proportio;  ergo  etc. 

2.  Felicitas  obiectiva  debet  esse  visibilis;  sed  Deus  non  vi¬ 
detur;  ergo  etc. 

3.  Felicitas  obiectiva  debet  esse  realis;  sed  Deus  realiter 
non  videtur;  ergo  etc. 

4.  Felicitas  obiectiva  compositi,  debet  esse  composita;  sed 
Deus  est  simplex;  ergo  etc. 

5.  Homo  est  ens  completum;  sed  completum  bono  alieno 
non  indiget;  ergo  etc. 

6.  Si  obiectum  humanae  felicitatis  esset  bonum  infinitum, 
homo  libertate  careret;  ergo  non  peccaret;  sed  hoc  non  est; 
ergo  etc. 

5. 

Nullus  actus  est  intrinsece  bonus  vel  malus ; 
ergo  falsa  tua  thesis. 

P.  1.  Actus  est  ex  agente;  agens  ex  lege;  lex  ex  Une;  fi¬ 
nis  ex  homine;  homo  contingens;  ergo  etc. 

2.  Actus  est  bonus  si  convenit  legi,  malus  si  dissentit;  ergo 
a  lege  est  bonitas  actus;  ergo  etc. 

3.  Leges  sunt  a  voluntate  legislatoris;  ergo  a  voluntate  le¬ 
gislatoris  est  bonitas  actus;  ergo  etc. 

4.  Actus  morales  sunt  contingentes;  ergo  per  se  non  sunt 
nec  boni,  nec  mali ;  ergo  etc. 

5.  Si  essent  actus  intrinsece  boni  vel  mali,  aequalitas  ope¬ 
rationum  omnibus  inesset;  sed  hoc  non  est;  ergo  etc. 

6.  Deus  potuit  diverse  ordinare  mundum;  ergo  potuit  fa¬ 
cere  quod  malum  esset  bonum,  et  bonum  malum;  ergo  etc. 

6. 

Opus  bona  intentione  factum  semper  est  bonum; 
ergo  falsa  tua  thesis. 

P.  1.  Affectus  operi  tuo  nomen  dat;  ergo  etc. 

2.  Arbor  bona  facit  semper  fructum  bonum:  ergo  intentio, 
in  arbore  bona  figurata,  facit  semper  fructum  bonum;  ergo  etc. 

3.  Voluntas  est  mala  ex  mala  intentione :  ergo  bona  est 
ex  bona ;  ergo  etc. 

4.  Bonum  depravari  potest  ex  mala  intentione;  ergo  potest 
rectificari  malum  a  bona;  ergo  etc. 

5.  Bonum  non  dat  nisi  bonum;  ergo  intentio  bona  non  dat 
nisi  bonum ;  ergo  etc. 

6.  Qui  facit  malum  praeter  intentionem,  non  est  culpabilis; 
ergo  si  privatio  intentionis  non  facit  malum  ,  intentionis  re- 
ctiflcatio  facit  bonum ;  ergo  etc. 

7. 

Ad  vitam  aeternam,  sufficit  intentio  bona ,  sine  operibus ; 

ergo  falsa  tua  thesis. 

t 

P.  1.  Intentio  sufficit  ad  meritum;  ergo  etc. 

2.  Mereri  vitam  aeternam,  est  in  potestate  nostra;  sed 
opera  exteriora  non  sunt  in  nostra  potestate ;  ergo  etc. 

3.  Intentio  et  voluntas  non  pendent  ex  opere  ;  ergo,  opere 
non  existente,  potest  esse  bonitas;  ergo  etc. 

8. 

Lex  naturalis  non  existit;  ergo  falsa  tua  thesis. 

P.  1.  Quod  idem  non  est  apud  omnes,  non  est  naturale;  sed 
apud  omnes  lex  non  est  eadem ;  ergo  etc. 

2.  Alia  fuit  lex  Lacedaemonum,  alia  Graecorum,  alia  Roma¬ 
norum;  ergo  etc. 

3.  Sunt  populi,  qui  bonum  a  malo  non  secernunt;  ergo  etc. 

4.  Quod  est  naturale,  clare  docet;  ergo  si  omnibus  inesset 
lex  naturalis,  iura  omnia  et  officia  essent  clara;  sed  hoc  non 
est;  ergo  etc. 

5.  Multa  sunt  perplexa  in  casibus  moralibus:  aut  ergo  lex 
naturalis  est  obscura,  aut  silet:  si  obscura  non  ducit,  si  silet 
inutilis;  sed  in  natura  nihil  est  inutile ;  ergo  etc. 

6.  Ubi  est  lex  naturalis ,  vanae  sunt  leges  humanae :  sed 
in  mundo  sunt  leges  humanae;  ergo  etc. 

7.  Lex  naturalis  omnibus  aequaliter  imperat;  ergo  omnes 
operationes  aequales ;  sed  hoc  non  accidit ;  ergo  etc. 

9. 

Lex  naturalis  est  mutabilis;  ergo  falsa  tua  thesis. 

P.  1.  Mutare  legem  idem  est  ac  dispensare;  sed  Deus  ali¬ 
quando  cum  homine  dispensavit;  ergo  etc, 

2.  Deus  imperavit  Abraham  ut  occideret  lilium ;  sed  occi¬ 
dere  filium  est  contra  naturam;  ergo  etc. 

3.  Furtum  est  contra  naturam;  sed  Deus  permisit  Haebreis 

furtum  in  Aegyptios;  ergo  etc. 

4.  Si  lex  naturalis  esset  immutabilis,  Deus  esset  dependens 
a  lege;  sed  hoc  absurdum;  ergo  etc. 

■  10. 

Conscientia  non  est  actus  innatus,  sed  acquisitus; 
ergo  falsa  tua  thesis. 

P.  1.  Conscientia  est  tabula  rasa,  in  qua  nihil  depictum 
est;  ergo  etc. 

2.  Conscientia  sequitur  cognitionem;  sed  cognitio  est  a  sen¬ 
sibus;  ergo  a  sensibus  conscientia;  ergo  etc. 

3.  Non  est  cognitio  de  complexo,  nisi  habeatur  cognitio  de 
incomplexo;  ergo  etc. 

4.  Scientia  speculandorum  non  est  innata:  ergo  nec  scien¬ 
tia  agendorum,  quae  difficilior  est;  ergo  etc. 

5.  Habitus  naturales  insunt  semper,  omni,  et  inseparabili¬ 
ter  naturam  comitantur;  sed  conscientia  non  est  eadem  omni, 
nec  semper,  nec  inseparabiliter;  ergo  etc. 

11. 

Synderesis  extingui  potest;  ergo  falsa  tua  thesis. 

P.  1.  Homo  potest  privari  ratione;  ergo  et  synderesi. 

2.  Homo  fit  stupidus  per  peccatum;  ergo  etc. 

3.  Haeretici  pro  errore  suo  sustinent  mortem ,  sine  con¬ 
scientiae  remorsu ;  ergo  sine  synderesi ;  ergo  etc. 

4.  Fomes  se  habet  per  oppositum  ad  synderesim;  sed  fo¬ 
mes  extingui  potest,  ut  in  beata  Virgine;  ergo  et  synderesis; 
ergo  etc. 


12. 

Suicidium  licitum  est ;  ergo  falsa  tua  thesis. 

%  '  * 

•  • 

P.  1.  Licitum  est  quod  fortis  est  animi ;  sed  se  ipsum  oc¬ 
cidere  est  fortis  animi ;  ergo  etc. 

2.  Quod  nobis  malum,  et  nemini  bonum,  licet  abiicere ;  sed 
vita  aliquando  nobis  est  malum,  nemini  bonum;  ergo  etc. 

3.  Homo  doloribus  affectus  sibi  est  malum,  et  aliis  non  est 
bonum;  ergo  etc. 

4.  Onus  intollerabile  abiicere  licet;  sed  vita  aliquando  est 
onus  intollerabile;  ergo  etc. 

5.  Omnes  vitam  habent  ut  beneficium;  ergo  si  evadit  ma¬ 
leficium  extingui  potest;  ergo  etc. 

6.  Licita  sunt  remedia  extrema  in  malis  extremis;  mors 
autem  est  remedium  extremum  in  extremis  malis;  ergo  etc. 

7.  Membrum  amputare  licet,  pro  salute  totius  corporis  ; 

ergo  etc. 

8.  Mortem  sibi  inferre  licet  pro  patria;  ergo  suicidium  per 

se  non  est  prohibitum ;  ergo  etc. 

9.  Quod  potest  superior  in  iure  vitae,  potest  inferior ;  sed 

superior  mortem  infert ;  ergo  potest  et  inferior ;  ergo  etc. 

10.  Dare  novam  formam  materiae  non  est  malum;  sed  in 
morte  nihil  aliud  fit  nisi  nova  forma  materiae ;  ergo  etc. 

11.  Samson  ,  Eleazarus ,  et  Apollonia  sibi  mortem  intule¬ 
runt,  et  a  Sanctis  laudantur ;  ergo  etc. 

13. 

Duellum  non  est  malum;  ergo  falsa  tua  thesis. 

P.  1.  Non  est  malum,  quod  ordinem  reparat;  sed  duellum 
ordinem  reparat;  ergo  etc. 

I  2.  Poena  est  reparatio  mali;  sed  duellum  reparat  iniuriam; 

ergo  etc. 

3  pro  vita  defendenda  licet  homini  hominem  occidere;  ergo 

et  pro  honore;  ergo  etc. 

4.  Honor  melior  est,  quam  vita  ;  ergo  etc. 

5.  Nemo  tenetur  famae  iacturam  pati;  sed  qui  recusat  duel¬ 
lum,  iacturam  famae  patitur ;  ergo  etc. 

14. 

Deus  ab  homine  nullum  exigit  cultum;  ergo  falsa  tua  thesis. 

P.  1.  Deus  non  indiget  creaturis ;  ergo  etc. 

2.  Deus  est  sibi  sufficiens  ;  ergo  etc. 

3.  Deus  nequit  exigere  indigna;  sed  cultus  hominis  Deo  in¬ 
dignus  est ;  ergo  etc. 

4.  Quod  est  finitum,  non  est  dignum  infinito;  sed  cultus  ho¬ 
minis  internus  est  ab  ente  finito;  ergo  non  est  dignus  infiniti, 
sive  Dei ;  ergo  etc. 


15. 

Deus  non  exigit  cultum  externum;  ergo  falsa  tua  thesis. 

P.  1.  Deus  cor  intuetur;  ergo  etc. 

2.  Deus  adorandus  est  spiritu  et  veritate  ;  ergo  etc. 

3.  Deus  omnia  cognoscit  et  scrutatur  ;  ergo  etc. 

4.  Quod  varium  est,  et  non  uniforme,  non  est  in  natura;  sed 
cultus  externus  cum  populis  variat;  ergo  etc. 

16. 

Inimici  non  sunt  diligendi;  ergo  falsa  tua  thesis. 

P.  1.  Diligere  inimicos  est  perfectorum;  sed  ad  perfectio¬ 
nem  non  omnes  tenentur;  ergo  etc. 

2.  Diligere  inimicum  est  miraculum  ;  sed  homo  miracula 
patrare  nequit ;  ergo  etc. 

3.  Agere  contra  naturam  est  malum;  sed  diligere  inimi¬ 
cum  est  contra  naturam ;  ergo  etc. 

4.  Creatura  tam  sensibilis,  quam  rationalis  odit  adversan¬ 
tem  ;  ergo  etc. 

5.  Amicis  est  benefaciendum;  ergo  inimicis  malefaciendum ; 
ergo  etc. 

6.  Oppositum  est  contra  oppositum ;  ergo  etc. 

17. 

Homini  non  est  ius  proprietatis ;  ergo  falsa  tua  thesis. 

P.  1.  Omnia  in  natura  sunt  communia ;  ergo  etc. 

2.  Homines  sunt  aequales;  ergo  aequaliter  debent  possidere; 
ergo  etc. 

3.  Indigenti  est  providendum;  sed  iure  proprietatis  hoc  ef¬ 
fici  nequit ;  ergo  etc. 

4.  Ius  proprietatis  dicit  dominium  ;  sed  dominium  est  so¬ 
lius  Dei ;  ergo  etc. 

5.  Leges  civiles  dominium  transferunt;  ergo  dominium  non 
est  a  natura;  ergo  etc. 

6.  Ecclesia,  societas  divina,  expoliatur;  ergo  fortius  divites 
expoliandi  sunt;  ergo  etc. 

18. 

Matrimonium  non  est  bonum ;  ergo  falsa  tua  thesis. 

P.  1.  Quod,  sua  vi,  non  trahit,  non  est  bonum;  sed  matri¬ 
monium,  sua  vi,  non  trahit ;  ergo  etc. 

2.  Quod  fieri  publice  non  licet,  non  est  bonum;  sed  matri¬ 
monium  fieri  pubblice  non  licet ;  ergo  etc. 

3.  Quod  sana  mens  erubescit  est  malum;  sed  sana  mens  e- 
rubescit  statum  coniugale ;  ergo  etc. 

19. 

Matrimonium  non  est  a  Deo ;  ergo  falsa  tua  thesis. 

P.  1.  Matrimonium  est  ab  homine;  ergo  etc. 

2.  Os  ex  ossibus  meis,  caro  ex  carne  mea:  haec  verba  pro¬ 
lata  sunt  ab  Adam,  non  a  Deo ;  ergo  etc. 

3.  Crescite  et  multiplicamini  dictum  est  tam  bestiis,  quam 

hominibus;  ergo  etc. 

4.  Matrimonium  contrahitur  per  consensum  humanum  ; 
ergo  etc. 

20. 

Consanguinitas  et  propinquitas  non  impedit  matrimonium ; 

ergo  falsa  tua  thesis. 

P.  1.  Omne  animal  diligit  sibi  simile ;  ergo  quanto  aliquae 
personae  sunt  coniunctae,  tanto  magis,  natae  sunt  invicem  co¬ 
pulari  ;  ergo  etc. 

2.  Firmiori  vinculo  coniunguntur,  qui  natura  et  voluntate 
alligantur,  quam  qui  voluntate  solum;  ergo  etc. 

3.  Solatium  inter  consanguineos  et  propinquos,  magis  est 
durabile,  quam  inter  extraneos;  ergo  etc. 

21. 

Homo  naturaliter  non  est  socialis;  ergo  falsa  tua  thesis. 

P.  1.  Quod  adversatur  iuri  naturae  non  est  naturale;  sed 
societas  adversatur  iuri  naturae ;  ergo  etc. 

2.  Quod  parit  inaequalitatem  adversatur  iuri  naturae;  sed 
societas  parit  inaequalitatem;  ergo  etc. 

3.  Homines  sunt  aequales  natura ;  ergo  inaequalitas,  iuri 
naturae  pugnat ;  ergo  etc. 

4.  Ex  societate  oriuntur  tyranni  et  egentes ;  sed  tyranni 
et  egentes  obstant  iuri  naturae  ;  ergo  etc. 

5.  Illud  felicitati  adversatur,  quod  cupiditatibus  favet;  sed 
societas  favet  cupiditatibus;  ergo  etc. 

6.  Illud  felicitati  obstat,  quod  hominem  malum  efficit;  sed 
societas  hominem  reddit  malum ;  ergo  etc. 

7.  Si  homo  est  natura  socialis,  deserendo  societatem  pec 
cat;  sed  hoc  sanctis  esset  iniuriosum ;  ergo  etc. 

8.  Homo  natus  est  ad  felicitatem ;  societas  autem  felici¬ 
tati  humanae  adversatur;  ergo  etc. 

22. 

Auctoritas  non  est  a  Deo;  ergo  falsa  tua  thesis. 

P.  1.  Auctoritas  est  factum  humanum ;  ergo  etc. 

2.  Auctoritas  est  virga  furoris;  virga  furoris  est  in  poena; 
poena  est  in  culpa;  culpa  non  est  a  Deo;  ergo  etc. 

3.  Auctoritas  est  in  bonum;  ergo  auctoritas  quae  non  est  in 
bonum,  non  est  a  Deo ;  ergo  etc. 

4.  Bona  auctoritas  est  petenda  a  Deo;  ergo  etc. 

5.  Auctoritas  a  Deo,  nunquam  fallit;  sed  auctoritates  civiles 
errant;  ergo  etc. 

6.  Auctoritas  a  Deo  nunquam  deponitur ;  sed  auctoritates 
civiles  aliquando  deponuntur;  ergo  etc. 

7.  Si  auctoritas  esset  a  Deo,  auctoritatis  forma  non  esset 
inaequalis ;  sed  auctoritatis  forma  est  varia ;  ergo  etc. 

efficiens  —  101.  Utrum  causa  efficiens  effectu  possit  esse 

prior  —  102.  Utrum  notio  causae  sit  obieetiva  —  103. 
Utrum  effectus  sine  causa  existant  —  104.  Utrum  cau¬ 
sis  creatis  insit  vis  agencli  —  105.  Utrum  primum  in 
intentione,  sit  ultimum  in  executione  —  106.  Quot  sint 
et  quaenam  causalitatis  axiomata  —  107.  Utrum  Deus 
per  se,  et  immediate,  influat  in  omnem  creaturae  a- 

ctionem? . 

CAPUT  IV.  De  speciebus  entis  generalioribus.  —  Quaer. 
108.  Quid  sit  substantia  — 109.  Quomodo  dividatur  substan¬ 
tia  —  110.  Quid  sit  suppositum,  et  quid  persona  —  111. 
Quale  intercedat  discrimen  inter  substantiam  et  per¬ 
sonam  —  112.  Quid  sit  accidens  et  quotuplex  —  113. 
Utrum  accidentia  distinguantur  a  substantiis  —  114. 
Utrum  accidentia,  ex  Dei  virtute  absoluta,  existere 
possint,  quin  actu  inhaereant  substantiae  —  115.  Quid 
sit  Anitum  —  116.  Quid  sit  infinitum,  et  quotuplex  — 
117.  Quaenam  sint  notatu  digna  circa  infinitum  et  fi¬ 
nitum  —  118.  Quid  sit  ens  a  se,  et  ens  ab  alio:  ens  ab¬ 
solutum  et  ens  conditionale  :  quid  ens  necessarium  et 
contingens :  et  quid  sub  vocabulo  natura  intelligatur 
—  119.  Quid  sit  spatium  —  120.  Quid,  et  quotuplex  sit 
locus  —  121.  Utrum  Deus  sit  in  loco  definitive  —  122. 
Utrum  spiritus  sint  in  loco  —  123.  Utrum  corpus,  vir¬ 
tute  divina ,  possit  esse  simul  in  diversis  locis  defini¬ 
tive,  et  possit  esse  in  uno  definitive,  et  in  alio  circum- 
scriptive  —  124.  Utrum  repugnet  intrinsece,  plura  cor¬ 
pora  in  eodem  loco  simul  coire  —  125.  Utrum  possi¬ 
bilitas  passiva  (sive  corpus  sentitum)  tam  essentialiter 
corporibus  inhaereat,  ut  sine  ipsa  sit  principium  con¬ 
tradictionis  —  126.  Utrum  relationes  sensuum  cum  o- 
biecto  sint  metaphysice  immutabiles  —  127.  Utrum  trans¬ 
missiones  impressionum,  ab  organis  ad  facultates  ani¬ 
mi  sensitivas,  sint  essentiales,  ut  in  aliquo  supposito, 

deficere  nequeant?  . 

CAPUT  V.  De  proprietatibus  entis.  —  Quaer.  128.  Quae¬ 
nam  sint  communiores  entis  proprietates  —  129.  Quid, 
et  quotuplex  sit  unitas  —  130.  Quotuplex  sit  composi¬ 
tio  —  131.  Utrum  unitas  simplicitatis  sit  perfectius  in 
Deo,  quam  in  creaturis  —  132.  Utrum,  a  summe  et  per¬ 
fectissime  uno,  possint  venire  multa  —  133.  Quaenam 
opponantur  identitati  —  134.  Quid  sit  veritas  metaphy¬ 
si  ca  —  135.  Utrum  aliqua  falsitas  metaphysica  adin- 
veniri  possit  in  rebus  —  136.  Utrum  una ,  vel  plures 
sint  veritates  —  137.  Quid  sit  bonitas  metaphysica  — 
138.  Quotuplex  sit  bonitas  —  139.  Utrum  malum  sit  a 
summo  bono  —  140.  Utrum  imperfecta  sint  a  summo 
bono  —  141.  Utrum  mali  permissio  et  propagatio,  vel 
minimum  divinae  iustitiae,  et  bonitati  detrahat  — 142. 
Utrum  sint  aliae  entis  dotes,  iam  enucleatis  affines  — 
143.  Quid  sit  ordo  —  144.  Quomodo  dividatur  ordo  — 
145.  Quid,  quot,  et  quaenam  sint  entis  dignitates  —  146. 

Quid  sit  pulchritudo,  et  quotuplex  —  147.  Utrum  pul¬ 
chrum  et  bonum  sint  unum  —  148.  Quid,  et  quotuplex 
sit  deformitas  —  149.  Quid  sit  elegantia  —  150.  Quid 
sit  venustas  —  151.  Quid  sit  gratia  -  152.  Quid  sit  no¬ 
bile  —  153.  Quid  sit  magnificum  —  154.  Quid  sit  mi¬ 
rum  —  155.  In  quo  sit  sublime  —  156.  Quotuplex  sit 
sublime  —  157.  Quid  sit  horribile,  et  terribile?  .  .  .  103 

CAPUT  VI.  De  entium  duratione.  —  Quaer.  158.  Quid 
sit,  et  quotuplex  entis  duratio  —  159.  Quotuplex  di¬ 
stinguendum  sit  de  aeterno  —  160.  Utrum  tempus  coe¬ 
perit  esse  in  tempore  — 161.  Quot  modis  accipi  possit 
tempus  —  162.  Utrum  sit  differentia  inter  aevum  ,  et 
tempus  —  163.  Utrum  omnium  aevi  aeternorum  sit  unum 
aevum  __  164.  Utrum  omnium  temporalium  sit  unum 
tempus  —  165.  Utrum  in  aevo  sit  successio  aeque  ac 
in  tempore,  et  innovatio  —  166.  Utrum  inter  aevum, 
et  tempus  sit  aliud  mensurans  —  167.  Quaenam  sint 
notatu  digna  circa  tempus  —  168.  Quaenam,  inter  tem- 
pus  et  spatium ,  eveniat  similitudo  ? . 

METAPHYSICA  SPECIALIS. 


COSMOLOGIA. 

Quaer.  169.  Quid  sit  cosmologia?  .  •  •  •  •  •  •  *  * 

CAPUT  I  De  universi  existentia.  —  Quaer .  i  /o.  uiium 
existat'  mundus  -  171.  Utrum  mundus  a  Deo  distin¬ 
guatur  —  172.  Quid  sit  pantheismus,  et  quaenam  prae¬ 
cipuae  eius  formae  —  173.  Quodnam  sit  pantheismi 
fundamentum,  et  quomodo  generatim  impetatur^  .  . 

CAPUT  II.  De  mundi  creatione.  —  Quaer.  1/4.  Quia,  er, 
quotuplex  —  175.  Utrum  Deus  creare  possit  —  17b 
Quotuplici  modo,  ex  nihilo  aliquid  fieri,  mte  ligi  possit 

_  177.  utrum  creatio  dicat  mutationem  —  178.  Utrum 

creatio  dicat  medium  inter  creaturam,  et  Creatorem 
—  179  Utrum  dicatur  aliquid  de  Deo,  relative  ad  crea¬ 
turas  -  180.  An  solius  Dei  sit  creare  —  181  Utrum 
omnis  creatura  sit  in  esse  ex  tempore  de  nihilo  ab 
uno  principio  solo  et  summo  -  182.  Utrum  creatio  sit 
libera  —  183.  An  Deus  potuerit  facere  mundum  anti 
quiorem  —  184.  Utrum  aeternitas  mundi  repugnet  — 
185  Utrum  de  non  creante ,  creans,  Deus  mutatus  sit 
ab  otio  in  actum  —  186.  Utrum  ponere  mundum  ae 
ternum ,  praesupposito  potentiali  principio  ,  rationa  e 

videatur,  et  intelligibile  —  187.  An  “  “bus 

pondere,  numero,  et  mensura  —  188.  Utrum  rebus 
creatis  sit  umbra,  vest.gmm,  et  imago  Dei  ~  ^  An 
reperiatur  Trinitas  in  re  creata  -  190-  An  Deus  crea 
verit  mundum  propter  bonitatem  191.  P 

gnet  esse  mundum,  entibus  intellectivis,  carentem  - 

192.  An  Deus  potuerit  mundum  facere  meliorem,  quoad 
substantiam  partium  integrantium  —  193.  An  mundus 
potuerit  fieri  melior,  quantum  ad  proprietates  par¬ 
tium  integrantium  — 194.  An  Deus  potuerit  facere  mun¬ 
dum  meliorem,  quantum  ad  ordinem  partium?  .  .  .  145 
CAPUT  III.  De  natura  corporali.  —  Quaer.  195.  Quot 
modis  consideranda  sit  natura  corporea  —  198.  Quoad 
fieri  quid  considerandum  —  197.  Utrum  dies  Mosaici 
dicant  sex  epochas,  sive  geologicas  aetates — 198.  Cur 
Deus  maluerit  per  successionum  temporum  res  creare 
—  199.  Quare  post  omnia  productus  sit  homo  —  200. 
Utrum  geologic-a  scientia  cogat  aliquid  contra  narra¬ 
tionem  Mosaicam  — 201.  De  natura  corporea  quoad  esse 
quid  praecipue  notandum  —  202.  Quot ,  et  an  conve¬ 
niant  mundo  principia  elementaria  —  203.  Quid  signi¬ 
ficet  principium  activum  —  204.  Utrum  mundo  conve 
niant  corpora  —  205.  Utrum  doctrina  scholastica  ma¬ 
teriae  et  formae  sit  vera,  et  prae  coeteris  eligenda  — 

206.  De  natura  corporea ,  quantum  ad  operari  et  in¬ 
fluere,  quid  dicendum  — 207.  Utrum  natura  corporalis 

influat  in  arbitrii  libertatem  ? . 162 

CAPUT  IV.  De  scala  creationis.  —  Quaer.  208.  Quid, 
quotque  sint  scalae  creationis  gradus  —  209.  Quid,  et 
quotuplex  sit  vita  —  210.  Utrum  vita  plantae,  a  vita 
belluarum  differat,  et  an  animalia,  facultate  sentiendi 
proprie  dicta,  gaudeant  —  211.  Utrum  vitae  principium 
animalibus  sit  simplex,  quoad  essentiam  et  quantita¬ 
tem  —  212.  Utrum  animalia,  propter  hominem,  facta 
sint  —  213.  Utrum  etherogenesis  absoluta  sit  admittenda, 

*  sive  utrum  corpora  viventia,  ab  inorganicis,  sint  de¬ 
rivanda  —  214.  Utrum  formae  substantiales,  sive  prin¬ 
cipium  vitale  in  rebus,  sit  fixum  —  215.  Quid  de  vita 
hominis,  eiusque  gradu,  in  scala  creationis,  sit  praeci¬ 
pue  tenendum  —  216.  An  fuerit  conveniens  creare  ho¬ 
minem  de  limo  terrae  —  217.  Utrum  in  creatione  sint 
Angeli  —  218.  Utrum  sit  rationale  ponere  universum 
Angelis  frequentem  —  219.  Utrum  Angeli  habeant  re¬ 
lationem  ,  et  influxum  in  mundi  machinam  —  220.  U- 
trum  boni  Angeli  mittantur  hominibus  —  221.  Utrum 
Angeli  debuerint  deputari  ad  custodiam  hominis  —  222. 
Utrum,  stante  homine,  Angeli  deputati  fuissent  ad  cu¬ 
stodiam  hominis  —  223.  Utrum  omnes  gradus,  in  crea- 

^  tionis  scala,  inter  se  connectantur? . 175 

CAPUT  V.  De  mundi  legibus.  —  224.  Utrum  ordo  sit  in 
rebus,  et  quotuplex  sit  —  225.  Utrum  ordo  naturalis, 
coniungi  possit  supernaturali  —  226.  Quibus  praecipuis 
legibus  regatur  mundus  —  227.  Utrum  leges,  quibus 
regitur  ordo  naturae ,  particulares  ,  sint  mutabiles  — 

228.  Quid  sit,  et  an  miraculum  sit  possibile  —  229.  U- 
trum  Deus  solus  sit  causa  miraculi  —  230.  Utrum  mi¬ 
racula  praeiudicent  naturae  —  231.  Utrum  miracula 

ponant  in  Deo  mutationem  —  232.  An  daemones,  veras 
rerum  formas  rebus  inducere  possint,  sive  utrum  pos¬ 
sint  vera  miracula  operari  —  233.  Quomodo  discer¬ 
nantur  vera  miracula,  a  falsis  —  234.  Quaenam,  et  quot 
sint  mundi  aetates  —  235.  Utrum  mundus,  quoad  sub¬ 
stantiam,  adnihilandus  erit;  et  an  Dei  voluntas,  de  hoc 
certe  cognoscatur  —  236.  Utrum  aliqua  futura  sit  plan¬ 
tarum,  animalium,  elementarium  ,  et  corporum  palin- 
genesia  —  237.  Quaenam  erunt  dotes  corporis  gloriosi? 

ANTHROPOLOGIA. 


Quaer.  238.  Quid  sit  anthropologia  ? . 

CAPUT  I.  De  anima  in  se,  et  absolute  spectata.  —  Quaer. 
239.  Quid  sit  anima,  secundum  definitionem  — 240.  Quid 
sit  anima,  secundum  rem  —  241.  Quid  sit  anima,  se¬ 
cundum  nomen  —  242.  Utrum  animus  humanus  sit  sim¬ 
plex,  tum  quoad  essentiam,  tum  quoad  quantitatem  — 
243.  Utrum  anima  humana  sit  spiritualis  —  244.  Utrum 
materia  possit  esse  principium  cogitationis?  .... 

CAPUT  II.  De  unitate  animae  et  corporis.  —  Quaer.  245. 
Utrum  anima  intellectiva  sit  una,  in  omnibus  homini¬ 
bus  —  246.  Utrum  anima  sit  unita  corpori ,  tamquam 
eius  forma  substantialis  —  247.  Quibus  rationum  mo¬ 
mentis  ,  anima  corpori  sit  unita  —  248.  Quaenam  si- 
sthemata,  ad  explicandam  unionem  animae  cum  cor¬ 
pore,  sint  excogitata  —  249.  Utrum  anima  rationalis, 
sit  tota  in  toto,  et  tota  in  qualibet  totius  corporis  parte 

—  250.  Quid  sit  notandum  quoad  hominis  physiono- 

miam  —  251.  Quaenam  sint,  hominis  praecipuae  pro¬ 
prietates?  . 

CAPUT  III.  De  origine  et  duratione  animae.  —  Quaer. 
252  Utrum  animae  humanae  omnes  simul  creatae  fue¬ 
rint  _  253.  Utrum  anima  rationalis  sit  ex  traduce  — 
254.  Utrum  anima  sensibilis,  in  hominibus,  sit  a  gene¬ 
rante  —  255.  Utrum  anima,  sit  a  Deo  creata,  quando 
corpori  est  iungenda  -  256.  Utrum  anima  humana  sit, 
natura  immortalis  —  257.  Utrum  mors  dicat  immor¬ 
talitatem  animae  —  258.  An  ratio,  poenarum  aeterni¬ 
tatem  valeat  demonstrare  —  259.  An  damnati  malint 
non  esse,  quam  sic  esse  —  260.  Utrum  Deus  possit  a- 
nimas  rationales  in  nihilum  redigere? . 

CAPUT  IV.  De  potentiis  animae  in  genere.  —  Quaer . 
261.  Quid,  nomine  potentiarum  animae,  veniat  signifi¬ 
candum  —  262.  A  quo  distinguantur  animae  potentiae 

—  263.  Quomodo  dividantur  potentiae  animae  —  264. 
Quomodo  dividantur  potentiae  animae,  secundum  na¬ 
turales  _  265.  Quomodo  dividantur  potentiae,  secun¬ 
dum  naturales  et  theologos  —  266.  Quomodo  dividan¬ 
tur  potentiae,  secundum  Augustinum  —  267.  Utrum 

omnibus  animi  potentiis  insit  conatus;  et  quomodo,  ex 
conatu  oriantur  habitus  —  268.  Quid  sit  organicismus, 
et  an  sit  admittendus  —  269.  Quid  sit  vitalismus,  qui¬ 
busque  argumentis  sit  refellendus? . 240 

CAPUT  V.  De  potentiis  animae  sensilibus.  —  Quaer. 

270.  Quid,  circa  potentiam  vegetativam,  sit  praecipue 
animadvertendum  —  271.  Quotuplex  sit  generatio  — 

272.  Quot  sint  conditiones  generationis  vivae  —  273. 
Utrum  sit  admittenda  generatio  substantialis  —  274. 

Quid,  de  sensibus  particularibus,  sit  praecipue  adver¬ 
tendum  —  275.  Utrum,  praeter  quinque  sensus,  admit¬ 
tenda  sit,  visio  magnetismi  —  276.  Quaenam  sit  diffe¬ 
rentia,  inter  impressionem,  et  sensationem  —  277.  Quid, 
de  sensu  communi,  sit  notandum;  et  an  existat  —  278. 

Quid,  de  vi  imaginativa  et  aestimativa,  sit  principali¬ 
ter  notandum  —  279.  Quid  ,  de  phantasia,  sit  praeci¬ 
pue  signandum  —  2S0.  Quaenam  intercedat  differentia 
inter  imaginati vam  et  phantasiam  —  281.  An  melior 
esset  hominum  conditio,  si  ipsis  Deus  facultates  sensi¬ 
biles  longe  acutiores  concessisset? . 248 

CAPUT  VI.  De  potentiis  animae  cognitivis.  —  Quaer. 

282.  Quid,  circa  intellectum  ,  sit  tenendum  —  283.  U- 
trum  intellectus  sit  potentia  organica  —  284.  Quid  sit 
species  sensibilis  et  intelligibilis  —  235.  Quaenam  dif¬ 
ferentia  sit  inter  species  sensibiles,  et  intelligibiles  — 

286.  Quid  sit  intellectus  agens,  et  quid  possibilis  —  287. 
Utrum  intellectus  agens  et  possibilis  differant  —  288. 
Utrum  sit  admittendum  lumen  intellectuale  —  289.  U- 
trum  lumen  intellectuale,  sit  potentiae  cognoscenti  con- 
naturale  —  290.  Quid  sit  verbum  mentis  —  291.  Quid, 
et  quotuplex  sit  reflexio  —  292.  Quid,  de  natura  iudicii, 
sit  praecipue  observandum —  293.  Quid,  quotuplex,  et 
quaenam  praecipue  sint  notanda,  circa  memoriam?  .  262 
CAPUT  VII.  De  modo  cognoscendi.  —  Quaer.  294.  Quot, 
et  quaenam  sint  praecipua  systhemata  excogitata,  circa 
modum  cognoscendi  —  295.  Utrum  quaedam  intuitio 
Dei ,  in  statu  viae ,  admitti  possit  in  homine,  ex  divo 
Bonaventura  —  296.  In  quonam  sistat  divinae  coope¬ 
rationis  effectus,  ad  certam  veritatis  cognitionem  adi¬ 
piscendam  —  297.  Quotuplex  sit  lumen  cognitionis  hu¬ 
manae  —  298.  Quomodo  reducatur  cognitio  sensitiva , 
ad  lumen  theologicum  —  299.  Quomodo  ars  mechanica, 
ad  theologiam  revocetur  —  300.  Quomodo  philosophia 
rationalis,  theologiam  praedicet  —  301.  Quomodo  phi¬ 
losophia  naturalis  ,  theologiam  enunciet  —  302.  Quo¬ 
modo  philosophia  moralis  ad  theologiam  ducat  —  303. 
Utrum  doctrina  Magistri  Seraphici,  de  origine  idearum 

sit  nobilis  et  vera? . 276 

CAPUT  VIII.  De  natura  conceptuum  universalium.  — 
Quaer.  304.  Quot  sint,  circa  naturam  universalium,  o- 
piniones  —  305.  Quid  sit  nominalismus,  et  quomodo  dif- 

fletur  —  306.  Quid  sit,  conceptualismus,  et,  quibus  ar¬ 
gumentis,  refellatur  —  307.  Quid  sit  realismus,  et  qui¬ 
bus  rationibus,  eius  falsitas  evincatur  —  308.  Quaenam 
sit  vera  sententia,  circa  universalium  naturam?  .  .  295 

CAPUT  IX.  De  facultate  locomotiva.  —  Quaer.  309. 

Quid  sit  facultas  locomotiva  —  310.  Quotuplex  sit  po¬ 
tentia  motiva  —  311.  Circa  vires  motivas,  quid  sit  spe- 

ciatim  notandum  ? . 298 

CAPUT  X.  De  vol itione.  —  Quaer.  312.  Quid  sit  volitio, 
et  quomodo  dividatur  —  313.  Utrum  voluntas  distin¬ 
guatur  a  ratione  —  314.  Utrum  voluntas,  proprie  et 
stricte,  sit  tantummodo  rationalium  —  315.  Utrum  vo¬ 
luntas  sit  libera  —  316.  Quid  sit  liberum  arbitrium,  et 
quot  modis  consideretur — 317.  Quotuplex  sit  libertas 

—  318.  An  liberum  arbitrium  amplectatur  rationem  et 

voluntatem  —  319.  An  liberum  arbitrium  sit  residens 
potius  penes  rationem,  quam  voluntatem  —  320.  Utrum 
intellectus  moveat  voluntatem  —  321.  An  liberum  ar¬ 
bitrium  sit  aeque  in  omnibus ,  in  quibus  reperitur 
322.  An  liberum  arbitrium  sit  contingentium ,  vel  ne¬ 
cessariorum  —  323.  Utrum  liberum  arbitrium,  secun¬ 
dum  quod  liberum,  possit  in  malum  —  324.  An  liberum 
arbitrium  ab  aliquo  cogi  possit  —  325.  An  libertas  a 
Deo  cogi  possit  —  326.  An  praescientia  Dei  tollat  li¬ 
bertatem?  . 300 

CAPUT  XI.  De  variis  naturae  humanae  conditionibus. 

'  _  Quaer.  327.  Quot  sint  conditiones  naturae  humanae 

—  328.  An  philosophice  sit  admittendus  status  naturae 
lapSae  _  329.  An  Deus  debuerit  facere  hominem  im¬ 
peccabilem  —  330.  An  Deus  permittere  debuerit  homi¬ 
nem  impugnari  —  331.  An  homini  dari  potuerit  libe¬ 
rum  arbitrium  inflexibile  per  naturam  —  332.  Utrum 
homini  datum  fuerit  naturale  adiutorium,  per  quod  pos- 

set  tentationi  resistere,  absque  gratia? . 315 


THEOLOGIA  NATURALIS. 


Quaer.  331.  Quid  sit  theologia  naturalis  ? . 325 

CAPUT  I.  De  dei  existentia.  —  Quaer.  332.  Utrum  Deus 
'  sit  cognoscibilis  a  creatura  —  333.  An  Deus  sit  cognosci¬ 
bilis  per  creaturas  —  334.  An  in  omni  statu  cognosca¬ 
tur  Deus  per  creaturas  —  335.  An  Deus  sit  nominabi- 
lis  _  336.  Utrum  Deus  habeat  unum  nomen,  vel  plura 

